
DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 


XIII 


Pagină intenţionat goală 


În război, mulţi au suferit de foame, de răni și de frig. 

Dar cel mai mult au suferit aceia care nu purtau arme, care 
s-au stins nevăzuţi, rătăciți. 

Cei care au suferit de pe urma miîinilor omenești. 

Chinurile lor le-a văzut fiecare inimă și, în jurul lor, 
pămîntul din care apăruseră îi sfișia încetul cu încetul. 


Nordahl Grieg 

Această carte e dedicată vechiului meu prieten, regizorul de 
film scandinav Just Betzer, care s-a lansat cu entuziasm în 
munca de ecranizare a cărţilor mele. 


Conștiința unui soldate la fel de deschisă ca și porţile 
iadului. 


William Shakespeare 


XVIII 


Atac de blindate 


Gauleiterul era grăbit. Conducea nebunește, neluindu-i 
în seamă pe refugiații care sufocau șoselele. Vehiculul său cu 
trei osii era supraîncărcat. Deși ar fi trebuit să părăsească cel 
dintii orașul, aștepta de cîteva zile. Dar zgomotul îndepărtat 
al tunurilor l-a convins pe Gauleiter că acum era timpul să-și 
ia tălpășița. Singurul membru din numerosul său Stat Major 
care-l însoțea era tînăra secretară. Și ea credea în Fiihrer, în 
Partid și în Victoria Finală. 

Secretara se ghemui mai bine în haina din blană de 
nurcă ce aparținuse odinioară unei femei înstărite decedată la 
Auschwitz. 

Au fost opriți de patru ori de către poliția de campanie, 
dar uniforma brun-aurie a Gauleiterului s-a dovedit la fel de 
eficientă ca și o parolă. La ultima oprire, străjerii le-au atras 
atenţia că santinelele pe care urmau să le întîlnească erau 
americanii. Barajul lor rutier se afla la răspîntia dintre Hof și 
Miinchen. 

Un sergent din „Bulgări de zăpadă” vîri țeava unui 
automat prin fereastra mașinii. Gauleiterul își schimbase 
uniforma cu haine civile. 

— Nu te-o fi luat foamea, ai, halitor de cîrnați? 

— E Gauleiter, zimbi secretara, care nu mai credea în 
Fiihrer, în Partid și în Victoria Finală. 

Sergentul din „bulgări de zăpadă” slobozi un fluierat 
prelung și subțire. 

— Ați auzit, băieţi? Se întoarse către garda lui formată 
din trei polițiști militari. Civilul ăsta halitor de cîrnați e-un 
Gauleiter! 

Riseră cu toții. 

— Să mergem, făcu sergentul din Poliția Militară, 
îmboldindu-l pe Gauleiter cu țeava armei. Ia să dăm noi o raită 
prin pădure să vedem cum o mai duc brindușele de primăvară. 

Răsuflarea îi duhnea a coniac ieftin. 

Secretara auzi trei rafale de foc automat. Din pădure 
răsăriră din nou căști albe. Se afla la jumătatea drumului peste 
cîmpie, în direcția fermei, și nu i-a fost dat să audă următoarea 
rafală din spatele ei. Murise înainte de a cădea. 

— De ce dracu ai împușcat-o? ţipă sergentul, furios. 
— Căuta să evadeze, nu-i așa? rînji caporalul, virind în 
armă un încărcător plin și pocnindu-l cu podul palmei. 

În curînd sosi următorul vehicul încărcat. 


— Grupă, stai! 

Vocea răgușită a Bătrînului răzbate prin radio. Trintește trapa 
turelei cu un pocnet metalic, și-și scoate din buzunar, cu una și aceeași 
veșnică mișcare, pipa tocită cu căpăcel de argint. Așa tăbăcit cum e, 
șeful nostru de pluton a rămas în felul lui același tîmplar dintotdea- 
una. O aureolă de praf de lemn și rumeguș plutește acum în jurul lui. 

— Afurisite să fie drăciile astea! înjură el, întorcîndu-se cu gre- 
utate în îngusta deschizătură a turelei. Echipamentul greu de iarnă pe 
care tocmai l-am primit îl îngroașă pe om la mijloc de două ori. Unde-i 
Barcelona, cu ai lui? 

Deschid trapa laterală și privesc ostenit către lunga coloană 
de tancuri dotate cu aruncătoare de flăcări care zornăie pe drumeaeul 
pavat. Trebuie că în fața noastră se află ceva foarte bine apărat, altmin- 
teri n-ar fi în frunte carele cele mai grele. 

— Gălăgioasă adunătură, așa-i? mormăie Micuţul, ițindu-și fața 
plină de funingine prin trapa încărcătorului. Isuse și Marie, strigă el, 
vîrindu-se rapid înapoi, în timp ce de-a lungul străzii flăcările de la 
gura țevii cîtorva Degtyareval!! ţișnesc de la ferestrele unor dughene. 

Puștile noastre mitralieră se pornesc imediat să răpăie drept 
răspuns. Din toate direcțiile răzbate zgomot de pași alergători, ames- 
tecat cu ordine, urlete și țipete. Pare că dintr-o dată s-au deschis porțile 
iadului. 

O arătare în uniformă de culoarea pămîntului se repede de-a 

[1] DEGTYAREVA: pușcă-mitralieră rusească. (n. trad.) 

bușilea cu o mină „T” înspre tancul nostru din frunte, pînă sub inelul 
turelei. 

Într-o clipă, strada mișună de ruși, care se revarsă pe fiecare 
fereastră și pe fiecare ușă. 

Pe latura noastră expusă, dau cu ochii de o cască rusească. Îmi 
golesc din reflex pistolul într-o figură schimonosită, care se sparge ca 
un ou. 

— Grenade! strigă Bătrinul, smulgînd căpăcelul uneia cu mâner. 

Scot din buzunare grenade individuale și le arunc prin trapă. 
Micile „ouă” explodează, biciuindu-ne timpanele. Ţipete omenești sfi- 
șie întunericul. 

Dintr-o fereastră de la mansardă, un tun de 20 mm tușește 
furios. Obuzele mici și periculoase ricoșează între zidurile caselor, ca 
și cum diavolii ar juca ping-pong cu mingi de foc explodinde. 

Fără a mai aștepta porunca Bătrînului, răsucesc turela și ațintesc 
tunul nostru pe clădirea de unde tunul de 20 și Degtyareva își scuipă 
șirurile sclipitoare de lumină ucigașă. 

Tunul nostru lung urlă violent. 

Nu fără un sentiment de plăcere, zăresc două arătări în uni- 
formă căzînd de la ferestrele etajului trei, agăţindu-se pentru o clipă 
de firele electrice pentru tramvai și apoi prăbușindu-se cu o bufnitură 
pe pietrele de pavaj. 

Trimit în clădire încă trei serii de obuze incendiare. Flăcările 
se pornesc să mistuie acoperișul. În stradă cad ţigle, asemenea unor 
imense boabe de grindină, care se fac țţăndări. 

Focul aleargă iute de-a lungul caselor. Cît ai clipi, tot șirul devine 
o mare urlătoare de flăcări. Oameni îngroziţi sar pe ferestre, preferind 
mai degrabă moartea prin cădere decît arderea de viu. 

— Cine ţi-a ordonat să deschizi focul? spumegă Bătrînul, arun- 
cînd după mine o grenadă cu miner. Să tragi numai cînd ţi se ordonă, 
și nu mai devreme, maniac nenorocit ce ești! 

— Dacă n-aș fi tras, cu siguranţă ne-ar fi curățat, mă apăr eu, 
jignit. Tunul îl ai pentru a trage cu el, nu crezi? 

— Clădirea aia pe care tocmai ai aranjat-o atît de temeinic ar 
fi trebuit să fie locul de încartiruire al Batalionului 1. Să-ţi intre bine 
în țeasta ta groasă. Tu ai trimis-o dracului! strigă disperat Bătrînul. 

— Ăsta-i sabotaj, spune Heide triumfător, sau nu ştiu eu ce-i 
ăla sabotaj! Aruncați-l înaintea unei curți marțiale ca să nu ne mai 
dea bătaie de cap! 

— Trebuie că are ouă clocite acolo unde-ar trebui să-i fie creierul, 
latră Micuţul, rînjind. Să se cace în propriul prag, cînd ar fi putut-o face 
în zăpadă, ca să-i atîrne țurțuri. Hai să-i zburăm căpățina. 

— Gura! șuieră Bătrinul, pufăind încontinuu din pipă. 

— Ia uite la pilotul ceresc de colo, rinjește Porta. Fuge ca nebunul 
cu Biblia la subsuoară și crucifixul bălăbănindu-i-se pe buric. Judecînd 
după viteza cu care aleargă, ai zice că-l înțeapă diavolul în cur cu furca! 

— N-o să pricep niciodată cum se face că ăștia, capelanii, sînt la 
fel de speriați de moarte ca și noi, rahațţii de rînd, filozofează Micuţul! 
Ăştia ar trebui să aibă legături directe cu forurile superioare. 

— Ăi sfinţi și preacuvioși sînt la fel de înspăimîntaţi cînd trag 
ultimul pîrț ca și noi, păgânii, fiule, îi ţine isonul Porta. În realitate, 
numai oamenii foarte buni își pot permite să devină pioși. 

— Blindate, înainte! ordonă Bătrînul, trăgindu-și căștile pe 
urechi și potrivindu-și laringofonul. Plutonul 2 după mine! 

Dintr-o veche obișnuinţă, își ridică deasupra capului pumnul 
încleștat. E semnalul de înaintare. Motoarele Maybach urlă pînă ating 
cele mai ridicate tonalități. Șenilele late se rostogolesc peste morții și 
răniții care zac în stradă. 

Un tanc Panther oprește înaintea unei văgăuni în care se adă- 
postiseră doi ruși cu o mitralieră ușoară. Tancul se fîțiie pe axa lui ca 
o găină care se așază pe ouă. Se aud ţipete curmate brusc. Rușii sînt 
de-a dreptul terciuiți. 

Vacarmul tancurilor devine asurzitor. Tunurile și armele auto- 
mate îneacă orice alt zgomot. 

— Aici Anna! Aici Anna! strigă Bătrinul în radio-emițător. Bertha 
și Cezar, asiguraţi flancurile! Trageți doar în ţinte clare! Repet: trageţi 
doar în ţinte clare! Fiecare să-și facă numărătoarea exactă a muniției. 
Și acum, ochii în patru, ameţiţilor, și dați-i drumul! 

Casele sînt linse de flăcări. Gloanțele zornăie și pocnesc lovin- 
du-se de tancuri. Pușcașii-mitraliori trag în ele, în speranța deșartă 
că le-ar putea provoca giganţilor de oțel niscaiva stricăciuni. Un fum 

galben otrăvitor pătrunde în tancuri, provocînd arsuri și înțepături 
ochilor obosiţi ai celor din echipaj. 

Un acoperiș în flăcări se prăbușește peste un P-III, care, în cîteva 
clipe, devine o minge infernală de foc. Bidoanele cu benzină de rezervă 
atașate de placa dindărăt preschimbă tancul într-o bombă călătoare. 

Aerul rece și umed al nopţii duhnește de aburii exploziilor, de 
sînge și de trupuri moarte. 

— Aici Hinka! Aici Hinka! se aude din difuzorul dogit. Vocea 
metalică a comandantului de regiment acoperă zarva din tanc. Compa- 
nia a 5-a va face curăţenie. Prizonierii vor fi trimiși îndărăt la batalionul 
de grenadieri. Vă previn! Fără nici un fel de jaf! Încălcarea acestui ordin 
va fi pedepsită cât se poate de drastic! 

— Tot noi, ca de fiecare dată, mormăie Porta acru, ambalînd 
motorul. E al naibii de hazliu. Ne gonesc prăpădiţii pînă cînd nu ne mai 
țin nici ciorapii. De ce-s eu atît de zdravăn, și de ce toate drăgălașele 
de gloanţe comuniste mă ocolesc? N-o să scap niciodată de războiul 
ăsta mizerabil, să intru într-un spital arătos, cu păsărele antiseptice de 
infirmiere curate și fermecătoare roind în jur și așteptînd cu nerăbdare 
să dea peste un arab rănit și ticălos ca mine. 

— O, drace! mormăie amărît Micuţul. Să-ţi riști în fiecare clipă 
viaţa, în fel și chip, pentru o prăpădită de marcă pe zi!?l 

— Asta-i armata germană! șuieră Porta furios. De ce, o, de cea 
trebuit să mă nasc eu într-o ţară atît de nebună după război precum 
Germania! 

Mă simt istovit ca un cîine, dar prin trupul meu tot mai trece 
un val de energie nestăvilită. sintem intoxicaţi cu benzedrină. În ulti- 
mele șase zile n-am fost în stare să ciupim, dintr-o dată, mai mult de 
cîteva minute de somn și am ajuns să ne preumblăm într-un fel de 
ceaţă stranie. Cel mai rău e că, de fiecare dată cînd aţipim, ne trezim 
brusc cu gustul amar al spaimei. 

Micuţul atiîrnă pe deasupra balustradei de apărare. Cască ochii, 
dar nu zărește nimic. Dintr-o mînă leneșă i se bălăbăne un P-38. Ca 
și noi ceilalți, nu cutează să adoarmă. Ne apropiem de punctul critic. 


[2] Solda soldatului de rînd din armata germană se rezuma la o marcă pe zi. 
(n. trad.) 

Punctul în care nu ne mai pasă de veghea în fața morții, care ne dă târ- 
coale. Ne așteaptă pe undeva pe-afară; poate sub forma unei explozii, 
poate ca o grindină isterică de gloanţe de mitralieră. 

Peste oraș obuzele zboară în boite mari lansate de baterii invi- 
zibile destinate unor ţinte aflate cu mult înapoia noastră. 

Micuţul se trezește cu o zvicnitură și-și pocnește capul de aco- 
perișul tancului. Înjură amarnic și îndelung. De după urechea stingă 
îi șiroiește sînge negru pe care și-l șterge furios cu o cârpă mînjită de 
unsoare. 

— Precistă din Kazan, ce vis timpit! îngaimă el. Mă învîrteam 
într-o pădure, căutînd să dau de Armata aia Roșie. Numa ce vine un 
comisar și trage-n mine ca-n brînză. Se uită la noi nedumerit. Drace, 
murmură, acum știu că nu-mi place să fiu împușcat. 

Tancul se oprește. De pe șenile picură noroi și se scurg rămă- 
şițe de cadavre. Vopseaua albă de camuflajl! devine cenușie datorită 
pulberii și murdăriei. 

Ne întindem în scaunele noastre de oțel și deschidem hublo- 
urile ca să intre puţin aer proaspăt. Dar nu pătrund decît otrăvitorul 
fum galben și duhoarea morții. 

Panzer-Grenadieren se strecoară în lungul șirului de case. Au de 
îndeplinit cea mai mizerabilă slujbă, lipsită de orice fărimă de glorie. 
Pentru ei, răsplata înseamnă cel mai adesea o burtă plină cu gloanţe 
de mitralieră. Încep prin a curăța pivnițele de fanatici, indivizi nebuni 
care luptă pînă la ultimul om și pînă la ultimul glonţ. Și nu se aleg în 
schimb decît cu o beregată tăiată. Idioţi cu creierele spălate de propa- 
gandă gen Ilia Ehrenburg. Același soi de oameni ca și ai noștri—cei 
care mor murmurînd Heil Hitler! printre buzele zdrobite. 

Din locul în care stăm tolăniți pentru ambuscadă putem vedea 
cale lungă peste întinderea stepei—o mare albă-cenușie, topindu-se 
în orizontul îndepărtat. Undeva, în urma noastră, se mistuie în flăcări 
orașe și sate căzute pradă obuzelor din timpul atacului nostru sălbatic. 

Oriunde ne îndreptăm privirea, fulgere purpurii și galbene 
despică întunecimea nopții, jalonînd cu precizie calea ucigătoare a 
atacului blindat. 


[3] Tancurile germane erau vopsite în culori de camuflaj specifice fiecărui 
anotimp. (n. trad.) 

Pe treptele care duc într-o pivniță atîrnă un jeep american în 
care se află cinci corpuri decapitate. Capetele celor patru ofițeri ruși și 
cel al șoferului par să fi fost retezate dintr-o singură lovitură de către 
un cuţit uriaș. Corpurile astea ciuntite au în ele ceva straniu. Nu poartă 
uniforme kaki, de luptă, ci uniforme de oraș, de culoare verde-închis, cu 
epolețţi laţi, ale căror însemne sclipesc în lumina flăcărilor ce mistuie 
o distilerie din preajmă. 

— Ia te uită! face Porta, scuipînd cu precizie printr-o vizetă de 
observaţie. O priveliște ca asta îl fericește pe om chiar dacă viața e 
monotonă și plictisitoare. 

— Încotro crezi că se duce toată adunătura, înţolită în unifor- 
mele astea și cu harnașamentul care să atragă tirfele? întreabă Micuţul 
curios. Se apleacă peste deschizătura turelei. Probabil că s-au rătăcit 
de au nimerit pe-aici, în plin război. 

— Bag seama că se îndreaptă spre o petrecere cu niscaiva metrese 
de campanie, își dă Porta cu părerea, lingîndu-se pe bot. 

— Ia să dăm o raită printre ei, face Micuţul, sărind de pe tanc. 
Se duc la o petrecere cu tîrfe, dar mai întîi le ciupim noi cîte ceva. Fiți 
siguri de asta! 

Porta se strecoară iute prin trapa turelei și se aplecă asupra 
unui locotenent decapitat, cu un șir de barete pe piept. 

— Un erou! rîde el, virîndu-și baretele în buzunar. 

În spatele liniilor se găsesc ușor cumpărători pentru ele. Degetele 
sale abile cercetează buzunarele ofițerilor, neluînd în seamă sîngele 
închegat și oasele zdrobite. 

— Ăștia, constată Micuţul dezamăgit, adulmecînd prin vehiculul 
împroșcat cu sînge, nu prea au mulți dinţi de aur. 

— Ţigări pentru ofițeri, aromate și cu filtru, spune Porta, îndesiînd 
cîteva pachete albastre în buzunarele sale de borfaș, croite anume pen- 
tru astfel de pradă. 

— Ceva pipe? se interesează Micuţul, răsucind un cadavru, cu 
un plescăit dezagreabil. 

— Te-ai scrîntit, băiețică? răspunde Porta. Ofițerii lui Stalin nu 
fumează trabucuri. Asta-i o apucătură a capitaliștilor. 

— Ce noroc pe noi că sintem capitaliști, hohotește Micuţul 

zgomotos, înșfăcînd o sticlă de votcă, una din soiul cel mai bun, cu o 
etichetă albastră, pe care era imprimat vechiul vultur țarist. O votcă 
pe care o sorb doar conducătorii politici din sferele cele mai înalte. 

Doi Panzer-Grenadieren sumbri tirăsc o fată pe jumătate goală 
care ţipă, încercînd cu disperare să se smulgă, dar aceștia o string și 
mai tare. 

— O să vii cu noi, miţă, chit că vrei, chit că nu vrei—rînjește 
lasciv unul dintre ei. Vei avea ocazia să savurezi războiul în tovărășia 
noastră. O să punem la cale o orgie, cu gemete și cu tot restul. 

Dar fata, îngrozită, nu vrea de bună-seamă să participe la o orgie. 
Îl pocnește în genunchi pe unul dintre grenadieri. Acesta sloboade un 
șir de blesteme crîncene și-o înșfacă grosolan de beregată cu o mînă 
jegoasă și udă. 

— Ascultă-mă bine sălbăticiune mică, șuieră el crincen. Fii civi- 
lizată, sau îți zdrobesc drăgălașa ta mutră! Paniemaieși, cățea bolșevică? 
E mult de cînd eu și camaradul meu n-am mai avut parte de prospă- 
tură. Paniemaieși, bolși? Mergi la o orgie și vei fi atracția principală. 
Paniemaieși? 

— Da, șoptește ea disperată, și pare că renunță la orice încercare 
de împotrivire. 

— Gata petrecerea! scrișnește Bătrînul, răsucindu-și țeava auto- 
matului în așa fel încît să-i aibă în unghi pe toți trei. Daţi-i drumul! 
Imediat! Sau preferați mai degrabă să punem la cale o curte marțială 
de urgență? 

— Fir-aș al dracului! strigă cel mai mare dintre cei doi Panzer-Gre- 
nadieren, împingîndu-și casca pe ceafă. Ai halit ciuperci otrăvite, hai? 
Sus centura, băi imitație umflată de cavalerist! 

Îi dau drumul fetei și vor să înșface pistoalele-mitralieră care 
le atîrnă pe piept, neobservindu-i pe Micuţul și pe Porta în spatele lor. 

— Ridicaţi-le! Ia să vedem cum încercaţi voi să-i gidilați pe îngeri 
la talpă, băiețași! glăsuiește Porta, rînjind fericit. 

Panzer-Grenadieren se răsucesc cu automatele pregătite. Pe lîngă 
fața lui Porta șuieră gloanţe furioase. 

Din reflex, Micuţul mai că-i spintecă pe grenadieri în două cu 
o rafală secerătoare din Kalașnikovul său. 

Unul se prăbușește, și din burta deschisă îi sar afară mărunta- 
iele. Celălalt este azvirlit pe spate și încearcă să se tirască sub șenilele 
tancului. 

— Pa și pusi! rînjește Micuţul. Uite ce pățesc băieții mici care 
sînt prinși încercînd să șterpelească o bucată de muiere! 

— Era nevoie de asta? face Bătrînul nemulțumit, împingindu-și 
casca pe ceafă. 

— Şi ce dracu ai fi vrut să facem? Ticăloșii ăștia cu boașe albastre 
voiau să ne-mpuște, protestează Micuţul, scos din sărite. 

— Ăsta-i mersul lumii, oftează Porta. Înghionteşte cu virful ciz- 
mei cadavrul de lîngă el. A] de apasă primul pe trăgaci trăieşte mai mult. 

Bătrînul trage adînc aer în piept. În timp ce se strecoară înapoi 
prin îngusta deschizătură a turelei, izbucnește într-un hohot de rîs 
dement. Știe prea bine că războiul ne înghite pe toți. A protesta împo- 
triva cruzimii morții e cu totul lipsit de sens. 

— Un s-a cărat puicuţa? întreabă Porta, privind iscoditor în jur. 

— Uite-o cum fuge ca o apucată! ride Micuţul, arătînd cu degetul. 
Se pare că s-a săturat de nemți de-ai noștri. 

Gloanţele unei puști-mitraliere șterg fațadele caselor, aruncînd 
asupra jeepului o ploaie de pămînt și mortar. Simţim din nou cum ne 
gituie nodul moale al spaimei. 

— Haide! face Bătrinul. S-o luăm din loc! 

— Pot să încerc uniforma tipului ăluia mare? întreabă Micuţul. 

— Ce dracu faci cu ea? vrea să știe Bătrinul, contrariat. Nu-ţi 
ajunge uniforma pe care ţi-a împrumutat-o Adolf? 

— N-ai destulă viziune de perspectivă, rinjește Micuţul șiret. 
După ce Grofaz își va fi pierdut războiul și vom fi înrolați în poliția de 
campanie a ălora de dincolo, va fi bine să ai o uniformă personală cu 
care să-ncepi. 

— Vorbești de lucruri sfinte, fiule, rîde Porta. 

— Din asta trebuie să înțelegem—mîrîie Julius Heide, cu ochii 
mijiți—că întorci spatele Fiihrerului și Vaterlandului și nu mai crezi din 
toată inima în Victoria Finală? Mă întreb ce va avea de spus NSFOII 
despre asta după ce-i voi înmâna raportul. 


[4] (germ.) NSFO—National-Sozialistischer Fiihrungs Offizier. ofițer politic. 
(n. trad.) 

— Ce rahat și Julius ăsta, se îneacă de rîs Micuţul. E dobitocul 
lumii, și nu se va înzdrăveni niciodată. 

— E și el ce e, preia Porta. Un adevărat om al vremurilor noi. Un 
soldat german bine instruit care mănîncă și se cacă la ordin și care dă 
fericit din deștele de la picioare ca peștele în apă, atita vreme cît se 
află în tovărășia unor patrioţi cretini și a unor generali zevzeci, cu o 
fereastră într-un ochi. Heil Hitler 

— Am notat totul, ține minte ce-ţi spun, Obergefreiter Porta, șuieră 
Heide ofensat. Va trebui să repeți fiecare cuvint în fața curții marțiale. 
Ziua în care vei atirna va fi cea mai fericită zi a vieții mele. 

— Hai mai bine s-o ștergem, băiatul meu, înainte de-a apărea 
Untermenschul. Sau voi fi eu, Obergefreiter, prin mila lui Dumnezeu, 
Joseph Porta, cel care va ţine strins de celălalt capăt al frînghiei de 
care vei atirna, răspunde Porta, suflind asupra ţevii automatului său. 

— Sus cu voi, puturoșilor! îi ocărăște Bătrinul. Uite că vine Lowe. 
Luaţi-vă degetele alea prădalnice de pe leșurile rușilor. Altfel, vă paște 
curtea. Știți ce vasăzică asta? 

— Rămas-bun, puișorule, face Micuţul, mîngîindu-se drăgăstos 
pe obraz. 

Porta abia mai apucă să-i umfle rusului actele. 

— Și astea merg la vinzare, riînjește el, în timp ce dispare în 
turela tancului. Cînd se va fi terminat războiul ăsta mondial al nem- 
ților, va fi bătaie pentru acte personale. Cu toţii vor sta la coadă ca să 
înceapă o viaţă nouă. 

La un așa gînd îl umflă risul. 

— Doamne, sînt frint de oboseală, geme Barcelona cîteva ore 
mai tîrziu, cînd plutonul face popas într-o piață largă. Sperăm cu toții 
ca de data asta să ne putem, în sfîrșit, odihni. 

Dar, într-o clipă, piaţa începe să mișune de soldați ruși. Unii 
dintre ei sînt înarmaţi pînă-n dinți, alții, pe jumătate goi sub lungile 
lor pelerine kaki, care flutură în vînt. Cu toții țin mîinile ridicate dea- 
supra capului și strigă tovarișci, apelul universal pentru permisiunea 
de a supraviețui. Ciudat, viața pare că devine pentru noi cu adevărat 
valoroasă abia atunci cînd renunțăm la orice speranță și la orice ambiţie. 

Plictisit, Bătrînul sare de pe turelă, aterizind pe pavajul aco- 
perit cu noroi. 

Hoarde întregi de infanteriști ruși, disperate, feţe cenușii își 

croiesc drum pe lîngă el. Reușește cu greu să nu se lase tîrît de aceștia. 

— Ai zice că se duc să vadă ultimul film porno, așa-i? croncăne 

Porta. Vezi să nu fii și tu luat prizonier alături de ei, Bătrînule! Nu vrem 
să te pierdem astfel. 

Trupul uriaș al Micuţului blochează trapa laterală a tancului. 

Cu gura căscată, urmărește potopul de oameni îmbrăcaţi în kaki ce 

se scurge pe lîngă vehicul, împînzind întreaga stradă. Pe drum, zace 

epava arsă a unui tramvai. Șuvoiul trece peste ea fără s-o mai ocolească. 

— Măiculiţă, Precistă din Kazan! exclamă Micuţul uluit. Păi 
asta-i toată Armata Roșie. În viața mea de neamţ n-am văzut atîta 
rusime la un loc! 

— Băgaţi capetele la cutie, fiilor, spune Porta, intrînd înapoi în 
tanc. Dacă adunătura de viteji obosiţi ajunge să-și dea seama cît de 
mulți sînt ei și cît de puţini sîntem noi, atunci eroica noastră partici- 
pare la războiul ăsta prăpădit se va termina cît ai zice pește. 

— Ptiu, drace! hăulește Micuţul înspăimântat. Se strecoară rapid 
în tanc și închide obloanele. S-o ștergem de-aici! 

Vehiculul blindat Puma al lui Barcelona se poticnește brusc. 
Tunul său lung de 75 mm răsare amenințător din turela joasă. Cu un 
scrișnet metalic, șterge în trecere tramvaiul ars. Roțile grele agaţă sub 
ele cîțiva ruși, care urlă sfișietor. Alți soldați îi scot, dar noi nu-i băgăm 
în seamă. sintem prea obișnuiți cu o asemenea imagine. Și așa sînt 
destui prizonieri, ce mai contează cîțiva în plus sau în minus? 

Barcelona se apleacă peste turelă, își ridică pe cască uriașii săi 
ochelari de protecție contra prafului și strigă ceva nedeslușit. 
Fața neagră de african a lui Albert răsare din locașul mecanicului. 

— Hau-haul! latră el către prizonierii ruși, arătîndu-și cele două 
șiruri de dinţi albi și strălucitori. La vederea unui german negru, aceș- 
tia sar îngroziți înapoi. 

— Au impresia c-o să-i halească, rînjește Porta în stilul unui 
ștrengar berlinez. În câteva zile va scrie în Pravda: „Dușmanii capitaliști 
folosesc trupe de canibali!” 

— Oprește motorul ăla afurisit! izbucnește Bătrînul iritat. Nu-ţi 
poţi auzi propriile cuvinte. 

— Eşti prost dispus, spune Barcelona, cu un zîmbet larg. Învio- 
rează-te! Răzbelul ăsta nu-i decît începutul a ceva mult, mult mai rău. 
Tocmai am primit cîteva mesaje de felicitare de la Cartierul General. 
Intraţi în acțiune, băieți, și asta numaidecît! Mergeţi tot înainte și mai 
curăţaţi niscaiva păgâni în așa fel încât ăi de-or mai rămîne în viață să 
se poată căra de unde-au venit! Pentru asta sînteți plătiți, ce credeţi? 
Eu vă urmez în poziția a treia. 

— Cine-i al doilea? strigă Porta din scaunul mecanicului. 

— Șobolanul deșertului cu al său P-IV, chicotește Barcelona fericit. 
E deprins să vineze cămile încă de pe vremea uceniciei sale în Sahara. 

— Cămile? întreabă senin Bătriînul. Doar nu sînt și cămile în 
pustia asta de război! Ori sînt? 

— Las că vezi tu, răspunde Barcelona. Pînă să te afli-n treabă, 
te vei trezi cu un bot de cămilă în prohab, amice. Ivan a trimis încoace 
O divizie întreagă de cocoașe din stepa calmucă. 

— Sfintă Fecioară, ţipă Porta încîntat, în cazul ăsta am să trag 
niște fripturi de cămilă. Am făcut rost de o rețetă minunată de la un 
beduin, care mi-a fost recunoscător fiindcă n-am dat cu tancul peste 
el pe cînd invadam Franţa. Ascultaţi aici... 

— Să n-aud un cuvînt despre mîncare, ameninţă Bătrinul. 

— Care ticălos galonat o fi ajuns la concluzia că e nevoie tot 
de noi și în afacerea asta? întreabă Micuţul, trăgînd atent cu ochiul 
dincolo de oblon. 

Îl înfiorează doar simplul număr al prizonierilor ruși care trec 
pe lîngă noi. 

— Comandantul de divizie, răspunde Barcelona cu o expresie 
atît de semeață pe chip încît ai zice că el însuși ar fi șeful Statului-Major. 
Herr General Fund-și-Cizme mai vrea niţel argint, și noi sîntem băieţii 
care i-l vom atârna de grumaz. Că veni vorba, am auzit că Gregor a dat 
de dracu pentru că a făcut praf Kiibel-ul lui Fund-și-Cizme. Generalul 
a nimerit într-un copac, cu cizme și chipiu cu tot, și a băgat spaima 
într-o grămadă de ciori negre. Gregor a primit un șut în cur, și-n curind 
îl vom avea din nou printre noi. 

Arma Legionarului se aude pocnind de după depoul de tram- 
vaie. Motoarele Maybach se îneacă neîncetat. Din cînd în cînd bubuie 

eșapamentele. Apoi străduța îngustă este zguduită de explozii. Caii-pu- 
tere ai motoarelor încep să preia controlul. Urletul lor despică văzduhul 
și umple întreaga stradă. 

Motorul nostru se aprinde imediat. O putoare de motorină și 
ulei încins plutește în aerul și așa îmbicsit. Giganţii de oțel zornăie pe 
cărarea abruptă, cutremurînd pămîntul sub tălpile lor! Barcelona face 
semne vesele din turela vehiculului, după care dispare în interior și 
trîntește trapa în urma lui. 

Dintr-o mișcare elegantă, grațios ca un patinator, greul vehicul 
blindat cu patru perechi de roți dispare pe alee, împroșcînd cu nămol. 

Ne rostogolim înainte val-vârtej, urmaţi de Legionar în P-IV. 
Tancurile noastre lasă răni adinci în drumurile prost pavate. 

— Măi, să fie! exclamă Micuţul, dind cu pumnul într-un obuz. 
Ce ditamai notă vom primi dacă vreodată va trebui să plătim pentru 
toate stricăciunile pe care le facem în țara asta. Bag sama că va fi mai 
înțelept să nu știe nimeni de noi o vreme, după ce vom fi pierdut Vic- 
toria Finală. 

— Ce de prostii îndrugi, șuieră Heide, lovind furios în stația 
radio care s-a blocat din nou. 

— I-auzi, ride Porta mînzește. Soldatul Fiihrerului s-a înzdrăvenit 
la cap. Numește programele radio ale lui Grofaz o grămadă de prostii. 

— Nu-i din vina Fiihrerului, îl corectează Heide. Scutură apa- 
ratul! Asta-i sabotaj! Să instalezi o vechitură de radio într-un Panther 
nou-nouţ! 

— Dacă-i așa, plinge-te lui Speer, îi sugerează Micuţul, zîmbind 
cu toată gura. El sabotează! Ce tîmpenie, să-i dai unui prăpădit de cărător 
de planșe sarcina de-a conduce cum vrea întreaga industrie de război. 

— Idiotule, mîriie Heide, începînd să demonteze radioul cu 
degete iuți și îndemînatice. 

Deodată începe să bolborosească, și o sumedenie de glasuri 
agitate inundă tancul. Întreaga reţea e supraîncărcată de strigătele 
isterice ale comandanților de tancuri. Zăresc cu toţii, în același timp, 
pozițiile inamicului și tunurile se pornesc să tragă fără ordin. Un tun 
de asediu de 75 mm e lovit de un obuz german și sare în aer. Bucăţi de 
metal înroșit zboară în toate direcțiile. 

Devenim dintr-o dată extrem de vioi. Oboseala din trupuri ni 
se topește. Într-o bătălie de tancuri, cîștigă echipajul cel mai ager. 

Apăs pe accelerator și pregătesc tunul. Zăresc Puma lui Barce- 
lona îndreptîndu-se într-un urlet către noi. Mitraliera lui Heide latră 
furioasă, aruncînd o ploaie de trasoare pe deasupra rîului acoperit cu 
o pătură groasă de gheață spartă. 

— Dă-i zor! strigă nerăbdător Bătrinul, pocnindu-mă cu pumnul 
în umăr. Uite ţinta! Foc la gura ţevii! Dă-i bătaie, fir-ar să fie! Sau vrei 
să fii prăjit de viu? 

Rotesc neliniștit turela cu cîteva grade, dar tot nu pot vedea 
nimic. Doar beznă și fulgi săltăreți de zăpadă. Omătul s-a așezat pe 
marginile deschizăturilor de observaţie ca o vată udă. 

— Foc, idiot nenorocit! ţipă Bătriînul, scos din sărite. Vrei să cră- 
păm cu toții? 

Răpăitul brutal al celor două mitraliere umple tancul. Trasoarele 
pipăie cu degete lungi, argintii, căutînd carne inamică. 

Puma lui Barcelona trece în zig-zag pe strada largă, curățată 
acum cu desăvirșire de prizonierii ruși. Cele trei mitraliere ale sale 
scuipă o ploaie deasă de trasoare în direcția malurilor cenușii ale rîului. 
Infanteria rusă ne răspunde de dincolo cu o furtună de foc. 

— Ardețţi-i cu trei brizante! poruncește brusc Bătrînul. Asta o 
să-i învețe minte pe trăgătorii ăia descreierați. 

Un val uriaș de noroi, sînge și zăpadă se ridică în clipa în care 
proiectilul brizant aterizează în mijlocul cîtorva cuiburi de mitralieră. 
Un roi de gloanţe-trasoare se repede spre noi, ricoșind într-un dans 
nebun printre copacii care străjuiesc aleea. 

Două P-III și un P-IV sar în aer învăluite într-o perdea orbi- 
toare de flăcări. Corpurile celor din echipaj atîrnă din turele, trosnind 
și bolborosind aidoma unor torţe îmbibate cu seu. 

În această cacofonie diavolească se amestecă urletul sec şi pre- 
lung al „orgiilor lui Stalin”. 

Patruzeci și opt de proiectile-rachetă se năpustesc prin aer 
asupra noastră. Cozi lungi de flăcări se întind în urma lor. Asemenea 
unor comete. Apoi, precum clovnii într-un circ, cozile lor se răstoarnă 
și proiectilele cad vertical la pămînt. Nu par deloc periculoase, ci mai 

degrabă un fel de artificii ciudate. Cînd lovesc însă pămîntul, gropile 
pe care le fac sînt uriașe, și suflul lor ne smulge tot aerul din plămîni. 

Ţipătul strident al unui obuz perforant se apropie de noi, des- 
picînd urletul „orgiilor lui Stalin”. Percutează cu un trosnet asurzitor, 
sfredelește placa frontală a tancului P-IV, comandat de Feldwebel Weber, 
pătrunde prin ea, schimbă unghiul și trece prin turelă, smulgîndu-i 
și pe Weber, care aterizează în stradă. Jumătatea de jos a trupului îi e 
zdrobită cu totul, iar din fața spartă îi țișnește sîngele. 

Doi tanchiști se cațără afară din P-IV, care arde ca otorță. Șoferul 
își acoperă fața cu mîinile. Aleargă în cerc, urlind ca un apucat, după 
care se prăbușește în zăpada mocirloasă. 

Un P-III gonește cu viteza maximă. Trece peste șofer, lăsînd în 
urmă doar fișii de carne și zdrenţe însîngerate de uniformă. 

— Vino, dulce moarte, vino! hîrîie prin difuzor vocea Legionarului. 

Celălalt membru al echipajului cade peste o grămadă de fiare 
contorsionate, străpuns de o rafală de trasoare ce pare că nu se mai 
termină. 

Aerul e încărcat de urlete și scrișnete, asemenea unor sunete 
nebune de orgă. Depoul de tramvaie se prăbușește ca un castel din 
cărți de joc; nu mai rămîn decît șine răsucite, învăluite într-un nor 
imens de praf de cărămidă şi mortar pulverizat. În mijlocul acestui 
peisaj lunar, stă ridicol, ridicat ca o lumînare, un vagon de tramvai. Mă 
holbez încordat prin periscop, dar tot nu reușesc să aflu ţinta. Îmi vine 
să smulg trapa turelei și s-o iau la sănătoasa, alergînd cît de departe 
mă țin picioarele. 

— Să-i ardem! spumegă Bătriînul, scos din răbdări. Nu vezi că 
dau peste noi? Dacă ești sătul de viaţă, atunci, pentru numele lui Dum- 
nezeu, crapă și isprăvește odată. 

— Aş vrea să-l ia dracu pe ăl de-a inventat pulberea fără fum, 
blestem eu furios și rotesc turela cu încă vreo cîteva grade. Ar trebui să 
poți vedea cînd cei de dincolo îţi trimit rahatul lor în cap. 

— Nu te mai văicări, fiule, spune Porta. Războaiele mondiale sînt 
așa cum trebuie să fie, și nu cum vrei tu. Acum ne scăldăm în pulbere 
fără fum, și va trebui să ne obișnuim. 

— N-ai ce să-i explici ăstuia, mormăie Micuţul. Se vede că judecă 
doar cu capul mădularului. 

Privesc încordat, pină ce ochii inflamaţi încep să mă doară. 
Întorc încet cătarea și prind în colimator gura ţevii unui tun de 85 
mm. Fără a-mi desprinde privirea de la ea, reglez înălțătorul, în fața 
ochilor îmi dansează linii și siluete. Ţeava lungă a tunului coboară, de 
parcă și-ar saluta prada. 

Bătrinul își proptește binoclul cu infraroșii de buza turelei. 

— Cerule, îndură-te de noi! murmură el. Acolo-i un întreg bata- 
lion de PAK-uri!?. 

— Atunci trageţi în ei! strigă Porta din scaunul mecanicului. 
Dacă nu, se vor căca ei pe noi, și încă din greu. Nu-i o plăcere să se tra- 
gă-n tine, nu știu dacă aţi aflat! 

Toată atenţia și energia mea se concentrează asupra harnicilor 
tunari de pe malul celălalt. Patru guri de tun aruncă ceva ca un licăr 
fantomatic, albastru-sîngeriu, asupra tufișurilor dese. Pentru o clipă 
zăresc limpede echipajele PAK-urilor. Pe deasupra terenului viran șuieră 
obuze și explodează pe alee, smulgînd pietre cenușii din pavaj și azvâr- 
lindu-le în toate părțile ca pe niște noi proiectile. 

Exploziile urlă, tună și trosnesc. Cele cîteva geamuri care au 
mai rămas sînt făcute zob. 

O siluetă de femeie se rostogolește prin aer, dar incidentul trece 
neobservat în iadul exploziilor. 

— Uite la ea, ce mai tumbă! oftează Porta. Cu asta va ajunge mai 
mult ca sigur la forțele aeropurtate. 

Sînt atît de absorbit de ţinta mea încît nici nu iau în seamă 
cuvintele lui Porta. 

Ţeava tunului, cu noul ei amortizor, se rotește încet și tăcut. Mai 
ajustez puţin distanţa și-i fixez pe cei de dincolo. Acum îl zăresc clar 
pe comandantul bateriei rusești. Arată ca un actor pe scenă, scăldat 
într-o lumină azurie. 

— Grozav! murmur eu inconștient, încîntat de înfățișarea ofi- 
țerului înalt și suplu, în mantaua sa lungă, cenușiu-maronie. 

Căciula de blană îi stă șmecherește pe-o sprinceană. Dirijează 
focul bateriei, fără a avea habar că noul nostru mecanism de ochire 
zărește prin ceață și beznă ca într-o zi senină. Simt o exaltare sălbatică 
la gîndul că hotărăsc cît va mai trăi ofițerul rus. 


[5] (germ.) PAK—Panzerkanone: tun antitanc. (n. trad.) 

— Ce-ai zis? vrea să știe Bătrînul, aplecîndu-se întrebător din 
trapa turelei. 

— Visează la bastonul de mareșal, rînjește Micuţul, hohotind 
răgușit. 

— Ai adormit, așa-i? întreabă furios Bătrînul, pocnindu-mă 
puternic în umăr cu binoclul său de noapte. Ce dracu mai aștepți? De 
ce nu tragi? Foc, am spus! Foc, fir-ai al dracului! Aruncă-i în aer! 

Înșfac declanșatorul și tunul urlă cu un trosnet asurzitor. Din 
gura țevii țișnește o limbă de foc de cîțiva metri. Enormul vehicul e 
împins înapoi pe șenilele sale, de parcă ar face o reverență spre pro- 
iectilul care ţișnește din ţeava tunului. 

— Încărcat, piedica jos! tună Micuţul, în timp ce trântește culasa. 
Tubul gol și încins al proiectilului anterior zornăie pe podeaua de oţel 
a tancului. 

Micuţul îl lovește cu piciorul, înjurînd, și tubul zboară înspre 
Julius Heide, pe care-l pocnește în ceafă. Heide sare în picioare, turbat 
de furie și se năpustește asupra Micuţului cu o grenadă în mînă. 

— O să-ţi fac ţeasta zob, șobolan hamburghez împuțţit! șuieră el, 
roșu la față, și-l lovește pe Micuţul cu grenada. 

— Încetaţi și lăsaţi gura, ordonă Bătrînul. După ce se termină 
tărășenia asta,vă puteți căsăpi, din partea mea, cît vreți. Dar pînă atunci, 
rămîneți soldați. De ce oare am acceptat eu conducerea plutonului 2? 
Blestemată fie ziua aceea! 

— Las că ne ai pe toți la inimă, rînjește încîntat Micuţul. Dac-ar 
fi să te luăm în serios și să te părăsim, ai fi mort ca un hering afumat 
înainte de a ne îndepărta noi. Te-ai îneca în lacrimi și nu ţi-ai mai 
vedea nicicînd casa. 

Îmi apăs ochii de periscop și urmăresc traiectoria salvei. În 
apropierea tufișurilor se ridică o coloană de zăpadă și flăcări. 

Siluete kaki se învîrtoșesc prin aer. Un afet de tun e azvârlit 
într-o parte, culcînd la pămînt un șir întreg de tufe. 

Bătrînul lansează ordine prin radio către celelalte vehicule ale 
plutonului. Cu eșapamentele scuipînd flăcări, Panthere și tancuri P-IV 
se precipită pe aleea largă și pe străzile lăturalnice. Șenile late scrișnesc 
și zornăie pe pavajul cenușiu. Plutoanele 3 și 5 se opresc de ambele părți 

ale aleii, foarte aproape de zidurile caselor, cărora le zgirie tencuiala 
cu o hiîrșiitură ce-ţi sfișie nervii. 

La etajul al doilea se deschide o fereastră. O bătriînă cu o scufiță 
de noapte pe cap ţipă isteric și ne arată amenințătoare pumnul. 

— Svinia! strigă, și aruncă un obiect în cel mai apropiat tanc 
care trosnește. 

O perdea orbitoare de flăcări se înalță spre cer. 

— Căţeaua aia căpiată azvirle cu grenade, strigă Porta, clătiniînd 
din cap la gîndul că cineva poate fi atît de nechibzuit. 

— Las c-o rezolv eu, mîriie Heide. 

Deschide trapa transmisionistului, își proptește patul auto- 
matului în umăr și trimite cu sînge rece trei rafale scurte către femeia 
furioasă, în cămașa ei verde de noapte. Aceasta cade de la geam cu 
un horcăit șt se zdrobește de pavajul ud. În timpul căderii scufița de 
noapte i se desprinde de pe cap, flutură puţin în urma ei și aterizează 
ca o pasăre rănită pe ţeava tunului nostru. 

— Isuse, exclamă Micuţul, întinzîndu-și gîtul, asta-i o femeie 
norocoasă! Îmi aduc aminte că eu și cu odrasla aia de jidan, David, din 
Hein Hoyerstrasse. Ne învirteam odată pe niște biciclete de comis-vo- 
iajori pline cu haine de blană. În timp ce treceam pe Zirkus Weg, o târfă 
și-a aruncat de la fereastra etajului trei o pereche de chiloți folosiţi, 
care au coborât plutind lin încolo și-ncoace și-au aterizat frumușel 
drept pe căpățina mea. Cîţiva sticleți ameţiți care ne luaseră urma, ne 
văzuseră pe cînd „imprumutam” blănurile de la Alster Haus. În orice 
caz, în clipa în care copoii au zărit coborînd de la etajul trei husa aia 
de mașină de regulat ne-au lăsat baltă și-am scăpat cu bine. Așa că 
prăpădita de căciuliță ne va purta noroc! 

Puma lui Barcelona deschide focul. În minutele următoare, 
plutonul 2 trimite o furtună de proiectile brizante în poziția antitanc 
rusească. 

De pe malul celălalt al rîului se ridică un nor de praf și deșe- 
uri, iar tot ce stătea în poziţie verticală e ras pur și simplu de pe fața 
pămîntului. 

Nenumăratele Maxim amuţesc. După ce norul de praf se risi- 
pește, în locul în care ar fi trebuit să fie PAK-urile nu zărim decît o 
grămadă imensă de resturi inutile. 


18 


Atac de blindate 


— Asta a fost, face Bătriînul, aprinziîndu-și pipa cu căpăcel de 
argint. Obosit, își împinge casca pe ceafă și-și trece mîna prin claia de 
păr grizonat. 

— La dracu'! Ce mîncărime! înjură el, scărpinindu-se vertiginos 
în cap cu ambele mî.ini. Din cauza afurisitelor ăstora de căști din piele! 

Micuţul își pipăie cu o mînă jegoasă faţa mînjită de funingine, 
pescuiește un trabuc gros din cutia măștii de gaze și-l aprinde. Cu ges- 
turile ostentative ale unui gangster din filme, suflă fumul în ceafa lui 
Heide. 

Porta își trece sticla de votcă peste umăr și Micuţul se delectează 
primul cu o înghițitură prelungă. De-abia apuc și eu să duc sticla la 
gură, cînd un obuz de cel puţin 120 mm explodează asurzitor. 

— Maică Precistă din Kazan! se miră Micuţul, scăpînd trabucul. 
Acum trebuie că s-a rupt lumea în două. 

— KW-2! face Heide, cu superioritate. 

Bătrînul se răsucește în turelă, încercînd să depisteze sursa 
amenințării. 

Noaptea e din nou sfișiată de trosnetul asurzitor din tunul de 
120 mm al unui KW-2. La rîndul lui, e lovit cu o P-IV și azvârlit pe stradă 
ca o cutie goală de carton. Într-o latură se cască o gaură cit toate zilele. 
Doi din cei cinci oameni ai echipajului ies din epavă, împleticindu-se, 
ca niște torţe vii. P-IV explodează într-o sferă uriașă de foc. Plouă peste 
noi cu bucăți de șenile și blindaj. 

— Unde naiba e ticălosul ăla comunist? vine prin difuzor stri- 
gătul isteric al lui Barcelona. 

Tancurile Puma sosesc val-virtej de după deal și se pun la adă- 
post în spatele dărimăturilor unei foste fabrici de conserve. Restul 
plutonului se împrăștie în toate direcțiile. Tancul KW-2 se mișcă greoi, 
dar proiectilele sale reduc tot ceea ce lovesc la o grămadă de fiare vechi. 

Porta devine primul stăpîn pe situaţie. Nu degeaba sînt aleși 
pentru meseria de șofer într-o unitate de tancuri soldații cu mintea 
cea mai ageră. 

— Înapoi la casa aia, strigă el, demarînd brusc. Pe-aici e prăpăd! 
Doamne, ce tun! Un cazac încotoșmănat se poate lăfăi în voie la gura 
țevii! 

— Da, fir-aș al naibii! ţipă agitat Bătrinul. Ia uite-l pe nenorocit 
cum ne fixează! Tunul înapoi cu 70 de grade. Distanţa—75 de metri. 
Turelă ora cinci. Priceput? Mișcă, fir-ai să fii! 

— L-am prins, șoptesc eu, simțind un fior de gheaţă pe șira spină- 
rii. Deslușesc silueta gigantică, alb-cenușie, cu tunul răsărind aidoma 
unui buldog din turela uriașă. 

— Sfîntă Marie, maica lui Dumnezeu! vine vocea lui Barcelona 
prin radio. L-aţi văzut pe blestematul de colo? Dacă ne pălește numai 
c-o boabă, nu ne mai oprim pină la Berlin în Potsdammer Platz, de 
unde ne vor răzui măturătorii de stradă. 

Îmi ţin respiraţia, îngrozit, în timp ce ochesc monstrul blindat. 
Turela sa butucănoasă începe să se rotească încet. E sigur că pe noi ne 
vrea. 

— Foc! îmi dau singur ordinul. 

Înainte ca flacăra de la gura ţevii să dispară, proiectilul nostru 
lovește tancul KW-2. Explodează pe blindajul său, cu o ploaie de schije 
încinse. Fără să-l vătămeze! Uitasem că eram încărcați cu brizante. 

— Mă dau bătut, urlă Bătrinul furios, lovind cu pumnii în turelă. 
Păcăleala asta de recruți timpiţi vă va duce în fața curții. Nu mai am 
vreme de pierdut cu de-alde voi! 

— Grozav, hohotește Porta. Îl lovești la mir, dar ești încărcat cu 
brizante. Și nici măcar nu-l gidili. Data viitoare încearcă să-l pocnești cu 
un marcator, ca să-l împroști niţel cu vopsea pe cur. Cred că i-ar plăcea. 

— Măi să fie, ce se-ntimplă? întreabă Micuţul, mestecînd furios 
chiștocul unui trabuc. 

— M-am săturat. Ducă-se dracului, m-am săturat! ţipă Bătrînul 
vinăt la faţă de furie. Ce se-ntimplă? Ai încărcat cu brizante, criminal 
înnăscut ce ești! Gorilă redusă, analfabetă și asocială! Să arunci cu 
brizante în cel mai mare tanc din lume. Nu mai suport! 

— Potolește-te, Bătrinule! O să te trăsnească și-o să cazi lat dacă 
mai continui în felul ăsta, face Micuţul pe un ton patern. Oricine poate 
greși. Chiar și într-un război mondial pot apărea mici erori. Uite, aici e 
un obuz perforant, îl vezi? I-l putem trimite înainte de a se trezi. Veci- 
nii nu-s atît de iuți cînd e vorba de muncit cu capul. Am văzut asta de 
multe ori. Noi, germanii, sîntem superiori în războiul ăsta. 

— Te duc în fața curții marțiale, îl ameninţă Bătrînul, alb la față 

de furie, și te car personal la Germerscheim, cînd te-or condamna pe 
viaţă! 

— Mă doare-n fund, rînjește Micuţul nepăsător. Oricum o să-mi 
dea drumul cînd Adolf va fi pierdut Victoria Finală. Și probabil că mă 
vor face Biirgermeister!€| prin vreun orășel simpatic. 

— Dacă ar fi cum spui tu, mi-ar plăcea să trăiesc în orașul în care 
te-ar face Biirgermeister, rinjește Porta. Ar fi nemaipomenit. Și ar rămîne 
cu siguranţă înscrisă în istorie drept cea mai strașnică poantă plănuită 
vreodată în Germania. Zău, trimite-l la Germerscheim, Bătrinule, ca să 
apucăm și noi să vedem un Biirgermeister cum n-a mai fost altul pe lume. 

Barcelona și cu mine tragem instantaneu. Obuzele noastre 
perforante lovesc simultan uriașul vehicul, smulgîndu-i turela pe 
jumătate. Comandantul apare în trapa turelei exact în clipa în care 
P-IV al Legionarului scuipă o flacără lungă pe ţeavă. Rusul e retezat 
ca de un ferăstrău circular. 

— Blindate, înainte! poruncește Bătrînul și bocăne nerăbdător 
cu piciorul în podeaua de oțel. 

Tancul nostru se răsucește și pornește tunător pe urmele Pan- 
ther-ului. Lăsăm în urmă un iad de flăcări. 

Trecem cu un trosnet peste piesele de mobilier smulse de suflu 
din case. Un corp răstignit între liniile de tramvai, cu un Schmeisser 
într-o mînă încleștată, e strivit sub șenile. Dintr-un coteţ ţișnesc doi 
curcani și aleargă prin fața noastră dînd din capete. 

— Pe barba tuturor profeților! exclamă Porta cu o voce gâtuită. 
Uite-acolo aleargă, Doamne-ajută, masa noastră de Crăciun! Opriţi o 
clipă războiul. Cei doi tovarăși curcani sînt mai importanţi! Mai înainte 
ca cineva să apuce să-l oprească, a și frinat tancul și a deschis trapa 
mecanicului-conductor. Vino, Micuţule, dă-le-ncolo de proiectile! Mai 
bine prăjește curcani pe țeavă. 

— Ce? Unde? întreabă Micuţul, deschizind trapa laterală fără 
să-i pese de gloanţele care șuieră pe-afară. Sfintă Marie! strigă el fericit, 
sărind afară din tanc. 

Mai înainte ca Bătrinul să apuce să reacționeze, cizmele uriașe 
şi jegoase ale Micuţului împroșcă noroi. În toate părțile, în timp ce 
gonește păsările îngrozite. 


[6] (germ.) Biirgermeister: primar. (n. trad.) 

— Asta-i prea de tot, strigă Bătrînul turbat. Să-și părăsească 
posturile din tanc în timpul luptei! Asta-i cea mai gravă abatere a lor 
de pină acum. 

— O să fiu martorul tău, se oferă Heide, senin. Dezertare din 
fața inamicului. De asta-i vom acuza! 

— Tu să taci din gură! ordonă Bătrînul, scrișnind din dinți. Își 
înalță precaut capul peste buza turelei pentru a da de urma vinătorilor 
de curcani. 

— E de datoria ta să-i raportezi, în așa fel încît cei doi să ajungă 
înaintea unui Consiliu de Război, ţipă Heide, renumit pentru menta- 
litatea sa rigidă și setea de sînge. 

— Ți-am spus să taci! șuieră Bătrinul. Își scoate P-38-ul din toc. 
Gura, sau îți zbor scăfîrlia pentru refuz de executare a ordinului. 

— Aţi căpiat cu toții acolo? vine din difuzor vocea hiîriîită a lui 
Barcelona. Cojones!7l, au pus mîna pe ei! Hai să isprăvim mai degrabă 
cu zbenguiala asta, să punem și noi în gură niţel curcan fript! 

— Permiteţi să raportez, am luat doi prizonieri! ţipă Porta entu- 
ziasmat, în timp ce se cațără înapoi prin trapa conductorului cu cei 
doi curcani ruși terorizați bălăbănindu-i-se în mînă. 

Într-o clipă, întreg interiorul tancului pare plin de curcani loviți 
de dambla, care-și flutură aripile peste fețele noastre asemenea unor 
sfircuri de bici. Din obrazul Micuţului se prelinge sînge dintr-o ciupi- 
tură de curcan. 

— Săriţi! hăuleşte el. Nemernicul dă să mă halească. Împușcaţi-l! 

Curcanul terorizat zboară în ceafa lui Heide și începe să-l ciugu- 
lească în cap de parcă ar avea de gînd să-și croiască drum pînă dincolo. 
Acesta ţipă înspăimântat de durere și încearcă să ia pasărea la pumni. 

— Ăştia sînt fanatici, strigă Porta cu disperare, dînd să-l poc- 
nească pe unul dintre curcani care pare c-a luat-o razna. 

— Nu mai suport, hohotește Bătrînul, aplecîndu-se disperat 
peste turelă. Dragă Dumnezeule din cer, ajută-mă să plec departe, foarte, 
foarte departe de plutonul 2! Cu ce am greșit de sînt obligat să îndur 
o atare pedeapsă? 

Difuzorul pîrîie și urlă. 


[7] (sp) COJONES: testicule. (n. trad.) 

— De ce dracu ai oprit, Beier? vine vocea furioasă a comandan- 
tului de companie, Oberstleutnant Lowe. Dă-i drumul, omule, fir-ar să 
fie, sau o păţeşti. Întotdeauna plutonul tău e cel care iese din ritm. 
Înlăturaţi barajul rutier de pe pod și curăţaţi cuiburile de mitralieră. 
Bagă de seamă! Zona e minată. Dar mai repejor, domnilor! Se oprește 
pentru o clipă să-și tragă răsuflarea. Ești în frunte, Beier. Tu și pluto- 
nul tău căcăcios, pe care tare mi-aș dori să-l văd perpelindu-se în iad. 
Sarcina voastră e să înaintați și să înaintați încontinuu. Opriţi-vă voi 
și se oprește toată lumea. Comandantul diviziei vrea ca treaba să fie 
terminată repede—repet—repede! 

— Spurcăciunea dracului, mormăie Bătrinul furios, uitîndu-se 
peste buza turelei. Podul! șuieră. Daţi-i zor! 

— Încă doi morți pe răboj, rînjeşte Micuţul mindru, ridicînd 
cei doi curcani. 

— Plutonul 2 după mine strigă Bătrînul în stația radio. E atât 
de cătrănit că-i auzim dinţii scrișnind. 

— De ce te-ai oțărît? întreabă Micuţul, ridicînd privirea spre el 
cu capul aplecat într-o parte. O să capeţi și tu niște curcan prăjit cu 
tot tacîmul, ca și cînd ar fi cu adevărat Crăciunul. Bucură-te de război, 
pacea va fi îngrozitoare! N-o să avem parte de petreceri în sinagogi, noi, 
soldaţii de o mie de ani! 

Porta oprește cu puţin înaintea podului și cade resemnat îna- 
poi pe scaun. 

— Expediția face aici un popas vremelnic, spune el, cu un rîs 
scurt. Vecinii au ras o juma' de pădure în drum. Chemaţi Pionierii. 
Asta-i treaba lor. 

— Nici în fund nu-i doare de noi, șuieră Bătriînul. Doi dintre voi 
să meargă să înfășoare un cablu pe trunchiurile alea, ca să le putem 
trage la o parte. 

— Fără mine, orăcăie Porta. Șoferul nu trebuie folosit decît 
pentru condus și trebuie lăsat să se odihnească de fiecare dată cînd e 
posibil. Eu sînt la odihnă. 

— Julius și Sven! Afară! Mai repejor, dacă se poate! 

Supersoldatul Heide ţișnește afară din tanc cât ai clipi. Eu șovăi 
înainte de-a deschide trapa și de-a renunţa la protecţia pereţilor de oțel 

ai acestuia. Înăuntru te adăpostești cel puţin de gloanţele și grenadele 
de mînă ale infanteriei. Aerul de afară zumzăie de sunetul lor aidoma 
unui cuib de viespi agitate. 

— Şi dacă ne atacă vecinii? întreb neliniștit, după ce-am ajuns 
afară. 

— Nici o problemă, rînjește Porta, ambalînd motorul. Dăm îna- 
poi. Reichul nu ne-a încredințat tancul ăsta prețios pentru ca noi să-i 
permitem vreunui vecin puturos să-l facă praf. În ce vă priveşte, puteți 
fi mîndri și fericiți. Veţi cădea ca niște eroi și Grofaz va trimite familiilor 
voastre cîte-o carte poștală. Heil Sieg! 

Privim temători la blindajul tancului, în vreme ce Porta trîn- 
tește trapa. 

— Porci lași! șuieră Heide amarnic, văzînd că Bătrinul urmează 
exemplul lui Porta și închide trapa turelei. 

— Mult lăudata moarte de erou va da peste noi într-un troian 
murdar de zăpadă, șoptesc eu, ca pentru sine. 

— Ce tot boscorodești acolo? se răstește Julius, fixindu-mă cu 
privirea. 

Ne adăpostim îndărătul uriașelor trunchiuri și lucrăm febril 
pentru a lega cablurile cum trebuie. Nu mă ostenesc să-i răspund. Ori- 
cum n-ar înțelege, cu mentalitatea lui de Herrenvolk. 

Din mitraliera de pe turelă țișnesc gloanţe-trasoare pe deasupra 
capetelor noastre, pătrunzind ca niște lanţuri luminoase în poziţiile 
rusești de apărare antitanc. Sub o grindină de schije șuierînd, reușim 
în cele din urmă să legăm cablul de ancorare în jurul primului trunchi 
de copac. Tîrim cablul după noi spre tanc și-l agățăm de cîrligele de 
remorcare. Palmele ne sînt sfișiate și sîngele ne picură din vîrfurile 
degetelor. Dau drumul cablului pentru o clipă, pentru a-mi sufla în 
palmele mutilate. Heide explodează într-un urlet de furie. 

— Porc leneş! Mă lași pe mine să fac toată corvoada. Își smulge 
pistolul din toc și-l îndreaptă asupra mea cu braţele întinse, ca un actor 
de film. Ridică-te, soldat de mucava, sau îţi zbor căpățina! 

În clipa aceea îl urăsc atît de tare pe rahatul ăsta închipuit 
încît mă doare. Cît de enervant arată stind acolo așa arogant, înalt și 
slab, cu buzele atît de subțiri, încât sînt aproape invizibile, și cu ochii 

albaștri, ca de gheaţă. Nici măcar cel mai proaspăt recrut fanatic nu 
poate fi atît de regulamentar echipat ca Julius. Dar la o adică, ce știe 
el în plus față de un recrut? Nimic! 

Mă ridic turbat în picioare, cu creierul plin de gînduri criminale. 
Știu că Heide e destul de nebun ca să mă împuște dacă nu mă scol des- 
tul de repede. Și ce-i mai rău, nu va avea de dat socoteală pentru asta. 

Maybach-urile urlă la putere maximă și cablul e întins ca o 
coardă de vioară. După cîteva încercări, bulumacii pornesc să se ros- 
togolească. Sărim ca nebunii pentru a evita să fim striviţi între ei. 

O mitralieră rusească mătură cărarea cu o rafală scurtă. Gloan- 
țele ricoșează țiuind din laturile de oţel ale tancului. 

Sună de parcă un grup de toboșari a luat-o dintr-o dată razna 
cu instrumente cu tot. 

Aproape că am isprăvit cu deblocarea barajului rutier și ne gîn- 
dim să ne întoarcem în adăpostul din tanc, cînd, deodată, Heide scoate 
un țipăt și cade în șanț cu o săritură lungă. Alunecă pînă la fund, pre- 
cum un buldozer, prin mocirla de apă și gheață. 

— Mine! ţipă el. 

Stau între doi bușteni cît toate zilele și mă holbez, fără să pricep 
o iotă. Zăresc o cutie mare, cenușiu-roșcată, pe care sînt vopsite litere 
chirilice. O manetă se ridică vertical în aer. Mina e armată și gata să 
explodeze. Pentru o clipă sînt complet paralizat. 

Tancul nostru se retrage cu viteză maximă. De bună seamă că 
Porta a observat și el drăceasca mașinărie care de-abia așteaptă să 
semene moartea în toate părțile. 

Dintr-o dată, mă trezesc singur în mijlocul unei învălmășeli de 
trunchiuri imense de copac și de resturi de camioane. Mă holbez ca 
hipnotizat la instrumentul morţii, turtit, de culoare cenușiu-roșiatică, 
după care îmi revin în simțiri. 

— Mine! pornesc să urlu. Mine! ca și cînd ceilalți n-ar ști. În 
general, cînd vehiculul din frunte dă peste o mină, vestea se răspîn- 
dește repede. 

Mă arunc cu fața la pămînt într-o baltă pe jumătate înghețată 
şi nici nu iau seama la apa care îmi pătrunde în cizmele îmblănite. În 
curînd se va preface în gheață și picioarele mele vor arde ca para-focului. 

— Doamne, ajută! mă rog. Ajută-mă! Nu mă lăsa să mor pe-aici! 

E o liniște desăvîrșită. Pînă și grelele Maxim și-au încetat focul. 
Parcă lumea întreagă a încremenit, ca și cum războiul și-ar ţine respi- 
rația și ar aștepta să explodeze mina. 

Trece o veșnicie, dar nu se întîmplă nimic. Ar fi trebuit să explo- 
deze de mult. De obicei, e de ajuns să numeri pînă la cinci, dar noi am 
numărat deja pînă la treizeci și cinci. 

Trapa turelei se deschide încet și apare capul Bătrînului. 

— În picioare, soldaţi de paie! Terminaţi o dată cu mina de colo! 

— Am impresia că nu ești zdravăn, strigă Heide furios. Doar 
vezi și tu că porcăria are fuzee pentru explozie întîrziată. 

— Taci din gură și execută ordinul, strigă grăbit Bătrinul. Dă 
la o parte drăcia aia, dar imediat! Nu-mi pasă nici dacă are zece fuzee 
pentru explozie întirziată! Vreau să fie înlăturată. Crezi că ceilalți vor 
opri războiul doar pentru că aţi dat voi peste o mină? 

Porta trage grijuliu cu ochiul prin vizeta conductorului. 

— De-a ce vă jucaţi? Nu vreţi ca eroicele voastre nume să fie 
cioplite în bolovanul ăla mare și zgrunțuros din fața barăcilor de la 
Padeborn? E-o mare onoare asta, ascultați ce vă spun eu. O mare răs- 
plată națională! 

Îmi înalţ capul și arunc o privire obiectului ciudat şi înspăimâîn- 
tător. Levierul se ridică în aer ca un deget ameninţător. Pun mîna pe 
cleștele din buzunar și mă pregătesc să mă tîrăsc spre mină pentru a 
o dezamorsa. În asemenea momente, un om simte că n-ar fi trebuit să 
urmeze niciodată un curs de dezamorsare a bombelor. 

Nu trece mult și totul dispare într-o avalanșă de zgomote și 
flăcări. Bucăţi de lemn zboară prin aer și se risipesc pe tot cuprinsul. 
Pentru cîteva clipe sînt cu desăvirșire surd și am senzația că toate 
măruntaiele mi-au fost strivite de o mînă gigantică. Încă două minute, 
și n-ar mai fi rămas fărimă din mine. Dar barajul rutier dispăruse. 

Sărim pe tanc în timp ce trece zornăind pe lîngă noi. 

— Aţi făcut treabă bună, ne laudă Bătrinul, zîmbind aprobator. 
Accelerează, Porta, dă-i mai repede! Mai avem cale lungă de străbătut. 

— Da, dacă o ţinem înspre China, atunci mai avem drum căcă- 
lău, rînjește Porta, exuberant. 

— China? mormăie Micuţul, așezind obuze în locașul pentru 
muniţie. Ăla nu-i locul unde halesc unii cu bețe și se îngrașă din orez? 
Hai mai repede! Nu cunosc ceva mai bun pe lume decît orezul fiert 
presărat cu heringi mititei. 

— Îţi pot da eu adresa unei case din Pekin, unde se găsește mîn- 
care bună, rînjește Porta, accelerînd. 

Divizia blindată se rostogolește nestăvilită înainte, pătrunzind 
adînc în Ucraina. Unii cad, alții sînt mutilați. Peisajul e sumbru. Se 
apropie frigul cernit al iernii rusești. Tancurile hurducăie și urlă prin 
sate înnegrite de funingine, trecînd pe lingă mormane uriașe de cărbune. 
Nu zărim nici un copac—orice vegetaţie a dispărut. Nici o urmă, nici 
măcar mult lăudata floarea-soarelui!5] n-a mai rămas în cîmp. Nebunia 
sălbatică a războiului a devorat totul în cale. 

Compania face pentru o oră popas în fața unui orășel de pro- 
vincie de care nu auzisem niciodată. A fost preluat de către o divizie 
blindată rusească și transformat într-o strașnică poziție defensivă. Apoi, 
dintre norii cenușii, încărcați de zăpadă, își fac apariția avioanele Stuka 
noastre cu sirenele urlînd neîncetat. Bombele grele cad învirtindu-se 
prin aer. Roiuri de bombardiere în picaj spulberă orașul de pe fața 
pămîntului—ausradiert, cum se spune în programele de propagandă. 
Tancurile strivesc sub șenilele lor tot ceea ce a mai rămas din el. 

Cînd ajungem în următorul oraș, constatăm că avioanele Stuka 
îl vizitaseră deja pregătindu-l pentru a fi cucerit. Praful mortarului și 
al cărămizilor pulverizate atirnă în aer ca un nor cenușiu-roșiatic. Pe 
străzile devastate zac piese de artilerie și cai căzăcești cu picioarele 
țepene și hoiturile umflate. Tunuri răsturnate, camioane distruse și 
munţi de echipament învălmășit sînt împrăștiate printre mormanele 
de cadavre. Morți și răniți zac pe lingă ziduri sau atîrnă din ochiurile 
căscate ale ferestrelor. 

Privim indiferenți scena sîngeroasă. A devenit o priveliște obiș- 
nuită. La început ni s-a făcut greață și am vomitat. De-o vreme, însă, 
n-a mai vomitat nici unul dintre noi. 


[8] Legenda spune că după campania împotriva Rusiei, din 1812, pe locul 
retragerii trupelor decimate ale lui Napoleon, retragere dezastruoasa în 
care a pierit aproape întreaga armată, au crescut în anul următor lanuri 
întinse de floarea-soarelui, simbolizind sufletele soldaților morți care 
tînjesc neîncetat după lumina și căldura astrului zilei. (n. trad.) 

— Așa se cucerește un oraș, strigă Julius Heide, triumfător, rîn- 
jind diabolic la imaginea unui soldat rus care stă lîngă un zid și-și 
privește absent picioarele zdrobite. 

— Porți uniforma care nu trebuie, spune Porta. Vorbești ca dobi- 
tocii ăia închipuiţi în uniforme de culoarea căcatului și cu echipament 
din piele care să le susțină burţile obeze. Ești rahatul rahaților, așa să 
știi, Julius! Ești orbit de credinţa ta nebunească în Fiihrer. Cred că ai fi 
mândru dacă într-o zi unul dintre ticăloșii în uniforme căcănii ar bate 
la ușa maică-tii și-ar ţipa: „Heil Hitler, Frau Heide! Fiul dumneavoastră, 
Unteroffizier Julius Heide, a căzut pentru Fiihrer și pentru Marea Ger- 
manie! Vă sîntem alături în demnul dumneavoastră regret, Frau Heide! 
Fiihrerul vă mulțumește!” 

— Bătrinule, ești martorul meu, explodează Heide turbat. Asta-i 
insultă. N-am să rabd așa ceva. 

— Atunci stai jos, face Bătrînul, indiferent. Nici mie nu-mi plac 
multe lucruri. Hai, blindate, înainte! Și mai țineți-vă gurile! Nu mai 
suport sunetul vocilor voastre. Iar tu, Porta, încetează să-l mai insulți 
pe Adolf! 

Noaptea e întunecoasă. Ninge și plouă în același timp. În drum 
spre Nikolaiev e frig! 

Ne oprim în mijlocul unei fabrici imense. Porta observă, bine- 
înţeles, că-i de fapt o distilerie de votcă. Peste o jumătate de oră, ne 
băuserăm mințile cu desăvirşire. Ne învîrtim, ne răsucim, cădem gră- 
madă unii peste alţii, ne turnăm votcă în cap și ne-o adunăm în gură 
cu limba, ca pisicile care ling frișcă. Ne înmuiem pîinea în votcă și ne 
îmbătăm ca niciodată. 

Un Feldwebel moare în comă alcoolică. Un Gefreiter își dă foc, 
pentru a-i demonstra unui prieten că votca se aprinde la fel de ușor 
ca benzina. Încercăm să-l stingem aruncând pe el și mai multă votcă, 
și ridem prostește la urletele lui disperate. 

Apar cîțiva din plutonul 3 tîrînd după ei patru muieri. Le aruncă 
peste o masă pentru îmbuteliat. 

Un Feldwebel de infanterie îi amenință cu curtea marțială, fiindcă 
și în nebunia războiului trebuie păstrată puţină ordine și disciplină. 
Violul se pedepsește cu spiînzurătoarea. Nimeni nu-l ascultă. E îmbrîn- 
cit în lături și soldații beți îi promit că-i taie beregata. 

— Pentru onor, mădularele înainte! poruncește un Obergefreiter 
cu un bandaj însîngerat în jurul capului. Se aruncă înfierbîntat asupra 
unei femei—destul de bătrină pentru a-i fi străbunică—pe jumătate 
dezbrăcată, care ţipă cît o ţine gura. Gaură! urlă, prăbușindu-se dezo- 
lant de beat între picioarele ei tremurînde. Alţii îl îmbrincesc de-acolo 
și se luptă să-i ia locul. 

Ne trezim a doua zi dimineaţă, deprimaţi, într-o stare de oribilă 
mahmureală. În curînd își fac apariţia cei din Poliţia Militară, cu căștile 
lucitoare și emblema în formă de semilună bălăbănindu-li-se pe piept. 

Curtea marţială se termină în patru minute și jumătate. Opt 
soldaţi se leagănă, fiecare la capătul frînghiei sale. Întregul batalion e 
plimbat prin fața lor să vadă spectacolul. Spînzuraţii atirnă cu gâturi 
nefiresc de lungi, purtînd doar pantalonii lor de uniformă, căci, fiind 
criză de vestoane și cizme, acestea le-au fost luate. Atîrnă tăcuţi, răsu- 
cindu-se și legănîndu-se la capătul funiilor, în vreme ce noi trecem pe 
lîngă ei, în drum spre Nikolaiev, împroșcînd noroi din șenilele noastre 
zăngănitoare. 

— Cest la guerre! Vino, dulce moarte, vino... murmură sardonic 
Legionarul din turela vehiculului său. 

— Ce mai cordeală, oftează Porta. Mai bine-i cînd le plătești 
bani gheaţă dacă nu vor s-o facă din dragoste. 

— Nici nu-ţi închipui cîți au păţit-o pentru că s-au dat la 
găuri care nu erau ale lor, mormăie Micuţul, privind gînditor soldaţii 
spînzurațţi. 

Picături de ploaie se zdrobesc de laturile blindate ale tancuri- 
lor. E o zi rece și mohoriîtă. Aerul duhnește a moarte, a îmbrăcăminte 
și pielărie udă. Norii sînt de un cenușiu murdar. Par că gonesc înspre 
vest, departe de melancolica zi rusească. De fapt, nu mai e ziuă. Mai 
degrabă e un fel de crepuscul. 

Micuţul general-colonel stă cocoțat în virful unei movile de 
pămînt, cercetîndu-și Armata a 4-a Tancuri. Poartă ca de obicei boneta 
lui tocită de campanie, din catifea, cu cozorocul scurt tras bine pe frunte. 
Din mijlocul feţei sale scheletice țișnește un nas ca un cioc de vultur. 
În picioarele-i scurte, cizmele par incredibil de lungi. 

Stă neclintit ca o statuie, cu porthartul sub braţ. De gât i se 

leagănă un binoclu uriaș care-i acoperă parţial epoleţii roșii ai man- 
talei. Privindu-l pe acest om mărunt, cu binoclul supradimensionat 
și cu lungile sale cizme de călărie ridicol de mari, n-ai crede nici în 
ruptul capului că ai înaintea ta pe cel mai mare general de tancuri 
care a existat vreodată. 

Bătrînul îi dă comandantului Armatei un regulamentar: „Pri- 
virea înainte!” 

— Dacă vecinii i-ar trimite un obuz de 150 mm în deblă, visează 
Porta chicotind, l-ar proiecta acolo sus, unde să-i pupe sonor pe îngeri 
în fund. 

— Ar însemna să primim un altul de aceeași țeapă, intervine 
obosit Bătrînul, și probabil unul mai dat dracului decît micuțul de colo 
pe care-l bate asfaltul la fund. 

— Stă tocmai pe virful unui closet aruncat în aer, ride Gregor 
Martin, care e din nou printre noi. E trăgător din turela Pumei lui 
Barcelona. 

— Aș vrea să treacă prin acoperiș și să cadă înăuntru, mîriie 
Micuţul, în așa fel încît el și cu eleganta lui bonetă de catifea să se 
înece împreună în rahat rusesc. 

Barcelona salută în timp ce privește spre dreapta. Prezența 
comandantului Armatei îl neliniștește. 
General-colonelul Hoth își ridică mîna cu un centimetru sau doi. 

— Cine-i timpitul ăla? îl întreabă pe aghiotantul său, care stă 
de obicei în spate, în poziţie de drepți. 

— O să aflu, domnule, latră rînjind aghiotantul. 

— Nu-ţi cunoști oamenii? întreabă generalul, enervat. Aghio- 
tantul meu trebuie să cunoască fiecare om din Armata mea. 

„Ticălos nebun, gîndește aghiotantul. Sint optzeci de mii de 
oameni în a 4-a Panzer. Nu-i știu nici măcar pe toți idioții din Carti- 
erul General. Dar oricum, ce vulpoi bătrîn.” Latră primul nume care-i 
vine în minte. 

— Oberfeldwebel Stollmann, domnule! 

— Pedepsește-l, șuieră generalul. Pentru salut neregulamen- 
tar. N-am mai pomenit așa ceva! Să salute ca și cum dobitocul ar fi la 
paradă. Vreau să te ocupi cum trebuie de individul ăla, ai priceput? 

— Prea bine, domnule! replică aghiotantul, notînd în carnetul 
său. 

În clipa în care Puma lui Barcelona o cotește spre lunga șosea 
de legătură, generalul dă cu ochii de mutra tuciurie a lui Albert în trapa 
deschisă a conductorului. 

— De ce e neagră fața acelui om? îl întreabă pe aghiotant. 

— Neagră, domnule? îngaimă acesta surprins. Își pune ochelarii 
pe nas pentru a-l putea vedea mai bine pe Albert. Se pare că-i un negru, 
domnule! spune el șovăitor. 

Întregul Stat Major duce binoclurile la ochi. Pentru o clipă, 
Armata a 4-a e dată uitării și toată atenţia e concentrată asupra lui 
Albert, aflat în scaunul șoferului unui car de luptă. 

— Un negru? șuieră furios generalul. Ce prostie! Germania nu 
mai are colonii de douăzeci de ani. 

— De douăzeci și cinci, să trăiţi! îl corectează șeful de Stat Major, 
și ultimele noastre trupe coloniale au fost retrase de mult. 

— Pedepsiţi-l pe omul acela pentru că și-a înnegrit fața fără 
ordin, izbucnește brusc generalul. Nu vreau ca Armata mea să fie trans- 
formată într-o grămadă de bufoni de circ. 

Aghiotantul notează febril: „Șofer din Puma-524 va fi pedepsit 
pentru înnegrirea feţei.” Adaugă, din proprie inițiativă: „...și pentru că 
a ris.” 

În cursul zilei, trecem prin satele înşirate pe marginea drumu- 
lui. De la fiecare fereastră atîrnă pînze albe, ca simbol al capitulării. 

Locuitorii stau lipiţi de pereţii caselor, fără să zimbească, cu 
fețele bintuite de teama zilei de mîine. 

După-amiaza tirziu, poposim. Facem plinul cu combustibil, se 
distribuie muniţie și fiecare primeşte câteva tablete de benzedrină. Încă 
n-avem timp de pierdut cu somnul. 

Porta și Micuţul răscolesc deja de mult sertare și dulapuri prin 
case. Nu prea știu nici ei ce caută, dar adulmecă în jur ca niște cîini 
de vinătoare. 

— Din ce chestii ciudate beau ăștia de prin partea locului! face 
Micuţul, ridicînd în aer un irigator roz cât toate zilele și holbîndu-se 

uluit la el. Nu cred că reușesc prea des să golească treaba asta fără să 
le zboare creierii prin urechi. La ce naiba slujește furtunul din el?. 

— Oricine își poate da seama, răspunde Porta. Ivan e un tip 
practic. Cînd bea, stă întins pe spate. Noi germanii avem multe de 
învățat pe-aici, prin Rusia. 

— Trebuie să-ncerc și eu, strigă Micuţul entuziasmat, atîrnîn- 
du-și irigatorul de centiron ca pe o a doua cutie de mască de gaze. Ia 
gîndește-te: să stai tolănit pe spate și să tragi cea mai strașnică beţie 
din cîte-a pomenit lumea! Poate c-ar fi mai bine să ne facem ruși și să 
uităm totul despre Germania! 

— Maica Maicii Domnului! exclamă Porta. Aici e o femeie moartă, 
și poartă o pălărie de vînătoare cu o pană-n ea. Probabil că pleca într-o 
călătorie cînd a dat ortu popii. A plecat ea, numa că s-a dus într-o 
călătorie mult mai lungă decît se aștepta. 

— Miroase a crimă, murmură el după ce cercetează cadavrul mai 
îndeaproape. Împușcată-n burtă. Nu putea fi o execuţie, altminteri ar 
fi primit boaba-n ceafă. Așa se procedează în ţara asta. 

— Ce păcat! spune Micuţul dîndu-și ochii peste cap. Asemenea 
ticăloși dați dracului ar trebui băgați la pîrnaie. 

— Uite-i poșeta, continuă Porta. Pune mîna pe o poșetă de damă 
din piele de cerb. Își vîră nasul în ea și scotocește. 

— Afară, imediat! E un ordin! ţipă Heide pe tonul celui mai afu- 
risit subofițer. Se proțăpește în ușă cu mîinile în șolduri și se leagănă 
încontinuu pe virfuri. 

— Mănînci rahat, Moise! face Micuţul, cîtuși de puțin impresionat. 

Singele invadează fața teutonică și arogantă a lui Heide. 

— Te previn, Obergefreiter Creutzfeldt, mai spune-mi o singură 
dată Moise și te-mpușc! E dezonorant! 

— Ce-i dezonorant? Să fii împușcat? ride Micuţul, jucîndu-se cu 
Naganul. Moise! Arăţi ca ăla care cade-n cur la bîlciul sătesc. 

Furios, Heide caută să-și scoată pistolul, dar, spre norocul Micu- 
țului, acesta e înțepenit în toc și Heide e nevoit să-l tragă cu amîndouă 
mîinile. 

— Moise! N-o să ajungi nicicînd un mare cowboy prin filme, 
ride Micuţul în hohote. Pitacii te-ar fi ciuruit pînă acum fără să bagi 
de seamă. 

O salvă urlătoare de rachete de la o „orgă” a lui Stalin cade pe 
strada vecină și năruie un zid care se prăbușește trosnind în mijlocul 
drumului. 

— Maică Marie! strigă Micuţul, aruncîndu-se la adăpost în spa- 
tele unui zid. Descreierații de vecini nu s-or sătura oare niciodată să 
tragă în noi? 

O mitralieră grea germană se pornește să latre isteric în rafale 
sălbatice. 

— La dracu omule, încetează! răsună prin vacarm vocea Bătrinu- 
lui. Trasoarele alea le vor dezvălui poziția noastră! 

— Julius a păţit-o, strigă Micuţul, arătînd cu țeava automatului 
spre corpul lui Heide întins la podea. 

— Fihrerul a pierdut un soldat devotat, spune Porta întristat. 
Ţine-i fruntea, ca să-i umflu cei trei dinți de aur. De multă vreme am 
pus ochii pe ei. 

— Ai să faci asta? La urma urmelor, e și el un fel de prieten de-al 
nostru! face Micuţul, devenind dintr-o dată moralist. 

— De un'să mai știe el ce se-ntimplă? E mort, nu-i așa? răspunde 
Porta aplecîndu-se deasupra lui Heide. Tocmai e pe cale să-i înșface cu 
forcepsul unul dintre dinţi, cînd Heide își revine cu un țipăt. 

— Blestem! strigă Porta uluit, credeam că ești mort. 

— Jefuitor de cadavre, zbiară Heide, holbiîndu-se dezgustat la 
cleștele dentar ruginit al lui Porta. 

— Jefuitor de cadavre? face Porta inocent. Nici vorbă. Doar nu 
ești încă mort, așa-i? 

— O'să te raportez, șuieră Heide furios. Își pipăie ceafa brăzdată 
adînc de o schijă de obuz. 

— Afară! strigă Bătriînul. Curăţaţi zona, dar faceţi-o repede! 
Mișună de eroi-aspiranţi, care au de gînd să moară pentru marele Stalin. 

— Sînt pe drum, strigă Porta. Ţișnește de-a lungul caselor cu 
mitraliera în mînă, ținînd-o de ţeavă. 

O grosolană grenadă rusească zboară prin aer și cade fumegînd 
la picioarele Micuţului. Cu un șut năpraznic, demn de un fotbalist 
internațional, o trimite de unde-a venit. Nu degeaba e el golgheterul 
regimentului. 

Porta trimite cîteva rafale scurte în direcția unor ochiuri de 
geamuri și sare la adăpost înapoia unui transportor carbonizat. 

— Rahaţii ăia, ori sînt în pivniţă, ori, dacă nu, atunci sînt în 
pod, strigă Micuţul, căzînd grămadă într-o băltoacă plină cu noroi și 
zăpadă fleșcăită. 

— Unde? urlă Porta, trecînd strada în salturi lungi. Cade fulge- 
rător în rigolă în clipa în care aude temutul muget al unei „vaci” venind 
de pe drum. Un șir de pietre de pavaj zboară în aer. 

— La pămînt, fir-aţi să fiți, urlă Bătrînul către pluton, făcînd 
semne cu braţele. 

Albert stă în spatele unei roabe, culcat pe-o parte, și trage din- 
tr-o MG-34 de parc-ar avea de gînd să doboare recordul mondial de 
consumare a cît mai multor muniții în cel mai scurt timp. 

Barcelona se aruncă înapoia lui, gifiind. 

— În ce dracu tragi, maimuţoi negru? Trebuie să dăm socoteală 
pentru muniția consumată. 

— Mă doare-n cur, auzi? îngaimă Albert, cenușiu la față de groază. 
Nici un ticălos comunist nu mă va trimite la dracu pe mine. 

— Oprește-te, smintitule! strigă Barcelona, dînd mitralierei un 
șut cu piciorul care-o smulge din mîinile lui Albert. Acesta rămîne 
rezemat de peretele ud al unei case, scuturînd din cap într-o parte și-n 
alta, și privindu-și pierdut mitraliera care zace șuierînd într-un troian 
de zăpadă murdară. 

— La ce stai și bombăni pe-aici? întreabă Porta, apărînd dintr-o 
casă în spatele a doi prizonieri cu mîinile ridicate deasupra capetelor. 
Arăţi ca Frankenstein în rolul mumiei! 

— Ie-te că nici nu mai am voie să trag, se tînguie Albert. Asta-i 
cel mai mizerabil război din cîte-au fost, doar știi și tu, omule. 

— Se-nţelege că poţi să tragi, răspunde Porta. Bubuie în ei, fiule! 
De-aia te plătește armata. Cu un rînjet pe faţa lui pistruiată, dispare 
după colţ cu cei doi prizonieri ai săi. Îi va vinde unei formaţiuni care 
adună prizonieri, în goană după medalii. 

— Sus! poruncește Bătrînul. Blindate, înainte! 

— Fihrerul a cîștigat războiul, declară Heide mîndru în timp 
ce trecem pe lîngă lungi coloane de prizonieri ruși cu mîinile ridicate. 
Au cu toții o privire pierdută. 

— De-acum, nu va mai fi loc decât pentru două soiuri de oameni, 
mormăie Micuţul, cu amărăciune. Pentru puţoii care nu fac decît să 
dea ordine în stînga și-n dreapta, și pentru toţi ceilalți idioţi care stau 
în poziție de drepţi în sacii care le țin oasele și zbiară Heil Hitler! 

După o scurtă încleștare sîngeroasă, înaintăm de-a dreptul prin 
Poltawski. Pe marginea șoselelor, zac leșuri îmbrăcate în uniforme cenu- 
șii de pușcăriași. Cu toții au în ceafă câte-o găurică de glonţ. Pomeţii 
ascuțiți țișnesc prin pielea subțire, pergamentoasă a fețelor, și dinţii 
le sînt dezveliți fantomatic, ca la cranii. 

— Lichidaţi! confirmă Bătrînul. Trimite un lung jet maroniu 
peste marginea trapei. Rușii sînt la fel de afurisiți ca și-ai noștri. 

— Nu s-a-ntîmplat de mult așa ceva, spune Barcelona, aplecîn- 
du-se peste marginea turelei vehiculului său de curăţenie pentru a 
vedea mai bine. Singele e încă proaspăt și mai picură. 

— Dar de ce i-or fi împușcat? întreabă Gregor. Și tocmai aici în 
stradă, pe unde trecem noi. 

— Nu puteau ţine pasul, spune Porta cunoscător, le dădeau 
bătaie de cap și-i țineau în loc și pe ceilalți. 

— Dar nu pot face una ca asta, se lamentează Gregor, aplecîn- 
du-se deasupra corpului unei femei. Așa ceva nu-i cu putinţă! 

— Ai să vezi lucruri și mai groaznice, răspunde Porta laconic. 
Așteaptă numai pînă cînd o să dea pendula înapoi, și vom fi noi ăia 
care o iau la sănătoasa, cu vecinii ciupindu-ne de cur. Atunci să vezi 
de ce sîntem noi în stare! 

Bătrinul își aprinde tăcut pipa cu căpăcel de argint și-și dorește, 
în sinea sa, să-i cadă în mînă autorul acestui masacru. 

Șirurile de morți par fără sfîrșit, dar, în mai puţin de-o oră, vîr- 
tejul războiului ne-a alungat din minte acest episod ca și multe altele. 

Moartea fizică ne pîndește de după fiecare colț. Nu ne-o putem 
alege, așa încît sîntem nevoiţi să trăim și să ne ducem treaba mai departe. 
Războiul e o boală, și cel mai bine e să nu ne gîndim prea mult la ea, ci 
să uităm impresiile pe care simptomele ei le lăsă asupra noastră. Dacă 
n-am face-o, foarte curînd am înnebuni. 

Plutonul se instalează de-a lungul unui pîriiaș, care aleargă, 
galben și îngheţat, înspre îndepărtata mare. 

Porta amplasează mitraliera grea în spatele unei grămezi de 
saci cu cartofi, susținînd că aceștia opresc la fel de bine gloanţele ca 
și sacii de nisip. Barcelona vrea ca vehiculele să fie gata de plecare, în 
așa fel încât să ne putem lua imediat tălpășița dacă va fi nevoie, dar 
întîmpină proteste violente în clipă în care cere ca șoferii să rămînă 
la locurile lor. 

— N-o să aveţi destul timp să vă instalaţi, încearcă el să le explice 
șoferilor furioși, care se tem să rămînă singuri în vehicule. Vreau ca afu- 
risitele alea de care să fie gata de drum cît mai e timp! ordonă el turbat. 

— Du-te dracului cu timpul tău, strigă Porta obraznic. Rămii 
tu în cutia aia de sardele, dacă ţii morțiș. Eu stau aici cu pocnitoarea. 
Dacă bat vecinii la ușă, vom avea destul timp s-o ștergem. Eu voi fi 
unul dintre supraviețuitorii războiului ăstuia mondial. N-o să mă las 
prăjit în propria-mi osînză cînd îi va veni vreunui ticălos comunist 
ideea să-mi lipească o mină magnetică de fund. 

În lumina jucăușă a unui foc uriaș, care mistuie nişte hambare, 
îl zărim pe Micuţul apărînd dintr-o fereastră, cu un lădoi cît toate zilele. 

O Maxim trimite înspre el un șir de trasoare. 

— Încetează cu risipa de gloanţe, zbiară acesta, ameninţind cu 
pumnul invizibilele poziții rusești. Aveţi pămînt în cap în loc de creier? 
Sau poate rahat? 

— Te fac fărime dacă nu lași imediat baltă lădoiul ăla, ţipă 
Bătrinul, scos din sărite. Întoarce-te la formațiunea ta nenorocită. Să 
te mai prind o dată că jefuiești și te-aduc în fața curții! 

Se ridică o flacără. O cometă care coboară lin urmată de o coadă 
colorată. Cu toții încremenim sub orbitoarea lumină albă. Deslușim 
sunete din toate direcțiile: cizme grele călcînd pe virfuri, mîini nervoase 
despiedicînd arme, zornăit de cuțite de luptă, gloanţe împinse pe ţeavă. 

Zgomotele înăbușite ale morţii. Nu vedem nimic, auzim din 
beznă doar. Nu putem fi siguri dacă sînt aievea sau dacă imaginația 
noastră chinuită ne joacă un renghi. 

Porta înalță capul și adulmecă asemenea unui cîine de vînă- 
toare asmuţit. 

Încet, incredibil de încet, flacăra blestemată coboară spre pământ. 

Întorc liniștit mitraliera. 

— Sfiîntă Agnes din Bielefeld! șușotește Porta, încîntat la culme. 

Dacă ce miros eu e aievea, o să aprind pentru tot restul vieţii o lumînare 
în sinagogă pentru Dumnezeul Germaniei. 

O explozie seacă trosnește deasupra capetelor noastre și ne 
trîntim în noroi. O flacără uriașă înflorește pe cerul nopții. 

— Viaţa nu-i decît o găoază neagră, căscată și împuţită, bles- 
temă Albert, clănțănind din dinţi în gura unei pivnițe. În noaptea asta, 
muierea mea dansează la Zigeunerkeller și toţi o să se holbeze în gaura 
ei de fiecare dată cînd va ridica piciorul. Pe urmă se regulează cu toți 
neisprăviţii din garnizoană. Uite ce trebuie să îndure un bărbat pe front! 

— Și ea-i tot neagră? întreabă Gregor curios, trăgiînd atent cu 
ochiul de-a lungul ţevii mitralierei. E convins că pe afară prin beznă 
se strecoară vreo cîteva companii de ruși, pregătindu-se să ia cu asalt 
pozițiile noastre și să ne taie beregata. 

— În comparaţie cu ea, eu sînt o față palidă, murmură Albert, 
trecîndu-și mîna peste figură. E atit de neagră cum doar poporul lui 
Dumnezeu poate fi. 

— E curvă? întreabă Porta senin, ițindu-și mutra de după un 
sac de cartofi. 

— Mai spune asta o dată, șuieră Albert furios, și-o să-ți trag pielea 
aia albă peste urechile tale de neamţ împuţit. E-o artistă, omule. Dan- 
sează franțuzește la Zigeunerhkeller. Și numele ei e pe afișele de-afară. 
Și-o iubesc, frate-meu, chiar dacă-i o negresă franțuzoaică. 

— Sfintă Marie! exclamă Porta. E-adevărat ce aud? Stingeţi 
repede flacăra aia. Purcei de lapte! Fir-aș al naibii, purcei de lapte! 

În clipa în care flacăra se stinge, Porta și Micuţul țișnesc ca niște 
dulăi hămesiţi, adulmecînd cu limba scoasă. Nu iau în seamă ţipetele 
furioase ale Bătrinului, care le poruncește să se înapoieze la unitate. 

— Asta-i dezertare, strigă Bătrînul în beznă. M-am săturat! Sînt 
la capătul răbdării! 

— Adulmecă mîncare, mes amis, chicotește amuzat Legionarul, 
aprinzindu-și o ţigară lungă de la chiștocul celei dinainte. Nici măcar 
întreaga Armată Roșie n-ar fi în stare să-i oprească în clipa de față! 

În timpul goanei nebunești, Micuţul cade o singură dată, dar 
se dă vreo douăzeci de metri de-a berbeleacul pe un povirniș și se poc- 
nește de un tractor răsturnat. După cîteva minute se lovește de-un rus 
care-și face nevoile după un tufiș. 

Rusul nu și-a scos pistolul din toc decît pe jumătate, cînd cuțitul 
de luptă al Micuţului i s-a înfipt în piept. 
— Cei buni mor de tineri, mormăie uriașul, străpuneîndu-l din 
nou cu cuțitul. 


Eram atît de singur, 
Erai atît de fermecătoare, 


cîntă Porta fericit, cu o voce răgușită ă la Louis Armstrong, în timp ce 
se apleacă deasupra unei grămăjoare de șase purceluși de lapte grohă- 
itori. Unul dintre ei se freacă drăgăstos de bocancii Micuțului. Acesta 
se tolănește în paiele murdare și se apucă să se joace cu purceii. 

— Lasă asta, îl previne Porta, sau se va întîmpla ca atunci, cu 
scroafa aia mare de care ne-am îndrăgostit. Știi tu, aia care a murit de 
bătriîneţe! 

— De ce cînţi chestii străine, întreabă Micuţul, ridicînd din 
sprîncene. 

— N-am idee, răspunde Porta. Cred că sună haios. Îmi place 
Louis Armstrong. Nimeni nu știe să cînte ca negroteii! 

— Adolf l-a pus și pe el pe lista neagră, spune Micuţul, cu amă- 
răciune. Am avut eu o placă faină de-a lui. Odată m-au bătut de m-am 
căcat pe mine la Stadthausbriicke 8 pentru c-am ascultat-o. Doamne, 
ce m-au ciomăgit. Apoi m-au pus să halesc placa aia blestemată, doar 
așa, ca să-mi intre bine-n cap că noi, nemții, nu trebuie să ne aplecăm 
urechea la un așa rahat de-al Untermenschului. 

— Adolf e nebun de legat, spune Porta, dar l-om aranja într-o 
bună zi. Ai răbdare, fiul meu. După furtună vine și vreme bună. 

— Nu-mi iese din cap treaba asta, face Micuţul giînditor, scăr- 
pinîndu-l după ureche pe unul dintre purceluși. Îmi dau seama că 
trebuie să-i zburăm căpățina aia austriacă. Dar mai întâi să-i frîngem 
piciorul stîng. Apoi dreptul. Pe urmă, amîndouă braţele, pornind de 
la falangele degetelor în sus, ca să priceapă că vorbim serios. Din cînd 
în cînd, îl pocnim și-n boașe, dacă are. Apoi turnăm benzină pe el și 
aruncăm un chibrit aprins. Asta cred eu că avem de făcut ca să înche- 
iem conturile cu el! 

— Ja-o ușurel, l-om aranja la timpul potrivit, promite Porta. Își 
va da cu pumnii-n cap că și-a luat meseria de Fiihrer. Votează-l pe Adolf 
și mori tînăr, hohotește el în noapte. 

Undeva, în oraș, un obuz explodează trosnind. Cîteva mitrali- 
ere latră furioase, dar în curînd amuţesc. În cele din urmă, răsună și 
pocnetul unui mortier. 

Bătrînul dă buzna peste ei, echipat complet de luptă. E plin de 
noroi de la cască pînă la botul cizmelor. 

— V-aţi țicnit cu totul? Ce dracu aveţi de gînd? 

— Ia vin' de te uită, rînjeşte Porta amabil. Înrolăm cîţiva porci 
comuniști. 

— Tată ceresc! mormăie Bătrînul dezolat. Dă cu automatul de 
podeaua noroioasă. Cu ce-am greșit de-am fost pus în fruntea unei 
adunături de descreierați ca plutonul 2? Vecinii atacă pe tot frontul și 
sînt cît pe ce să ne dea peste cap, și voi ce faceți? Staţi aici și vă jucaţi 
cu niște nenorociți de porci. O să fiți scoși la raport pentru asta, fir-ați 
să fiți! 

— De ce ești mereu atît de oțărit? întreabă Micuţul. Te consumi 
prea mult pentru armată și pentru războiul ăsta tîmpit. Bucură-te de 
viață. Și-așa e destul de scurtă! 

— Taci odată din gură, șuieră Bătrinul furios, îndreptind spre 
Micuţul o grenadă cu mâner. 

În depărtare se aude bubuitul greu al obuzelor și răzbate, din 
cînd în cînd, trosnetul tunurilor de pe tanc. 

— Poate că-i timpul să ne mișcăm prețioasele funduri, face 
Micuţul, trăgînd cercetător cu urechea la tunuri. 

Cîteva Maxim pornesc un foc încrucișat, dar nu-i decît o răpă- 
ială agitată care nu ne dă bătaie de cap. 

Porta își vîră un purcel la subsuoară. Micuţul își aruncă auto- 
matul pe umăr și ia cîte unul sub fiecare braț. 

— Înhaţă și tu unul, îi spune Bătrinului, să-i putem da fiecăruia 
cîte puţin, ca să nu facă nimeni mutre! 

— Nu e permis să alergaţi după porci în mijlocul unui atac, spu- 
megă Bătrînul, stacojiu la faţă. Lovește furios unul dintre purcei. 

Porta privește prin crăpătura ușii, dar o trîntește imediat. 

— Ce-i? întreabă Bătriînul, cu un rictus pe faţă. 

— Nimic deosebit. Doar un colonel rus cu o bășitoare automată 
sub braţ și cu privirile sătule de hoituri nemţești. 

O ploaie de gloanţe izbește pereţii casei, cît pe ce să smulgă 
ușa din ţițini. 

— Drăguță metodă de a ciocăni la o ușă, mormăie Micuţul, tră- 
gindu-se după o birnă groasă, cu purcelușii gălăgioși sub braţ. 

Mitraliera pocnește neîncetat. Întreaga zonă e presărată cu 
pămînt, bolovani și schije de la explozii. 

— S-o ștergem de-aici, spune Bătrînul. Vecinii vor sosi din cli- 
pă-n clipă! 

— Maică Precistă! strigă Micuţul. Ăștia trag cu materiale grele! 
Ai crede că vor să ne omoare. 

Unul dintre purcei își întețește guițatul. Coastele i-au fost des- 
picate de o schijă. Micuţul e plin de sînge. 

— Omoară porcul ăla afurisit, strigă Bătrinul. O să-laudă toată 
Rusia. 

Micuţul îi tăie beregata la iuțeală. Grohăitul se sfirșește cu cîteva 
horcăituri slabe. 

— Să mori atât de tînăr, spune el compătimitor. 

E o dimineață mohorită și înghețată, și ceața deasă învăluie 
peisajul. 

Porta se oprește la adăpostul cîtorva tufișuri, scoțindu-și pis- 
tolul de semnalizare. 

— Fără prostii, îl previne, neliniștit, Bătrinul. Oricum nu putem 
vedea nimic. 

— Ştiu, răspunde Porta, întinzînd în sus brațul cu mîna încleștată 
pe pistolul de semnalizare, dar îl avertizăm pe Ivan că sîntem treji și 
gata de bătaie. Pe urmă, în vreme ce dobitocii vor sta acolo țițiind și 
așteptînd ca, din clipă-n clipă, să le zburăm fundurile, noi o ștergem 
ușurel de la petrecere. 

O flacără atîrnă cîteva minute deasupra terenului, după care e 
din nou întuneric și nu mai vedem nimic. 

— Pas alergător de-a lungul vechii poziţii! îmi poruncește 
Bătrinul. 

Gifiind din cauza efortului, zoresc de-a lungul tranșeei înguste, 
în noroi pină la glezne. Pentru o clipă, mă opresc la colț. Simt nevoia 
unei țigări. Zăresc fețe rusești sub căști caraghioase care privesc drept 
spre mine de pe parapetul tranșeei. Totul se petrece mult mai rapid 
decît pot înregistra ochii și creierul meu. Ceaţa întunecată a dimineţii 
se umple de flăcări, fum şi urlete sălbatice. Îndărătul și înaintea mea, 
rușii sar în tranșee. Flacăra ţevii unui Kalașnikov mă orbește pentru 
câteva clipe. Înnebunit de frica morții, cad pe spate, mă ridic, și mă iau 
de piept cu un rus care e la fel de înspăimântat ca și mine. Îl izbesc 
orbește cu cuțitul de luptă și simt cum îi intră în pîntece. Îmbrăţișați 
strîns, ne prăbuşim pe fundul noroios al tranșeei. Îmi scot cuțitul din 
trupul său și-l înjunghii iar, și iar. Sînge fierbinte îmi împroșcă faţa. 
Alerg cuprins de panică, fără să știu încotro mă poartă picioarele. 

Rușii din spatele meu aruncă grenade, ale căror explozii lumi- 
nează în noapte. 

Porta și Micuţul năvălesc înspre mine. Mă arunc la pămînt, pen- 
tru a evita automatele lor răpăitoare. 

Bătrînul îi urmează. Alţii se ţin de el îndeaproape. 

Începe o luptă sălbatică și singeroasă corp la corp. Smulg un 
Kalașnikov din mîinile unui locotenent rus mort, și încep să trag orbește 
în tot ce întîlnesc în cale. 

Sintem setoși de sînge și răzbunare. Vrem să ucidem, fericiți că 
i-am căzut blestematului de inamic în spate. 

Un caporal rus pleșuv stă înaintea mea, cu mîinile ridicate dea- 
supra capului. Golesc jumătate de încărcător în pieptul lui și-i reped 
în faţă patul armei. 

Dintr-o dată totul amuţește. Lupta ia sfîrșit la fel de repede cum 
a început. „O încăierare minoră”—vor glăsui rapoartele. 

Porta ţine în mînă o sticlă de votcă. Îi scoate dopul cu dinții, ia 
o dușcă lungă și gilgîitoare și sloboade o rigîitură. Singele îi năvălește 
înapoi în obrajii străvezii și privirea i se înviorează. Se șterge la gură 
cu dosul palmei. Apoi se aplecă și culege de pe jos o grenadă. Îi deşu- 
rubează căpăcelul și-o viră în buzunar. O putem folosi în cazul unor 
eventuale surprize. Cu automatele despiedicate și cu degetul pe tră- 
gaci, năvălesc cu Porta printr-o ușă care dă în stradă, gata să secerăm 

tot ce mișcă. Știm că în asemenea localități supraviețuitorii sînt niște 
fanatici, buni de legat, total nepăsători în fața vieții atîta vreme cît pot 
lua cu ei și cîțiva soldați inamici. 

Ne strecurăm tăcuţi de-a lungul zidurilor, cercetind cu băgare 
de seamă orice firicel de praf din aer. Îmi înăbuș tusea de teamă să nu-i 
dezvălui poziţia vreunui maniac aflat la pindă cu degetul pe trăgaci. 

Prima cameră e goală, următoarea la fel. 

Pășesc ușurel, urcînd pe o scară îngustă în spirală. 

Deodată, inima încetează să-mi bată, în momentul în care o 
mînă grea îmi cade pe umăr. Din fericire, sînt atît de speriat încât uit 
de propria-mi armă. 

— Acum nu te scăpa în nădragii lui Adolf, șoptește Micuţul liniș- 
titor. Nu-s decît eu. Dac-aș fi fost Ivan i-ai fi pupat deja pe îngeri în fund. 

— Doamne ferește! M-ai speriat de moarte, bilbîi eu, descoto- 
rosindu-mă de mîna lui. 

— Ia uite ce-am găsit, face el fericit, arătîndu-mi o cutie lungu- 
iață plină cu trabucuri. Un colonel ticălos de-al vecinilor stătea și el 
pe-acolo, mort și cu mîna pe astea, în clipa în care s-a nimerit să trec 
prin preajmă. Zimbind, își pune în gură un trabuc obez, pe care și-l 
aprinde cu o scăpărătoare meșterită dintr-un tub de cartuș. 

— Te-ai scrintit, șoptesc eu înfiorat. Acum, cînd stau la pîndă 
gata să ne zboare capetele, tu... 

— Pentru un trabuc bun merită să mori, filozofează Micuţul 
calm. Își ridică bricheta primitivă deasupra capului ca pe o torţă și 
privește cercetător în jur. 

În momentul în care pășim pe scară, aceasta începe să scârțiie 
periculos. 

— Rahat vechi și putred, ocărăște el, trosnind cu bocancul într-o 
scîndură șubrezită. 

Porta ne așteaptă pe palier, ţinînd în mînă o sticlă de votcă pe 
jumătate goală. Mai ia o înghiţitură lungă înainte de a-i pasa sticla 
Micuţului, care îmi lasă doar cîțiva stropi. 

— E careva pe aici? tușesc eu neliniștit din cauza spirtului 
arzător. 

— De un” să știu eu? face Porta. Îţi închipui cumva c-aș fi vreun 
vizionar? 

— Om afla noi în curînd, spuse Micuţul, trăgiînd de cîteva ori 
virtos din trabuc și vîrîndu-și capul prin chenarul ușii asemenea unei 
piei roșii care încearcă să arunce o privire după colţ. Hei, Ivane! urlă el 
cu 0 voce care răsună prin casă. leșiți din bîrlog, tovarăși! Avem ceva 
drăguţ pentru voi. Coboară piedica de siguranţă a automatului și ges- 
ticulează cu țeavă. Nu-i nici măcar un mădular obosit, chicotește el, și 
intră înapoi în cameră cu pași lungi şi încrezători. Înăuntru, nu e decît 
mobilă fărimată. Cioburi de porțelan și sticlă scrîșnesc sub cizmele 
noastre țintuite. 

În mijlocul podelei zace o păpușă din acelea care-și pot închide 
și deschide ochii. Porta o ia de jos și-o așază grijuliu pe ceea ce-a mai 
rămas dintr-o vitrină demodată. 

Peste tot plutește duhoarea grețoasă și dulceagă a morții. 

În stradă, latră sălbatic o mitralieră. Alte două intră și ele-n joc. 
Pocnesc mortiere. Sunetele se contopesc într-o tăcere încordată în care 
moartea pindește din fiecare adăpost. 

— Drace, mă doare braţul! mă vait eu, încercînd să-mi suflec 
mîneca. 

— Unde? întreabă Porta. Ia să vedem! 

— La naiba, singerezi! exclamă Micuţul, holbîndu-se. Cine te-a 
crestat? 

— Cred că s-a-ntîmplat în tranșee cînd mi-au sărit în cap nemer- 
nicii ăia, răspund eu. 

Porta mă pansează, spălînd mai întîi rana cu niște bere dintr-o 
sticlă destupată de pe vitrină. 

— Dar te-au crestat bine, face Micuţul, compătimitor. la un tra- 
buc de ofiţer, vrei? Face bine. 

Încuviințez din cap şi-mi mușc buzele de durere în clipa în care 
Porta îmi curăţă tăietura lungă. 

Înaintăm precauțţi prin casă, cu automatele gata să intre-n acţi- 
une. La mansardă dăm peste un pat dublu în care zace un cadavru. E 
umflat și are ochii holbațţi și sticloși. 

Micuţul îl împinge cercetător cu baioneta. 

— Te-ai scrîntit sau ce? Ai pămînt în cap? îl ocărăște Porta. Dă-i 
numai O gaură, și-o să ne înăbușim în gaze de hoit. N-o să ne mai 

suportăm unul pe altul. Ia vezi dacă n-are ceva dinţi de aur, dar fii 
atent! Bagă de seamă să nu-l înţepi! 

Micuţul deschide gura mortului cu gestul unui dentist 
profesionist. 

— Nici urmă, spune el, clătinînd dezamăgit din cap. Un rahat 
proletar cu dinţi de oțel. Comuniștii ăștia afurisiți se pricep să prostească 
lumea! Șefii ăi mari își umplu boturile cu aur și prăpădiții trebuie să 
se mulțumească numai cu fier. Și asta numesc ei drepturi egale. N-o 
să ajung nicicînd comunist. De asta poţi fi sigur. 

Acoperișul a ars aproape în întregime, și prin el putem zări cerul 
întunecat. O rachetă luminoasă explodează într-o floare orbitoare de 
lumină albă. Imediat se pornesc să bată tunurile grele și apare un șir 
de mingi roșii de foc. 

— Isuse și Marie, strigă Micuţul, coborînd precipitat scara 
îngustă în spirală. Sosesc vecinii! 

Bubuiturile și trosnetele se intensifică, în timp ce peste oraș 
se abate o ploaie de obuze. 

Eu mai că zbor pe ușă, și mă arunc pe burtă în ceea ce nădăjdu- 
iesc că e un adăpost, dar constat că sînt doar rămășițele a doi soldaţi 
germani. Stomacul mi se întoarce pe dos și vomit din rărunchi. Mă 
lovesc peste haine într-o încercare isterică de a scăpa de mizeria umană. 

— Ia-o ușurel, mon ami, c'est la guerre, mă încurajează Legiona- 
rul. Dintr-un salt lung, e lingă mine. Nu-s decît niște resturi umane pe 
marele morman de gunoi al războiului. 

În scurtă vreme focul artileriei amuţeşte. Doar mortierele con- 
tinuă să pocnească, semănîndu-și obuzele printre noi. 

Cîteva Maxim latră furibunde, trimițind șiruri de trasoare în 
lungul străzii. 

— De unde dracu trag? întreabă Gregor contrariat. Nu zăresc 
pe nicăieri flăcări la gura țevii. 

— Nemernicii trag prin pînză de cort, explică Porta cunoscător. 

Trei Panzer-Grenadieren sosesc alergînd sub povara echipamen- 
tului pe care-l cară și se aruncă gifiind la pămînt alături de noi. 

— Feldwebel Gross, se prezintă unul dintre ei, aranjindu-și casca 
de oțel nou-nouţă. 

— Obergefreiter, prin mila Domnului, Joseph Porta, rinjește Porta, 
săltîndu-și niţel jobenul galben. 

— Cară-te, bufon nenorocit, șuieră Felăwebelul, dindu-se în lături 
de parcă Portă ar fi ciumat. 

Se aude din nou sunetul sec al unui obuz de mortier, care ate- 
rizează pe undeva, prin fața noastră. Din pămînt țișnește un șuvoi de 
apă și un hidrant roșu pentru incendii zboară de-a curmezișul străzii, 
zdrobindu-se de zid chiar în spatele Micuţului. 

Mă ghemuiesc înspăimântat după pușca-mitralieră, cobor capul 
și-mi sprijin buza căștii de patul armei, neîndrăznind să privesc afară. 

O altă flacără își croiește drum pe cer. Sunetul împușcăturii îmi 
țiuie în urechi. Feldwebelul din Grenadieri e cel care-a tras. 

— Fir-ar dracu al dracului, ce ai de gînd, măi idiotule? spumegă 
Bătrînul. Ai chef să ne cadă-n cap toată armata lui Ivan. 

— Are căpăţina plină cu rahat uscat de miîță, asta e, mîrîie Micu- 
țul, aruncîndu-i Feldwebelului din Grenadieri o căutătură rea. Sfatul 
meu, Bătrinule, e să-i tai boașele! 

— Cu cine-ţi închipui că stai de vorbă, Obergefreiter? explodează 
Feldwebelul, pradă furiei. Ai de-a face cu un Feldwebel. Te voi raporta 
pentru adresare necuviincioasă unui superior! 

— Gura, amice! Fă-ţi un nod la mădular, îl sfătuiește Micuţul, 
chicotind prin întuneric. 

— Nu admit așa ceva, latră Feldwebelul Gross. Cer ca acest om 
să fie pedepsit. 

— Cară-te de-aici pînă nu te-mpușc, șuieră enervat Bătrînul. 
Nimeni nu te-a poftit. Asta-i plutonul 2, și tu n-ai treabă cu noi! 

— Dar războiul e același, ripostează Feldwebelul Gross, privin- 
du-l furios pe Bătriînul. 

— Ai dopuri în urechi, sau ce? N-ai auzit ce-a zis omul? A spus 
s-o ștergi, strigă Porta vesel. Toți saxonii sînt așa de îngrămădiți ca 
tine? La naiba, Fido! Treci înapoi în coșuleţ și culcă-te! 

— Nu-i lăsaţi să vă vorbească astfel, domnule! face un grenadier 
subțirel la voce și la trup, cu o uniformă care mai mirosea încă a magazie. 

— Ivan va sosi din clipă-n clipă și vă va zbura fuduliile, spune 
încîntat Gregor, cu un nechezat prelung. 

— În picioare! O luăm din loc, hotărăşte Gross brusc. Se ridică 
cu aerul unui adevărat comandant și nu aude înșelătorul șuier din aer. 
Noi îl auzim și ne lipim de pămînt cît putem de bine. 

— Porci lași! mai apucă el să spună înainte ca un obuz de 80 
mm să explodeze chiar în fața lui. 

Corpul său se conturează clar pe flacăra exploziei. Deflagrația 
îl taie în două și-i azvirle partea de sus a trupului, cu cască și binoclu 
cu tot, în lături și apoi printr-o ușă deschisă. 

— Doamne sfinte! exclamă Micuţul. A avut baftă că ușa ăia stă- 
tea într-o rînă. Dac-ar fi fost închisă, s-ar fi lovit la cap. 

— Și-acum ce facem? întreabă ceilalți grenadieri, privind șovă- 
itori spre Bătrînul. 

— Faceţi-vă rost de niscaiva rusoaice, îi povățuiește Porta ama- 
bil, și regulaţi-le pînă uitaţi de război. E cel mai bun mijloc de a scăpa 
din el cu viaţă. 

— Înapoi de unde-aţi venit! poruncește brusc Bătrînul. N-am 
nevoie de voi în plutonul meu. 

Grenadierii se ridică bombănind și dispar în întuneric. 

Încet-încet, focurile amuţesc și peste orașul ruinat coboară o 
liniște încordată și amenințătoare. 

Înjurînd și bodogănind, ne culegem armele şi echipamentul 
greu și-o luăm înainte la pas. 

Îmi arunc automatul pe umăr și-mi șterg de pe față noroiul și 
zăpada topită. 

— Fir-ar să fie, da rece mai e! face Gregor în timp ce stringe 
picioarele trepiedului și-și suflă în degetele vinete de frig. 

Bătriînul merge în fruntea plutonului 2, crăcănat, cu pistolul-mi- 
tralieră în scobitura braţului, ca și cum ar căra o lopată, și cu casca lui 
udă împinsă pe ceafă. 

— Haideţi, băiețașii mei! Ia să vedem dacă nu dăm peste Armata 
Roșie, ca să terminăm războiul una-două, sloboade Porta un ris maca- 
bru. Că doar de-aia am plecat de-acasă! 

— Ce viaţă mizerabilă, oftează Micuţul, plimbindu-și cu limba 
trabucul cel gros dintr-un colţ în celălalt al gurii și scuturindu-și cu o 
mișcare amplă a braţului zăpada de pe melonul său cenușiu. Nici un 

individ sensibil n-ar trebui constrîns să suporte toate cîte le oferă un 
împuţit de război mondial ca ăsta, bodogăne el pesimist. 

— Ştiţi ce mi-ar plăcea mie să fac? întreabă Gregor impulsiv, în 
vreme ce bate pasul alături de noi de-a lungul șirului de case. Mi-ar 
plăcea să-i fac ovizită generalului Fund-și-Cizme și să-i vîr o grenadă-n 
pat. Lua-l-ar dracu'! Apoi aș sta afară și-aș pîndi momentul hazliu în 
care ticălosul bondoc ar lovi tavanul împreună cu tîrfa aia din Kraft 
durch Freude cu care doarme. 

— Daţi-i drumul, daţi-i drumul, ne zorește Bătrînul, nerăbdător. 
Pentru ce naiba credeți că vă plătește armata o marcă pe zi? 

Cîţiva ruși se ridică și vin în întîmpinarea noastră cu mîinile 
întinse deasupra capului. Alţii dispar în beznă, aruncînd în urma lor 
grenade, în timp ce aleargă. 

Micuţul omoară opt inși cu o rafală prelungă, care pare că nu 
se mai oprește. Zdrobește țeasta unui ofițer care strigă: Stalinu! 

Plutonul face popas lingă rămășițele arse ale unui siloz pentru 
grîne care mai fumegă încă și e plăcut să te încălzești lingă ele. 

În curînd, începem să ne înviorăm. Mă tolănesc înapoia puș- 
tii-mitraliere, într-o movilă de grîu înnegrit. Gregor zace întins pe spate 
lîngă mine. Pleoapele îi tremură. Își suflă de pe față un fulg mic dintr-o 
pană de vrabie. 

Bătrînul privește în gol, dus pe gînduri. Știe că acolo, în beznă, 
sînt mii de fanatici care ne vor pielea. 

Îl cercetez cu ochii mijiţi. Cîtă vreme îl avem pe Bătrînul coman- 
dant de pluton, mai sperăm să ieșim cât de cît teferi din nebunia asta. 
Nu vrea să-l vadă pe nici unul dintre noi ucis inutil în vreo acțiune 
idioată pusă la cale de cine știe ce nebun de undeva, de departe, din 
spatele nostru. De vreun ţicnit care nu caută decît medalii și un nou 
şir de legumel”! care să-i împodobească pieptul. 

Un obuz de 37 mm percutează și ricoșează țiuind, fără a provoca 
stricăciuni. 

Porta se sprijină ostenit de ruinele calde ale silozului și scuipă 
prostește în vînt. 


[9] Cele mai înalte distincții militare erau însoțite simbolic de „frunzele de 
stejar”, denumite, în jargon soldățesc, „legume” (n. trad.) 

— Sfintă Agnes, ce poate fi mai frumos pe lume decît o mică 
pauză într-un război mondial! Ce-aţi zice de niște cafea cu ceva întăritor? 

— Ai boabe? întreabă Bătrinul, aprinzindu-și pipa cu căpăcel 
de argint. 

— Drept cine mă iei? ride Porta răguşit. În ziua în care nu voi 
avea destule boabe pentru o ceașcă de cafea, lumea îmi va fugi de sub 
picioare. 

— Nu prea e vreme, face Bătrinul, pufăind din pipă. Dar, ducă-se 
dracului; fă totuși una! Doar nu sîntem rapidul de Moscova, sintem 
numai plutonul 2! 

Cu degete agere, Porta își aranjează primusul său american. 

— Oamenii care au navigat cu chestia asta peste Oceanul Polar 
nici n-ar fi visat că, într-o bună zi, Obergefreiter, prin mila lui Dumnezeu, 
Joseph Porta își va face cafea pe ea, rinjește el mulțumit. 

— Ce liniște blestemată, mormăie Bătrînul, suflînd în ceașca 
din metal atașată de bidonul cu apă. 

— Nimic nu-i mai bun într-o dimineaţă înghețată decit una 

„mică și neagră”!!0!, spune Porta, adăugând în fiecare ceașcă un strop 
de votcă. 

Albert soarbe mai mult din cafea pentru a lăsa loc pentru votcă. 

— Treizeci de ani dac-aș rămîne în răzbel, și tot nu m-aș obiș- 
nui cu afurisitele alea de flăcări, șoptește el, făcîndu-și palmele căuș și 
suflindu-și aer cald în obraji. Mă trimit cu gîndul la candele de mort. 
Viaţa nu-i decât o mare hazna și-ţi e suflată de sub fund fără ca măcar 
să-ți dai seama, dar tot se mai spune că „Dumnezeu e bun!” Să mori 
de ris! În toată viaţa asta mizerabilă n-am cunoscut frica mai bine ca 
acum, de cînd am nimerit în parodia asta de război, iar pe deasupra 
mai sînt și ud leoarcă! De s-ar lăsa c-o pneumonie, aș avea cel puţin 
temperatură și tot tacimul, dar bunul Dumnezeu a hotărît altfel, și uite 
cum sînt nevoit să mă tirăsc pe fața împuţită a pămîntului, așteptind 
ca vecinii să-mi zboare curul ăsta negru. Soarbe o gură de cafea cu votcă 
și privește în jur abătut. Ciîteodată aș vrea să mă omoare, și să termin 
povestea. La urma urmelor, viața nu merită oricum să fie trăită. 

— C'est la guerre, mon ami, oftează Legionarul, cu veșnica ţigară 


[10] O ceașcă cu cafea neagră, cu un dram de șnaps sau votcă. (n. trad.) 

Caporal înfiptă între buze. Tu nu ești decît deșeul care înalță mormanul 
de gunoi al armatei. Asta e voia lui Allah! 

Porta chicotește și mai toarnă cafea și votcă în ceștile noastre. 

— Strașnic ne-a mai tras în piept Fiihrerul lui Heide cînd ne-a 
promis pace eternă și Kraft durch Freude cu tot tacîmul! 

— Să amplasăm mitralierele? întreabă Barcelona, întinzindu-se 
în griul cald. 

— Nu, dă-le dracului! face Bătrinul nepăsător. la să mai vină o 
dată și vecinii să ne roage să tragem în ei! Eu unul m-am săturat. 

Cînd ne dezmeticim mai e încă întuneric. Ne virim în mantăile 
noastre care miros a noroi și a sudoare străveche. 

Bătrinul ne așteaptă afară, în ceața umedă și rece. Marginile 
bonetei sale de campanie îi stau peste urechi, iar pipa cu căpăcel de 
argint îi atîrnă leneșă din colțul gurii! E una din acele dimineți mohorîte 
din care Rusia are cu grămada. O dimineaţă tocmai bună să-ți smulgă 
sufletul și vlaga. 

Mormăind și răstindu-ne unii la alţii, ne strîngem echipamen- 
tul. Se vede treaba că am adunat pînă acum o colecție nemaipomenită 
de materiale: mitraliere ușoare și grele, accesorii rudimentare pentru 
arme, pistoale-mitralieră, cuțite de luptă, cazmale rabatabile, centuri 
cu cartușe, grenade care ne umplu buzunarele și carimbii cizmelor. Să 
adăugăm și cleștii pentru tăiat sîrmă, încărcături magnetice, baterii și 
telefoane de semnalizare, felinare de campanie, portharturi și busole. 

— Doamne, ce grămadă de rahat, gifiie Porta, luptindu-se cu 
sacul măștii sale de gaze. Rămîneţi pe loc pînă aduc limuzina! 

— E-n regulă, răspunde Bătrinul. Șoferii să-și adune căruțele, 
dar repejor, domnilor! Haideţi să terminăm cu războiul ăsta puturos 
ca să ne putem întoarce cu toţii acasă. 

— Să sperăm că băieții neastîmpăraţi din vecini nu ne-au umflat 
caleștile de sub fund în timpul nopții, chicotește Porta și se îndepăr- 
tează fluieriînd, urmat de ceilalți conducători ai plutonului. 

— Dacă vrea careva un sfat de la mine, spune Micuţul, important, 
sînt de părere că ar trebui să punem ceva santinele pe lîngă căruțele-as- 
tea cât timp tragem la aghioase. Altfel nu ne va acoperi nici o societate de 
asigurări. Ei, dar asta-i treaba voastră, băieţi! Eu mă duc să aduc porcii. 

— Tu rămii aici, răbufnește Bătrinul, furios, dar Micuţul nu-l 
aude. A dispărut deja cu o grenadă într-o mînă și cu un automat în 
cealaltă. 

După o vreme zilele și nopțile încep să se scurgă împreună, într-o 
umbră confuză. Un oraș cucerit nu se mai deosebește de altul, și e mult 
de cînd am renunțat să mai numărăm morții, mult prea numeroși 
pentru a. Mai prezenta vreun interes. 

Pe cîmp zac hoiturile unor vaci bălțate, umflate ca niște baloane, 
răsturnate pe spate, cu picioarele ţepene. 

Pe Porta mai că-l podidește plînsul la priveliștea acestei smin- 
tite risipe de hrană și se lansează într-o descriere despre prepararea 
corectă de „osso buco'” cu orez și sos picant. 

Regimentul 27 Panzer e retras din atac. Majoritatea compani- 
ilor sale au fost reduse la efectivele unor plutoane. Compania noastră 
a mai rămas cu trei vehicule, restul fiind niște epave. 


50 


Pagină intenționat goală 


52 


Cînd am părăsit pămîntul patriei, ni s-a spus că mergem 
să apărăm drepturile sfinte! 


Marcus Flavius 


Locotenentul cel gras 


Rămăsese ultimul din plutonul său. Era dis-de- 
dimineaţă. Alerga nebunește prin fundul văii. Cei mai mulți 
căzuseră în timp ce traversau fluviul, atunci cînd o mitralieră 
grea rusească se pornise să tragă de pe unul din maluri. În 
urma lui, undele apei deveniseră de un roșu aprins. Ajunse 
pe culmea dealului și simţi o durere arzătoare într-o coastă. 
Fusese sfișiat. Totul i se întunecă înaintea ochilor. 

După-amiază, tîrziu, își reveni în simțţiri. Aerul era 
înăbușitor și soarele îl dogorea. Încercă să-și întoarcă faţa de 
la el. Vestonul îi era ferfeniţă, nasturii dispăruseră, iar partea 
dreaptă îi era un terci însîngerat. Carne sfișiată, oase zdrobite 
și zdrenţe de uniformă. 

— Apă, gemu el. Apă! 

Dar n-avea cine să-l audă. Cîmpul de luptă era liniștit. 

Puțin mai încolo zăceau doi ruși, dintre care unul 
murise cu cîteva ore în urmă. Faţa nu-i mai era decît o mască 
însîngerată. Celălalt soldat mai mișca puţin din cînd în cînd 
și din gura lui zdrobită ieșea un horcăit slab. Îi fusese despicat 
stomacul. 

Un roi de muște mișunau pe măruntaiele sale vărsate. 

— Apă! gemu el din nou. Sete! 

Întreaga vale era presărată cu tuburi goale de cartușe. 
Pe malul fluviului zăcea epava arsă a unui T-34, iar ceva mai 
încolo turela smulsă a unui P-IV german. larba verde și fragedă. 
Fusese strivită sub călcătura nenumăratelor cizme grele; 
șenilele tancurilor sfîșiaseră pămîntul moale. 

Deodată își luă zborul un roi de muște. Unele se așezară 
pe faţa lui, vîrîndu-i-se în gură, printre buzele întredeschise, și 
în nas. Încerca să-și ridice mîna, și apoi să-și scuture capul, dar 
comenzile pornite de la creier se sfirșiră într-un tremur abia 
perceptibil al trupului. 

„Apă”, gîndi el. Continuă să se gîndească la apă pînă în 
clipa în care își dădu sufletul. 

Două săptămîni mai tîrziu, mama lui, o văduvă din 
Primul Război Mondial, primi invariabila carte poștală: 

În numele Fiihrerului Adolf Hitler, vă aducem la 
cunoștință, cu părere de rău, că fiul dumneavoastră, Leutnant 
GEORG FRIEDRICH, comandantul unui pluton de infanterie, a 
căzut la datorie luptind vitejește pentru Fiihrer, Volk și Vaterlanăd. 

Fiihrerul vă mulțumește. Heil Hitler 


Orășelul ales pentru refacerea noastră e curat și plăcut. Războ- 
iul lăsase ca urmă a trecerii sale doar cîteva case năruite. Rețeaua de 
alimentare cu gaze a fost, bineînţeles, aruncată în aer, cum se întîmplă 
întotdeauna în timpul unei retrageri. Dar nouă nu ne pasă. Cui îi mai 
trebuie gaze? Nu nouă, în orice caz! 

Hotelul Svaboda freamătă de viaţă. Tania, proprietăreasa, stă 
înapoia tejghelei, îmbrăcată într-o rochie de bal demodată, încadrată 
de trei ospătărițe nostime, cu fustiţele lor scurte, gata să-i întimpine pe 
eliberatorii germani. Are un vocabular interesant și extrem de colorat, 
deprins de la trupele mongole care staționaseră aici înaintea noastră. 

Porta și Micuţul se apucă de îndată s-o înveţe expresiile echi- 
valente în germană. Două zile mai tirziu, îl întimpină pe fiecare client 
care-i trece pragul cu un amabil: „Pupă-mă-n cur!” 

Mina Micuţului se strecoară tot mai sus pe sub rochia ei violet, 
încercînd să afle unde și-au ascuns comisarii votca și caviarul înainte 
de a pleca. 

— Te arzi? o întreabă el, lasciv, cu o șoaptă care face alambicele 
de pe rafturi să zornăie și ursul împăiat de lîngă șemineu să clipească 
din ochii săi roșii, luminați. 

Cu aerul mîndru al unei țarine, își face apariția pe ușă Vera Kon- 
stantinovna. Poartă aceeași haină scumpă din blană de vulpe, în ciuda 
căldurii din încăpere. Se spune că e o femeie de rang, măritată cu un 
comisar sus-pus care a plecat cu Armata Roșie. Ceilalți i se adresează 
rînjind cu „Alteţă”, dar nu-și pot ascunde teama în faţa ei. 

— O punem? propune Porta, făcînd cu degetul mijlociu sem- 
nul internaţional pentru copulaţie. O cursă cu schimbătorul de viteză, 
paniemaieși? 

În drum spre camera de la etaj, mîinile lui Porta cercetează deja 
terenul de sub fusta Verei. 

— Numai puţin, să mă spăl la ma petite soeur, murmură ea, țugu- 
indu-și buzele pentru un sărut. Înainte de-a fi nevoit să plece, soțul 
meu a instalat aici un bideu. Știi ce-i un bideu? 

— O troacă în care să-ți speli artileria mijlocie, ride Porta. Franța 
e plină de chestii din astea, dar pe-acolo lumea se și regulează mai mult. 

În timp ce ea e la baie, Porta se dezbracă. Îşi aruncă greul pistol 
rusesc pe toaletă, dar ca de obicei își păstrează cizmele și jobenul galben. 
De jos de la bar răzbate vocea groasă de bas a lui Barcelona: 


Wir, im fernen Vaterland geboren, 
nahmen nichts als Hass im Herzen mit, 
Doch wir haben die Heimat nicht verloren, 
unsere Heimat ist heute vor Madrid... 


Cînd revine în cameră nu mai are pe ea decit ciorapii și pantofii. 
Părul auriu-roșcat i se revarsă liber pe umeri. 

— Ce mai poamă, exclamă Porta cu admiraţie, plescăind din 
limbă. Hai cu mine la Berlin. Ai putea face avere în Zigeunerkeller. Aia 
plătesc două sute pentru un solo și cinci sute pentru o plimbare în grup. 

Se apropie de el încet, cu buzele întredeschise într-un zîmbet 
senzual. 

— O, maică-măiculiță, mormăie el răgușit, dindu-și peste cap 
ochișorii săi porcini. Ai fi în stare s-o scoli și pe-a unui mort! 

— Ești un bărbat nostim, șoptește ea seducător. Dar de ce nu-ți 
descalți cizmele? 

— Ajută în caz de evacuare rapidă, rînjește el. Ia închipuie-ţi că 
bărbatu-tău, plecat în călătorie, și-ar vîri încoace capul său de comisar, 
cu un Kalașnikov în mînă. Aș șterge-o mai iute cu cizmele în picioare. 

Ea îl sărută. Săruturi mici, ușoare ca fulgul, care-i gidilă fața. 
Cade pe spate în pat, trăgîndu-l și pe el. 


[1] (germ.) Noi, născuţi în îndepărtata patrie,/N-am păstrat în inimi decît 
ura./Dar patria nu ne-am pierdut-o,/Patria noastră se află astăzi în fața 
Madridului—câîntec al legiunii Condor, trimisă de Hitler în sprijinul 
falangiștilor lui Franco în timpul războiului civil din Spania (n. trad.) 

— Îţi place ciomagul meu, aşa-i? întreabă el după o vreme. E de 
la Berlin și e-n stare de orice! 

— Ești un bărbat drăguţ, șoptește ea admirator, trecîndu-și dege- 
tele peste părul său aspru de pe ceafă. 

Cînd Porta revine la bar, cîteva ore mai tirziu, e întîmpinat cu 
urlete de admiraţie. 

— Cât te-a costat? întreabă interesat un Wachtmeister de artilerie. 
Vrea să știe dacă-i ajung economiile lui de douăzeci și cinci de mărci. 

— A făcut-o din dragoste! se laudă Porta. Dar tu fii sigur că va 
trebui să scuipi cel puţin o bătrînă pentru plăcerea asta. 

— Atunci dă-o dracului. Nu-i genul meu, șuieră dezamăgit Wacht- 
meisterul. Pleacă să stea de vorbă cu una dintre ospătărițele în fustă 
scurtă. 

— Fereală! urlă Micuţul, beat, legănîndu-se pe picioare. Dacă 
nu, vă zbor mădularele la toți! 

Pistolul-mitralieră pare că va răpăi o veșnicie. O oglindă uriașă 
cu vulturul țarist zboară în țăndări. Cioburile cad în dosul tejghelei, 
iar podeaua e plină de mușcături de la gloanțele ricoșate. După ce-și 
golește încărcătorul, rămîne pentru o clipă nesigur, unduindu-se pe 
picioarele răscrăcărate. 

— Sînteți morţi? întreabă el prin salonul pustiu, schimbînd 
încărcătorul. Sau poate n-aţi aflat cine a invadat țara asta puturoasă? 
Cu o nouă rafală prelungă spulberă toate ferestrele, împușcă o vacă 
din peisajul unui tablou atîrnat pe perete și face sită ușa care dă din 
bucătărie la bar. Apoi se prăbușește pe podea, strîngînd drăgăstos în 
braţe pistolul-mitralieră. 

Un intendent cu o singură cizmă în picior zboară urgent prin 
ușă. Are impresia c-au revenit rușii. 

Tania îl ajută pe Micuţul să se ridice, îl îmbrățișează și-i spune cu 
o amabilitate prefăcută că ea, de fapt, i-a iubit dintotdeauna pe nemți. 

— Un război mondial nu-i chiar atît de rău, îi explică Porta Verei, 
care-și aranjează jartiera. Comisarul tău știe că în timp ce e plecat tu 
le servești eliberatorilor nemți păsărica lui de drept? Dacă află, te-ar 
putea trimite la Kolima pentru comportament nerusesc. Dar, mai știi, 
poate că ţi-ar plăcea să lucrezi acolo jos, în minele statului? 


56 


Locotenentul cel gras 


— Avem oaspeţi, strigă Gregor voios, în timp ce prin noroiul pie- 
ței își face apariția un Kiibel, patinînd lateral cu cauciucurile scrîșnind. 

Din Kiibel sar sprinteni cinci polițiști militari. Precauţi ca niște 
balerini, își caută drum prin zăpada mocirloasă, ferindu-se să-și murdă- 
rească bocancii lucitori ca oglinzile. Căștile sclipesc, aruncînd scîntei în 
toate direcţiile. În timp ce traversează piaţa, își scot pistoalele Walther 
din tocurile galbene nou-nouţe. Tropăie apăsat pe scîndurile dușumelei, 
plini de ei și cu piepturile bombate, expunînd insigna strălucitoare de 
vînători de capete. Oameni masivi, bine hrăniţi, care savurează teama 
ce sînt obișnuiți s-o inspire. 

Comandantul gărzii, un saxon cu o înfățișare brutală, purtînd pe 
buzunarul stîng de la piept Ordinul Sîngelui!?l, dă alene roată încăperii, 
aruncîndu-ne priviri în care se citește curtea marțială. 

— Nu mă cunoașteţi, porcilor! urlă el cu un aer mulțumit, 
scuipînd pe podea. Dar să vă ferească sfintul să ajungeţi să mă cunoaș- 
teți! Dintr-un buzunar special de pe cracul pantalonului scoate un 
baston lung de poliţist, îl îndoaie cu ambele mîini ca pe o sabie și-l 
agită amenințător prin aer. la să-l văd pe ticălosul care trage pe-aici 
fără ordin! 

— Eu sînt tipul pe care-l cauţi, Herr Wachtmeister, dom'le, rîn- 
jește Micuţul, ţinînd între dinţi un trabuc cât toate zilele. În timp ce-i 
răspunde, vîră brutal ţeava Tokarevului sub falca obeză a celuilalt. Ia 
ascultă, băi avorton scîrbos, cară-te și ia și gloata asta de curcani cu 
tine. Pentru că într-un minut mă apuc din nou să trag. 

— Ești nebun! bilbîie Wachtmeisterul neliniștit, retrăgîndu-se 
încet către ușă. 

— Nu, nu sînt, rînjește Micuţul, trimițind un glonţ în podea, 
între picioarele omului. Sînt bastardul lui Frankenstein, fiule, asta sînt, 
și-n fiecare dimineaţă beau sînge la micul-dejun. 

— Arestaţi-l! se precipită Wachtmeisterul, alb la faţă ca varul. 

Nu reacționează nimeni la ordinul său. Cei patru polițiști mili- 
tari o șterg pe ușă. Sloboade un țipăt ascuţit în clipa în care Micuţul 


[2] ORDINUL SÎNGELUI: distincție naţional-socialistă instituită de Hitler 
în 1933 în memoria zilei de 9 noiembrie 1923. Consfințea participarea activă 
la lovitura de stat (eșuată) a naziștilor de la Miinchen, din 1923. Un fel de 


9 


atestat al apartenenţei purtătorului la „vechea gardă” (n. trad.) 

se năpustește asupra lui cu o mîrîitură surdă și, cu un pumn greu, îi 
înfundă casca pe cap pînă la nas. lese pe ușă atît de repede încât se dă 
de-a berbeleacul și alunecă o bucată bună prin mocirlă. 

— Vom avea necazuri, prezice sumbru Barcelona. Or să ne 
omoare cînd s-or întoarce cu întăriri. 

— Luaţi-vă bulendrele și s-o ștergem, ordonă Bătriînul, așezin- 
du-și boneta pe cap. 

— Acum € ora închiderii, spune Tania cu fermitate. Plecați. Miine 
ne vedem din nou. Ăsta-i un local cumsecade, să știți, nemți puturoși! 

Coboară cu zgomot jaluzelele din fier și stinge ochii roșii și răi 
ai ursului împăiat. 

La plecare, Micuţul își repede pumnul printr-un ochi de geam 
rămas pînă atunci intact. Își scutură mîna care șiroiește de sînge și o 
linge ca o miîţă care linge frișcă. 

— De ce dracu ai mai făcut-o și p-asta? îl ocărăște Bătrinul furios. 

— Era un geam comunist, de-aia, zbiară Micuţul. Dă furios un 
șut unei găleți goale care se rostogolește zgomotos într-un șanț de peste 
drum. Mereu boscorodești, Bătrinule. Nu vrei să ne distrăm și noi ca 
bieți soldaţi ce sîntem. Mie-mi place să sparg geamuri. Asta fac de cînd 
eram sugar. Dac-ar fi să plătesc toate geamurile pe care le-am spart, 
mi-ar trebui un împrumut la Banca Naţională. 

Ar fi trebuit să fii de faţă în noaptea în care eu și cu progenitura 
aia de jidan, David, de pe Heyn Hoyerstrasse, am făcut zob toate gea- 
murile de la Davidstation și i-am împroșcat pe caralii din cap pînă-n 
picioare cu țăndări de sticlă. Și totul numai din vina lor. Se repara o 
conductă de gaz și ticăloșii adunaseră toată piatra cubică într-o grămadă, 
tocmai bună pentru noi cînd am ieșit abțiguiți de la Godacul fericit. „Pe 
locuri, fiți gata, start!” a urlat atunci puiul de jidan, azvirlind primul 
bolovan. A nimerit pe biroul supraintendentului Willy Nass, răsturnin- 
du-i ibricul cu cafea și spărgîndu-i o călimară plină cu cerneală, în așa 
fel încît o grămadă de documente importante pentru ticălosul de stat 
au fost acoperite cu cafea și cerneală. Pe Nass l-au apucat pandaliile 
și și-a dat drumul în stil hamburghez, așa că toţi caralii de la Schupo 
s-au apucat să-și pună pe ei blindajul și artileria, pistoale și ce mai 
aveau. Cînd să iasă în Reeperbahn, au rămas înțepeniţi în poartă, atât 

erau de mulți. David și cu mine am împrumutat niște biciclete care 
ne așteptau rezemate de zidul Teatrului de Varietăţi, și-am tăiat-o pe 
șosea, urmăriți de un roi de curcani. Doamne, da tare se mai străduiau 
să pună gheara pe noi. De fapt, pe mine, pentru că eu eram singurul 
pe care-l vinau. David jidanul s-a fofilat la Buxtehude. Zicea că trebuie 
s-o ajute pe mătușă-sa la gogonele. Nass m-a amenințat cu pedepse 
grele pentru șterpelire de biciclete și distrugere de bunuri în timpul 
evadării. Mai zicea el ceva și despre niște babe și-o tarabă cu ziare. Am 
încercat cît am putut să-l lămuresc că n-avea cum să fie vorba de mine, 
pentru că eu nu știu să umblu pe bicicletă. 

„Minţi”, a urlat el, rupîndu-și biroul în două cu bastonul. „Dar 
om afla noi în curînd ce și cum” mi-a promis, dindu-mi un brînci prin 
ușă și pe scări. Jos, în stradă, mi-au înmânat o bicicletă de-a forțelor de 
poliție pentru care Nass a trebuit să semneze o chitanță. Am pornit-o 
de pe Davidstrasse, aia care coboară în pantă și se termină în Elba. 

„Suie-te!” mi-a strigat un Oberwachtmeister cu o mustață de jurai 
că-i a lui Adolf. 

M-am făcut de cîteva ori că mă dau cu fundul de pămînt, dar 
s-au pornit să mă ciomăgească pentru a mă face să pricep cât de impor- 
tantă e pentru ei excursia asta cu bicicleta. 

Apoi m-au așezat în șa și i-au dat bițoaclei un brinci grozav! 

„La-o la vale, hoţ nenorocit de biciclete”, mi-a poruncit Nass de 
sub ţăcălia aia a lui cu cozoroc. 

„Prea bine, domnule”, am răcnit eu și mi-am întins picioarele 
în lături. Restul l-a făcut afurisita de bițoaclă. A țișnit pe Davidstrasse 
ca din tun și a cotit-o într-o rînă pe Bernhardt Nochtstrasse, care-i 
strașnic de abruptă. Pe drum, mai c-am pupat un tramvai, în vreme 
ce scîrțiia la deal în sus, pe-acolo pe unde-și fac treaba toate tirfele de 
cinci mărci din Fischermarkt. 

Pe Landungsbriicke am fost nevoit să părăsesc bițoacla poliţiei, 
care a continuat să meargă de capul ei și nu s-a oprit decât în Elba. Ar 
fi trebuit să auziți cît de urit făcea Nass cînd i-a ajuns la urechi că i s-a 
înecat bicicleta. Am aflat mai tîrziu că a fost nevoit s-o plătească. Pe 
chitanţă, stătea scris doar numele lui. 

— Încetează cu rahatul ăsta despre Davidswacht și Nass, fonfăie 

Porta, care se căptușise cu un guturai. Ne vor împușca fără să prindem 
de veste. Muierea aia de comisar cu care am întreținut relații sociale 
mi-a spus că pe-aici au fost puzderie de NKVD-iști care s-au evaporat 
prin zonă după ce Armata Roșie și-a luat tălpășița. 

— Zvonuri de latrină, face detașat Gregor Martin. Amicii noș- 
tri și-au pierdut curajul. Am cîștigat răzbelul. Tot ce avem de făcut e 
s-o tăiem prin toată Rusia de-a curmezișul și să ne-ntîlnim pe partea 
cealaltă a pămîntului cu halitorii de orez. 

— Mai întîi vreau să-l văd pe ofițerul sanitar, strănută Porta. 
Nu mai pot de picioare și-o să avem de mers cale lungă. Aveţi barem 
habar cât e de mare Mama Rusie? 

— Ştiţi ce cred eu? trimbițează Micuţul, lovindu-se cu pumnul 
în piept. Ar trebui să-i pîrlim strașnic pe ticăloșii ăia din NKVD ca 
s-avem și noi parte de pace din cînd în cînd. 

— Mănînci rahat, mormăie Porta răgușit, suflindu-și zgomotos 
nasul cu degetele. M-am săturat să hoinăresc pe scoarța pămîntului 
sub ordinele unuia sau altuia. Ia gindește-te cîte se întîmplă la Berlin 
în vreme ce eu fac pe-aici pe soldatul. Îşi suflă din nou nasul şi ia un gât 
zdravăn de votcă. Dumnezeul nostru german nu-i prea isteț. Dac-ar fi 
fost, l-ar fi luat pe Gefreiterul nostru din Boemia, pe nume Adolf Hitler, 
în Primul Război Mondial! 

— Măsoară-ți cuvintele, Obergefreiter Porta, îl previne Heide tăios. 
E de datoria mea să te raportez NSFO-ului, și rezultatul va fi neîndo- 
ielnic cel pe care-l știm cu toții. 

— Ești în stare să prezici viitorul, așa-i? îl ia Porta peste picior, 
suflindu-și nasul cu dosul palmei. 

Prin noaptea tăcută, răsună un clinchet deconspirativ și ne 
punem cu toţii la adăpost de-a lungul zidului. 

— Un automat, ăsta-i un automat scîrbos, șoptește Micuţul, 
lungindu-se la pămînt. 

Porta trece strada cu agilitatea unui motan și se strecoară pe 
niște scări distruse într-o pivniță a cărei jumătate de ușă atirnă într-o 
singură balama. 

În timp ce aleargă, din altă deschizătură a pivniţei izbucnesc 
explozii. 

— O balalaică! Fir-aș al dracului, o balalaică! urlă Gregor agitat, 
și trage din reflex în șuvoiul de lumină. 

Tot din reflex, smulg și eu inelul unei grenade-ou și-o arunc 
înspre pivniţă. O bufnitură înfundată, și bezna e despicată de o flacără 
portocalie care se răsfringe în căștile noastre ude. 

Micuţul năvălește cu un trosnet asurzitor drept printr-o ușă de 
sticlă. Cioburile îi zboară pe la urechi. Schmeisser-ul său latră sacadat. 
Totul durează doar cîteva minute. Apare din nou în chenarul ușii, dă 
cu piciorul în cîteva cioburi și strănută de două ori, vertiginos. 

— Asta-i balalaica cu pricina, strigă el, ridicînd un Kalașnikov 
deasupra capului. Ăla care cînta la ea e mort! 

— Puturoșşii de vecini sînt atît de bătuţi în cap din cauza răz- 
boiului, încît nu mai sînt în stare decit să stea în drum și să-ncurce 
treburile, spune Barcelona, tușind. A răcit ca și noi. Își adună o flegmă 
și-o scuipă în direcția unui cal mort care zace într-o baltă de sînge 
înghețat. 

— Nu fi prea sigur, fonfăie Porta, luînd încă un gât din sticla sa 
de votcă. O consideră a fi un înlocuitor al vitaminei C și nădăjduiește 
că-l va scăpa de răceală. Niciodată să nu te-ncrezi în vecini. Păduchii 
ăștia împuțiţi sînt în stare s-o ia de la capăt și, pînă să ne dezmeticim 
noi, ne trezim înapoi de unde-am plecat! 

— Știţi ce cred eu? zbiară Micuţul dintre ruinele unei cofetării. 
Războiul ăsta e un nou război de treizeci de ani, ca atunci cînd Isus și-a 
aruncat armata în Marea Roșie ca să-i caftească pe turci. Cunoștinţele 
sale biblice sînt, ca de obicei, puțin descentrate. 

Din capătul celălalt al orașului răzbate foc de artilerie grea. 

— Parcă au rahat între urechi, se înfurie Gregor. Ticăloși, ahtiați 
după războială. De ce dracu trag tot timpul? Aș vrea să plec înapoi la 
generalul meu. Cu el, războiul era o plăcere. 

— Ai voie să împuști polițai militari, hă? șoptește Porta miste- 
rios, curățindu-și zăpada înghețată de pe cizme. 

— Nu prea, ride Barcelona, înghițind un pumn de pastile pentru 
gît pe care le-a „găsit” asupra unui cadavru. 

— N-ai voie să faci o grămadă de lucruri, strigă Micuţul. Culege 
furios o grenadă neexplodată de pe jos și-o azvirle pe fereastră. Ducă-se 
dracului cu toţii! 

— Doamne sfinte, de ce strănută și îngheață toată lumea în 
țara asta spurcată? fonfăie Porta. Știe careva vreun leac? Mă simt ca și 
cum mi-ar ieși păr prin urechi și virușii mi-ar fi construit un baraj de 
sîrmă ghimpată în gâtlej! 

— O grenadă rusească-n cur, sau poate o rafală de Kalașnikov 
în deblă te-ar lecui pe loc de răceală, face Gregor cu un ris fără umor. 

— Cel puţin sînt leacuri sigure, admite Bătrinul, curățindu-și 
pipa cu cuțitul său de luptă. Răcelile sînt cumplite, și ce-i mai rău e că 
nu sînt de ajuns ca să te ţintuiască la pat. 

— Dreptu-i! pufăie Micuţul. M-am dus ieri pe la ofițerul sanitar. 
M-a azvârlit afară și m-a amenințat că mă bagă la pîrnaie pentru sabo- 
tarea efortului de război. „Am temperatură, domnule—i-am zis—cel 
puțin 52 de grade.” „Mănînci rahat, bă!” a răcnit el. „Păi tocmai d-aia, 
domnule”, am răspuns, și atunci s-a apucat s-o ia razna și să zbiere. 
Văzind așa, am șters-o înainte să se întîmple ceva neregulamentar. 
Oricum, am reușit să-i strănut drept în nas. Să aibă la ce se gîndi cînd 
i-o arăta și lui termometrul 52 de grade. 

— Ai cui sînteţi voi? latră un Leutnant obez, cu un monoclu scli- 
pindu-i pe fața cărnoasă și albă. 

— Cine dracu întreabă? vine replica lui Porta din umbra caselor. 

Locotenentul turbează și cere numele unității. 

— Viriţi-i o ţeavă de tun în cur, orăcăie Gregor din beznă. Ar fi 
încîntat. Arată ca unul din ăia cărora le place să-și vidanjeze din cînd 
în cînd căcăstoarele. 

— Insulţi un ofițer superior, spumegă Leutnantul, schimonosin- 
du-și fața. Cine sînteţi, porcilor? 

— Ăla-i colonel în armata chineză, urlă vesel Micuţul. Panie- 
maieși, grabit?!5) 

— Gura! previne Bătrînul, conștient că astfel de glume se pot 
lăsa cu consecinţe nefaste. 

— Da, dar e pe bune colonel în armata chineză, răcnește Porta, 
cu un nechezat. Comandă două regimente de parașutiști pechinezi, dar 
într-un secret desăvirșit, Herr Leutnant, să trăiţi! Nici măcar chinezii 
n-au auzit de ei, domnule! 


[3] (rus.) Ai priceput, găoază? (n. trad.) 

— Alo, locotenente! rage Micuţul hohotind și se bate cu palmele 
peste coapse. Ai greşit drumul, să ştii! Ivan Împuţitovici îţi poate zbura 
în orice clipă parbrizul ăla din mijlocul mutrei tale umflate și te poate 
trimite în zbor să te regulezi cu îngerii! 

Locotenentul își smulge pistolul din toc, îl armează cu un gest 
teatral și-l îndreaptă asupra Micuţului, care-și aprinde un trabuc imens 
cu aerul unui magnat al industriei. 

Legionarul își răsucește automatul și trimite o rafală în pămînt, 
la picioarele Leutnantului. Gloanţele ricoșează în toate direcțiile. 

Locotenentului îi scapă monoclul și se face țăndări pe supra- 
fața pavată a străzii. 

— Îţi găsim noi altul mai sticlos dom'le! propune Porta, în vreme 
ce patrula locotenentului aleargă în dezordine de-a lungul străzii. 

— Sînteţi arestați! ţipă isteric ofițerul, apucînd brațul Bătrînului. 

— Ia mîna de pe mine! șuieră Bătrinul, smulgîndu-se furios. 
Aici nu te afli în garnizoană, Herr Leutnant, și noi nu sîntem recruți! 
Asta-i o unitate de linia-ntâi și comandantul sînt eu. Tu n-ai treabă cu 
noi. Nu te cunoaștem! 

— O să vă jupoi, se plînge locotenentul isteric. Asta-i revoltă. O 
să vă aduc în fața curții marțiale de campanie. 

— Cum vreţi, domnule! răspunde Bătrînul, furios. 

— Sparge-i dinţii, sugerează Micuţul, cu un rîs crunt, și apoi 
trage-i pielea peste urechi! 

Pe stradă își face apariția, patinînd prin mocirlă, o mașină-am- 
fibie, frinînd și răsucindu-se în jurul axei sale, pînă cînd reușește să-și 
îndrepte botul în direcția din care a venit. 

Oberstleutnant Lowe sare cu agilitate din vehicul și se îndreaptă 
cu pași mari spre Bătrinul, care, în cizmele sale ude și murdare, îl pri- 
vește acru. 

— Iată-te deci, zimbește Lowe, ridicîndu-și ușor marginea căş- 
tii cu o mînă mare, înmănușată. Se uită întrebător la locotenentul cel 
gras. Ce cauţi aici? se adresează el aspru, pescuind o ţigară stilcită din 
buzunarul de la piept. 

Bătrînul îi oferă un foc și clatină din cap în direcţia locotenen- 
tului obez. 

— Acest ofițer a dat buzna încoace să mă înveţe ce să fac cu 

plutonul, domnule. Tocmai îi explicam că nu l-aș sfătui să încerce una 
ca asta. 

Oberstleutnant Lowe suflă un nor de fum de ţigară, aruncă rapid 
o privire în jur și pricepe imediat situația. 

— Vino cu mine, îi poruncește locotenentului care tocmai des- 
chidea gura să-și verse năduful. 

Lowe se urcase deja în vehicul, alături de șofer, Obergefreiter 
Brinck. Nici nu apucă bine să se așeze locotenentul, că Brinck apasă cu 
toată forța pe accelerator și demarează într-o ploaie de noroi și zăpadă. 

— În formaţie cîte unul, după mine! mormăie supărat Bătrînul, 
punîndu-se în fruntea plutonului. 

— Uite-l că iar a pus botul, face Micuţul, cu un gest deznădăj- 
duit. În orice caz, de data asta n-a fost vina mea. Ofiţerul ăla afurisit 
a-nceput totul și apoi n-a avut simțul umorului. 

— Ofițerii sînt întotdeauna de vină, spune Porta, suflîndu-și 
nasul cu degetele. Nu-și pot ţine gura cînd vorbim noi. Treaba lor! 

Gregor depistează un magazin de mobilă și ne încartiruim acolo 
temporar. 

— Aţi verificat să nu fie capcane pentru tîmpiţi? întreabă Heide 
zelos, uitîndu-se sub o canapea. 

— Nu schimbaţi poziția mobilei și, în nici un caz, nu atingeţi 
tablourile, ne povățuiește Porta. Dacă vedeţi vreun tablou de-al lui Sta- 
lin, nu-l clintiți. Parșivilor noștri dușmani le place să instaleze mici 
surprize pe sub mobile sau pe după tablouri. Întoarceți-l pe Stalin cu 
mutra la perete, fiilor, și veți avea surpriza vieții voastre! 

— Doamne, așa-i! ţipă Micuţul. Mai ţineţi minte cînd am urnit 
din loc porcul ăla mare și mort? A sărit în aer un sat întreg împreună cu 
un pluton de motocicliști. Vecinii legaseră de porc un fir care ducea la 
depozitul de muniții. A fost ca și cum lumea și-a ieșit din țițini, și eu am 
zburat în aer de i-am pupat tălpile lui nea Isus. Nici din porc n-a mai 
rămas nimic. Nici măcar o ciozvîrtă pe care s-o dregi cu un ou prăjit! 

— Mai are careva niște ulei de armă? întreabă Heide, care își 
demontează pistolul-mitralieră. 

— Ulei de armă? se strimbă Gregor cu dispreţ. Freacă-ți instru- 
mentul, frate-meu, și folosește ce iese din el. Așa fac halitorii de orez. 
Armata lor nu risipește nimic. 

— Ţine-ţi gura, porc infect! scrișnește Heide turbat, aruncîndu-i 
o căutătură rea. 

— Ajunge! poruncește Bătrînul, care se trintește pe o canapea 
brodată și privește în gol spre tavan. Nu mai vreau necazuri. Aveţi rahat 
între urechi! 

Un duduit îndepărtat ne face să tresărim. 

— Tancuri! spune Porta, apucîndu-și jobenul. 

— E-un tren care trece printr-un tunel lung, face Micuţul, întin- 
zîndu-se leneș. 

— Tren? Cred că te-ai ţicnit, strigă Gregor, aruncîndu-se îngrozit 
la podea. E-un obuz. Unul enorm. 

Se produce o explozie asurzitoare. 

— Isuse și Marie! ţipă Micuţul, ghemuindu-se și rizind nebu- 
nește. Ceva mai aproape de-ar fi fost, și nu ne-am mai fi văzut casa. lar 
arma sărmanului Julius ar fi rămas necurățată. 

— Ce rahat! ţipă Gregor, vîrindu-și faţa lui de curcan prin geamul 
spart. Într-o clipă o ia razna şi golește un încărcător întreg în beznă. 
Împușcaţi-mă! zbiară el, aruncînd o grenadă de mînă. E nevoie de 
doișpe oameni ca să-mpuște un soldat puturos care s-a săturat să se 
mai bată în armata asta. Gesticulează cu automatul prin aer. Haideţi! 
Mi-ajunge! Lua-v-ar dracu cu războiul vostru cu tot! Vîrîţi-vi-l undeva! 
Viriți-vi-l în cur și căcaţi-l apoi afară sub forma unei grămezii de revo- 
luţii sud-americane. Pe urmă băgați-i-l pe gât lui Adolf și puneţi-lsă vă 
mulțumească pentru cadou. 

Bătrînul și Barcelona se tirăsc pe podea pentru a-l înhăţa pe 
Gregor care ţopăie în sus și-n jos pe salteaua cu arcuri a unui pat dublu. 
Ține în mînă un încărcător plin, dar nu reușește să-l bage în automat. 

— O, Doamne, se tînguie el. Nici unul dintre noi nu va mai ajunge 
vreodată acasă! Vecinii or să ne zboare fundurile! 

Bătrînul îl plesnește de două ori cu putere peste față. 

— Nazist nemernic, zbiară Gregor, privindu-l ca un nebun. Își 
agită prin aer, ţeava automatului. Habar n-ai cine sînt eu! Eu și cu 
generalul meu sîntem niște privilegiați în războiul ăsta. Iar voi sînteţi 
aici doar ca să fiți împușcați. 

— Surmenaj de luptă, face Bătriînul, pocnindu-l din nou peste 

figură. Barcelona îi sucește mîna la spate și-l silește să dea drumul 
automatului. 

— Luaţi mîinile voastre trădătoare de pe mine! urlă Gregor. 
Izbește cu piciorul o cască de oţel care zboară dintr-un capăt în altul 
al magazinului de mobilă. 

Se luptă furios cu Bătrinul și cu Barcelona, creziînd că aceștia 
fac parte din plutonul de execuţie care a venit să-l ia și să-l împuște. 

— Moartea îl face de multe ori pe om să dorească să dea ochii cu 
ea! ţipă el prin încăpere. Ochii i s-au bulbucat sălbatic. Dar n-ar strica 
să mai iei încă cîțiva cu tine acolo jos, unde Dumnezeu și Diavolul fac 
negoț cu suflete! 

— De fiecare dată aceeași poveste, oftează Micuţul, cuibărit 
într-un pat mare cu baldachin. Are melonul tras pe ochi și din colțul 
gurii îi atîrnă un trabuc imens. E o mare plăcere să te dai la fund, cum 
le-a zis Moise nătărăilor ălora de egipteni cînd s-au înecat cu toţii în 
Marea Roșie. 

— Fir-ar curul meu negru al dracului! rage dintr-o dată Albert, 
sărind în sus cu un urlet prelung. O zbughește prin magazinul de mobilă 
și se lovește de Porta care se prăbușește grămadă peste Heide, împrăș- 
tiindu-i pe podea piesele pistolului său mitralieră. 

Heide sloboade un răcnet și-l plachează pe Albert tocmai cînd 
acesta e pe cale s-o șteargă prin ușă. 

— Șobolan negru și puturos! zbiară el. Cine-mi face una asta 
nu scapă nepedepsit. 

Prin aer vâjiie un obuz gigantic și ne trintim cu toţii la podea. 
Noaptea devine o prelungă explozie cutremurătoare. 

— Ce dracu' se-ntîmplă? ţipă Barcelona isteric, în timp ce marea 

clădire din beton începe să se legene ca o trestie bătută de vînt. 
Nenumărate schije de obuz se lovesc de perete, împroșcindu-ne 

cu pulbere de mortar. Geamurile cenușii ale birourilor de ia capătul 

magaziei zboară în țăndări, împrăștiind o ploaie de cioburi. 

— Halt! Cine-i acolo? urlă Legionarul, coborînd piedica de sigu- 
ranţă a automatului său. 

— Fiara apocaliptică, răspunde vesel Obergefreiter Brinck, apă- 
rînd pe brinci printr-o fereastră spartă. Vă ascundeţi foarte bine. Mi-au 
trebuit două ore să vă găsesc. 

— Te-ai țicnit, îl ocărăște Bătriînul. Puteau să te curețe. 

— Războiul e o afacere riscantă, rînjește Brinck nepăsător, în 
timp ce montează pe podea un telefon de campanie. 

— Ce-i asta? se interesează Porta curios. 

— Telefon militar de campanie model 1932, declară Brinck feri- 
cit. Maimuţoii de la transmisiuni au întins un cablu. Codul vostru este 
Sauerhkraut!“l, iar al comandantului, Eisbein!?l. Dacă ne-ar intercepta 
Ivan, ar crede c-am deschis un restaurant. Nu m-ar mira să-și rezerve 
şi el o masă. În orice caz, nu vă agitaţi prea tare. Vecinii trag ca apucaţii 
și cablurile sînt tăiate mai repede decît le pot repara transmisioniștii. 

Ceva mai tîrziu, Gregor o ia din nou razna. Sare prin fereastra 
spartă, dar Bătrînul și Barcelona reușesc să-l înșface la timp. Îl tăbăcesc 
strașnic cu pumnii, aplicîndu-i tratamentul cel mai eficient pentru 
nebunia de linia-ntii. 

N-apucă bine să termine cu acesta, că Albert sare iarăși în 
picioare și se pune pe urlat ca un lup. Se repede cu capu-n perete, după 
care își scoate cuțitul de luptă și începe să înjunghie și să sfișie nebu- 
nește o saltea. O taie fîșii, ţipînd sălbatic. Arcurile ţișnesc în sus și-l 
pocnesc în mutră, isterizîndu-l și mai rău. În cele din urmă, se încurcă 
în sîrme și în țesătură de mobilă, încît cu mare greutate reușim să-l 
eliberăm. 

— Maimuţa asta neagră și-a pierdut minţile, spumegă Bătrinul. 
Luaţi-i armele înainte de-a omori pe vreunul dintre noi. 

Din întunericul de afară se face auzit șuierul unui obuz. Fulge- 
rul exploziei luminează în noapte. Obuzele continuă să sfredelească 
pămîntul într-un ritm diavolesc. În jurul nostru se prăbușesc bîrne 
și țigle. O ușă cît toate zilele zboară prin cameră și retează capul unui 
infanterist care urcă scările. 

— Și nouă ne-au spus că porcăria asta de oraș a fost curăţat, 
schelălăie Porta, ghemuindu-se mai bine alături de Micuţul, în patul 
cu baldachin. 

— Cred că vor ataca, spune Barcelona, trăgînd atent cu urechea. 
Ia ascultați, ăsta-i unul de 75 mm! 


[4] (germ.) Varză acră (n. trad.) 
[5] (germ.) Ciolan afumat de porc (n. trad.) 

— Maică Marie, mormăie Micuţul, îngropîndu-și capul sub o 
pernă. Obuzele astea afurisite te fac să-ți pierzi minţile. 

Din stradă răzbate răpăit de cizme în pas alergător. Legionarul 
privește precaut prin fereastra spartă. 

— Par Allah! ţipă el îngrozit. E Ivan! Vine puhoi! 

— Ivan? întreabă Bătrînul. Cu neputinţă! Asta înseamnă că 
întreaga divizie a fost aruncată înapoi. 

Porta privește uluit prin nișa ferestrei peretelui din fund. 1 se 
face părul măciucă. Închide ochii și mormăie înspăimântat. 

— La dracu! Asta-i întreaga armată a lui Ivan, strigă el, înșfă- 
cîndu-și mitraliera ușoară și croindu-și drum prin încăpere spre ușa 
care dă în stradă. 

Sărim aproape simultan peste gardul din scînduri. Dinapoia 
noastră răzbate trosnetul sec al exploziilor. În beznă clipeşte flacăra 
de la gura țevii unui automat. 

Arunc o grenadă spre ea și răstorn în fugă cîteva tomberoane 
goale care se rostogolesc cu un vacarm de nedescris. 

O siluetă este proiectată în aer și, pentru o clipă, pare suspen- 
dată deasupra flăcării unei explozii. 

Ne trîntim cu toţii la pămînt în secunda în care artileria lor 
așterne un covor de foc peste întinderea parcului. 

Cu groaza cuibărită în măruntaie, mă scufund într-un pîriu, 
fără să știu cum am ajuns acolo. Nu simt nici răceala apei și nici nu 
aud trosnetul gheții. În spatele meu cad obuze uriașe. O casă se năruie 
în flăcări. 

După următoarea ploaie de obuze, ies din pîrîu și o iau la goană 
de-a curmezișul parcului. Mă arunc fără simţire într-o groapă care 
miroase încă a fier și a pulbere arsă. Bombardamentul se întețește 
într-un crescendo furios. E ca și cum întreaga lume s-ar întoarce pe dos. 

Aruncă în luptă tot ce au: tunuri de cîmp, baterii Howitzer, 
mortiere, tancuri și armament de infanterie. Cele mai rele sînt mor- 
tierele. Obuzele lor cad aproape neauzite și explodează cu un plesnet 
drăcesc. Sînt atît de înspăimîntat încît îmi vine să ţip și să alerg cât 
mă ţin picioarele. Dar, ca o veche cătană în războiul ăsta murdar, știu 
că dac-aș fugi ar însemna moarte sigură. Mă ghemuiesc mai bine în 

groapa îngustă, căutînd să mă fac cât mai mic. Îmi odihnesc bărbia pe 
patul pistolului-mitralieră. 

Nu departe de mine cade un alt obuz. Suflul îmi împinge casca 
pe ceafă. Pentru o clipă îmi pierd cunoștința. Curelușa căștii mai că 
mă sugrumă. Îmi simt creierul golit, iar mîinile îmi sînt ca de gheaţă. 
Pare o veșnicie pînă cînd mă inundă din nou viața. 

Acum sosesc tancurile. Le deslușesc zornetul șenilelor. Prin parc 
gonesc T-34 și enorme KW-2, al căror vacarm e străbătut de urletele 
oamenilor zdrobiţi sub șenile. 

Aud răpăitul infernal al mitralierelor germane, lăsînd prin întu- 
neric șiruri strălucitoare de trasoare. 

Cinci sau șase rachete luminoase explodează pe cer, preschim- 
bînd noaptea într-un crimpei de zi fantomatic și palid. 

Ridic precaut capul și zăresc tancurile T-34 croindu-și drum 
pe lîngă cărare. Pe tancuri, o mulțime de infanteriști. Încep să bată 
tunurile antitanc de 88 mm, al căror bubuit te asurzește. 

Un T-34 explodează într-o sferă de foc; un altul zboară în țăndări. 

Aud șenile zdrăngănind aproape de groapa mea de obuz și mîrîi- 
tul unui motor Otto. Mă simt învăluit de suflul cald al ţevii de eșapament 
a unui T-34. E atît de aproape încît i-aș putea atinge șenilele. 

Înnebunit de groază, îmi înfig degetele în pămînt şi încerc să 
mă lipesc și mai strîns de el. Forța exploziei care urmează e cu nepu- 
tință de descris, căci pare însăși născocirea diavolului. 

Sosește în goană un Unteroffizier din plutonul 3. O rafală de 
mitralieră îi trece razant peste piept azvirlindu-l înapoi. 

Un Fahnenjunker aleargă, șchiopătind ca o pasăre rănită. Se 
oprește și privește îngrozit colosul blindat. Tunul scuipă din nou flă- 
cări și Junkerul se prăbușește ca un butuc. 

Pentru o clipă am senzaţia că e mort, dar mă înșel. Degetele 
sale se agaţă de pămînt și pornește să se tirască încet spre groapa mea. 

— Nu! șoptesc. Nu aici! Dacă te zăresc cei din tanc, s-a zis cu 
amîndoi. 

Motoarele urlă și T-34 începe să înainteze încet, frămîntînd 
pămîntul sub șenilele sale de oțel. Leg febril două grenade una de alta 
pentru a obține o încărcătură mai puternică. 

Tancul se răsucește pe jumătate, aruncînd de sub șenile pămînt 
și bolovani, care cad peste mine. 

Tocmai sînt pe cale să arunc grenadele, cînd face o nouă răsu- 
cire și se îndreaptă hurducăind spre Fahnenjunker. Acesta se lipește 
disperat de pămînt în spatele unui bolovan imens, după care dă să 
se ridice în picioare. Tancul îl aruncă înapoi și-l zdrobește sub șenile, 
lăsînd în urmă doar o băltoacă însîngerată. 

T-34oia din loc cu motoarele urlind. Calcă necruţător peste un 
podeţ din lemn care se prăbușește sub greutatea lui într-o grindină de 
scînduri și de birne fărîmate, sfirtecînd în bucăţi doi infanteriști care 
se ascundeau acolo. 

Alerg în neștire, pierzînd orice noțiune a timpului. Genunchii 
îmi tremură, iar mușchii coapselor îmi sînt tari și plini de cîrcei. Gura 
parcă mi-ar fi plină cu nisip. Cuprins de panică, sar peste șanț și îmi 
croiesc drum prin tufișurile care-l mărginesc. 

Porta mă înșfacă de gleznă și mă prăvălesc înainte. 

— Liniștește-te, spune el simplu. Nu-i chiar atît de gogonată 
treaba. Vecinii nu vor decît să ne tragă de mînecă și să ne arate că mai 
sînt și ei prin preajmă. Nu vor să ne lase impresia c-am fi cîștigat deja 
războiul. 

— Unde-i Bătriînul? întreb eu cu respirația întretăiată. 

— Pe aici pe undeva, bucurîndu-se cu ceilalți de răcoarea serii. 
Noi n-am prea avut necazuri, dar din plutonul 3 n-a mai rămas un 
nasture, și se aude că divizia s-a ales cu curul tăbăcit. Fund-și-Cizme 
a făcut-o lată de data asta! 

Bătrînul apare strecurîndu-se prin tufele de trandafiri, urmat 
îndeaproape de Gregor. 

— Trebuie să străpungem imediat încercuirea, e de părere el 
gifiind. Ivan a trecut dincoace cu căţel și cu purcel. Jumătate din divizie 
s-a dus dracului. Mișcarea! Adăpostiţi-vă în dosul fabricii de mobilă! 
Acolo e ceva mai mult loc. 

— Avem tancuri în spate, intervin eu, și bubuie de mama-focului. 

— Dă-le dracului, scrișnește Bătriînul. Nu le luaţi în seamă. Tre- 
buie să răzbatem. Micuţule! strigă el încet. 

— lată-mă-s! răspunde Micuţul, răsărind ca o avalanșă din stra- 
turile de trandafiri. 

— Mai ai burlanul!*!? întreabă Bătrinul. 

— Se-nţelege, rînjește Micuţul, și-am și-un pachet cu bășini pen- 
tru el. În Rusia e ziua Tătucului, nu știu dacă ați aflat! 

Barcelona privește scrutător pe deasupra trandafirilor. 

— Tocmai a trecut aghiotantul pe-aici, spune el. Vrea să ne croim 
singuri drum pînă la șoseaua aia distrusă. 

— Dobitocul, pesemne-i căzut în cap, șuieră Porta enervat. 
Nimeni n-o să meargă pe nici un fel de șosea. Toată Armata Roșie o va 
lua într-acolo și ne va găuri pe toți de sus pînă jos. Indivizii de la fabrica 
de ofițeri ne omoară mai înainte de-a o face rusnacii. 

— Ne întoarcem, hotărăște Bătrînul, ridicîndu-se în picioare cu 
automatul pregătit. După mine! poruncește el, sărind peste trandafiri. 

Dintr-o dată încep să simt frigul și apa care mi-a intrat în cizme. 

— Doamne, ce frig m-a luat! îngaim, ridicîndu-mi gulerul peste 
urechi. 

— Las că te-ncingi tu imediat, rînjește Porta. 

— Răspîndiţi-vă, lua-v-ar gaia! comandă Bătrinul. De câte ori să 
vă mai spun? Nu mai staţi grămadă ca o turmă! 

În spatele nostru auzim bubuitul artileriei de cîmp și din cînd 
în cînd trosnetul tancurilor care ard. Din ele ţișnesc limbi înalte de 
flăcări. Unul explodează într-o ploaie de schije încinse de oțel. 

Un rus într-o manta brună fluturîndă aleargă pe lingă noi cu 
baioneta fixată pe armă. 

Îmi ridic pistolul-mitralieră şi îi trimit o rafală scurtă în spinare. 
Sloboade un urlet prelung și sacadat, în timp ce arma cu baionetă cu 
tot îi zboară din mînă. 

Îi urmez pe ceilalţi de-a lungul unei poteci, acoperită pe o parte 
de lăstăriș, sar peste un tun antitanc distrus și mă dau de-a berbeleacul 
pe un mic povîrniș. 

— Păstraţi distanţa! strigă Bătrînul. Vreţi să fiți omoriți cu toții? 
Împrășştiaţi-vă, mormolocilor, împrăștiați-vă! 

— Mine! urlă Barcelona preventiv, oprindu-se brusc de parcă 
s-ar fi izbit de un zid. Mine! spune el din nou, și rămîne împietrit. 

Cînd e vorba de mine, Barcelona este de-a dreptul îngrozit. 
Fusese aruncat de cîteva ori în aer de aceste infernale mașinării. Chiar 

[6] BURLAN: aruncător de grenade antitanc (n. trad.) 

dacă dramaticele sale experiențe avuseseră loc cu mult timp înainte, 
nu le-a putut uita niciodată. 

Se oprește întregul pluton. E mai bine să nu le acordăm prea 
mare atenţie. Te pot face să-ți piară orice chef de a mai înainta. 

— Daţi-i drumul, daţi-i drumul! ne zorește Bătriînul, 
îmbrîncindu-mă. 

Deasupra capetelor noastre explodează o rachetă luminoasă. 
Cei douăzeci și cinci de oameni din plutonul nostru devin douăzeci 
și cinci de statui. Cîteva minute sîntem lipsiți de apărare, scăldați în 
lumina albă și ucigătoare. Apoi bezna ocrotitoare ne învăluie din nou. 
Noaptea pare plină de siluete care aleargă sau se tirăsc, și peste tot dom- 
nește haosul. Gonim prin întuneric, ruși și germani la un loc. Grenadele 
sînt proiectate direct în case. Soldați răniți și muribunzi ţipă sfișietor. 

După ce se învirte nebunește în mijlocul străzii, un T-34 explo- 
dează într-un fulger orbitor. 

Din centrul orașului răzbate pină la noi larma bătăliei. 

— Sper că n-o să distrugă și localul Taniei cu împușcăturile lor, 
face Porta îngrijorat. 

— Poate c-a venit comisarul să-și ia muierea, spune Gregor, chi- 
cotind abătut. 

— Toate nu-s decît apă de ploaie, oftează Porta. Cu cât trăiesc 
mai mult, cu atît înțeleg mai bine că omul nu are nimic mai de preţ 
decît propria-i viață puturoasă. 

Ne trîntim osteniți în spatele unui delușor. 
— Raţe! sare Porta în sus, luînd poziţia de cîine de vinătoare. 
Nu se înșală. Distingem cu toții măcăitul unui cârd de rațe. 

— Dacă punem mîna pe cîteva, o să vă fac rață pe orez portu- 
ghez, promite el, lingîndu-se pe buze numai la acest gînd. E un ospăț 
dumnezeiesc! Pentru început, iei niște orez—vreau să spun, după ce-ai 
făcut rost de rațe—apoi niște cepe, care-s ușor de găsit, și niște morcovi. 
În cele din urmă, nişte roşii, ulei, sare şi piper. Orezul trebuie fiert în 
untură de rață, adăugînd apa încetișor pe măsură ce începe să fiarbă— 
așa scrie la carte—dar eu prefer vin în loc de apă. Strecori frumos orezul 
și așezi cu grijă porţiile de rață deasupra. Pe urmă tai roșiile în bucăți 
mititele, faci la fel și cu ceapa, și le presari peste întreaga afacere. Vă 

spun, copii, aroma e atît de îmbătătoare încît ați crede că e un Crăciun 
de dinainte de război. 

— Ţine-ţi gura, omule, mîrîie înfuriat Albert din întuneric. Numai 
ascultîndu-te, flămînzim și mai tare. 

— Tăceţi odată! șuieră Bătrînul drept orice răspuns. Ivan e-n fața 
noastră. Își scoate din gură pipa stinsă și mă cheamă lîngă el. Ascultă 
bine ce-ţi spun, șoptește. Tu treci primul dincolo de vale, dar fără cel 
mai mic zgomot, ai înţeles? Noi ceilalți o cotim pe după ruinele alea. 

— De ce tocmai eu? protestez neliniștit. 

— Pentru că-ți ordon, răspunde Bătrinul agasat. Șterge-o! Dar 
cască ochii și trimite o lumină verde-n sus dacă dai peste vecini. 

Rațele se împrăștie măcăind în fața mea, în timp ce mă stre- 
Cor precaut în apa rece. Dinţii ei de gheață mă pătrund și după cîteva 
minute nu-mi mai simt degetele. Mă opresc pentru o clipă lingă poziția 
pustie a unui cuib de mitralieră și-mi vărs apa din cizme. Sînt cele mai 
stupide cizme din lume-—cornetele astea germane din piele! Aș vrea 
să-l ia dracu pe geniul care le-a inventat. Obiaua rusească deasupra 
unei cizme scurte e de o mie de ori mai practică. Cizmele noastre nu-s 
bune decît să baţi pasul de gâscă în ele. 

Mă întîlnesc din nou cu plutonul în spatele clădirii imense a 
unei ferme. 

— Răspîndiţi-vă! ordonă Bătrînul, făcînd semne spre noi cu auto- 
matul, de parcă am fi un cârd de găini pe care le alungă din calea sa. 

Ne tîrim printre tufele de mărăcini, blestemînd. Ţepii ne sfișie 
pielea, și pentru că sîntem înghețaţi asta doare mai mult decît oricînd. 

— Voi doi rămîneţi aici! spune Bătrînul întorcîndu-se către mine 
și Gregor. Dar, pentru numele Domnului, nu începeți să trageţi peste 
toată arătura. Trageţi numai foc la gura ţevii. Albert! Strecoară-te pină 
la movila aia cu gulii și acoperă casa, dar să te ferească Cel de Sus să 
faci vreun zgomot. Sînt aici, și putem fi siguri că sînt stăpîniți de frica 
morții. Oamenii înspăimântați au ochii pătrunzători și urechile ciulite, 
și la cel mai mic zgomot declanșează hora. 

— Crezi că eu nu sînt speriat de moarte, omule? se tinguie Albert, 
înduioșător. Doamne, ce frică-mi e! Cum ar fi să-mi las oasele pe-aici? 
Cu ce m-am ales din scurta mea viață? 

O tuse răgușită și înfundată venind din întunericul de afară ne 
face să tresărim și să ascultăm încordați. 

Bătrinul și Barcelona se strecoară ca doi șerpi peste întinderea 
cîmpului. 

Porta își înfundă faţa în căușul palmelor pentru a-și înăbuși un 
strănut, în vreme ce Albert își astupă îngrozit urechile. 

Porta inspiră de cîteva ori adînc și zimbește fericit, cînd reu- 
șește să-și oprească strănutul. Ar fi fost o catastrofă. Nu-ţi trebuie mult 
ca inamicul să pună tunurile pe tine, mai cu seamă cînd te afli chiar 
sub nasul lui. 

Cocina e scuturată de un strănut puternic, urmat de alte trei-pa- 
tru, răsunînd în noapte ca niște împușcături. 

— Ivan e la fel de mucos ca și noi, șoptește Porta compătimitor. 
Să-i fie rușine! 

— Numai războiul ăsta blestemat e de vină! mormăie Gregor, 
prost dispus. Dacă nu ţi se zboară gămălia, ai parte de tot felul de dureri 
și boli. Nu pot lua nici măcar o pastilă, și se mai vorbește despre drep- 
turile omului. De-abia începe careva să se bucure de viață, că-l și iau 
beteșugurile în primire. N-o să-i uit niciodată pe Paust, Feldwebelul pe 
care l-am avut cît am fost biban. Avea o mutră roșie ca sfecla și respirația 
îi puţea ca o hazna. Avea pauze între dinți și aceștia îi erau galbeni ca 
brînza uscată. Am fost destul de idiot să m-arunc într-o parte, în loc să 
prind din zbor o pușcă pe care-o azvirlise spre mine. „O să te țin minte”, 
ţipă el, trimiţindu-mi în nas o duhoare de bere ieftină și pește împuțţit. 

Mai târziu, în aceeași după-amiază, m-am plins că ţucalul!! pe 
care-mi l-au pus pe cap era prea mic, vestonul prea mare și cizmele îmi 
ciupeau deștele de la picioare. Cu asta ne-am dat cu toții foc la valiză. 
În următoarele trei săptămîni aveam masca de gaze pe figură din zori 
pînă-n noapte. O scoteam doar ca să halim. Pînă și-n latrine o purtam. 
Cînd restul companiei a primit un repaus de cinșpe minute, Paust s-a 
luat de mine: „Atenţiune! zbieră el. Masca pe bîrnău! Înainte marș! Pas 
alergător! Un-doi, un-doi, un-doi!” 

Alergam direct în zidul cazărmii. Apoi a venit următorul ordin: 

„Culcat! Tîrîș înainte, marș! Lasă curul jos. Mădularul și boașele-n pămînt, 
avorton împuţit de maimuţă ce-mi ești!” 


[7] Casca de oţel în jargon soldăţesc (n. trad.) 

M-a condus drept printr-o băltoacă de noroi și printr-o tranșee 
antitanc plină cu apă, de parcă aş fi fost vreun submarin: „Înapoi și 
de la capăt”, zbieră el, dezamăgit că încă mai eram în stare să respir. 

Cînd s-a făcut miezul zilei și soarele era de două suliți pe cer, 
încât nu mai exista nici opată de umbră pe toată întinderea terenului 
de instrucție, nu mai puteam alerga, mă împleticeam. Cagula de cau- 
ciuc a măștii de gaze se sugea și se umfla ca un balon. Pușca o simțeam 
ca de plumb și-mi aluneca printre degete, atît era de plină de sudoare. 
Uniforma grea o puteai stoarce ca pe o zdreanță udă și, Doamne ferește, 
să te fi descheiat la un singur nasture. 

După-amiază ne-au scos la o plimbare prin peisaj. Am fost avan- 
sat pe loc în postul de trăgător la mitraliera grea. Paust m-a gonit încolo 
și-ncoace peste arătură cu ditamai mitraliera blestemată în spinare. 
Cînd striga „Culcat!”, mă trînteam ca un butuc, fără să-mi pese unde cad. 
Pe urmă am exersat atacul în salturi mici. Vă spun, cîteodată intram 
drept într-un copac și mitraliera mă pocnea strașnic în ceafă. 

Într-o zi m-am dat bătut. Gregor îşi desface braţele și privește 
absent spre aripa lungă a fermei, unde ştim că se adăpostesc rușii. În 
după-amiaza aia, cînd m-am trântit pe jos, acolo am rămas. Îmi intrase 
în cap că nu trebuie să mai suport măgăria asta. 

Feldwebelul Paust a venit val-virtej lingă mine, suflind în fluier 
ca un apucat. Nu-l vedeam, dar îl puteam auzi. N-am să uit niciodată 
vocea lui. De multe ori m-am rugat Cerului să mi-l scoată în cale pe-aici, 
pe front. 

„Deci nu vrei să te ridici, mitralior Martin? a nechezat el către 
mine. Pe toţi dracii, te zdrobesc, omule, te termin pe loc! N-o să te scutesc 
decît atunci cînd o s-arăţi ca o grămadă de piftie fleșcăită, implorînd 
să fii lăsat să crăpi!” 

Zăceam acolo în mijlocul arăturii și căutam să-mi redobîndesc 
vlaga prin puterea urii. Pe atunci nu știam că el tocmai asta urmărea. 

Ca să fii un bun soldat trebuie să știi să urăști ca lumea. Dacă 
nu urăști din toată ființa ta, nu ești în stare să ucizi. Ura e cea mai 
puternică sursă de energie a omului. 

Dar eu eram acolo, trîntit în mijlocul unui cîmp puturos din 
Westfalia, prin împrejurimile vechiului oraș papal Padeborn. Îmi 

simțeam fața în flăcări ca o plăcintă în cuptor și era cît pe ce să mă înec 
în propria-mi sudoare din masca de gaze. Sticla lentilelor se aburise 
atât de tare încât nu puteam vedea prin ea. Îmi căzuse și tocul de la una 
din cizme. Uniforma îmi era zdrențuită. Mă dureau genunchii și-mi 
sîngerau. Cred că-mi scrîntisem și-o gleznă, dar am uitat de asta în 
clipa în care Paust și cu alți trei m-au ridicat și m-au gonit mai departe. 

M-am aruncat îndărătul unui copac, și de-abia am mai auzit 
vocea lui Paust care zbiera la mine. Știam că nu va înceta pînă ce sol- 
datul de tancuri Gregor Martin nu va fi strivit ca o muscă de perete. 
voiam sincer să devin ofițer—de-aia m-am prezentat voluntar—dar 
în ziua aceea, lîngă copacul de pe malul rîului, m-am lămurit că nu 
voi ajunge niciodată. 

„În rîu, mi-a poruncit. Înainte, marş! Un-doi, un-doi, lepădătură!” 

M-am ridicat pe jumătate, dar am căzut din nou grămadă. Pur 
și simplu nu mă mai ţineau picioarele. 

A șuierat din fluier și m-am târît. Avea de gînd să mă aducă în 
faţa curţii marţiale pentru refuz de executare a ordinului, și doar știți 
cu toții cît de tare țițiim cînd vine vorba de așa ceva. Mai degrabă tra- 
diționalul iad de care vorbesc popii, decît Germerscheim. Am intrat în 
apă și-am pornit prin ea ca un fel de crocodil nătărău. Pe drum mi-am 
pierdut casca de oţel, dar Paust a azvirlit-o după mine: „Casca pe cap! 
rînjea el. Îţi spun eu cînd s-o dai jos.” 

M-am tîrît pe fund prin albia rîului în jos, căci nu mai aveam 
destulă vlagă să înot. Au fost nevoiți să mă scoată de-acolo doi Unte- 
roffizieri. Ceva mai tîrziu, m-a cules o ambulanţă și am crezut că mă 
duce la morgă. Ofițerul sanitar m-a întrebat cine mi-a făcut una ca asta, 
dar eu cunoșteam răspunsul obligatoriu: „Am căzut de la o fereastră.” 

Opt zile am zăcut în spital, și la zece minute după ce m-am întors 
la compania de recruți am continuat de unde rămăsesem. lată-mă din 
nou bătînd pasul de gîscă pe arăturile Westfaliei, cu laba piciorului 
perfect întinsă. 

„Bombează pieptul! Stringe curul!” zbiera Felăwebel Paust, și vocea 
îi răsuna prin pădure. Laba piciorului trebuia să fie ridicată pînă la nive- 
lul centironului. Da, p-asta am deprins-o atît de temeinic, încât aș fi fost 
în stare să mărșăluiesc pînă-n iad cu laba piciorului îndreptată în sus. 

— Cest la guerre, sîntem gunoaiele umane ale războiului, șoptește 
calm Legionarul. Asta e soarta noastră, după voia lui Allah, și trebuie 
să ne-mpăcăm cu ea. 

Tăcem o vreme, reflectînd la filozofia sa, de soldat fără speranţă. 

— Da ce faceţi? ne dojenește Bătrînul ușurel. Tot mai leneviţi? 

— Am șters-o, face Albert, și dispare imediat în tufișuri. Gregor e 
pe urmele mele. E atât de întuneric încît nu vedeam decit la cîțiva metri. 

Mă împiedic de ceva, care se dovedește a fi o roabă răsturnată. 
Înjur pe înfundate. Din direcție opusă, apare o cască stilcită cu un piep- 
tene în vîrf. Mai iute ca gîndul, Gregor își aruncă lațul, care se-ncolăcește 
pe după grumazul rusului. Nu—apucă să scoată decît o horcăitură 
înăbușită înainte de a se prăbuși. 

— Ce se-ntîmplă pe-aici? întreabă Albert neliniștit, lipindu-se 
speriat de pămînt. Oh, Doamne, Dumnezeule! hohotește el cînd dă cu 
ochii de rusul mort. În curînd o să fac o criză de nervi! Lua-l-ar dracu 
pe babacul meu care s-a găsit să bată tobele pentru husarii prusaci! 
Ar fi trebuit să rămînă acasă, în coliba sa din iarbă, și nu să-l vire pe 
cel mai bun fecior al său în războiul ăsta răzbunător dus de Germania. 

— Cerule! strigă îngrozit Gregot, în clipa în care o flacără roșie 
imensă țișnește din beznă ca o suliță de foc. Se desface într-un nor 
gigantic în formă de ciupercă, aidoma unui miraj sinistru ivit din neant. 

Asurziţi și pe jumătate orbiţi, ne ațintim privirile la vilvătaia 
diabolică. Crește și crește, devenind o umbrelă enormă, incandescentă. 
Scuipă limbi albe și galbene de foc, asemenea unor buchete încinse de 
trandafiri. Încetul cu încetul, gigantica floare turbată se sparge într-un 
milion de șerpi de flăcări încolăciți. Întreg cerul şi cimpul de luptă sînt 
scăldate într-o lumină purpurie. 

Porta și doi ruși apar alergînd din infernul de lumină și de tunete. 

— Fugi, fir-ar să fie! urlă disperat Bătriînul, înșfăcîndu-mă de 
umăr. 

Îl urmez ca prin vis. Picioarele mi se mișcă mecanic. 

Un rus aleargă pe lingă noi cu un Kalașnikov atîrnat pe piept. 
Un val de aer încins ne aruncă la pămînt. 

Gonim speriați și ne tiîrîm în apa îngheţată a rîului care începe 
încetul cu încetul să se încălzească și ea. Îmi înmoi boneta în apă și 
îmi acopăr fața spre a o proteja. 

— Tovarișci! ţipă un rus îngrozit, în timp ce ne ciocnim de el în 
mijlocul văii. Idioţi! zbieră el, arătînd spre marea urlătoare de flăcări. 
Apoi îşi continuă drumul, împroșcîndu-ne cu apă în timp ce aleargă. 

După o vreme, resturile plutonului încep să se adune în jurul 
ruinelor unei fîntîni arteziene. Cazacul din granit așezat în mijlocul 
ei își pierduse capul și bustul. I-au rămas doar pantalonii și cizmele 
din piatră, proțăpite în bazin. 

— Ce dracu a fost asta? întreb eu, ungîndu-mi cu alifie pentru 
arsuri bășicile care-mi pișcă mîinile. 

— Zăpăcitul de Porta ne-a vârit în bucluc, scrîșnește Bătrinul, 
aruncîndu-i o privire furioasă. 

— Dar cine naiba să fi ghicit că acolo-i un rezervor de benzină? 
gifiie Gregor, turnîndu-și apă pe faţa roșie și pîrlită. 

— Am crezut că ceea ce învirtesc e un miner de seif, se dezvino- 
vățește Porta. Așa părea. Știți povestea, o mică răsucire la stinga, una 
la dreapta, și ești un om bogat. Oricum, în cazul ăsta, rezultatul a fost 
niţel cam diferit. Ce-i drept, am tresărit puţin cînd m-am pomenit în 
mijlocul celui mai mare foc de artificii din lume, împreună cu vreo 
cîțiva Ivani! 

— Ce adunătură de javre mincinoase sînt cu toţii, se tînguie 
Gregor cu disperare, ridicîndu-și gulerul vestonului pentru a se apăra 
de frigul pătrunzător. Au spus că venim încoace pentru odihnă și ne 
trezim, nici mai mult, nici mai puţin, decît în cel mai mare rahat. Tot 
timpul ni se spune că inamicul e zdrobit și ce vedem? Jumătate din 
Armata Roșie pirțiie prin dosul liniilor germane. Doamne, ce război 
infect! N-au decît moloz acolo unde ar trebui să le stea creierul! 

Apare și Albert, ţopăind, cu automatul care i se bălăbăne de 
cureaua petrecută pe după gât. Poartă o haină femeiască de blană, un 
obiect trăsnit, caraghios, cu cozi de vulpe atîrnîndu-i de revere. Și-a 
mâînjit cu ruj gura lui cărnoasă, iar în jurul ochilor și-a pictat cercuri 
imense. Arată ca o pictură ieșită de sub penelul unui artist scrîntit, 
suprarealist. 

— În ce hal arăţi! exclamă Bătrinul cu gura căscată. 

— Arăt așa cum sînt, băiete, i-o întoarce Albert. Înșfacă o bucată 
de pîine dintre degetele unui cadavru și mușcă din ea, dar o scuipă 
imediat. 

— De ce nu-s în stare geniile în ale strategiei de acolo din spate 
să trimită încoace cîteva avioane Stuka care să reducă la tăcere tunurile 
alea blestemate? întreabă Barcelona, lovind o minge spartă de fotbal. 

Din împrejurimile orașului se mai fac încă auzite zgomotele 
de bătălie ale artileriei și tancurilor. 

Trosnetul sec al acestora se deosebește ușor de bubuitul artile- 
riei de cîmp. Cînd tunurile grele amuţesc pentru o clipă, răpăie isteric 
mitralierele. 

— Doi oameni spre parc! ordonă Bătrinul, indicîndu-ne calea 
cu pipa sa cu căpăcel de argint. 

Pornesc împreună cu Albert, dar, în scurt timp, dăm cu ochii de 
o pisică neagră, care traversează strada, țanțoșă cu coada în sus. 

— Aici rămînem! face Albert hotărît. Cînd o mîţă neagră îţi taie 
calea, e curat ghinion. Dacă mergem înainte, moartea și prăpădul ne 
vor lovi, să știi! 

— Ai dreptate. Ne oprim aici, spun eu, înfiorîndu-mă în hainele 
mele ude. Apoi ne întoarcem și-i spunem Bătrînului c-am colindat tot 
cătunul și n-am observat nimic. 

— O să ne omoare dacă află că ne-am pișat pe noi la vederea 
unei miţe negre, biîiguie Albert, încercînd să găsească o soluție. 

O casă se năruie și din ea se ridică limbi lungi de flăcări. Nu 
departe, auzim ceva confuz asemănător exploziei cîtorva grenade de 
mînă. 

După colţ îl zărim pe Porta strecurîndu-se pe virfuri de-a lun- 
gul unei poteci înguste, încovoiat într-un chip ciudat și grohăind tot 
timpul: „Groh! Groh!” 

Ne oprim uluiţi și privim curioși în urma lui, în timp ce se cațără 
pe un morman imens de moloz și se apleacă să privească printr-o gaură 
din perete. 

— Groh! Groh! face el, întocmai ca un porc autentic. 

— S-a ţicnit! șoptește Albert, căruia îi sclipesc prin întuneric 
ochii săi rotunzi și albi. Știam că așa se va întîmpla. De la o vreme, se 
poartă cam ciudat. Să crezi ce-ţi spun, omule, miţa aia e de vină. În 
orice mîță neagră zace necuratul! 

— Înseamnă că mulţi necuraţi mai sînt pe lume! îi răspund. 
Pentru că mâîţe negre sînt o grămadă! 

— Nu știi că Scaraoţchi e-n stare să se preschimbe, dacă vrea, 
în mii de drăcușori mai mititei? Dacă nu, cum de pot exista un diavol 
german și unul american, și încă unul aici, în locul ăsta? 

Ridic din umeri și-l urmăresc pe Porta cum dispare după mor- 
manul de moloz, grohăind încontinuu. 

— Crede că-i un porc cu mitralieră, murmură Albert, clătinînd 
deznădăjduit din cap. Cînd mă gîndesc ce e pe cale să facă războiul 
ăsta din noi, văd negru în faţa ochilor. 

Cînd ne întoarcem, Bătrinul e prea ocupat pentru a ne asculta 
raportul. Tocmai îi trage o praftură zdravănă unuia dintre noii veniți. 

— O să mă ocup eu de tine, ţipă el, ieșindu-și din fire. De ce i-ai 
împușcat pe cei trei prizonieri? 

— Păi, nu de-aia sîntem aici? întreabă unul dintre recruți, un 
Fahnenjunhker-Gefreiter. 

— Lipește călcîiele, spumegă Bătrînul. la poziţia de drepţi cînd 
vorbești cu mine, putoare! Și bagă la cap, se spune Herr Feldwebel! 

Fahnenjunker-Gefreiterul își pocnește călcîiele și-și lipește țeapăn 
palmele pe vipușca pantalonului. 

— Am înţeles, Herr Feldwebel, răspunde, cu o privire încărcată 
de ură. 

— De ce i-ai împușcat pe prizonieri? repetă Bătrînul, cu o voce 
șuierătoare. Ridicaseră mîinile și erau neînarmați, iar tu i-ai împușcat 
ca pe niște șobolani. Asta-i crimă! 

— N-am băgat de seamă să fi ridicat mîinile, Herr Feldwebel, și 
am crezut că sînt înarmați. 

— Mincinosule! scrișnește Bătrinul. Eram mai departe de ei 
decît tine, și i-am văzut limpede ieșind din casă cu mîinile ridicate. 

— Și eu am văzut ceva, zbiară Micuţul, dintr-un colț. 

— Tu să taci! i-o retează Bătrinul. Mă descurc și fără ajutorul tău. 
Dă încoace pușca-mitralieră—se întoarce el către Fahnenjunhker-Gefrei ter. 
Nu mai ești trăgător, ci agent pentru formațiunea de comando. O să-ţi 
încing curul atît de tare, de-o să-ţi iasă din tine pofta de a ucide. Dac-aș 
face ceea ce-ar trebui, te-aș da imediat pe mîna plutonului de execu- 
ție, porc ucigaș și infect! Și acum piei din ochii mei! Mi-e silă de tine! 

Albert stă lîngă geam, încotoșmănat în blana sa ciudată. Arată 
obosit. 

— Pune-te jos și trage un pui de somn, spun, dindu-i un ghiont. 

— Somn? ţipă el, privind atent pe fereastră. Te-ai scrîntit, neni- 
şorule! Miţa aia neagră a fost pentru noi un avertisment. În noaptea 
asta ne vizitează vecinii. Poţi fi sigur. Nu vreau să mă aleg cu beregata 
tăiată, cum au pățit ăia din plutonul 4. 

— Linişteşte-te. Îţi fierbe sîngele ăla negru, încerc eu să-l poto- 
lesc. N-o să fie nimic. Vecinii sînt la fel de terminaţi ca și noi. 

— Nu știu, zău, răspunde el, dar am o senzaţie timpită. Afurisi- 
ţii ne coc ceva. Ia uită-te la strada aia lungă. Înainte de a apuca noi să 
tragem un pîrț, o să năvălească din sute de văgăuni și cotituri. 

— Ești surmenat, îi spun. Lasă! Hai să punem niţel geană peste 
geană. 

Ne ghemuim unul într-altul ca doi cîini, pentru a ne ţine de 
cald. În câteva minute, cădem într-un somn adînc și agitat, bîntuit de 
coşmaruri. 

Un urlet prelung, înnebunitor, ne ridică în picioare, făcîndu-ne 
să înșfăcăm automatele și grenadele de mînă. Un zid întreg dispare 
într-un nor dens de praf și suflul ne aruncă în partea opusă a încăpe- 
rii. Un pian zboară prin aer și se face țăndări de asfalt cu un zumzăit 
confuz de note. 

Mă năpustesc spre ușă, cînd Julius Heide mă înhaţă și mă trîn- 
tește cu spatele de podea. 

O gigantică flacără portocalie țișnește în sus. Poarta dublă care 
dă spre stradă zboară din țiţini și se precipită peste virfurile caselor ca 
o foaie de hîrtie purtată de vînt. 

— Blestemaţii de dincolo ne avertizează că încă mai sînt vii, 
gifiie Barcelona, scuipînd moloz. 

Albert se aruncă pe burtă îndărătul ferestrei și trimite în stradă 
rafale îndârjite. 

— În cine dracu mai bubuie acum idiotul ăla negru? îi sare 
țandăra Bătrinului. Din două salturi lungi, e lîngă Albert și-l smulge 
de la fereastră. Pușca-mitralieră îi cade pe podea zornăind. 

— A fost un rus, se apără Albert, ștergîndu-se la gură cu dosul 
palmei. Un clămpău cu joben ca al lui Porta! 

— Prostii, face Bătrinul supărat. Mai trage tu de frică o singură 

dată cu chestia asta, și-o să-ți zbor scăfîrlia tuciurie, măi papalașcă! 
M-ai înțeles? 

Încetul cu încetul, ne destindem. Bobiţele de jar ale ţigărilor 
strălucesc prin întuneric. Încercăm să adormim din nou, dar nimeni 
nu reușește. 

— Că veni vorba, Porta unde e? ne iscodește Bătrinul, privind 
cercetător în jur. 

— Se crede porc, răspunde Albert, învelindu-se mai bine cu deli- 
cata lui blană. Se-nvîrte prin preajmă grohăind. 

— Grohăind? face Bătrînul, nevenindu-i să creadă ce aude. S-a 
țicnit? De ce grohăie? 

O salvă de obuz de 155 mm cade prin apropiere și vacarmul 
înghite răspunsul lui Albert. 

— Doamne-ajută, n-au de gînd s-o lase mai moale cu rachetele 
lor? face Gregor, trăgîndu-și mantaua peste cap. Are careva dintre voi 
habar cît costă un obuz ca ăsta? E al naibii de scump, ascultați ce vă 
spun, și cele mai multe pe care le trag, le trag degeaba. Doamne din 
cer, cred c-au înnebunit cu toţii! 

— Credeţi în Dumnezeu? întreabă pe neașteptate Albert, ițin- 
du-și capul din adincul blănii sale muierești. 

— Te-ai timpit și tu? vine vocea profundă a Micuţului dintr-un 
lădoi imens în care și-a făcut pat. A tras capacul peste el și a lăsat o 
crăpătură prin care îi vedem ochii. 

— Dar tu, tu crezi în Dumnezeu! ripostează Gregor, privind la 
Albert cu un zîmbet coțcăresc. 

— Da întunecat trebuie că e Dumnezeul în care crede Albert, 
spune Barcelona, chicotind. Am văzut eu odată poza unui Dumnezeu 
negru într-o revistă americană. Era un moșneag cu o barbă mare și 
albă, c-un baston și un joben. 

— Dumnezeu e întotdeauna bătrin, indiferent că-i negru, alb 
sau galben, afirmă Gregor, gesticulind cu pistolul său mitralieră. Pur 
și simplu trebuie să fie bătrîn. Ia gîndiţi-vă prin cîte a trecut și cîtă 
experienţă a adunat. 

— Dacă Doamne-Doamne e într-adevăr așa cum se spune c-ar fi, 
atunci trebuie că e foarte plictisit și nu din cale afară de tolerant, filo- 
zofează Albert dus pe gînduri, lustruindu-și pușca-mitralieră. Trebuie 

că-i ofițer, altfel n-ar avea pretenţia să ne închinăm cu toții în fața lui 
și să ne rugăm de fiecare dată pentru cîte-un lucru! 

— Fapta Domnului nu se comentează, face Legionarul, care 
citește Coranul, ca de obicei. Ceea ce face Allah e drept și trebuie 
acceptat! 

— Gott mit unsl8l—scrie pe paftalele noastre, continuă Albert cu 
încăpăţinare, după o scurtă tăcere. Pare de-a dreptul fascinat de gîn- 
durile lui în materie de religie. De ce-ar fi cu noi Dumnezeu? Englezii 
și yankeii se duc pe la biserică mult mai des decît o facem noi, și apoi 
cum rămîne cu toţi ateii? Se pare că Dumnezeu îi ajută și p-ăștia și 
nu-i scapă din ochi. Să mori de rîs, nu alta! 

— De ce dracu ne baţi la cap cu polologhia ta despre Dumnezeu? 
Schimbă subiectul sau taci din gură! explodează Bătriînul, pufăind furios 
din pipa lui cu căpăcel de argint și trimițind în sus vălătuci de fum. 

— Religia e un fel de drog, trompetează Gregor cu emfază. Eu și 
cu generalul meu am fost întotdeauna de părerea asta. Îi înmoaie pe 
oameni! Popii n-ar trebui admiși în rai, cum spunea generalul meu. îi 
distrug cu predica lor pe toţi oamenii cu glorie și nu mai rămîn decît 
ăi cu mintea slabă. 

— Nu ştiu zău, face Albert gînditor. Își trage capul în interiorul 
blănii sale pestrițe aidoma unui melc care se retrage în cochilia lui. 

— Ce dracu vrei să spui cu asta? izbucnește Heide, ridicîndu-și 
privirea de pe mitraliera ușoară pe care, ca de obicei, a demontat-o 
și-o curăţă. 

— Vreau să spun că nu știu dacă există un Dumnezeu sau nu, 
răspunde Albert. Și mai vreau să spun că nu mai pricep nimic. 

— Acum îți ordon eu să te decizi în ce crezi, gorilă tuciurie! spu- 
megă Bătrînul, scoțindu-și pipa din gură. Ori crezi în Dumnezeu, ori 
nu. Hotărăște-te și apoi taci. 

— Asta am și făcut, spune Albert cu încăpăținare, virîndu-și din 
nou capul în cochilie. M-am hotărît de mult să cred că nu știu dacă 
există vreun Dumnezeu sau dacă nu există. Și acum tu te superi pentru 
că recunosc că eu cred în „nu știu”. 

— În orice caz, mon ami, va trebui să dai o explicaţie într-o bună 
zi, cînd te vei afla față-n faţă cu Allah, ride Legionarul din toată inima. 


[8] (germ.) Cu noi este Dumnezeu (n. trad.) 

— Ştii, nu cred c-o voi face, afirmă Albert, convins. Sînt un ins 
drăguţ și cumsecade care n-a omorît decît oamenii pe care a primit ordin 
să-i omoare și care n-a șterpelit nimic dacă nu avea neapărată nevoie! 

— Gura, gura! zbiară Bătrînul. Dacă nu taci, te voi împușca fără 
nici un ordin. 

— Groh! Groh! se aude din stradă. 

— E Porta, ride Gregor, privind prin gaura căscată a unei ferestre. 

— N-aţi văzut un porc trecînd pe-aici, întreabă Porta de pe par- 
tea cealaltă a străzii. Unul cu pete negre pe el și cu ochișori albaștri, 
așa ca ai mei?. 

— Acum le-am auzit pe toate, răbufnește Bătrînul, furios. 
Ţine-mă, Doamne! Ăsta aleargă de colo-colo căutînd un porc cu pete 
negre, în vreme ce vecinii ne vinează și răscolesc tot ținutul, cu noi cu 
tot. Vino înapoi! Fir-ar să fie, vino înapoi! urlă el prin fereastra spartă. 
E un ordin! 

Dar Porta-și pierde urma în beznă, vînînd în continuare porcul 
său roz cu pete negre și cu ochi albaștri. 

Sosesc din ce în ce mai mulți soldaţi de prin alte unităţi și se 
așază în jurul focului pe care Micuţul l-a aprins în mijlocul dușume- 
lei și peste care varsă o cutie cu pulbere de semnalizare, încît flăcările 
devin de un roșu-aprins. 

Chicotim de plăcere la priveliștea feerică. 

Porta intră pe ușă, bombănind. 

— Blestematul ăla de porc trebuie c-a urmat un curs de speci- 
alizare în comandouri, ţipă el. Toată noaptea i-am fost pe urme și de 
fiecare dată cînd îl chemam îmi răspundea. Dar, tocmai cînd credeam 
c-am pus gheara pe el, acolo lîngă puntea suspendată, numa ce-l văd 
că se repede la atac și-o ia peste rîu înspre vecini. Nu m-ar mira să șadă 
acum cu toţii și să mestece ia el! 

— Locotenentul gras cu monoclu e cauza tuturor belelelor, spune 
Barcelona, cu privirea aţintită în flăcările roșii. 

— Credeam că-i la pîrnaie, face Gregor. Așa se zvonea în 
vagonul-bucătărie. 

— Birfe de latrină, intervine Barcelona clătinind din cap. Rahatul 
stă la masă cu grangurii. La nici două ceasuri după ce l-au bruftuluit, 
au fost nevoiţi să se plece în fața lui, cerîndu-și scuze. 

— Atunci, mai bine i-am zbura murele, e de părere Porta, tră- 
gîndu-și demonstrativ din toc Naganul și ațintindu-l asupra lui Heide, 
care se apleacă instinctiv. Ei, eu mă car, continuă el, și-și vîră Naganul 
la loc, zîimbind. 

— Unde naiba îți închipui că te duci? mîrîie Bătrînul, îndesîn- 
du-și tutun în butoiașul pipei sale cu căpăcel de argint. Nu mai suport! 
Nu mai admit ca tu să te tot fiii prin toată Rusia. Aici să stai, ca să pot 
fi cu ochii pe tine! 

— Vin cât ai clipi, promite Porta, ridicînd vertical trei degete. Mă 
duc numai să dau o raită, să văd dacă nu cumva războiul s-a sfîrșit pe 
neașteptate. Că prea-i liniște. 

Gregor împarte cărțile cu degete îndemînatice. O vreme jucăm 
în tăcere. 

Deodată, Micuţul îl pocnește în cap pe Albert cu un bidon gol 
de benzină. Albert șade drept în fața lui, învelit în blana sa pestriță, ca 
o arătare ieșită dintr-o carte cu desene pentru copii. 

— Canibalul ăsta negru e mai șmecher decît o colonie întreagă 
de jidani, rage Micuţul, învîrtind bidonul deasupra capului. Se face 
că-și ţine deștele alea de cleptoman deasupra mizei, dar nu dă drumul 
în pot nici unui sfanț. 

Bidonul aterizează pentru a doua oară în scăfîrlia lui Albert, 
cu un sunet prelung. Acesta cade de pe scaun și răstoarnă masa de joc. 

— Stai pe loc, să te omor, neamţ împuțţit din Congo ce-mi ești! 
zbiară Micuţul isterizat, ridicînd bidonul pentru a treia oară. 

— M-ai omorît, behăie Albert, ridicîndu-și mîinile deasupra 
capului într-un gest de apărare. Nu vezi, omule, că-s deja mort și 
sîngerez? 

— Scoală-te, cadavru nenorocit și negru, urlă Micuţul, lovindu-l 
cu piciorul. 

Oberleutnant Lowe dă buzna pe ușă, urmat de locotenentul 
cu monoclu. 

— Unde-i Obergefreiter Porta? întreabă Lowe, aruncînd o privire 
tăioasă. Unde-i ticălosul ăla? 

— Jumule gâiște, dom'le, spune Micuţul, schițind o vagă tenta- 
tivă de salut. 

— Ce face? exclamă Lowe, holbindu-se la Micuţul. 

— Jumule giște, să trăiţi! explică Micuţul, făcînd cu mîinile ges- 
turi sugestive. 

— Las că am eu niște giște de jumulit cu el, scrișnește Lowe, 
aranjindu-și boneta jegoasă de campanie. Să se prezinte de urgență 
la comandament, și spuneţi-i să se ferească de Oberst Hinka. Coman- 
dantul nu mai vrea să știe de el. Îl paște curtea marţială și fortăreața 
Germerscheim! 

— Și cu divizia cum rămîne, dom'le? se interesează Micuţul, 
făcînd ochii cît cepele. Generalul și Porta sînt prieteni buni, nu știu 
dacă știți. 

— Mă ocup eu și de tine, Creutzfeldt, se precipită Lowe. Se răsu- 
cește pe călcîie și dispare, urmat îndeaproape de locotenentul cel gras. 

— Ce dracu a mai făcut Porta? exclamă exasperat Bătrînul. 
Nemernicul ăla îl scoate din minţi pe orice om normal. Se poartă de 
parcă întreaga armată ar fi proprietatea lui. Acum, ascultați ce vă spun! 
Nu sînteţi decît o adunătură de rahaţi! N-o să mă las pînă ce n-o să 
vedeți Germerscheimul pe dinăuntru, cu sentința maximă, pe deasupra! 

Ușa se izbește de perete, și apare Porta cărînd după el un porc 
care grohăie de mama focului. 

— S-a-ntors, în cele din urmă, rînjește el fericit. Cîteva ore cu adu- 
nătura aia de comuniști i-au fost de-ajuns. E drăguţ, așa-i? Grohăiturile 
astea ale lui nu sînt decît expresia fericirii de a fi reușit să dezerteze! 

— Trebuie să te prezinţi la comandament, face Bătrinul, obosit. 
Vreau să spun, imediat! 

— Cine-a zis că m-ațţi văzut? întreabă Porta într-o doară. Lowe 
nu-i decît un prăpădit de ofiţer. Aia pot să mai aștepte pînă cînd reușesc 
să mă ocup de ei și, în momentul de față, nu prea am timp! 

— Trebuie să te prezinţi la raport, oftează Bătrînul, chit că ai 
timp sau nu! Sună compania, îi poruncește lui Gregor, care e transmi- 
sionist de serviciu. 

— Legătura-i întreruptă, se tăvălește Porta de rîs, în timp ce 
smulge cablul telefonului. Vino, Micuţule, trebuie să pregătim masa. 

Mîncăm și iar mîncăm—patru ore în șir. Unsoarea ni se scurge 
pe bărbii și pe piept. Din cînd în cînd, dăm o fugă pină afară ca să mai 
facem puţin loc pentru mîncare. sintem atît de hămesiţi, încît nu ne 
putem opri din înfulecat. 

Gregor mai că se înăbușă. Porta propune să-l atîrnăm de călcîie. 
Scuipă o halcă mare de carne de porc. 

Nu ne oprim din mîncat decît atunci cînd nu au mai rămas 
decît oasele dezgolite. Gifiind și rîgîind, ne tolănim pe podele, îmbui- 
baţi la maximum cu potol. 

Războiul e o boală. 


Sven Hassel 

Trenul fu lovit de o bombă în momentul în care îl 
mai despărțeau doar cîțiva pași de adăpostul tunelului. 
Conductorul și cazanul smuls al locomotivei zburară la patru 
sute de metri distanţă în porumbul copt. 

Vagonul din frunte fu ridicat vertical în aer, iar 
următorul, strivit pînă cînd ajunse asemenea unui acordeon 
închis. 

Reveniră bombardierele de vinătoare. Primul aruncă 
bombe cu fosfor. Peste vagoanele de Cruce Roșie ploua cu bombe 
incendiare și, în cîteva clipe, ajunseră ca o mare răscolită de 
flăcări. Majoritatea pacienţilor muriră arşi în paturile lor: 

Bombardierele se întoarseră și pieptănară cu 
mitralierele lanurile de porumb. Înainte de a pleca, își vărsară 
și ultimele incendiare. Porumbul izbucni în vilvătăi. 

Întreaga zi, putu fi zărit de la mulţi kilometri distanță 
fumul negru al conflagrației. Din trenul sanitar nu scăpară cu 
viață nici un bărbat și nici o femeie. 


Nu-mi place hardughia asta, mormăie Porta, smulgînd cu dinţii 
dopul unei sticle de votcă. Ia o înghiţitură lungă și se șterge la gură cu 
mâneca. Așa ceva se cheamă la noi cantonament? Nici măcar o prăpădită 
de sobă n-are! E frig ca-ntr-o găoază de eschimos! Și cînd te gîndești că 
nouă ni se spune Herrenvolk. Să mori de rîs! 

— Șefii de plutoane la comandament, lălăie intendentul, Gefre- 
iter Voss, ițindu-și nasul ascuţit printr-o fereastră spartă. 

— Pe toți dracii, mîrîie Bătrinul, prost dispus, încheindu-și man- 
taua lungă de iarnă și aruncîndu-și automatul pe umăr cu țeava în jos. 
Ai grijă de dugheană cîtă vreme sînt plecat, i se adresă el lui Barcelona. 
Vreau să amplasați mitraliera grea. Blestemaţii de dincolo sînt în stare 
să ne sară iar în ceafă pe neașteptate. 

Învăluit în aburii propriei respiraţii, se îndepărtează pe picioarele 
sale crăcănate, pășind alene prin mocirlă. Contrar oricărui regulament, 
își ține mîinile îndesate în buzunare. Dacă l-ar vedea cineva mergînd 
agale cu boneta trasă pe cap, încovoiat, crăcănat și încălțat cu cizme 
scîlciate de infanterie, ar crede că-i cine știe ce nătărău troglodit. Dar 
în— realitate e un soldat extrem de periculos, experimentat și călit în 
luptă, cu un calm de-a dreptul supraomenesc, în ciuda încordării ner- 
voase. Deși seamănă cu o portocală sfrijită, fața lui îţi inspiră încredere. 
E un bătrîn șobolan de tranșee, de multe ori bănuitor, care ne-a scos 
din atîtea situații disperate. Și cu pierderi uluitor de mici. 

O bucată de drum, îl urmează mieunînd un pisoi cenușiu. 

Cu ototală lipsă de respect, dă de perete ușa biroului companiei. 
Aici tronează Hauptfeldwebel Hoffmann, gras și încrezut, întocmai ca 
un dictator sud-american. E îmbrăcat cu o uniformă neagră de tan- 
chist, deși aceasta nu poate fi purtată decît de trupele din prima linie 
și nicidecum de partea sedentară. 

— Datoria ta e să baţi de trei ori la ușă înainte de a intra, face 
Hoffmann morocănos, legănîndu-se încolo și-ncoace în scaunul său 
turnant, fabricat în America. Ăsta nu-i bordel, băiete, e Cartierul Gene- 
ral al companiei! Aici nu-și au locul decît oameni cu creier! 

— Creier? rînjește Bătrinul ironic. Vezi că șezi pe el! Nu te umfla 
prea tare în pene, puișor, e clar? Amintește-ți că ducem lipsă de oameni 
în linia-ntâi. Nu-i nevoie decît să cer să ne ţii tovărășie și te trezești 
un simplu Feldwebel, fără cele două trese de argint de care ești atît de 
mîndru! 

— Să mă aduci tu pe mine în plutonul tău păduchios? se hlizește 
Hoffmann. Nu, Beier, eu sînt Hauptfeldwebelul acestei companii, și osă 
rămîn atâta vreme cît va exista o companie a 5-a. În schimb, ăștia de 
aici au nevoie de-un dobitoc de gardian care să-i păzească pe deținuții 
din Germerscheim. Ce zici, ți-ar suride slujba? 

— Scîrnăvie! mîrîie Bătrinul, dind buzna în biroul Oberstleut- 
nantului LOwe fără a bate la ușă. 

— Griiss Gott! îl salută Lowe, tolănindu-se în scaunul scîrțiitor 
de răchită. Ce zici de-o „neagră” mică, să te încălzești puţin? 

— Da, te rog! răspunde Bătriînul, umplîndu-și o cană pe jumătate 

cu cafea şi completînd restul cu votcă. Își aruncă neglijent casca pe 
pămîntul bătătorit al încăperii, se așază pe o cutie cu grenade de mînă 
și-și întinde înainte picioarele cu cizmele sale jegoase. Automatul și-l 
sprijină de piciorul mesei. 

— Pari obosit, Beier, spune Lowe. A fost greu în ultimele luni, 
așa-i? 

— Am avut mult de lucru, încuviințează Bătrinul, suflind în 
cafea. Nemernicul ăla de pluton 2 mă va băga în curînd la balamuc. 
Nici n-apucăm bine să ieșim din câte-o luptă, și sînt nevoit să stau 
cu mîna pe armă ca să-i împiedic pe ticăloși să cadă pradă păcatelor 
lumești. Cîteodată nu mai pricep ce se-ntimplă. 

Acu vreo săptămînă, l-au apucat pandaliile pe Unteroffizier Julius 
Heide care a secerat cu mitraliera cîteva sute de civili. Chiar dacă l-aș 
raporta, tot nu s-ar întîmpla nimic. Ba, mai mult, m-aș alege tot eu 
cu ridichea frecată de către NSFO. Maniacul ăla al regulamentului, 
pus la șapte ace, e membru de onoare al Partidului, așa că de ce nu 
s-ar distra și el puțin omorînd femei și copii? Oricum, nu-s decît niște 
Untermenschen. 

De cîte ori isprăvim cu măcelul, Porta și Micuţul își fac de cap 
cu cîteva rusoaice mai darnice. Și ce se-ntimplă? Sînt pedepsiți pentru 
fraternizare! Legile războiului ăstuia sînt din cale-afară de ciudate! 

— N-am auzit ce-ai zis adineauri, Beier, zîimbește Oberstleut- 
nant Lowe. Nici unul dintre noi nu dorește o curte marțială, nu-i așa? 

Intră și ceilalți patru comandanți de plutoane, lătrind fiecare 
cîte-un scurt raport! 

— Mai mult de jumătate din companie s-a risipit în fum, începe 
Lowe, aruncînd o privire, pe lista pierderilor din fața lui! Așa! Pînă la noi 
ordine, rămînem inactivi. Ne vor sosi provizii și trupe proaspete. Dar 
nu vă lăsaţi prea tare pe tinjeală. Ordinele regimentului sînt precise: 
să-i ținem pe oameni permanent ocupați cu cîte ceva. Dacă nu, le trec 
prin cap tot felul de năzbitii. Herr Oberst Hinka nu vrea nici un fel de 
plingeri—nici civile, nici militare. Lowe îi aruncă o privire Bătrînului 
care încă mai șade pe cutia lui de grenade, încălzindu-și mîinile pe 
cana cu cafea. Și mă refer în primul rînd la plutonul 2, Feldwebel Beier, 
și în mod special la cei doi descreierați, Obergefreiter Joseph Porta și 

Obergefreiter Wolfgang Creutzfeldt. Că veni vorba de plutonul 2, am 
primit o lungă înştiinţare de la Cartierul General al armatei. Lowe îi 
aruncă Bătrînului trei coli de hîrtie acoperite cu un scris mărunt. 

— Asta-i în legătură cu Gefreiter Albert. Vor să-l spălăm pînă-l 
albim! 

Comandanții celorlalte patru plutoane izbucnesc în hohote. 
Doar Bătrînul și Lowe rămîn serioși și impasibili. 

— Nu-i nimic de rîs, li se adresează Lowe, încheindu-și nastu- 
rii vestonului—o îndeletnicire cît se poate de neplăcută. Beier, vezi 
cum procedezi, încît să-i faci să priceapă că pe un negru n-ai cum să-l 
albești la spălat. Dar, să nu uit, mai e o chestiune, destul de jenantă, 
între NSFO și Joseph Porta. Credeam că voi putea s-o mușamalizez, dar 
din păcate a ajuns deja la regiment. A aflat și divizia. Dacă se-ntîmplă 
ce-i mai rău, pe Porta s-ar putea să-l coste capul. Scîrboasă treabă! Tre- 
buie să-ţi strunești oamenii, Beier! Drept pedeapsă, plutonul 2 va trece 
la îngroparea cadavrelor. Vezi, ţine minte, nemții și rușii nu trebuie 
băgați în aceeași groapă, iar civilii trebuie îngropaţi separat. Să nu se 
mai repete brambureala de data trecută, cînd au virît, claie peste gră- 
madă, ofițeri și soldaţi. Ofițerii vor avea parte de morminte individuale, 
împodobite în mod deosebit. Soldaţii vor intra cu toţii într-o groapă 
comună, așezați în trei straturi, dacă între un strat și altul puneţi trei- 
zeci centimetri de pămînt. 

— Doamne ajută! îngînă Bătrânul rînjind. Își umple din nou 
cana cu cafea fierbinte. 

După vreo oră, pășește înapoi pe poteca mocirloasă, învăluit 
în fumul pipei sale. 

Pisoiul îi iese din nou în întîmpinare, ridicîndu-se pe lăbuţele 
din spate și agățindu-se tandru cu ghearele de pantalonii lui. 

— Ce bine-i de tine, spune el, scărpinîndu-l pe ceafă. Tu n-ai 
parte de plutonul 2. Te ai doar pe tine. E albastră treaba, pisoiaș! Pe 
măsură ce se apropie de locul de cantonare, îi crește furia. O să-i bag în 
pămînt! își făgăduieşte. Al dracului să fiu de n-o fac! Îi pun să se târască 
de trei ori în jurul lumii, să treacă și prin Polul Nord și prin Polul Sud. 
Poate-o să se mai răcorească niţel! 

Trîntește ușa de perete, își azvirle pistolul-mitralieră într-un 

colț și privește furios în jur. Observă, instantaneu, dezordinea inima- 
ginabilă din încăpere. 
Untermensch Albert se ciondănește violent cu Herrenvolk Heide. 

— Tot timpul te legi de mine, Julius, dar acum vreau să aflu și 
motivul, se răstește Albert. Chiar dacă-s negru, sînt la fel de neamţ ca 
și tine, și am toate drepturile unui neamţ. Așa că, dacă mă consideri 
un Reich-Neger, te voi raporta! 

— Dacă și tu mai ești neamţ, atunci eu sînt chinez, spumegă 
Julius cu dispreţ. Nu ești decît un cimpanzeu negru! Ești caricatura 
în cărbune a unei ființe umane, un canibal experimentat și activ, care 
roade oase la micul-dejun, ca un dulău de vinătoare! 

— E mai mult decît atât! trompetează Micuţul. Bunică-su a fost 
un jidan francez din Senegal, cu un birnău coroiat și cu pielea de pe 
puţță tăiată. Deretica prin sinagogă în fiecare zi de joi. 

— E-o minciună, urlă Albert, insultat. Jidan a fost străbunicul 
meu, care-a luat de nevastă o fată din Senegal. 

— Asta-i culmea, explodează Heide, care din trei salturi lungi e 
lingă Albert. Stă proțăpit, cu picioarele răscrăcărate și cu pumnii înfipți 
în șolduri mirosind de la o poștă a Unteroffizier. 

— Ești jidan? Răspunde, corcitură neagră, că de nu, îţi crăp ţeasta, 
așa cum am dreptul s-o fac. 

Albert se ghemuiește mai tare în blana sa roz, cuprins de groază. 

— Străbunicul meu a fost jidan francez. 1o-s neamţ, se tînguie el, 
dînd să pună mîna pe automatul său. Înainte de a apuca să-l înșface, 
Heide îl proiectează cu piciorul cât colo. 

— Jidan francez! rînjește Heide. Nu există jidani francezi. Ori 
ești jidan, ori nu ești. Te-ai strecurat în Wehrmachtul german prin 
tot felul de tertipuri murdare. Dumnezeu știe ce-o să zică despre asta 
comisia pentru puritate rasială, cînd te-oi raporta. 

— O să te dea afară, îi ride Albert în nas, sigur de el, și-o să-ți 
spună să te ștergi cu raportul la curul tău nazist! Am trecut prin fața lor, 
și mi s-au uitat în gâtlej și-n găoază, mi-au măsurat mutra, m-au ţinut 
de boașe și m-au apucat și de instrument. Au sfîrșit prin a mă declara 
optzeci la sută german. Puțin a lipsit să mă trimită în SS, unde-aș fi 
ajuns cu siguranță ofițer! 

— Ce-i cu tîmpeniile astea, strigă Bătrinul, iritat, îmbrîncin- 
du-l pe Heide la o parte. Nu vreau să am necazuri cu voi, chit că sînteţi 
jidani sau nemți. Julius, înfrinează-ți pornirile, și du-te de-ţi lustruiește 
automatul! Nu faci decît să-mi dai bătaie de cap. Și tu, Albert, ieși și 
spală-te pe față, dar vezi s-o storci bine de cîteva ori! Asta-i ordinul de 
la Cartierul General al armatei, și ai grijă să vii înapoi cînd o să fii în 
stare să-mi demonstrezi că vopseaua aia neagră a ta e naturală! Tu, 
Barcelona, vei fi pentru trei zile comandantul gărzii. 

— De ce? întreabă Barcelona, răminînd ca la dentist. Ce am făcut? 

— L-ai salutat pe general cînd nu era cazul, dobitocule! Mai fă 
chestia asta și-or să te vire la țambal! Porta! Unde dracu a dispărut iar 
nenorocitul ăla? 

— Gătește, răspunde Micuţul. Cotlet de porc ă IAlba! 

— Nu mă interesează de unde vine tocana lui blestemată, își 
iese Bătrînul din pepeni, dind cu casca de pămînt. E cu un picior în 
Germerscheim, și acolo or să-i pună ștreangul de gât! Nimeni nu pleacă 
nicăieri, e clar? Aici să staţi cu toţii. Peste o oră vă prezentați pentru 
corvoada de îngropare, și pină atunci faceţi curat în împuțiciunea asta. 
Cuie în pereţi pentru uniforme și echipament, care să fie așezate regu- 
lamentar. Paturi înșirate de-a lungul pereților la distanţe egale. Căștile 
să fie așezate corect pe cutiile măștilor de gaze. Și cizmele voastre, fără 
cuie lipsă. 

— Dar noi n-avem cuie, protestează timid Gregor. 

— Atunci căcați cîteva, poruncește Bătrinul. 

Micuţul sare în picioare, pocnește din călcîie și-și înalță galant 
melonul cenușiu. 

— Ascultăm și ne supunem, Herr Feldwebel, să trăiţi! cîntă el. 

— Lasă bufoneria! șuieră Bătrînul, furios. Miine dimineaţă e 
trecerea în revistă! Toate armele interzise de regulament să fie predate. 
Care e prins cu pușcoace de-ale inamicului s-a ars. 

— S-a ars! vine ecoul Micuţului. 

Pentru o clipă se pare că Bătrînul se va arunca asupra lui. Dar 
renunță. Toată furia i se scurge din el. Se lasă să cadă pe patul scîrțiitor, 
își trece mîna prin păr și începe să-și umple pipa. 

— Ce adunătură de nemernici! mormăie, plimbîndu-și privirea 
peste noi. 

Săpăm o groapă comună în parc. În cimitir nu mai e loc. Bătrânul 
șade pe rămășițele unui soclu, pe care fusese odinioară o statuie, și 
pufăie norișori de fum. Porta și Micuţul triază cadavrele, șușotind. 

— Numai dacă priviţi la un dinte din aur, și vă-mpușc! Bătrînul 
îndreaptă ameninţător spre ei coada pipei. 

— Nici prin cap nu ne trece, minte Porta, cu degetul în gura 
unui cadavru. 

Micuţul stă cu cleștele pregătit. 

— În ăsta-s doi, şoptește Porta. Așteaptă pină-i îngroapă ca să-i 
umfli economiile. Acolo nu te poate vedea Bătrînul. Cîţi avem pînă 
acum? 

— O grămadă, răspunde Micuţul. În ce-l priveşte, tot ce depă- 
șește cifra cinci e o grămadă. 

Corpul, parțial descompus, al unei femei îmi alunecă din mîini 
în timp ce îl pasez lui Heide și Gregor. Ei stau jos în groapă, înșirînd 
cadavrele regulamentar. 

Pe Heide îl apucă nebunia în clipa în care cadavrul greu îl răs- 
toarnă în mijlocul gropii. Sforăind furios, azvirle după mine cu un braţ 
smuls. 

— Ai făcut-o dinadins! Să te ferească Dumnezeu cînd o să pun 
mîna pe tine! 

Mă ascund îndărătul unui lădoi cu scule, pînă-i trece arțagul. E 
destul de turbat pentru a-și pune în aplicare amenințarea. 

Trebuie să săpăm încă două gropi comune. Sînt mult mai mulți 
morți decît am crezut. 

În timpul operaţiunii de triere, Micuţul dă peste un Hauptsturm- 
fiihrer SS cu partea de jos a trupului retezată. Întrucât ordinul glăsuiește 
că părţile trupului trebuie îngropate împreună cu persoana căreia îi 
aparțin, Micuţul se apucă să caute o pereche de picioare care să i se 
potrivească Hauptsturmfiihrerului. Negăsindu-le, ia două picioare smulse 
care, judecînd după cizme, se pare că au aparţinut unui ofițer rus. 

Porta își scarpină claia de păr roșcată și aspră, aruncînd o pri- 
vire critică picioarelor cu pantalonii rusești de călărie și cizme brune. 

— Nu prea se-ngînă, așa-i? face el, scuipînd peste marginea gro- 
pii ofițerului. Dacă vor deschide vreodată groapa asta, s-ar putea să-i 
cuprindă mirarea. Or să creadă c-au dat peste vreun ofițer SS care voia 

să dezerteze și tocmai începuse să îmbrace uniforma lui Ivan. Nu, nu 
merge, fiule! Trebuie să-i facem rost de niște ţurloaie nemţești. 

— Atunci stai să mai caut, grohăie liniștit Micuţul, cățărîndu-se 
anevoie afară din mormiînt. Se oprește în genunchi în buza gropii, ațin- 
tindu-și urechea către plafonul coborit de nori. Jabo, urlă el. Fir-ar ale 
naibii de Jabo! 

Porta își lungește gîtul. Adulmecă viclean ca o vulpe spre răsărit. 

— Acolo! ţipă Micuţul. Cât ai clipi, e înapoi în mormânt, strecu- 
rindu-se între cadavre. 

Parcă au răsărit de după copaci, și cu un urlet înnebunitor trec 
pe deasupra capetelor noastre. Aripile lor boante sclipesc în clipa în 
care se ridică vertical spre cer, năpustindu-se apoi asupra noastră. Des- 
chid focul cu armele automate: mitraliere și tunuri ușoare. Puzderie 
de jeturi de praf țîșnesc din pămînt, în timp ce parcul este biciuit de 
proiectile. Două dintre avioane se lasă pe-o parte și zboară în lungul 
șirului de morminte deschise. Trec atît de jos, încât se disting limpede 
fețele piloților. 

Mă arunc pe burtă în spatele magaziei cu scule. O salvă de tun 
automat se înfige în ea, împroșcîndu-mă cu tot soiul de mizerii. Îmi ridic 
faţa pentru o clipă să văd încotro au apucat-o avioanele de vînătoare. 

Ambele Jabo parcă se ridică în aer pe cozile lor. Descriu un arc de 
cerc amplu și revin șuieriînd asupra noastră. De data asta aruncă bombe. 
Larma infernală a exploziilor mai că ne sparge timpanele. Pămîntul se 
cutremură; bulgări de pămînt și pietre se prăvălesc pește mine. 

Cineva sloboade un răcnet lung și gutural, dar este înecat de 
urletul avioanelor Jabo care atacă din nou. Proiectilele care țîșnesc din 
aripile lor par să ruleze cărarea de asfalt ca pe un covor. 

Urmează încă un raid fulgerător. Cad alte bombe, asurzindu-ne. 

După ce mai trec de două ori, zboară spre răsărit, înapoi la bază. 

Ne apucăm din nou să adunăm cadavre, dorindu-ne să fim cât 
mai departe de locul ăsta. 

Micuţul găsește o pereche de picioare nemţești care i se potri- 
vesc Hauptsturmfiihrerului. 

Tîrziu, în noapte, isprăvim de umplut mormintele. Ne așezăm 
istoviți pe pămîntul afînat al uneia dintre gropile comune. Sticla de 

votcă trece din mînă-n mînă. sîntem năclăiți de sudoare, în ciuda fri- 
gului mușcător al nopții. 

Bătrînul sortează tăblițele de identitate împreună cu Gregor. 
Cele germane de-o parte, cele rusești de alta. Le separă în niște sacoșe 
mari și leagă carnetele de serviciu ale morților în pacheţele. Sînt și 
scrisori. O mulțime de scrisori. Barcelona despăturește una și-o citește 
cu voce tare: 


Dragul meu băiat, 

A trecut multă vreme de cînd nu mai știu nimic despre tine. 
Ai primit pachetul meu? Înăuntru ai un pulover din lînă care 
să-ți țină cald. Nu uita să-ţi schimbi ciorapii dacă te uzi la 
picioare. Știi cît de ușor răcești. Claus, băiatul maistrului cu 
care ai mers împreună la școală, s-a întors din armată. Și-a 
pierdut un braţ, dar nu e lăsat la vatră. Cînd i se va termina 
permisia, îl vor muta la partea sedentară. Nici măcar celor 
care-și pierd un picior nu li se dă drumul la vatră. Ieri am avut 
din nou alarmă aeriană. Au căzut bombe la gară și se aude că 
e una cu pămîntul. În după-amiaza asta mă duc pe acolo cu 
doamna Schrăder să văd cît e de grav. Te rog să ai grijă de tine. 
Acum, că tatăl tău nu mai e, doar pe tine te mai am. Mă bucur 
că ești într-o zonă a frontului în care nu prea se-ntîmplă mare 
lucru. Cei doi băieţi ai doamnei Schultze se află într-un loc 
în care se petrec lucruri înfiorătoare, dar nu trebuie să vorbim 
despre asta. Noul nostru Gauleiter e foarte dur cu oamenii care 
vorbesc prea mult. Au venit în puterea nopții și-au luat-o pe 
vecina noastră, doamna Schmidt pentru că a zis ceva despre 
lagărul Nacht und Nebel!!l. Așa că trebuie să fii atent la ce 
vorbești! Dragul, scumpul meu băiat, au trecut douăsprezece 
luni de cînd ai plecat, dar, slavă Domnului, în două luni 
capeți permisie. Am început să număr orele. Scrie-mi degrabă. 
Sint atît de dezamăgită de fiecare dată cînd trece poștașul și 
pentru mine n-are scrisoare. Știu că n-ai dreptul să scrii decît o 
scrisoare la optzile, dar promite-mi că o să-mi scrii regulat. Ne 
revedem peste cincizeci și opt de zile. 

Cu dragoste, 

Mama 


[1] Este vorba despre organizația Noapte și Negură. (n. trad.) 

— Rahat! spune Micuţul, în timp ce Barcelona împăturește scri- 
soarea și-o pune la loc în carnetul de serviciu al soldatului. 

— Sus cu voi! comandă Barcelona, ridicîndu-se. Armele la umăr! 
Pas de manevră! După mine! Mai repejor! 

Pășim într-o coloană dezordonată de-a lungul unei poteci 
înguste, sporovăind. Ne ţinem pe margine, la adăpostul copacilor, ferin- 
du-ne de eventualele surprize din aer. 

— O să pregătesc eu haleala cînd ajungem acasă, se oferă Porta 
din umbra copacilor. Spunînd „acasă”, se referă la hala fabricii în care 
sîntem încartiruiți. O să fac niște cotlet de porc ă lAlba—continuă el 
cu entuziasm. E un fel de mîncare foarte apreciată de regi și împărați. 
Jidanii ortodocși o prepară cu bucățele de carne de vacă, dar asta-i 
strică tot farmecul. E nevoie de har ca să-l prepari, ascultați ce vă spun. 
Mai întîi de toate, ieși în cîmp și faci rost de niște ceapă fragedă, pe 
care va trebui s-o toci foarte mărunt, și cel mai potrivit cîntec pentru 
asta e Cîntarea recoltei în Georgia. Cînd e gata, o presari, cu o mișcare 
elegantă din încheietura mâinii, alături de pătrunjel, sare, piper și, evi- 
dent, înțelepciune. Dar, pentru numele lui Dumnezeu, piperul să fie 
negru. Celui care folosește piper alb ar trebui să i se vire pe gâtlej un 
drac îmbrăcat într-un costum de sîrmă ghimpată! Apoi faci niște mici 
crestături pe fiecare față a cotletului, și asta cu un cuțit foarte ascuțit. 
Eu folosesc de obicei cuțitul meu de luptă. E mereu ascuţit brici. În 
timpul următoarei operaţii, eu unul prefer să îngîn Cîntecul luntrașilor 
de pe Volga. E vorba, se-nţelege, de îmbibarea cotletului cu amestecul de 
ceapă. Și acum ajungem la următorul pas, ceva mai dificil. Împrumuţi 
de la vecinul de alături niște unt pe care bineînţeles că nu ai de gînd să 
i-l înapoiezi. Există mulți oameni care-o duc bine împrumutînd de la 
vecini. E mult mai ieftin, și te scutește de spațiu de depozitare. Untul, 
odată împrumutat, îl pui la topit. Apuci cotletul cu două degete—eu 
vă recomand deștul mare și arătătorul de la mîna dreaptă—și-l scu- 
funzi pe jumătate în untul topit. Apoi, îl rumenești vreo zece minute 
într-un vas rezistent la foc. După asta, torni peste el vin, dar să umbli 
cu fineţe. Nu-i îneca, bagă de seamă! Cotletele trebuie să fie doar ușor 
și plăcut înmiresmate. Fă-i vînt restului de unt împrumutat și toarnă 
sosul peste carne. 

— Ce fel de vin? vine vocea lui Gregor din spatele plutonului. 

— Alb, se-nţelege, măi caricatură de șofer, i-o retează Porta. 

— Vreun soi anume? se interesează Gregor. 

— Câte mai îndrugă și prostănacul ăsta! Se vede c-a stat prea 
mult prin preajma generalilor! Folosește și tu ce ai. Principalul e să fie 
alb, și ce rămîne dai de dușcă. 

Un curier călare pe motocicletă apare în plină viteză de după o 
cotitură și oprește în fața Bătrinului, care stă în mijlocul potecii înguste 
cu brațul ridicat. 

— Tancuri rusești, Herr Feldwebel, strigă curierul, oprindu-se o 
clipă. Trec pe-aici ca să se-ntoarcă la propriile linii. Ordin de la Carti- 
erul General al regimentului. Distrugeţi totul! 

Cu un urlet, motocicleta ţișnește mai departe. 

— Fir-ar dracu al dracului! răbufnește Bătrînul. Tancuri, și nouă 
ne revine sarcina de a le curăța. Bineînţeles! Cine altul s-o facă? 

Micuţul pescuiește un cîrnat dintr-unul din buzunare, îl rupe 
în două și-i dă jumătate lui Porta. 

— Are niţel sînge pe el, se scuză, dar se zice că sîngele îi dă omu- 
lui putere! 

— De unde-l ai? întreabă Porta, bănuitor. 

— De la un mort, răspunde Micuţul, mestecînd jumătatea sa 
de cîrnat. 

— Ce fel de mort? vrea să știe Porta, adulmecînd jumătatea lui. 

— Un prăpădit de locotenent rus, molfăie Micuţul, privind spre 
copaci. 

— Atunci cîrnatul e-n regulă. Ofițerii nu bagă sub nas decît 
haleală clasa-ntii, se luminează Porta, mușcînd cu poftă. 

— Haideţi! poruncește Bătrînul. În curînd se-ngroașă gluma. 
Pregătiți-vă magneticele! Burlanele-n frunte! Atacăm din dreapta dru- 
mului, și să nu dea dracu să văd vreun deget nervos pe trăgaci. Așteptaţi 
ordinul. 

— Primim ceva sprijin antitanc? întreabă Heide, cu emfază. 

— Da, din părţi, ride Porta zgomotos. Dac-ar avea prea multe 
tunuri antitanc, nu ne-ar pune pe noi să facem treaba, nu crezi? 

Ceva mai adînc în pădure, dăm peste cîteva plutoane din com- 
pania a 7-a. Sînt extrem de agitaţi și îi tot dau înainte despre hoarde 
întregi de tancuri rusești. 

— Şi mai au și infanterie, strigă un Feldwebel către Bătrînul. 
Compania a 2-a a fost făcută arșice. N-a rămas nici un deget din toată 
adunătura... 

— Sună bine, îl îngînă Bătrînul, cu un chicotit. Dar noi de-aia 
sîntem aici. Să ucidem, sau să fim uciși. 

— Culcat! răcnește Barcelona, în clipa în care cerul e deschis 
de cîteva fulgere, învăluind totul într-o lumină crudă. Înainte să-și 
termine vorba, întregul pluton e la pămînt. Un tun de asalt cît toate 
zilele sosește val-vîrtej, sare dincolo de coama dealului și aterizează 
cu un trosnet asurzitor pe partea cealaltă. 

— Sus cu voi! ne mînă Bătrînul. Mișcarea! Desfășuraţi-vă! Marș! 
Marș! 

Plutonul se răsfiră şi ia în piept, gifiind, terenul accidentat. Îmi 
sprijin pușca-mitralieră de coapsă și stau cu degetul pe garda trăga- 
ciului. Inima îmi bate dureros. Mă reped prin niște tufișuri care-mi 
zgîrie pină la singe faţa și mîinile. 

Puțin înaintea mea, aleargă Porta, cu absurdul său joben gal- 
ben împins pe ceafă. În vale, tunul de asalt se învârte în cerc de parcă 
șoferul ar fi căpiat cu totul. Noaptea e brăzdată de bubuituri grele și 
de flăcări sclipitoare de la gura ţevilor. În lumina lor, zărim vreo zece 
tancuri T-34. Tunul de asalt se oprește brusc cu un zvicnet și începe să 
tragă instantaneu. Dintr-un șir de case ruinate se îndreaptă spre noi 
lungi rafale de gloanţe de la o mitralieră Maxim. 

Cîţiva dintre recruți se aruncă la pămînt, încercînd să se tirască 
de sub iadul de foc. 

— Sus! Înainte! răcnește Bătrînul, izbindu-i cu ţeava automa- 
tului. Cine dracu' v-a spus să vă trîntiți la pămînt? 

Ne avintăm înainte, gifiind precipitat. Acum ne despart mai 
puțin de o sută de metri de cel mai apropiat T-34. 

Fulgere albastre-verzui pîlpîie din ţevile automatelor rusești, 
care scuipă flăcări crude, în timp ce ne toacă neîncetat cu lanţurile lor 
albe și ucigătoare de gloanţțe-trasoare. 

Mă trîntesc la pămînt atât de iute încît mă pocnesc cu fața de 
cutia mecanismelor puştii-mitralieră. Îmi trec mîna peste figură. Sîn- 
gerez din abundență, dar n-am timp să mă gîndesc la asta. Iau linia 
de ochire pe flacăra de la gura ţevii mitralierei Maxim, îmi înfund 

patul armei în umăr și-o apuc cu stînga atît de strîns încît simt că mi 
se pun cîrcei. Trimit trei rafale scurte în direcția mitralierei, apoi mă 
ridic fulgerător, alerg spre stinga și mă arunc în alt adăpost. De-abia 
ajung în siguranţă, cînd o grenadă explodează în locul în care-am fost 
cu o clipă înainte. 

Un obuz tras dintr-un tanc îmi trece cu puţin pe deasupra 
capului și-l retează în două pe Fahnenjunker Kolb cu precizia unui ferăs- 
trău circular. Suflul provocat de explozia obuzului mă azvârle cît colo 
şi-mi smulge din mîini pușca-mitralieră. Îmi înfund faţa în pămînt, 
înspăimântat. Cînd piuitul din timpane îmi încetează, întind mîinile, 
dînd să-mi dibui mitraliera. În locul ei, degetele mele ating un picior 
gol. Îl pipăi şi nu-mi vine să-mi cred ochilor cînd îi deschid și privesc. 
Un picior gol smuls din șold, despuiat și de cizmă, și de cracul panta- 
lonului. Încep să ţip și să lovesc isteric pămîntul cu pumnii. 

— Dă-i drumul! Dă-i drumul! mă îndeamnă Bătriînul, înghion- 
tindu-mă în șale cu patul armei. 

— Nu! protestez. Nu pot să merg mai departe! Heide mă înșfăcă 
brutal de guler. 

— Sus cu tine, porc palid! scrișnește el sălbatic. Unde ţi-e puș- 
ca-mitralieră? Să nu vii să-mi spui că ţi-ai pierdut arma! Mă îmbrîncește 
de lingă el de parc-aș fi un sac cu cartofi putrezi. 

Cad hohotind într-un genunchi, la capătul puterilor. 

Heide își îndreaptă ţeava automatului spre mine și mă pocnește 
cu putere peste față cu dosul palmei. Casca îmi alunecă pe ceafă. Deo- 
dată, totul trece și sînt iarăși un soldat stăpîn pe sine. Într-o clipă, ţin 
mitraliera din nou în mâini, cu cureaua petrecută peste umăr, conform 
regulamentului. Picioarele îmi funcționează ca două pistoane. 

Pur și simplu, zbor pe lingă Porta, care își pregătește burlanul 
la adăpostul unei grămezi de lemne. 

— Hei, băieţică! strigă el vesel în urma mea. Stai ușurel. Nu 
cumva să ajungi la Moscova înaintea noastră și să înhațţi toată crema 
muierească. 

Un T-34 e lovit chiar în fața mea. O perdea orbitoare de flăcări se 
înalță în văzduh și tancul se desface cu un zdrăngănit metalic, asemenea 
unui pumn gigantic prăvălindu-se pe un acoperiș de tablă. Explozia 
scaldă în lumină un șir întreg de case distruse. Din stinga, răzbate 

trosnetul exploziei grenadelor germane. Trebuie să fie echipa lui Heide 
care s-a apropiat îndeajuns pentru a putea arunca grenade de mînă. 

AG-ul lui Porta urlă, și deplasarea aerului de la lovitura pornită 
mai că-mi smulge casca din cap. 

Un T-34 explodează ca un vulcan. Lovitura lui Porta trebuie că 
l-a miruit drept în compartimentul muniției. 

Asurzesc cîteva minute, datorită exploziei violente. 

— Daţi-i drumul! Înainte! urlă Bătrinul, alergînd pe picioarele 
sale crăcănate. 

Ţișnesc, și trag din alergare în siluetele întunecate de pe lîngă 
clădirile ruinate. Între rafale aud răpăitul scurt din automatul Bătrinu- 
lui. La cîțiva metri în față disting o umbră care aduce a mușuroi de 
cîrtiță, dar în realitate e o cască rusească împopoţțonată cu caraghioasa 
ei creastă de cocoș din oțel. Trag atît de jos încît trasoarele se înfig exact 
la firul ierbii, despicînd capul rusului în două. 

— Înainte! ne mînă Bătrinul. Înainte! Îşi învârte braţul prin aer, 
făcîndu-ne semne. 

Mă adăpostesc în spatele unei balustrade de beton și arunc în 
boltă cîteva grenade spre straturile de trandafiri în care stau aliniate 
tufe desfrunzite. Mă năpustesc printre ele. 

— Înapoi! urlu disperat, aruncîndu-mă de-a berbeleacul pe 
povirniș. 

Descopăr un cuib rusesc de mitralieră care deschide focul, mătu- 
rînd dealul cu o grindină de gloanţe. 

— Nu, fir-ar să fie! răcneşte Bătrinul. Înainte! N-avem de ales! 
Sus cu tine! Grenade! 

Privesc în jurul meu, timorat și înspăimântat, şi-mi vine s-o iau 
la goană, să trimit la dracu mitraliera aia blestemată; să gonesc pînă 
ce ajung din nou acasă. 

— Vino! zbiară Porta, făcîndu-mi semn. Hai să-l belim pe Ivan 
ca nu cumva să-și închipuie c-a cîștigat răzbelul! 

Sar în picioare și încep să mă caţăr pe povirnișul abrupt. Cîteva 
grenade, și cuibul rusesc de mitralieră sare în aer într-un gheizer de 
flăcări. Dintr-o dată, îmi simt picioarele ușoare ca fulgul, de parcă s-ar 
fi transformat în aripi. 

Gloanţe-trasoare îmi șuieră pe la urechi. Pare de necrezut cum 
de mă ocolesc toate. Alergînd ca un smintit, ajung la balustrada opusă 
din piatră, sar dincolo și îmi dau drumul pe panta din spatele ei. De 
peste tot îmi pătrunde în urechi trosnetul tunurilor de pe tanc și ples- 
netul sec al burlanelor. 

Un alt T-34 explodează într-o mare de flăcări purpurii. 

Restul plutonului apare și el pe pantă, rostogolindu-se în urma 
mea. 

Mitralierele rusești răpăie sălbatic. Simțim cu toții prezența 
morții. 

Vîr o nouă bandă de cartușe în mitraliera ușoară și trintesc 
mult prea puternic capacul cutiei mecanismelor. 

— Dă-mi foc de acoperire! cere răgușit Bătrinul. Mă duc pînă la 
balustrada aia și, de îndată ce-am dispărut, vii după mine. Dar leapădă 
plumbul din picioare! 

— E-n regulă! îngaim, proptindu-mi patul mitralierei în umăr 
și slobozind cîteva rafale scurte. Bătrînul se saltă în virful mormanu- 
lui de pietriș, se rostogolește dincolo și dispare. Într-o secundă sînt în 
picioare, și mă avînt, aplecat, peste porțiunea descoperită, plimbînd 
rafalele mitralierei dintr-o parte în alta. 

Se înalţă o rachetă verde, rămîne suspendată pe cer și se stinge 
încet-încet. 

— Am scăpat și de data asta, gîfiie Porta, aterizînd lingă mine. 

Cîțiva ruși șovăielnici se apropie de noi cu mîinile ridicate dea- 
supra capului. Ne privesc speriaţi, în timp ce le controlăm buzunarele 
cu degete abile. N-au nimic asupra lor care să merite osteneala. Cîteva 
mahorci împuțţite, vreo două-trei scrisori slinoase, vărzuite. 

— Sînt la fel de amărîţi ca și noi, oftează Porta, bătîndu-i pe 
umăr pe un calmuc lățos, cam bătrîior, cu o mustață mare pe oală, 
care-i dă un aer trist. 

Ultimul T-34 trece hurducăind prin parc. Din depărtare, se mai 
fac încă auzite zgomotele luptei, dar încet-încet se sting și cortina 
tăcută a nopții se așterne din nou peste orașul rănit. 

A doua zi, are loc o inspecție. sîntem trimiși de cîteva ori îna- 
poi pentru a ne pune în ordine. Și bineînţeles că n-o facem. În schimb, 

stăm și jucăm cărți. Pînă și cei care ţin morțiș să asiste la parade se 
satură de atîta agitaţie zadarnică. Încep să iasă la iveală armele stră- 
ine dosite. Un Kalașnikov e mai bun decît un Schmeisser, fiindcă în 
încărcătorul său intră o sută de gloanțe, spre deosebire de treizeci și 
opt cât ține un Schmeisser. 

Foarte curînd, totul revine la normal. Porta și Micuţul își plimbă 
iarăși jobenul și melonul. Albert se învelește în blana lui roz, iar Heide 
apare normal și deloc indignat de cocteilul rasial al lui Albert. Oricum, 
nu-i adresează decît cuvinte strict necesare. 

— Parcă-i o muscă de rahat care și-a fript curul pe un felinar, 
comentează Porta, atunci cînd Albert se așază lingă Heide și începe 
să-i arate niște fotografii. Heide își ascunde dezgustul, dar nu se poate 
abține să le cerceteze amănunțit. 

Se distribuie cu generozitate permisii, dar numai pentru bărba- 
ţii însuraţi, cu copii, astfel încât Bătrînul și Barcelona sînt primii care 
pleacă. Îi însoțim tot drumul spre trenul cu permisioniști și le facem 
semne încă multă vreme după ce trenul abia se mai vede. 

Ne întoarcem la locul nostru de încartiruire, simțindu-ne ca 
niște copii mici lăsaţi singuri acasă. Fără Bătrinul sîntem pierduţi. 

Surprinzător, Gregor ne părăsește pentru totdeauna. Rămînem 
cu gura căscată. Nici măcar atunci cînd își face bagajul, împărțind în 
stînga și-n dreapta lucrurile care nu-i mai trebuiesc, nu ne vine să 
credem. Ne demonstrează negru pe alb. A fost cerut de Statul Major al 
armatei. Va fi din nou șofer și gardă de corp pentru faimosul său general. 
Îl conducem și pe el la gară. Cei de-aici nu îndrăznesc să-l trimită în 
faţa unui general în echipamentul său ponosit de linia-ntii, așa încât 
poartă o uniformă nou-nouţă. 

— Arăţi grozav, exclamă Porta, admirativ. Te-ar putea pune pe 
un afiș de recrutare ca să-i fenteze pe fraieri să intre în armată pentru 
o marcă pe zi! 

Ne despărțim de el pe un peron ciuruit. Gregor stă aplecat pe 
geam, mult în afară, și ne stringe mîinile întinse. Ca șofer alunui general 
și gardă de corp, i s-a repartizat un loc într-un compartiment autentic 
de călători. Îi atrage atenţia polițistului militar care-i cercetează actele 
să i se adreseze cu Unteroffizier și să ia poziţia de drepți cînd îi vorbește. 

— Se vede cale de-o poștă că de-acu' faci parte din Statul Major, 
aprobă Porta cu o mișcare a capului. Arată-le ce și cum ticăloșilor, dar 
nu uita că ești de-al nostru! Și dacă se-ntimplă să dai peste ceva bun, 
adu-ți aminte că Joseph Porta, Obergefreiter prin mila lui Dumnezeu, 
face afaceri cu orice! 

Trenul pleacă și ne întoarcem la obișnuitele noastre îndeletni- 
ciri. Dar, în scurt timp, simțim din nou nevoia de distracție. 

Pe Porta îl vedem din ce în ce mai rar. Hauptfeldwebel Hoff- 
mann trimite neîncetat curieri—noi le spunem copoi—să-l caute, dar 
de cele mai multe ori nu dau de el. Nu îl găsesc decît atunci cînd vrea 
el să fie găsit. 

Cea mai mare parte a timpului și-o petrece cu Vera, părăsita 
nevastă a comisarului, care, prin persoana lui Porta, începe să se simtă 
cu adevărat eliberată de către armata germană. 

E duminică după-amiază și peste tot domnesc liniștea și pacea. 
Zăpada se cerne încet și tăcut. Nu se-aud nici un fel de zgomote de pe 
linia frontului, care în clipa de față e departe și aproape uitată. Afară, 
pe terenul de instrucție, Micuţul se joacă vesel cu un cîine mare și urât, 
care-i seamănă leit. 

Hauptfeldwebel Hoffmann și-a trimis, ca de obicei, curierii pe 
urmele lui Porta. Vrea să-l pună în serviciul de gardă douăzeci și patru 
de ore! Dar Porta stă tolănit pe spate, gol-pușcă, într-un pat mare cu 
baldachin, cu îngerași suflind în posaune celeste la fiecare stîlp al patu- 
lui. Seamănă izbitor cu o ridiche lungă, îngustă și bifurcată, așa cum 
stă acolo lungit pe așternuturile roz, încălzindu-și degetele lungi și 
osoase de la picioare între coapsele Verei. Amîndoi moțăie și par că 
torc de mulțumire ca niște pisici bine hrănite. 

Porta visează că stă întins pe plaja unei lagune albastre, purtînd 
un tuxedo alb, înconjurat de cîteva fetițe darnice, complet despuiate. 

— Zolotal?l, geme Vera, răsucindu-se în somn. 

Porta chicotește și-și mișcă virfurile degetelor de parcă ar 
număra bani. 

— Zolota, zimbește Vera fericită. 

Porta se ridică în capul oaselor, treaz cu desăvârșire și bănuitor 
ca un bătrîn și versat motan vagabond. 

[2] (rus.) Aur (n. trad.) 

— Ce faci? șoptește ea somnoroasă, ciufulindu-i părul roșu. 

— Ai spus zolota! face Porta, aplecîndu-se deasupra ei. 

— Am spus eu zolota? întreabă ea aparent nepăsătoare. 

Își mută picioarele lungi dincolo de marginea patului și încalţă 
o pereche de papuci albi și pufoși, cu tocuri înalte. Cu o mișcare leneșă, 
ia din sertarul noptierei o ţigară rusească, avind la capăt un filtru lung. 

— Pot avea încredere în tine? Ștrengarule! spune ea după un 
răstimp de tăcere, suflîndu-i fumul în față. Vreau să spun: să am cu 
adevărat încredere în tine? Ești în stare să-ți ţii gura chiar dacă i-ar 
cădea lumea în cap și te-ar mîngiia pe creștet, făgăduindu-ţi luna de 
pe cer și toate planetele, doar, doar să ciripești? 

— Drept cine mă iei? rinjeşte Porta, ridicând trei degete. În scurta, 
dar palpitanta mea viață am adus zeci de canalii în pragul furiei. Am 
fost dat afară de la pîrnaie pentru dereglarea disciplinei obișnuite. Un 
general, doi colonei, șase locotenenți, o întreagă armată de Feldwebeli și 
alți rahați din ăștia au fost scoși din minţi de către mine. Cîţiva dintre 
ei și-au tras un glonte-n deblă după ce-am sporovăit niţel împreună, și 
un Untermensch ca tine vrea să știe dacă poate avea încredere în mine? 
Mai bine m-ai întreba dacă pot eu avea încredere în tine! Chiar dacă ai 
clasă, tot nu ești decît un Untermensch care stă de vorbă cu un Herrenvolk! 

Ea trage gînditoare două fumuri lungi din ţigară și stringe fil- 
trul între degete! 

— Ai grijă Herrenvolk, să nu te sufoci cu rînjetul ăla prostesc, 
spune ea cu acreală. 

Din două salturi, Porta e la bar și umple două sonde cu coniac. 
Ridică paharele și închină tăcuţi unul pentru celălalt. Ea își 
aprinde o altă țigară și suflă fumul încetișor. 

— Nu te înspăimiîntă să te bagi într-o treabă care n-o să le placă 
nici rușilor, nici nemților? îl întreabă. Mă refer la un lucru atât de ilegal 
încât l-ar face pînă și pe un mafiot înrăit să tremure de groază numai 
gîndindu-se la ce i s-ar putea întîmpla dac'-ar fi prins! 

— Eu? Înspăimîntat? ride Porta din inimă. Singurul lucru care 
mă înspăimîntă e să nu-mi pierd bunătate de viață nemţească. În ce 
privește încălcarea legilor, nu dau doi bani pe așa ceva. Lucrez doar 
pentru mine, și mă pricep să le vin de hac indivizilor care trăncănesc 

prea mult. Îmi aduc aminte de-un tip. Sporovăia ca un stol de canari 
în perioada de reproducere. Într-o zi, cînd trebuia să băgăm la fund o 
mașină care ne frigea la dește, l-am luat și pe el la o plimbare. I-am legat 
și-o sforicică de gât, dar asta numai ca să nu cadă peste bord și să se 
rătăcească pe mare. Dar cînd am ajuns în larg, la locul în care trebuia 
să facem pierdută mașina, nu știu cum se face că am uitat să-i scoatem 
centura de siguranţă amicului nostru, și canarul s-a dus la fund, călare 
pe capotă. Ultimul lucru pe care l-am zărit a fost o pereche de pantofi 
cu tocuri rotunde, care ne făceau semne de rămas-bun. 

Pentru o vreme, stau lungiţi în pat, goi, bind rom dres cu coniac, 
în timp ce se conving unul pe altul cît de cenușie și de tristă e lumea 
cînd n-ai destui bani. 

— Eu m-am născut să fiu bogată, geme Vera, căreia i se ivește 
între sprîncene o cută adîncă și ginditoare, și cred că-ţi imaginezi că 
Uniunea Sovietică nu prea corespunde întru totul dorinţei mele. 

— Doar proștii preferă o viață fără bani, încuviințează Porta, 
umplind din nou paharele. De data asta alege șliboviță, pentru a scăpa 
de gustul de coniac ieftin. 

— Tatăl meu a fost un ofițer imperial, un general, oftează ea cu 
mândrie, privindu-l pe Porta cu coada ochiului. Dacă Lenin ar fi rămas 
în Germania voastră afurisită, acum aș fi fost la curtea imperială. De 
ce dracu nu l-aţi împușcat? 

— Îmi permiteţi să vă ating, Alteță? întreabă Porta, rostogolin- 
du-se deasupra ei. 

— Mama venea din cercurile cele mai înalte, continuă ea, înco- 
lăcindu-și picioarele în jurul șoldurilor sale osoase. Familia ei trăia la 
palat. Cu toţii credeau în Dumnezeu. 

— Nu v-a prea ajutat Doamne-Doamne cînd au ajuns acolo 
băieţii lui Lenin și v-au tăbăcit fundurile voastre cu sînge albastru, 
face Porta, mușcînd-o tandru de nas. 

— Pe tata îl cunoștea toată lumea. Divizia lui a fost cea mai 
bună. A fost distins cu Crucea Sfîntul Gheorghe. Voi, nemţii, aţi fugit de 
el cît v-au ţinut picioarele... 

— Stai așa, intervine Porta, ridicînd mîna. Eu n-am fost în lupta 
aia! 

— Tatăl meu a fost un om bogat! Și-a dat viața pentru stat. A 
semnat condamnări la moarte, a trimis criminali în Siberia, iubea caii 
de rasă și femeile, pe țar și pe Dumnezeu. 

— Am întâlnit și eu vreo doi generali dintr-ăștia, spune Porta, 
chicotind. Îşi închipuie că pentru asta sînt născuți. Nu sînt în stare să 
priceapă că datorită nouă sînt ce sînt! 

— Vorbești ca un bolșevic mizerabil, scuipă ea furioasă. 

— Aici te-nșeli, fetiţo, ride Porta, golindu-și sonda. Nu uita că 
ești nevasta unui comisar și ești plină de stele poleite cu roșu. Gene- 
ralii țarului sînt cu toții plecaţi sus în cer, și acum îl pupă-n fund pe 
Ivan cel Groaznic. În ziua de azi, comisarii lui Stalin sînt băieții care 
fac figuraţia pe scenă. 

— Ce-ai zice dacă-ai cîștiga treizeci de milioane? Poate și mai 
mult! îl întreabă, sorbind din pahar dusă pe gînduri. 

Porta ridică sticla de coniac și ia o înghiţitură prelungă. Apoi 
ia romul și spală coniacul de pe gâtlej cu o înghițitură și mai lungă. O 
privește vreme îndelungată, după care întreabă pe șoptite: 

— Milioane, ai spus? Nu-ţi baţi joc de mine? 

— Da. Treizeci de milioane! zimbește ea misterios. Ba chiar mai 
mult. Mult mai mult. Am pus totul la cale, așa că n-ai de ce să-ţi faci 
griji. E ceea ce se cheamă o treabă sigură. sîntem ca și bogați! 

— Habar n-ai—spune el pe un ton de om pățit—câţi mînari 
am întîlnit care mi-au spus întocmai ceea ce-mi spui tu acum. Și ce 
vorbeau ei sînt fleacuri în comparaţie cu milioanele tale. Dar acum se 
află cu toții înghesuiți după gratii, întrebindu-se unde au dat greș cu 
treaba lor sigură. 

— Așadar ţi-e frică? îi aruncă ea cu dispreţ. M-am înșelat asupra 
ta? Ia-ţi zdrenţele și dispari. Nu vreau să mai știu de tine. 

— Nu, drăguță, cu mine nu-i atît de simplu, rînjește el diabolic, 
scuturînd sticla goală de rom. Cînd Joseph Porta, Obergefreiter prin 
mila lui Dumnezeu, dă de urma unei afaceri cu treizeci de milioane 
de marafeţi, vrea să-i audă zornăind. În toată puturoasa mea de viață 
nemţească am visat la așa ceva. Îţi dai seama cât timp îţi ia numai să 
numeri treizeci de milioane? Pînă și pe jidanii din Banca Naţională 
i-ar apuca sudorile doar gîndindu-se la una ca asta. 

— Ești gata să vii cu noi pe sănii și să riști niţel ca să devii bogat, 
și să nu-ți mai pese de politicieni și de alți oameni scrîntiți? întreabă 
ea, trăgiînd adînc din ţigară. 

— Fii convinsă că-s gata, izbucnește el într-un hohot de rîs. Și 
dacă treaba ta e cu adevărat sigură, îţi jur pe sfintul Dumnezeu de sus că 
pentru tine voi aprinde veșnic șapte lumînări în sinagoga inimii mele! 

— Poţi să le și aprinzi, zîmbește ea, oferindu-i bricheta. Poţi face 
rost de ajutoare? Oameni destoinici? Nu niște încurcă-lume bătuți în 
cap! 

— Se-nţelege că pot, încuviințează, sigur pe el, aprinziîndu-și o 
țigară de-a ei. Am la Berlin un soi de amic care se pricepe să deschidă 
orice fel de seif sau cutie blindată, de la cele mai avansate modele pînă 
la alea primitive pe care municipalităţile le cumpără în grămezi de 
câte doișpe. Îl poreclisem „Al cu Plasticu”, pentru că de obicei lucra cu 
explozivi cu plastic. L-am văzut odată deschizînd un seif aparținînd 
unor indivizi care n-aveau încredere în bănci după ce Adolf se mutase la 
Berlin. A vîrît cîteva gogoloaie mici de plastic la balamale. Am trecut în 
camera ailaltă de unde a declanșat explozia cu un mic radio haios, și-a 
făcut „bum”! Cînd ne-am întors înăuntru, impenetrabila ușă blindată 
zăcea pe podea întoarsă pe dos. N-a mai trebuit decît să golim cutiuța. 
Nici cu cheia ei n-ar fi mers mai repede. 

— Ce vreau să spun n-are nici o legătură cu seifurile, îl corec- 
tează ea. E mult mai mare decit fleacurile astea. 

— Atunci trebuie să trimitem pe careva la ceruri pe căi natu- 
rale? întreabă el cu o expresie de încîntare pe chip. O rezolv și p-asta. 
Ajutorul meu, Micuţul, e un tip foarte îndemânatic în ce privește mînu- 
irea unui laţ de oțel. De la așa ceva se moare. Și dacă sînt cu adevărat 
probleme majore în legătură cu înlăturarea cît mai grabnică a cuiva 
de pe lumea asta, am eu un tovarăș de-i zicem noi „Moarte instanta- 
nee”. Cînd am fost ultima oară la Berlin l-am luat cu mine să „vorbim” 
cu un tip care își închipuia că mă poate lua-n biză. Am ajuns cu două 
pușcoace tocmai cînd era la desert. S-au declanșat atît de repede, că 
nici n-am apucat să spunem „Salut”, înainte ca tipul să fie tras în jos 
de greutatea plumbului din onorabilul său hoit. Un glonţ i-a retezat 
cravata ospătarului de la Jumătatea de măgar, care apăruse și el cu un 

platou plin cu plăcinte. A rămas atît de șocat încât atunci cînd a venit 
Inspektor August cu cireada lui să afle cine-a fost găurit, ăsta stătea în 
același loc, ţinînd într-o mînă plăcintele și-n ailaltă bucata retezată 
de cravată. 

„Împuşcat? piui el, lăsînd să-i cadă plăcintele. N-a fost nimeni 
împușcat!” Pasămite, nu știa nimic de leșul de sub masă. A și jurat. 
Zicea că trebuie să-l fi uitat careva pe-acolo! 

Cazul a fost clasat cu mențiunea comportament scandalos în 
clipa în care au aflat de unde proveneau gloanţele din cadavru. Din 
Prinz Albrechtstrasse 3. 

Se așază împreună înapoi în pat, tolăniți pe perne, și sorb cafea 
fierbinte. 

În fața lor e întinsă o hartă cât toate zilele. 

— Uite-aici sînt milioanele noastre, spune ea. Aici zac, aștep- 
tîndu-ne pe noi. 

— Prikumsk, murmură el, aplecindu-se deasupra hărții de parcă 
ar fi miop. Prikumsk! Sună ca un fel de băutură. Ești sigură că tot auri- 
șorul comunist sclipitor e pitit acolo? Nu-mi place rîul ăla. Și pe malul 
celălalt mai e înc-un oraş. Îmi sugerează o capcană gata să se-nchidă 
și să te înhaţe în timp ce tu te scapi pe tine așteptînd să fii împușcat. 

— E destul de simplu, face ea. Soțul meu a condus convoiul și 
nu l-a legat nimeni la ochi. 

— Și acum, destoinicul de bărbată-tu s-a hotărît să umfle din 
nou cele treizeci de milioane? rînjește Porta sceptic. Și tu, normal, te 
poți încrede în el. Dar eu? Nu prea mă-ncîntă slujitorii buni și devotați 
ai statului care dau la stînga și cu mîinile și cu picioarele! 

— E un bun prieten al prietenilor săi, ferm ca oţelul, declară ea 
solemn. Nu trișează niciodată! 

— Nu! Nici n-aş fi zis, ride Porta cu poftă. Că veni vorba, ce fel 
de om e comisarul ăsta al tău? E din Moscova? 

— Nu ești zdravăn? Îţi închipui c-aș avea încredere într-un mos- 
covit? ţipă ea insultată. E georgian. Maică-sa a fost o jidancă din Crimeea. 
Bunică-su din partea mamei era din Salonic. Familia a fost italiană. 

— Dacă mai vii să-mi spui și că dinspre tată e irlandez, se amuză 
el, atunci te anunţ cu regret că bărbată-tu, comisarul, va trebui să treacă 

prin procesul morții naturale. Un cuțit în spate, sau așa ceva. Un cocteil 
ca el poate fi un amestec periculos. 

— Ce dracu ' vrei să spui cu asta? întreabă ea, mijindu-și ochii. 
Ești și tu vreun porc rasist? 

— Nu, nu-mi pot permite luxul, răspunde Porta. Dar află de la 
mine că știu de ce e nevoie ca să obţii un cap bun de mafiot: nouăzeci la 
sută sînge de macaronar, de preferință sicilian. Asta-i începutul pentru 
cel mai evazionist între evazionistă. Doi la sută irlandez, ca să-l facă un 
bun luptător. Cinci la sută suc de jidan, pentru a se descurca cu cifrele 
și a putea să le îmbiîrlige în interes personal. Mai pune pe deasupra 
și-o picătură de grec, și-o să ajungă unul dintre cei mai mari ticăloși 
ai lumii, cu marele avantaj că are încredere în semenii săi așa cum au 
încredere politicienii unul în altul. Acum înţelegi de ce am îndoieli în 
ce-l privește pe bărbată-tu? 

— Poate crezi că lingourile nu sînt acolo? întreabă ea bănuitoare. 

— Că se află acolo, cred, și nu mă îndoiesc că bunul tău soț, cu 
toate harurile pe care i le-a băgat Dumnezeu în sînge, va fi în stare să 
li-l sustragă amicilor săi de la Kremlin. Dar, nu mă îndoiesc totodată că 
are o soluţie și pentru înlăturarea vreunui nenorocit de neamţ bătut în 
cap. Ar fi grozav să nu trebuiască să împărți prada cu fitecine, nu crezi? 

— Niciodată n-ar face una ca asta! ţipă ea jignită. Nu uita că e 
un ofițer rus! 

— Da, îmi dau seama, hohotește el. Dar vezi să nu te trezești 
cu fundul gol într-un troian înghețat de zăpadă, privindu-l pe omul 
tău cinstit cum o șterge cu mălaiul cât îl țin picioarele. De ce, păcatele 
mele, ar fi el dispus să-i împartă cu cineva, cînd i-ar putea avea fără 
discuţie pe toţi? 

— N-ar îndrăzni să-mi facă mie una ca asta, exclamă ea furioasă. 
L-aș omori pe loc. L-aș călca în picioare ca pe un rahat! 

— Chiar crezi ce spui? întreabă el, fixind-o cu privirea. N-ai 
putea să-i faci nimic. Doar nu-ţi închipui c-o să te poți duce la OGPU? 
Și te-aș sfătui să te ţii departe, cît mai departe cu putință de Gestapo. 
Nu sînt o adunătură prea duioasă. Dacă te taie de la porţie, va trebui 
să înghiți gălușca, oricât ar fi de amară. El e bogat. Va rîde și cu curul 
de tine. De oamenii bogaţi n-ai cum să te legi. Arma cea mai eficientă 
din lume e banul! 

— Crezi c-ar face așa ceva? întreabă ea cu o bănuială crescîndă. 

— Desigur, răspunde el, chicotind. Nu văd ce l-ar reține. Banul 
te schimbă pe nesimţite. 

— Sînt soţia lui pe care-o iubește, protestează ea zguduită, pri- 
vindu-l buimacă pe Porta. 

— Cînd ai tașca plină cu parale, nu-i greu să-ţi faci rost de altă 
boreasă. Zice că te iubește, așa-i? Multe spune omul pe drumul mără- 
cinos al vieţii. 

— Eşti stăpînit de rău, șuieră ea cu amărăciune. N-ar fi trebuit 
să-ți vorbesc niciodată despre asemenea lucruri! 

— Poate era mai isteţ din partea ta să n-o faci, admite Porta. Cu 
cît știu mai mulți despre aur, cu atît riscul de a-l pierde e mai mare. Dar 
socot că nu mi-ai fi destăinuit micul tău secret dacă nu s-ar fi întîm- 
plat ca tu și cu bărbăţelul tău să aveți nevoie de un neamţ dezghețat 
care să le pipăie! Dacă nu te ia Dumnezeu, atunci musai te ia dracu. 
Dar trebuie să fim cu băgare de seamă înainte de a hotări cui să-i mai 
spunem unde-i mălaiul, că de nu, pînă ne trezim noi, vor aștepta mai 
multe suflete la poarta aurului decît la poarta iadului. Treizeci de mili- 
oane de bucăţi! Ţine-ne, Doamne! Te-ai gîndit la reacția pieţii cînd o să 
dăm drumul în ea puzderiei ăsteia de bănet comunist? 

— După cum ţi-am spus, sînt treizeci de milioane, chiar ceva 
mai mult, îl asigură ea, desenînd cu unghia semnul dolarului pe cear- 
ceaf. Mă gîndesc că sînt bani fierbinţi. 

— Fierbinţi, spui? ride el zgomotos. Dac-ai fi spus că sînt încinși 
la roșu, te-ai fi apropiat ceva mai mult de adevăr. Treizeci de milioane! 
Nici măcar în vis nu mi-a fost dat să pun ochii pe o asemenea grămadă 
de bani. Dintr-o dată, șlibovița lui o ia pe ulița armenească și se apucă 
să tușească și să horcăie frenetic. 

— Spui tot timpul treizeci de milioane, îngaimă el printre con- 
vulsii. Dar treizeci de milioane de ce? Doar nu-s milioane de bani de-ai 
voștri! Să nu-mi spui asta! Nu l-ar face măcar pe un portărel neamţ să 
se dea jos din așternutul său cald! 

— Sînt de-ai yankeilor, dolari capitaliști, șoptește ea, privindu-l 
cu o expresie de triumf pe chip, de-ai crede că i-a tipărit cu mîna ei. 

— Dolari! murmură el radios, calculînd rapid în minte cît ar 

însemna asta în mărci. Maică Precistă din Kazan, asta-i o grămadă de 
solde! Își înșfacă entuziasmat flautul, saltă în sus, dă fuga prin cameră 
ca o căprioară fericită și sare pe masă, de unde se apucă să cînte cu o 
voce profundă: 


A fost un om bogat care trăia în Ierusalim 

Slavă, aliluia, lalelim! 

Purta o pălărie de mătase și haina îi era dichisim 
Slavă, aliluia, lalelim! 

La poarta sa stătea o epavă umanim 

Purta un melon și borurile îi atîrnau pe ceafim, 
Omul sărman i-a cerut puţină piine și brînzim, 
Bogatul a strigat: O să chem polițim, 

Omul sărman a murit și sufletul i s-a dus la Cerim, 
A dansatcu îngerașii pînă la unșpe și-un sfertim, 
Bogatul a murit, dar lui nu i-a mers prea binim, 
Nu s-a putut duce-n rai, așa c-a trebuit să meargă în iadim. 
Nu, a spus Scaraoţchi, aici nu-i hotelim, 

Nu-i decît un iad obișnuitim. 

Morala poveștii e: cu bogaţii nu-i de glumim, 

În rai mergem noi, că sîntem cu toții falim. 


— Cine te-a învăţat engleza? întreabă ea surprinsă. 

— Eu! riînjește el, cîntînd ceva vesel din flaut. E-un cîntec pe 
care-l fredona un șmecher atunci cînd îl fraierea pe cîte unul. Cît am 
fost cu el, i-a fraierit pe atîția încît, vrind-nevrînd, l-am învăţat pe de rost. 

— Era englez? 

— Nu, un jidan, din Berlin-Dahlem. Obișnuiam să mergem ade- 
sea împreună la sărbătorile de la sinagogă cu o țăcălie pe cap. Acum 
stă pe undeva și așteaptă ca era nouă să redevină era veche, iar eu și 
cu ţăcălia mea să ne putem duce din nou la chefuri în sinagogă. Ce zici 
de o altă tură cu gondola? propune el, lingîndu-se pe buze. Gindul la 
atîta amar de aur m-a stârnit al dracului de tare. 

În timp ce stau întinși unul lîngă altul, odihnindu-se în urma 
eforturilor erotice, Porta reia firul discuţiei: 

— Nu-i atât de simplu pe cât pare la prima vedere, face el gînditor. 

Nu-mi convine că sînt prea mulți amestecați în treaba asta. Chiar și 
treizeci de milioane sînt puţini dacă trebuie să le împărți cu o juma 
de divizie. 

— Cine a zis c-o să-mpărțim cu fiecare dintre ei? toarce ea pe 
un ton fals. Vor căpăta acolo un bacșiș frumușel, destul de consistent 
pentru a putea petrece o noapte la oraș. O noapte! 

— Nici nu m-aș putea lipsi de mai mult, nechează Porta, într-un 
acces de euforie. Le cerem să ne-aștepte pe undeva, și-i lăsăm pînă fac 
țurțuri la cur. Cînd îi dăm drumul? 

— De îndată ce iau legătura cu bărbatul meu, răspunde ea, și 
asta destul de curînd. Vă va face rost de propusk!?l, din cele autentice. 
Nici măcar un copoi neîncrezător de la OGPU nu se va apuca să le 
adulmece. Să-mi dai fotografii potrivite și clare pentru fiecare dintre 
cei care vor merge cu noi. Şi, bineînţeles, nu în uniformă germană! 

— Las că-i mobilizez cât ai zice pește pe artiștii cu blitzul, pro- 
mite el cu un rînjet care-l face să semene cu o mapă deschisă. Deci, o 
să fim ruși? 

— Doar nu-ţi închipui că vă veţi învîrti pe-acolo ca SS-iști 
maniaci cu svastica-n frunte! Veţi fi preschimbaţi în niște prăpădiți 
de germani de pe Volgal“l. Astfel, sînteţi la adăpost în ceea ce privesc 
dificultățile voastre de limbă. 

— Germani de pe Volga? întreabă el nedumerit. Ce fel de oameni 
mai sînt și ăștia? 

— Emigranţi nemți care s-au stabilit odinioară pe malurile Vol- 
găi. Astăzi sînt ruși sovietici, dar trăiesc ca nemții și vorbesc între ei 
nemțește. Armata Roșie le-a dat vreo cîteva misiuni speciale în timpul 
războiului, dar altfel armata nu-i vrea. Și nici pe kirkizi. Nici ăia nu-s 
folosiți decît în vreme de război. 

— Sînt sigur că-s soldaţi strașnici, face el. Genul de inși pe care-i 
trimiți să se tragă-n ei atunci cînd are loc un război. 


[3] (rus.) Acte (n. trad.) 

[4] Germani de pe Volga: coloniști germani chemaţi în Rusia la sfirșitul 
secolului al XVIII-lea de către Ecaterina a II-a și stabiliți pe ambele maluri 
ale cursului inferior al Volgăi. În 1921 au fost incluși în URSS, formînd 
Republica Germană de pe Volga. Această republică a fost desființată în 1941 
de către ruși și populația deportată în Siberia. (n. trad.) 

Vera scoate la iveală două cești enorme pentru bulion, cu toarte 
de ambele părți. Cu un aer demn, de circumstanță, prepară ceea ce 
rușii numesc un mic „deschizător de ochi”. Două treimi votcă, o treime 
cafea, patru linguri cu virf de zahăr, o jumătate de pară conservată și, 
ca o ultimă delicatesă, un strop de gem de coacăze. 

Porta soarbe dintr-o înghițitură jumătate din această invenţie 
și sloboade o rîgîitură regească care răsună prin toată încăperea. 

— Nu-i rău deloc, o laudă el, și-și toarnă și restul pe gîtlej cu 
gilgîitul unui canal care absoarbe o viitură. 

— Bărbatul meu e foarte isteţ, îl asigură ea, sorbind cu grijă din 

„deschizătorul de ochi”. Crede că a sosit momentul ca jidanii care vor 
s-o șteargă altundeva să părăsească paradisul sovietic. Se spune că 
unul din patru prizonieri pe care-i împușcă la Lubianka!?! e jidan. Nu 
crezi că execuția e ceva barbar? 

— Daaaaaa, face Porta, lungind cuvîntul. Dar pe de altă parte, 
nu-i frumos să te pui în calea drept-credincioșilor și să-i împiedici să 
se ducă acăsică, unde-i așteaptă minunile raiului. 

— Cinicule! șuieră ea, dindu-și pe spate părul roșcat-auriu. Nu 
înțeleg cum de m-am putut încurca cu tine! 

— O chestiune de gust, după cum a spus și pisica atunci cînd 
l-a lins în cur pe cîine, rîde el zgomotos. 

— Crede-mă—continuă ea, aprinzîndu-și o ţigară—de n-ar fi 
fost s-o fac de dragul bărbatului meu, nu m-aș fi băgat în treaba asta. 
După cum ţi-am spus, mă trag dintr-o familie nobilă. Unul dintre stră- 
moșii mei a zdrobit doar c-o ghioagă ţestele a două sute de turci în 
războaiele cu hunii. 

— Trebuie că strămoșii tăi au fost o șleahtă din cale-afară de 
destrăbălată, e de părere Porta, prepariîndu-și încă un „deschizător de 
ochi”. Ţi-a trecut vreodată prin cap că omul tău s-ar putea să nimerească 
în mîinile poliției? Jidanii nu-s chiar adunătura cea mai populară în 
Germania la ora actuală. Se face săpun din ei. Și—nostimă treabă—e 
chiar foarte bun de spălat. 

— Ce ai tu cu jidanii? se oțărăște ea, privindu-l fix în ochi. Nici 
tu nu prea arăţi a arian. Dacă dă Himmler peste tine, s-ar putea să 
ajungi și tu săpun! 

[5] LUBIANKA: temută închisoare din Moscova. (n. trad.) 

— Eu n-am nimic cu nimeni, spune Porta, hohotind sincer. Eu 
sînt om de afaceri. Duminică cumpăr ceva de la Dumnezeu și luni i-l 
vind diavolului, bineînţeles cu un cîștig gras! 

— Tare îmi amintești de bărbatul meu, ride ea. Nu arată ca un 
jidan. Oamenii cred că-i un idiot, un bădăran de polonez. Nici prin cap 
nu i-ar trece cuiva c-ar putea număra peste cinci. Nu-l ţin decît lăcomia 
nemaipomenită și setea sa de putere. Are tot ce-i trebuie, în afară de 
combustibil: banii! Și acum banii zac chiar sub nasul lui! 

— Da' de ce nu i-a săltat mai din vreme? întreabă Porta, cură- 
țindu-și unghiile cu o furculiță. 

— Nu săltatul e problema, răspunde ea. Mai greu e să-i scoţi din 
Rusia! Ce folos că ai treizeci de milioane, dacă nu poți decît să te uiţi 
la ei? Ca să-i scoatem din Rusia va trebui să trecem prin tot iugărul de 
țară pe care ni l-ați furat. 

— Şi pentru asta aveţi nevoie de Obergefreiter Porta, încuviin- 
țează el, golindu-și ceașca dintr-o sorbitură guturală. Și dacă se-mpute 
treaba? S-a gîndit comisarul tău și la posibilitatea asta? 

— Vom atîrna! exclamă ea, deschizindu-și larg braţele goale 
într-un gest teatral. În orice joc există și un risc. 

— Mă-ndoiesc c-am scăpa atît de ieftin, oftează Porta abătut. 
Mai întâi s-ar distra copios cu noi la Lubianka și n-aș crede că noi, 
hoţii de aur, vom fi cei care vor ride. Și, oricum, dacă avem bafta să le 
scăpăm ăstora, să nu te-aștepţi să dai peste niște băieți prea manie- 
rați nici printre tipii cu boruri lăsate din Prinz Albrechtstrasse. Ne vor 
pune mai întâi într-o baie de acid, ca să ne-nmoaie, și apoi ne vor jupui 
pielea în fîșii de cîte un centimetru. 

— Trebuie să fim optimiști, și atunci totulva fi-n regulă, spune 
ea cu un zîmbet radios. Probabil, știi și tu că optimiștii au o viață mai 
lungă decît pesimiștii. 

— Eu însumi sînt un optimist înnăscut, admite Porta. De-aia 
mă aflu încă pe tărimul celor vii. Dar cred că n-ar fi o idee rea ca, în 
mica noastră escapadă de jefuire, să luăm cîteva piese de artilerie și 
vreo zece-unșpe automate. Și încă un lucru important! V-aţi gîndit cum 
veți trece aurul prin Germania? Aia obișnuiesc să-i execute pe cei care 
posedă aur ilegal. Cred că n-aveţi de gînd să trimiteţi sclipiciul prin 
poștă? Poate i-ar veni vreunui impiegat ideea să-și vire nasul în pachete, 

crezînd că înăuntru e ceva de valoare, și gata treaba: adio aur! Dacă ne 
saltă în Germania, nu mai avem nici o șansă. Mai degrabă ne-am apuca 
să tocăm șobolani și să-i vindem armatei drept raţii de necesitate. 

— Și mai zici că ești optimist! ţipă ea furioasă. De ce nu te duci 
să te lași făcut fărime pentru Fiihrerul ăla emigrant? Tot timpul mă 
contrazici. De ajutat nu mă ajuţi, și lași totul în cîrca mea! 

— Ba sînt prea optimist, ascultă ce-ţi spun, face Porta. Da nițică 
prudență nu strică. N-ai să mă vezi avintîndu-mă orbește pe gheața 
subțire, cum fac unii dobitoci. 

Vera încearcă să împingă de lîngă perete un șifonier imens, pri- 
vindu-l furioasă pe Porta care continuă să stea lungit în pat. 

— N-ai de gînd să-mi dai o mînă de ajutor? strigă ea, scrîșnind 
din dinți. 

— Desigur, răspunde Porta, fără să se clintească. 

— Rahat, șuieră ea, opintindu-se din greu. 

În cele din urmă, reușește să mute şifonierul vreo câțiva metri 
de la perete—într-o avalanșă de înjurături rusești, dă la o parte un 
panou și, din cotlonul descoperit, scoate o hartă. Ocărînd încontinuu, 
se trintește pe burtă alături de Porta. 

— E limpede că spui adevărul despre nobilii tăi străbuni, rîn- 
jește el, plesnind-o puternic cu palma peste fesele goale. 

— Cînd va fi să străbatem codrii ăștia de pe lingă Minsk, unicele 
mijloace sigure de transport vor fi tancurile și camioanele, explică ea, 
arătind spre hartă. 

— O, da! face Porta. Nu prea înțeleg de ce nu rămînem noi în 
partea ta de Rusie, stimată doamnă! Ai idee cine mișună prin codrii ăia? 
Toată gloata Armatei Roșii! Colcăie de partizani! N-ai decît să faci ce te 
taie capul, dar nu cu Obergefreiter Joseph Porta la remorcă! Și încotro 
zici că trebuie să ajungă coloana ta de transport blindată? 

— Liepaja, spune ea, arătiînd un punct pe hartă. 

— Vrei să spui Libau, o corectează Porta. La Baltica. Și de acolo 
luăm vaporul categoria lux pînă-n America, nu-i așa? 

— Nu! Spre Suedia! Kariskrona! 

— Prefer să merg la Stockholm, protestează Porta. Încă n-am 
avut parte de nici o puicuță de pe-acolo. Socot că tu și cu bărbățelul 
tău sînteți la curent cu faptul că semieschimoșii ăia suedezi ţin sub 

microscop toate porturile lor. Au aflat că nouăzeci și cinci la sută din 
Wehrmacht așteaptă ocazia să intre peste ei cu automatele pe post de 
pașapoarte. Nu ţine planul tău, fetiţo! 

— Cum ţi-e voia, zîmbește ea dulceag. Eu mă ocup. De latura 
mea de front, iar tu cu prietenii tăi nemți vă descurcați. 

Porta își suge îndelung și gînditor proteza dentară oferită de 
armată. 

— E-n regulă. O să am eu grijă să mă ocup de toate, dar mai e o 
singură problemă. Facem jumi-juma. 

— Ești nebun de-a binelea, ţipă ea scoasă din sărite. Cum să iei 
tu jumătate? Un șobolan neamț de crematoriu ca tine să mă tragă pe 
mine-n piept? Am zdrobit eu jivine mult mai mari decît o s-o faci tu 
vreodată! Văd că încă nu mă cunoşti. 

— Eşti o viperă veninoasă, asta ești! șuieră Porta înfierbîntat. 
Azviârle cu furie sticla sa goală în tavan. 

— Lăcomia ta nemţească ţi-a luat minţile, scuipă Vera în direcția 
lui. Vorbești ca un proprietar grec de tractir! 

— Lasă-te păgubașă, cățea comunistă împuţită! spumegă Porta. 
Cu alesele tale maniere sovietice nu ajungi nicăieri. Cincizeci-cincizeci! 
Vrei să-ți sculptez chestia asta în cifre naziste de trei metri înălțime? 

Vera umblă încoace și încolo ca o furtună, scuipind și ocărînd, 
în timp ce scaunele sînt date peste cap, sticlele zboară în țăndări și 
un papuc dispare pe fereastră. Cînd se oprește o clipă, azvirle o lampă 
uriașă spre Porta, care continuă să stea lungit în baldachin, biînd șli- 
boviță direct din sticlă. 

— Nu m-am înșelat în ce te privește, curvă masculină închipuită! 
zbiară ea, tremurînd de furie. Slavă cerului că te-am mirosit, lepădătură 
de golan neamţi. O să fac să fii împușcat și să ţi se reteze și capul. Să te 
ferească Dumnezeu cînd o pune bărbată-miu mîna pe tine! 

— Mă faci să mor de rîs, să știi, strigă Porta, trimițînd înspre ea 
un scuipat cît toate zilele. Pot să-ţi dau peste cap tot planul tău aurifer 
cît ai bate din palme. Și aţi pune-o de mămăligă, amindoi. 

În cele din urmă, se aruncă unul asupra celuilalt, spărgînd tot 
ce-a mai rămas de spart în jur. les de-a bușilea de sub dărimăturile 
baldachinului și în final cad de acord asupra împărţelii aurului. 

Următoarele douăzeci de minute se scurg repede. Pur și simplu 
se violează unul pe celălalt. Se pun pe treabă atît de energic încât doi 
soldaţi ruși care se ascund în pivniţă se îneacă brusc cu votcă, auzind 
zgomotele ce răzbat pînă acolo. Unul dintre ei se urcă într-un copac 
de lîngă fereastra lor pentru a vedea ce se-ntimplă. Priveliștea îl face 
să cadă de pe cracă și să-și rupă clavicula. 

— E timpul să-mi îmbrac mîndrețea de ţoale nemțești și să dau 
fuga la Alteța sa mecanicul-șef Wolf, hotărăște Porta. 

— Ăsta cine mai e? întreabă ea bănuitoare. 

— O za din lanţul fără de care, din nefericire, nu se poate, răs- 
punde Porta. El singur e o companie de transport și trafic ilegal de arme. 
Ar mai trebui să-i dau o pauză și Ministrului de Război de la Berlin. 

— Ministru de Război! tușește ea, înecîndu-se subit cu coniac. 
Nu ești zdravăn? N-avem nevoie de miniștri amestecați în treaba asta. 
Ferit-a sfintul! Dacă unul de-alde ăștia prind de veste despre ce punem 
noi la cale, ne execută pe loc. 

— Execuţii? zimbește Porta. Poate că vor fi executaţi cîțiva, dar 
în mod sigur ăia nu vom fi noi. Numai proștii sfirșesc în felul ăsta, și 
nici eu, nici tu nu sîntem proști! 

Din stradă se aud cîntece zgomotoase și fluierături ale poliției. 
Trosnesc cîteva împușcături. 

— La naiba! ţipă Vera înspăimâîntată, ce se-ntimplă? 

— Asta-i Micuţul! Sărbătorește ziua în care mă-sa a fost cît pe-aci 
să-și dea duhul, ride Porta, privind pe fereastră. 

Cîteva ore mai tîrziu, Porta își croiește drum gîfiind prin troie- 
nele de zăpadă. Ținind în mînă fotografia unui lingou de aur, sare peste 
barieră și înaintează de-a lungul cărării înguste, fără a lua în seamă 
tabla imensă și colorată cu inscripția: 


PLUTON DE TRANSPORTURI WOLF 
INTRAREA STRICT OPRITĂ 


— Ia ascultă, nu știi să citești? zbiară un Unteroffizier cu o mutră 
pe care i-ar fi invidiat-o și monstrul lui Frankenstein. 
— Dar tu știi? întreabă Porta, văzîndu-și liniștit de drum. 

— Persoanele neautorizate n-au ce căuta aici, latră Unteroffizi- 
erul, smulgîndu-și automatul de pe umăr. 

— Eu nu sînt neautorizat, răspunde Porta fără a catadicsi să 
întoarcă capul. 

La următorul baraj, dă nas în nas cu un Feldwebel notoriu care 
a fost dat afară de la Germerscheim fiindcă se purta bestial cu deți- 
nuții. Acum e în slujba lui Wolf. Vătămarea corporală e domeniul său 
de activitate. 

— Halt! răcnește el, punîndu-se în calea lui Porta, ca un baraj 
antitanc. 

Porta îl împinge morocănos la o parte, cu aerul unui beţiv care 
deschide o ușă de closet într-o gară. 

— Cum adică, mă îmbrîncești tu pe mine, scîrnăvie? Nu vezi 
astea? Sint un Feldwebel! 

— Da tu nu vezi astea? Cel mai mare grad în Reich! Obergefre- 
iter, la fel ca și Fiihrerul tău. Spune-i lui Wolf că-s aici, căcăciosule, și 
mișcă mai repede. 

Feldwebelul dă buzna la un telefon pentru a da alarma, dar, pînă 
să obțină legătura, Porta ajunge deja la următoarea magazie. Trece pre- 
caut peste un fir de sîrmă întins, care-ar fi declanșat sub el o mină T. 

Doi cîini-lup brun-cenușii se apropie de el mirîind sălbatic. 

— Noroc, băieți! zimbește Porta. Ia găsiți-vă voi alt client pe 
care să-l faceți bucăți. 

Cîinii își arată colții galbeni și continuă să se apropie amenințător. 

— Salut! spune el, ducîndu-și două degete la borurile jobenului! 

Dulăii mîrîie și ei în semn de bun-venit, dind din coadă bucuroși. 

De după două colţuri alese strategic, apar cei doi gardieni chi- 
nezi ai lui Wolf cu Kalașnikov-urile pregătite. 

— Salut! le aruncă Porta, împingînd ușurel la o parte ţevile 
automatelor. 

— Noroc! răspund paznicii, pocnindu-și armele. 

— Arătați ca niște morţi în cîrje, le aruncă Porta, chicotind. 

— Noi chiar morți, fac ei, afișiînd un îs asiatic și ridicîndu-și 
Kalașnikov-urile. Vrei încerci? 

— Altădată! Acum n-am timp, le-o întoarce el, strecurîndu-se 
pe lîngă o nouă cursă explozivă. 

— Credeam că te-au scos vecinii din funcțiune, îl întîmpină 
Wolf sarcastic. Mă pregăteam și eu pentru un priveghi pe cinste dar, 
ca de obicei, m-ai dezamăgit! 

În faţa lui, pe birou, zace un P-38 cu încărcătorul plin. De spăta- 
rul scaunului atîrnă un Schmeisser. Sertarul din fața lui e minat, cu o 
încărcătură atît de mare încât ar arunca în aer un imobil cu șapte etaje 
dacă cineva ar fi destul de nechibzuit să-l tragă. Pe un raft camuflat 
deasupra ușii se află o sticlă cu benzină, împachetată între trei grenade 
cu miner, pentru cazul în care cineva ar putea scăpa de primele trei 
capcane. Ca o măsură excepțională de siguranţă, poarta dinspre curte 
e conectată la un pachet-surpriză pentru oricine ar da să iasă pe-acolo 
după ce ar încerca să-i facă vreun rău lui Wolf. 

Musafirul nepoftit ar fi preschimbat într-o grămadă de bucățele 
infime și aruncat cale lungă spre cer. 

Porta se simte ca acasă în tovărășia unei sticle de whisky, pe 
care știe că Wolf oține ascunsă îndărătul Regulamentului Serviciului 
Militar și al unui volum necitit din Mein Kampf. 

— Sk6I! ride el, și dă de dușcă aproape tot conţinutul sticlei. 
— Nu te deranja, face Wolf, acru. Niciodată n-o să te civilizezi. 
De fapt, ce vrei? Nu-mi amintesc să te fi invitat. 

Șterge un fir imaginar de praf de pe cizmele sale Bronzini cusute 
de mînă, care valorează o mie patru sute de mărci. Și le-a comandat la 
Roma şi i-au fost aduse printr-un curier special. În viziunea lui, cizmele 
de călărie lustruite oglindă sînt cel mai de seamă indiciu al imaginii 
unui om sus-pus. Porta spune că asta i se trage de la faptul că atunci 
cînd era mic trebuia să umble în tîrlici de la Fondul Copiilor Sărmani. 

— Intră apă în chestiile alea? îl iscodește Porta, arătînd spre 
cizmele de călărie sclipitoare. 

În ciuda oricărui regulament, Wolf poartă pinteni, care zornăie 
la fiecare mișcare a picioarelor. De fapt, nici nu visează să încalece 
vreodată cu adevărat pe un cal, de care mai degrabă se teme. 

— De un'să știu eu? întreabă Wolf. Nu ies niciodată pe ploaie. 

— Dă să mă joc și eu puţintel la mașinăria ta jidănească, spune 
Porta, întinzînd mîna după calculator. Scoate din buzunarul de la piept 
niște liste cu cursurile valutare ale momentului, luîndu-și o mutră 
îngîndurată. 

Wolf privește curios peste umărul lui. Cînd vede cu ce cifre 
astronomice lucrează Porta, îl apucă tremuriciul. Faţa i se schimbă în 
toate culorile curcubeului, și ochișorii săi porcini, galben-verzui, încep 
să strălucească de lăcomie. 

— Mama mia, șopteşte el. Își face pios cruce de trei ori, se apleacă 
și-l pupă pe Porta pe amîndoi obrajii. 

Trage obloanele de oţel și le încuie pe dinăuntru. Întregul sistem 
sofisticat de alarmă e pus în funcțiune. Nimeni nu va scăpa cu viață în 
urma unei încercări de a pătrunde în biîrlogul lui Wolf. 

— S-ar putea să mă fi înșelat în privinţa ta, face Wolf pe un 
ton măgulitor, ciocnindu-și paharul de al lui Porta. În sănătatea ta, 
bătrîne ticălos! 

— Ditto, ditto, zimbeșşte Porta, aruncîndu-și băutura în gură, 
aidoma unui om care deșartă o găleată într-o hazna. 

— Şi cînd te gîndești că te-am considerat întotdeauna un bles- 
temat de criminal, un escroc care și-ar vinde și propria mamă dacă i-ar 
conveni prețul, spune Wolf, dind din cap cu regret. 

— Să lăsăm ce-a fost, face Porta generos, umplindu-și din nou 
paharul. Oricine mai greșește din cînd în cînd. 

O vreme, Wolf rămîne tolănit în scaunul său rotativ, din dota- 
rea exclusivă a generalilor, și savurează priveliștea lingoului de aur 
din fotografie. 

— Ţine-ne, Doamne! murmură el. Cu cîteva cocoloașe din astea 
la ciorap n-o să ne mai doară capul toată viața. Din partea noastră, 
ceilalți pot rămîne în mocirlă pîn' la gât, că cei mai mulți dintre ei tot 
săraci vor termina războiul. Noi vom rîde și vom avea plăcuta senzaţie 
pe care ţi-o dă o îmbrăcăminte finuţă pe corp! 

În următoarele ore, tot felul de mesaje de maximă urgenţă zboară 
încoace și-ncolo între Cartierul General al lui Wolf și Ministerul de 
Război de la Berlin. 

Tîrziu, în noapte, planurile celei mai importante și ultrasecrete 
acțiuni a celui de-al Doilea Război Mondial sînt întocmite. 1 se dă codul 
Abundenţa. 

Două ore mai tîrziu, Sally, Oberfeldwebel și șef de departament 
de la Biroul 4 al Ministerului de Război, se află în drum spre Rusia 
într-un avion poștal Ju-52, cu prioritate absolută de decolare și aterizare. 

Într-un Mercedes cu trei osii, pe aripa căruia flutură un steguleţ 
al Statului Major General, oamenii de afaceri Porta și Wolf se îndreaptă 
spre aeroport pentru a-l întîmpina pe Excelenţa Sa, Ministrul de Război 
Sally, care coboară fudul pe scările avionului, asemenea unui Frederic 
cel Mare. Poartă o uniformă a cavaleriei, de comandă, cizme lustruite 
oglindă, iar faţa i se scaldă într-un rînjet fals. În jurul gitului are Cru- 
cea pentru Servicii de Război, Clasa Cavalerilor, care i-a fost asigurată de 
către numeroasele sale relaţii din umbră. 

Oamenii din Luftwaffe îl salută ţepeni, iar el le face un semn 
amabil cu capul. Pășește pe virfuri pe asfaltul ud. Nu vrea ca cizmele 
sale sclipitoare să se păteze de noroi rusesc. 

— Ce ţară îngrozitoare, se zbirlește el înfiorat, în timp ce se cațără 
în Mercedesul greoi. N-aţi putut alege și voi alta s-o eliberaţi? 

— Nu ne-a cerut nimeni părerea, rînjește Wolf. 

— Cum mai arată lumea de afară? întreabă Porta, învelindu-l 
pe atotputernicul Ministru de Război, neobișnuit cu clima rusească, 
într-o blană de urs pentru a-l proteja de frigul pătrunzător. 

— Ne aruncă bombe-n cap tot timpul. Englezoii noaptea și yan- 
keii ziua. Nu mai poţi duce nici măcar un pahar la gură. Jumătate din 
el se varsă din cauza cutremurului continuu. Ori încotro îţi îndrepți 
privirea, nu vezi decât mizerie. Frontul de Acasă(€| trage tot timpul la 
lopată, înveșmîntat în ţoale vechi, și toată lumea-i flămîndă. Să nu cre- 
deţi că numai voi, cei de aici, sînteţi singurii care o ducețţi greu. Și noi 
cei de-acasă suferim cît cuprinde! Dar ne facem datoria fără să crîcnim 
și sîntem gata să răbdăm și de foame pentru a salva bătriîna Germanie! 

— Nu s-ar zice că suferi prea mult de pe urma lipsurilor, chico- 
tește Porta, cu un aer cunoscător. 

— Nici n-am spus așa ceva, sau mă-nșel? i-o întoarce Ministrul 
de Război, care împarte în jur ţigări americane și coniac franțuzesc 
dintr-o butelcă de buzunar din argint. 

— Jandarmul olog mai e la locul lui, pentru numele lui Dumne- 
zeu? întreabă Porta, îngrijorat. Dacă nemernicii de englezi sau yankei 
au cutezat să-i zgârie doar tencuiala, o să aibă de-a face cu mine! Și n-o 
să le fie prea moale. 


[6] (germ.) HEIMATSFRONT: frontul de acasă, denumire propagandistică 
dată tuturor celor din Reich angajaţi în munca pentru mașina de război 
germană (n. trad.) 

— Sînt convins că-și dau seama de asta, zimbește Sally. Singurul 
local din întreaga piață rămas neatins e Jandarmul. Chiar azi-dimineață 
am aruncat și eu o privire pe-acolo, și m-au rugat cu toții să-ţi transmit 
cele cuvenite. Au vrut să știe dacă nu te-ai săturat să tot lupţi pentru 
Fiihrer, Volk şi Vaterland. Nici eu nu pricep cum de sînteţi voi în stare 
să hălăduiţi pe aici. 

Porta abia reușește să evite cu imensul Mercedes epava încă 
fumegindă a unui camion. De jur-imprejur zac soldaţi cu feţele la 
pămînt. 

— Care-i părerea ta în calitate de Ministru de Război despre 
răzbelul ăsta pe care-am fost obligaţi să-l pornim? vrea să știe Porta, 
întorcînd capul pentru a-l vedea pe Sally, care tremură. Sper că nu 
există pericolul să-l cîştigăm. 

— Fii pe pace, spune Sally, sigur pe el. Ăilalţi s-au trezit cu totul, 
așa că vom pierde bătălia finală ca de obicei și vom avea ocazia să 
folosim scuzele obișnuite despre hărțuială și trădare ca fiind cauzele 
înfringerii noastre. 

— Asta-i rețeta germană, intervine Wolf. Face parte din tradiție. 
Ne cîștigăm calea spre înfrîngere. 

— Slavă ţie, Doamne! răsuflă Porta ușurat, cotind cu Mercede- 
sul pe lingă un alt camion distrus. Cîteodată am coșmaruri la gîndul 
c-am putea cîștiga. 

Porta calcă pe accelerator. Scoate din mașină tot ce poate da 
ea. Stegulețul comandantului de divizie de pe aripa din faţă înlătură 
orice piedică din cale. 

— Îl vezi pe grăsanul de colo, cu epoleţi înguști și panglică argin- 
tie? observă el rizînd. Nu prea vezi des pe-aici așa salut impecabil. 

— Toţi se scapă în nădragi cînd flutură steagul lui Fund-și-Cizme 
pe botul vreunei mașini, aruncă Wolf cu dispreț. 

— Noi facem mai mult decît Fund-și-Cizme, spune Porta. El 
nu-i decît general! Noi vom fi în curînd bogaţi. Vom putea cumpăra și 
vinde generali, numai să vrem! 

Trei polițiști militari se pornesc să zbiere și să-și agite braţele 
pentru a elibera șoseaua în fața lor. 

— Merge grozav, așa-i? rînjește Porta, satisfăcut. Calcă încă și 
mai apăsat pe accelerator. 

— Ţineţi-vă pe dreapta, cotarlelor! urlă Wolf cu glasul său făcut 
pentru comandă. 

Doi Unteroffizieri și o formaţiune de soldaţi sar în șanț și se 
înfundă în zăpadă pînă la git. 

— Bună treabă, încuviințează Wolf mulțumit. 

— Scot untul din mașinuţa asta, spuse Porta. Mai pune niţel 
sîngele în circulație. 

O sticlă de coniac Napoleon trece din mînă-n mînă. 

— Asta tocmai mi-a sosit prin filiera franceză, îi lămurește Sally, 
trăgînd o nouă dușcă zdravănă din sticlă. Jumătate din ea i se varsă 
din gură în clipa în care Porta calcă pe frină cu toată forța. 

Masiva mașină de Stat Major face o piruetă pe suprafaţa alune- 
coasă a șoselei. Cu o manevră de maestru, Porta își îndreaptă vehiculul 
printre copaci, sare peste o movilă și oprește într-o căpiță de fîn. A fost 
ultima secundă a ultimului minut al celui de-al doisprezecelea ceas. 

Din nori își fac apariția urlînd două Rata cu stele roșii pe aripi. 
Trec pe deasupra șoselei cu gurile tunurilor automate în flăcări. 

— Doamne, îndură-te de noi! îngaimă Sally, privind disperat. 
Surit puși pe fapte mari oamenii din țara asta. Rapoartele spun că 
frontul e stabil și totu-i liniștit. 

— Așa apar în fiecare zi puii de diavol, explică Porta. Poţi să-ți 
potrivești ceasul după ei. Noi îi numim poliţia rutieră. Ăștia se pricep 
al naibii să înlăture blocajele de circulație. 

— Săptămîna trecută am pierdut două camioane de zece tone, 
tocmai în mijlocul slujbei de duminică de la biserică, spune Wolf, întris- 
tat. La asta trebuie să te-aștepţi cînd te lupţi cu păgânii. Slavă Domnului 
că n-am pierdut decît echipajele. Carele au putut fi reparate! 

— Spurcaţii ăia n-or să se mai întoarcă, nu-i așa? întreabă Sally, 
privind neliniștit norii cenușii. Slavă cerului că nu-s decit în vizită 
pe-aici. M-am născut să port uniformă, dar nu pe timp de răzmeriţă. 
O, Doamne, nu! 

— Desigur, zimbește Porta, e de neînchipuit cum s-ar fi schimbat 
istoria rasei omenești dac-ar fi fost ca tu să vii încoace și să iei parte 
activ la bătălie. Ride atît de tare încît se încovoaie deasupra volanului 
și e cît pe ce să se izbească de rămășițele unui tun și de hoiturile celor 
șase cai care zac în mijlocul drumului. 

— Zilnic e vinzoleala asta? întreabă Sally, privind caii morţi, cu 
picioarele țepene și cu boturile căscate. 

— După cum spuneam, poţi afla ora exactă după ei, răspunde 
Porta, indiferent. Cînd au cinci misiuni la activ, li se dă cîte-o medalie. 
Chestii din astea gidilă muierile la născătoare, știi tu. Artileriștii de 
la antiaeriană au doborît deunăzi pe unul, un marțafoi plin de ifose 
care nu discuta decît cu ofițeri. Avea opt barete de pînză, deci trebuie 
c-a bumbăcit o grămadă frumușică de mașinării din stocul rulant al 
proprietarului de camioane Adolf. 

— Şi cei s-a întîmplat individului? vrea să știe Sally. 

— L-a atîrnat SS-ul, îl lămurește Porta laconic. Prea era un erou 
pe gustul lor ca să-l numească Untermensch. Viu n-ar fi dat bine în 
filmele de propagandă. Uite-l pe unul cu dureri de bilă, continuă el, 
arătînd în trecere spre un bătrîn soldat din trupele de aprovizionare, 
zăcînd într-o baltă de sînge cu casca de oţel pusă invers pe cap. 

— Că veni vorba, mai știi ceva de individul ăla de i se spunea 
Polka Porcul? întreabă Sally maliţios. Strașnic v-a mai tras în piept. Nu 
cred c-a mai rămas mare lucru din procentul vostru de optzeci la sută 
după ce-a trecut el pe acolo? 

— A-ntors foaia, spune Porta, scuipînd pe geam. Nu mai fură de 
la oameni. Unul dintre amicii mei, un tip care spală geamurile pentru 
Gestapo pe Prinz Albrechtstrasse, l-a dus la dentist să-i controleze din- 
ţii. Au fost ceva probleme, așa că amicul meu a împrumutat burghiul 
dentistului pentru a se ocupa el de toată chestia. E drept că de cîteva 
ori i-a alunecat și i-a găurit niţel limba. 

— Socot că nu i-a plăcut prea tare Porcului! ride Sally, răutăcios. 

— Să fiu sincer, nu! răspunde Porta cu un rîs sonor. Nu i-au mai 
rămas dinţi, iar găurile din limbă îl fac să se bilbîie. Acum îi e greu să 
mai ceară de la oameni optzeci la sută. Oamenii se satură să tot aștepte 
pînă termină el ce are de zis. 

— Într-adevăr, mult s-a mai lăudat c-a reuşit să te fenteze, spune 
Sally, întinzîndu-i lui Porta sticla de coniac. Îţi mai aminteşti de tipul ăla, 
Pino Malacul, care se tot lăuda cît e el de mare? Ei bine, ziua în amiaza 
mare, coboară unul dintr-o mașină chiar pe bulevardul Hohenzollern. 
Îl ia în braţe pe Pino, îi dă un mozol răsunător drept pe gură și în același 

timp îi viră un cuţit în spinare. Drept în inimă, și totul e cît se poate 
de curat. A dispărut cu tot cu cuţit înainte ca oamenii să-și poată lua 
ochii de la ceea ce, cu cîteva clipe înainte, încă mai fusese Pino Malacul. 

— În Sicilia i se spune „sărutul morţii”, explică Wolf. Și eu l-am 
folosit aici în Rusia de cîteva ori. Determină opoziția să se ţină o vreme 
la adăpost și-i lasă omului loc de acțiune. 

Porta cotește de pe șoseaua principală și conduce Mercedesul pe 
străduţe înguste, acoperite de zăpadă, claxonînd încontinuu. Pietonii se 
aruncă la o parte în toate direcţiile. Cu o piruetă amplă, oprește în fața 
reședinței lui Wolf, cu inscripția sa amenințătoare: „Intrarea oprită”. 

Gorilele chinezești deschid porţile duble, făcînd loc berechet 
pentru ca Wolf și cei doi însoțitori să poată intra. 

Doi prizonieri de război ruși sînt gata să-i lustruiască cizmele 
lui Wolf. Li se permite cu mărinimie să le lustruiască și pe cele ale 
Ministrului de Război, Sally. 

În timpul acesta, Porta șade şi bea coniac. „O să ai destulă vreme 
să-ţi lustruiești ciubotele cînd s-o sfîrși războiul”, gîndește el. 

În clipa în care pătrund în birou, scaunele bocăne și funcțio- 
narii iau poziția de drepți. 

Mecanicul-șef Wolf își atinge cozorocul bonetei cu gămălia 
bastonului său ocoș. A văzut el în filme că așa fac ofițerii englezi. E 
convins că asemenea treburi îi conferă clasă unui bărbat. Cei doi con- 
tabili, specialiști în gume de șters și în falsificarea semnăturilor, rămîn 
pe gînduri în clipa în care Feldmarschall Wolf trece pe lingă ei. Calcă 
apăsat pe fiecare treaptă a scării metalice, spre biroul său, făcînd să-i 
zornăie pintenii. 

— Salut, face el către cei doi cîini-lup, care-și arată colții, gata 
de atac. Săptămîna trecută au halit la micul-dejun un neamţ de baltă, 
ride Wolf. N-a mai rămas mare lucru din el! Idiotul a nimerit aici, dracu 
știe cum, pe neașteptate, și spunea c-a șterpelit ceva din armata regelui 
Mihai. Sau cum i-o fi zicînd șefului lor de acolo din România! 

— Așadar și prin urmare, să trecem la afaceri, spune Sally, după 
ce se așază la o masă de seară abundentă. Gorilele lui Wolf sînt trimise 
la plimbare și ușa încuiată în urma lor. Din cîte am auzit, am îndoieli 
serioase că trebușoara asta ar putea fi dusă la bun sfîrșit. Îmi cam pute 
a trădare de-a Untermenschului și-a înșelătorie jidănească. 


127 


COMISARUL 


— Ia nu te mai umfla în pene ca și cum ai fi cine știe ce mare 
grangui, îi sare muștarul lui Porta, îndreptînd furculița spre Sally. Tu 
faci ce spun eu. Nu-i nevoie să faci nici mai mult, nici mai puţin ca să 
putem pune treaba pe roate. Și pentru asta capeți cinci la sută. În ce 
mă privește, mă gindeam că jumătate dintr-atât ar fi de-ajuns. 

— Să nu-ţi închipui că-i prea mult, zîmbește Sally sarcastic. 
Ajunge pe ziua de azi! Mă duci tu înapoi la aeroport sau chem un taxi? 

— Cale bătută, rînjește Porta, și pe curînd! 

Aparent indiferent, se servește cu un platou întreg cu piftie din 
picioare de porc. 

Pe Wolf îl apucă nebunia şi explodează de furie. Îi zboară piftia 
din mînă lui Porta și fuge după Sally care dă să pună mîna pe clanţă. 

— Ia mîna, cretinule! ţipă el. Vrei să ne faci pe toţi arșice? Aici 
nu te afli în parohia ta nenorocită. Ești într-un Cartier General care-i 
important pentru efortul de război. Și să-ţi mai spun ceva, pizmeu 
imbecil ce ești! Nici în cur nu ne doare că ai sau n-ai bănuieli. Faci 
ce-ţi spunem noi, că de nu, se va sfîrși foarte curînd mascarada ta de-a 
Ministrul de Război. Am frînt noi gâtul la căpoși mult mai mari decît 
tine. Măi, papiţoi de operetă! Paniemaieși? 

— E-n regulă, mormăie Sally, așezindu-se din nou la masă, dar 
păstrîndu-şi pe cap boneta sa de mătase. Înșfacă furios o bucată de 
budincă neagră, presară zahăr peste ea și apoi toarnă sirop. Obișnu- 
iesc să tratez numai cu oameni din a căror piine am mîncat, face el, 
îndesîndu-și budinca în gură. 

— Ce lepădătură ești, spune Porta cu gura plină de piftie. Nu mă 
lua pe mine cu chestii d-astea. La urma-urmei, nu ești nici pe departe 
un ministru de război, ești doar un prăpădit de funcționar într-un birou 
jegos. Orice pramatie îți poate călca pe urme. 

— Ei, dă-o-ncolo, se dă bătut Sally. Sănătate, băieţi! Și haidem la 
treabă! Oricum, mai devreme sau mai tirziu, tot în rahat o să sfîrșim cu 
toţii. Ia o înghițitură din paharul său și sloboade o rîgîitură prelungă. 
Dar de ce oare nu culegeți voi înșivă aurul cu pricina, continuă el dus 
pe gînduri? Elegant și pe șestache. Zău c-aţi scăpa mai simplu și mai 
ieftin, nu credeţi? După cum se aude la Berlin, Rusia a căzut în cur. Mai 
e de făcut doar o curățenie de rutină, așa că, dacă nu mă-nșel, aurul 
nu-i decît o binemeritată pradă de răzbel. 

— Și mai zici că ești Ministru de Război! exclamă Porta, cu dis- 
preţ. Băiete, glăsuiești ca o virgină însărcinată într-un tractir turcesc! 
Genul ăsta de slujbă nu se poate face decît cu ajutorul unor ruși finuți, 
care nu dau o para chioară pe Vaterland și pe nevoia lui de Lebensraum. 
Ne-nţelegem ca mîțele-n călduri. Iaca, planul e deja croit. Tocmai regu- 
lez o muiere parcată aici de către bărbată-su, un comisar. A fost atît de 
încîntată de ciozvirta mea, încît mi-a ciripit totul despre aurul ăsta de 
la Kremlin pe care bărbată-su a avut misiunea de a-l dosi pînă cînd 
s-o lăsa din nou pacea. Lui i-a venit ideea strălucită, chiar genială, de 
a lua aurul în călătoriile sale. O să constituim un grup mixt de luptă, 
germano-rusesc. Comisarul va aranja lucrurile în tarlaua lui, iar noi 
ne vom îngriji ca treaba să meargă bine aici. Se potrivește ca a calului 
într-a iepei. O ștergem cu aurul eliberat la Libau, și de-acolo navigăm 
în Suedia. Apoi, le spunem pa și pusi atît Reichului milenar cât și para- 
disului sovietic! 

— Dar ce, suedezii nu mai umblă cu pașapoarte și controale 
vamale? întreabă Sally, înfulecînd budincă fără oprire. Siropul i se pre- 
linge pe la colțurile gurii. V-aţi ţicnit! Totul nu-i decît apă de ploaie. Eu 
am de-a face în fiecare zi cu acrobaţi ai hirțoagelor. Dacă dăm peste 
cîțiva șoareci de bibliotecă unde nu trebuie, s-a zis cu noi. Treaba-i 
mult prea simplă. 

— Se ocupă Sven de toate astea. El ciripește în graiul lor, spune 
Porta confidenţial. O să le istorisească suedezilor că sîntem din Rezis- 
tență. Și nici măcar nu-i departe de adevăr. Asta și facem, lăsăm baltă 
armata lui Adolf și pe-a lui Iosif. Noi sîntem social-democrați. 

— Două mii trei sute doișpe kilometri și patru metri jumătate, 
exclamă Sally gînditor, plimbindu-și privirea peste harta de Stat Major 
întinsă deasupra mesei încărcate. Atîta-i doar pînă la ascunzătoarea 
aurului! Mai trebuie să ne și întoarcem. Un Panther merge cu rezervorul 
plin o sută de kilometri, și pe urmă mai avem nevoie și de camioane! 
Nu puteţi căra aurul în buzunare. De unde combustibil? Se aude că 
toate sondele din vecinătate sînt închise. 

— Te frămâînţi prea mult, strigă Porta, agitind furios un cîrnat 
prin aer. Tîrfa aia a mea de comisar ne asigură treaba. Au rezervă de 
combustibil chiar pentru o divizie blindată, în caz că dispui de vreuna. 
Tu trebuie să ne acoperi în fața ticăloșilor de prusaci, să nu se apuce 

să ne caute. Ne faci rost de ordine de deplasare, ordine de luptă, foi de 
drum și de tot restul de hîrțogării de care mai avem nevoie ca să ne 
mișcăm nestingheriți prin războiul ăsta păcătos. Și, bagă la cap, ordi- 
nele trebuie să fie cu prioritate absolută. Ai priceput, Herr Ministru de 
Război? N-avem chef ca orice cap pătrat de garnizoană, cu un creier cît 
un găinaț de cioară și c-o panglică la țăcălie, să ne bage beţe-n roate! 

— Numai atît? răspunde Sally. Păi asta-i mai simplu decît pișatul 
la gard după o beţie. O să primiţi documente semnate de către Feld- 
marschall Keitel în persoană, cu toate acareturile de rigoare. Nici un 
dobitoc cu cască nu va ridica tonul la voi. Vă va saluta numai, și vă va 
face semn să vă vedeţi de drum! 

— Păi vezi, zimbește Porta, de ce atîta gălăgie? Trebuie să pro- 
cedezi întocmai ca atunci cînd mămica te trimitea la cumpărături cu 
o listă în mînuţa ta dolofană! 

Înainte ca Sally să realizeze ce-i spune Porta, Wolf le umple 
niște păhărele și strigă: SkâI! 

— Și mai vrem să ai grijă să ne aștepte la Libau o bărcuţă la apă, 
continuă Porta, golindu-și paharul dintr-o înghițitură. Un obiect de-al 
Marinei, a cărui elice să se învirtă de două ori mai repede decît a tutu- 
ror celorlalte căzi cenușii de baie. Presimt eu că la vremea respectivă 
o să fim cam grăbiţi. 

— O nimica toată pentru mine, declară Sally, încrezător, adău- 
gînd un nou punct pe lunga sa listă. Nu-i decît o chestiune de dibuire 
a hîrtiilor potrivite și de ștampilare a lor cu o plăcintă roșie Gekados. 
Cu documentaţia potrivită, mămăligile alea din Marină o să vă poarte 
încotro vă dorește inima fără să le pese ce-i în cutii. Dar în Suedia, cine 
ne ajută? Ștampilele și semnăturile mele n-au nici o valoare acolo! 

— Suedezii? rînjeşte Porta șmecherește. Îi cumpăr. Nu-s decît 
niște social-democraţi. Au încetat de multă vreme să-și mai folosească 
creierul. 

— Social-democraţi! mormăie Wolf. Cu ăștia va trebui să-mpăr- 
țim? Nu cumva le umblă prin cap că toată lumea are drepturi egale? 

— Multă minte îți mai trebuie ca să fii prost, îl ia Porta peste 
picior. Cînd e vorba de bani, poanta e să reduci întregul la cît mai puţin! 
Muierea comisarului și cu mine am pus la cale toată manevra. În cele 
din urmă, le vom trage o ţeapă celorlalți și-o vom șterge cu prada. 

— Te-ai gîndit, probabil, să ne tragi în piept și pe noi, întreabă 
Sally, pe un ton cît se poate de amenințător. 

— Drept cine mă iei? face Porta cu un rîs derutant. Voi doi sîn- 
teţi cu mine. Ceilalți nu-s. 

— Ce frumos sună, spune Wolf sceptic. Dar tipii pe care-i vom 
lăsa în urmă pe chei vor fi cât se poate de supăraţi cînd își vor da seama 
ce s-a-ntimplat. Și se vor apuca să ne caute pe sub tot felul de boscheți 
și bolovani, ca să ne sufle niţel în gură că le-am tras clapa. 

— Ești chiar atît de îngrămădit? îi aruncă Porta. Scaldă o pulpă 
de broască într-un borcan cu gem. Atunci o să desenez, ca să puteţi 
pricepe și tu, și mongolii tăi. Cînd vom ajunge în Libau cu toată încăr- 
cătura ștampilată STRICT SECRET, ne punem pe urlat și pe dat ordine. 
Micuţțul și cu mine o să ne tragem niște pardesie lungi din piele și 
pălării de fetru cu borurile lăsate pe ochi, în așa fel încît orice dobitoc 
să înțeleagă că sîntem niște gorobețţi duri din Prinz Albrechtstrasse. 
Nu știm să zimbim. Cui o să-i mai ardă să ne ia la întrebări? 

— Că tot veni vorba, asta-mi amintește de un anume Herr Barsch, 
care locuia în Phasanenstrasse. Era funcționar de stat cu diplomă, și 
dacă cineva se pricepea cum să-i ia pe oameni prin învăluire, apoi el 
era acela. Toate bune și frumoase, pînă într-o zi cînd a avut ghinionul 
de a da peste o afacere din alea sigure, care cel mai adesea îl bagă pe om 
la păstrare, cu cheia de trei ori răsucită în broască și cu ușa nituită pe 
dinafară. Odinioară, fostul Herr Barsch a descoperit un agent de bursă 
jidan pe care l-a luat drept fraier. Jidanul își cumpărase în Dahlem o casă 
în care mișunau gîndacii și tot felul de blestemăţii, încît mare mirare 
cum de n-a luat-o casa singură la vale pină-n rîul Spree. Herr Barsch a 
trăit o vreme cu impresia că, dacă nu-l abordează iarăși pe jidan, ăla 
scapă foarte ieftin. A discutat cu vreo cîțiva amici și, în cele din urma, 
au fost cu toţii de acord că un om ca ăla n-are ce face cu banii. Au aran- 
jat o întâlnire cu jidanul într-un birou pe care-l închiriaseră pentru o 
zi și, după oleacă de brambureală încolo și-ncoace, au plănuit o nouă 
afacere. Jidanul pune pe masă cinci sute de mii de mărci, și la fel pro- 
cedează și Herr Barsch cu cei doi amici ai săi. Paralele erau, totuși, sub 
forma unor cecuri în avans pe un cont proaspăt deschis într-o bancă. 
În viaţa lor nu văzuseră atâta bănet la un loc. Dup-aia au făcut o tură 

cu papucii prin cîteva zone industriale. Ploua, așa că jidanul a rămas 
în mașină, fumînd un trabuc. Nu dorea să-și ude haina croită la Paris. 

După o masă copioasă la Kempinshki, și-au urat unul altuia noapte 
bună. Herr Barsch, împreună cu cei doi șmecherași, au ajuns foarte tir- 
ziu acasă în seara aceea. Tot drumul s-au prăpădit de rîs, gîndindu-se 
la grămada de marafeţi pe care o săltaseră. Bătrînul jidan s-a dus cu 
nevinovăție la Bad Gastein ca să se tăvălească niţel în mocirla sănă- 
toasă de acolo. Patru săptămîni mai tîrziu, Herr Barsch și compania au 
fost poftiţi la o mică tacla în Alex, la departamentul 9 B, care se ocupă 
de fraude, înșelătorii și cecuri false. După interogatoriu, cei trei au fost 
înfundaţi la Moabitt, unde au avut destul timp să-și numere deștele 
de la picioare, pînă ce au fost aduși în fața instanţei, cu cătușe la mîini 
și la glezne, ca niște criminali adevărați. 

Judecător era o femeie căreia i se zicea Sora Diavolului, din 
cauza firii ei afurisite și sentințelor grele pe care le împărțea. I-a fixat 
cu privirea pe cei trei magnați, în timp ce veneau escortaţi, zornăin- 
du-și lanţurile. 

„De ce nu-i înlănțuiţi de gât pe acești prizonieri, încît să fie tiriți 
ca niște cîini ce sînt?” mirii ea cu răutate. Se apleacă asupra actului de 
acuzare aflat pe masă înaintea ei și-l bolborosește atît de repede încât 
nimeni nu înţelege o vorbă. Își înalţă capul, lungindu-și gâtul întocmai 
ca un vultur flămînd, pironindu-i cu privirea pe cei trei funcționari 
de stat: 

„În conformitate cu paragraful 900, alineatul 3, punctul 4b, 
pedeapsa pentru crima pe care-aţi săvirșit-o, respectiv fraudă majoră 
și vînzare ilegală de proprietate către o terță persoană, se prevede închi- 
soarea pe o perioadă cuprinsă între doi şi zece ani. În cazuri deosebite, 
sentința poate fi ridicată la paisprezece ani de muncă silnică.” Bate de 
trei ori cu ciocănelul în masă și anunţă sentinţa: „În numele Fiihrerului 
și al poporului german, vă condamn la paisprezece ani de muncă sil- 
nică! Îmi pare rău sincer că nu vă pot condamna pe viață!” mai adăugă 
ea, zimbind aidoma unui rechin gata de atac. 

Cu moartea în suflet, cele trei foste genii într-ale finanțelor își 
zornăie lanțurile afară din instanţă. Și nu se mai știe nimic de ei de 
cînd au intrat pe porţile Mariei Negre, dincolo de zidurile închisorii 
Bautzen! 

— Da, da, oftează Wolf, banul poate fi și izvor de înţelepciune. 
Dar ce ai vrut să ne spui cu asta? 

— Păi, vedeţi voi, zîmbește Porta amabil, voiam să băgați la cap 
că niciodată nu trebuie să subestimezi pe cineva! Chiar dacă cei mai 
mulți n-au decît nisip în bilă, tot se mai găsește cîte unul care să te 
ardă pe interval dacă nu ești bine înfipt pe picioare. 

— Da, oricine poate cumpăra o armă jidănească!”! și o bucată 
de hîrtie, dar să știi să te ferești de ele, asta-i altă mîncare de pește, 
mormăie Wolf, desenînd o cifră pe fața de masă. 

— Ce osă spună Bătriînul cînd o auzi de-o asemenea excursie? 
întreabă Sally practic, încrețindu-și buzele. 

— Într-adevăr, el ne va da de furcă, recunoaște Wolf, arătîndu-și 
dinţii de aur într-un rînjet de hienă. Va considera isprava noastră o 
jefuire de bancă și nici nu va fi prea încîntat aflind că avem de gînd 
să-i lăsăm pe toți ceilalți cu curu-n baltă. 

— Ei, haide, protestează Porta, îndesîndu-și în gură ce a mai 
rămas din gemul de coacăze. De ce pomeniţi voi de afacerea asta ca 
despre ceva urît și tîlhăresc? După mine, e un lucru cît se poate de legal. 
Teoria comunistă spune că totul aparţine poporului. Ce, noi nu sîntem 
popor? Așa că nu facem decît să ne ridicăm aurul. 

— Nuţine, șuieră Sally dezaprobator. Aurul e al poporului sovie- 
tic, ori ăla nu sîntem noi! 

— Ai întrucâtva dreptate, face Porta triumfător, dar muierea 
mea și comisarul de bărbată-su sînt poporani ruși, comuniști, și o să-și 
împartă aurul cu noi! E foarte social-democrat din partea lor, după 
părerea mea. 

— Ştii ceva? izbucnește Wolf într-un rîs zgomotos, lăfăindu-se în 
scaunul său rotativ de general. Mi-ar plăcea să-l putem lăsa pe Micuţul 
baltă pe cheiul de la Libau. Încă mai am să-i plătesc o poliţă pentru 
ziua în care a vrut să mă arunce în aer cu radioul ăsta. 

— Pesemne că nu ești în toate mințile, ţipă Porta. Nu-l judeca 
greșit pe Micuţul. S-ar putea să creadă că litera H e o poartă de rugby 
și Y o catapultă, dar, totuși, e ticălosul cel mai șmecher pe care l-a dat 
vreodată Reeperbahnul. Dac-am fi destul de idioţi să-l lăsăm la Libau 
și să-l împiedicăm să-și vadă cu ochii visul cel mai fierbinte—lenjerie 

[7] Stilou (n. trad.) 

neagră de mătase și pantofi din piele de aligator cu găurele—va fi destul 
de turbat pentru a seca Baltica dintr-o sorbire, ca să nu mai ajungem 
nicicînd în Suedia. 

Îmi amintesc că odată a fost ordonanța comandantului Arma- 
tei a 9-a din Hamburg—generalul de cavalerie von Knochenhauer. Un 
oarecare nemernic din Sankt-Pauli a răspîndit zvonul cum că Micuţul 
ar fi făcut o mînărie, lucru care nu l-a încîntat deloc pe Herr General 
von Knochenhauer. Micuţul a fost săltat pentru interogatoriu și l-au 
ciomăgit cum nu se mai poate, dar n-au reușit să scoată nimic de la el. 
Oricum, cînd a ieșit din nou pe Reeperbahn, șchiopăta, fusese degradat 
și era mult mai slab. 

„Kurt ăla e putred”, i-a explicat el lui David, odrasla blănarului 
jidan, în timp ce ședeau la Mîrțoaga fără cap şi beau bere. „E-un păduche, 
un șobolan mizerabil, un căcat de măgar! Hai cu mine să stăm puţin 
de vorbă cu el și să-l convingem să nu le mai scuipe altora în ciorbă!” 

„E-o jigodie, un avorton împuțit”, a urlat David, furios din cauza 
păţaniei Micuţului. Dar el nu dăduse niciodată ochii cu Kurt. „Nu-i 
decît o boașă retezată de eunuc”, a zbierat amenințător. 

După ce s-au înfierbintat pe cinste, au pus-o pe Petra Pungașa 
să sune la Vaca cu trei ugere, unde ședea Kurt și-și bea romul de mure. 

„Cu cine vorbesc?” a întrebat Kurt. 

„Cu mine, se-nţelege”, a zis Petra, ceea ce era destul de adevărat. 

„Cu cine? grohăi Kurt bănuitor. Ai un nume, drăguță, nu-i așa?” 

„Frăulein Miiller. Petra Miiller”. 

„Continuă! Ce amabil din partea ta să suni, Petra. Ce mai faci? 
Te-au luat cumva căldurile?” 

„Ascultă Kurt, am ceva fierbinte pentru tine! Poţi fi la Zirkusweg 
într-o juma' de ceas? E ziua ta norocoasă, dragule. O să sari în sus de 
bucurie, fii sigur!” 

„Vorbești serios? Am pornit!” 

Cu un sfert de ceas înaintea orei convenite, Kurt Găinarul se și 
instalase la colțul dintre Zirkusweg și Bernhard Nochtstrasse, învîr- 
tindu-se ca un yankeu negru care vinde „ceva ce arde la dește”. 

Din cabina paznicului a apărut Petra Pungașa care i-a șoptit ceva 
la ureche în timp ce-l cotrobăia cu o mînă în prohab, ca să-l învioreze 

niţel, iar cu ailaltă se servea de portofelul lui din buzunarul de la cur. 
Era a doua ei natură, modul ei de a-și cîștiga existența. 

De pe Kastanie-Allee și-au făcut apariția din umbra felinarului 
stins Micuţul, David al jidanului și Paul-Bani-Gata într-un camion 
pentru bere, împrumutat cu această ocazie. 

„Săltăm o încărcătură fierbinte. Vii cu noi?”, bubui vocea de bas 
a Micuţului din întunecimea cabinei șoferului. 

De îndată ce Kurt Găinarul s-a cățărat în camion, care, am 
uitat să vă spun, avea prelată, Micuţul și Bani-Gata au și sărit după 
el. Bani-Gata l-a pocnit de i-au sărit boașele pînă-n gât, iar Micuţul l-a 
înșfăcat de beregată și l-a împins pe spate de i-a pirîit șira spinării ca 
un lemn. Scotea niște sunete de parcă era cît pe ce să fie strangulat. 

Odrasla blănarului încerca să aţintească asupra lui un pistol 
Beretta și să-l ardă între ochi, dar, de fiecare dată cînd tocmai apăsa 
pe trăgaci, capul lui Kurt se afla în altă parte. Așa că prima împușcă- 
tură i-a ciupit doar virful urechii și a trecut prin prelata camionului 
și printr-o fereastră de la etajul trei. Acolo era cât pe ce să-i sară inima 
unui grăjdar din Soltau care se pregătea să-și dea drumul în Gerda Iapa. 
Următoarea împușcătură a sfîrșit în același loc și oaspetele Gerdei a 
fost atît de înspăimîntat încît și-a rupt un braț încercînd s-o șteargă 
pe scări în jos, în timp ce-și trăgea pantalonii. 

În clipa aia, Găinarul realizase că ia parte la o scenă autentică 
de lichidare pe care altminteri n-o întîlnești decît în filmele de groază. 

„Isuse Hristoase”, ţipa el, și Domnul se pare că l-a înzestrat cu 
forța a zece inși pe puţin, deoarece a reușit să-l pocnească în mutră pe 
Bani-Gata și să-și plaseze cu toată forța cizma lui americană în pen- 
dula Micuţului. Apoi a ţișnit cu capul înainte prin prelata camionului 
ca un obuz cu explozie întîrziată, a dat-o pe Petra cu roţile-n sus și s-a 
trezit pe pavaj, tremurînd ca varga de încordare. Petra ţipa ca din gură 
de șarpe și Kurt se învîrtea ca un titirez încercînd să-și dea seama dacă 
mai trăiește sau a fost cumva omorît. 

„Pune mîna pe el!”, lătra Paul-Bani-Gata, strecurindu-se pe dea- 
supra Micuţului care-și îngrijea podoabele maltratate. 

„Sfîntă Sinagogă—gemu David al jidanului—scîrnăvia face atîta 
gălăgie încît ai crede că cineva vrea să-l omoare!” 

„Atunci ia-i piuitul—zbieră Micuţul-—a respirat destul pînă 
acum.” 

Pînă la urmă, Kurt constată că totuși nu e mort, dar că va fi cât 
de curînd dacă rămînea pe loc. Așa că a țișnit cît l-au ţinut picioarele 
în jos pe Davidstrasse, pentru a putea coti pe Herbertstrasse, unde-ar 
fi fost în siguranţă. Pe acolo era rege; aia era parohia lui. Atita le-ar fi 
trebuit celor trei, să se ia după el. 

„Porcul ăla galben încearcă s-o șteargă! răcnea Paul. Puneţi 
gheara pe el.” 

Camionul de bere a țișnit pe Hopfenstrasse, pe urmele lui Kurt, 
care alerga ca un iepure, scăpărînd scîntei din cizmele sale americane. 
Tocmai era pe cale să dea colțul pe Herbertstrasse și să se pună îndă- 
rătul unei îngrădituri de fier, cînd l-a ajuns din urmă camionul și l-a 
strivit de îngrăditură. Arăta ca o zoaie de bere pe care un idiot a arun- 
cat-o pe perete o dată cu halba. Camionul s-a retras puţin pentru a 
O șterge înainte să apară potera. De obicei, tocmai cînd credeai c-ai 
scăpat, te puteau înhăţa cu ciomegele și pistoalele în ușile batante 
dinspre Davidstrasse Station. 

Au lăsat baltă hărăbaia mînjită de rămășițele lui Kurt și-au 
dispărut pe LanDezbriicke, sprinteni ca un rabin, cu SS-ul pe urme. A 
doua zi, tot Sankt-Pauli vorbea despre cum a fost găbjit Kurt Găinarul 
de către un șofer care a fugit apoi de la locul accidentului. Toţi copoii 
de pe Davidswacht se aflau în căutarea unui camion de bere, dar ăla 
zăcea pe fundul Elbei cu mirosul de bere spălat de mult. 

Louis Negroteiul, numit așa pentru că nu era un neamț 
pur-sînge—un fel de vicerege pe Reeperbahn—s-a apucat să se dea 
mare cum că el le-a dezlegat pe toate. Dar, un an mai tîrziu, a tras și 
ăsta pe dreapta. L-au găsit atîrnat de ceafă la capătul liniei de autobuz. 
Se îngrijorase auzind de plecarea neașteptată a lui Kurt și-a năimit pe 
vreo cîțiva ca să afle ce s-a întîmplat cu adevărat. Imediat a răsuflat 
cine fusese șoferul cu pricina, și toți șăfii de pe Reeperbahn umblau 
șușotind unul către celălalt: „Ăla, Micuţul, știi tu. Ăla și cu amicul său 
David, tipul cu guler de astrahan. Sînt dați dracului. Se pricep să pună 
lucrurile la punct!” 

Răzuirea lui Kurt Găinarul de pe asfaltul din Sankt-Pauli i-a făcut 

celebri pe Micuţul și pe odrasla jidanului. Erau pe cale să devină niște 
bogați experți într-ale înlăturării cetățenilor indezirabili din Hamburg. 
Dar, din păcate, afacerea asta rentabilă pe care-o puseseră pe picioare 
s-a sfîrșit cînd Micuţul s-a prezentat la dragonii bicicliști de la Breslau, 
iar David jidanul a tăiat-o în Anglia singurel cu o barcă, pentru că nu 
se împăca prea bine cu Adolf. 

— Cum îți mai toacă melița! face Sally enervat. De ce ne pierdem 
noi timpul cu baliverne din astea? Cui dracului îi pasă de ce-a făcut 
Micuţul pe Reeperbahn? 

— N-ai priceput ce vreau eu să vă lămuresc prin asta, așa-i? 
întreabă Porta, desfăcîndu-și brațele. Să vă intre bine-n craniile alea 
groase c-ar fi cît se poate de nesănătos să-l lăsăm pe Micuţul cu gura 
căscată în urma noastră pe cheiurile din Libau, și că s-ar putea ca ges- 
tul ăsta să ne scurteze considerabil viața! 

Peste melancolicul peisaj rusesc se ridică soarele în clipa în 
care își iau rămas-bun de la Sally pe terenul de decolare. 

— Nădăjduiesc că n-o să se împută toată treaba, face Wolf pesi- 
mist, în vreme ce Ju-52 dispare în nori cu Ministrul de Război. 

— Nu-i mai prost decît atunci cînd s-a născut, îl liniștește Porta. 
Știe dincotro bate vintul și va rămîne în picioare. 

Bătrînul refuză planul fără șovăire. Nu vrea să-și petreacă restul 
zilelor la Germerscheim sau pe undeva prin Siberia. Dar Porta nu 
renunță. Turuie neîncetat despre proprietatea poporului, și în cîteva 
zile îl dă pe brazdă pe Bătrinul, convingîndu-l că aurul e într-adevăr 
al nostru și că nu comitem nici o tiîlhărie dacă mergem să ni-l luăm. 
Planul începe să prindă contur. 

Sosesc de la Berlin cei doi specialiști în falsuri și semnături ai 
lui Sally. Fiecare aduce cîte două mape burdușite, împodobite cu vul- 
turul german. În zilele următoare, sanctuarul mecanicului-şef Wolf 
e într-o stare de fierbere continuă. Peste tot sînt numai documente 
STRICT SECRET. 

După ce Bătrinul studiază o vreme ordinele, se lăsă bătut, cu 
un hohot de ris. 

— În viaţa mea n-am mai întîlnit una ca asta! Nu poate da greş. 
Avem pînă și-un Ordin de zi al Fiihrerului! 

Porta, așezat lingă Vera, o punea la curent cu progresele lor de 
la vizita lui Sally. Îi arată cu mîndrie Ordinul de zi semnat de Fiihrer, 
cu vulturul special și tot tacimul. 

— Hai să-i dăm bătaie, spune el. Ordinele pentru o acțiune 
specială tip gherilă se află deja pe biroul comandantului de divizie, 
generalul Fund-și-Cizme! 

— Și dacă vreo persoană ultrazeloasă, cu un creier cît nuca ar 
încerca să verifice treaba asta la Cartierul General al Fiihrerului? întreabă 
Vera, cu o neîncredere firească. 

— Nu fi prostuţă, fetiţo! rîde Porta. Nici un dobitoc de neamţ în 
uniformă n-ar cuteza să-l sune pe Adolf și să-l întrebe dacă ordinele 
sale sînt pe bune! Crezi că bărbăţelul tău i-ar telefona lui Iosif ca să-l 
ia la rost fiindcă a lichidat o droaie de indivizi care și-au uitat lungul 
nasului? 

— Bine, s-ar putea să fie cum spui, se dă Vera bătută, căzînd pe 
ginduri. 

— Fir-aș al naibii, abia aștept din nou civilia, face Porta visător. 
O viaţă fără pericole, în care oricine se poate învîrti în voie, cu buzuna- 
rele pline de tot ce-i dorește inima. 

— Nu zi hop pînă nu sări șanțul, amice, murmură ea. Habar 
n-ai cât de anevoioasă poate fi viaţa unui civil. Ăia de acolo n-au nici 
un fel de reguli. 

— Dar nici nu-i obligatoriu ca cineva să salute primul, așa-i? 
sare Porta. Orice rahat poate trece pe lingă orice alt rahat fără să facă 
altceva decit să-și belească ochii unul la altul. Dar pentru noi cei care 
vom folosi clasa-ntii, am toate motivele să cred că va fi altfel. O să se 
holbeze la noi și or să ne pupe-n fund, numai să vrem. E mai bine să 
ai bani în buzunare decît grenade! 

— Da, să știi că ai dreptate, șoptește Vera. 

Porta așteaptă, cu o sticlă de coniac și un ibric de cafea, în timp 
ce Vera pleacă să caute un telefon pentru a încerca să ia legătura cu 
comisarul cînd deodată revine, scuipînd de furie. 

— M-am săturat, ţipă ea, aruncîndu-se într-un fotoliu. Dacă 
marțafoii ăia împreună cu bărbată-miu nu-și bagă minţile-n cap, s-a 
zis cu noi. sîntem buni pentru groapa comună. 

— Mi-am închipuit eu că vom avea necazuri dacă facem cîrdă- 
șie cu un poliţist afurisit, spune Porta, îngrijorat, turnîndu-și coniac 
în cafea. Îi știu eu p-ăștia! Sînt în stare de orice câtă vreme cineva le 
spune ce să facă. Dacă n-are cine, țopăie în cerc precum un stol de fete 
bătrîne peste care ai vărsat o găleată de pișat de vacă. Dacă nu găsim 
o soluție să-l punem în mișcare pe scrintitul tău de bărbat, o să avem 
parte în curînd de mai multe șocuri! 

— Asta-i tot ce ai de zis, mădular bleg de neamţ ce-mi ești? îl 
ocărăște ea, uitind că e o doamnă de viță nobilă. Pentru ce ai cap? Fă 
ceva! Dă tu ordine! Doar ești neamţ! Stai aici și leorbăi cafea și coniac! 
Continuă o vreme furioasă, scuipind cele mai crîncene înjurături pe 
care le permite limba și pe care cu siguranță nu le-a învăţat în căminul 
ei aristocratic. 

— Da, ce-i drept, situaţia e căcănie, admite Porta. Trebuie să 
recunosc că-i plăcut și bine să ai nădragii doldora de bani, dar îți dau 
și o mulțime de palpitaţii. Spune-mi, fetițo, omul tău le soarbe? 

— Nu, niciodată, spune ea. Dar de ce întrebi? 

Porta își suge ginditor un dinte și se trage de lobul urechii. 

— Bărbăţelul muncește din greu? 

— Ba bine că nu. Poţi fi sigur. A muncit ca un cal toată viața 
pentru statul ăsta prăpădit. Bea foarte rar, și atunci se îmbată cui. 

— Hm, asta îmi ia o piatră de pe inimă! Vezi tu, oamenii care 
beau prea mult văd lucrurile într-o lumină roz și totul pare-o joacă, un 
vis la beţie. Ia dă să vorbesc eu niţel în germano-rusa mea cu bărbățelul 
tău. Unde-i staţia radio? În curînd vom pune treaba pe roate și vom fi 
niște oameni bogați, cu domenii și drept de pescuit în Suedia. Îţi place 
somonul, fetițo? 


139 


E ușor să rămii nepătat cînd nu intri în afaceri și nu-ți faci 
de lucru cu alţi oameni. 


Henri de Montherlant 

— Daţi-mi drumul, bolborosi bătrinul jidan, încercînd 
să se smulgă din strînsoarea brutală a celor trei tineri. 

— Unde-ai dosit mălaiul? zbiară namila de soldat din 
brigăzile de asalt, pocnindu-l pe bătrîn peste figură. 

Femeia ţipă și încercă să-i sară în ajutor bărbatului, dar 
fu azvirlită înapoi pe culoarul întunecos. Ţipă din nou cînd 
bocancul omului din SA se înfundă în ea. Țipă pentru ultima 
oară cînd patul unei arme îi zdrobi faţa! Pe urmă magazinul fu 
jefuit. 

Cînd poliția ajunse la fața locului, îl găsiră pe bătrîn 
plîngînd deasupra trupului nevestei sale. Îl duseră la centrul de 
adunare de la Alt Moabitt și, opt zile mai tîrziu, îl spînzurară 
fiindcă și-a omorit nevasta. Era ziua în care Doctor Goebbels 
decreta: Ordnung muss sein!!! 


Era 3 aprilie 1936. 


Încep să se întoarcă oamenii din permisie pășind agale pe 
șoseaua întinsă. Cîţiva reușesc să se urce într-o mașină de ocazie, dar 
cei mai mulți sînt nevoiţi să străbată pe jos cincizeci de kilometri de 
la Svatogdrskaia. Trenul cu permisioniști nu merge mai departe. E 
ușor să-ți dai seama care dintre ei e de la ţară și care vine de la oraș. 
Oamenilor de la sate li se încovoaie genunchii sub povara bunătăţilor 
pe care familiile lor le-au îndesat în traiste la plecare. Orășenii nu-și 
cară decît echipamentul. Cu toții au însă un lucru în comun: își pling 
de milă, din care pricină întregul regiment cade foarte curind pradă 
celei mai negre deprimări. 

Ne răstim unii la alții, se iscă încăierări din te miri ce. Micuţul 
cotonogește opt oameni atît de crunt, încât e legat de un copac ca un 
dulău de pază. Pe-aici n-avem arest în care să-l virim. Unteroffizierul 


[1] (germ.) Ordinea se impune! (n. trad.) 

bucătar, un individ căruia-i spunem Ou fript, pentru că așa arată, e cît 
pe ce să fie fiert de viu în clipa în care doi inși, întorși din permisie, îl 
aruncă în cazanul de supă. A păcătuit cînd a spus: „Bine-aţi venit îna- 
poi la plăcerile frontului de est!” 

Porta pășește alene pe drumul principal, cînd dă nas în nas cu 
Sonia Pușcova, a cărei față rotofeie îi lucește de sudoare ca de obicei. 
Personal, ea se găsește foarte atrăgătoare, cu toate că nu i-ar strica să se 
bărbierească. Se izbește de Porta cu toată graţia unui camion încărcat, 
și-și încolăcește brațele ei dolofane în jurul grumazului său. 

— Vrei să vii în cotețul meu să-mi vezi găinușa cea nouă? îl 
întreabă, lingiîndu-l în ureche cu limba ei mare și băloasă. 

Dar Porta e mult prea deprimat pentru a-i trezi vreun interes. 

— Fac ceva pe găinușa ta nouă, mormăie el, și-i lipește o carabă 
răsunătoare pe fund. Oi veni altădată să te regulez și găinușa ta va 
putea sta pe prăjina ei, cotcodăcind în ritm cu noi. 

Singur singurel, Gregor intră șchiopătînd în ceea ce odinioară, 
înainte de război, fusese un hotel de lux. Acum e doar o grămadă de 
ruine, în care s-a deschis un bar primitiv, genul de bar pentru oameni 
cu bani, și încă mulți. 

— Ce hazna, zice Gregor, așezindu-se lingă Porta pe un scaun 
rahitic. Bere și șampanie, comandă el acru. 

— Ce dracu faci aici? întreabă Porta privind intrigat bastonul 
lui Gregor. Și ce s-a-ntimplat cu piciorul tău? 

— Mi-am scrîntit glezna la înmormântare, explică Gregor, înghi- 
țind pe nerăsuflate jumătate din conținutul cănii sale. 

O privește pe fata din spatele barului. 

— Eşti un bărbat drăguţ! spune ea în rusește. 

— Știu asta, răspunde el. Nu mai cred în Dumnezeul german, 
zice, întorcîndu-se către Porta. De abia cînd ai dus-o bine un timp, și 
apoi te întorci în ţara asta afurisită îți dai seama ce morman de rahat 
oferă Comandamentul Superior German eroilor săi obosiţi! Pe toți dracii! 

Intră și Bătrînul, urmat de Micuţul și Barcelona. 

— Acum le-am văzut pe toate, urlă Micuţul, explodînd într-un 
hohot de rîs cînd îl observă pe Gregor. Înălțimea sa şoferul-general 
s-a-ntors la cei loviți de sărăcie! 

— Ai fost decorat? întreabă Porta, arătînd spre KVK-ul?! colorat 
de pe pieptul lui Gregor. 

— Generalul meu m-a distins cu ea pe patul de moarte răspunde 
Gregor, întristîndu-se deodată. 

— Așa, așa. Deci s-a dus și el în Walhalla, face Porta cu părere de 
rău. Vaterlandul cere o grămadă de sacrificii de la noi. Cunosc familia 
unui colonel care a jertfit trei fii și două fiice pe altarul Vaterlandului, 
și să fiu al naibii dacă nu flutură și acum steguleţe de hîrtie pe la toate 
zilele naționale! 

— Da, e destul de greu, oftează. Gregor. Alta mi-ar fi fost soarta 
dacă generalul meu ar mai fi rămas în viaţă. 

— Fără-ndoială, admite Porta. Probabil că învingătorii te-ar fi 
atîrnat lîngă generalul tău! 

— S-ar putea, recunoaște Gregor. Dar ce-i mai rău? Să te tirăști 
prin noroiul rusesc cu o grămadă de plumb în maţe, sfirșind-o încetișor, 
sau să cazi cîțiva pași printr-o trapă, cu o funie legată de gît? Ehei! Am 
dus-o bine cu Statul Major General. Eu cu generalul meu și cu mono- 
clul nostru am avut cîteva manevre frumoase împreună. La început a 
fost ca în ziua de după festivalul toamnei! 

„Tot ce mai lipsește aici ca să fie asemănarea perfectă, zicea gene- 
ralul meu, lustruind la monoclul nostru, e mirosul de balegă. Trebuie 
să aducem toată adunătura asta în linie, trompeta el prin nasul lui ca 
un cioc de uliu. Unteroffizier Martin, o să te muţi în sectorul cadrelor, 
lătra el, semaforînd din monoclul nostru. În douășpe minute plecăm 
la biserică și-i reamintim lui Dumnezeu că e de datoria lui să acorde 
victoria armatelor germane!” 

Am preluat sectorul unui Leutnant care fusese retrogradat. Puţea 
a parfum mai rău decît o fabrică de mirosuri a unei tîrfe. Leutnantul 
ăsta era un poponar, așa că l-au făcut sclav la Germerscheim. Pe drum, 
am dat nas în nas cu vechiul meu amic, aghiotantul, porcul ăla împu- 
țit. Cînd m-a văzut, a încremenit ca și cum cineva l-ar fi lovit cu o bită 
între ochi. 

„Tu? mormăia el. Doamne din cer, tu! Și am sperat și m-am rugat 
să fii rupt în bucăţi și împrăștiat peste toată stepa rusească.” Se chiora 
la mine ca un amiral în larg pe punctul de a da ordin de deschidere 

[2] KVK: Crucea de război pentru merit (n. trad.) 

a focului pe toată linia. Pe urmă, și-a vîrît moaca atît de aproape de 
mine încît prin gura căscată i-am văzut amigdalele. „Ştii ce, Unteroffizier 
Martin? guița el ca un motan căruia i s-a călcat pe boașe. Ești cel mai 
afurisit și cel mai respingător individ pe care l-am întîlnit vreodată. 
Ești un șobolan al barăcilor. Asta ești! Dar pe mine nu mă duci! Te-am 
mirosit eu! Purtarea ta poate fi comparată cu cea a unui jidan lacom 
de bani, dar îmi închipui că ţi-am mai spus-o și altădată.” 

„Da, Herr Rittmeister, să trăiţi! am zimbit eu, pocnindu-mi de 
două ori tocurile ţintuite. Mi-am dat seama de multă vreme, domnule, 
că Herr Rittmeister nu mă tratează cu aceeași caldă afecțiune cum ar 
face-o cu un fiu!” 

Ar fi trebuit să-l vedeţi pe ticălosul de dragon biciclist, continuă 
Gregor. Avea o mutră ca a unui negustor ambulant de piei de iepure 
mîncate de molii. 

În drum spre popotă, generalul meu s-a necăjit din cauza unor 
cretini care nu ne-au salutat cu toate că steagul divizional flutura feri- 
cit pe aripa din față. Preotul regimentului a încasat-o pe loc fiindcă 
zgarda aia a lui nu era atît de albă pe cît dorea generalul meu. Asta l-a 
dat peste cap pe tăntălăul de pilot ceresc, de s-a încurcat în textul lui 
biblic și ne-a bălmăjit că Isus a luat parte la bătălia de la Cartagina și 
i-a înmânat lui Hannibal Crucea de Fier. 

„Ai nevoie de nițică odihnă, bunul meu popă”, s-a sborșit la el 
generalul meu chiar în mijlocul rugăciunii, și l-a potcovit cu opt zile de 
consemn în cazarmă înainte de-a apuca ăla să zică amin. Dar de-abia la 
jocul de război de după-amiază generalul s-a suit pe pereţi. Primise un 
mesaj de la Cartierul General al Fiihrerului—înţelegeți—care-i comu- 
nica, vezi Doamne, că nu nouă ni se va încredința 53 Panzer Korps, ci 
unui rahat de sudet cu dosarul de partid în regulă. Generalul meu 
și monoclul nostru au pus asta foarte tare la inimă. Noi anticipam, 
înţelegeţi, zdrobirea unui corp blindat și vărsarea pe cîmpul de luptă 
a unui pic de sînge german autentic. 

Era un secret profund, dar noi eram de-a dreptul geloși pe un 
coleg rus căruia-i ziceau Măcelarul din Kiev, datorită eficienţei sale 
remarcabile în a lichida trupele pe care le avea sub comandă. Generalul 
meu dorea să fie denumit Măcelarul Ucrainei, ceea ce ar fi sunat mai 
grozav în cărțile de istorie! 

„Ne așteaptă vremuri grele, prezicea generalul meu. În ziua de 
azi nu te mai joci de-a soldățeii!” 

Așadar, mesajul de la Cartierul General al Fiihrerului a ajuns 
în coșul de gunoi, ne-am lustruit monoclul și am luat o înghițitură 
țeapănă. Eram într-o asemenea proastă dispoziție încît am uitat să 
însemnăm sticla pentru a putea verifica dacă a luat vreunul pe șesta- 
che vreun gât de trăscău. 

Cînd l-am ajutat să-și pună uniforma, exact la ora douăzeci și 
trei, părea că nasul său de vultur a început să coboare puţin. Nu și-a 
mai verificat nici ora de culcare cu cele trei ceasuri pe care le tot căra 
după el. Era afectat frumușel de tot că-i dăduseră corpul nostru blindat 
unui idiot burduhănos din partid, de prin berăriile bavareze. 

„În curînd vor veni corbii să ne salte”, a zis el, și mi-a aruncat 
prin monoclul nostru o căutătură tăioasă. 

„Da, Herr General, să trăiţi! i-am răspuns pocnind din călcîie. Totul 
e sumbru! Civilii ne-au furat uniforma și noi, gentlemanii lui Dumnezeu 
și ai Kaiserului, trebuie să stăm la colț cu monoclul nostru în mînă. Da, 
să trăiţi, Herr General, astea-s vremuri afurisite. Nu ne putem aștepta 
la nimic bun din partea civililor. Ăştia-s progeniturile diavolului. Or 
să ne scuipe-n bere!” 

O vreme, am amuţit rumegînd situația. 

„Cîntă-mi puţin, Unteroffizier Martin”, mi-a ordonat el, tolă- 
nindu-se în scaunul său mare de general, pe care-l făcuse din pielea 
fostului său armăsar, Baldrian, care era atît de german încât regula și 
iepele în ritmuri wagneriene. 

M-am așezat la orga mecanică și m-am pornit să cînt: 


Chiar și eu, un bărbat dur 
am simțit înflăcărata 
căldură a dragostei... 


Dar nu i-a fost pe plac generalului. Era ceva prea domol. Așa 
că am cîntat: 


Caii gonesc 
ca furtuna în jur. 
O împușcătură în cap — 

Rittmeisterul e mort! 
Zdrobim dușmanul — 
Îl gonim acasă... 


Generalul meu n-a mai vrut să asculte, ci ședea acolo și părea 
că se face mai mic pe calul său mort. 

„Unteroffizier Martin, ai o pată pe veston”, a zis puţin iritat, ară- 
tînd spre o zgaibă cît un neg pe un cur de muscă. 

„Crezi că o să mor?” m-a întrebat el, punîndu-și monoclul nos- 
tru în ochi. 

„Sint sigur, Herr General, să trăiţi! i-am răspuns. Pe cei pe care-i 
iubește, luptătorul ceresc îi cheamă la masa lui.” 

„Da, toţi trebuie să închinăm drapelul odată și-odată”, a oftat el, 
cu o privire dezamăgită în ochiul înmonoclat. 

După descoperirea asta tristă a trebuit să mai ia un coniac, unul 
dublu. Între al doilea şi al treilea pahar, generalul meu a ajuns la con- 
cluzia că întreaga viață nu e decît o pregătire pentru moarte. 

„Unteroffizier Martin, dat fiind că ești doar Unteroffizier, şi în nici 
un caz un om educat, trag concluzia că nu te-ai gîndit niciodată la cât 
de trist e totul. Singuri venim pe lume și tot singuri mărșăluim afară 
din ea." 

O vreme, am tăcut amindoi, fiecare cu gîndurile sale. Stăteam 
acolo și mă gindeam ce grozav ar fi dacă bătrinul clovn și-ar muta curul 
în pat și ar aluneca în lumea viselor, unde totul e împroșcat cu sînge 
german și rusesc, Înţelegeţi, aveam o muiere care mă aştepta la statuia 
lui Bismarck, acoperită toată cu găinaţ de porumbei. Era o Blitzmădel 
și se ardea cu tot regimentul. Cînd era foarte excitată, putea face și un 
cadavru să-și dea drumul. 

Generalul meu mai luă un gât de optimism corsican. 

„Ești ferm convins că o să mor, Unteroffizier Martin?”, a început 
iarăși cu diareea verbală, printre cîteva mormăituri de mulțumire. 

Mi-a fost permis să iau și eu una mică, drept recompensă pentru 
răspunsurile mele cinstite, lucru foarte neobișnuit în ceea ce-l privea 
pe generalul meu. Bineînţeles că a trebuit s-o beau în poziție de drepți, 
fiindcă așa se petrec lucrurile în cercurile ofițerești. 

Pe urmă, el și cu monoclul nostru, au început să mărșăluiască 
încoace și încolo prin cameră. Pintenii noștri zornăiau într-un mod 
foarte prusac. Cînd eram în uniforma de noapte, întotdeauna purtam 
cizme și pinteni pînă cînd ne suiam în pătuţ. 

Felul în care arăta în timpul acestor plimbări îţi amintea de un 
regiment întreg de husari sărind la beregata dușmanilor Germaniei și 
ciocănindu-le căpățina cu săbiile. Era tipic din partea generalului meu 
și a monoclului nostru să mărșăluiască încolo și-ncoace cînd trebuia 
să facă sîngele albastru să-i iasă din cap și să-i intre-n fund pentru a 
putea gîndi. 

După o vreme, cînd începusem deja să ameţesc de cît mă tot 
învirteam pentru a fi cu fața la generalul meu, s-a oprit și m-a fixat 
brusc cu privirea ca un călău care măsoară din ochi ceafa unui individ 
pe cale să-și bălăbăne deștele de la picioare. 

„O să-ţi dau un ordin, Unteroffizier Martin, și dracu o să te ia 
dacă n-o să-l execuți întocmai și la timp!” Făcu o pauză bunicică, scăr- 
pinîndu-și nasul acvilin: „Dacă va fi s-o iau din loc pentru a servi în 
marea armată, ceea ce se va întîmpla probabil înainte de-a trece tu pe 
loc repaus definitiv, trebuie să ai grijă ca fanfara de la 5 Husari să-mi 
cînte la înmormântare Rote Husaren.” 

„Prea bine, Herr General, să trăiţi! am răspuns, pocnind cuminte 
din călcîie. Totul va fi aranjat cum ordonă generalul. Gorniștii de la 
Husari vor sufla pînă li s-or înroși trompetele!” 

„Atunci mă bazez pe tine, Unteroffizier Martin! Dar vezi, ai grijă 
ca Stabsmusikmeister Breitenmiiller din 5 Husari să amplaseze la căpă- 
tiiul sicriului meu doi Leibhusaren în uniformă completă de paradă, cu 
săbiile în bernă. Alți doi husari din Regimentul 5 Trompeţi să cînte Der 
tod reitet auf einem Kohlenschwarzen Rappen!?l. Andante, se-nţelege. Dar 
dacă din nefericire n-o să putem obține Trompețţii de la 5 Husari, fiindcă 
sînt plecaţi să lupte pentru bătrina Germanie, atunci să ai grijă să fie 
format un cor de soldați bine instruiți, din nu mai puţin de douăzeci și 
cinci de oameni, și tu, Unteroffizier Martin, o să cînţi solo-ul. E limpede?” 

„Da, să trăiţi, Herr General! Permiteţi să raportez, am început deja 
să cînt!” 


[3] (germ.) Moartea călărește pe un cal negru ca smoala (n. trad.) 

Apoi, generalul meu s-a virît, în sfîrșit, în așternut. Era atît de 
prins de treaba cu mierlitul lui, că s-a urcat în pat și abia dup-aia și-a 
dat seama că mai avea cizmele cu pinteni în picioare. S-a necăjit un pic 
pe chestia asta, dar noi i le-am scos și, după ce i-am citit niţel despre 
Bătrînul Fritz, a tras-o pe un somn adînc. 

A doua zi dimineaţa, am fentat inspecția. În schimb, ne-am 
dus să trecem în revistă florile din parcul castelului. Stratul cavaleriei, 
cu lalelele galbene, îl încînta ca de obicei. Stăteau acolo drepte ca aţa, 
înclinîndu-și cefele întocmai ca gloabele din 7 Ulani de la Diisseldorf, 
regimentul nostru. Erau cei care călăriseră drept în iad într-un atac 
nebunesc de cavalerie la Cambrai, în 1915, cu generalul meu în frunte. 
Pe atunci noi eram Oberstleutant. Ne trambalam de fiecare dată cînd 
vorbeam de plimbarea aceea călare. Parșivi cum sînt englezii, au înși- 
rat mitraliere pe tot locul, așa că nu era simplu să lansezi o cogeamite 
șarjă de cavalerie. Dacă ei ar fi fost ăi de-ar fi lansat șarja, noi i-am fi 
întimpinat în scări, faţă în față, cu săbiile trase și lăncile pregătite. 

Cînd am ajuns la crinii albi, generalul meu a făcut riduri pe 
toată fruntea și s-a pornit să blesteme ca o ceată întreagă de marinari 
într-un tractir arăbesc! 

„Infanterie tipică, trompeta el. Arată ca o droaie de călugărițe 
care tocmai au fost violate de niște marinari francezi. Vezi crinul ăla 
prostesc de colo? Doi centimetri afară din rînd. Înlătură-l, Unteroffi- 
zier Martin! La gunoi cu el! Dacă nu sîntem atenţi, se va duce dracului 
toată disciplina!” 

La trandafirii roșii—stratul artileriei—buna noastră dispozi- 
ție a mai crescut cu cîteva grade și ochii noștri albastru-degeraţi s-au 
înseninat. Trandafirii erau acolo, baterie de baterie, arătînd de-a drep- 
tul soldățește. 

„Așa da!” făcea generalul meu, scoțindu-și de trei ori monoclul 
din ochi, semn că era plăcut impresionat. 

Am mers înc-un pic încoace și-ncolo, admirînd priveliștea. 
Dar cînd ajunserăm la unitatea de intendență—florile albastre de 
nu-mă-uita—se înnoră. Dumnezeule, ce porcărie! Așa se întîmplă 
întotdeauna cu trupele de eșalon. Boi de jug, cu toții. Habar n-au care-i 
dreptu' și care-i stingu. Le dai să țină niște paie în mîna dreaptă și 

niște fîn în stînga și pe urmă strigi: „Copita cu paie! Copita cu fin!” 
Detașamentele lor de călăreți nu-și pot găsi nici o fată care să vrea să 
aibă de-a face cu ei așa că nu le rămîne altceva de făcut decît să dea la 
iepe atunci cînd au ocazia. 

Generalul meu condamnă la moarte tot stratul de nu-mă-uita, 
așa că în amurg am plimbat mașina de tuns iarbă prin toată grămada. 

Trupele de blindate—trandafirii roz—au produs o impresie 
ceva mai bună. Ce sumedenie de spinări drepte! M-am simţit mindru 
că-s Panzer Unteroffizier. Le-am privit vreme îndelungată și, în cele din 
urmă, ne-am autoconvins că lucrurile nu-s chiar atît de negre pe cît par. 

„E nevoie de vlagă să fii soldat în blindate”, zicea generalul meu, 
clănțănind din dinţii lui falși. 

Am clătinat din cap în timp ce treceam pe lingă trupele de 
geniu—lalelele negre. Ăștia, oricum, sînt găinarii armatei. Dar cînd 
am ajuns la unitățile de aprovizionare-—stratul de varză—am avut 
un șoc. Dragonii lui Moise atîrnau pe-acolo ca o grămadă de mădulare 
infectate de gonoree. 

Pe loc, generalul meu le-a condamnat pe toate la moarte. „La 
camerele de gazare cu ele!”, mirîia el, fără a avea habar cît de impor- 
tantă este o unitate de aprovizionare. 

Totul s-a dus dracului cînd am ajuns jos în livadă și-am inspectat 
sperietorile. Purtau uniforme rusești. Generalul meu a făcut o mutră 
nostimă cînd am descoperit că prima avea cizmele nelustruite. Celelalte 
două aveau vestoanele încheiate strimb și ultima purta chipiul invers. 

Generalul meu mai să-i înghită pe grădinari, care au sosit în 
goană. I-am gonit prin livadă cu atîtea amenințări și atât de repede încât 
le atîrnau limbile pînă-n piept și curul li se freca de pămînt. 

Un individ bătrîn și cărunt s-a scăpat pe el ca o fecioară într-o 
noapte de vară și i-a împroșcat cizmele de sus pînă jos. Generalul meu 
a scos pistolul și l-a îndreptat către Untermensch care, bineînţeles, a 
leșinat de frică. L-au trimis pe front a doua zi, să-și petreacă restul 
războiului într-o unitate de colecționari de cadavre. 

Eram într-o foarte proastă dispoziție cînd ne-am întors la cas- 
tel. Îngerul victoriei n-a primit decît un salut din mers. Santinelele 
au deschis furtunos ușile, dar una dintre ele a scăpat-o din mînă și l-a 

pocnit pe general drept în mutră. Ar fi trebuit să-l auziţi. N-a răcnit ca 
orice Unteroffizier timpit, dar ceea ce le-a spus mergea direct la țintă. 
Pur și simplu i-a împușcat cu cuvinte pe cei doi gardieni. 

„Niciodată să nu umbli cu mănuși cu oameni de ţeapa lor”, fon- 
făia el. 

Da, generalul meu făcea ce voia cu orice om din divizia noastră. 
Semna mandate de execuţie fără ca măcar să le citească. Oricum, nu 
prea pierdeam mult timp cu genul ăsta de treburi. 

Pe coridor, ne-am lovit de preotul catolic, care era atît de gras 
încît se legăna tot timpul. Fiecare bucată din el tremura ca o piftie. 
Generalul meu s-a oprit pe coridor, fără a lua în seamă salutul preotului. 

„Vasăzică, tu ești, venerabile părinte? Nu prea te arăţi des, dar 
probabil că ești ocupat pregătind drumul pentru atîția soldați care 
cad pentru Vaterland!” 

„Prea bine, Herr General!” îngăima pierdut pilotul ceresc, arătînd 
de parcă era gata să dea pe loc ortu popii. 

La vederea preotului militar, generalul meu care-și vîrise gâtul 
său lung în guler și-l înălță dintr-o dată și-și înșurubă mai zdravăn 
monoclul în ochi. 

„Da, trebuie că eşti foarte ocupat, venerabile părinte”, i-a scuipat 
el. Nările nasului său borcănat fremătau de parcă ar fi mirosit un hoit. 
„Bocancii nu ţi-s lustruiţi, dar probabil că domnii din detașamentul 
preoților au alt regulament de echipare cu care eu nu-s obișnuit! Trei 
zile consemn în cazarmă, venerabile părinte, și din oră-n oră te vei pre- 
zenta la aghiotantul meu cu cizmele bine lustruite și cu echipamentul 
lună. E posibil să ţi se fi permis să te-nvirți neregimental de jegos în 
divizia din care-ai venit, dar aici, în divizia mea, nu!” 

Așa că l-am lăsat baltă pe dragonul lui Isus să judece situaţia. 
După ce am plesnit de cîteva ori cu cravașa cizmele noastre de călărie, 
am ordonat jocuri de război pentru toată garnizoana. Așa obișnuiam 
să facem de fiecare dată cînd ofițerii urmau s-o ia pe coajă. Cînd am 
ajuns, erau adunați cu toţii. Generalul meu se pricepea la genul ăsta de 
acțiuni. Era întotdeauna stăpin pe situație. Nimeni nu-l fenta niciodată. 
Eu trebuia să supraveghez ceasul de carton, așa că aveam o imagine 
bună asupra evenimentelor, și mă așezasem în așa fel încât să pot trage 

din cînd în cînd cu ochiul fără ca ei să bage de seamă. Divizia noastră 
avea cea mai bună ladă cu nisip din toată armata. A avut grijă gene- 
ralul meu de asta. Erau acolo zeci de rîuri, fluvii, tunuri, tancuri; și pe 
tot locul poduri pe care le puteam arunca în aer sub nasul inamicului. 

Generalul meu a privit multă vreme cu răutate fețele crispate 
din jurul mesei de război. Apoi le-a ţinut un discurs interminabil des- 
pre ce se va întîmpla dacă Germania se va alege, ca de obicei, cu curul 
tăbăcit de către dușmanii noștri mizerabili. 

„De data asta-și vor bea berea din ţestele noastre, a prezis el. 
Organele noastre sexuale vor decora zidurile popotelor lor ofițerești. 
Dar—jură el pe monoclul nostru—înainte de a se ajunge pînă acolo— 
și îndură-se Domnul să nu se întîmple astfel, adăugă el cu tonul unui 
arhiepiscop—trebuie să avem grijă ca dușmanii să ne cunoască. O 
să-i bombardăm cu foc din artileria cu rază lungă—explica el, plim- 
bindu-și degetul arătător încoace și-ncolo pe masa de simulare. Apoi 
blindatele noastre vor înainta într-o formație nimicitoare în formă de 
V. Tiger-ii noștri grei le vor tăia pofta de război. Pe cei rămași îi vom 
zdrobi sub șenilele tunurilor autopropulsate, iar pe cei ascunși îi vom 
prăji cu aruncătoarele de flăcări.” Și-a trîntit arătătorul pe un sat, dis- 
trugîndu-l dintr-o lovitură. 

Toţi ofițerii priveau triști în direcția satului zdrobit. Vedeţi voi, 
porțiunea aceea era teritoriu german, cu vaci germane și cu țărani de-ai 
noștri rotofei. 

„Germania nu va capitula niciodată, domnilor, băgaţi la cap!” 
șuiera generalul meu, lăsînd monoclul nostru să-i cadă din ochi. Deo- 
dată și-a dat seama ce timpenii îndrugă. După o scurtă pauză în cursul 
căreia a pedepsit cîțiva locotenenţi mutîndu-i la infanterie—fiindcă 
chicotiseră la o poveste deșucheată—i-a făcut semn șefului de Stat 
Major, Mistreţul-—o prăjină uscată de general-maior cu un picior ţeapăn 
și cu un plasture pe-un ochi—care a preluat comanda și simulacrul 
de război s-a pornit. 

Primul a păţit-o un Rittmeister care înainta prea repede. Con- 
fundind propriile linii cu cele ale inamicului, a lăsat cîteva Stuka să-i 
paradească propriul corp de blindate, care pregătea o ambuscadă asu- 
pra unor tancuri T-34 ale inamicului. În aceeași noapte, Rittmeisterul 

respectiv vărsa lacrimi amare într-un regiment de linia-ntâi. Generalul 
meu nu i-a acordat nici măcar permisia regulamentară de trei zile. Cu 
noi, nimeni nu se simţea în siguranță. Tocmai cînd se aciuiau mai bine 
la Statul Major și contau pe-o viață lejeră, dintr-o dată își luau zborul 
spre o unitate de linia-ntîi—anticamera Walhallei. 

Ceva mai tîrziu, un maior și trei locotenenţi s-au trezit mutați 
din brațele ocrotitoare ale diviziei pentru c-au luat-o greșit cu tancu- 
rile inamicului. 

Generalul meu devenea din ce în ce mai cătrănit și privirea-i 
de gheață licărea cumplit. 

Întrezăream deja cursul evenimentelor. Înainte de sfîrşitul 
acestor manevre simulate, divizia va fi într-o criză acută de ofițeri. 
Era totuși bine, gindeam eu, că ăștia nu erau ofițeri adevărați, ci doar 
rezerve—rahat de prisos pentru război, ca să zic așa. Dar Dumnezeul 
nostru german i-a păstrat pe cei mai buni pentru desert. Toată furia 
acumulată a căzut asupra aghiotantului—porcul ăla împuțţit. Se infil- 
trase atit de mult în infanteria lui Ivan încît a pierdut o baterie întreagă 
de SP-uri. Generalul meu și-a înălțat gâtul cu o juma' de metru afară 
din guler, asemeni unui comandant de submarin care-ncearcă să scu- 
funde o navă de luptă. Tolomacul de aghiotant, apucat de un atac de 
frisoane andaluze, și-a pornit bateria antiaeriană să doboare suportul 
nostru aerian. Avioanele cădeau pe toată suprafața de simulare ca o 
ploaie de confetti. 

Rînjeam ca un nebun acolo, lingă ceasul meu de carton. Era gro- 
zav să-l vezi pe ticălosul de aghiotant la ananghie. Arăta ca un șobolan 
constipat. Generalul meu i-a spus o grămadă de chestii pe un ton care 
mai că l-a pus în fund și s-a strecurat afară ca un candidat la sinucidere 
pe jumătate înecat. 

Pe urmă, generalul meu a oprit jocul de război înainte ca ofițerii 
incompetenți să ne ruineze complet armata. Celor rămași, le-a ţinut un 
discurs lung în care le-a împărtășit sentimentele lui cu privire la civilii 
în uniformă. S-a pornit să le spună că Attila era mult mai bun decît un 
general din ziua de azi. Nu era împovărat cu ofițeri în rezervă, dar în 
schimb avea în jurul său războinici înnăscuțţi care știau să mînuiască 
o bită și să zdrobească ţestele celor din alte triburi. 

Chiar atunci am șters-o trintind ușa după noi. Lăsasem ceasul 
de carton potrivit la douășpe și cinci, numai ca să le dau deștepţilor 
motiv de gîndire. Apoi ne-am schimbat uniforma și-am pus pe noi 
costumul de campanie cu artileria noastră de mînă la șold. 

„La lucru”, a ordonat generalul meu, și a zbughit-o afară printre 
cîrduri de gîște și orătănii gigiitoare care credeau ca șoseaua le aparține. 
„Pe toţi dracii”, gindeam. E vreme de rugăciune. Îl cunoşteam 
pe generalul meu și știam prea bine de ce e-n stare cînd e prost dispus. 

Imediat după împrăștierea păsărilor ne-am suit în mașina Sta- 
tului Major și-am pornit-o prin satele întunecate cu emblema noastră 
divizională pe aripa din față și crăpăturile albastre pe faruri, astfel încât 
nimeni să nu se îndoiască de cine va să vină. Generalul a bombănit tot 
drumul. „Lăudat fie Domnul atotputernic și pace-n lume”, gindeam eu. 

Generalul meu se hotărise să-i inspecteze pe trintorii stațio- 
naţi peste tot prin cartierele civililor. Am nimerit peste închisoarea 
divizională ca un foc de artificii de Crăciun cu efect întîrziat. Gardienii 
jucau cărți cu prizonierii și armele le spinzurau prin cuierele de din- 
colo, din latrine. Ar fi trebuit să-l auziţi pe generalul meu și să-i vedeți 
pe prizonieri și pe gardieni ţopăind ca niște gîndaci de bucătărie pe 
o plită încinsă. După ce toţi au fost vâriţi în celule, am primit ordin să 
încui ușile și să le nituiesc. Cînd i-am înmînat cheile generalului meu, 
le-a azvârlit cît a putut de departe, în capătul celălalt al unui morman 
de gunoaie. 

În final le-am demontat pistoalele-mitralieră și-am împrăștiat 
piesele peste întreaga Westfalie, în așa fel încît să aibă frumușel de 
furcă în clipa în care li se va ordona să prezinte armele la control. Da, 
da, generalul meu se pricepea să facă din civili niște imitații accepta- 
bile de soldați. 

În următorul loc în care am aterizat, ofițerul de serviciu a apărut 
în pijama și-n papuci de casă. Generalul meu a făcut un tărăboi grozav. 

„Inamicul e la marginea orașului, răcnea el, mai să-l împungă 
pe ofițerul somnoros în față, cu nasul său borcănat. Inamicul e pe cale 
să pătrundă în oraș”, repeta. 

„Asta nu-i prea bine”, murmura maiorul, întinzîndu-i genera- 
lului meu un „deschizător de ochi” cu coniac. 

„Dragul meu, n-ai priceput că dușmanul a sosit aici cu avan- 
garda blindată gata să te înțepe în fund?” spunea generalul meu cu 
un calm zdrobitor. 

„Păi atunci cred că nu ne mai rămîne de făcut decît un singur 
lucru. Maiorul zîimbea în vreme ce-și trăgea nădragii de pijama pîn-la 
piept. S-o ștergem de-aici înainte de-a fi făcuţi ferfeniță! Dar ce l-a găsit 
pe dușman să dea buzna încoace?” 

De data asta ne-am ieșit practic din cizmele noastre de călărie. 
Ne-a căzut monoclul de campanie, care s-a făcut țăndări, dar, slavă 
Domnului, aveam mereu cîte unul de rezervă în buzunarul nostru de 
la piept. 

„Dă alarma!” răcnea generalul meu, turbat. 

„Prea bine, Herr General, să trăiţi!” i-a răspuns maiorul, ieșind 
cu pas tărăgănat și așezindu-și pe ţeastă casca de tinichea. Apoi și-a 
ițit capul pe poartă și a zbierat de trei ori „Alarmă!” pe ulița adormită. 

O vreme nu s-a întîmplat nimic, dar pe urmă telefonul s-a pornit 
să sune cu furie. Generalul meu a ridicat receptorul și o voce furioasă 
a vrut să știe cine era idiotul care a strigat „Alarmă” în puterea nopții. 

„Eu! urla generalul meu în receptor. A fost ordonată o alarmă 
fiindcă ne-au înconjurat parașutiștii!” 

„Trebuie c-ai halit o cizmă veche și ţi-a căzut greu la stomac, 
se rățoi vocea de la celălalt capăt al firului. Du-te și te culcă, băi idiot 
obsedat de război, și ai răbdare cu porcăriile alea pînă la ziuă. Nici un 
parașutist în toate minţile n-ar ateriza aici, doar nu facem nimănui 
nici un rău.” 

Generalul meu a aruncat dezgustat telefonul și l-a pironit pe 
maior cu o privire distrugătoare, generalicească. 

„O să mai auzi tu de mine” i-a făgăduit, sumbru. 

„Prea bine, Herr General, să trăiţi!” piuia maiorul, ducînd la cască 
mîna care nu trebuia. De-abia în momentul ăla realizase cine era oas- 
petele din faţa lui. 

„Ce individ fără coloană vertebrală! șuiera generalul meu în timp 
ce năvăleam într-un alt sat. O să-i pară rău că nu l-au vizitat cu adevă- 
rat parașutiștii în locul nostru.” 

Ca niște emisari din alte galaxii, ne-am năpustit asupra unui 

cantonament în care se adăpostise de răcoarea nopții un regiment de 
pușcași și soilea în paturi țărănești lătăreţe. 

O prăjină uscată de Feldwebel cu casca pusă de-a-ndoaselea pe 
cap tușea un fel de raport. Tocmai cînd se gîndea cam ce-ar mai putea 
fi de raportat, și-a dat seama că uitase să strige: „Atenţiune!” Netrebni- 
cii zăceau care-ncotro, sforăind cu capetele pe mese, durîndu-i undeva 
de serviciul de gardă. 

„Dă alarma, ce mai aștepţi?, ţipa generalul meu. Inamicul e pe 
cale să pătrundă în oraș!” 

„Cum?” grohăia înspăimîntat Feldwebelul, suflindu-i generalului 
în nas un damf de șnaps ieftin. „Cum?” a repetat caricatura de soldat, 
scărpiniîndu-se vehement în fund. 

„Sună alarma, imebecilule!” a ţipat din nou generalul meu, băgînd 
în sperieți mîța companiei, care trăgea la aghioase după sobă. A sărit 
drept în sus și a aterizat ţeapănă pe patru labe. 

„Servus, Herr General, să trăiţi!” mieuna ea. 

Prăjina s-a apucat să gîndească atât de intens încît i s-a boţit 
casca. A înșfăcat centironul și pistolul care spînzurau de-un cârlig, s-a 
dus la unul dintre „frumoasele adormite” și s-a apucat să-l zgâlțiie! 

„Herbert, chirăia el! Trezește-te, fir-ai să fii!” 

„Cară-te” i-a răspuns Herbert, trimiţindu-i un pumn somnoros. 

„E important, Herbert! Hai! Scoală! îl implora prăjina. Du-te și 
dă-i o pauză comandantului, și spune-i că i-a sosit dușmanul cu tan- 
curi și cu tot felul de fierăraie!” 

Ar fi trebuit să-l vedeţi pe generalul meu! Arăta de parcă ar fi 
fost bătută echipa sa favorită de fotbal, urmînd să facă din clipă în clipă 
o criză germană de apoplexie. Faţa i s-a înverzit și apoi i s-a învinețit. 
Timp de cîteva minute n-a fost în stare să articuleze pur și simplu 
nici un cuvint, lucru neobișnuit la el. Dar imediat i-a revenit vocea sa 
răzbunătoare. 

„Sîntem în război, nenorocitule”, răcnea el. Presupun c-a fost 
auzit pînă-n sudul Franţei. Îndată vor sosi tancurile inamicului și ne 
vor smulge carnea de pe oase. Dă alarma! Stufe 31, omule, fir-ai tu să fii!” 

„Am înțeles, Herr General, să trăiţi”, bălmăjea Feldwebelul, scăr- 
pinîndu-se gînditor în cap, pe sub cască. 

[4] (germ.) STUFE 3: alarmă de gradul trei (n. trad.) 

„Mișcă-ţi fundul, Herbert! Sună alarma Stufe 3! Trezește-i pe 
comandanții de pluton. Spune-le că au venit englezii cu tancurile lor, 
și să facă bine să-și adune hanţele ca s-o ștergem pînă nu ne trezim 
prizonieri. Dă-i zor, Herbert! Încă n-ai aflat că-i vreme de război?” 

„Pușcociul meu!” bolborosea Herbert, pe trei sferturi adormit. 
A întins mîna, bîjbîind, după pușca lui care atîrna de-un cârlig lîngă 
fereastră, arătînd la fel de amorţită ca și proprietarul ei, dimpreună 
cu restul gărzii. 

„Să-mi facă mie una ca asta! biziia generalul meu, ițindu-și din 
guler toată mutra sa de vultur. Sînt cu toții nebuni de legat și-și închi- 
puie că pot trăi pe spinarea ţării! Unteroffizier Martin, arată-le cum se 
dă alarma cînd inamicul bate la ușă!” 

Am pus mîna pe-o „chitară”, am vârît în ea un tambur plin și 
am ars întreaga încărcătură. Pe urmă am schimbat încărcătoarele și, 
pentru mai multă siguranţă, am repetat operațiunea, trimițind o nouă 
salvă în direcția opusă, de-a lungul uliței. 

În câteva case s-au aprins lumini și voci somnoroase zbierau 
în semn de protest. 

„Apără-ne, Doamne! mormăia generalul meu, scoţindu-și mono- 
clul nostru din ochi. Șleahta asta nu respectă nici măcar măsurile de 
camuflaj!” 

După vreo zece minute bune, numa' ce apare un rezervist obez 
călare pe-o motoretă de-a armatei datată 1903. 

„De-a ce dracu vă jucaţi, descreieraţilor? ţipa el furios, cît pe ce 
să cadă din șa. Rafale de armă aici, în puterea nopții? Pe toți dracii, asta 
vă va duce în fața curții marţiale!” 

„Fii sigur de asta, amice”, scrîșnea generalul meu. 

Cînd a văzut vipușca roșie și frunzele de stejar ale generalului, 
ofițerul în rezervă a lăsat motoreta să-i cadă la pămînt. A rămas locu- 
lui ca trăsnit, într-o poziţie pe care oamenii buni la suflet ar fi putut-o 
numi chiar poziția de drepți. Ne-a trebuit ceva timp. Ca să aflăm de la 
el că e ordonanța regimentului. 

„Blindate inamice se apropie de zona noastră de cantonament!” 
a tunat generalul meu, de parcă ar fi fost Marius în persoană pe cîm- 
purile Raudine. 

„Ce fel de blindate>” voia să știe obezul de dragon biciclist, care 
se chiora la noi. 

„Tancuri englezești, Herr Oberstleutnant”, i-a rînjit Prăjina săltin- 
du-și centura care-i alunecase pe fund peste șoldurile sale inexistente. 

„Doamne, fie-ţi milă de noi!” ţipă grăsanul îngrozit, mutiîndu-și 
greutatea de pe un picior pe altul. 

„Sigur c-o să-i fie, lătra generalul meu. Dar mai întâi ar trebui să 
te descurci singur, drăguțule.” 

Tocmai atunci a sosit, legănîndu-se, și-un locotenent, înţolit 
cu nădragi de călărie, șlapi și-o cămașă de pijama cu dungulițe roșii. 

„Comandantul vrea să știe ce dracu' se-ntimplă și de ce se trage 
în toiul nopții.” 

Generalul meu s-a holbat uluit la ofițerul ciudat îmbrăcat. 

„la spune-mi, dragule, aici e serviciu de mesagerie sau regiment 
prusac>” și i-a tras un perdaf locotenentului ăluia în șlapi și pijama, de 
te luau fiori ascultindu-l. O, da' strașnic spectacol a mai fost! 

Cînd i s-au epuizat blestemele și amenințările, s-a îndreptat 
zornăind din pinteni spre un tun antitanc ce zăcea plictisit de moarte 
în niște boscheţi. Fără să privească în dreapta sau în stînga și fără să 
se gîndească la urmări, a declanșat mecanismul de dare a focului și a 
tras de coardă. 

Bum!-—a tunat mașinăria de 75 mm. 

„Uite cum zboară plăcinta mătușii din cuptor”, gîndeam eu 
în timp ce obuzul despica noaptea, șuierînd și trezind toate păsăre- 
lele germane de prin cuiburile lor pricăjite. Germania-i obișnuită să 
aibă de-a face cu războaiele, dar nu se-ntîmplă prea des ca tunurile 
să bubuie chiar la ea acasă. Obuzul a trecut la rînd prin trei case, rea- 
ranjind puţin mobilierul. S-a oprit în depozitarul de muniţie dintr-un 
Panzer Spăhwagen!?. Măiculiţă, ce grămăjoară de muniţie a sărit în aer! 
Vehiculul ăla de recunoaștere s-a risipit peste jumătate din Westfalia. 
Cîteva bucățele au căzut în Rin și altele în Weser. Dar rezultatul a fost 
că regimentul adormit a revenit din nou la viață. Cum se mai mișcau! 
Cei mai mulți alergau să-și scape pielea, dar cîțiva obsedați de război 
au vrut să riposteze. Ce priveliște i-a fost dat soarelui german să vadă 
cînd a răsărit în cele din urmă. Era cât pe ce să apună din nou. Ascultați 

[5] (germ.) PANZER SPĂHWAGEN: vehicul de recunoaștere (n. trad,) 

ce vă spun? O companie blindată a luptat eroic timp de două ore și nu 
s-a dat bătută decit atunci cînd casa pe care-o apăra a fost complet rui- 
nată. Apoi au descoperit, spre groaza lor, că inamicul fusese propriul 
batalion de motociclete. 

Exercițiul de alarmă al generalului meu s-a soldat cu opt zeci 
și opt de răniți și nouă morţi. Doi s-au sinucis și alți trei au fost dați 
dispăruți. Faptul ăsta a provocat multă bătaie de cap, pînă cînd și-au 
dat seama că n-aveau cum să fie luaţi prizonieri de către englezi pen- 
tru că nu existau nici un fel de englezi. Nu era decît un fel de-a se juca 
al generalului meu. 

„Fir-aș al naibii, oamenii ăia au dezertat în toată regula”, mur- 
mura generalul. L-a chemat pe șeful Poliției Militare, un Hauptmann 
uriaș și brutal, cu niște ochi atît de fioroși încît l-ar fi invidiat și diavolul 
în persoană. „Bunul meu prieten—a început el, sfredelindu-l cu privirea 
pe vinătorul de capete—cer ca dezertorii de sub steag și chiulangiii să 
fie trataţi fără cruțare! Pentru asemenea gunoaie nu trebuie să existe 
nici un pic de îndurare. Terminaţi cu ei.” 

Bineînțeles că prostănacii au fost înhățaţi. Au aterizat la Ger- 
merscheim, unde un pluton de execuţie din Pionieri le-a curmat viețile 
lor lașe. 

„Nu poţi face omletă fără să spargi ouă! făcea mulțumit gene- 
ralul meu pe cînd ne întorceam acasă pentru micul-dejun. Asemenea 
acțiuni erau pe gustul lui. Fă-i să tremure! Pune-i în priză.” Se simţea 
în elementul său. Nimeni nu-l putea întrece pe el, generalul meu. 

După-amiază am dat o raită pe la geniști. Aruncau poduri peste 
rîuri și apoi le stricau din nou. Generalul meu i-a cronometrat cu trei 
ceasuri. Spre marea lui satisfacţie, s-au spart și aici cîteva „ouă”. Un 
prăpădit de Unteroffizier s-a ales cu ţurloaiele zdrobite. Îl trăgea curul 
prea greu în jos în clipa în care s-a rupt o macara pe care-am șterpelit-o 
de la francezi. Alţi doi tipi s-au înecat, prinși între pontoane. Nu trupă 
regulată, slavă Domnului, doar personal muncitor civil. Însă generalul 
meu s-a mohorît oricum din cauza asta și i-a pus pe toți ceilalți, inclusiv 
pe subofițeri, să se tîrască pe burtă cu armele în mîinile întinse și cu 
nasurile în pămînt. Și-au lustruit dinţii pentru toată viața. Era o plă- 
cere să vezi cum făcea soldaţi din adunătura aia de maimuțe. Oamenii 
care-au făcut soldăţie cu el n-or să uite experiența asta în viața vieţii lor. 

După ce ne-am croit drum și prin tabieturile de seară—obișnu- 
iam să spunem „dineu”, fiindcă generalului meu îi plăcea să folosească 
expresii străine, mai ales englezești, ceea ce i se trăgea din perioada 
cît a fost detașat cu 11 Husari, ăia care aveau drept cîntec de regiment 
Moise în Egipt—ne-am dezbrăcat uniforma și-am tras mănușile albe 
pe suportul lor special. Pe urmă am intrat în uniforma noastră de 
garnizoană și-am plecat la biserică pentru a-i da și Felimarschallului 
Dumnezeu ce i se cuvine. Dar cînd ne-am întors, ne aștepta o surpriză 
urițică. Întreg Statul Major se foia de colo-colo. Toţi urmau să plece în 
direcţia est, și nu pentru a fi mai aproape de răsăritul soarelui. 

„Se înșală închipuiţii ăia în uniformă de la Cartierul General 
al Fiihrerului, ţipa generalul meu. Îi învăţ eu minte. Eu poruncesc aici! 
Nimeni n-o să miște un deget al diviziei mele cîtă vreme mă aflu la 
comandă!” 

Șeful Statului Major țopăia de parcă s-ar fi slobozit pe el și acum 
era pe cale să-și umple și nădragii. Fără un cuvînt, i-a întins o scrisoare 
frumos împăturită și bibilită, semnată de către Adolf în persoană. Fața 
generalului meu s-a buhăit brusc și falca i s-a cam lăsat peste Crucea 
de Cavaler. Șeful de Stat Major a ridicat din umeri, abătut, și s-a uitat 
pe geam. 

„Eliberat de comandă”, a îngăimat generalul meu, plimbîndu-și 
din nou privirea prin scrisoare. Nu-i venea să creadă că scria ceea ce 
citise el. 

„Pe cei pe care Dumnezeu vrea să-i distrugă, mai întâi îi orbește, 
a tunat el. De data asta caporalul din Boemia a întrecut măsura. Zaru- 
rile sînt aruncate!” 

Ceva mai tirziu, a vorbit la telefon cu Keitel. Avea să-i mai trans- 
mită cîteva adevăruri crunte „omului din Braunau”. 

Nici n-apucasem bine să ne strecurăm în uniforma noastră de 
noapte, cînd a-nceput să zbîrnîie telefonul mai ceva ca o alarmă aeriană. 

„Musai că-i ceva important”, a spus generalul meu, aranjîndu-și 
căciuliță de noapte regulamentară în așa fel încît orătania brodată cu 
fir auriu să fie pe aceeași direcţie cu nasul său acvilin. 

Era General der Infanterie Burgdorf, șeful personalului, care avea 
chef de taifas cu noi. În ierarhie, era cunoscut sub numele de Eminenţa 
Cenușie. 

Generalul meu a făcut fețe-fețe și nasul său coroiat i-a devenit 
azuriu în timpul „taifasului”. 

Nu mă-ndoiam de ce se-ntîmplă. Luase foc latrina și genera- 
lul meu avea să se aleagă cu distinsa lui ridiche frecată de mai mare 
dragul. După ce General Burgdorf a închis telefonul, am rămas multă 
vreme tăcuți și-am cîntărit lucrurile. Mai că auzeam un pocnet parcă 
venind din ţeasta generalului meu. Oricum, se părea că aflase că nu 
întotdeauna e foarte înţelept să baţi toba, strigînd în gura mare ce gîn- 
dești. O grămadă de nemți au mierlit-o din pricina asta din 1933 încoace. 

Înainte de a mărșălui în ţara viselor, ne-am îmbrăcat din nou 
uniforma noastră ușoară de serviciu și am scris scrisori. 

Cînd s-a ițit și soarele să vadă ce se mai întîmplase cu bătrîna 
Germanie în timpul nopții, terminarăm de semnat ultima scrisorică, 
și totul era aranjat în mijlocul mapei de birou, conform năravului din 
cavaleria prusacă. 

„Pistolul meu de serviciu!” a spus generalul pe un ton sever. 

Am dat fuga după pistol, l-am șters iute de praf cu o cîrpă de 
lustruit, l-am încărcat și i-am coborit piedica de siguranţă. Pe urmă i 
l-am înmânat generalului. 

„Rămii cu bine, Unteroffizier Martin—fornăia el și pentru întîia 
oară mi-a întins mîna. Fă-ţi datoria pentru iubitul nostru Vaterland! 
Îţi voi urmări progresele!” 

„Zu Befehl, Herr General-—i-am răspuns eu, pocnind de două ori 
din șlapi. Fie ca onorabilul nostru monoclu să rămînă nepătat!” Pe 
urmă și-a dus pistolul la frunte în timp ce eu salutam, în afara liniei 
de foc, și ne-am împușcat. 

Strașnic s-a purtat generalul meu. A fost de-a dreptul fantastic, 
zău așa. Doar era generalul meu. Trei gloanţe au trecut prin craniul 
său de comandant de oști și de-abia atunci ne-a căzut monoclul. Cîtă 
solemnitate! De n-aș fi fost niţel abțiguit de la coniacul din care șter- 
pelisem olecuță, cred c-aș fi plins. 

L-am dichisit frumos, i-am pus boneta pe mansardă și, după 
multă bătaie de cap, am reușit să-i fixez regulamentar monoclul. Apoi 
am alarmat Cartierul General. 

Au apărut cu toții, au pocnit din călcî.ie și au salutat, potrivindu-și 


160 


Înmormântarea generalului Gregor 


pe feţe cutele regulamentare de părere de rău. Pînă și aghiotantul— 
nemernicul ăla blestemat—clătina din cap cu atâta tristeţe încît toate 
cicatricele sale mensur!€! de pe fălci îi tremurau ca niște țipari în piftie. 

Zilele următoare s-a lucrat febril la pregătirea funeraliilor gene- 
ralului meu și monoclului nostru. Am inspectat cutiile de „pa și pusi” 
și am ales, în cele din urmă, o ditamai buturugă de sicriu dintr-un 
străvechi stejar german cu un șir lung de cruci de fier cioplite de jur-îm- 
prejur. A trebuit să răscolesc jumătate din Germania pînă să găsesc o 
perniță din catifea roșie pe care să așez dovleacul generalului. Orice 
s-ar spune, se descurcase binișor în două războaie mondiale și nici în 
viața civilă nu rămăsese chiar codaș. 

Conţopistul companiei a petrecut cinci ceasuri lustruindu-ne 
sabia de paradă, înainte ca aghiotantul să se declare mulțumit. Aveam 
o sabie a naibii de ţeapănă. O spadă de onoare din Leibhusaren!|. De 
multe ori mi-a trecut prin cap s-o înlocuiesc cu otinichea ieftină, marca 
Solingen. Un colecționar capiu ar fi băgat cu siguranță mîna adînc în 
buzunar pentru ea. 

Mecanicul-șef al companiei a vopsit cu un spray casca de tablă 
a generalului meu, în așa fel încît să se răsfrîngă în ea flăcările torțelor. 

Au sosit de la Berlin doi popi militari, conduși de Părintele-Ge- 
neral. Erau cu toţii blindaţi cu crucifixe din aur și alte trăsnăi care să-i 
ușureze generalului meu drumul spre Walhalla. S-a făcut tot ce era 
cu putinţă pentru a ieși o înmormâîntare frumoasă. Singurul lucru cu 
care-am dat-o-n bară au fost suflătorii. Husarii ăia afurisiţi se piteau pe 
undeva pe frontul de est, lăsîndu-se făcuţi fărime de către ăi de dincolo 
și, ce-i mai rău, tipul de la toba mare o întinsese la inamic. Și-a luat și 
toba cu el. Ei, o fanfară a unui regiment de cavalerie fără tobă nu face 
doi bani! Sper din toată inima să-l înhaţe odată și-odată polițaii mili- 
tari și să-l atîrne lingă ceilalți dezertori mizerabili. Ar fi putut măcar 
să ne lase toba. E proprietate germană. Nu se cade să bată vecinii în ea. 


[6] MENSUR: cicatrice facială a foștilor studenţi corporaţi germani, în a 
căror tradiție intra și un duel cu spadele, duel care marca desăvirșirea 
călirii fizice și morale a corporatistului, și în timpul căruia era vizată doar 
fața (n. trad) 


[7] LEIBHUSAREN: gărzile de onoare formate din husari (n. trad.) 

Fiecare armă era reprezentată de către un Leutnant care făcea 
gardă de onoare. Erau șase. Stăteau țepeni ca niște statui în jurul gene- 
ralului meu, care zăcea întins, distrindu-se în Sala Cerească de Petreceri 
a Cavalerilor. Era echipat complet în uniformă, cu toate distincțiile. 
Blaue Max?! și Crucea de Fier cu furculiță şi cuţit!” iar în picioare avea 
cizme din piele fină, cu pinteni de argint. Vă spun eu că era cel mai 
nostim cadavru pe care vi-l puteţi imagina. Îmbrăcat cum era, generalul 
meu ar fi putut zbura drept în Walhalla pentru a porni un exercițiu de 
alarmă care să încingă la roșu dușumeaua raiului sub tălpile îngerilor. 

Tevatură mare a fost însă cînd a venit vorba de încălțămintea 
pentru cap. Eu voiam să-i pun casca sa de oțel. De-aia o și dădusem la 
vopsit. Însă aghiotantul prefera cascheta de garnizoană cu frunze de 
stejar și cu tot tacîmul. 

„Căștile de oţel nu se potrivesc la uniforma de paradă!” zbiera 
el, schimonosindu-și înspre mine cicatricele sale mensur. 

Copanele i se mișcau precum un Howitzer la foc automat. Era 
atît de furios încît ar fi fost în stare să spargă nuci de cocos cu fundul 
și să înghită miezul pe unde nu trebuia. Printre picături îmi destăi- 
nuia ce crede el despre mine. Îmi venea să-i reped una în bot, dar nu 
merita. Era Rittmeister și m-ar fi putut vâri la beci cât ai clipi dacă i-aș 
fi ras o labă. 

„Lovi-te-ar toate molimele din țara asta! șuiera el. Dacă te-aș 
vedea agăţat într-o capcană pentru urși, te-aș lăsa acolo să crăpi. Să 
știi, Martin, că te-așteaptă o soartă cumplită. De îndată ce generalul 
va fi în pământ, o să-ţi iei valea spre frontul de răsărit atât de repede 
încât vei stîrni în urmă nori de praf. Și-o să găsesc cea mai crincenă și 
mai mizerabilă unitate în care să te trimit! O unitate care operează în 
spatele liniilor inamice în uniformele lor și face toate lucrurile care sînt 
interzise prin convențiile de război. Cred c-ar fi tocmai ce-ţi trebuie. Fii 
pregătit, Martin, nici chiar mintea ta bolnavă nu poate concepe ce le fac 
rușii porcilor de ţeapa ta dacă-i prind ascunzîndu-se în uniforma lor!” 

„O, dar știu ce le fac, Herr Rittmeister, să trăiţi! Pentru început te 


[8] POUR LE MERITE: înaltă distincţie din timpul Primului Război 
Mondial. (n. trad.) 


[9] Crucea de Fier cu frunze de stejar și spade: cea mai înaltă distincție 
militară germană. (n. trad.) 

gidilă niţel la boașe cu un baros strașnic. Pe urmă îţi viră un fir electric 
în găoază în așa fel încît limbricii îți joacă bătuta în jurul hemoroizi- 
lor pînă să apuci tu să zici of! Și eu am trecut de cîteva ori prin asta, 
domnule, dar pînă acum se vede treaba c-am avut zile. Oricum, ţin să-i 
mulțumesc domnului Rittmeister, să trăiţi, pentru toate urările sale 
călduroase și să-mi exprim speranţa că ne vom reîntîlni cu bucurie în 
groapa comună a eroilor." 

Își unduia înspre mine cicatricele sale mensur ca pe-o traistă 
cu șerpi. Semăna cu un mistreț avortat. Doamne, ce tămbălău a putut 
face, pînă cînd a venit șeful de Stat Major și i-a spus să-și țină gura. 

„Dacă nu te oprești, o să-l trezești pe general”, l-a prevenit el. 

Generalul meu zăcea acolo întins și-l durea în fund, în vreme 
ce întreaga garnizoană trecea pe lîngă el să-i spună pa și pusi. Veneau 
de aproape și de departe, își pocneau călciîiele, zornăiau din săbii și 
stăteau cu capul aplecat. Unii dintre ei boceau, chipurile, ca să ne dăm 
noi seama cît de tare îl iubiseră ei pe generalul meu. Niște mincinoși 
și prefăcuți cu toţii. Nu era unul care n-ar fi fericit dacă l-ar vedea pe 
generalul meu perpelindu-se în suc propriu în iad. 

Dimineața, a apărut și artileria cu un afet de tun cît toate zilele 
și cu șase cai negri. Se urlau comenzi, săbiile au fost îndreptate spre 
pămînt și steagurile au coborit în bernă. Șase ofițeri țopăiau ritmat 
spre generalul meu care arăta minunat și scump în cutia lui de vampir. 

„Procesiune funerară! În-ce-eeet îna-iii-nteee marș! chirăia șeful 
de Stat Major. Și-am pornit-o spre biserica de garnizoană. 

Am dat să mă sui în mașina de Stat Major, dar la volan se afla 
un îngrămădit. Eu fusesem pus pe liber. 

„O să te halesc pentru asta cu prima ocazie!” i-am făgăduit eu 
prostește. Era Feldwebel, cu toate că nu era decît infanterist. 

„Tu poţi să te tîrăști, făcea aghiotantul. Crede-mă c-o să-ţi intre-n 
sînge.” 

„Rahat! gîndeam eu. Ne-om întîlni poate pe frontul de est!” 

În biserica garnizoanei ardeau niște lumînări obeze de cîte doi 
metri înălțime, și fanfara infanteriei cînta niște marșuri leșinate de 
părere de rău. Era ceva de Goethe sau Chopin. Nu știu ce se cînta, dar 
în orice caz ceva foarte trist. Dac-aș fi fost în locul generalului meu 

și ar fi trebuit să decolez spre Walhalla, aș fi poruncit să mi se cînte 
ceva săltăreț și aș fi adus un negrotei din America să-i zică un solo. Un 
blues, asta-i o treabă care-ţi merge la inimă. Așa ceva îţi dă fiori cînd 
ești pe ultimul drum! 

O droaie de indivizi în uniformă și în civil mișunau într-un 
dans războinic în jurul uniformei de lemn a generalului meu. Pînă 
și Marina era de față. Și cîțiva japonezi cu ochi teșiți. Dacă nu ne-ar 
fi fost impus războiul, ar fi fost și ruși, și englezi. Cu toţii erau amici 
de-ai generalului meu. 

Peste cutia de vampir a fost întins steagul de război. Deasupra 
trona pernița roșie de catifea. Făcusem rost de ea de la o babă din Bie- 
lefeld. îi slujise pisicii ei drept culcuș. Bostanul generalului zăcea pe 
ea în toată splendoarea lui. Spada de onoare și casca de oțel străluceau 
precum rahatul de mîţă în lumina lunii unei nopţi de primăvară. Iapa 
generalului meu, Magda, fusese și ea invitată la petrecere. 

— În biserică? intervine Bătrinul uluit. 

— Nu, fir-ar să fie. Ea rămăsese afară la taclale cu cele șase gloabe 
de la artilerie. 

Pe urmă s-a pornit spectacolul propriu-zis. O gardă de onoare 
din Panzer-Grenadieren și-au îndreptat tunurile către cer și-au slobozit 
o salvă către Walhalla. Am înțeles că era semnalul pentru deschiderea 
porților raiului, ca să aibă generalul meu loc de-ntors cînd o ajunge 
acolo. După ce steagurile au coborit în bernă, orga s-a pornit să cînte 
la limita de sus a decibelilor. Urla și hîrîia în asemenea hal încît și cel 
mai mare prostănac de față trebuie c-a priceput că înmormâîntarea 
unui general e o afacere cît se poate de solemnă. 

Apoi s-a trezit vorbind preotul militar. Zicea ceva despre Dum- 
nezeu și s-a apucat să explice cum că Domnul a fost prusac de cînd 
se știe și că de-aia e el mereu de partea noastră. S-a îmbirligat niţel 
și-a făcut o varză din Dumnezeul englezilor și din ăsta al nostru. S-au 
găsit și unii care să mormăie. Într-un război mondial e lucru grav să 
fraternizezi cu Dumnezeul celor de dincolo. 

— Așa e, se bagă Porta în vorbă, unde am ajunge dacă jumătate 
din tolomacii de nemți ar sporovăi noaptea cu Dumnezeul englez, iar 
scoțienii s-ar închina tipului german? Ce harababură ar ieși dintr-un 
răzbel mondial în care s-ar întîmpla așa ceva! 


164 


Înmormântarea generalului Gregor 


— Preotul militar a trecut la mustață pe lîngă înalta trădare 
cu sporovăiala sa despre Dumnezeul englez, continuă Gregor. Pînă 
cînd Părintele-General l-a gonit pe dobitoc de la altarul Ăl-de-Sus-ului 
german. Cred că la ora asta e pe undeva pe frontul de est și-a uitat cu 
totul de Dumnezeul englez. 

Episcopul ăsta al armatei i-a dat cu adevărat generalului meu 
ceea ce i se cuvenea. Am știut dintotdeauna că sîntem grozavi, dar 
niciodată n-am bănuit să sîntem chiar atît de grozavi pe cât ne-a înfă- 
țișat Părintele-General: 

„Fie ca generalul să viețuiască în amintirea poporului german 
asemenea destoinicului și devotatului conducător de oști care-a fost” 
trompeta pilotul ceresc, prăvălindu-și pumnul pe muchia amvonului. 

„Generalul a fost iubit de către oamenii săi; l-au urmat la bine și la rău 
și au murit la picioarele sale zimbind.” 

Eu i-aș fi putut spune cu totul altceva. Păi de i-am văzut eu dînd 
ortu' popii, nu rîdeau. Nu, ăia rînjeau, arătîndu-și dinţii! 

„Cea mai frumoasă moarte pe care-o poate avea cineva—cîriia 
țircovnicul ăsta valoros—e atunci cînd cade în luptă pentru Vaterland. 
Generalul care pleacă din rîndurile noastre pentru a mărșălui sus și a se 
alătura marii armate din cer a fost încă din fragedă ucenicie o rază de 
lumină pentru tineretul german, un războinic neînfricat și exemplar.” 

Mai bine de-o jumătate de oră i-a tot dat înainte despre minu- 
nata moarte, draga de ea. Pe urmă i-a venit rîndul următorului țircovnic 
militar. Ăsta era un fel de Hauptfeldwebel al popilor. 

„Să ne rugăm! zbiera el cu o voce care-ar fi jumulit penele de 
pe aripile tuturor îngerilor din cer. În genunchi pentru rugăciune! Jos 
căștile!” 

Așa c-am îngenuncheat, cu muchia dindărăt a căștilor noastre 
de oțel plasată regulamentar lîngă al treilea nasture al tunicii de sus 
în jos, conform Regulamentului Armatei, paragraful serviciului mili- 
tar religios. Un Feldwebel și doi Obergefreiteri au fost scoși la raport de 
către aghiotant pentru că au rîs în timpul poziţiei pentru rugăciune. 

„Amin! a tunat preotul. 

„Ridicaţi coșciug!” a ordonat șeful de Stat Major. Șase locotenenţi 
și-au scuipat în palme, au săltat cutia de adio pe umeri și-au pornit 
împleticindu-se afară din biserică. 

Ningea. Fără-ndoială că Dumnezeul german voia să-i amintească 
generalului meu de afurisita Rusie, unde-a luat-o de cîteva ori pe coajă 
primul său corp de armată. Afetul de tun s-a urnit cu generalul meu 
pe el, dar nu-l putea duce pînă la groapă. Vedeţi voi, cimitirul bisericii 
garnizoanei se afla pe coama unor dealuri. Acolo, sus, erau îngropați 
cei mai mari granguri ai nemților. Unii dintre ei aveau în pardesiele lor 
din scînduri și cîte-un baston de mareșal. Dar cei șase cai nu erau de 
ajuns pentru a trage afetul pe coasta abruptă. Magda era singura care 
făcea față. Se strofoca, înaintînd, dar cu un concert întreg de gâfiieli 
și fornăituri. Din cînd în cînd mai trăgea și cîte-o bășină și, în curînd, 
întreaga procesiune funerară puţea a balegă de cal. De cîteva ori a alune- 
cat pe copite și-a stropit cu zloată toată mîndreţea de uniforme. Tufele 
și sălciile plingătoare se încovoiau sub povara zăpezii ude, și cărările 
abrupte ale cimitirului erau din cale-afară de alunecoase. Locotenenţii 
care cărau lada vampirului își ţineau anevoie echilibrul. 

„Nu putea și ticălosul ăsta cu sabie să-și aranjeze îngropăciunea 
într-o zi cu soare?” scrîșnea un locotenent de infanterie, furios. 

„Întotdeauna a fost un rahat, un nemernic ordinar” i-a șoptit 
ofițerul din spatele lui, un Leutnant din corpul de motociclişti. „Nu 
ne-a dat pace cît a fost viu, și nici acum, măcar că-i mort, tot nu ne lasă!” 

„Spurcăciunea Sa din iad, o să-l încingă cum trebuie”, a făgăduit 
un Leutnant de artilerie de pe partea cealaltă a sicriului. 

Vulturii de marmură pistruiaţi se uitau indiferenți la procesiune, 
iar îngerii cu trăsături prusace priveau cu mândrie în jur. În cimitirul 
amenajat în curtea bisericii de garnizoană, se vedea cine era cineva și 
cine nu era decît un fluieră-vînt. Ăștia din urmă n-aveau decît o cruce 
prăpădită de tinichea sau lemn. Cîte unii aveau onoarea de-a li se proțăpi 
o cască de oțel în virful crucii ăleia aiurite. Un comandant de compa- 
nie avea un fel de coloană de piatră, cu o Cruce de Fier cioplită în ea, în 
vreme ce ofițerii de Stat Major erau răsplătiți cu un bolovan de granit 
cu orătania pe el și cu e scurtă menționare a locurilor în care-au făcut 
pe eroii pentru lacomul Vaterland. Generalii aveau tone de marmură 
pe mormiînt și colțare colorate cu lei sau vulturi cu cele mai cumplite 
figuri pe care și le poate închipui cineva. Dar Feldmarschallii băteau 
toate recordurile. Blocuri uriașe de granit erau prăvălite peste ei, cu 

bastoane sculptate în marmură, îngrămădite deasupra unei gigantice 
Cruci de Fier. Ce mai plimbare am tras prin cimitirul ăla de pe deal! 
Zăpada ne biciuia gulerul uniformei, jucîndu-se de-a era glaciară pe 
spinările noastre. 

La primul popas pe coasta dealului, mi-am amintit brusc că 
generalul meu îmi poruncise să cînt înainte de-a-l fi virit în groapă. 
Am tras cîteva gîturi zdravene de șliboviță dintr-o butelcă pe care-o 
adusesem cu mine, pentru a intra în starea de spirit potrivită. 

Un Oberst de la Cartierul General al Fiihrerului a căzut în fund 
și-a luat-o la vale, alunecînd pe turul nădragilor. Cînd, în cele din urmă, 
a reușit să se pună din nou pe picioare și să-și deznoade pintenii, i s-a 
încurcat sabia între țurloaie și a picat din nou. 

Mergeam departe în urma procesiunii. Așa poruncise aghio- 
tantul. Zicea că ofițerii superiori ar suferi de insuficiență respiratorie 
dac-ar fi siliți să tragă în piept același aer cu mine. La cel de-al șaptelea 
gât de șliboviță, mi-a scăpat o rigîitură niţel cam tare. Un Oberstleutnant 
s-a întors și m-a privit surprins. Era unul din grangurii de Stat Major 
cu dungi roșii pe nădragi. I-a spus ceva unui hodorog de general-maior 
care țopăia și el pe-acolo ca și cum ar fi avut cizmele pline cu rahat. 
Acum se uitau amindoi la mine, de parcă le licărea în priviri o curte 
marțială. Dar pînă să apuce ei să bage hirtie în mașina de scris și să-n- 
ceapă să dicteze, eu eram de mult în Rusia, și cine naiba e-n stare să 
dea de urma cuiva pe-acolo? 

Civilii cu ţilindru și-au scos cu toții umbrelele. Doamne, cum 
mai ningea! Generalul meu și monoclul nostru au ales ozi foarte urită 
pentru ultima plimbărică. Pe sub sălciile încărcate de zăpadă se-nvâr- 
teau cîțiva tipi în pardesie din piele și pălării de fetru, care se făceau 
că n-au treabă. Aiurea! Pînă și-un capiu cu orbul găinii își putea da 
seama că ăștia erau cu ochii-n patru. Chiar și Magda generalului meu 
a simţit că „diavolul și Gestapoul trăgeau cu urechea”. Cît timp se mai 
vedeau sălciile melancolice și pardesiele din piele, nimeni n-a scos o 
vorbă, dar după ce am lăsat toate astea în urmă, plutea în jurul nostru 
un miros de spinzurătoare. 

Ceva mai sus, pe cărarea abruptă, o doamnă în negru de viță 
nobilă, voalată, a căzut în cur. A luat-o la vale ca un bob pe cale de a 

stabili un nou record mondial și nu s-a oprit decît sub sălcii, unde ăia 
în pardesie de abia așteptau să salte pe careva. Doamna cu voalul negru 
n-a mai revenit la procesiune. 

În timp de treceam pe lingă monumentul închinat războiului 
din 1870-1871, nu știu cum s-a făcut c-am slobozit o altă rîgîitură. Era 
de-a dreptul dureros, zău așa. N-ar fi trebuit niciodată să halesc Fisbein 
mit Sauerkraut înainte de-a porni în marșul pentru Walhalla. 

De-abia cînd am luat-o pe un urcuș foarte îngust și abrupt, mai 
degrabă un fel de potecă cu trepte din bușteni foarte alunecoasă, lucru- 
rile au început să meargă anapoda. Un locotenent de cavalerie dintre cei 
care purtau sicriul s-a încurcat în pinteni și-a slobozit un chiuit, după 
care a căzut în fund, urmat de un Leutnant din Geniști care mărșăluia 
chiar în spatele lui. Întreaga procesiune s-a oprit, întrebîndu-se ce 
avea să se mai întimple și, aflaţi de la mine, s-au întîmplat o grămadă 
de chestii, și încă într-un timp record. Ofițerii cărăuși au încercat cu 
disperare să se agaţe de cutia de lemn, dar le-a scăpat la vale, urmată 
de cei șase locotenenți. 

„Opriţi-l! Opriţi-l! ţipau cu toţii. Ai fi zis că generalul meu e vreun 
pungaș care-o șterge cu prada dintr-un magazin universal. Un gene- 
ral-locotenent, o mumie din 1914, care ședea și el pe-acolo, frecîndu-și 
gingiile știrbe una de alta, a fost luat pe sus. A tras un chiot ascuţit de 
parcă întregul Verdun și toată Linia Siegfried i-ar fi căzut în cap. Pic- 
kelhaubel!O! i-a zburat în aer şi n-a mai fost văzută niciodată. Probabil 
c-a ajuns să se bălăbăne cu vîrful înfipt în dosul sfîntului Petru. Sabia 
sa preistorică garnisită cu ciucuri de mătase a zburat într-o parte în 
clipa în care cutia cu generalul trecea aidoma unui tanc peste mumia 
în uniformă. Întreaga procesiune—cu văluri, ţilindri şi săbii de paradă 
la subsuoară—fugea mîncînd pămîntul dinaintea fostului meu gene- 
ral de teamă ca sicriul care venea din înălțimi să nu le rupă oasele. În 
frunte era Magda, speriată de moarte de către sicriul buclucaș. Chiar 
și în ultima clipă, generalul meu demonstra lumii întregi că era ofi- 
țer de tancuri și-și dădea perfect seama de importanța unui atac prin 
surprindere. N-a schimbat viteza decît atunci cînd a ajuns în partea 


[10] (germ.) PICKELHAUBE: cască-țepeluș, vechiul model de cască pe care o 
purtau nemții în primul război mondial, cu un ornament ascuţit de fier în 
creștet (n. trad.) 

opusă a aleii străjuite de copaci. Noroc că era deschisă poarta cu căști 
înfipte în pari, că de nu, Dumnezeu știe ce s-ar mai fi putut întîmpla. 

Acolo, jos, a dat strechea în cei șase cai negri de artilerie, care 
ședeau și se gîndeau la ce le destăinuise Magda despre generalul meu. 
Duși au fost, cu afet cu tot, iar cei doi vizitii care moțăiau în spinările 
cailor din frunte au zburat în șanț. Unde s-au oprit cele șase mirțoage 
tuciurii și afetul, habar n-am, în orice caz făceau o gălăgie de toată 
frumuseţea pierzindu-se în zare. 

Părintele-General și popii de Stat Major au înălțat o rugăciune 
fierbinte, în timp ce aghiotantul își frămâînta cicatricele mensur și șeful 
Statului Major le vorbea ofițerilor însărcinaţi să poarte sicriul într-o 
manieră care i-a lămurit pe toți că se aflau deja în drum spre o unitate 
de linia-ntîi. Nu se cade să arunci numașa, încolo și-ncoace, un general 
care-i pe cale să se așeze la masa eroilor în Walhalla! 

„Ăia ţineau pardesiul din scînduri cum ar ţine-o o călugăriță 
pe-a unui marinar”, i-am spus unui Feldwebel de infanterie care stătea 
umflîndu-se de ris lingă mine. 

Aghiotantul ne-a tras un perdaf și ne-a făgăduit c-o să aflăm noi 
cine-i el. Un cărăuș de rezervă de la tancuri a luat locul pîrlitului de 
artilerist. Ala-și rupsese piciorul și mai zăcea și acum gemâînd într-un 
boschet. 

„Ridicaţi coșciug!” a ordonat șeful de Stat Major. „Procesiune 
regulamentarele mutre triste ordonate. Toboșarii fanfarei de infanterie 
au răpăit chestia aia: Argonner Wald um Mitternachti!!.. Puteai auzi pur 
și simplu toate scheletele de militari înălbite zornăind în morminte 
în poziția de drepți! 

Chiar și mort, generalul meu își demonstra gustul desăvirșit. 
El însuși pusese la cale întreaga înmormâîntare și, cu siguranţă, avea 
să fie o ceremonie de pomină. Doar una singură auzisem c-ar fi fost 
mai reușită. Era vorba de funeraliile unui amiral, în timpul cărora s-a 
rupt un pod în două și întreaga procesiune—cutie, marinari și toată 
șleahta—a căzut în Kiel Kanal. Cinșpe dintre ei s-au înecat și amiralul 
a navigat pînă în golful Kiel. Acolo a dat nas în nas cu un submarin 


[11] (germ.) ARGONNER WALD UM MITTERNACHT: Pădurea Argonne la 
miezul nopții (n. trad.) 

care-și făcea veacul la suprafață. Echipajul submarinului a fost atît 
de înspăimîntat încât a deschis focul asupra amiralului, crezînd că e 
vreo nouă armă secretă care vine peste ei. Amiralul s-a scufundat cu 
coșciug cu tot. 

„Şi asta se numește înmormântare? s-a înfiorat intendentul-șef 
al diviziei, un Feldwebel obez de Stat Major. E mai degrabă un curs de 
luptă, cu tot tacîmul!” 

Cei din procesiune trăgeau nădejde că generalul meu și-a ales 
locul de veci în virful primului deal, dar se înșelau amarnic. După un 
scurt răgaz și-o ocheadă peste întinderea acoperită cu zăpadă mocir- 
loasă, ne-am croit drum în jos pe primul deal și apoi în sus pe următorul. 
Pe două dintre războinicele mumii ambulante le-a lovit damblaua pe 
drum. 

Pionierii din Landesschiitzen stăteau în poziție de drepți, cu 
lopeţile pe umăr și cu fețele trase. Groapa pe care i-au săpat-o gene- 
ralului meu era enormă. Un detașament special a decorat mormîntul 
cu crengi de stejar și flori în culorile naționale. Coroanele erau și ele 
imense—cea mai mare de la Grofaz. Panglica roșie de pe ea glăsuia: 

„Fuhrerul vă mulțumește!” Părea niţel cam nepotrivit, dacă stai să te 
gindești că Fiihrerul însuși l-a trimis în Walhalla pe post de sinucigaș. 

Procesiunea funerară s-a desfășurat conform regulamentului. 
Jobenurile la stînga, și uniformele la dreapta. 

Iată c-a apărut din nou și Părintele-General, care ne-a schițat 
din degete un fel de salut. Apoi și-a ațintit între norii cenușii un ochi 
hotărît, milităresc și pios în același timp. 

„Doamne al nostru din tării—a început el, punîndu-și degetele 
de pungaș pe garda sabiei—primește asta...” N-a apucat să continue. 
Pe măsură ce vorbea, aluneca încet în groapa generalului meu. Ofi- 
țerul de ordonanță—un pirlit pe care-l bănuiam c-ar fi poponar—a 
încercat să-l salveze pe slujitorul Domnului, dar a căzut grămadă în 
groapă împreună cu el. „Bum!” a făcut sicriul de stejar. Generalul meu 
își închipuia probabil că artileria îl folosea drept ţintă. 

Soldaţii din Pionieri s-au pus pe ris, dar au amuţit instantaneu 
în clipa în care aghiotantul i-a desemnat pe toți pentru serviciul pe 
linia frontului. 

„Salut, frățioare!” i-am șoptit hăndrălăului de lingă mine. „Ţi-ai 
trăit a mai mare parte din viață. Bucură-te de ce ţi-a mai rămas din ea!” 
S-a smiorcăit niţel, zicînd că totul nu era decît o imensă porcărie, iar 
eu nu l-am contrazis. 

Părintele-General a fost pescuit din groapă împreună cu ofițe- 
rașul parfumat de ordonanţă. Așa că episcopul și-a început din nou 
liturghia. Generalul meu fusese un mare soldat, zicea el. O pildă pentru 
noi toţi. Întotdeauna a fost gata să înalțe un morman de cadavre pe 
altarul Vaterlandului, și eroii ciuruiți de gloanţe așteptau cu toţii să-și 
întîmpine mărețul conducător la porțile Walhallei. 

„Pun pariu că fiecare ţine în mînă cîte-un ciomag zdravăn cu care 
să-l întîmpine” gîndeam eu nevinovat, dar, bineînţeles, n-am spus-o 
cu voce tare. 

„Acest războinic german—urla sacrosanct Părintele-General 
cu o voce care băga în sperieți toate vrăbiile de prin cimitir—a fost un 
drept-credincios care a urmat îndemnurile Evangheliei. A fost ofițer al 
Kaiserului la fel cum a fost și al Fiihrerului. O, Isuse Hristoase—bălmă- 
jea el mai departe, salutind—îţi încredințăm acum un soldat, un om 
de oțel care n-a pregetat să execute dificilele ordine încredințate lui 
de către Supremul Comandant al războaielor. O, Doamne, primește-l 
ca pe eroul care este!” 

Toţi generalii au încuviințat mulțumiți. Șeful Statului Major 
zornăia aprobator din sabie, iar aghiotantul și-a arătat dinţii într-un 
rînjet, mutîndu-și cicatricele mensur pe dreapta. 

„Pe bune că Dumnezeul germanilor va avea ce vedea cînd îl 
va întâlni pe generalul meu—gîndeam eu. În scurtă vreme, întregul 
paradis va fi transformat într-un poligon de manevră pentru tancuri, 
cu tot tacîmul. Dumnezeu și cu fi-su vor căra ţinte și vor face pe mar- 
catorii, sfintul Petru va ţine cronometrul și sfintul Pavel va răspunde 
de muniţie, ca să n-o șterpelească îngerii. Ei, oricum, știu măcar cum 
îmi voi petrece timpul în sferele cerești.” 

— Cum? întreabă Bătrînul fără să înţeleagă. 

— E limpede, rînjește Gregor. Voi fi din nou șoferul generalului 
meu, se-nţelege, și, de îndată ce voi da ortu popii, voi fi avansat la gra- 
dul de Feldwebel. Că veni vorba, înainte de-a mă întoarce pe front, am 

subtilizat steagul diviziei. Generalul meu va fi încîntat cînd voi apărea 
cu el în calitate de mort. Sînt sigur că mă va ierta chiar și numai pentru 
faptul că odată l-am spălat și l-am călcat. 

„În genunchi pentru rugăciune! ne-a poruncit Părintele-General, 
și ne-am pus cu toții pe rugat. Aghiotantul însă tot a reușit să înhațe 
vreo cîțiva biciclişti care nu se rugau și se distrau vorbind despre un 
joc de-al finlandezilor, numit jocul „de-a grenada”. O droaie de finlan- 
dezi formează un cerc și unul din ei trage cuiul de siguranţă al unei 
grenade. Pe urmă și-o aruncă din mînă-n mînă, iar nătărăul în a cărui 
mînă explodează a pierdut. E un joc foarte palpitant, dar trebuie să fii 
finlandez ca să te pasioneze. 

Blestemînd pe înfundate, Pionierii au reușit, în cele din urmă, 
să scoată iarăși sicriul din groapă, în așa fel încît să poată fi coborit 
cum se cuvine, cu răpăit de tobe și hîrîit de goarne. Ta-ta-ta-ta! Dar în 
ziua aia totul mergea pe dos. Goarnele înghețaseră bocnă și tot ce-a 
mai ieșit din ele au fost cîteva sunete guturale, așa cum fac cucuvelele. 
Le-au speriat de moarte pe ciorile din cimitir. 

Șeful de Stat Major șuiera ceva crîncen, și sărmanii muzicanți 
au primit ordin să-și schimbe goarnele cu grenade și puști. Pe front 
și cu ei! 

Ei, dar s-au găsit și niște goarne calde din care se putea trimbița, 
și hop în groapa rece cu generalul meu, pe ritmul lui Alte Kameraden. 
Totul părea că merge de minune pînă în clipa în care un dobitoc de loco- 
tenent de infanterie a dat să-și frece palmele pentru că-l rosese funia. 

„Zdrang!” și cutia a căzut în groapă într-un capăt. Partea proastă 
era că acel capăt s-a desfăcut și-a apărut mutra palidă a generalului 
meu privindu-ne cu reproș prin coșciugul crăpat. Uluitor era însă fap- 
tul că monoclul nostru îi rămăsese la ochi. Se vede treaba că folosisem 
un adeziv de calitate. 

Cîțiva din brigada cu jobene și voaluri și-au făcut cruci și Părin- 
tele-General le-a tras o praftură popilor de Stat Major, ca și cum ar fi 
fost vina lor că sicriul crăpase. 

Din nou au fost nevoiți Pionerii să sară-n groapă și să-mi scoată 
generalul la lumină, în timp ce se repara sicriul. L-am întins deasupra 
unui monument de granit închinat nu știu cărui loc în care sîngele 
german cursese șuvoaie. 

Trei timplari din Geniști, comandaţi de-un supraveghetor al 
lucrărilor de campanie au apărut agale într-un Kiibel. I-au împroșcat 
cu noroi pe Pickelhauben și pe ăi cu căști și ţilindre lustruite. Mai 
întâi, supraveghetorul a trebuit să facă o schiță temeinică și la scară, 
în vreme ce procesiunea țopăia pe deștele de la picioare, care începeau 
să îngheţe. Majoritatea își părăsiseră deja fețele de înmormîntare și 
arătau cît se poate de sictiriți. Cu toate astea, a fost o înmormâîntare 
pe care n-aveau s-o uite niciodată. 

Mi-au acoperit generalul cu o pătură. Părea atît de înfrigurat, 
așa cum zăcea acolo pe lespedea de granit, în uniforma de paradă, fără 
manta! L-am salutat. Monoclul nostru a licărit și-am avut impresia 
că sînt pocnit în ţeastă. Pesemne că generalul meu mort îmi dădea o 
poruncă. 

În cele din urmă, supraveghetorul și-a terminat planul şi tîm- 
plarii s-au apucat să dreagă cutia de „pa și pusi”. 

În vreme ce lăutarii de la infanterie îi dădeau înainte cu tobele, 
generalul meu a fost pilotat înapoi spre ultimul său Cartier General, 
și dintr-o dată mi-am dat seama ce-l nemulțumise. Uitasem să cînt! 

„O, drace!” mi-am zis și-am luat-o la sănătoasa spre căpătiiul sicriului 
de stejar, unde fuseseră deja puse la loc sabia de onoare și pernița cu 
decorații. 

M-am pus pe cîntat, și-am lălăit toate cele cinci versuri despre 
moartea care gonește pe un armăsar negru. S-a stirnit nițică vilvă. Pină 
și adunătura în pardesie din piele s-a tras mai aproape. Toată lumea se 
holba—căștile de tablă, pickelhauberii, jobenele de mătase și voalurile 
negre. Își închipuiau c-am luat-o razna, dar, să fiu sincer, nu cred c-am 
cîntat prea rău, chiar dacă eram învăluit într-un nor de șliboviţă și mă 
cam legănam pe picioare. 

Aghiotantul era gata să se repeadă asupra mea cu cicatricele 
sale mensur, dar am răzbătut cu bine prin cele cinci versuri. După 
ce-am terminat cu cîntarea, am reușit să amîn următoarea înghițitură 
de șliboviță pînă ce voi fi salutat și raportat înaintea sicriului deschis. 

„Ordinul executat întocmai, Herr General, să trăiţi!” Am făcut apoi 
o jumătate de întoarcere într-o manieră cît se poate de regimentală și 
l-am salutat pe aghiotantul cu cicatricele sale. 

„Domnul să te aibă-n pază”, i-am spus. 

Ar fi trebuit să-i vedeți mutra. Cicatricele îi șerpuiau ca o gră- 
madă de țipari. Pentru o clipă am avut impresia că mă va tăia în bucățele 
cu sabia lui de paradă. 

Pe urmă am șters-o în dosul unui gard viu și-am luat o dușcă 
de șliboviță ca să-mi revin. 

Cîntecelul meu a produs ceva stupoare în marea procesiune 
funebră. Puteam auzi limpede că se vorbește de mine. Fără-ndoială 
că datorită cîntecului meu am trecut pe locul întîi. 

„Îngro-paaa-rea!” a comandat șeful de Stat Major, dar înainte 
ca geniștii să se apuce să lopăteze, un Oberst din Cartierul General s-a 
dus și i-a șoptit ceva la ureche. 

„Stai!” a urlat șeful Statului Major. Geniștii au aruncat lopeţile 
de parc-ar fi fost incandescente. Fusese uitat salutul de onoare, și iar 
a trebuit să fie scos generalul meu din groapă. 

În scurt timp, totul era pregătit, cu excepţia soldaţilor care să 
tragă salva de onoare. Ăștia își luaseră tălpășița și plecaseră acasă. O 
ordonanță a dat fuga la barăcile grenadierilor. După o lungă și rece 
perioadă de așteptare, și-a făcut apariția o patrulă comandată de un 
Leutnant. 

Au avut loc încă vreo cîteva accidente minore. Un Gefreiter a 
căzut în groapă și arma i s-a descărcat, rănind o doamnă voalată. A fost 
trimis şi el pe front. În cele din urmă, a trosnit o salvă, și generalul meu 
a coborit în locul de veci. Geniștii au aruncat cu lopeţile toată mizeria 
de deasupra care cădea răpăind capacul sicriului. 

„Pun pariu că generalul meu își închipuie că inamicul trage-n 
el”, gîndeam eu. 

„Tată atotputernic! Veșnic Dumnezeu german! scînceau popii 
militari. Noi, nemții, sîntem ai tăi în vecii vecilor. Amin!” 

În cele din urmă, totul s-a terminat și procesiunea a luat-o îna- 
poi la papuc prin zăpada fleșcăită. Se gîndeau acum cu toţii la o cafea 
fierbinte, la plăcinte calde și la băutura care să le clătească tot amarul. 

Câţiva dintre ei au alunecat în fund la coborire, dar nimeni în 
afara celor în cauză n-a observat. Ceremonia funerară se terminase, 
iar pardesiele din piele se amestecară și ele în alai pentru a sălta orice 
vorbăreţ ale cărui cuvinte necontrolate i-ar fi putut folosi inamicului. 
Nu voiau să se-ntoarcă în Admiral Schroderstrasse cu mîna goală. 


174 


Înmormântarea generalului Gregor 


Am salutat un arici german care se strecura peste niște mor- 
minte. „Domnul să te aibă-n pază”, i-am spus. 

Doamne, cum mai ningea, și cum se întețise vintul! M-am fofilat 
printre ăi de la Servicii. Nimeni din Statul Major nu voia să mă vadă. 
Eram un paria! 

La ieșire am tras la Rățoiul roșu pentru a-mi uda niţel aparatul 
de cîntat, și, în timp ce aveam o discuţie de înaltă trădare cu crișmarul, 
am înțeles deodată că generalul meu a dispărut de-a binelea din viața 
mea. Între noi totul se sfirșise. Nicicînd nu-mi va mai freca ridichea 
pentru c-am spălat și-am călcat steagul, sau pentru orice altceva între 
două plimbări cu mașina Statului Major. 

A doua zi am primit ordinul de deplasare. Aghiotantul mi l-a 
înmînat personal. 

„Pe curînd, Unteroffizier Martin”, lătra el ipocrit, în vreme ce mă 
cățăram în camionul plin cu alți candidaţi la moarte care-o făcuseră 
lată la înmormântarea generalului meu. 

— Ţine-ne, Doamne, oftează Bătrînul, nu fiecare din noi are 
parte de-o asemenea ceremonie cînd dă ortu popii pentru mult iubi- 
tul Vaterland. 

Sosesc scrisori și uităm de înmormîntarea generalului! Bătrinul 
primește trei. Nevastă-sa, Liselotte, a fost avansată conductoare-șefă 
de tramvai—o slujbă mai sigură, fiindcă în cazul raidurilor aeriene 
sînt mai multe adăposturi prin preajmă. 

Un vatman obișnuit nu este întotdeauna aproape de un adă- 
post atunci cînd plouă cu bombe. Toată vorbăria cu privire la alarmele 
aeriene pornite din vreme e doar o propagandă. În general, sirenele nu 
se pornesc să urle decît dacă încep să cadă bombele și, dat fiind felul 
în care se execută bombardamentele în ziua de azi, nu prea ai șanse 
să ajungi viu într-un adăpost. Cîndva aruncau bombele la întîmplare, 
acum își aleg o zonă și-o fac una cu pămîntul. Pînă și șobolanii sînt 
exterminați. Heide descoperă uluit că are și el o scrisoare. 

— Heil Hitler murmură el solemn cînd află că e de la Gauleiterul 
Renaniei în persoană. O ridică deasupra capului pentru ca noi să putem 
vedea vulturul supradimensionat, strălucitoarea emblemă a Partidului. 
Cu pioșenia unui Papă, răsfoind Biblia, Heide deschide plicul. 

— În sfârșit! În sfîrșit! jubilează el. Mi-au dat Vulturul Negru! Și 
tocmai la timp! 

— Vulturul Negru? întreabă Porta. Unde naiba o să ținem noi 
un vultur? 

— Idiotule! scrișnește Heide. E o distincție a Partidului, și încă 
una dintre cele mai înalte. Ridică triumfător documentul în fața nasu- 
lui lui Porta. Ce zici de asta? Ţi-ar plăcea și ție una, așa-i? 

— Nu, mulțumesc, face Porta. M-ar putea costa o spinare frîntă 
cînd ar veni vecinii, și Adolf cu partidul său ar fi deja pe linie moartă. 

— Te previn! șuieră Heide, aidoma unei pisici furioase căreia i 
s-a călcat pe coadă. Cu ordinul ăsta nu mai închid ochii la nimic. Ori- 
cine va insulta Partidul va fi raportat! 

— Ai primit și „legumele”? se interesează Micuţul, curios. 

— Nu, alea sosesc prin regiment, se fălește Heide. Mă va decora 
comandantul în persoană. 

— Am auzit că nu mai prididesc cu fabricarea medaliilor și ștan- 
țează la ele zi și noapte, rinjește Porta. Douășcinci de mărci suta de 
chile de decoraţii, și Gauleiterii le distribuie cu lopata. 

— Obergefreiter Creutzfeldt! strigă furierul, azvirlindu-i Micu- 
țului o scrisoare. 

— Fir-aș al dracului! exclamă Micuţul ținînd scrisoarea de parc-ar 
fi o grenadă cu cuiul scos și adulmecînd-o bănuitor. Cine, Doamne, 
iartă-mă, e destul de capiu să-mi scrie mie? 

— Poţi să afli de îndată ce-o deschizi, rîde Porta. 

Micuţul își vîră un deget grosolan și jegos în plic și-l rupe neîn- 
demînatic, despăturind teancul unsuros de hîrtie dinăuntru. O vreme 
stă și privește mizgăleala de creion de pe hirtia ieftină. 

— Ia citește-mi-o cu voce tare! face el, întinzîndu-i-o Bătrinului. 
Mi-e cam slabă vederea astăzi. Tot rahatul din aerul țării ăsteia comu- 
niste îi strică omului ochii. 

Bătrînul își umple flegmatic pipa cu căpăcel de argint și-și 
plimbă ochii peste rîndurile scrise mărunt. Clatină din cap. 

— Ce familie mai ai și tu! 

— De la cine-i? vrea să știe Micuţul, privind scrisoarea. 

— Soră-ta, răspunde Bătrînul, începînd să citească cu glas tare. 

Obergefreiter încărcător 
Wolfgang Ewald Creutzfeldt 
FPA nr. 23 645 

Forțele de Apărare Germane 
Rusia 

Dragă frate, 

Să nu-ţi închipui că te am la inimă fiindcă încep scrisoarea 
cu dragă și frate. Ești un beţiv, Wolfgang, toată lumea spune 
asta. Îți scriu ca să ştii că n-ai nici un motiv să fii fericit, 
crezînd că sora ta mezină Emilie Luize Bock fostă Creutzfeldt 
a fost omorită de către gunoaiele pe care englezii și ceilalţi 
Untermenschen le aruncă în prezent asupra Hamburgului. 

Mămica e și ea vie. Fii sigur că nu vrea să mai știe de tine, și 
eu nu trebuie să-ţi transmit nimic din partea ei. Știu cît ţie de 
greu să citești o scrisoare. Așa că p-asta ţi-o scriu foarte încet, 
ca să poți ține firul cînd o-i citi-o. Aștept să-mi vină înapoi, ca 
să știu că ești mort. 

Eşti un porc ordinar, asta ești. Toată lumea spune că în 
Rusia bătălia-i crîncenă și cu toții au cîte un mort în familie. 
Mămica era sigură c-o să fii și tu aruncat în aer de unul din 
obuzele care tot zboară pe-acolo. Dar ca de obicei ne tragi 
în piept. N-am uitat ziua în care ai șterpelit toți banii din 
contorul de gaze și au venit caraliii din Davidstation împreună 
cu ăla de la gaze și au vrut s-o aresteze pe mămica. 

Am fost foarte dezamăgite află, cînd NSFO-ul care s-a mutat 
în muzeul costumelor vechi din dosul gării principale știi tu, 
clădirea aia mare cenușie cu vechii vulturi ai Kaiser-ului pe 
ea de unde tu și cu David ați umflat perdelele cînd am vrut să 
facem niţică ordine—ne-a spus că n-ai păţit nimic în război. 
Mămica a leșinat de dezamăgire cînd a auzit și-a plins enorm 
de mult. Își făcuse socoteala că cîtă pensie va lua de pe urma 
ta. NSFO-ul a liniștit-o și a spus că-i sigurcă vei fi împușcat în 
curînd și-o să capete o porţie în plus de unt și cîteva cartele de 
pîine. 

Îmi pare rău că sînt nevoită să-ţi scriu scrisorica asta eu, 
sora ta, și să-ţi spun că ești un fluieră-vint căruia nimeni n-ar 
trebui să-i scrie. Dacă te vei mai întoarce vreodată la Hamburg 
și vei lua metroul spre Altona, ceea ce sper că n-ai să mai 
apuci, n-ai mai recunoaște locurile noastre. Ne-am mutat pe 
Langenhorn pe partea ailaltă a cazărmii SS. Acolo se-ntimplă 
mereu o grămadă de chestii. Dacă ne uităm pe geam dimineața 

devreme îi vedem cum împușcă trădători și alţii, de-i omoară. 
Cînd nu-s trădători de împușcat se antrenează împușcind 
figuri din carton și aici foarte bine că-n felul ăsta nu mai avem 
nevoie de ceas deșteptător ceea ce-i bine pentru că al nostru 
ăla vechi s-a oprit și nu mai merge. Se apucă să tragă în fiecare 
dimineaţă la cinci și la ora aia ne sculăm. 

Eu tot mai fac curăţenie prin trenuri și călătoresc pe gratis 
în timp ce curăț. Am fost făcută curățătoare secundă pe liniile 
ferate ale statului clasa doua și am o panglicuță albastră pe 
umăr. Acum am voie să mănînc cu ăia cinci care lucrează în 
vagonul poștal. 

Săptămîna trecută am fost la Diisseldorf. Am pus-o cu unul 
din corpul de aprovizionare care mi-a dat douăzej' de mărci ca 
s-o facem. Am intrat în closetul de clasa-ntii. Nici nu-ți vine să 
crezi ce elegante sînt. Herbert Bock, bărbată-miu și cumnată-tu, 
pentru că trebe să-ţi spun din partea lui că nu te recunoaște de 
cumnat—așa să știi. Sînt atitea pete în dosarul tău că nu faci 
parte din țeapa oamenilor cumsecade. E, oricum, bărbată-miu 
Herbert Bock are o nouă slujbă cu o uniformă cu două steluțe 
pe guler și o caschetă albastră ca de marinar cu o panglică 
pe ea și cu mulţi oameni sub el. Are grijă de un cimitir. Nu-i 
mult de lucru chiar dacă e singurul de acolo. Toți oamenii cu 
care a lucrat au fost chemați și s-au dus să ajute la cîștigarea 
războiului. 

Îți mai amintești de Egon Șchiopul? Ele ăla cu care tu și 
David al lui blănarul jidan eraţi mereu împreună pe stradă și 
făceați ilegalităţi care nu era voie. A făcut rost de o slujbă nouă 
la berăriile Hansa și pe urmă a murit. Ziceau că s-a îmbătat de 
moarte. A amețit uitîndu-se într-unul din butoaiele alea mari 
cu bere și-a căzut înăuntru. Dar nu s-a putut abţine niciodată 
de la băutură. Ăia zic că berea-i mai bună de cînd a căzut 
Șchiopul în ea. 

În viaţa ta n-ai văzut atîta ploaie cîtă am avut în Hamburg 
în ultimele nouă săptămîni și trei zile și toate accidentele care 
s-au întîmplat. Iată-le. Elba s-a umflat și-a trecut peste linia 
roșie și asta-i din vina voastră și a amicilor tăi. N-aveam bărci 
de salvare. Pe toate le-aţi luat cu voi în Rusia. Nu-i corect să 
luaţi totul cu voi în Rusia și noi acasă să ne descurcăm fără. 

Și noi sîntem nemți și la fel de breji ca și voi soldaţii. Fiihrerul 
spune tot timpul că noi sîntem un Herrenvolk. Pe bune. Îmi 
dau seama că Germania e găoaza universului, și ca mine 

gîndesc mulţi. Să fiu sinceră cu tine, Wolfgang, tu ar trebui să 
te ridici și să arăţi că-n tine e și ceva bun. Spunele tovarășilor 
tăi să oprească războiul ăsta prostesc. O puteţi face, numai să 
vreți. Preotul a spus că aţi putea. Îl știi tu, individul care bate 
cu cuvintul pe la uși. Nu ţin minte cum îi zice. Ceva străin dar 
oricum cui îi pasă. L-a săltat Stadthausbriicke 8, așa că n-o 

să mai vedem sau auzim cuvintele sale din Biblie. Dar a fost o 
nebunie din partea lui să fie trădător. Fiihrerului nu-i place așa 
ceva. 

Acu' cîteva zile, eu și Emma am găsit una din hîrtiile alea 
secrete pe care n-ai voie să le citești, da' noi le-am citit oricum. 
O persoană om e și ea la urma urmei. Zicea acolo că soldaţii 
germani ar trebui doar să meargă să se facă prieteni cu rușii și 
tot războiul mondial ar fi gata. Dar să nu te audă nimeni din 
partid că spui asta. Acum nu mai apar hirtii secrete. Ăia care le 
scriau au fost culeși și ei de către Stadthausbriicke. Li s-au rupt 
picioarele înainte să fie împușcați. Tare trebuie să doară să-ți 
rupă picioarele. Mai ţii minte cînd mi-am rupt eu deștul mic? A 
durut tare și cred că-i mult mai rău să-ți rupi un picior întreg. 
Aici trebuie să-ți ţii limba în friu dacă nu vrei să ţi se rupă 
picioarele și să ţi se taie capul după aia. O să am grijă să spun 
la toți Heil Hitler. Atunci n-o să poată spune că nu-s devotată. 

Aici la Hamburg se întîmplă tot timpul cîte ceva așa că nu 
ne putem plinge că ne plictisim. Noaptea trecută am avut cinci 
alarme și familia Martens care locuiește în Altona a primit o 
bombă drept în mijlocul patului. Au avut noroc fiindcă după o 
oră a venit Gestapoul să-i salte. Au fost foarte furioși că nu au 
avut pe cine sălta. Englejii ar fi trebuit să fie mai grijulii. 

Surioara noastră Eva zice și ea că-i mai bine să fii mort decît 
să te ia Gestapoul viu și surioara noastră știe ce spune. A ajuns 
foarte sus, da, da, are o slujbă unde șterge praful de pe birourile 
din Stadthausbriichke 8, unde vede lucruri pe care n-ar trebui să 
le vadă. Deunăzi a văzut pe unul care a fost interogat, așa se 
spune. Mai întîi i-au frînt toate deștele de la miini și pe urmă 
i-au smuls unghiile de la picioare. Pe urmă l-au legat cu sîrme 
de oţel și au dat drumul prin el la curent electric pe care tot 
el trebuia să-l plătească. Eva zice că trebuie să dai socoteală 
pentru tot, așa că cred că-i cam costisitor să fii arestat. Pe 
urmă tipul ăla a căzut pe geam de la etajul patru. Trebuie că a 
căzut în cap fiindcă era diform şi aproape zdrobit. A trebuit să 
plătească și geamul spart. 

Surioara noastră Trudi—știi tu, aia care s-a născut la 
lăptărie—are un bebe dar nu-și amintește al cui e. N-a zis 
dacă-i băiat sau fată, așa că nu-ți pot spune dacă ești unchi 
sau mătușă. 

Alde Baumiiller din Altona au avut cununie. Am fost și noi și 
nu ne-am revenit din beţie decît după Paști. Se însura chiriașul 
lor Hans Lunganul dar a venit Gestapoul după el și acum cică-i 
mort. Numele lui era pe afișele alea roșii care împînzesc tot 
locul cînd cuiva i se taie capul la Fuhlsbiittel. A fost cea mai 
haioasă petrecere la care am fost vreodată. Hans Lunganul n-a 
mai apucat să se însoare dar am avut un Polterabend minunat. 
Ar fi fost încîntat dacă între timp nu i s-ar fi tăiat capul. Am 
plecat cu toţii pe biciclete la Luise de pe Reeperbahn. Noi, fetele 
ședeam pe cadru fiindcă nu ajungeau bicicletele la toţi. Peste 
doi a trecut un tramvai. Au fost omorîţi. Pe urmă a căzut unul 
cu bicicleta pe scări într-o pivniţă. Și el a murit. Bicicleta lui a 
fost distrusă, dar din fericire pentru el era de furat. Unul dintre 
ei s-a înțepenit în ușa silozului de pe malul Elbei. Nu era din 
gașca noastră, nu era decit un spărgător de uși. Dara avut 
noroc. Mergea atît de repede încît a intrat drept în silozul de pe 
Elba. Bițoacla lui n-avea frine. Dacă ar fi oprit, l-ar fi omorit de 
viu un tramvai nr. 1, care cobora dealul de la Fischermarht. 

Pe la șapte am ajuns la Luise. Sînt sigură că era aici fiindcă 
tipul meu avea ceasul la mînă și-a zis că-i șapte și că-i un ceas 
bun care a fost al unui jidan. 

Noi, doamnele, am tras la măsea șampanie și jinars. Am 
băut o sticlă întreagă și am fost atît de fericită că am uitat 
de Wolfgang și de toate celelalte necazuri. Domnii au băut 
Bummerlunder!!?! și bere de cînd au intrat pe ușă pînă cînd au 
apărut sticleţii de pe Davidstation. 

Jensen din Hansa Platz 7 s-a încăierat cu mirele. Și-au scos 
cuțitele și mirele i-a tăiat nasul lui Jensen. Cum mai sîngera, 
dar noi eram atit de fericiţi că nu ne păsa. Pe urmă Jensen l-a 
scalpat pe mire și a sîngerat și mai mult. 

Pe urmă am dansat niţel și am băut niște șampanie și vin 
de cireșe. Apoi au pus din nou mîna pe cuțite. Emmy, cea cu 
ochiul de sticlă s-a ales cu urechile tăiate. Nu-i stătea deloc 
bine. Mirele s-a mototolit bine după ce a golit o sticlă întreagă 
de Bummerlunder cu bere. A luat-o razna și s-a apucat să agite 
deasupra capului un cuțit cît toate zilele. E un fel de străin 

180 


Înmormântarea generalului Gregor 


din Austria. Nu mi-o lua în nume de rău, dar dacă ar fi să-l 
întîlnesc pe Fiihrer l-aș întreba de ce nu-i dă pe toți străinii 
ăștia afară din țară. Nu aduc decît necazuri. Dar probabil că nu 
ne vom întîlni nicicînd. Oamenii care ajung în virful copacului 
nu-și mai amintesc de unde au plecat. 

Pe urmă au venit în galop sticleţii din David. Purtau căști 
strînse cu curelușa sub bărbie, așa că nu i-am putut pocni în 
moalele capului. Ce mai bătaie a urmat. Nu a mai rămas nici 
un geam întreg la Luise pentru că pe acolo au ieșit o grămadă 
de sticleţi și de oameni și toate scaunele au fost rupte, fiindcă 
unii au căzut prea greu pe ele. Pe urmă s-au apucat să azvirle 
mesele și taburetele dar a apărut Brigada Specială și a pus 
capăt distracției. Bucătăria era făcută zob și nici o oală n-a 
rămas fără vreun cucui. Așa că ne-au arestat și ne-au dus în 
David și acolo am cîntat atît de tare de puteam fi auziți pînă la 
Landungsbriicke și oamenii veneau fuga să vadă ce-i. Ce mai 
mulțime se adunase. 

Detectiv-inspectorul Nass ne-a făcut în fel și chip și era s-o 
ia razna. Afară cînta întreg Reeperbahnul și înăuntru cîntau 
nuntașii dar nimeni nu cînta același cîntec. Dacă nu tăceți din 
gură cu toţii v-am terminat, a strigat detectiv-inspectorul Nass. 
Pe urmă ne-au luat în grupuri și ne-au interogat. 

Tu n-ai nas, i-a zis domnul Nass domnului Jensen. Omul 
care a tăiat aia trebuie pedepsit. Asta s-a rezolvat inspectore, a 
zis domnul Jensen. Mirele ăla austriac a făcut-o, da-i totul pus 
la punct. Mădularul lui e în buzunar la mine. 

Ei, ceva mai tîrziu întregul alai de nuntași s-a întîlnit în 
pîrnaie. N-a fost prea rău. Încă mai au și celule individuale dar 
nimeni nu stă singur în ele. Pușcăriile sînt atît de pline în zonă 
că de abia mai e loc pentru gardieni. Am primit cafea Ersatz, cu 
lapte praf și niște pîine militară. Două felii de căciulă cu cîte 
O linguriţă de gem de rozincine. O grămadă de chestii erau pe 
acolo de care de obicei nu auzi. E, ne-au dat din nou drumul dar 
nu la toţi. Nu știu unde au ajuns ăia care n-au ieșit dar nimeni 
n-a mai auzit nimic de ei de atunci. Toţi cei de acasă îţi trimit 
urări de bine și mămica zice să faci ceva viteaz pentru Fiihrer 
și Vaterland. Dacă primeşti o medalie mare pensia de pe urma 
ta va fi mai consistentă după ce vei fi împușcat. Măcar atît ai 
putea să faci pentru mămica și nu uita că nu faci parte din 
familia lui bărbată-miu. 

Acum la revedere 

Sora ta, 

Emilie Luise Bock născută Creutzfeldt 

Ajutoare de măturătoare pe liniile ferate ale statului 
Hamburg Altona 


— Cumnatul ăla care-i însurat cu soră-mea Emilie și nu vrea 
să fie rudă cu mine să aștepte el numai să ajung acasă, mîrîie Micuţul 
orb de furie. Ar face bine să-și numere oscioarele ca să știe după aia 
cîte-i lipsesc! 

De abia apucăm să ațipim, cînd apare val-virtej curierul compa- 
niei pentru a-l anunţa pe Bătrînul că trebuie să se prezinte de urgenţă 
la comandant. 

— Vă așteaptă o papară pe cinste, rînjește el malițios. De data 
asta vă veți alege cu fundurile fripte cum scrie la carte. Ordinul vine 
drept de sus și e plin pe toate fețele cu ștampila STRICT SECRET. 

— Ce dracu o mai fi și asta? mormăie Bătrinul prost dispus, 
punîndu-și mantaua de iarnă, lungă pină-n pămînt, și aruncînd pe 
umăr pistolul-mitralieră. 

— Limpede ca lumina zilei, rinjește Porta, scărpinindu-și cu 
ambele mîini pieptul de găină, locul în care păduchii sînt tentaţi să-și 
țină întrunirile. Sally de la Ministerul de Război are el grijă să apese 
pe toate butoanele necesare pentru a ne lansa în misiunea noastră 
particulară de căutători de aur. Puneţi-vă lînărie călduroasă pe voi, 
băiețașii mei! Se va face frig, nemaipomenit de frig pînă să ajungem 
din nou acasă cu aurul nostru. 

— lată că se înalţă cortina pentru primul act, spune Bătrînul 
la întoarcere. Ordinul oficial spune că trebuie să provocăm pagube, să 
creăm panică îndărătul liniilor inamicului și să-l aducem înapoi cu 
noi pe generalul Skulovski, cine-o mai fi și ăsta. 

— Să creăm panică! Păi asta vom și face, spune Porta cu un rîs 
scurt. Dar cine naiba mai e și generalul Putorovici de care vorbesc? 
Oricum, putem întreba. Poate că-l știe tipul muierii mele! 

— Și băgaţi la cap. Toată tărășenia e ultrasecretă, continuă 
Bătrînul. Dacă transpiră ceva, ne sînt în primejdie și capul, și gâtul. 
N-avem voie să vorbim despre ăsta nici măcar între noi. Ministrul de 
Război Sally trebuie c-o fi consumat toată cerneala din minister, puniînd 

peste tot ștampila STRICT SECRET. Ordinul poartă semnătura Feldmar- 
schallului Keitel, numai că el nu știe treaba asta, și planul a fost pus la 
cale de către Feldmarschallul Walter Model, care nici ăsta habar n-are. 

— Cojones! Or să ne împuște de trei ori dac-or afla vreodată, 
oftează neliniștit Barcelona. Dar se spune că, cu cât ești mai tupeist, 
cu atît mai bine pentru tine! 

— Dacă trebușoara va decurge așa cum vrem noi, o să-i cumpăr 
o medalie mare lui Sally, urlă Micuţul, bătîndu-se fericit peste coapse. 

În cursul nopţii ni se distribuie uniforme rusești și pe tancuri 
sînt vopsite stele roșii și litere chirilice. 

— Dacă pune Ivan Putorovici gheara pe noi, murim de tineri, 
face Barcelona sumbru. 

Ninge din belșug și vizibilitatea nu-i mai mare de cîțiva metri, 
în vreme ce punem tancurile pe tălpi de sanie. Le vor trage caii prin 
liniile rusești, pentru a evita zdrăngănitul de șenile și larma motoarelor. 

Polițiștii militari zeloși îi ţin pe toți la distanţă de transportul 
secret. 

— Ce urît mod de a te înhăța, oftează Porta urmărind cîțiva 
polițiști militari care poartă pe sus un civil prea curios. 

Abia după ce străbatem cale bună dincolo de malul opus al 
rîului, înlăturăm însemnele germane și le scoatem la iveală pe cele 
rusești. Pe turela Panther-ului stă scris cu litere chirilice de-o șchioapă: 


MOARTE FASCIȘTILOR 


— Iob tvoiu mati, mormăie Micuţul, bombîndu-și pieptul ca un 
al doilea Ivan cel Groaznic. 

— Băgaţi de seamă. Fără pumni comuniști!!5] ne avertizează 
Bătrinul. Cei de-aici salută ca și noi. În Armata Roșie sînt foarte sen- 
sibili la capitolul ăsta. Numai civilii își încleștează pumnii și zbiară: 

„Frontul Roșu!” 


[13] Semnul internațional al comuniștilor era pumnul încleștat și ridicat în 
sus din cotul îndoit (n. trad.) 

Wirwaren einfach, weil das Volk einfach ist. Wir dachten 
primitiv, weil das Vol primitiv denkt. Wir waren agressiv, 
weil das Volk radikal ist. 


Joseph Goebbels 


[1] (germ.) Am fost simpli, pentru că poporul e simplu. Am gîndit primitiv 
pentru că poporul gîndește primitiv. Am fost agresivi pentru că poporul e 
radical. (n. trad.) 

Deschise capacul cutiei mecanismelor, băgă o nouă 
bandă de cartușe și trînti capacul la loc. 

— La dracu'! făcu el. Îi auzi? 

— Tancuri, răspunse servantul. Ai niște pîine? Sînt lihnit, 
n-am pus nimic în gură de două zile. Război afurisit! 

— Azi-dimineaţă am mîncat ultima fărimă, răspunde 
mitraliorul, și pe aia o găsisem la un cadavru! 

— Nu valorăm nici cît un coltuc de piine, mormăi 
servantul. Ne aleargă ca pe șobolani. Ne spun să rezistăm. 
Pentru ce? Pentru ca rahații ăia să-și scape propria piele? 

— Ducă-se cu toți dracului, făcu mitraliorul, privind 
șirurile de ruine. Acum nu ne mai dau nici măcar potol. sintem 
nevoiţi să-l furăm de pe unde putem. E-o minune că ni s-a 
distribuit nițică muniţie azi-dimineață! 

— Așa se-ntimplă întotdeauna, răspunde servantul, 
ridicîndu-și gulerul peste urechi. Muniţie ne pot da, dar cu 
haleala-i altă poveste! 

— Ce-ai zice s-o ștergem pe buhe? Acum! Să schimbăm 
taberele. Ivan nu poate fi atît de rău pe cît se spune. Oricum, nu 
poate fi mai rău dincolo decît aici! 

Cei doi se ridicară în picioare, își azvîrliră mitralierele 
într-un rîu și se furișară înainte peste miriști. 

O pușcă-mitralieră latră în rafale scurte. 

Servantul fu lovit primul. Apoi mitraliorul fu aruncat 
peste epava unui vehicul. Un stol de ciori se ridică dintre ruine, 
croncănind gutural. 


Vintul fluieră lugubru printre ruinele a ceea ce fusese pînă nu 
demult un colhoz nou-nouţ. Acum nu mai e decît o grămadă mizerabilă 
de ziduri năruite și bare de oțel, contorsionate grotesc. Prin preajmă 
zac împrăștiate cadavrele înghețate, pe jumătate arse, ale animalelor 

din șeptel. Războiul a trecut peste colhoz în toată ferocitatea lui și l-a 
făcut una cu pămîntul dintr-un singur suflu satanic. 

În livada răscolită zac trei T-34 înnegrite de funingine. Sînt aco- 
perite de țurțuri. Echipajele negre și arse atîrnă pe jumătate afară prin 
trape. 

Bătrînul e primul care sare din transportorul de trupe al plu- 
tonului. Priveşte preocupat în jur. E periculos să te crezi în siguranţă. 
Moartea pîndește de pretutindeni. 

— Trage mașina între copaci, îi poruncește lui Porta care și-a 
ițit prin trapă botul său de vulpe, adulmecînd aerul. Doamne, cât e de 
frig! face el, clănțănind din dinți. Își suflă aer cald de-a lungul obrajilor. 
E mai rece decît în găoaza unui urs polar! 

Zăpada scîrțiie sub cizmele Bătrinului în timp ce acesta pășește 
zgribulit pe cărarea îngheţată. Îşi ridică peste urechi gulerul îmblănit al 
hainei și se întoarce cu spatele la vîntul biciuitor care smucește pînza 
rezistentă a combinezonului său de camuflaj. În carîmbii cizmelor 
are cîteva grenade cu miner, dar așa ceva nu constituie un motiv de 
bănuială. Trupelor rusești de linia-ntii le place să facă rost de aseme- 
nea grenade. Se pot arunca mai bine chiar dacă lipsa unei pirghii de 
siguranță le face mai periculoase. Din clipa în care coarda a fost trasă, 
nu există cale de întoarcere. Ai șapte secunde la dispoziție pînă explo- 
dează, chit că-ți convine său nu. 

Bătrinul se oprește la marginea unui povîrniș abrupt și, agasat, 
își aranjează centura din piele cu tocul lung al Naganului. 

— Fir-ar frigul al naibii să fie, se smiorcăie Porta, bătînd din 
palmele învineţite. Sînt fericit că nu-s rusnac, să fiu nevoit să-mi petrec 
pe-aici toată viața. 

— Scoate harta! poruncește Bătrînul. Aici trebuie să fie locul de 
întîlnire. Colhozul alb e cu siguranță mormanul ăla de ruine, cu toate 
că nu prea mai e nimic alb în ele. 

— Cine dracu să fi făcut asta? întreabă Portă contrariat. Războiul 
încă n-a trecut pe-aici. Dușmanul e departe. Noi sîntem primii nemți 
prin locurile astea, și nici măcar inamici autentici nu sîntem. Ne aflăm 
aici doar pentru a culege ceva ce ne aparține de drept! 

— Bombe zburătoare, bănuiesc, spune Bătrinul, ducînd la ochi 
binoclul greu de artilerie. Cercetează tăcut cărarea șerpuitoare de munte 


186 


Întîlnirea cu comisarul 


care dispare printre copacii îndoiți de furtună, în ceaţă și-n zăpada 
vînturată. 

— Vrei să punem prăvălia la adăpost? zbiară Micuţul. Vocea lui 
se răsfringe printre ruine și ecoul ei răsună de sute de ori dintre munți. 

— Gura! strigă Bătrinul nervos. Poţi fi auzit pîn' la Moscova! 

— Da, dar ia ascultă, răcnește Micuţul și mai tare. Dacă lăsăm 
cutia asta pîrțiitoare să facă rădăcini pe-aici, crezi că Ivan Putorovici 
va mai crede că sîntem amici de-ai lui? 

— Aici rămîne, șuieră Bătrînul, iritat. Dar tot restul să fie ascuns 
și camuflat temeinic! 

Heide umblă țanţoș în uniforma unui locotenent rus, dar, în 
ciuda uniformei, nu încape îndoială că e neamţ. E mult prea corect. 
Nici unui rus în toate minţile nu i-ar trece prin cap să arate ca el. A 
tăiat pină și firele lungi de blană cenușiu-maronie ale căciulii sale, în 
așa fel încît să iasă mai bine în evidenţă steaua roșie cu margini aurii. 

— Ai dat cu ochii de vreun Ivan? vrea să știe Porta, frecîndu-și 
zăpada din ochi. 

— Gura, fir-ar să fie, scrîșnește Bătrinul cătrănit, lustruind len- 
tilele binoclului de artilerie înainte de a-l duce din nou la ochi. Acolo-i 
un camion cu trei osii și c-un tun de 76 în spate. Ceva nu-i în regula cu 
înscenarea asta. Miroase a cursă! 

— Nici în fund nu-i doare, face Porta nepăsător. Cui naiba i-ar 
trece prin cap să prindă în cursă niște prăpădiți ca noi? 

— Cu Ivan nu știi niciodată, murmură gînditor Bătrînul, scrutînd 
în continuare prin binoclu. Diavolii ăia nu judecă așa ca noi. Sînt o 
adunătură imprevizibilă de nemernici! 

— Ia dă-ncoace! face Porta smulgindu-i binoclul din mînă. Ce 
dracu te-a găsit să te scapi în nădragi la vederea unei rable de camion 
Ford? 

— Știu eu ce-i cu tunul ăla, răspunde sceptic Bătrinul. Are o 
iuțeală la tragere ca un trăsnet și poate străpunge orice blindaj din lume. 

— Ia plîngi tu niţel pe umărul meu, îl sfătuiește Porta. Un pro- 
iectil exploziv din tunul nostru de 75 mm, și pîriitoarea aia își poate 
înfige ţeava cu iuţeală în băsănăul lui Stalin. 

— Cînd ne apucăm să creăm panică? întreabă Micuţul nerăb- 
dător, azvirlind o bucată de gheață peste marginea povirnișului. 

— Dar ce-ţi închipui că facem? răspunde Porta. Tu urli destul 
de tare ca să le dai dureri de cap ălora de la Kremlin. Și nu mai vorbi 
nemţește în ograda vecinului, bine? E periculos! 

— Slăbește-mă! Fiecare vorbește cum știe din născare, scrișnește 
Micuţul. Nu știu limbi străine! 

— Iar ne-ai adus pînă aici la vinătoare de cai verzi pe pereți, 
așa-i? face Heide cu superioritate. 

— Vă spun eu că miza asta-i grozavă, intervine Porta, ducînd 
din nou binoclul la ochi. De data asta treaba-i sută-n sută sigură! Și 
răsplata-i atît de mare încît merită riscul. 

— Rîndul trecut s-a întîmplat ca de obicei, am rămas cu toții cu 
buza umflată, arătînd ca o cireadă bătută-n cap, sisîie Heide. 

— Și ce, a fost vina mea? protestează Porta ofensat. Am avut o 
țiră de ghinion. Planul meu era genial. 

— Planul era în regulă, admite Heide, dar nu ne-am ales decît 
cu deziluzii. Puteam cel mult să fim împușcați. Însă acum riscul e 
incalculabil mai mare. 

— Nu riști, nu cîştigi! face Porta, gesticulînd demonstrativ cu 
binoclul prin aer. 

— Dacă și de data asta o dăm în bară, n-o să mai iau în seamă 
nicicînd vreun plan de-al tău, șuieră Heide. 

— Ascultă! Orice individ cu capul pe umeri așteaptă ocazia cea 
mare! explică Porta. 

— De fiecare dată e ceva care dă chix în planurile tale, scrîșnește 
Heide morocănos. 

— Mă plictisești, i-o retează Porta, aruncîndu-i o căutătură rea. 
Dacă ai chef să-ţi petreci restul vieţii în Rusia în tovărășia unui pis- 
tol-mitralieră, n-ai decit să te retragi din echipă. 

— Încercaţi, pentru numele lui Dumnezeu, să tăceți măcar o 
clipă din gură, îi ocărăște furios Bătrinul. Nu-și aude omul vorba din 
cauza turuielii voastre. 

— Haidem la adăpost, amigos, spune Barcelona, înfiorîndu-se 
în vântul rece, care coboară șuierînd de pe crestele munților, șfichiu- 
indu-ne fețele cu cristale de gheaţă ascuţite ca briciul. 

Frigul pătrunde pînă și prin cizmele îmblănite, dindu-ne dureri 


188 


Întîlnirea cu comisarul 


în degetele de la picioare. Vîntul aprig ajunge la intensitatea unui viscol. 
Se pare că vine o furtună în stil rusesc. 

— Trebuie să facem paravane împotriva zăpezii, hotărăște 
Bătrinul. Faceţi-le din chestie de-aia de camuflaj. Pinza obișnuită se udă 
și-i mai rău decît dacă n-am pune nimic. Barcelona, plasează santinele! 

— De ce pică măgăreața numai pe noi? protestează Barcelona, 
țopăind pe zăpadă să-și pună sîngele în circulație. 

— Pentru că spun eu, i-o retează sec Bătriînul. 

— Băși-m-aș! latră Barcelona furios. Dacă n-aș fi trecut printr-o 
veritabilă școală prusacă de subofițeri în care te-nvață să halești ciorapi 
antici și să arăţi de parcă ți-ar plăcea, n-aș accepta una ca asta, zău că nu. 

— Ce tîrșă! boscorodește Albert, așezînd bulgări imenși de zăpadă 
unul peste celălalt. De ce nu intrăm în căruțe, să dăm drumul la motoare 
și să ne-ncălzim, în loc să ne spetim construind igluuri? 

— Pesemne te-ai pocnit la căpățina aia a ta neagră cînd ai căzut 
din copac, îi aruncă Porta sîsîind. E nevoie de combustibil ca să ţii 
motoarele în funcțiune, și dacă Ivan ne lasă baltă, nu vom mai avea 
cu ce să ne-ntoarcem acasă. 

— Porniţi la fiecare cinșpe minute, poruncește Bătrînul. Să nu 
dea dracu să-i îngheţe motorul vreunuia! Sînt 44* sub zero. 

Motoarele ambalate sînt deja moarte, nu fac decît să geamă 
jalnic și răgușit. Nici măcar cu manivelele nu reușim să scoatem ceva 
de la ele. Toți adunăm lăstăriș pentru a aprinde un foc sub vehicule. 
Gerul a preschimbat uleiul într-o masă densă și viscoasă. Nu e nevoie 
ca Bătrinul să ne mîne din urmă. Gîndul la lungul drum de întoarcere 
e de ajuns ca să ne îmboldească. 

— Porcilor, spumegă el. De cîte ori v-am spus, nepricopsiţilor, 
să porniţi motoarele la fiecare treizeci de minute? Pe toate trebuie să 
le fac numai eu? Daca va fi nevoie s-o luăm din loc val-vîrtej? 

— Neţinem de eșapamente și alunecăm pe coate, ride zzomotos 
Micuţul. E destul de alunecos pe-aici, slavă Domnului! 

Albert cade în nas și scapă doi bulgări imenși de zăpadă. Numai 
o tufă măruntă îl împiedică s-o ia la vale pe povîrniș. Se ridică furios 
și izbește într-un dușman nevăzut. Picioarele-i alunecă de sub el și 
cade din nou grămadă. 

— Nu mai contați pe mine, se smiorcăie, cățărindu-se în T-34 
pentru a încerca din nou să-l pornească. 

Spre marea lui satisfacție, motorul greu Otto urlă imediat la 
turație maximă. 

— Cînd le ai cu motoarele... se fălește el, privind triumfător la 
Porta, care are bătaie de cap cu motorul Maybach al Panther-ului. 

— Rahat nemţesc! scrișnește el. E frumos cînd îl privești, dar la 
treabă nu face o para chioară. Lovește turbat cu piciorul trusa cu scule. 
După un lung răstimp de încercări, motorul începe să urle. 

— Cum rămîne cu santinelele? se interesează Bătriînul în clipa 
în care ne adunăm cu toții în iglu. 

— Totu-i în regulă! declară Barcelona, ghemuindu-se între Legi- 
onar și Albert. 

— Ciudat cum vine de se leagă, tocmai acum îmi amintesc de un 
anume general-maior Rottweiler, se pornește Porta, scuturînd o ţigară 
Juno din pachetul ei verde. A nu se confunda cu prea binecunoscutul 
Herr Rottweiler din Hanovra, care a conceput cîinele polițist Rottweiler. 
Generalul nu era nici măcar rudă cu tipul cu cîinele. Habar n-aveau 
unul de existența celuilalt, și generalul nu putea suporta priveliștea 
unui asemenea cîine-polițist, fiindcă odinioară fusese mușcat de una 
din acele bestii negre. Totul a pornit de la o bicicletă—o binecunos- 
cută bicicletă Opel din Bielefeld——pe care se dădeau de-a dura numai 
păturile superioare. Bicicleta asta Opel stătea rezemată într-o zi de 
peretele casei generalului, fără vreo treabă și fără să-i pese de o tablă 
cît toate zilele pe care stătea scris: 


AȘEZAREA BICICLETELOR ÎN ACEST LOC 
STRICT INTERZISĂ 


Așa, deci, cînd generalul se întoarse de la o curte marțială, unde 
condamnase la moarte un dezertor, și văzu bicicleta cu pricina, se înfu- 
rie atît de tare încât îl prinse sughițul. Îşi vîri iute monoclul în ochi 
pentru a se convinge că, într-adevăr, o bicicletă civilă zăcea rezemată 
de peretele său de general, și cînd își dădu seama că ochiul său militar 
nu-l înșela, slobozi o mulțime de mormăituri și se schimbă la față. Apoi 
luă rapid o hotărîre strategică, atacă bicicleta și-o azvârli în parcul din 

partea opusă a străzii. Imediat însă bițoacla veni înapoi. Un îngrijitor 
de parcuri îi făcu vînt de unde venise. Îi puteai vedea chipiul uniformei 
peste creasta zidului. 

„Ce dracu?” urlă generalul, și-l luă în tărboacă pe îngrijitorul cu 
pricina de nu se văzu. 

Într-o ploaie de înjurături și blesteme, ridică ţoacla în poziția 
regulamentară, și-i dădu un brînci hotărît care-o proiectă fără biciclist 
pe deal în jos, în direcția intersecţiei Soester. Acolo se buși de una din 
bicicletele roșii ale poștei care-l purta pe poștașul de rezervă Griinstein, 
astfel încât amîndoi erau în exercițiul funcțiunii. În ziua aia, Griinstein 
nu căra corespondenţă obișnuită, ci scrisori secrete, sigilate și înregis- 
trate, trecînd de la un sediu al Gestapoului la altul. Cu un trosnet, Herr 
Griinstein căzu în fund și o pală subversivă de vînt duse cu ea toate 
scrisorile și le risipi pe tot locul. Dar ce se întîmplă mai apoi fu mult 
mai grav. Tocmai în clipa în care generalul dădea să intre pe portița 
grădinii sale, împodobită cu vulturi, își făcu apariția din parc un dulău 
polițist brun, Rottweiler, cu fălcile căscate. 

„Hău-hău!” făcu dihania, și-și încleștă fălcile bine dotate în buca 
obeză a generalului. 

Generalul slobozi un țipăt strident care nu se prea potrivea cu 
puzderia de medalii pentru bărbăţie care-i atîrnau pe pieptul său larg. 
Dădu drumul portiţei și sări în grădină la adăpost mai iute decît orice 
recrut. Poarta din fier forjat se trînti în urma lui cu un trosnet care mai 
că le luă piuitul vulturilor prusaci de pe ea. 

Căută în stradă cu băgare de seamă să vadă cine-l păgubise 
de jumătate din turul nădragilor, dar nu se vedea nimeni. După cum, 
probabil, ați aflat, cîinii ăștia sînt niște diavoli ai naibii de șmecheri, 
și dulăul în cauză nu era tocmai o excepţie a rasei sale. Se strecură 
frumușel prin portița din dos pentru a-și continua atacul dintr-un 
punct mai strategic. 

De data asta, bătălia fu mai crîncenă. Nu zbură doar restul turu- 
lui nădragilor lui nenea generalu,, ci și o halcă frumușică din distinsul 
său băsănău. Totul se sfirși la fel de brusc cum începuse în momentul 
în care apăru stăpînul cîinelui și-l chemă la el cu o fluierătură. 

„Bravo, căţel!” spuse el, mîngîind dihania cea brună. 

Generalul se ridică încet în cizmele sale de călărie. 

— Asta vă va costa scump, domnule, spumegă el, frecîndu-și 
dosul jumulit. Sălbăticiunea aia va fi împușcată! 

„Se pare că nu mă cunoști, răcni stăpînul câinelui, înălțindu-se 
semeţ, dar vei afla tu în curînd! Sper că nu pleci imediat pe front, 
generale?” 

Generalul se puse pe urlat și pe zbierat și vru să știe ce le pasă 
civililor ce fac generalii germani? 

„Cine știe? Poate că ești și spion inamic!” făcu el, amenință- 
tor. În ochi începură să-i licărească regimente întregi de plutoane de 
execuţie, și-un zîmbet îi subție buzele. „Îţi spun eu, domnule, genul 
ăsta de întrebare provine din sistemul de spionaj al dușmanului. la 
să luăm noi un exemplu. Dac-aș fi fost îndeajuns de nechibzuit să-ți 
spun că plec marți pe front, inamicul ar fi aflat imediat că Divizia 191 
Jăger trece în linia-ntâi. Încă vreo cîteva întrebări nevinovate ca asta, 
și Statul Major al inamicului ar ști exact unde va fi dispusă acea divi- 
zie.” Generalul îl arătă acuzator cu degetul pe proprietarul cîinelui. 

„Și, datorită activităţilor tale susținute, Herr Spion, inamicul ar fi aflat 
deja totul despre a 191-a. Cum că oamenii vin din Siebengebirge, dis- 
trict din care vin numai soldaţi vajnici, credincioși și căliți, infanteriști 
înnăscuţi, care-ar putea fi chemaţi sub steag încă de la cinșpe-șaișpe 
ani dac-ar fi nevoie. N-au prea mult creier, dar tocmai de aceea sînt 
excelenți infanteriști. E adevărat că nu scapă mulţi cu viață dintr-un 
război, dar asta demonstrează că regiunea cu pricina produce soldați 
buni. Cînd Statul Major inamic pune mîna pe astfel de informații, își 
strîng de îndată rîndurile, nu cu una, ci cu trei divizii de elită. Dac-ar 
fi fost o divizie berlineză sau o șleahtă de beţivi de bere din Miinchen, 
atunci nițică pîrîială cu mortierele ar fi fost de ajuns ca să-i trimită pe 
figuranții ăștia de cinci bani înapoi în berăriile lor. Te-am mirosit eu, 
Herr Spion, continuă el. Sînt șeful Serviciului Militar de Contraspionaj 
aici, în Districtul Militar VI, și am trimis o grămadă de-alde tine în fața 
curții marțiale. O întrebare imprudentă, și-o să sfîrșiți, nemernicilor, 
legaţi de stilpul de execuţie. Ești arestat!” 

„De data asta ai întrecut măsura, generale! N-o să scapi tu așa 
ușor, strigă stăpinul cîinelui. Sînt un membru de partid bine situat și 
cu număr mic! Am fost la Miinchen. Se lovi cu pumnul în piept. Am 

stat de două ori alături de Fiihrer la Biirgerbrâu. De asta ce mai zici? 
Execută salutul nazist cu virfurile degetelor exact pe linia ochiului 
drept. În 1923 am mărșăluit în rîndul trei înapoia Excelenței Sale Gene- 
ral Ludendorff! Deţin Ordinul Sîngelui! Cu mine nu se trage nimeni de 
șireturi! Totodată, vreau să știu de cînd generalii de armată au început 
să fure biciclete? Știi ce păţești dacă furi o bicicletă?” 

„Ești nebun de-a binelea?” urlă generatul, zornăind din sabie 
și din pinteni. 

„Nu, dar tu ești”, făcu proprietarul cîinelui cu un zîmbet sardonic. 

Se adunase deja o droaie de lume în fața porţii decorate cu vul- 
turi a generalului. Curioșii își lungeau gitul pentru a vedea ce se-ntîmplă 
și rideau încântați. 

Asta bineînţeles că i-a stînjenit pe combatanți, așa că generalul 
îl pofti înăuntru pe Rottweiler și pe stăpinul său pentru a continua 
discuţia fără sfaturi și amestec din afară. 

Stăpînul cîinelui nu era o persoană obișnuită, bătută-n cap, și 
putea foarte bine să vorbească despre orice. Era băgat în afaceri pe 
piața de desfacere și era la curent cu o mulțime de lucruri despre valuta 
convertibilă. Crezu că se cade să se prezinte. 

„Komisch, se înclină el, pocnind din călciie și ridicînd braţul 
drept. Angrosist de cartofi și exportator de orz, membru de partid și 
deținător al Ordinului Sîngelui. Heil Hitler” 

Generalul mormăi ceva, dar nu crezu de cuviință să se prezinte 
la rîndul lui. Consideră că orice dobitoc, inclusiv un angrosist de cartofi 
care-și face veacul în gaura aia din Westfalia—Padeborn—ar trebui să 
știe cine e el. Era de datoria oamenilor, credea el, să-l cunoască! 

„Fii atît de bun și ia loc, Herr Komisch”, lătră el cu falsă amabilitate, 
întinzîndu-i o cutie din aur cu ţigări, pe care era gravat vulturul german. 

Membrul de partid și angrosistul de cartofi Komisch pescui o 
țigară din cutie, dar fu nevoit să și-o aprindă singur. 

— E și de înţeles, zimbește Porta. Unde-am fi ajuns dacă terciu- 
itorul ăsta de cartofi îndrăgostit de cîini ar fi fost doar un Leutnant în 
rezervă, trimis acasă pentru că are carnetul de partid în regulă. Sau, cine 
știe, un Unteroffizier ori vreun prăpădit de pușcaș? Un general german 
de armată nu se poate cobori nicicînd atît de jos. Mai bine să pară o 
omisiune din partea lui. 

O vreme a fost liniște. Era, cum se spune, liniștea dinaintea fur- 
tunii. Ședeau contemplind fumul care se ridica în spirală din trabucul 
generalului și din ţigara membrului de partid. 

„Te-ai gîndit, generale, începu în cele din urmă ăla eu cartofii, 
c-ar fi timpul să cîștigăm războiul? Nu putem continua să trecem cu 
vederea lincezeala. Exportul de cartofi practic a încetat.” Își plimbă pro- 
vocator privirea de la general la cîine, care se tolănise comod pe o piele 
de leu din fața căminului. Era tot ce mai rămăsese dintr-un prăpădit 
de leu reumatic pe care generalul îl împușcase pe cînd se afla și el în 
treabă așteptind să-nceapă a doua ciomăgeală mondială. „Văd negru 
înaintea ochilor, generale, situaţia-i sumbră. Din puţină cantitate de 
cartofi pe care pot pune mîna prin filiere temeinice, cincizeci la sută 
trebuie predată nenorocitei de armate, care plătește prețuri minimale, 
stabilite de cîteva murături de funcționari civili de prin ministerul 
alimentaţiei. 

Oameni care nici măcar nu sînt în stare să scrie corect nemţește, 
dar folosesc un fel de limbaj propriu, idiot și funcționăresc. Ar trebui 
lăsat totul în seama Reichsfiihrerului SS și aruncate la gunoi toate rămă- 
șițele putredei monarhii! Te apucă disperarea, zău-așa, generale! I-am 
scris și Fiihrerului, dar n-am primit răspuns. Cîștigăm și tot cîştigăm, 
dar nici una din victoriile noastre nu ne duce niciunde. Eu nu știu ce 
să mai fac, și cartofii se împuţținează văzînd cu ochii. Hai o dată, să-i 
zicem 0 victorie mare și singeroasă și să terminăm povestea, ca să-și 
poată omul vedea din nou de afacerile sale. Așa cum fusesem siliți să 
procedăm de către mărea finanţă jidănească înainte de război. Pri- 
vește marea victorie pe care-o repurtăm în momentul de faţă! Întreaga 
Armată a 4-a Panzer zace în codrii de pe Oka, unde se lasă bumbăcită 
de către tunurile bolșevice, și regimente, batalioane și companii întregi 
sînt făcute fărime și risipite peste întreaga întindere a mlaștinilor. Și 
ştii ce zice lumea? Se spune că, indiferent în ce direcţie privești, cerul 
întreg e în flăcări. Satele și orașele sînt pustiite și ele, la rîndul lor, așa 
încât nu mai rămîn decît mormane de cenușă. Ăsta-i războiul. Dur și 
sălbatic. Nu-i pentru papă-lapte! Am aflat toate astea în cele douășpe 
luni cît am fost la școala pentru voluntari.” 

În timp ce vorbea astfel, acest membru de partid și negustor 
de tocană sări în picioare și se înclină politicos înaintea generalului. 

„Cer permisiunea să raportez, Herr General, să trăiţi! Sînt volunta- 
rul pentru un an Komisch Leonard, treizeci și trei de ani, Regimentul de 
Infanterie Prusac 6 Brandenburg, eliberat din serviciul activ pe motiv 
de cartofi și orz!” 

Se trinti înapoi în fotoliul din piele, un monstru antic, negru 
și oribil, cu un spătar atît de incomod încît numai un masochist l-ar 
fi putut îndrăgi. 

„Nu mă plîng de tunurile care bubuie, de orașele arse ori de oame- 
nii uciși. Doar de-aia-i război! Ce-am avut și ce-am pierdut—continuă el 
gesticuliînd prin aer cu o ţigară proaspăt aprinsă—dar lucrul cel mai rău 
sînt artileriștii ăia blestemațţi care preschimbă în ruine distilerie după 
distilerie. Ce dracu i-a găsit de se apucă să pună tunurile lor afurisite 
pe distilerii? Tremurînd de indignare, scoase din buzunar un carnet 
gros. Ia ascultă aici, generale. Încep să cred că tot războiul ăsta mon- 
dial e pus la cale special pentru a mă ruina pe mine! Își umezi deștele 
și se apucă să întoarcă paginile. Steaua Roșie din Kiev a luat 185 tone 
de cartofi—rasă de pe suprafața pămîntului; Oaza Patriei, Minsk, 200 
tone de cartofi și 100 tone de orz—făcut fărime. Acești Untermenschen 
îmi sînt datori vinduțţi pentru ultimele două livrări! Și cu asigurările 
cum rămîne? Forță majoră! Nici o para chioară pentru toată marfa mea 
de calitate superioară! 

Oare îmi va acoperi pagubele puternica armată germană? Iar- 
tă-mă, generale, era doar un gind răzleţ. Ia să vedem, Vulturul de Aur, 
Harkov—lucrătură temeinică—funcţionează tot anul, zi și noapte— 
șeful era un ins de treabă. Pe nevastă-sa o chema Wilma și era plecată 
mereu prin stațiuni de odihnă și tratament. Vreau să spun, nervii—e 
ușor să fii împușcat cînd trăiești în Uniunea Sovietică, unde statul 
poate hotări ce culoare va avea peretele din dormitorul tău și-și poate 
viri degetele lui lacome în buzunarele tale cînd are chef. E aproape la 
fel de rău ca la noi.” 

Herr Komisch își duse îngrozit mîna la gură în clipa în care își 
dădu seama ce-a spus. Sări dezorientat din fotoliul său de masochist, 
azvârli înainte brațul drept și răcni: Heil Hitler 

Generalul schiță un zimbet forțat și privi cu coada ochiului la 
cîinele de pe pielea de leu. Părea amuzat de remarca stăpînului său. 
Își arăta colții. 

„Alaltăieri am aflat cu oroare că opt distilerii au ars pînă-n teme- 
lii. Să vorbim deschis, generale, dacă treburile mai continuă multă vreme 
în felul ăsta, o să ajungem cu toţii la sapă de lemn și eu voi fi complet 
ruinat. Cine naiba va mai cumpăra cartofi și orz dacă nu mai stă-n 
picioare nici o distilerie?” 

„Nu crezi că vezi lucrurile într-o lumină mult prea sumbră? 
întrebă generalul și propuse să ia amîndoi un păhărel de ceva. Situația 
noastră în clipa de față-i bună. Diviziile germane înaintează victorioase 
prin stepa rusă. Recunosc că din cînd în cînd mai sare-n aer și cîte-o 
distilerie, dar trebuie să facem cu toții sacrificii în vederea Victoriei 
Finale." 

„Ar fi timpul să se-ntîmple odată; de preferinţă înainte ca dobito- 
cii ăia roșii să facă zob și cea din urmă distilerie!” oftă abătut negustorul 
de cartofi. 

Cu un gest autoritar, generalul îi arătă oaspetelui său harta de 
război care împodobea peretele de lingă cămin. 

„La privește, Herr Komisch. Aici e Niprul, și ceva mai încolo Volga— 
calea „vieţii” Rusiei. Nu-i nevoie decît să trecem niţel dincolo de ele, 
și expediția noastră de pedepsire din răsărit e încheiată. Și uite aici e 
Africa. După cum vezi, nu mai e mult pînă la Cairo!” 

„Cîţi kilometri?” întrebă Komisch practic. Puse mîna pe un băț 
de chibrit și măsură pe hartă vreo mie de kilometri. 

„Asta nu contează, strigă generalul, furios, dîndu-i oaspetelui său 
peste mînă. După cum spuneam, nu mai e mult și, în chiar clipa asta, 
Feldmarschall Rommel pregătește o lovitură decisivă asupra șubredelor 
poziții englezești. Stindardul german de luptă va flutura pe minaretele 
din Cairo. Restul nu mai e decît o operațiune de curățenie locală. Egip- 
tenii și arabii au simpatizat dintotdeauna cu noi, nemții. Nu mai e decît 
o chestiune de ore pînă cînd se vor ridica pe faţă împotriva regimului 
de teroare al englezilor și se vor pune sub protecția dreptei noastre 
conduceri nemţeşti. Africa va răsuna de chemarea Heim ins Reich!l.. 
Își trecu degetul arătător de la Cairo pe culmile munţilor Caucaz și 
descrise un arc elegant în jurul întregii Georgii. Aici, mașina de război 
germană se rostogolește înainte, nimicind tot ce-i stă în cale. Arătătorul 
sări la Birmania. Și aici Armata Imperială Japoneză zdrobește forțele 

[1] (germ.) Acasă în Reich! (n. trad.) 

engleze și americane. Se apropie cu pași repezi ziua în care victorioasele 
armate germane și japoneze își vor da mîna la granița de miazănoapte 
a Indiei. O lovitură de maestru în domeniul strategiei. Ce zici de asta, 
Herr Komisch? Acum poţi întrezări Victoria Finală?” 

Negustorul de cartofi își drese vocea, își trecu mîna peste față 
şi-şi plimbă privirea peste marea hartă de război. În același timp nu 
se putu abține să nu se gîndească la toate distileriile distruse. 

„Într-adevăr, arată foarte promițător, generale, recunoscu el. Îna- 
intăm foarte mult! Păru să cîntărească niţel lucrurile, calculind distanța 
dintre Birmania și Caucaz. Dar am și dat înapoi dintr-o mulțime de 
locuri, observă el timid. Atinse harta cu un deget rigid și prudent. Își 
plimbă degetul înainte și înapoi pe marginea de est a Georgiei. Calea 
militară georgiană nu se mai află din păcate în mîinile noastre. Vorbea 
ca și cum el însuși ar fi smuls această cale de sub picioarele armatei 
germane. Trecea la mustață pe lîngă înalta trădare. Și cu Moscova cum 
rămîne, generale? Chiar și cu cei mai ageri ochi nemţești nu cred că 
cineva ar putea vedea mare lucru din Moscova de la distanţa la care 
se află în clipa de față băieţii noștri!” 

„Și mai zici c-ai fost voluntar! răcni generalul, roșu la faţă, arun- 
cîndu-i cîinelui de pe pielea de leu o aspră privire militară. Am avut 
de curînd cîteva mici rețineri în unele sectoare ale frontului lipsite de 
importanţă. Dar ceea ce numești tu retragere, dragul meu, nu repre- 
zintă decit o regrupare și o reașezare a frontului. O operațiune tactică 
utilă care stă mărturie pentru limpezimea de gîndire a comandantu- 
lui nostru suprem. Chiar în clipa asta, tancurile noastre trec năvalnic 
pe drumurile rusești. Puștile-mitralieră zornăie și artileria germană 
urlă. Obuzele noastre se prăvălesc ca grindina peste Untermenschen, 
care încep să-și dea seama cine-i stăpînul. Un bun cunoscător de oști 
poate face lucruri măreţe cu soldatul german! Își trînti arătătorul pe 
hartă. În pădurile de aici am comasat o armată cu o putere de luptă 
cum n-au mai văzut nici Dumnezeu, nici Diavolul. Odată pusă în miș- 
care, nimic n-o va mai putea opri pînă dincolo de Moscova. Ia privește, 
domnule! Am trecut din victorie în victorie. Am dat peste cap Iugosla- 
via și Grecia și le-am fărimat. Gălăgiosul Cocoș Galic a fost jumulit și 
în doar patruzeci de zile a fost înfrînt. Olanda, Belgia, Danemarca și 
Norvegia făcute ţăndări și aruncate la gunoi. Nu dansează decît cum 


197 


COMISARUL 


le cîntăm noi. Și aici se află Finlanda, România, Bulgaria și Ungaria, 
vitejii noștri aliați europeni. Dac-am vrea, am putea lăsa în seama lor 
întreg teatrul de război din răsărit.” 

„Generalul a omis Italia”, interveni negustorul de cartofi. 

„Mda! Trebuie să ţinem seama și de Italia”, recunoscu genera- 
lul, gesticulînd de cîteva ori vag cu degetul deasupra cizmei italice. În 
realitate, nu-i putea suferi pe italieni și nici spaghetele lor. 

„Oare ne putem încrede în bulgari și-n români? întrebă Komisch, 
gindindu-se câți bani are de încasat în aceste două țări. Am auzit că 
batalioane întregi dezertează la inamic și că nu mai vor să vorbească 
nemţește.” 

„Ajunge! răcni generalul. Nu admit să se discute în casa mea 
chestiuni de înaltă trădare. Ai priceput, măi... măi voluntarule!” 

— Acum lucrurile au luat o întorsătură pe care nimeni n-ar fi 
putut-o bănui, zimbește Porta fericit. Toate insultele care le veneau pe 
limbă, de la „hoţ de biciclete” și pină la „înaltă trădare” zburau încolo 
și-ncoace prin cameră, însoțite de observaţii lătrate de Rottweiler. 

„Din partea mea, îţi pot viri războiul ăsta mondial unde știu 
eu, zbieră Tocană, roșu la față. Nu-mi pasă cine cîștigă. Tot ce vreau e 
ca rahațţii ăia de la artilerie și bombardierele să lase în picioare cîteva 
distilerii, ca să-mi pot eu vinde din nou cartofii și orzul cînd s-o ter- 
mina tărășenia!” 

„Te-am mirosit eu, ţipă generalul, înfigîndu-și pumnii în solduri. 
M-ai priceput? Măi... măi ahtiatule după trăscău!” Îl înșfăcă pe negustor 
de umeri și-l scutură ca pe un șobolan. 

Din nefericire, dezlănțui atacul ăsta furibund asupra unui mem- 
bru de partid chiar în fața unui portret visător al Fiihrerului. 

Tipul cu cartofii se smulse din strinsoarea generalului și nu 
pierdu ocazia să salute cu brațul întins portretul Fiihrerului. 

„Te previn, generale—strigă el insultat. Nu sînt un fitecine, făcînd 
pe grozavul cu o sabie de tinichea. Deţin Ordinul Sîngelui! Sînt membru 
de partid, am permis de port-armă, și nu mă dau în lături s-o folosesc!” 

„Şi ce-mi pasă mie? răcni generalul care uitase tot ce-a învăţat 
la școala de ofițeri de la Potsdam, revenind pe terenul de instrucție. 
Mă cac pe ordinul tău, ascultă ce-ţi spun, băi fabricant de trăscău. 
Cît despre partidul tău, n-o să mai rămînă mare lucru din el cînd s-o 

termina războiul! Ha! lătră el, gesticulînd cu indicatorul prin aer. Tu 
și cu Fiihrerul tău vă închipuiți cumva că noi—și aici se bătu cu dege- 
tul în piept—armata prusacă, cea care a ieșit din pămînt la porunca 
lui Frederic cel Mare, va acorda partidului vostru de mîna a paișpea o 
singură zi de viață? Un partid care nu-i în stare să gindească decît în 
termeni de svastici fluturînde! Crezi că noi, germanii, putem fi corupți 
prin ideologii străine?” 

Negustorului de cartofi nu-i venea să-și creadă urechilor. Era 
gata să se urce pe pereţi și să se dea cu capul de ei pentru a-și limpezi 
gindurile. O idee străină! Să te căci pe partid. Ţămpălăului ăstuia în 
uniformă pesemne că i-a fiert creierul de la soarele care l-a bătut în 
pickelhaube! Svastici fluturînde? Ce gînduri interesante mai aveau și 
generalii ăștia! Dar idiotul cu vipușcă roșie o dăduse în bară. De asta ei 
nu se mai îngrămădeau în jurul unui Kaiser senil și pe jumătate schilod. 
Un Kaiser a cărei singură realizare pozitivă din viață a fost să piardă un 
război mondial. Aveau să afle ei despre ce e vorba în noua eră! 

Deschise de cîteva ori gura pentru a spune ceva. Creierul îi 
era inundat de răspunsuri precise. Dar generalul nu-i dădu răgaz să 
vorbească. 

„la priveşte-ncoa”!” răcni generalul cu o voce obișnuită să 
comande. 

Arătă spre un tablou mare, sumbru, înfățișind justiția germană. 
Un stejar uriaș, împodobit ca pomul de Crăciun al unei familii înstărite. 
De fiecare creangă se bălăbănea un răufăcător cu un ștreang nemţesc 
în jurul gâtului. Era o compoziţie bine cîntărită. Atiîrnau acolo femei, 
copii, tineri și bătrîni, pînă și un cîine jigărit. 

„Privește, băi traficant de barabule, uită-te! urlă el. Aici sfirșește 
orice neamţ ticălos, corcit, Schweinshund și șobolan care cutează să 
întineze Vaterlandul cu vorba sau cu fapta. Bagă la cap, ţuicangiule! 
Noi prusacii nu umblăm cu mănuși cu nemernicii care-și închipuie 
că fac ce vor. Un ștreang în jurul gâtului, și sus cu ei. Gindul, băiete, e 
părintele faptei! Bagă la cap!” 

Își sublinie cuvintele aspre și sumbrele avertismente arătînd 
niște desene în creion, frumos înrămate, înfățișînd SS-iști care executau 
oameni în urma victorioaselor treceri ale armatei prin Polonia și Rusia. 
Execuţiile se făceau temeinic, în conformitate cu Regulamentul Armatei. 

„Începusem să te consider un om cumsecade, dar acum te-am 
dibuit. Ești un animal rătăcit, un porc de Untermensch. Afară din casa 
mea! Nemernic ordinar! Marș! Și ia-ţi și javra cu tine. Și ea va afla ce-n- 
seamnă o curte marțială germană!” 

Negustorul de cartofi mai că zbură prin ușă, urmat de cîine. 
Animalul întoarse capul și se uită la generalul furios, arătîndu-și colții. 

„Așteaptă numai, gîndi el, pînă ce noi, doi membri de partid, 
vom sta niţel de vorbă cu Gauleiterul nostru!” 

Herr Komisch sări pe bicicletă și-o întinse. Fu cît pe ce să cadă din 
nou în clipa în care se întoarse în șa pentru a-i mai arunca generalului 
cîteva ocări de rămas-bun. Acesta rămăsese în pragul ușii, despicînd 
aerul cu cravașa. 

„Aiuritul ăla în uniformă o să afle el ce și cum”, îi destăinui negus- 
torul de cartofi cîinelui său în timp ce treceau în goană pe Soest Weg. 

Hău-hău! lătra cîinele a încuviințare. 

Nu se opriră pină ce n-ajunseră la reședința pompoasă a Gaulei- 
terului. Afară flutura leneș în adierea de vară steagul sîngeriu cu svastica. 

„Stindardul, făcu negustorul de cartofi, ridicînd braţul drept. 
Heil Sieg!” 

Gauleiterul cobori scările să-l întîimpine. Erau prieteni încă de 
pe vremea cînd lucrau împreună ca argați pe moșia unui baron care 
între timp fusese executat. 

„Rău de asfalt, Leonard? întrebă Gauleiterul cu vocea lui dogită, 
de băutor de bere. Arăţi de parc-ai fi halit smoală!” 

„Un general, gâfii Komisch, un nenorocit de prusac imperial.” 

„Trag nădejde că nu l-ai mușcat, hohoti zgomotos Gauleiterul. 
Ştii, asta ne-ar putea da bătăi de cap." 

„Eu nu, dar l-a mușcat Wotan. I-a devorat jumătate din cur în 
clipa în care-a spus că se cacă pe Fiihrer și că Partidul nu-i decit o idee 
străină!” 

„Drace! Habar n-aveam că javra ta știe să vorbească, exclamă 
uluit Gauleiterul. Îşi tîrâi picioarele și-i aruncă animalului o privire 
amenințătoare. Ai grijă ce spui, dihanie tuciurie.” 

„Nu, fir-ar să fie, Bruno, nu Wotan a spus-o, ci pleașca aia de 
general!” 

„Se cacă pe Fiihrer, ai? făcu Gauleiterul, cu voce ușor ameninţă- 
toare. Îl strivim. Stai liniștit! Că veni vorba, ai să-mi dai cinci sute de 
mărci de joia trecută. Sper că n-ai uitat.” 

„O să-i capeţi mîine. Pe cuvint de onoare! O să-i scot de la femeia 
care încă n-a obținut divorțul cu jidanul pe care l-am expediat în lagăr. 

„Vezi să nu te-ncurci în vreo treabă puturoasă, îl preveni sumbru 
Gauleiterul, scărpinînd cîinele după urechi. Vremurile bune, în care noi, 
membrii de partid, puteam face tot ce ne poftea inima, încep să apună. 
Nenorocita de armată are prea multă putere la ora actuală. Tuturor 
rahaților din poliţie le e frică de militari. Ferește-te de linia frontului, 
Leonard. După cum știi, e nevoie de carne de tun și, din nefericire, 
armata hotărăște care vor fi țintele! Odată ajuns acolo, nici măcar par- 
tidul nu te mai poate aduce înapoi.” 

„Nu vorbi așa, Bruno. Tu m-ai putea scoate de-acolo dac-ar 
pica beleaua pe capul meu? Am fost într-un război pentru Germania. 
Mi-ajunee!” 

„Lasă-i mai întâi să te înhaţe, îl liniști Gauleiterul, desfăcîndu-și 
larg braţele. Slujba ta încă-i la loc de cinste. Ţara nu poate fără șnaps. 
Avem nevoie de el pentru a ne păstra moralul prin toate încercările 
astea grele și hotăritoare prin care trecem.” 

Se așezară fericiți la biroul masiv al Gauleiterului, care aparți- 
nuse odinioară unui ministru social-democrat al justiţiei. Între timp, 
acesta fusese reabilitat și acum spărgea piatră la Buchenwald. Ei bine, 
se puseră pe băut coniac și pe întocmit un raport cât toate zilele. Amîn- 
doi dețineau Ordinul Sîngelui și emblema în aur a Partidului, și știau pe 
unde trebuie s-o iei pentru a ajunge la ţintă. De-a lungul anilor jucaseră 
cărți împreună în fiecare zi de joi. Aveau pînă și aceeași amantă, pe 
nevasta vinzătorului de cârnaţi și delicatese Kelp, Gertrude, o muiere 
pleoampă, lungă și brunetă, cu urechi clăpăuge. Purta ciubote numă- 
rul patruzeci și patru și-l întrecea la mers pe orice infanterist în zilele 
de ajutor pentru iarnă!2), cînd mărşăluiau cu toții înspre Pader Halle 


i] 


[2] (germ.) WINTERHILFSWERK: Ajutorul pentru iarnă—practică cu caracter 
propagandistic, instituită de naziști, constind în colectarea în fiecare an, 
începînd cu luna octombrie și pînă în martie, de haine, obiecte uzuale, 
bani, distribuirea de hrană gratuită, totul în vederea combaterii foametei și 
frigului, a mobilizării populaţiei și a menţinerii spiritului de întrajutorare 
și camaraderie în cadrul comunității populare. (n. trad.) 

într-o procesiune luminată de torţe, ca să bea bere după ce ziua întreagă 
zornăiseră din pușculițele în care făceau chetă. Că veni vorba, Gertrude 
era a treia nevastă a lui Herr Kelp. Cea dintâi a murit de moarte naturală 
prin înec. A sărit în rîul Pader cu o bucată de fier legată de gât. Numele 
ei era Ulrika—o femeie extrem de evlavioasă. A sărit în rîu de pe podul 
din spatele catedralei. Se gîndea pesemne că Domnul ova ierta dacă-și 
va lua viața lîngă un lăcaș sfint. 

— N-am aflat niciodată dacă Dumnezeu a iertat-o cu adevărat, 
zîmbește Porta, plimbîndu-și mîna prin aer. Nu se știe prea multe 
despre ce se petrece acolo sus! Sau jos, în ălălalt loc, aceeași poveste. 

Numele celei de-a doua neveste a tipului cu cârnaţi și delicatese 
era Wilhelmina. Femininul de la numele Kaiserului. Ta-su vindea brînză 
cu căruciorul. Domnișoara Wilhelmina era ariană de sus pînă jos. Păr 
ca spicul de grîu, întins pe ţeastă și împletit în codițe. Arăta ca o funie 
prăjită uitată-n ploaie. Adînc înfipți în mutra ei de cal, sclipeau doi ochi 
răi de găină, germani. Purta întotdeauna pantofi fără toc și ciorapi pină 
la genunchi cu buline roșii și negre. Domnișoara asta ariană nu era o 
creatură atrăgătoare din punct de vedere sexual. Din contră. Un bărbat 
care-ar fi pătruns-o s-ar fi ales cu mădularul rupt și făcut tocătură. Se 
spunea că are cîteva svastici rotative montate înăuntru, care se învirteau 
în direcții opuse. Porta sugerează mișcarea cu ambele mîini. Muierea 
asta tip Himmler a luat într-o zi trenul poștal spre Dortmund pentru 
a cumpăra resturi de draperie de la dugheana lui Liebstoss, aflată pe 
Hindenburgstrasse. Apropo! Un cîrnat străvechi explodase în mîinile 
servitoarei poloneze a lui Kelp cînd trecuse și ea odinioară pe-aici, și 
împroșcase draperiile de sus pînă jos. Asta a costat-o pe servitoare o 
şedere la Ravensbriick!l. Dar Frau Wilhelmina ar fi făcut mai bine să 
rămînă acasă în ziua aceea. Îşi începu excursia, făcîndu-i o vizită bru- 
tarului, Otto, de pe General Ludendorffstrasse, care ținea o dugheană 
mixtă—brutărie și cafenea. Acolo băgă sub nas patru prăjituri mari cu 
cremă. Făcu schimb de vești proaspete cu alte cîteva neveste de partid 
care aveau și alea păr înspicat și bărcuţe pe ceafăl“l. 

Cînd traversă Adolf Hitler Platz, cîteva ore mai tirziu, se porni 


[3] RAVENSBRUCK: lagăr de concentrare pentru femei (n. trad,) 


[4] Obicei al fetelor germane de a-și lega la ceafă părul împletit în două cozi 
(n. trad.) 

să urle o alarmă de gradul unu. Imediat începură să cadă bombele. 
Urla, șuiera și trosnea în jurul urechilor ei germane de liliac, și praful 
se așeza pe părul ei blond. Cosiţele ei ariene i se desfăcură și arăta ca o 
cotoroanță care-a trecut printr-un viscol în timp ce cobora din Norvegia 
să vadă ce se mai întîmplă în bătrîna Germanie în urma deșteptării 
naţionale! 

„Trosc!” O bombă explodă în faţa ei. Părea că lumea e înghițită 
de flăcări. „Trosc!” Alta explodă în spatele ei, și părea că Satana ațița 
vilvătăile iadului! Bineînţeles că ea se zăpăci și fugi mai întâi într-o 
parte, apoi în partea opusă. 

„Bagă-te la adăpost, idioato”, zbieră către ea un polițist chel. Casca 
îi fusese smulsă din cap. 

„Wachtmeister! Wachtmeister! ţipă ea. Spune-mi încotro s-o apuc.” 
De-abia își puse debla la adăpost, cînd sosi, zburînd prin aer, un tram- 
vai. Polițistul fără cască nu mai apucă să se dea la o parte și fu luat 
de tramvai și proiectat în magazinul de mobilă al lui Schultze. Din 
fericire pentru el, Schultze închisese prăvălia cu două zile în urmă, în 
așteptarea unor vremuri mai bune. Acum scăpase oricum de întreg 
stocul de marfă, și nu mai trebuia decît să curețe în urma tramvaiului 
și-a polițistului. 

Frau Wilhelmina alerga în cerc, țipînd. Pe urmă zări un loc sigur: 
biroul circumscripției electorale naţional-socialiste. 

Dai, înainte de a ajunge acolo, căzu peste ea o bombă de cinci 
sute de kile. O răsturnă pe spate și apoi explodă cu Frau Wilhelmina 
cu tot. 

Am auzit că i-au măturat rămășițele laolaltă cu ale altora și 
acum se aflau cu toții într-o groapă comună în cimitirul Dobliner. Am 
auzit c-au scris OIB pe bolovanul de deasupra lor. 

— Ce-i aia OIB? întreabă senin Micuţul. 

— „Odihnească-se în Bucăţi”, răspunse Porta. Dar n-a avut parte 
de odihnă sub bolovanul ăla simbolic. După o zi sau două, unul din 
gangsterii ăia aerieni și-a aruncat întreaga încărcătură de bombe de 
cinci sute și de două sute cincizeci de kile unde nu trebuie. Au ateri- 
zat cu toatele în cimitir, și-a mai trimis pe urmele lor și cîteva mii de 
incendiare pentru desert. Așa că acum nu mai știe nimeni ce s-a ales 

de rămășițele pământești ale doamnei Wilhelmina. Dar asta nu l-a 
ofticat prea tare pe bunul nostru Kelp. S-a însurat pentru a treia oară, 
cu fiica lui Miiller, cunoscutul negustor de porci din Miinster. Fata 
era o bucăţică arătoasă care știa să se pune în valoare. Lucrase deja de 
un timp încoace pentru Kelp, în sectorul cîrnaţilor, unde transforma 
cîrnaţi vechi în cîrnați proaspeți. 

— Ei, ei, intervine Bătrînul cu un zîmbet șugubăţ. Nu l-ai uitat 
cumva pe negustorul tău de cartofi? Se afla în vizită la Gauleiter? 

— Bineînţeles, fir-ar să fie, exclamă Porta. Ştii tu cum te duce o 
poveste la alta. Unde rămăsesem? 

— Croiau planuri deasupra biroului fostului ministru al justiţiei, 
zimbește Legionarul, aprinzîndu-și un Caporal. 

— A, da! Deci, telefonul începuse să sune la Gestapo, pe Rin- 
gstrasse, continuă Porta. Șeful Gestapoului era unul din amicii lor 
cartofori din zilele de joi. 

„Un general!” urlă el fericit, scoțindu-și pistolul Walther de 7,65 
mm din tocul de la subsuoară. Era bucuros ca un cămătar care dă peste 
niscaiva lucruri de valoare în locuința unui mușteriu. 

N-a existat mai nimic de care să nu fi fost acuzat generalul, 
dar vezi că nici el nu pierduse timpul degeaba. Avusese o discuţie de 
nouăzeci de minute cu auditorul Corpului de Armată, Kurze. Totul a 
fost raportat. Cîinele, bicicleta, angrosistul de cartofi, distileriile dis- 
truse și mult așteptata Victorie Finală. 

„O să-l înhățăm noi, fii pe pace, făgădui Kurze, încrezător. Un 
nătăfleț de negustor de cartofi nu poate spune ce-i trece prin cap la 
adresa armatei germane. Trebuie că și-a pierdut minţile! Propun să 
începem cu delictele minore care necesită doar cinșpe ani de închi- 
soare: insultarea armatei, deteriorare de bunuri militare, ameninţarea 
forțelor armate, lipsă de respect față de uniforma militară. Pe urmă 
putem trece la cele care se cer pedepsite cu moartea: defetism, răspin- 
direa de propagandă inamică, sabotarea voinţei de rezistență, spionaj.” 

„Și cu cîinele cum rămîne?” întrebă generalul răzbunător. 

„Îl înfundăm noi şi p-ăsta, făgădui Kurze, slobozind un hohot 
de rîs care nu prevestea nimic bun. Sabotaj al echipamentului mili- 
tar și atac asupra unui ofițer superior. Ambele delicte sînt pasibile de 

spinzurătoare. Nici măcar cei mai buni dintre avocaţi nu-l pot scăpa de 
ștreang. Voi folosi paragraful 241, alineatul 5 al Codului Penal militar. 
Paragraful ăsta mi-a adus Crucea pentru Serviciu de Război clasa întâi cu 
felicitări. Cînd va auzi călăul treaba asta, va pregăti de îndată eșafodul.” 

Chiar de-a doua zi, treburile s-au pus în mișcare, și încă ce miș- 
care. Și cînd te gîndești că totul s-ar fi putut rezolva printr-o ciomăgeală 
strașnică și un șut nemţesc în cur pentru cîine. Mă rog! Departamentul 
IV-A îl ridică pe general pentru un mic interviu, în vreme ce Gefepo!?., 
Departamentul VII-B îl săltă pe Herr Komisch. Fu pus imediat în lanţuri, 
cu zgardă la gât și lanţ de legătură, conform Regulamentului Armatei. 

După niţică sporovăială despre cîini și starea vremii, „interviul” 
cu Komisch deveni—cum se spune—mai sever. „Cartofiorul” se alese 
cu cîteva dosuri de automat peste nas. A avut noroc că nu l-au interogat 
despre războiul de treizeci de ani. 

Pe-atunci se obișnuia să-i ciupească pe oameni cu clești înro- 
șiți și să-i facă să bea plumb topit amestecat cu smoală încinsă. Asta 
îi ajuta de cele mai multe ori să-și amintească ce făcuseră. 

În cursul după-amiezii răzbătură tot felul de sunete ciudate din 
sala de interogatoriu. Oamenii credeau că puseseră mîna pe un porc 
de pe piaţa neagră și acum îl măcelăreau. Sunetele n-au încetat decît 
atunci cînd cei trei vlăjgani Gefepo dădură o raită pe la Rața șchioapă 
pentru a se înzdrăveni în vederea părții a doua a interogatoriului. 

La vremea aceea, tipul cu cartofii nu arăta prea bine. Unteroffizier 
Schultze, care a fost dat afară de la Torgau pentru cruzime și acum îl 
asista pe Gefepo, îi rupsese două coaste și reușise să-i mute nasul mai 
sus. Din nefericire pentru el era sezon ploios. 

În ziua a treia, Herr Komisch mărturisi totul și asta-i făcu pe 
polițai să fie dintr-o dată extrem de umani și de prietenoși faţă de el. 
Nevastă-sa i-a adus pachete cu mîncare și s-au așezat cu toţii în jurul 
mesei, înfulecînd șuncă de ţară din Westfalia și bînd șnaps amestecat 
cu ouă bătute. Între mese, fumară ţigările și băură coniacul. 

Negustorul de cartofi fu fericit să semneze o declaraţie. De fapt, 
ajunsese atît de amabil și de comunicativ încît i s-a permis să ștam- 
pileze el însuși documentul și să-l pună într-un dosar al armatei cât 


[5] GEFEPO—Geheime Feldpolizei: Poliţia Secretă a Securităţii de Campanie. 
(n. trad.) 

toate zilele, care pe urmă a fost sigilat cu orătania și cu tot tacîmul. Și 
dus a fost cu destinația Procurorul General din Miinster. 

Oricum, vremurile bune cu Gefepo se sfîrşiră curînd. Într-o dimi- 
neaţă cenușie și ploioasă, Tocană a fost pus într-un DWK astmatic și 
expediat la unitatea Regimentului 46 Infanterie, unde se afla pușcăria 
din Padeborn. Acolo era pe rații. Două felii subțiri de pîine și un colț de 
margarină. Nici măcar o vrabie lihnită n-ar fi fost atrasă de un aseme- 
nea meniu. În zilele de sărbătoare naţională primeau câte-o bucăţică 
de pateu de cal. 

Nevastă-sa îi aduse o grămadă de haleală în plus. Stabswachtme- 
ister Rose din Regimentul 15 Cavalerie o verifică foarte amănunțit. Pe 
urmă, gardienii îndopară totul pînă la ultima fărimitură, bineînțeles, 
după ce omul cu cartofii semnase de primire. 

Îl împușcară pe Komisch la Sennelager în zorii unei zile de august. 
O făcură la ţinta patru, care nu mai era folosită pentru antrenament. 

Generalul s-a dus și ăsta dracului. Nu cunosc amănuntele. Au 
circulat o mulțime de zvonuri. Unii ziceau că s-a spinzurat cu șire- 
turile de la bocanci. Nu poate fi adevărat, căci în viaţa lui n-a purtat 
bocanci cu șireturi. Se învîrtea mereu în cizme lungi de călărie. Un 
amic de-al meu, interogator, mi-a destăinuit că veniseră trei gorile de 
la Fort Zittau cu un ordin ca acesta să fie dat pe mîna lor. Porta desface 
braţele într-un gest deznădăjduit. Fort Zittau înghite oamenii. Intri 
și nu mai ieși niciodată. Nici măcar diavolul și cu străbunică-sa n-ar 
cuteza să-și vîre nasul prin porțile de la Fort Zittau. 

Tărășenia asta cu cîinele a mai dat bătaie de cap și altora. A fost 
cazul sulurilor de hîrtie igienică ale Gauleiterului. Au devenit chestiune 
politică. Vedeţi voi, erau roșii, și ca urmare... 

Povestea lui Porta e întreruptă. Gregor Martin își vîră capul 
acoperit cu promoroacă prin deschizătura igluului. 

— Avem vizitatori, spune el, ștergîndu-și chiciura de pe față. 
Ieșiţi iute afară! 

E o noapte de gheaţă. Gerul pare că revarsă țurțuri asupra noas- 
tră. Temperatura e de 45 sub zero. Viscolul urlă de-a lungul pereţilor 
abrupți ai muntelui. Avem senzaţia că ne îngheaţă și sufletul. 

Privim încordaţi înspre nord-est, de unde deslușim zgomot de 

motoare. Umbrele unor sănii se mișcă cu repeziciune pe cărarea întor- 
tocheată de munte. 

Răsună două pocnete seci, trimițindu-ne de-a-berbeleacul la 
adăpost după troienele de zăpadă. Ne ridicăm din nou în picioare în 
clipa în care ne dăm seama că nu e decit gerul care face copacii de pe 
coaste să trosnească. 

Acum se distinge clar coloana motorizată pe marginea rîpei. În 
frunte se află o sanie cu motor blindată, urmată de o mașină blindată 
și de o șeniletă de transport. 

Deodată, aerul este despicat de o rachetă luminoasă. Explodează 
cu un plesnet sec, aruncînd într-o parte trei steluțe verzi. La scurt timp, 
se ridică alta, de data asta roșie. 

— Fir-ar dracu al dracului! hăulește Porta, ţopăind ca un nebun. 
El e! Unde naiba e pistolul ăla de semnalizare? 

— În căruță, răspunde Micuţul, îndreptîndu-se deja spre vehicul, 
învăluit într-un nor de zăpadă. Cît ai clipi se întoarce cu pistolul și-l 
întinde lui Porta. E încărcat, rînjește el. 

— Sper, i-o retează Porta. Doar nu-ţi închipui că voiam să arunc 
pistolul în sus! Trebuie să răspundem urgent. Dacă nu, vulpoiul ăla 
face cale-ntoarsă. Desface pistolul și cercetează cartușul. Nu vrem să 
trimitem în aer una nepotrivită, spune el. Nu se-ntîmplă în fiecare 
zi ca niște oameni cumsecade să se ducă să-i șterpelească lui Stalin 
aurul de sub fund. Băiatul ăla e neliniștit. Dacă treaba dă greș, o să-l 
taie bucățele. 

— Da, şi pe noi împreună cu el, face sec Bătrînul. Pesemne că 
mi-am pierdut minţile cînd m-am virît în toată tărășenia asta! 

— Încă nu te scăpa în nădragi, spune Porta, aţintind în sus pis- 
tolul de semnalizare. Proiectilul țișnește și explodează în miriade de 
stele roșii. Reîncarcă un proiectil verde și-l trimite să explodeze alături 
de cel roșu. 

Exact șase secunde mai tirziu se ridică o rachetă verde urmată 
de una galbenă. 

— Se potriveşte ca a lui într-a ei, rînjeşte Porta, mulțumit. Închide 
cu un pocnet căpăcelul cronometrului. 

— Cest le bordel, murmură neliniștit Legionarul. Jocul ăsta de 
artificii trebuie c-a fost observat cale de kilometri! 

— Da, pină să ne dezmeticim, vor fi pe urmele noastre patrule 
de alarmă din toate părţile, prezice Heide sumbru. 

— Începusem să mă întreb dacă nu cumva fusta aia de comisar 
m-a tras în piept, spuse Porta, vîrîndu-și în toc pistolul de semnali- 
zare. Ar fi regretat amarnic dac-ar fi făcut-o. Wolf are o mică surpriză 
explozivă, pentru ea în caz că în excursia asta lui Joseph Porta i s-ar 
întîmpla ceva neplăcut! 

— Căscaţi ochii, poruncește Bătrînul, pregătiți armele! Cu Ivan 
nu știi niciodată! 

— Tragem întâi și după aia punem întrebări? se interesează 
Micuţul, armîndu-și zgomotos Kalașnikovul. 

— Fără figuri ă la Chicago noaptea, ai înțeles? explodează Porta, 
fremătînd. 

O masivă sanie blindată sosește urlind pe cărarea șerpuită și, 
cu o întoarcere colosală, patinează prin luminiș, oprindu-se atît de 
aproape de T-34 al lui Barcelona încît acestuia i-ar fi cu neputinţă să 
ațintească tunul asupra ei. 

— Drace! mormăie Gregor cu admiraţie. Ăștia nu-s născuţi 
alaltăieri. 

Trec cîteva minute de așteptare încordată. Singurul zgomot vine 
de la elicea rotativă a saniei. Curentul provocat de ea vintură zăpada. 
Trapa vehiculului se deschide încet și apare o căciulă albă-cenușie de 
comisar cu steaua roșie. Pentru o clipă, doi ochi duri, metalici, fixează 
cele două tancuri ale noastre. Apoi noul-venit își ridică privirea spre 
nori, care gonesc întunecați și amenințători spre răsărit. Sare abil în 
zăpadă, scuipă cîteva înjurături rusești și-și freacă genunchiul pe care 
l-a pocnit de marginea trapei. | se înmîinează un Kalașnikov. Și-l atîrnă 
tăcut de-a curmezișul pieptului, în maniera rusească. Mina stîngă și-o 
înfundă în buzunarul adînc al șubei. E atît de adînc, încît mîna i se duce 
înăuntru pînă dincolo de cot. Cînd și-o trage, scoate la iveală o sticlă. O 
duce la buze, trage o dușcă lungă, se șterge la gură cu mănușa sa îmblă- 
nită și sloboade o hirîitură de mulțumire, ca un cal răcit care-a ajuns 
acasă în grajdul său călduros. Ochii săi cenușii glaciali îl cercetează pe 
Porta, care stă nonșalant, rezemat de un copac înnegrit de funingine, 
jucîndu-se cu o legătură de grenade fixate în jurul unei sticle cu benzină. 

— Joseph Porta? întreabă el cu o grimasă, aţintindu-și automa- 
tul ușor înainte. 

— Comisarul auriu, presupun? zimbește Porta, ridicîndu-și res- 
pectuos jobenul galben. 

— Ai nimerit-o, zîmbește Comisarul, oferindu-i lui Porta sticla 
de votcă. 

— Stalicinaia, încuviinţează Porta, adulmecînd încântat gâtul 
sticlei. O duce la gură și savurează gustul mătăsos al votcii rusești de 
lux. Simte cum îl pătrunde pînă în virful degetelor. 

Își trec sticla încolo şi-ncoace pînă cînd se golește. 

— Ai ajuns tîrziu, face Porta, dar ai ajuns! Acceptă o ţigară aro- 
mată de ofițer rus, oferită dintr-o tabacheră de aur. 

— A fost o călătorie anevoioasă, răspunde Comisarul. Adesea, 
trebuia s-o luăm pe căi ocolite. Voi cum aţi mers tovarișci? 

— În afară de temperaturile cumplit de scăzute din ţara voastră 
și de zăpada care se ridică pe ceea ce voi numiți drumuri, n-am a mă 
plinge de nimic, răspunde Porta. 

După un timp, am făcut cu toţii cerc în jurul celor doi „capi ai 
Mafiei”. Încep să scoată mai multă votcă. De data asta, un soi mai ieftin. 

Micuţul înșfacă sticla din mîna unui sergent siberian mărunţel 
care se pregătește să ia o dușcă. 

— Mai întâi, bea Herrenvolk, protestează el, sugînd aproape jumă- 
tate din conţinutul sticlei. Se linge încîntat pe buze înainte de-a o 
înmâna din nou sergentului. 

— Vîră-ţi limba la loc, spune siberianul. Cînd o ţii afară arăţi 
ca un spînzurat! 

O nouă sticlă de Stalicinaia e scoasă la iveală, dar numai pen- 
tru Porta și Comisar. Noi ceilalți trebuie să ne mulțumim cu Raj, un 
soi mai ieftin. 

Nu după multă vreme ajunge pînă și Bătrinul să vadă lumea 
în roz și să-și pocnească stîngaci călcîiele încercînd să schițeze cîțiva 
pași de dans. E șase ianuarie—Crăciunul rusesc pe care tot omul îl 
așteaptă un an întreg. 

Conducătorul săniei pescuiește o balalaică și Porta pune mîna 
pe flaut. În acompaniamentul lor, Comisarul cîntă cu o voce profundă 
de bas: 

Zăpada acoperă deal și cimpie, 
Din dor nesfirşit 
Sufletele noastre pling de durere. 


Uităm pentru ce ne aflăm aici și nu mai simțim frigul pătrunză- 
tor; nu mai zărim luna cu lumina ei rece; nu mai auzim copacii pocnind 
cu zgomote ca de împușcături. 

Un caporal slăbănog în uniforma măslinie a trupelor de grăni- 
ceri începe un străvechi cîntec slav, în ritmul melancolic al balalaicii: 


Binecuvintează, Tu, Doamne! 
Pogoară mîntuirea asupra noastră... 


E mai mult decât poate suporta Comisarul. Începe să plîngă. 
Un hîrîit umed de beţiv, asemenea lătratului unui cîine foarte răgu- 
șit. Faţa i se aprinde și lacrimi îi curg pe obraz. Părul lui ud și roșcat îi 
atîrnă peste ochii apoși. 

— S rajdeniem Kristvim!*l, îngaimă el, profund impresionat. Îl 
cuprinde pe Porta în brațe, care se apucă și el să plîngă în beţia lui. 

— Mă întristez atit de amarnic în vreme de Crăciun! fonfăie, cu 
o expresie atît de tristă pe fața sa scăldată în lacrimi, încât noi ceilalți 
sîntem cît pe ce să izbucnim în plîns alături de el. 

— Nu mai suport, își trage Micuţul nasul, ștergîndu-și ochii cu 
o mănușă jegoasă. 

— Îndură-te de noi, Veșnice Stăpine, intonează caporalul din 
trupele de grăniceri, luînd o înghițitură din sticla cu votcă. Ai milă de 
noi, repetă el, întinzindu-i sticla Micuţului. 

— O să avem nevoie de așa ceva, să știi, oftează Porta, suflindu-și 
nasul cu zgomot. Treaba în care ne-am băgat nu-i o găinărie de rînd. 

— Fac pariu că-i pentru prima oară în istorie cînd cineva folo- 
sește tancuri și tunuri pentru a sparge o bancă, hohotește Gregor. 

Micuţul se lasă pe vine și încearcă să danseze Prisiadska cu 
caporalul din Grăniceri, fiind cât pe ce să-și rupă gâtul. La îndemnul 
caporalului îl legăm de două sănii cu motor și tragem în direcții opuse. 
Vertebrele i se așază la loc cu pocnetul unei scînduri care crapă. 


[6] (rus.) Crăciun fericit! (n. trad.) 

— Presupun că doare al dracului, face Gregor tresărind. 
Cu un țipăt pătrunzător, Comisarul sare în sus, își pocnește 
călcîiele la un metru deasupra pămîntului și se apucă să se răsucească 
în cercuri ameţitoare: 


Mereu sînt beat 
Și nu mă tem de om sau fiară! 


cîntă el cu glas răsunător. 

Caporalul din Grăniceri ţopăie ţinînd în dinți un pahar plin și 
cu mîinile împreunate la ceafă. Comisarul cade grămadă, strîngînd 
sticla de votcă în mină. O privește uluit. 

— Vasăzică aici îmi ești! sughite el. Știam eu că te-am văzut 
prin preajmă. 

Cu mare greutate, se pune din nou pe picioare. Printr-o perdea 
de votcă, privirea i se oprește asupra Micuţului; îi întinde sticla de 
Stalicinaia. 

— Ai grijă de asta pînă mă-ntorc. Atinge-te numai de ea și-o 
sfirșești la Kolima! Panimaieși? 

— Ai încredere în mine, rînjește Micuţul, privind însetat la sticlă. 

— Un om e mai timpit decît Papa dacă se-ncrede în cineva, pro- 
clamă Comisarul, clătinîndu-se periculos. Cunoști Tomskul? întreabă 
el un troian de zăpadă, încercînd să-l îmbrăţișeze. Te poţi auzi mărșă- 
luind într-acolo. Cînd vii de la bordelul Patul fericit îţi răsună pașii! În 
Tomsk au pavat străzile cu lemn! E singurul lucru din care au destul 
pe-acolo. Dac-ai fost la Tomsk, tovarișci, îi spune el troianului, restul 
lumii nu te mai interesează. N-o să mai faci faţă, înţelegi? Tomsk e 
găoaza Universului. 

În cele din urmă Porta reușește să-l pună din nou pe picioare. 
Se pupă reciproc pe amîndoi obrajii în vechea tradiție rusească. Braț 
la braţ și cîntînd cît îi ține gura, se împleticesc înspre ruinele înnegrite 
de funingine ale clădirii principale dintr-un colhoz. Pe drum cad de 
cîteva ori. 

Cînd ajung aproape, Comisarul își amintește brusc de Stalicinaia. 
Se întoarce înjurînd amarnic și, după ce se ciocnește de cîțiva copaci, 
întinde spre Micuţul o mînă fermă. 

—"'M pare rău, face Micuţul fals, înapoindu-i sticla goală. 

— Drace! răcnește Comisarul, clătinîndu-se amenințător. Fir-aș 
al naibii! Și eu care credeam că numai caporalii ruși fură de la ofițerii 
lor! Ce să mă fac cu tine? Sughite și sloboade o rigîitură nesfîrșită. O 
să te expediez la Kolima! 

— Atunci nu mai dai o sticlă de votcă înainte? întreabă Micuţul, 
rigîind la rîndul său. 

— Știi și tu toate șmecheriile, ai? spune Comisarul, clipind din 
ochii săi apoși. Se întoarce către caporalul grănicer: Dă-i o butelcă. 
Avem o sărbătoare și trebuie s-o facem lată. O singură dată pe an e Cră- 
ciunul. Se uită rugător la nori și murmură: Pogoară milostenie asupra 
noastră, Doamne! 

— Ăsta, Micuţul, e dat dracului, îi mărturisește Porta Comisa- 
rului în vreme ce se împleticesc împreună spre clădirea principală. 
De-abia a venit pe lume că l-a și luat în primire casa de copii. Nimeni 
de pe David nu-i poate face față. Mai umblă și cu jidani. 

— Pe bune? întreabă Comisarul, oprindu-se pentru a saluta un 
copac pe care-l ia drept un rabin. Jidanii nu-s tocmai ceea ce le trebuie 
oamenilor amăriîți, spune el, scoțind o rigîitură tunătoare. 

— Aici ai nimerit-o, face Porta, punînd ţigara în gură cu capătul 
aprins. 

— Pogoară mîntuire asupra noastră, Doamne! gifiie Comisarul, 
azvirlind un bulgăre de zăpadă spre un dușman imaginar. Războiul 
ăsta afurisit nu va duce la nimic bun! Înainte de a ne da seama ce se-n- 
tîmplă, toate ideile noastre vor fi distruse și stindardele tîrîte în noroi! 

— Să-ţi spun un lucru, zbiară Micuţul, așezindu-se pe-o găleată 
răsturnată. Cu toții nu-s decît niște curve și niște codoși, indiferent 
de nivel. Își regulează nevestele unii altora, pentru a trage foloase din 
asta. Îl fixează pe Comisar cu niște ochi alunecoși. E al naibii de imoral. 
Nu poți face așa ceva și să rămîi moral în același timp! Tu ai regulat 
vreodată nevestele altora? 

— Eşti prietenul meu, urlă Comisarul cu o fericire de bețţiv. Îl 
îmbrățișează pe Porta atît de tare încît cade grămadă de pe găleata lui. 
Și tu ai mârlit-o pe nevastă-mea, rîde el șiret. Ia zi, că veni vorba, cum e? 

— Ultima oară cînd am văzut-o se juca de-a animalul cu două 

spinări cu unul din aprovizionare, dar ăsta avea sculament și l-a umflat 
Poliția Militară. 

— Frontul Roșu! rage Comisarul cu o voce răsunătoare, încleștînd 
pumnul. Cînd conduci nu poți sări din mașină, gifiie el misterios. 

— Fenta zace-n afacere, explică Porta cu o sinceritate de beţiv. 
Totul se bazează pe vînzare și cumpărare și tot ce-ţi trebuie e un cap 
bine înșurubat pe umeri. Cel mai scump lucru pe care-l ai de vinzare 
ești tu însuți! 

— Cine dracu m-ar cumpăra pe mine? întreabă Comisarul 
neîncrezător. 

— Mult mai mulți oameni decît îţi închipui, răspunde Porta. 

— Așa urît cum sînt? zimbește trist Comisarul. 

— Dacă nu poţi avea ceea ce vrei, trebuie să iei ceea ce poţi avea, 
după cum a spus și struțul încercînd să reguleze o rață. 

— Pogoară mîntuire asupra noastră, Doamne! oftează Comisarul, 
desfăcîndu-și larg braţele a disperare. 

— Nu mișcă nimeni! urlă Gregor pe un ton ţipător. Banii sau 
viața! 

— Se antrenează pentru cînd om ajunge la aur, îi explică Porta 
Comisarului. 

Așa beţi cum sîntem, ne dăm seama că se-apropie furtuna. Una 
din temutele furtuni din munți, care într-o clipă transformă totul 
într-un iad tumultuos de zăpadă, cu viscole destul de puternice pentru 
a răsturna un camion de douăzeci de tone și a-l arunca peste creasta 
povâîrnișului ca pe o foaie de hîrtie. 

Ne vîrim în iglu și ne ghemuim unul într-altul, pentru a ne feri 
de gerul năprasnic. Cîrnaţi și pulpe de berbec trec din mină-n mînă și, 
după o scurtă vorbărie în șoaptă, cădem într-un somn adînc. Numai 
pistoalele-mitralieră din jurul nostru stau mărturie că există un război. 

Micuţul mormăie prin somn și zîmbește precum mîța care a 
furat peștișorul auriu. 

Comisarul doarme cu căciula dată pe ceafă. Din cînd în cînd 
scoate sunete ciudate și oftează în somn. 

Cu un țipăt, se ridică dintr-o dată în capul oaselor și se ia cu 
mîinile de cap. Îl simte ca pe o fiertură uriașă sub presiune. Geme 

puternic în timp ce dă să se scoale pe o parte și simte că șira spinării 
îi trosnește aidoma unei uși atirnate în balamale ruginite. Nu-și dă 
seama unde-l doare cel mai tare. E cuprins de suferinţă din creștet 
pînă-n tălpi. Bagă de seamă că beteșugul cel mare e la cap. E ca un 
cazan de terci făcut cu lapte stricat. 

— Pogoară mâîntuire asupra noastră, Doamne! îngaimă și cade 
gemînd înapoi între noi. 

— Gauno!”!, şuieră Ermolov, tanchistul, întorcîndu-i agasat spa- 
tele Comisarului, care murmură din nou, fără vlagă: 

— Pogoară mîntuire asupra noastră, Doamne! 

— Gauno, repetă mecanicul, furios. 

— Nu mă dojeni prea tare, se smiorcăie Comisarul cu glas alune- 
cos de beţiv. Apoi îi aruncă lui Ermolov o căutătură cumplită. Găoază! 
miîrîiie scandalizat că un mizerabil de sergent își permite să spună 

„rahat” unui comisar al armatei, cea mai mare autoritate de la Cartie- 
rul General. Unde naiba se va ajunge dacă porcăria asta de război mai 
durează mult? N-a mai pomenit ca un subofițer împuțţit să-i arunce lui 
cuvîntul „rahat” lui, un Comisar al armatei! Cade pe spate și se afundă, 
sforăind, într-un coșmar alcoolic. 


Mă duc la Maxim 
Unde-s fete ca-n vis... 


cîntă Porta prin somn. 

E prea mult pentru Albert. Sare brusc în picioare și se apucă 
să-l scuture vertiginos pe Porta. 

— Ce dracu' faci, măi latrină neagră? urlă Porta dînd să-l poc- 
nească. Frumosul său vis a fost întrerupt și e plin de năbădăi. 

— Cîntai! scrișnește Albert furios, dispărînd din nou sub foaia 
de cort și înfundîndu-se între mine și Gregor. 

— Cîntam? se holbează Porta. Dormeam, fir-ar să fie! Biblia ţi-a 
alterat creierul, pesemne, canibal tuciuriu. 

— Gura! răcnește Bătrinul din colțul lui. Culcarea! E un ordin! 

Liniştea coboară din nou peste iglu, și visăm cu toții cum o să 
fie cînd ne vom îmbogăţi. Dar nici unul dintre noi n-a aflat vreodată. 


[7] Expresie rusească pentru cuvîntul „rahat” (n. trad.) 


214 


Întîlnirea cu comisarul 


Cînd ne trezim, e încă întuneric, și în jur un iad orbitor de zăpadă. 
Cristalele de gheaţă se lovesc de noi ca niște gloanţe, crestindu-ne pie- 
lea pînă la sînge. 

Micuţul începe să se certe furtunos cu caporalul Oscar Rovici, 
supranumit Degerilă pentru că tot timpul pare că moare de frig. 

— Băi balegă de cămilă caucaziană, ţipă Micuţul enervat și 
începe să-și rotească ameninţător brațele. 

Degerilă se apleacă fulgerător și abia reușește să evite pumnul 
distrugător al Micuţului. 

— Nu mișca, să te pot pocni! urlă Micuţul, năpustindu-se i îna- 
inte ca un buldozer. 

Degerilă trimite un bocanc de infanterie țintuit cu fier în regi- 
unea cea mai gingașă a gleznei Micuţului. 

Acesta sloboade un răget, pentru care l-ar invidia pînă și regele 
animalelor, și înșfacă piciorul rănit. O gravă greșeală tactică. Abia apucă 
să întrezărească masivul bocanc rusesc de infanterie înainte de a-l pocni 
în figură. Cu un țipăt de durere, se prăbușește pe spate, cu sîngele cur- 
gîndu-i șiroaie din nas și din gură. Acum îl apucă turbarea. Fulgerător, 
se face ghem, sare în sus și zvicnește ca un arc deblocat. Cu forța unui 
berbece, fruntea lui izbește figura lătăreață de mongol a lui Degerilă. 
Pe urmă se răsucește și lovește înapoi aidoma unui cal sălbatic. 

Pentru o clipă, pare suspendat în aer. Amîndouă cizmele sale 
numărul patruzeci și nouă trosnesc în pieptul lui Degerilă, smulgîndu-i 
tot suflul din plămîni. Următoarea lovitură îl trimite înapoi cu cîțiva 
metri și începe să alunece peste buza văii. Îl vedem deja căzind cu 
totul, însă alunecarea lui periculoasă e oprită pe neașteptate. Ofiţerul 
magistrat Stepanov apare de după colţul ruinelor cu braţele pline de 
cîrnaţi prăjiți și carne de berbec și i se pune-n cale. 

Stepanov dă un răcnet în clipa în care picioarele-i fug de sub el 
și cîrnații cu carnea de berbec zboară prin aer. Se ridică primul, ţinînd 
Kalașnikov-ul de ţeavă, pe cale să-i crape cu patul ţeasta lui Degerilă. 
Numai intervenţia rapidă a Comisarului îl scăpă de la moarte. 

— Ajunge cu jocurile astea smintite, mîrîie el. Amâînaţi-le pînă 
după ce veţi ajunge social-democraţi suedezi! 

Dar Stepanov, căruia i se spunea Curvarul de pe vremea cînd 

lucra la Brigada de Moravuri din Moscova, e atît de furios încât sînt 
nevoiți să-l lege de un copac pînă se mai liniștește. 

De abia după-amiaza tirziu ridicăm ancora. Avem necazuri cu 
cîteva dintre vehicule, pentru că șoferii n-au fost în stare să-și pornească 
motoarele în timpul nopții. Șenileta sîntem nevoiți s-o remorcăm cu 
T-34. 

Noaptea, cînd ne oprim pentru cîteva ore de răgaz, sîntem com- 
plet istoviţi. Ne-am croit drum prin oceanul de zăpadă. De cîteva ori 
am fost cît pe ce să pierdem camioanele. Gheaţa de pe rîuri s-a rupt 
numai pe jumătate sub roţile lor. 

Bătrinul ne ameninţă cu automatul pentru a ne urni să con- 
struim un iglu. Dar, în cele din urmă, îl ridicăm și ne îngrămădim 
înăuntru clănțănind. Ne revenim dintr-o dată la viață. Porta scoate 
cărțile de joc; le amestecă și le împarte cu degete îndemînatice. 

— Ia zi, îl întreabă el pe Curvatr, ce le faceţi voi ăștia din Moscova 
tipilor care violează cînd puneţi gheara pe ei? 

— Îi expediem la Kolîma, spune fostul brigadier de moravuri, 
făcînd o încercare stingace de-a palma asul de cupă, la adăpostul 
sporovăielii. 

— Mai bine dă-l și p-ăla, face Porta suav, întinzînd mîna. 

— Curios lucru! răspunde Curvarul clipind nevinovat. 

— Da, al dracului de curios, tună Micuţul amenințător. Își scoate 
Naganul din carîmbul cizmei. Vezi să nu păţești tu ceva curios, băiețaș. 
De pildă, să-ți apară pe ici, pe colo cîteva găuri în plus! 

— Nu văd ce-i periculos în faptul că din cînd în cînd îţi mai iei și 
pe gratis oțîră de muiere! hohotește Micuţul ceva mai tirziu, scărpinîn- 
du-se la prohab. Dacă te saltă, n-ai decît să spui după aia că zdreanţa 
e o mincinoasă. 

— Nu scapi atît de ieftin, frățioare, face trist Curvarul. Brigada 
de Moravuri e unsă cu toate alifiile. Ferește-te de viol. Orice pitecantrop 
de sticlete îți poate dovedi fără putinţă de tăgadă c-ai făcut-o. Găuri- 
le-s ca ţevile de tun. Armurierul îţi spune cu precizie ce-a trecut prin 
ele, și pînă și cel mai corupt judecător va lua în serios trebușoara asta. 
Știu doar două cazuri în care nemernicul a scăpat basma curată. Era 
una Anna Petrovna care l-a acuzat pe un amărit c-ar fi violat-o. Ei bine, 
ancheta a scos la iveală faptul că muierea fusese încălecată de nouă 

sute patruzeci și șase de domni bine. Obișnuiau să ia legătura cu ea 
prin telefon. N-a fost prea isteţ din partea ei să facă asta, pentru că ser- 
viciul nostru de interceptare a convorbirilor telefonice nu scapă nici 
o șuetă. Am avut o discuţie serioasă cu ea și a mărturisit totul. Violul 
era distracţia ei preferată. De fapt, omul nu avea chef să împartă banii 
murdari cu ea. Amîndoi au sfîrșit la Kolima! 

— Parcă ziceai c-a ieșit basma curată, protestează Degerilă 
dezamăgit. 

— Am spus c-a scăpat de acuzaţia de viol, răspunde Curvarul. A 
plecat în mină pentru c-avea bani murdari. După trei ani s-a sinucis 
cu un bloc de gheaţă. 

— Şi care a fost celălalt caz? întreabă Porta, curios, greblind cu 
mîna potul. E pentru a patra oară cînd îi iese douăzeci și unu. 

— O tirfă chinezoaică, zimbește Curvarul, ridicîndu-și cu dege- 
tele colțurile ochilor pentru a vedea noi cum arăta chinezoaica. Într-o 
zi, a descoperit că-i crește burta îngrijorător de repede. S-a dus, așadar, 
la ăla de la ajutorul social, unul din genul de tipi fătaţi de cloșcă, și care 
a crezut fiecare cuvințel pe care tirîtura cu ochi teșiți i l-a servit despre 
viol, pingărire și alte alea. Așa că, dacă japița aia galbenă ar fi găsit un 
purtător de mădular pe care să-l agaţe de pruncul ce urma să vină, ar 
fi umflat cu siguranţă o căciulă de bani de la ajutorul social. Am stat 
niţel de vorbă cu ea și-am citit ce i-a spus caraliului pe care-i cășunase 
să-l facă tătic. Din fericire pentru el, experții noștri ginecologi au fost 
în stare să demonstreze că tot ce susținea rața asta pechineză era apă 
de ploaie. Au expediat-o la Kolima cu tot cu conţinut. 

— Și de individ ce s-a ales? se interesează Porta. Și ăsta a ate- 
rizat la Koliîma? 

— Nu, nu pentru asta, răspunde Curvarul cu părere de rău. A 
nimerit acolo pentru altă chestie, cîțiva ani mai tîrziu. Sărbătorea ziua 
de-ntii mai și s-a matolit. În timpul pilelii, și-a dat drumul la limbă față 
de un tip care nu-i împărtășea ideile. Socot că știți ce vreau să spun? A 
fost săltat încă înainte să-i treacă mahmureala! 

— Doamne, exclamă Micuţul copleșit. Crezi că ăi din brigăzile 
nemţești de moravuri sînt la fel de tari ca și ai voștri? 

— Nu știu, face Curvarul, scoțind valetul—peste care Porta trîn- 
tește prompt un as pentru alte douăzeci și unu—dar te asigur că nu le 


217 


COMISARUL 


scapă mare lucru, și știu că atunci cînd nu-i răzbel își fac vizite unul 
altuia și se țin reciproc la curent! 

— În ce lume ticăloasă mai trăim și noi! oftează Micuţul, cobo- 
rînd cărțile fără să-și dea seama, astfel încît Degerilă apucă să le vadă. 

— Douășunu, chicotește Porta. A recepționat pe loc semnalul 
de la Degerilă, cu care face pereche. 

Micuţul rămîne fără grai. Se holbează la asul și la cele două 
regine din faţa lui Porta cu o privire stupidă. El are doi valeţi și-un popă. 
Dacă n-ar fi trăncănit atît despre Brigada de Moravuri din Moscova ar 
fi putut licita de mult „douăzeci și unu”. Dar e încă atît de surprins de 
ceea ce a aflat încât uită să se și supere. 

— Vrei să-mi spui, face el, aplecîndu-se peste masă, că voi, galo- 
naţii din Moravuri, puteţi dibui dacă eu am pus-o capră pe o muiere? 
Îmi pare ca o poveste ţicnită! 

— Mă rog, e oricum un lucru bătut pe muchie, spune Curvarul, 
așezînd un popă la locul lui. Și sentința-i de treizeci de ani. După două- 
zeci de ani, ai ocazia să te muţi într-un lagăr de muncă. A, și dacă ţii 
morțiș să violezi, nu uita că majoritatea indivizilor cu pricina sînt expe- 
diați în închisoarea Piopre de pe rîul Tomsk. Am fost o dată pe-acolo 
într-o misiune de escortă cu doi maimuţoi care nu comiseseră viol, dar 
aveau cîteva „lebede” care cutreierau Nevski Prospekt pentru ei. Din 
această pricină au fost potcoviţi cu douășcinci de ani. Tot drumul au 
fost amîndoi veseli nevoie mare, făcînd planuri de viitor și alte alea, 
dar ar fi trebuit să le vedeți moacele cînd am trecut creasta dealurilor 
și-am dat cu ochii de locul spre care se îndreptau, pe malul opus al 
rîului. Mai era cale lungă, dar la vederea lui aveai senzația pe care ţi-o 
dă un pumn crîncen trîntit în mijlocul feţei. Eram trei care-i escortam. 
Știind că nu le umblă prin cap decît gîndul s-o șteargă cît mai departe 
de noi cu putinţă, i-am ţinut și mai strîns de lanțuri. Proprietarii de 

„lebede” tocmai realizaseră ce înseamnă douășcinci de ani. 

— Maică Precistă din Kazan, că mult mai e, intervine Porta gîn- 
ditor. Își mîngâie bărbia chibzuind. Doamne ferește, lungă vreme! 

— Taci din gură, pentru Dumnezeu, mormăie Micuţul. Asta l-ar 
dobori și pe cel mai al dracului maimuţoi din câți există. Douășcinci 
de ani! Doar pentru că pui la treabă niște fuste ca să-ţi poţi unge niţel 

mai mult unt pe felia de pîine. Și bănuiesc că după aia mai șezi alți 
douășcinci de ani la păstrare într-un lagăr de reabilitare. 

— Fii sigur, încuviințează Curvarul. N-am auzit de nici unul că 
s-ar fi întors direct acăsică după ce și-a ispășit pedeapsa, chit că era 
închisoare sau lagăr de muncă. Întotdeauna te mai așteaptă și câte-o 
surpriză la „desert”. Oricum, i se zice „expulzare în Siberia”. 

— Sfinte Sisoe, geme Micuţul, ducîndu-și mîna la cap, în așa fel 
încît Degerilă să-i poată vedea din nou toate cărțile. 

Mai bine ai plăti cu bani gheaţă pentru asta, și-ai primi și-o 
chitanță. Cincizeci de ani pentru o zdreanţă. Pe toţi dracii, nu! O să 
întru într-o minăstire! 

— Pun rămășag că în ocna de la Tomsk sînt o mulțime de prăpă- 
diți din ăia obsedaţi de jucărele muierești care-și blestemă zilele că nu 
s-au născut fără podoabe trupești, e de părere Porta, licitînd triumfător 

„douăzeci și unu” pentru a douăsprezecea oară. 

Nu trebuie să fii într-un război mai mult de cinci minute 
pentru a înțelege cît de stupid e totul. Cu siguranță, există 
și altă cale de a rezolva lucrurile! 


Porta către Micuţul, 
la periferia unui oraș rusesc în flăcări 

Marea și răcoroasa biserică vuia de vocile oamenilor 
cufundați în rugăciune. Se rugau cu glas tare pentru lucrurile 
pentru care le era permis să se roage; dar în adîncul inimii se 
rugau pentru pace. Pentru sfîrșitul războiului, acest iad pe 
pămînt; nicicînd să nu mai vadă soldaţi sau tancuri; nicicînd 
să nu mai aibă de-a face cu obuze și bombe incendiare. Se 
rugau ca omul în uniforma cenușie a partidului să se numere 
printre morţi la următorul raid aerian. În rugăciunile lor îşi 
ascundeau dorința de a le fi dat să-i vadă cît mai curind pe 
soldaţii englezi și americani. 

Dintr-o dată, murmurul rugăciunilor încetă. În ochii 
enoriașilor licări panica. 

Preotul îngenuncheat se ridică și privi înspăimîntat 
spre ușa închisă; auzea tropăitul apăsat al cizmelor și cîntecul 
metalic și brutal: 


Wir werden weiter marschieren, 
wenn alles în Scherben fâllt, 

denn heute gehort uns Deutschland 
und morgen die ganze Welt!l! 


— SS-ul! făcu preotul în șoaptă, și-și lăsă mîinile 
împreunate de-a lungul corpului. 

Totul se afla deja în ruine. Berlinul era un munte de 
moloz. Stuttgartul mistuit de flăcări. Hamburgul redus la un 
peisaj lunar. Leipzigul un infern de foc. Breslau lupta pînă la 
ultimul om și pană la ultimul glonţ. La KOln, ruinele catedralei 
se înălțau deasupra caselor năruite, dar garda Fiihrerului 
mărșăluia încontinuu, sfărimînd ruinele sub tălpile țintuite 
ale cizmelor. 


[1] (germ.) Vom mărșălui tot înainte/De-o fi ca totul să se facă fărîme/pentru 
ca astăzi Germania ne aparține/și mîine, lumea-ntreagă a noastră va fi! 
(n. trad.) 

Sania blindată a Comisarului se află în fruntea coloanei. E firesc, 
de vreme ce el e singurul care știe drumul către locul unde e ascuns 
aurul. 

Cărarea îngustă și șerpuită devine din ce în ce mai abruptă. Cu 
cît urcăm mai sus, cu atît moralul nostru coboară. 

Din cînd în cînd, tancurile alunecă înapoi, riscînd să treacă de 
buza văii și să se prăbușească în hău. Privind în jos, ai senzaţia că te 
afli pe muchia unui cazan cu apă clocotită. Zăpada viscolită ţișnește 
din el asemenea jeturilor dintr-un gheizer. Numai conductorii rămîn 
în vehicule. Noi ceilalți ne punem papuci siberieni pentru zăpadă și ne 
ținem pe partea interioară a cărării, lipiţi de peretele de stîncă, astfel 
încât riscul de a fi aruncat peste margine de către o pală violentă de 
vint să fie mai mic. Ajunși dincolo de nivelul copacilor, unde vînturile 
eterne au întărit zăpada, ne punem schiuri scurte. 

Acum tancurile și săniile cu motor își măresc viteza și ne e greu 
să ținem pasul cu ele. 

Panther-ul lui Porta intră cu o viteză ameţitoare într-o curbă 
pe muchie de cuţit, alunecă lateral și se lovește trosnind de coasta 
muntelui. Pe cărarea înghețată face o răsucire de trei sute șaizeci de 
grade, alunecă înapoi și coboară vertiginos spre noi, împroșcînd de 
jur-îimprejur cu gheață și zăpadă înghețată. Ne aruncăm în lături care 
încotro pentru a nu fi striviți de monstrul de patruzeci și cinci de tone. 

T-34 din coadă tocmai trece prin curba extrem de strinsă, cînd 
Panther-ul se năpustește asupra lui învăluit într-un uriaș nor de zăpadă. 

— Sfintă Născătoare! ţipă Albert, îngrozit. 

— Întoarce mașina, cretinărie neagră! zbiară Barcelona cu dis- 
perare, dar Albert e complet paralizat. Se holbează cu ochii cît cepele 
la moartea care năvălește urlind asupra lui. 

Printr-un salt spectaculos, Bătrinul se aruncă pe T-34, dar, îna- 
inte ca el să apuce să coboare prin turelă, Panther-ul a și sosit. Oțel 
se izbește de oţel și ambele tancuri se precipită pe panta alunecoasă. 

Printr-o minune, Albert reușește să imprime șenilelor o miș- 
care inversă, așa încît T-34 se freacă de perete și se oprește din goana 
nebunească. În ce fel, e un mister. Panther-ul cabrează, cățărindu-se 
pe jumătate peste T-34. Prin zornăitul oțelului, distingem invocările 
disperate ale lui Albert către Dumnezeu. Bătrînul își repede de două 

ori palma peste fața tuciuriului. Albert încetează să mai zbiere și zim- 
bește prostește. 

— Nici un om nu rezistă la așa ceva, se tînguie el amărit, după 
care se așază afara în zăpadă, holbîndu-se la abisul de dedesubt. 

— Tacă-ţi fleanca aia neagră! exclamă Bătrînul furios. Marș îna- 
poi în căruţa ta ca s-o putem lua din loc. 

— Ba nu vreau, protestează Albert, cenușiu la față. Nu mă mai 
interesează nici un fel de aur! Mă mulțumesc să rămîn un sărman 
Obergefreiter de culoare în zrmata germană, da, da. La ce-mi mai folo- 
sește o spinare de aur, omule, dacă zac zdrobit în carul meu pe fundul 
vreunei văgăuni? 

— Ţi-am poruncit să taci, spumegă Bătrînul, îndreptîndu-și 
automatul spre Albert. Sus cu tine! 

Smiorcăindu-se încetișor, Albert se strecoară prin trapă și-o 
trîntește în urma lui. 

Se iscă o controversă înfocată, care dintre noi să meargă lîngă 
conductori în vehicule. Refuzăm cu toţii, și atunci Porta organizează 
o grevă a șoferilor. Nu vor să conducă fără cîte un observator în fiecare 
vehicul. 

E greu de spus cine zbiară mai tare, Bătrinul sau Comisarul. 
Dar, cum e obiceiul, cei mai slabi se dau bătuţi. Resemnat și înjuriînd 
pe-nfundate, mă caţăr lingă Porta și mă strecor printre aparate. 

— Arăţi ca amicul meu Rodeck în ziua în care l-au săltat să-l 
vire la bulău treizeci de ani, rinjește el. 

— Nu-l știu pe amicul tău, îi răspund în doi peri. 

— Era un ins de treabă, continuă Porta vesel. 1 se zicea hoț de 
mașini pentru că fura mașini. Dar în realitate era vopsitor, și era atît 
de dibaci încât într-o oră și unșpe minute fix îți revopsea orice fel de 
mașină. De obicei, îi mai rămâînea nițică vopsea, astfel încât proprietarul 
mașinii împreună cu familia puteau adulmeca o săptămînă întreagă 
pînă le ieșea nasul pe dincolo. A trăit liber și fericit în tovărășia vopse- 
lelor și a pompelor sale pînă într-o dimineață de miercuri, între orele 
trei și cinci. Soneria de la ușă a sunat atunci atît de insistent și atît de 
tare încît ai fi zis că-i Scaraoțchi care a venit să culeagă un suflet rătăcit. 

„Cine dracu-i acolo?” zbieră Rodeck de pe partea dinăuntru a 
ușii, niţel cam oțărit că a fost trezit la o oră nu prea ortodoxă. 

„De trei ori, ghici”, cîrîi o voce din prag. Imediat ușa zbură în 
țăndări peste el și două boruri trase pe ochi cerură să-i vadă încheie- 
turile mâinilor. Cătușele făcură „clic”, și se trezi în bluza de pijama cu 
manșete de oţel. 

Așa că dus a fost, cu oalele lui cu vopsea cu tot, și nimeni nu l-a 
mai văzut de atunci. 

Drumul începe să fie mai practicabil și cu toții reintrăm în vehi- 
cule. Înainte de a străbate trecătoarea, Comisarul ne ordonă să legăm 
mașinile între ele cu cabluri duble de remorcare. Cărarea va deveni atît 
de abruptă încât există pericolul ca vehiculele să se răstoarne. Unghiul 
lor teoretic de înclinare l-am depășit de mult. Noul T-34 condus de 
Albert se află în frunte. E tancul cel mai dotat, poate urca pe șenilele 
sale incredibil de late asemenea unei capre negre, și Albert știe cum 
să-l conducă. E nevoie însă să-i dăm cantități apreciabile de trăscău 
pentru a-l face să uite de frica sa continuă de moarte. După ce bagă în 
el o jumătate de butelcă de votcă se simte stăpinul lumii. Doar Porta 
îl întrece într-ale șoferiei. 

— Ia-o ușurel, cur negru. Să nu depășești marginea! îl previne 
Porta din turela Panther-ului. Să nu-ți închipui că lada aia rusească 
se poate cățăra pe stinci netede. 

Albert îi face binecunoscutul semn obscen. Cablurile de remor- 
care plesnesc de două ori ca și cum ar fi din lină, și Panzer-ul alunecă 
înapoi înspre abisul ameţitor. 

— Nu luăm și noi o pauză? spune Barcelona, epuizat. Pe toți 
dracii, e-o beznă de-ți poți viri degetele în ochi! 

— O pauză? Aici? La trei după-amiaza? exclamă Bătrinul furios. 
Te-ai ţicnit, pesemne! 

Comisarul ne ordonă să ne legăm unul de altul cu frînghiile de 
alpinism, în așa fel încît să nu se rătăcească vreunul în iadul urlător 
de zăpadă. 

— Nu pot să merg mai departe, geme Gregor. Păstrați voi partea 
mea de aur! Dacă asta ar fi fost o treabă legală, ar fi trebuit să se bată 
o nouă medalie pentru ea. O merităm cu prisosință. 

— Și dacă dă greș, ride Micuţul răgușit—scuturîndu-și bucăţi de 
gheață de pe umeri—o să ne pună fiecăruia în cîrcă cîte o sută douăș' 

de ani de pîrnaie, cu șansa de a ieși pentru bună purtare după optzeci, 
cînd vom fi uitat cu totul ce vasăzică o ţiță de muiere. 

— Tacă-ţi fleanca! scrișnește Bătrînul prost dispus. Rămîneți 
aici, poruncește el scurt, dezlegindu-se din frînghia de siguranță. Eu 
o iau niţel înainte să arunc o privire. Să nu-mi zburaţi scăfîrlia cînd 
m-oi întoarce! 

Cu binoclul bălăbănindu-i-se pe piept, pornește să se caţere, și 
în cîteva secunde zăpada viscolită îl ascunde privirilor noastre. 

— E atât de prudent încît se șterge la cur cu o oră înainte de 
a merge la căcăstoare, boscorodește Porta ţifnos, mușcînd zdravăn 
dintr-o halcă de carne afumată și clătind-o cu o dușcă de votcă. Ivan 
Căcăcilă n-are nici o șansă să se dea la noi. Nemernici din ăștia foarte 
prudențţi de ţeapa Bătrînului sînt vinovaţi că se tărăgănează efortul de 
război. Dac-ar fi după mine, am da buzna după aurul unchiului Iosif 
cît de repede ne-ar ţine șenilele! Vecinii ar șterge-o cât ai clipi, că doar 
n-or fi atît de scrîntiți să stea să-și oblojească mădularele degerate în 
așteptarea noastră. 

— Cât e de frig? întreabă Gregor, înfiorat. 

— Je ne sais pas, mon ami!?l, răspunde Legionarul deznădăjduit, 
lovindu-se cu mîinile peste corp. Dar niciodată n-am mai trecut prin 
așa ceva. 

— 48 minus, raportează Heide cu aroganță. 

— Nu ești în toate minţile, protestează Micuţul, ţopăind pe loc 
și agitîndu-și brațele. Poate vrei să spui minus 148, cel puţin! Deștele 
mele au ajuns niște țurțuri în cizmele astea îmblănite și sîngele meu 
cred c-a devenit o parte din Oceanul Arctic! 

— O, nu! geme Barcelona, înlăturîndu-și țurțurii de pe faţă. Nu 
merită. Cine naiba și-ar fi închipuit c-ar putea fi atît de frig? 

— Împachetaţi-vă cu hîrtie! ordonă Comisarul, aruncîndu-ne 
cîteva legături de ziare vechi. Mai întîi frecaţi-vă peste tot cu zăpadă, 
apoi înveliți-vă într-un strat de ziare! 

— Pesemne că nici ţie nu-ți mai merge bine la scufiță, ţipă Micu- 
țul. Să ne dezbrăcăm la minus 148 de grade? O să înghețăm tun, ca 
niște copaci! 


[2] (fr) Nu știu, prietene (n. trad.) 

— Așteaptă numai să se facă frig cu adevărat, ride Comisarul. 
Asta nu-i decît începutul. 

— Dacă se face și mai frig, atunci partea mea de aur își pierde 
valoarea, declară Micuţul, clănțănind din dinți, în timp ce-și înfășoară 
cîteva exemplare din Pravda în jurul burţii. 

— Nu, nu așa, îl previne Curvarul. Întâi te freci cu zăpadă. Nu-i 
chiar atît de rău pe cît crezi. Freacă-ți picioarele și tălpile pină ce le 
simţi dogorind! 

— O, Doamne! se tînguie Gregor, frecîndu-se cu zăpadă pe cor- 
pul despuiat. Ce mai excursie e și asta. Și cînd te gîndești c-o facem 
de bunăvoie. 

— Da, nu-i cazul să mergi la medicii ăia psihopaţii?! ca să-ţi 
spună că ești un dobitoc de mare clasă, spumegă Micuţul, opintindu-se 
în combinezonul său îmblănit și îngheţat. 

— Pe toţi dracii, cine ar fi bănuit că se poate face atît de frig 
undeva pe pămînt, gifiie Porta, virindu-și în sîn o ediție specială a ziaru- 
lui Izvestia. Eu m-am lecuit pentru tot restul vieţii de sporturi de iarnă! 

— Nu știu, zău, măi oameni, dacă aurul ăla afurisit merită atîta 
bătaie de cap! bilbîie Albert. Ascultaţi ce vă spun eu, să ne-ntoarcem 
înainte ca noua eră glaciară să ne-nghită. 

— Eu nu renunţ la aurul meu, ţipă Porta. Chiar de-ar fi să mă 
rostogolesc de unul singur pe boașe prin zăpadă și gheață pînă la locul 
în care zace ascuns, tot aș face-o. Dar dacă voi vreţi să vă trăiţi mai 
departe măruntele voastre vieţi în sărăcie și mizerie, atunci ieșiți acum 
din rînd, cît încă nu v-a înghiţit era glaciară. 

Bătriînul revine învineţit de frig. 

— De ce naiba nu m-ai luat cu tine? întreabă Comisarul, ungîn- 
du-l pe față cu alifie contra degerăturilor. Niciodată să nu mai faci una 
ca asta! Habar n-ai cît de ușor te poţi pierde. Nu te poți bizui pe compas. 
Munţii dereglează acul magnetic. 

— Dă-mi să beau, face Bătrinul brusc, întinzînd mîna după bido- 
nul lui Porta. Cunoști zona asta? se întoarce el către Comisar. 

— Nu, pe-aici n-am mai fost. Dar prin trecătoare mergem vreo 
patru sute de kilometri mai puţin. Se spune că din octombrie pînă la 


[3] Micuţul vrea să spună psihiatri. (n. trad.) 

sfîrșitul lui mai e imposibil de trecut. Am ales drumul ăsta pentru mai 
multă siguranță. Nimănui nu i-ar trece prin cap că cineva ar putea 
încerca să se-aventureze pe aici în vreme de iarnă. 

— Pe dracu, blestemă Bătrînul. Hai s-o luăm din loc. Trebuie să 
pătrundem prin trecătoarea aia cît mai repede. Se apropie o furtună. 
De partea cealaltă e un fort vechi, o mînăstire, sau ceva unde am putea 
să ne aciuim peste noapte și să facem plinul. 

Cînd ajungem la jumătatea trecătorii, una din șenilete derapează 
de pe cărare și sîntem nevoiţi s-o dezgropăm din troienele de zăpadă. 

Porta vrea să-i facă vînt peste margine și-și îndreaptă Panther-ul 
într-acolo, dar Comisarul se opune vehement. Nu ne putem descurca 
fără camion, dacă va fi să ne întoarcem cu aurul. 

Apoi se împotmolește T-34 cel vechi. Plingem de furie și dis- 
perare și sîntem pe cale de a ne da bătuți. În cele din urmă reușim să 
aducem T-34 cel nou într-o poziţie din care să-l poată scoate din zăpadă 
pe fratele lui mai în vîrstă. Cablurile de remorcare pîriie și cîntă. 

— Înapoi, ţipă alarmat Degerilă, aruncîndu-se în dosul unui 
troian de zăpadă. 

— Vine careva? întreabă Micuţul, dezorientat, holbîndu-se de 
după un copac mare. 

Cablul plesnește cu un trosnet șuierător și bucăţi din el zboară 
pe lîngă capul Micuţului. Numai cîțiva centimetri mai la stînga, și ar 
fi fost decapitat. O furie turbată pune stăpinire pe el. Cu o lopată în 
mină, se năpustește înspre T-34, din care răsare deasupra turelei figura 
crîncenă a lui Albert. 

Fulgerător, Albert trîntește trapa și-o zăvorăște din interior. 
Micuţul repede lopata în trapa închisă, înnebunit de furie. 

— leși de-acolo, canibal negru, să te omor! răcnește el ca un 
apucat. 

— Pocniţi-l, să se liniștească! strigă Bătrînul. Dar nici unul din- 
tre noi nu îndrăznește să se apropie de el cînd e în halul ăsta. Un urs 
grizzly turbat e un mielușel în comparaţie cu Micuţul. 

— Ieși, maimuţă jegoasă, zbiară el, trăgînd șnurul unei grenade 
și învîrtind-o deasupra capului. 

— Drace! Azvîrle-o! îl previne Porta din turela Panther-ului. 

— Atunci, na! urlă Micuţul, aruncînd grenada înspre Porta, care 
se vîră la adăpost în burta tancului cu iuțeala unei nevăstuici. 

Grenada lovește muchia de sus a trapei turelei, dar antena o 
face să-și schimbe direcția și explodează cu un plesnet sec. 

— Să mă ia dracu dacă mai stau să înghit așa ceva, ocărăște 
Bătrînul. Înșfacă iute Kalașnikov-ul de ţeavă, îl răsucește deasupra 
capului, prăvălindu-l cu o bufnitură surdă în ceafa Micuţului. Cu un 
geamăt prelung și răgușit, uriașul se lungește în zăpadă. Brațele și 
picioarele îi zvicnesc de cîteva ori, apoi rămîne nemișcat. 

— Împuşcă-l, spumegă Albert din interiorul tancului, împușcă-l 
pe descreieratul ăla! 

— Unde l-ai găsit? întreabă Comisarul, clătinînd uluit din cap. 
Ăsta ar trebui ținut într-o cămașă de forță pentru tot restul zilelor! 

— Legaţi-l! poruncește Bătrînul, scrîșnind din dinți. Cînd și-o 
reveni, o să fie mai rău decît o tonă de obuze. Legaţi-l de țeava tunului. 
Nici măcar el nu-l va putea rupe. 

— Ce l-a găsit? întreabă Porta, scoțindu-și din nou precaut capul 
prin trapa turelei. 

— A fost cât pe ce să-și piardă scufița cînd a plesnit cablul, explică 
Gregor rizînd. Își închipuie că Albert ar fi făcut-o intenţionat, fiindcă 
ceva mai devreme se luaseră la harță pentru niște budincă neagră. 

— Am spus-o întotdeauna, hotărăște Porta. Băiatul ăsta e prea 
sensibil. 

Tîrziu în noapte reușim să străbatem trecătoarea, și ajungem 
dincolo patinînd și legănîndu-ne. Înaintea noastră se ridică uriașul 
fort, sumbru și amenințător. E clădit din blocuri imense de piatră, așe- 
zate unul peste celălalt fără nici un fel de mortar. Dacă s-ar fi folosit și 
mortar, acesta s-ar fi fărimițat de-o veșnicie. Gerul mușcase adînc din 
colțurile blocurilor de piatră. 

— Asta zic și eu blocuri de construcţie, exclamă Heide, impresio- 
nat o dată cu adevărat. Oare cum au reușit să le așeze unul peste altul? 

— Cu sclavi, răspunde Curvarul, de parcă ar fi lucrul cel mai 
firesc din lume. Aici, în Rusia, n-am dus niciodată lipsă de așa ceva. 
Sînt devotați și eficienţi și sînt destui. Oamenii pot fi determinaţi să 
facă orice dacă știi cum să-i croiești cu biciul sau să-i crestezi niţel cu 
un cuţit căzăcesc. 

— Întotdeauna am fost un mare admirator al principiilor voas- 
tre umanitare, îi aruncă Porta sarcastic. 

Bătrînul vrea să facem plinul înainte de a ne odihni, dar e nevoit 
să se lase păgubaș în fața protestelor noastre sălbatice. 

Degerilă și Gregor aprind un foc uriaș în sala principală. 

— Pe-aici pute a mort, spune Barcelona, adulmecînd aerul. 

— La naiba cu asta șuieră Comisarul. Morţii nu-s periculoși! 

— Ești un ins atît de spurcat, încît îmi vine să scuip cînd te văd, 
urlă Micuţul furios. Dă să-l altoiască pe Heide cu pistolul-mitralieră. 

— Încetaţi odată cu ciorovăiala asta nesfirșită, strigă Bătrînul. 
Acum vreau liniște. Încă o vorbă, și veți intra în serviciu de santinelă. 

— Rahatul ăla de nazist arată de parcă merge la înmormâîntare, 
rage Micuţul, îndreptînd automatul înspre Heide. Las că-i arăt eu! 

— Taci din gură și vino-ncoace. Hai să-i așternem un joc de-a 
banca idiotului, propune Porta, amestecînd cărțile. Cîţi sînteți? întreabă 
el, privind în jur. 

— Eu unul sînt mult prea istovit, geme Barcelona, lăsîndu-se 
greoi pe podeaua din pămînt bătătorit. 

— Pentru două lucruri, un bărbat nu-i niciodată prea obosit, 
spune Porta, tăind cărțile. Pentru jocuri de noroc și pentru cordeală. 
Vă pot spune o poveste despre ce li se poate întîmpla indivizilor care-și 
închipuie că sînt prea obosiţi ca să mai reguleze. Mult prea binecu- 
noscutul Wachtmeister Alois Fresa de la Alexstation a fost transferat 
vremelnic, în duminica dinaintea Paștelui, în sectorul civililor. A îmbră- 
cat costumul vărgat și și-a tras o freză africană—ăsta-i simptom tipic 
al paranoiei. Mai apoi și-a făcut rost de niște tocuri de pistol din piele 
galbenă în care-a virit vreo cîteva P-38. P-asta o prinsese din filmele cu 
tipi duri. Firește că i-a lăsat cu gura căscată pe toți gorobețţii. A dat de 
înţeles cum c-ar fi de la Gestapo, dar asta era vrăjeală. De fapt el făcea 
parte din brigada contra hoţilor de biciclete. 

După toate astea, se isprăvi ziua lui norocoasă. Dădu peste trei 
gherțoi care ieșeau din Kommerzbank de pe Hohenzollern Damm, fie- 
care cu cîte o traistă de bani la subsuoară, și îi culcă la pămînt cu artileria 
sa de mînă. Vestea acestei băi de sînge se răspîndi în tot Berlinul și în 
curînd femeile începură să-l copleșească pe Alois. Azi așa, mîine așa, 

pînă cînd pricepu că e mai mult decît poate face faţă, și atunci ar fi vrut 
să se ducă toate dracului și să-l lase în pace. Așa că iată-l într-o seară 
tîrziu, șezind la Caraliul borfaș cu capul pe masă, regulat, făcut țăndări. 
Numa ce-apăru o puicuţă pavoazată din sectorul Rathaus, legănîndu-se 
pe tocurile ca niște catalige, care-ncepu să-l atingă ca să i se scoale. 

„Ce-ai zice tu să-mi arăţi cealaltă armă? șopti ea cu o pasiune 
drăcească. Am auzit o mulțime de lucruri despre tine! Știai că arăţi așa 
cum și-a dorit întotdeauna Clark Gable?” Apoi îl atinse ceva mai mult; 
își strecură înăuntru un deget lung cu o unghie pictată, apucîndu-se 
să lucreze direct cu Gogu ăla cu guler rabatabil. Dar Goguţu' nu mai 
voia. Era atît de bleg și de zbîrcit ca al unui eunuc de nouăzeci de ani. 

„Cară-te! se zborși Alois la ea, dîndu-i un brînci. Dac-ar fi fost să 
mi se aprindă călcîiele după tine, ar fi trebuit să arăţi cu totul altfel!” 

„Și mai zici că tu ești tipul care-a spart gura tirgului, ţipă ea. N-ai 
nici măcar păr pe boașe! Nu scapi tu așa ieftin, bătindu-ţi joc de mine!” 
Și, înainte ca cineva să bage de seamă ce are ea de gînd, numai ce-o vezi 
cu cîte-un P-38 în fiecare min. 1 le subtilizase ușurel din tocurile de 
la subsuori. Le despiedică tacticoasă cu deștele mari, așa cum făceau 
cowboys cînd intrau în cîte-o bancă pentru a regla conturile. 

„Doamne! Nu! urlă el, ţinîndu-și mîinile în față.” Dar la ce-i 
folosea? 

Barmanul cel olog se înecă cu dantura. Încercase să zbiere Heil 
Hitler! și să bea în același timp. 

„Înţelege-mă! Te implor, iubito! Sînt prea obosit!” bălmăji neno- 
rocitul. Dar pică de pe scaunul barului și, pînă să ajungă jos, era deja 
mort de-o veșnicie. 

Barmanul încercă să strige, dar nu-i ieși din gură decît un sunet 
ca al unui leu de mare astmatic. 

Așa că vedeţi bine ce i se poate întîmpla unui individ care-i prea 
ostenit să mai reguleze! Mai mizează careva? întreabă Porta, privind 
din nou în jur. 

— Douăzeci! strigă Gregor, trintind mărcile pe masa improvizată. 

Dar în curînd jocul se stinge. sîntem mult prea epuizați și nici 
nu ne mai pasă dacă pierdem sau cîştigăm. Ultimii rămân în joc Porta 
și Degerilă. Pe urmă o lasă și ei baltă. 

Micuţul nici n-apucă să pună bine capul jos, că izbucnește 
într-un hohot de rîs. E unul dintre fericiții care sînt în stare să ridă 
ore întregi la o glumă de-a lor. Rîsul său nestăpînit ne cuprinde și pe 
noi. În curînd întreaga încăpere e scuturată de ris. 

Comisarul nechează, și lacrimile-i curg pe obraz. De cîte ori ne 
uităm la Micuţul, cu melonul său cenușiu deschis pe-o sprînceană, ne 
umflă din nou rîsul. Pur și simplu nu ne putem opri. Singura mutră 
serioasă e a lui Heide. Fiecare hohot de rîs pare să-i îngheţe fața într-o 
mască și mai rigidă de severitate. În cele din urmă, adormim epuizați. 
Dintr-o dată, Micuţul e din nou lîngă noi. Stă aplecat asupra Bătrinului 
cu picioarele răscrăcărate, împuneîndu-l cu pistolul-mitralieră. 

— Ce dracu s-a mai întîmplat? bombăne Bătrinul. 

— Eşti arestat! face Micuţul, cu o expresie de polițist militar 
pe chip. 

— Arestat? Nu ești în toate minţile? șuieră Bătrînul, furios că 
a fost smuls din lumea viselor. Ce naiba baţi cîmpii? Încă n-ai aflat că 
sînt comandantul tău de pluton? 

— Tocmai d-aia, mormăie sumbru Micuţul. În numele meu, al 
lui Adolf și al norodului nemţesc ești arestat. Ai ridicat ilegal mîna 
asupra unui subordonat! 

— Hai că acuma le-am auzit pe toate! protestează sec Bătrinul. 

— Nu-ţi ajută la nimic să negi, Oberfeldwebel Beier, face Micu- 
țul, cu aerul sever al unui interogator. M-ai lovit sau nu cu patul unui 
automat în deblă? Vezi? O să te-mpușc pentru asta! Nu mai suport. 

— E nebun de legat, șoptește Degerilă. Se furișează înspre Micu- 
ţul, care a coborât piedica de siguranţă a armei și al cărui deget cabrează 
deja periculos pe trăgaci. 

Bătrînul rămîne paralizat, holbîndu-se la el. 

Degerilă se aruncă înainte, înfigindu-și trei degete ţepene în 
plexul Micuţului. Aerul iese din plămînii uriașului cu o forță explozivă. 
Se fringe de mijloc. 

Legionarul își ridică brațul și repede muchia palmei cu toată 
forța în ceafa Micuţului. Acesta se prăbușește fără cunoștință. 

— Ce dracu l-a apucat? îngaimă Bătrinul, ștergîndu-și sudoarea 
de pe frunte. Nu e prima oară cînd îl pun la pămînt cu o lovitură de pat. 
Încep să mă satur de idiotul ăsta. 

— Bien Sir, e beat turtă, spuse Legionarul. Asta-i hiba. Se vede 
pe el. 

Comisarul se apucă să-i răscolească frenetic calabalicul. Scoate 
la iveală două sticle goale de Stalicinaia. 

— Am zis eu că-i trotilat, face el, azvirlind dezgustat sticlele. 
Porcul a dat pe gât doi litri de votcă! 

— Să-l omorîm! propune Curvarul, de îndată ce descoperă că în 
sticle n-a mai rămas un strop. 

— O ciomăgeală, asta i-ar trebui, face Legionarul. O cravașare 
zdravănă cu centurile noastre l-ar face să chibzuiască de două ori! 

— Degeaba, răspunde Porta, clătinînd din cap. În el zac doi 
oameni. Cînd e beat, e cu totul iresponsabil; apoi, cînd se trezește, nu-și 
poate aminti nimic din ce-a făcut ăl beat în timpul crizei. Cînd e treaz, 
e destul de zdravăn. 

— Atunci trebuie să fim cu băgare de seamă să nu se mai îmbete, 
spune Degerilă. E un pericol pentru toţi cei din jur. 

— Asta nu-i nimic față de cum e atunci cînd refuzi să-i faci pe 
plac, ride Porta, din inimă. 

Nu știu cât timp am dormit pînă în clipa în care ceilalți mă tre- 
zesc. Îmi apuc tăcut pistolul-mitralieră şi trag cu urechea în întuneric. 

Porta șade lîngă mine și e gata să urle. Pun mîna din reflex pe 
umărul lui, făcîndu-i semn să tacă. Acoperă instinctiv tăciunii focului 
cu un lighean mare de tablă. Încăperea e cufundată în beznă. 

— Ce-i? șoptește Bătrinul, neliniștit. 

— Nu știu, răspund eu tot în șoaptă, cu mîinile încleștate pe 
automat. Ceva m-a trezit. 

— Schiuri, mormăie Micuţul, care are un auz de viezure. Susţine 
că e-n stare să audă de la șapte leghe o muscă frecîndu-și picioarele. 
Și încă împotriva vîntului. 

— Ești sigur? întreabă Comisarul cu voce șovăielnică. Nu cumva 
te-nșală vintul? 

— Nici să nu-ţi treacă prin cap! răspunde Micuţul. Eu și pîlniile 
mele nu facem greșeli. Cînd ai fost sclav la Torgau, ești în stare să auzi 
păduchii dansînd tangou pe burta unei tîrfe chinezoaice din Shanghai. 

— Schiuri, face gânditor Comisarul. Înseamnă că sînt pe urmele 
noastre. Dar cum dracu or fi dat de noi aici? 

— Cu neputinţă! șoptește Degerilă. Nu cred să ne caute pe noi. 
Trebuie să fie vorba de alţii. În Rusia sînt tot timpul anului vînători 
de capete. 

— Oricum, fii sigur că n-au venit prin zăpada asta infernală 
doar de pură distracție, spune Curvarul. 

— Haidem afară! poruncește Bătrînul, neliniștit. Aici sîntem 
ca șobolanii în cursă. 

Din nefericire, ninsoarea se oprește. De după norii grăbiţi se 
ivește o lună plină și zăpada sclipește sub razele ei palide. Ne înghes- 
uim înfiorați unii într-alţii, la adăpostul bolovanilor acoperiţi de ger, și 
privim peste întinderile înzăpezite. Nu putem zări nimic, ci deslușim 
doar șuieratul vîntului. 

— Sfîntă Marie! exclamă deodată Micuţul. Întreaga Armată 
Roșie vine spre noi! 

Bătrînul își îndreaptă binoclul în direcția arătată de Micuţul, 
dar nu zărește nimic. 

— Încă mai ești beat și vezi cai verzi pe pereţi, scrâșnește el furios! 

— Iob tvoiu mati, ţipă Comisarul. Siberieni! Vine încoace o com- 
panie întreagă. 

În curînd îi putem vedea cu toţii. Coboară vertiginos din munţi, 
pe schiuri, într-un șir lung. 

Legionarul se instalează în spatele mitralierei grele MG-34, intro- 
duce banda, armează și închide capacul cu un mic pocnet. 

Eu îmi scot pistolul din tocul de la subsuoară, îl armez și cobor 
cu grijă cocoșul pe butoiaș. E metoda cea mai bună pentru un Nagan. 

— Ce dracu îţi închipui c-o să faci cu pîrțiitoarea aia? Întreabă 
Curvarul a lehamite. Îți dai seama ce-or să ne facă indivizii de colo 
dac-or să pună gheara pe noi? Doare numai cînd te gîndești. Nicicînd 
nu vom mai vedea lumina zilei. Și după ce vor isprăvi cu noi, nu vom 
mai fi în stare să ne tîrîm. 

— Taci din gură, scrîșnesc eu, vîrînd pistolul la loc în toc. Pe 
mine n-or să mă înhațe viu. 

— Te-nșeli! Dacă ne vor, atunci ai lor o să fim, oricât ai pocni tu 
cu pistolul ăla al tău. Pentru noi soarele a apus. sîntem niște oameni 
morți. Cred c-ar fi mai bine s-o iau la papuc în jos, înspre ei, să termi- 
năm povestea. 

— Aici să stai, ordonă Comisarul, cu o voce tăioasă ca un brici. 
Ai naibii să fim dacă ne vom da bătuţi doar pentru că o adunătură de 
caralii NKVD, cu ochii teșiți, coboară dealul pe niște doage de butoi! 

— Nici eu nu mă las păgubaș, scuipă Degerilă, pregătindu-și 
Kalașnikov-ul. 

Gregor vîră un încărcător în mitraliera ușoară. Și el alege calea 
armelor. 

Legionarul vîră un Nagan în carîmbul cizmei și-și scoate cuțitul 
său maur de luptă. 

— La ce bun să ne apucăm să bubuim acum, măi oameni buni? 
oftează Albert deznădăjduit. Totuși se încarcă și el cu grenade de mînă. 

— Arăţi ca o movilă de budincă neagră lăsată în urmă într-o 
latrină, rînjește Porta. 

— Așa mă și simt, recunoaște trist Albert. 

— Să le servim o porție în băsănău cu burlanul ăsta? întreabă 
Micuţul, setos de luptă. Mînuiește mortierul greu de parc-ar fi din car- 
ton. Îi putem zburătăci pe rahaţi ca pe confetti cînd or ajunge pe fișia 
aia îngustă. 

— Probabil că iar ai citit fluturașii noștri de propagandă, îl ocă- 
Tăște Porta furios. În munţii ăștia blestemaţi s-ar auzi de la un milion de 
kilometri. Și mai apoi ne-am trezi cu cei din OGPU pe urmele noastre. 

— Niet mortira!“l, avertizează conductorul de sanie, Ermolov, 
strîngînd mai bine la piept Kalașnikov-ul încărcat cu gloanţe explo- 
zive, care fac ţăndări tot ce ating. 

— E OGPU? întreabă Albert cu ochii cît cepele. Simplul gînd la 
OGPU sau la Gestapo îl face să tremure ca frunza. 

— Da cine-ai fi crezut? face Porta cu un hohot scurt. Îţi închi- 
puiai cumva că-i o adunătură de cioroi din Armata Salvării în căutare 
de suflete rătăcite? 

— Satana, blestemă Comisarul. Dintre toate patrulele care există, 
noi să ne lovim tocmai de siberienii din OGPU. Satana! repetă el, izbind 
cu pumnul în tamburul rotund al Kalașnikov-ului. 

— Ce mai contează dacă-s siberieni sau altceva? întreabă sec 
Bătrînul, care în timp ce vorbește nu slăbește din ochi șirul lung de 
schiori camuflați pentru zăpadă, coborînd de pe panta opusă a muntelui. 


[4] (rus.) Fără mortiere (n. trad.) 

— Al dracului de mult mai contează, mormăie Comisarul. Sibe- 
rienii sînt cei mai iscusiți vinători de capete din lume. Stau la pîndă 
zi și noapte, tot anul, fie pace, fie război. Cutreieră țara de la Oceanul 
Polar pînă la Marea Neagră, de la munții din China pînă în pădurile 
din Finlanda și Polonia și, pentru fiecare cap pe care-l înhaţă, capătă 
cîte un cadou. 

Caporalul Dalin apare val-virtej, cu răsuflarea tăiată, pe cără- 
ruia acoperită de gheaţă, se aruncă alături de Comisar și pescuiește 
din buzunar o ţigară șifonată. Trage cu lăcomie fumul în plămâni și-l 
suflă ușor pe nări. 

— Igor mai e încă acolo, explică el, arătiînd către virful muntelui. 
O companie întreagă de trupe speciale OGPU se îndreaptă spre locul 
ăla, cărînd și un tun de munte cu ţeavă scurtă. Igor bănuiește că ne-ar 
fi luat urma. 

Ţigara arde pe jumătate. O privește abătut. 

— Tovarășe! spune el, aruncîndu-i Comisarului o privire rugă- 
toare și scărpinîndu-se în cap pe sub căciula de blană. Hai mai bine 
să mergem acasă și să lăsăm aurul acolo unde e! Un om care n-a știut 
ce-i bogăția nici n-o să-i ducă dorul. 

— Isprăvește, javră riioasă! face Comisarul, furios. Nu există 
cale de întoarcere, ia o gură de votcă, poate c-o să-ți topească lașitatea. 

— Sus păpușa, amice! Micuţul își pune prietenește caraba pe 
umărul lui Dalin. Acesta arată ca o găină beteagă căreia i s-au luat 
ouăle. Fruntea sus! O să fii bogat și-o să-ți poţi alege singur culoarea 
pereților casei tale. 

— Oare avem o șansă cît de mică să scăpăm cu bine din poves- 
tea asta? întreabă Gregor deznădăjduit, ridicînd privirea la munții cu 
creste argintii. 

— Nu sînt profet, mârîie Comisarul, iritat peste măsură. Înainte 
de toate va trebui să trecem prin urechea aia de ac pînă nu se pun 
poterașii pe pirîit la stația lor de radio. 

— Îi putem face ferfeniță cât ai clipi, sare Porta cu gura, optimist 
ca de obicei. Avem două căruțe, P-IV, Panther-ul și sania blindată. sîn- 
tem o armată în toată regula. Ăia de colo n-au decît un tunuleţ bășinos 
de munte, și cu siguranţă nici un obuz perforant. Nu vor reuși decît să 
ne zgârie niţel vopseaua. 

— Staţia radio, fir-ar să fie, staţia radio! strigă furios Comisa- 
rul. Încă înainte de a se stinge zgomotul primului nostru obuz își vor 
alarma baza și ne vom trezi cu o întreagă divizie pe cap, susținută de 
bombardiere de vinătoare! O să colcăie vinătorii de capete prin munții 
ăștia ca muștele pe un rahat cald. 

— Cine zice să folosim tunurile? se rățoiește Porta. O să ne apro- 
piem frumos de ei cu trapele deschise ca să-și închipuie că sîntem 
de-ai lor. Pe urmă, cînd vom fi destul de aproape, ne punem pe ei cu 
balalaicile și cu ghitarele. Și s-a zis cu mongoloizii! 

— Niet, face Comisarul, clătinînd din cap cu părere de rău. Se 
vede de la o poștă că nu-i știi pe vînătorii de capete. De îndată ce ne vor 
Zări, va fi transmis prin radio un raport și undeva se va găsi careva care 
să-și închipuie cam cine am putea fi noi. În Rusia nu mișcă nimeni 
fără ca OGPU să fie la curent. Ce crezi că se va întîmpla cînd n-or să 
mai poată stabili legătura prin radio cu compania pe care vom fi lichi- 
dat-o? Ascultă-mă pe mine! Va sări totul în aer. 

— Nu cumva crezi că ăștia ne caută pe noi? iscodește Bătrinul, 
șovăielnic. Atunci pe cine? 

— Pe noi, categoric nu, răspunde Comisarul. E una din patrulele 
alea blestemate de adulmecare, care nu caută nimic anume, ci vînează 
pe oricine fără ordin de serviciu în regulă. Își împinge pe ceafă căciula 
de blană. 

Ochii săi metalici încep dintr-o dată să sclipească șiret. 

— Cred c-am dibuit-o, spune el, după o lungă pauză. Un dezastru 
natural! Baza lor ar putea înghiți una ca asta! 

— Nu ţi se pare un dezastru suficient să fii zburătăcit spre 
veșnicie cu o ploaie de plumbi? face Porta rizind sec și mîngîindu-și 
automatul. 

— Desigur, dar în cazul nostru nu putem folosi un asemenea 
dezastru. 

— Dacă vreți să ascultați și părerea mea, vă spun c-ar trebui s-o 
ştergem cât ne ţin picioarele, se smiorcăie Albert, cu o voce răgușită. Își 
trage mai bine pe față masca pentru zăpadă. 

— Ce mimoze sînteţi și voi! urlă Porta, capsat. Eu încerc să vă 
îmbogățesc, așa încît să-i faceți pentru tot restul vieţii pa și pusi arma- 
tei ăsteia puturoase, și voi vă tolăniţi pe plajă hîrjonindu-vă cu tirfe 

de lux. Cînd v-aţi apucat de-o treabă, atunci duceţi-o la bun sfîrșit. 
Paniemaiu? Pămâîntul e rotund și dacă nu sînteți isteți riscați să cădeţi 
de pe el. N-aţi fi deloc inspirați să vă daţi bătuţi acum doar pentru că o 
gloată de indieni din tribul Ciorapii Împuţiţi hoinăresc pe niște doage 
de butoi. Hai să-i dăm bătaie. S-a făcut ziuă! 


Und wenn die ganze Erde bebt, 

und die Welt sich aus den Angeln hebt, 

das kann doch einen Goldsucher nicht erschiittern! 
Keine Angst, keine Angst, Rosemarie...!! 


fredonează Micuţul dus pe gînduri, bătînd cu degetele darabana pe 
Kalașnikov. 

— Am putea-o lua pe cărarea aia șerpuită care suie printre ruine? 
întreabă Barcelona, arătînd cu degetul. 

— Da, dac-ai fi o capră de munte căzută-n cap, răspunde Comi- 
sarul. Pe vremea asta de iarnă, nimeni nu răzbate fără a trece prin 
strîmtoare, și-apoi avem în față marea Paritip!€|, dar pentru moment 
nu discutăm despre asta. Să știți doar că nu e pentru oameni slabi de 
înger și de alte alea, iar cînd e legănata de vînt se scapă pe ei și cei mai 
dați dracului. 

— Paritip? Ce naiba-i aia „paritip'? vrea să știe Porta. 

— Așşteaptă s-o vezi! rînjește Degerilă. Te-ar putea face pînă și 
pe tine să fi preferat să rămiîi acasă. Asta dacă nu ești un scrîntit din 
ăla evlavios care-și închipuie că moartea-i mai bună decit viața. 


Und noch bei Petrus wollen wir 
den Wiirfelbecher schwingen...!| 


cîntă Micuţul, sărutiînd o grenadă de mînă. 


[5] (germ.) Şi dacă se cutremură întregul pămînt/$Și lumea se smulge din 
țițini,/Asta nu-l poate clinti pe-un căutător de aur,/Fii pe pace, fii pe pace, 
Rosemarie (n. trad.) 

[6] (rus.) Punte, platformă suspendată pe deasupra unei prăpăstii (n. trad.) 
[7] (germ.) Şi lingă sfintul Petru/Vom scutura cornetul cu zaruri (n. trad.) 


237 


COMISARUL 


— Gura, idioţi nenorociţi! spumegă Bătrînul, trîntind cu patul 
automatului în zăpadă. 

— Nici măcar să cîntăm nu ne lași, boscorodește Micuţul. Comi- 
sarul se aruncă în zăpadă între Bătriînul și Degerilă și trasează o schiță 
cu virful baionetei. 

— O avalanșă, exclamă surprins Bătrînul, cercetînd planul bănu- 
itor. Crezi că s-ar putea stîrni? 

— E singura noastră șansă, răspunde Comisarul. Acolo sus zac 
tone întregi de zăpadă care nu așteaptă decît să cadă, dacă mai punem 
și noi niţel umărul. 

— Fir-ar dracu al dracului! izbucnește Porta, lingîndu-și buzele 
crăpate de ger. Începe să-mi pice fisa. O avalanșă. Ptiu, drace! Vînăto- 
rii de capete din vale o să fie dați de-a dura pînă-n Paradis. Iar sfintul 
Petru și Isus vor cădea pe spate cînd or să năvălească ăia cu tot mor- 
manul lor de zăpadă! 

— Cît explozibil avem? întreabă Bătrînul, ridicîndu-se. 

— Trei cutii pline, răspunde Barcelona. Destul pentru a trimite 
tot Kremlinul pe lună! 

— O cutie cu zece bucăţi e de ajuns, spune Bătrinul. 

— Prinde! zbiară Micuţul, aruncînd un pachet cu explozibil în 
poala Bătrînului. 

— Ești nebun de-a binelea? strigă Comisarul îngrozit, aruncîn- 
du-se fulgerător după o stînca cît toate zilele. La temperatura asta? 
Oricine știe că explozibilul s-ar putut strica pînă acum și poate exploda 
la cea mai mică atingere. 

— Nu te consuma, zimbește Porta. Noi nu trebuie să ne supunem 
legilor clasice, așa c-am schimbat niţel compoziția. Ceea ce-am meșterit 
noi i-ar fi făcut pe inventatori să se scape pe ei de groază, dar am aflat, 
pe cînd ne făceam veacul pe acolo pe unde i-ar îngheţa hodrobelele 
și unui ren, că o ţiră de nitroglicerină în toată chestia și un dram de 
nitrat de potasiu o fac mai stabilă pe vreme rece. Dac-am fi folosit ceea 
ce ne-au recomandat capetele pătrate de la Bamberg, acum am fi fost 
pe lună jucîndu-ne de-a v-aţi ascunselea cu marţienii. 

Micuţul pescuiește nepăsător din buzunar o legătură întreagă 
de detonatoare și i le întinde. Orice expert în explozibili s-ar fi pierdut 

cu firea în fața unei asemenea scene. Detonatoarele trebuie mînuite 
cu mare grijă. Cel mai mic șoc le poate face să sară în aer. 

— Atunci ce facem, aruncăm în aer toată plăcinta? vrea să știe 
Micuţul, începînd frenetic să facă pregătirile. 

— Nu, fir-ar să fie! răspunde precipitat Bătriînul. Cinci sau șase 
bastoane ne ajung cu prisosință. 

— Mon Dieu! Unde e cleștele? întreabă neliniștit Legionarul. 
Trebuie să-i dăm zor. Se apropie repede de noi. 

— Clește? face Micuţul. Nu-i, dar cui îi trebuie? Doar le poți fixa 
de fitil cu dinţii. Am făcut-o de atitea ori. Unde pui că merge și mai 
repede. Dar nu trebuie să muști prea tare, altminteri îți cad dinții, și 
împreună cu ei și scăfirlia. 

— Merde, înjură Legionarul, clătinînd din cap. Numai unul sătul 
de viață mușcă din chestiile alea! 

Micuţul viră nepăsător fitilele în detonatoare și le mușcă rapid. 

— E prea timpit ca să-și dea seama de pericol, rînjește Porta. 
Nici cel mai îngrămădit cîine nu adulmecă vreodată un detonator! 

— E absolut nebun, spune Degerilă. Cînd intrăm în depozitele 
unde se ţin rahaturi din astea, sîntem nevoiţi să încălțăm ciubote cu 
tălpi de cauciuc, și afurisitul ăsta le halește. 

— Asta pentru că-i un copil din flori, născut în Ajunul Crăciu- 
nului, ride Porta. Lui nu i se poate-ntimpla nimic. 

Micuţul mestecă deja la al cincilea detonator. Cînd a isprăvit, 
conectează grămada de explozibil într-un fel care ne dă fiori pe șira 
spinării. Pe urmă îndeasă totul în buzunarul său fără fund. Pericu- 
loasele detonatoare răsar în virful fitilelor lor și se leagănă asemenea 
clopoțeilor de la pălăria unui călușar. 

Cu Dalin în frunte, ne croim drum înspre virful muntelui. La 
un moment dat, sîntem nevoiţi să înlocuim schiurile cu papuci pen- 
tru zăpadă. 

— Va trebui să deprindeți mult mai bine mersul pe scîndurile 
astea, ne critică Dalin, cu un glas de expert, sau n-o să duceţi nicicînd 
tărășenia la bun sfîrșit. 

Căutăm drumul bîjbiind prin bezna desăvîrșită, pe sub coni- 
ferele pitice, și sîntem nevoiți să ne folosim lanternele cu fascicule 

scurte. La tot pasul sînt falii înguste și adinci. Să cazi într-una din ele 
înseamnă moarte sigură. 

Furtuna geme prelung și lugubru. Gerul face crengile și arborii 
să pocnească aidoma unor împușcături. 

Înjurînd și blestemînd, încercăm să ne protejăm feţele împo- 
triva crengilor țepene ale copacilor. Ne biciuiesc, despicîndu-ne pielea 
și făcînd să țișnească sîngele. 

Dalin ne mînă tot timpul, furios, luîndu-ne peste picior pentru 
neîndemâînarea noastră. 

— Pînă și o bunică de cazac ramolită v-ar putea prinde din urmă, 
ocărăște el, nerăbdător. Niște momi.i ca voi n-or să cîștige nicicînd 
războiul ăsta mondial! 

— Așteaptă și ai să vezi, jidan crăcănat, ţipă Micuţul, aruncînd 
cu automatul după Dalin, dar greșindu-și ţinta. Încă nu știi cine sîn- 
tem noi, nemții! 

După două ore de trudă supraomenească, ajungem la povârnișul 
deschis de deasupra nivelului copacilor. Ne lăsăm istoviţi la pămînt. 
Vîntul se dezlănțuie ca un uragan. Ceva mai încolo putem întrezări 
virful, aidoma unui colos amenințător. 

— Satan! blestemă Dalin. În picioare! Într-o jumătate de oră 
răsare luna și ne vor putea vedea de la o sută de kilometri. 

— Sfinte Sisoe, mormăie Micuţul. Parcă simt cum mi se înfig în 
șalele mele nemţești boabele Kalașnikov-urilor ălora din OGPU. 

Mă împiedic brusc și încep să alunec înapoi pe pantă. Mă rosto- 
golesc asemenea unui bulgăre de zăpadă, din ce în ce mai repede, pînă 
cînd mi se pune în cale un bolovan imens. Pentru o clipă am impresia 
că mi-am rupt sau mi-am scrîntit o încheietură, dar teama de a rămîne 
singur în urmă mă pune din nou pe picioare, chiar dacă durerea mă 
fulgeră pînă în șira spinării. 

— Nu mai pot! geme Gregor, prăvălindu-se în zăpadă ca un 
arbore retezat. 

— Sus cu tine, scrișnește Porta, lovindu-l cu brutalitate. Giîndeș- 
te-te la partea ta de aur, și-o să vrei să mergi mai departe. 

— Fac ceva pe aurul tău, gifiie Gregor, epuizat. Poţi să-l păstrezi, 
chiar de-ar fi vorba despre tot aurul din lume! Lasă-mă să dorm! Vreau 

să mor acum! Își îndeasă faţa în zăpadă și întregul trup îi tresaltă de 
hohote isterice. 

Îl repunem pe picioare și-l tîrîm între noi ca pe-un sac. Zbiară 
şi ne face în toate felurile. În cele din urmă, Porta nu mai rezistă. Îi 
arde o bătaie atît de zdravănă încît toate degerăturile i se sparg ca niște 
bube coapte. Pentru o vreme e liniște. 

Ermolov stă întins la adăpostul unei fîșii de rocă, privind prin 
binoclul său cu infraroșii. Arată în tăcere spre vale, unde-i zărim pe cei 
din compania OGPU, asemenea unor mici puncte negre și mișcătoare. 

— Trebuie să ajungem mai sus, spune Dalin. Nu e timp de pier- 
dut! Dar ceva mai repejor, tovarăși, și nu priviţi în jos, ne avertizează. 
Priviţi numai în sus! 

— Ţine-ne, Doamne! exclamă Porta uluit, după ce ajungem în 
virf și vedem enorma masă de zăpadă care se sprijină doar pe o creastă 
de piatră destul de mică. 

— Cînd se va porni asta la vale, face Barcelona, banda de uci- 
gași de-acolo, de jos, ar face bine să-și ia picioarele la spinare cît mai 
are vreme. 

— Patru încărcături ne-ar fi de-ajuns pentru a le trimite bulgă- 
rele ăsta în cap, spune Degerilă, scărpinîndu-se ginditor în creștet pe 
sub căciula de blană. 

— Hai să folosim cinci! Mai bine prea multe, decît prea puţine! 
zice Porta, privind uriașa limbă de zăpadă. Dar cum dracu vom plasa 
încărcăturile fără să declanșăm prea devreme avalanșa? Dacă se por- 
nește înainte ca vînătorii de capete să pătrundă în raza ei de acțiune, 
vor scăpa nevătămați, și noi vom fi în rahat pînă-n gât! 

— Trebuie să ajungem pe partea cealaltă a limbii de zăpadă, 
spune Barcelona. Se apleacă peste buza abruptă a versantului și se 
retrage brusc, îngrozit. Cu neputinţă! E nevoie de un vultur pentru a reuși. 

— Lasă-mă pe mine, face Micuţul, croindu-și hotărît drum îna- 
inte. Eu nu-s vultur, da-s deștept. Voi habar n-aveţi cum se aruncă ceva 
în aer. O să vă arate, mandea meserie. 

— Nu face asta, îl previne Degerilă. O să-ţi rupi gâtul! 

— Scutește-mă! scuipă Micuţul, disprețuitor. la aminte și-nvaţă 
cum se descurcă un șmecher din Hamburg! O să mă sui pe streașina 

aia și-o să așez artificiile la locul lor mai repede decît îi trebuie unui 
bivol să se bese. 

— Are dreptate, spune Bătrînul convins. Streașina va amplifica 
forța exploziei și va prăvăli și mai multă zăpadă peste ei. Zăpada va 
înăbuși zgomotul exploziei și, pînă apucă să se sperie mormolocii de 
jos, vor fi puși la conservat o mie de ani. 

— De ce nu? întreabă Porta, ridicînd nepăsător din umeri. la-n- 
cercaţi! Micuţului îi reușesc întotdeauna treb'șoarele în care alții își 
rup gâtul. 

— Credeţi că-i primejdios? vrea să știe Micuţul, bănuitor, privind 
cu atenţie abisul ameţitor. 

— Nici vorbă, minte Porta cu nerușinare, arătînd limba de zăpadă 
care stă suspendată ameninţător de buza versantului. Dacă toată puz- 
deria aia de gheaţă și de zăpadă nu poate cădea, atunci cum ai putea 
cădea tu? Vezi, ai grijă doar să nu-ţi scuipi în ambele palme în același 
timp! 

— Atunci să-i dăm bătaie, face Micuţul decis, încolăcindu-și 
coarda în jurul taliei. Daţi-mi pioletul și țineţi-vă bine de coardă ca să 
mă puteți trage înapoi în caz că aterizez în cur. 

Gregor se așază, își înfige zdravăn călcîiele în stîncă și desfă- 
șoară încet coarda, pe măsură ce Micuţul înaintează pe panta de gheaţă. 

— N-o să reușească! șoptește neliniștit Barcelona. 

— Coarda mai lungă, strigă nerăbdător Micuţul. Trebuie să trec 
de un plafon, pentru numele lui Dumnezeu! E-o beznă pe-aici ca-n 
găoaza lui Albert! 

— O să se curețe, spune Gregor sumbru, desfășurind coarda mai 
mult. 

Degerilă șade în spatele lui și-l ajută s-o ţină. E pur și simplu 
linia vieții Micuţului. 

— Maică Precistă! hăulește Micuţul, cu o voce care se aude ca 
și cum ar ajunge la noi printr-un munte de lină. 

— Ceva probleme? întreabă Porta, lungindu-și gâtul, dar fără 
să-l poată vedea. 

— Am căzut în cut, se aude vag de dincolo de buză. Pe-aici vijiie 
ca dracu. Mi s-a făcut măciuca ţurțure. 

— Asta-i curată nebunie! murmură Barcelona. N-o să ţină. 

— Așteaptă și-o să vezi, spune Porta. Îl știu eu pe Micuţul. Cînd 
i se pune pata de-a binelea, nimic nu-l mai poate stăvili! 

Deslușim sunetul pioletului, pe care-l folosește pentru a tăia 
scări în rocă și în gheaţă. Gregor și Degerilă desfășoară din ce în ce 
mai multă coardă. 

— Cum naiba de se descurcă? întreabă Degerilă, clătinînd din 
cap. Are nevoie de toată forța numai pentru a se ține lingă perete, și pe 
urmă trebuie să fie înghețat pînă-n măduvă! 

— Da, și unde mai pui că are buzunarele îndesate cu explozibil, 
spune Barcelona. Și ca un bătut în cap ce e, a mai și fixat detonatoarele. 
Nu-i nevoie de cine știe ce ciocnire ca să sară în aer și, împreună cu el, 
jumătate din munte. 

— Totuși, a urmat vreodată un curs de specializare în explo- 
zibili? riscă să întrebe Degerilă. Nici un om care-a avut de-a face cu 
explozibili nu se poartă cu ei așa cum face Micuţul. 

— A fost la un curs la Bamberg, ride Porta, nepăsător. Dar l-au 
dat afară mai-nainte s-apuce să-i arunce pe toți în aer. Oricum, a omorât 
vreo cîțiva experți din Geniu fără ca el să se aleagă cu vreo zgârietură. 
Chiar dacă a ajuns de două-trei ori pînă în Calea Lactee, a revenit și 
de-acolo, lingîndu-și frișca de pe degete. 

Cînd ne aplecăm peste muchia prăpastiei, putem vedea umbra 
întunecată a Micuţului, mișcîndu-se încet în sus, învăluită în nori mătă- 
soși de zăpadă. 

— Arată ca unul din cascadorii ce se cațără pe un zgârie-nori, 
șoptește neliniștit Comisarul. 

— Nu prea are geamuri prin care să se zgiiască în caz că obo- 
sește, face Porta sec. 

— Dacă alunecă acum, murmură Degerilă, are sub el cinci mii 
de metri. Coarda l-ar tăia în două! 

— Fir-ar dracu al dracului! ocărăște Micuţul de după streașină 
de zăpadă. Tăpșanul ăsta nu-i mai lat decît o muscă între ochi. 

— Agaţă-te cu deștele de la picioare, îl sfătuiește Porta. Îndoa- 
ie-le așa cum fac păsărelele. 

— Da ce credeai că fac? vine vocea Micuţului din adincuri. 

— Daţi-i zor, strigă neliniștit Degerilă. Vînătorii de capete vor 
fi imediat în vale și ne vor sări la gât cât ai zice pește. 

Un trosnet sec, și un nor de pulbere de zăpadă îi taie vorba. 
Stinca a cedat. Cu un urlet de groază, Micuţul cade în gol dar, printr-o 
minune, reușește să se agaţe cu pioletul. 

Blestemînd și înjurînd, începe să-și croiască din nou drum în 
sus. Ne aplecăm și-l vedem atîrnînd și legănîndu-se în locul unde, cu 
o clipă înainte, fusese tăpșanul. 

Cioplește frenetic în zăpadă și, în cele din urmă, face o gaură 
destul de mare pentru a vâri în ea încărcăturile. Scuipînd de furie, mai 
înfășoară de cîteva ori fitilele în jurul explozibilului și strecoară pietre 
și bucăţi de gheaţă în gaură pentru a fixa încărcătura. 

O pală puternică de vînt îi smulge căciula de blană și mai că-l 
aruncă și pe el în hău. Alunecă la întîmplare, dar reușește să se agațe 
de următorul tăpșan, ceva mai lat. 

Chiar dacă are o statură de urs, pare neînsemnat față de tonele 
de zăpadă care atîrnă suspendate deasupra capului său. Mai verifică 
o dată încărcăturile și mușcă din nou fiecare detonator, pentru mai 
multă siguranţă. Legănîndu-se neîncetat, ia o gură din bidonul său de 
apă. Apoi începe să urce peretele de stîncă abrupt și bătut de vinturi. 
Un vultur uriaș fîlfiie în jurul lui. Furios, dă să-l pocnească, își pierde 
echilibrul și începe să alunece în jos pe versant. 

Gregor, aflat la coarda de siguranţă, devine neatent din cauza 
frigului și a epuizării și nu simte zvicnetul corzii Micuţului. Uriașul 
nici n-apucă să cioplească muchia ascuţită a tăpșanului, cînd vulturul 
atacă din nou. Dă să-l lovească iarăși și-și pierde priza din picioare. 
Miîinile i se încleștează de gheaţă, din tăieturile adinci îi țișnește sînge 
și unghiile îi sînt smulse. Pioletul alunecă peste buza văii și dispare în 
hău într-un nor de zăpadă. 

Vulturul scoate un țipăt răgușit de triumf și trece din nou la atac. 

Porta sloboade un urlet de groază, care-l previne pe Gregor în 
ultima clipă. Acesta reușește să se fixeze între două stinci verticale 
înainte de a fi smuls de zvicnetul teribil al corzii. 

— Ce dracu faceți? întreabă Comisarul, înaintînd către noi. 
Doamne sfinte! Cred că s-a zis cu el! 

Dedesubt, în adînc, îl zărim pe Micuţul legănîndu-se încolo 

și încoace de fringhie, cu vulturul turbat filfiind în jurul capului său. 

— Şi-a pierdut pioletul! observă Porta. 

Comisarul îi coboară rapid Micuţului propriul piolet și, după 
cîteva încercări, acesta reușește să-l înhaţe. 

Încet întindem coarda. Dac-am face-o prea repede am putea 
risca să plesnească. 

În timp ce-l tragem pe Micuţul spre noi, îl auzim ocărînd şi 
blestemînd. 

— E turbat în toată regula, spune Porta. Gregor ar face mai bine 
să dispară pînă se descarcă Micuţul. 

— Am șters-o! spune Gregor, hotărît, apucîndu-se să-și monteze 
schiurile. 

Nici unul dintre noi n-a băgat de seamă că Micuţul a trecut 
deja de streașină, spumegînd de furie. Văzindu-l cum se năpustește 
prin nămeți, căutînd vinovatul, Comisarul dă un strigăt de avertisment. 

— Tu ai dat drumul corzii lu' Micuţul!? răcnește el acuzator, 
îndreptind pioletul spre mine. 

— Nu, nu! ţip eu pentru a scăpa de moarte sigură. Gregor e de 
vină! A aţipit. 

— A aţipit, hai? rage Micuţul, pornind ca un tăvălug spre locul 
în care șade Gregor, fixîndu-și legăturile schiurilor. 

Bătrînul aruncă după el cu un automat. Îl pocneşte drept în 
figură, dar Micuţul își continuă goana fără întrerupere. 

Gregor abia apucă să se întoarcă. Micuţul îl înșfacă de schiuri 
și-l învârte deasupra capului ca un aruncător de ciocan. Cînd ia viteză 
îi dă drumul. Corpul său se izbește cu un trosnet de-o stîncă, și schiu- 
rile îi zboară în țăndări. Apoi Micuţul e din nou deasupra lui, cărîndu-i 
pumni cu nemiluita. Braţele i se mișcă asemenea unei elice. Gregor știe 
că se bate pe viață și pe moarte. Disperat, reușește să lovească de jos în 
sus și să-l pocnească pe Micuţul în genunchi. Acum uriașul turbează 
cu desăvirșire. Sare în sus cu un răget, se răsucește și cade peste Gre- 
gor cu atîta forță încît îi vîră pur și simplu capul în zăpada înghețată. 

— Înapoi! scrîșnește Comisarul, palid de furie, înghiontindu-l 
pe Micuţul cu Kalașnikov-ul în beregată. Înapoi, am zis, sau îţi zbor 
căpățina! 

Dar Micuţul nu vrea să știe de nimic. Cu spume la gură, conti- 
nuă să-l altoiască pe Gregor, căzut în nesimţire. 

— Lasă-mă pe mine, spune Porta, repezindu-și pistolul-mitrali- 
eră în ceafa Micuțului. Acesta se prăbușește cu o mormăitură înfundată 
și rămîne nemișcat deasupra lui Gregor, 

— Faceţi-i vînt la vale! ţipă Degerilă înverșunat, lovindu-l brutal 
cu piciorul pe Micuţul. Nenorocitul ăsta e periculos. 

— Ia-o mai domol, intervine Porta. Cine n-ar sări în gâtul unui 
ticălos care l-a lăsat să facă o tumbă de trei sute de metri pe coasta 
unui munte încît să-i mute fiecare oscior din locul lui? 

La scurtă vreme, Micuţul își recapătă cunoștința, scuturind 
capul ca o rață care tocmai s-a cufundat în lac pentru a vedea ce se 
mai petrece dedesubt. 

— N-am avut ce face, se scuză Gregor timid, ștergîndu-și sîngele 
de pe mutra lui buhăită. 

— Las' că vorbim noi mai tîrziu despre asta, îi făgăduiește Micu- 
ţul, cu o căutătură cumplită, și-o ia agale înspre buza văii. 

— Unde naiba te duci? întreabă Bătrînul, alergînd în urma lui 
cu automatul pregătit. 

— Nu dăm drumul la bulgăre? face Micuţul. Nu de-aia ne-am 
cățărat noi pe blestematul ăsta de munte comunist? 

Înjurînd încontinuu, se apucă să urce din nou pe peretele înghe- 
țat de granit. E atît de furios încît a uitat să-și lege coarda de siguranță. 

— Dacă alunecă acum, murmură Degerilă, s-a zis cu el. E nebun 
de legat. 

— Pentru numele lui Dumnezeu, nu cumva să-i spui că-i peri- 
culos ceea ce face, îl previne Porta, căci atunci cade cu siguranţă. 

Trece o veșnicie pină cînd dibuie firul, atașat încă de încărcă- 
tura explozibilă. Cu mare grijă, ca și cum ar fi din sticlă, îl trage spre el 
și-l înfășoară în jurul cotului. 

— Doamne, îndură-te de noi toţi, geme Comisarul. În viaţa mea 
n-am văzut ceva mai nebunesc. 

La întoarcere, alunecă de două ori pe pantă. Doar un mic troian 
înghețat de zăpadă, rătăcit din întîmplare în calea sa, îl împiedică să 
se prăvălească dincolo de margine, în abis. 

— Şi dacă-i un rateu? întreabă neliniștit Barcelona, după ce 
Micuţul a revenit și a conectat vesel sîrmele la baterii. 

— O să ne căcăm cărămizi, răspunde Porta. Nu ne rămîne decât 
să sărim la bătaie cu grenade, balalaici și răpăit de pușcoace. 

— Staţia radio, spune Comisarul. Blestemata aia de staţie. Mereu 
o pun la adăpost undeva mai departe de ei. Transmisionistul va urla 
după ajutor de îndată ce vom face un pas, și pe urmă ne vom pomeni 
cu cîteva Jabo pe cap. 

— Eu nu-s de acord cu rahatul ăsta cu baterii, boscorodește Micu- 
țul. Un fitil de modă veche, din ăla pe care-l vezi cum arde și încotro 
duce era mai practic și mai distractiv. Îmi amintea de Crăciun, cînd 
bătrînul domn Creutzfeldt se îmbăta și ne punea să cîntăm: 


Și cînd veniră la casa lui Irod, 
Stătea la geam și privea afară... 


— Haide! ordonă Bătrînul, luînd binoclul de la ochi. Folosește 
bateriile. E o chestiune de minute. Cînd dau eu ordin, arunci totul în aer! 

— Şi de ce vorbești așa cu mine? îi sare Micuţului țandăra. Crezi 
c-am trăit într-un butoi și am creierii între picioare, ai? Află că „psiho- 
pații” mi-au dat coeficientul de inteligenţă 0,7, ceea ce-i foarte mult. 

— Depinde din ce parte citești, rinjește Porta. Dar tu vezi-ți acum 
de sîrmele și de bateriile tale. Ar fi caraghios să ne cadă zăpada în cap 
tocmai nouă. Ucigașii de jos ar muri de ris și noi am intra în istoria lumii 
drept cei mai mari dobitoci care-au luat parte vreodată la un război. 

— Iob tvoiu mati, murmură Degerilă. Uite-i pe diavoli că vin! 

Luna apare ca o explozie. Vedem limpede un șir de soldaţi urcînd 

panta pe schiuri. Din cînd în cînd se opresc și privesc înspre culme, de 
parc-ar ști că-Sintem acolo. 

— Ar fi timpul să presărăm peste ei ceva zăpadă, spune Porta. 
Dacă nu, ne luăm tai-tai de la aur și de la viața de huzur care ne-așteaptă. 

— Stai! avertizează Comisarul. Cercetează terenul cu binoclul. 
Trebuie să-i înhățăm pe toți. Dacă scapă unul, alarma e dată! 

— Avem oaspeţi care suie povîrnișul, ne anunţă Micuţul, ascul- 
tînd cu încordare. Aud limpede zgomotul crampoanelor! 

— Pe dracu, face Degerilă. Eu n-aud nimic! 

— Tu nu, dar eu aud, spune Micuţul, mirosind ca iepurele într-un 
strat de varză. 

Ofițerul care conduce formațiunea se oprește, întorcîndu-și 
binoclul spre buza în spatele căreia ne ascundem. 

— Nu mișcaţi! șoptește Comisarul cu vocea gîtuită. Ticăloșii pot 
vedea cea mai mică mișcare. 

— 1o-s gata să răstorn muntele, spune Micuţul, rînjind. 

— La naiba, șoptește Bătrinul. Fără prostii că ne-am ars. 

Soldaţii OGPU se desfășoară. Poartă schiurile în spinare și se 
ajută la mers cu beţele. Acum îi auzim și noi cum se apropie de vârf. 

— Ce dracu mai așteptăm? întreabă nerăbdător Micuţul. Ivan 
va fi aici în orice clipă, plimbindu-și balalaica pe sub nasul nostru. 

Deșurubez nervos capacul unei grenade cu mîner și-mi vâr dege- 
tul în inel. Sînt gata s-o arunc de îndată ce prima mutră de rus se va 
ivi de după creastă. 

Acum, majoritatea soldaţilor din coloană au dispărut pe coasta 
muntelui, unde nu-i mai putem zări. Vocile lor se disting totuși din ce 
în ce mai bine, în ciuda șuierului viscolului dezlănțuit. Dintr-o dată, 
coada coloanei, formată din cinci soldați, se oprește. Ațintesc binocluri 
de companie spre marea masă de granit. Un instinct ascuns îi previne 
de o primejdie neștiută. Nu sînt niște recruți. Sînt vinători de oameni 
dintre cei mai versațţi. 

— Să-i dau bătaie? întreabă Micuţul, apropiind și mai mult 
sîrmele de baterie, încît nu putem pricepe cum de n-a sărit în aer încăr- 
cătura pînă acum. 

— Încă nu! șoptește Comisarul. Trebuie să-i lăsăm pe cei cinci 
să se mai apropie! 

Porta stă în spatele mitralierei ușoare, cu patul înfipt în umăr 
și cu degetul pe trăgaci. Eu deschid capacele cutiilor cu cartușe și ţin 
pregătite benzile lungi. 

— Acum! șuieră Comisarul, trîntindu-și pumnul în zăpadă. Micu- 
țul scoate un țipăt de plăcere și face legătura. Pentru o clipă, lumea 
pare că amuţește. Apoi, liniștea înghețată a nopţii e despicată de o 
serie de explozii tunătoare, care se rostogolesc peste munți și se sting 
în ecouri depărtate. 

— Asta o să le cam dea de gîndit vinătorilor de capete, rînjește 
Porta cu satisfacție, ducîndu-și la ochi binoclul cu infraroșii. Soldaţii 
OGPU sînt cuprinși de panică și se răspindesc în toate direcțiile. 

Se pare că buza imensă de zăpadă a rămas neatinsă de pe urma 
exploziei. Trec cîteva minute fără să se întîmple nimic. 

Soldaţii OGPU observă și ei acest lucru. Se opresc și se apucă 
în grabă să-și monteze schiurile. Un ofițer scund gesticulează frenetic 
cu Kalașnikov-ul și strigă ordine răgușite. 

— Ia-o odată la vale, zăpadă afurisită! mormăie Micuţul, ame- 
nințînd cu pumnul creasta. Mă duc să văd ce nu-i în regulă, spune el, 
ridicîndu-se într-un genunchi. 

— Descreieratule! scrîșnește Bătrinul. Ai să stai aici! 

Se aude un zgomot ca de tunet îndepărtat, apropiindu-se din 
ce în ce mai repede. Prima dintre colosalele mase de zăpadă se smulge 
într-un uriaș nor alb. Pentru o clipă, pare suspendată în aer; pe urmă 
se pune în mișcare. Mormane de zăpadă îngheţată lovesc povirnișul 
opus și sînt smulse iarăși din loc ca de o nouă explozie. Apoi prima 
coloană albă coboară tunătoare pe rocile povirnișului. 

Mii de tone de zăpadă coboară năvalnic muntele, mai repede 
ca gîndul, măturînd totul în cale. 

Cei mai apropiați soldați OGPU sînt aruncaţi în neant. Alţii 
gonesc pe schiuri din fața prăpădului alb și par că au o șansă de scăpare. 

— Vive la mort! șuieră Legionarul. Pune mîna pe pușca unui 
lunetist și reglează cătarea telescopică. 

— Nu de la distanţa asta, spune Bătriînul. 

— Bien sâr, răspunde Legionarul. Își lipește obrazul de pat și 
trage rapid de trei ori. 

Schiorul din frunte se prăbușește înainte și continuă să alu- 
nece pe pantă, cu capul bălăbănindu-i-se între schiuri. Soldatul din 
spate execută o jumătate de întoarcere pentru a vedea de unde a pornit 
împușcătura. Greşeală fatală. Cuprins de panică, se răsucește din nou și 
e prins din urmă de avalanșă, care trece tunător peste el, înghițindu-i! 

Copacii sînt smulși din rădăcini de mormanul impresionant 
de zăpadă. O pădure întreagă e rasă de pe suprafața muntelui. 

— A fost un bulgăre pe cinste! exclamă Micuţul fericit, cind am 
ajuns din nou la vehicule. 

Ceilalţi ne așteptau din ce în ce mai neliniștiți. 

— Cu siguranţă că vinătorii de capete și-au pierdut schiurile, 
spune Porta. Ce mai tăvălug! 

— Las că răspund eu, se oferă Micuţul, cățărindu-se în compar- 
timentul transmisionistului, de unde răzbate un sunet ascuţit de apel. 
Micuţul trebăluiește la receptor și, pînă să funcționeze, îl triîn- 

tește de cîteva ori de marginea tancului. 

— Alo! latră el în microfon. Cine sînt? Eu sînt eu, ăsta sînt! 

— Idiotule! Care-i poziția voastră? urlă o voce tăioasă și enervată. 

— În drum spre găoaza Universului, răspunde Micuţul, chico- 
tind. Tocmai am aruncat cu un bulgăraș de zăpadă în copiii vecinului! 

— De unde vorbești? întreabă nerăbdătoare vocea. 

— De aici! răspunde Micuţul. De unde ai vrea? 

— Nu ești în toate minţile? Vreau să știu unde vă aflați! șuieră 
vocea. 

— Eşti un dobitoc! În Rusia, se-nţelege! 

— Bagă de seamă, soldat! Vocea străină tremură de furie. Se 
pare că nu știi cu cine vorbești. 

— Îţi închipui cumva c-aș fi vreun ghicitor în stele? răspunde 
Micuţul, explodînd într-un hohot de rîs. 

— Rizi de mine? Vocea devine amenințător de calmă. Vreau să 
știu cu cine vorbesc. 

— Cu mine vorbești, arătare! zbiară Micuţul, începînd încet să 
fiarbă. Încă nu ţi-ai dat seama? Eşti la fel de folositor ca un mădular 
atins de o Drujbă. 

— Te adresezi unui ofițer de transmisiuni, scrișnește furioasă 
vocea. Acum vreau de la tine un răspuns limpede: gradul, numele, 
unitatea! 

— Te-ai lovit la bilă sau ce? explodează Micuţul. Nu putem dis- 
cuta decit cifrat! Vezi tu, vecinii n-ar trebui să știe ce facem noi pe-aici, 
pricepi? De la mine n-o să scoţi nimic! Ai putea fi unul din spionii ăia 
afurisiți de care se vorbește atita. Paniemaieși? 

— Dă-ne, Doamne, răbdare? Ştii codul? 

— Nu, de ce? rîde Micuţul cu poftă. Nu eu mă joc la frecvenţe. Îi 
țin doar locul lui Julius, care a ieșit la plimbare! 

— Ascultă, soldat, șuieră ofițerul de transmisiuni, cu vocea 
întreruptă de furie. Voi faceți curățenie. Și eu vreau să știu ce anume 
ați curățat. 

— Păi de ce n-ai zis așa din prima, în loc să întrebi cine sîntem, 
răspunde Micuţul. Tocmai am aruncat un bulgăre de toată frumusețea 
în capul lui Ivan, care acum se îndreaptă spre Paradis cît de repede îl 
duc schiurile. 

— Dă-mi-l pe comandantul vostru de pluton și cară-te de la 
radio, nătărăule. Îţi arăt eu ţie bulgări! 

— Bătrinule! zbiară Micuţul pe un ton răsunător de bariton. E 
un obsedat la telefon care vrea să știe ce am curățat! Ai grijă, s-ar putea 
să fie unul din spionii ăia care mișună peste tot trăgînd cu urechea. 
Zice că-i ofițer, dar cred că minte! 

— Ce dracu ai mai făcut? întreabă Bătrînul îngrijorat, îndrep- 
tîndu-se spre stația radio. 

Urmează o convorbire lungă, care în ce-l privește pe Bătrînul, 
e formată din: „Da, domnule!”, „Da, domnule maior!”, „Da, să trăiţi!” 

— Ştiţi la ce mă gîndesc eu în clipa asta? întreabă Porta după 
ce ne-am pus din nou în mișcare. La ouă fierte și creveţi în sos de 
homar, urmate de o porție zdravănă de carne de porc cu Sauerkraut și 
dulceaţă de pere. 

— Gura! scrîșnește Bătrînul, prost dispus. Nu mai pomeni de 
mîncare. Și pe tine, Micuţule, te împușc dacă te mai apropii vreodată 
de staţia radio! 

În zorii cenușii ai zilei ajungem la paritip, care sperăm că ne va 
putea trece rîpa, cu un dram de noroc. E o construcţie stranie. 

— Ţin-te bine, Petre! exclamă Porta, aruncînd o privire în adîn- 
curi. Oare ţine chestia asta un tanc? 

— Cică ţine, răspunde Degerilă, ridicînd din umeri. Și trebuie 
să nădăjduim că e așa cum se spune, pentru că altă soluţie n-avem. 
Trebuie să trecem! Cu avalanșa aia am blocat noi înșine trecătoarea. 

— Nu pare prea solidă, constată Bătrînul, cercetind sceptic sche- 
lăria. E o platformă grea care atîrnă legănîndu-se de cabluri groase. 

— Haide! Să-i dăm bătaie! Cine-i primul? strigă nerăbdător 
Comisarul. 

— Îți dau voie să fii tu primul, Albert, spune Porta, cu un gest 
grațios al mîlinii. 

— Nu, nu eu, nene! spune Albert, după ce a fost pe platforma care 
se leagănă. Ar trebui ca tancul să ţișnească peste prăpastie ca din pușcă. 

— Atunci ai prefera poate să treci ultimul, cînd cablurile vor 
fi mai uzate? întreabă Porta sarcastic. Nu mai sta pe gînduri, fiule, și 
întinde-o primul! 

Albert se dă bătut și se strecoară prin trapa turelei tancului 
său T-34. 

Cu grijă, de parcă ar merge pe sticlă, îndreaptă masivul tanc 
pe punte. Platforma se leagănă ca un vapor la vreme de furtună. Încet 
se îndreaptă către capătul opus, cu cablurile fluierînd de încordare. 

— Încet, îl previne Comisarul! Nu te grăbi! Urmărim tăcuţi pun- 
tea mișcătoare cu un gol în stomac. În ciuda poverii pe care o poartă, 
palele violente de vînt tot reușesc s-o împingă de colo-colo. 

— Pare al dracului de periculos, îngaimă Gregor. Și cînd te gîn- 
dești că ne-am băgat voluntari în afacerea asta. 

— E genul de treabă pe care omul o face o singură dată în viaţă, 
rînjește Porta nepăsător. O să avem ce povesti cînd vom fi cu toţii soci- 
aliști suedezi. 

Greul Panther trece ultimul. Bîrnele platformei trosnesc ame- 
nințător și cablurile fluieră sub greutatea lui. 

Porta își trece mîna prin claia roșcată de păr, scuipă în prăpastie 
și, împreună cu Micuţul, apucă scripetele. 

— Nu pot să mă uit, îngaimă Comisarul, întorcîndu-se cu spa- 
tele. Cablurile alea nu mai rezistă multă vreme. 

În timp ce vorbeşte, se aude un trosnet sec şi unul dintre cabluri 
plesnește. Platforma începe să se încline într-o parte. Panther-ul alu- 
necă încet înapoi. 

— Par Allah! ţipă Legionarul agitat. Se duce! S-a zis cu ei! 

— Drace! urlă Porta îngrozit aruncîndu-se la scripete. Platforma 
se înclină din ce în ce mai mult. O pală de vînt, și s-a terminat cu ei. 

— Apucaţi cablurile! răcnește Comisarul. Mișcarea! Aduceţi 
tancul T-34! 

Albert dă înapoi, trăgîndu-și carul în poziție potrivită. Contra 
cronometru, legăm un cablu de platformă și-l fixăm de pămîntul solid 
înainte să plesnească și celălalt. 

— Ţine-ne, Doamne! spune Porta, de pe turelă, holbindu-se la 
punte. Platforma atîrnă acum într-un unghi de 45 de grade înspre fundul 

prăpastiei. A fost cît pe ce! Mult noroc îi trebuie omului pentru a scăpa 
viu dintr-un război mondial! 

Brutalitatea naște respect. 


Adolf Hitler 

Alergară peste terenul de joacă, săriră gardul și-și 
continuară goana pe Wundtstrasse, gîfiind din greu. Dinapoia 
lor auziră urlete. 

— Halt!Stehen bleiben![1] 

Dar nici unul dintre ei nu se opri. Răsună lătratul 
sacadat al pistoalelor-mitralieră. 

Comandatul plutonului, un Feldwebel în vîrstă, se 
prăbuși primul în apele învolburate și limpezi ale rîului. 
Trecuse deja printr-un război mondial și fusese hotărit să 
răzbată și prin acesta. 

Cel mai tînăr căzu al doilea. N-avea decit șaisprezece ani. 
Se mai tîri o vreme pe genunchi, atingînd cu fața zgura de pe jos. 
O diîră lungă de sînge îi însemna trecerea. Era încă viu cînd îl 
ajunse din urmă Poliţia Militară. Îi traseră un glonţ în ceafă. 

Restul plutonului ajunse pe pista de alergări și dispăru 
în Scheibenholtz Park. Nici nu-l observară pe Leutnant 
spînzurat de un copac, legănîndu-se cu mîinile legate la spate. 

Ceva mai încolo spînzurau un Oberst și un Gefreiter. Toţi 
trei purtau la gît o tăbliță: 


ICH BIN EIN FEIGLING 
DER DEN FUHRER VERRATEN HATIIZ| 


Două ore mai tîrziu, îi înhăţă Poliţia Militară în timp ce 
traversau Johannes Parkweg. 

Toţi nouăsprezece au fost spînzurați de cei mai apropiați 
copaci, ca un avertisment teribil pentru alţi dezertori. 

Asta se întîmpla în ziua de 3 martie 1945 pe pista de 
alergări din Leipzig. Corpurile dezertorilor n-au fost coborite 
decît șase săptămîni mai tîrziu. 


[1] (germ.) Stai! Oprește! (n. trad.) 
[2] (germ.) Sînt un laș care l-a trădat pe Fiihrer (n. trad.) 

Comisarul ridică mîna făcîndu-ne semn să oprim. 

Cîteva motociclete sînt parcate în mijlocul unei pieţe rotunde, 
presărate cu zăpadă cernită. Toate au atașuri pe care sînt montate 
puști-mitralieră. 

— Curios lucru cum de nu iau puștile cu ei la adăpost, se miră 
Porta. 

— Nu-i curios deloc, ricanează Heide. Ca de obicei, e supărător 
de bine informat. Atîta vreme cît sînt afară, sînt gata să intre-n foc. 
Asta datorită unsorii lor minunate împotriva gerului. Dacă le iau înă- 
untru și apoi ies cu ele, variația de temperatură le-ar îngheţa și le-ar 
face nefolositoare. 

— Vezi să nu-ţi îngheţe ţie svastica aia rotativă din mădularul 
tău de Herrenvolk, hohotește Micuţul, încîntat de spiritul său. 

— Nici urmă de santinelă, murmură Bătrinul, ițindu-și capul 
cu atenție peste marginea trapei turelei. Indivizii ăștia tare se mai 
cred la adăpost. 

— După casa de colo e un camion hodorogit, spune Porta, ară- 
tînd cu degetul. 

— În cazul ăsta, fii sigur că mişună de Ivani, avertizează Micuţul, 
lungindu-și cercetător gâtul. 

Comisarul sare greoi de pe motosanie, îndreptîndu-se spre noi 
prin zăpada adincă; vintul îi flutură poalele largi ale mantalei. 

— Ochii în patru! spune el, ridicînd capul către Bătrinul din 
turela Panther-ului. Nu pricep! Aici n-are ce căuta personal al Armatei. 
Mă tem c-au prins de știre despre noi. Ia-o pe strada de colo! Eu am 
grijă de locul ăsta cu tancurile T-34 și sania. Nu trage decît în caz de 
forță majoră. Noaptea e de partea noastră. Troglodiţii ăștia habar n-au 
care-i diferența dintre un tanc și-o tricicletă. Dacă te-ntreabă careva, 
spune-i că transporți gunoi. Pentru ei asta e de înțeles! 

Porta demarează cu un urlet care cutremură casele din preajmă. 
Accelerează motorul Maybach de șapte sute cai putere la turație maximă 
pentru a demonstra de ce e-n stare. Teribilism clasic de șofer. Un gest 
de care nu se va dezobișnui niciodată. 

— Cu ce să-ncarc sarbacana? întreabă Micuţul, mîngîind un obuz. 

— Brizante, fir-ar să fie! Ce credeai? șuieră Bătrînul enervat. 

— Credeam că merg și alea marcatoare!?l, rînjeşte fericit Micuţul. 
Mai avem cîteva cu vopsea roșie! Ivan se va scăpa în nădragi de plăcere 
cînd se va trezi împroșcat de sus pînă jos cu o juma de tonă de vopsea 
sîngerie. Se spune că roșu-i culoarea de sezon în țara asta. 

— Doamne sfinte! izbucnește Bătrînul. Tot mai avem marcatoa- 
rele alea nenorocite? Ți-am spus să le faci vînt! O să ne fie fatale dacă 
vreodată faci vreo gafă. 

— Eu n-o gafez niciodată, se fălește Micuţul, pe un ton superior. 
Și nici nu vreau să arunc obuzele alea! Cine știe, poate c-o să ne distrăm 
cu ele odată și-odată. 

Porta îndreaptă Panther-ul pe o străduţă îngustă, pe care o ocupă 
în toată lățimea. 

— leşi și călăuzește-l, îi poruncește Bătrînul Micuţului. 

— De fiecare dată numai eu, protestează morocănos Micuţul. 
De ce nu Sven? El e voluntar și mai vrea s-ajungă și ofițer! Așa că lasă-l 
pe el să dea ordine! 

— Gura! șuieră Bătrînul, și fă ce-ţi spun! 

Cu o ţigară aprinsă, Micuţul îl călăuzește pe Porta pe străduța 
îngustă. După o distanţă bunicică, Bătrînul ne poruncește să luăm o 
pauză. 

— Unde naiba ne ducem? murmură el, resemnat. 

— Într-o crîșmă rînjește Porta indiferent, și arată spre o firmă 
mare: Kuhmisstaersskaia!“l Boiomai. Au şi camere de închiriat. Hai să 
intrăm și să ne trecem în registrul de oaspeţi. Nici nu mai ţin minte 
cum e să dormi într-un pat în toată regula. 

Micuţul urcă deja treptele late care duc spre restaurant. 

— Încotro ai apucat-o, nătărăule? explodează Bătrînul, ridicîn- 
du-se din trapa turelei. 

— Mă duc să comand o cafea și-o friptură zdravănă, zbiară Micu- 
țul cu mîna pe clanţă. 

— Idiotule! răcnește Bătrinul. Vrei să ne curețe pe toți? 

— Nu, vreau o cană de cafea, chicotește Micuţul cu un rînjet ca 
un dovleac despicat. 


[3] Obuze încărcate cu vopsea care delimitează anumite locuri pentru a 
putea fi reperate ușor de aviaţie (n. trad.) 


[4] Restaurant (n. trad.) 

— Ai să-l călăuzești pe Porta și nimic mai mult, scrișnește 
Bătrinul, clocotind. 

— Ușurel, ușurel! avertizează Micuţul. Puțin mai la stinga și-o 
să dărimi toată hardughia. Și crișmarului n-o să-i convină una ca asta. 

— Drace, mormăie Bătrînul, ștergîndu-și sudoarea de pe tîmple. 
A fost cât pe ce. 

Deodată, Micuţul sare înapoi pe tanc și se strecoară prin trapa 
laterală cu iuţeala unui iepure dispărut în văgăuna lui. 

— Ce-i? întreabă uluit Bătrinul. 

— După colţ, acolo, stă întreaga Armată Roșie și se scarpină-n 
cur, gifiie Micuţul, cu respiraţia tăiată. Dacă n-aș fi privit cu băgare de 
seamă după colț, m-ar fi zburătăcit pină în partea ailaltă a lumii. 

Bătrînul se uită prin vizorul de noapte, dar nu vede nimic. Strada 
e întunecată și pustie. 

— Iar ai tras la măsea, ca de obicei, spune el, aruncîndu-i Micu- 
țului o privire piezișă. 

— Ha, așa crezi? strigă Micuţul insultat. Nu-i nimic! Plimbă-te 
tu pe afară și aruncă o privire după colți 

— Și-acum ce facem? spune Porta, luînd o dușcă rapidă din bido- 
nașul cu votcă. Dăm oraită să ne holbăm niţel la soldații ăia comuniști? 
Sau mai bine să-i picăm cu ceară ca să știe că venim? 

— Încet, înainte! porunceşte sec Bătrinul. 

Masivul tanc tușește adînc în clipa în care Porta calcă pe acce- 
lerator cu băgare de seamă. O șenilă smulge pragul unei case. 

— Chestia aia de-acolo de pe colț! Nu cumva e una din florile 
armatei vecinilor? se interesează Porta, oprind tancul cu un zvicnet. 

— Încet, înainte! vine comanda șoptită a Bătrînului. Ăla n-ar 
sta așa, căscînd gura, dacă ne-ar suspecta. Pînă acum ar fi dat de mult 
alarma și-ar fi trezit jumătate din Rusia. 

— Ce-ar fi să-i turnăm o oală de vopsea în cap? face Micuţul cu 
un hohot. 

— Tunul e asigurat? vrea să știe Bătrinul, bănuitor. 

— Fii pe pace, răspunde Micuţul. Crezi că-s chiar atît de ţicnit 
încât să ţopăi în faţa unei cutii de tablă cu un tun încărcat îndreptat 
către fundul meu? 

Un străjer cu un Kalașnikov stă proțăpit în mijlocul intersecţiei, 
privind cu interes tancul care se apropie de el zornăind. Dacă-i apucă 
bănuiala, sîntem prinși în cursă. Pe străduţa asta îngustă nu putem 
folosi tunul. Ne-ar curăța fără probleme doar cu armament ușor. 

— La ce dracu ovisa bufonul ăla? șoptește Porta, cercetînd prin 
vizorul conductorului silueta întunecată, încremenită ca o statuie la 
cîteva zeci de metri în față, cu mîinile înfipte adînc în buzunare. Tre- 
buie că-i una din lepădăturile alea căzăcești, adunată de prin baligi, 
căreia i s-a pus o armă în mînă în schimbul porției sale zilnice de rahat. 

— Și totul s-a petrecut atît de repede încît armata a uitat să-l 
mai instruiască în recunoașterea siluetelor de tancuri, rînjește Micuţul, 
așa că-și închipuie că sîntem un closet motorizat. 

Cu puţin înainte de-a ajunge la străjer, Porta dă cu ochii de o 
străduţă îngustă laterală. Într-un vacarm de cărămizi smulse, cotește 
cu Panther-ul într-acolo, pentru ca imediat să frîneze. 

— Sînt pe urmele noastre? întreabă Micuţul, luînd un gât sănă- 
tos din sticla de votcă. 

— Nu, dar sîntem pe-un drum înfundat, ocărăște Porta. De ce 
dracu' nu pun ăștia indicatoare? O să facem o reclamaţie! 

— Ciţiva trăpași comuniști din vecini ne-au luat urma, averti- 
zează Micuţul, cercetînd cu atenţie locul prin trapa laterală. 

Porta aruncă o privire rapidă în oglindă. 

— La dracu! Și arată ca o ceată de inamici publici în toată regula! 

— Afurisită treabă, înjură nervos Bătrinul. Înapoi! La naiba 
cu urmările! Hai s-o ștergem de-aici pînă nu ne alegem cu fundurile 
ciuruite! 

Înșfac neliniștit un automat din suportul său şi bag cartuș pe 
țeavă. Se aude scrîșnet de fier care mușcă betonul. 

— Ferește șenilele, avertizează Bătriînul. Paradește una și ne-am 
ars! 

— Uite că vine încă un inamic public, spune Micuţul, lungin- 
du-și gâtul. 

Porta o cotește atît de brusc cu tancul spre dreapta, încît obuzele 
sar din locașurile lor și cad zornăind pe podeaua de oţel. 

Bătrînul își aprinde cu mîini tremurînde pipa cu căpăcel de 
argint. 


259 


COMISARUL 


— Micșorează viteza, fir-ar să fie! strigă el disperat. 

— Ducă-se dracului toate primejdiile, hăulește Porta, aprinzind 
lumina frontală. Observă prea tirziu două camionete parcate atît de 
aproape una de alta încît n-ar putea trece printre ele decît cel mult o 
bicicletă. Totu-i în regulă, ţipă el. Apasă voios acceleratorul și aruncă 
în lături camionetele. 

Bătrinul își scoate pipa și-și acoperă fața cu palmele. 

— Mă bizui pe tine, spune el, neavînd de ales. 

Se lasă păgubaș, se rezeamă în scaunul comandantului de tanc 
și privește noaptea năpustindu-se asupra lui. 

Motorul duduie la putere maximă. De jur-îimprejur, în case, se 
aprind lumini, fără a se ţine cont de camuflaj. 

— Of, Doamne! ţipă Porta. sîntem blocaţi. Ridicaţi tunul, c-o 
iau drept înainte. 

— Doar n-o să treci prin zidul ăla? întreabă îngrozit Bătrinul. 
Asta-i va face să-și dea seama că nu sîntem de-ai lor. 

Un balcon se prăbușește, acoperind tancul cu cărămizi și moloz. 
O motocicletă e turtită sub șenile. 

Trei ruși se îndreaptă spre noi, făcîindu-ne semne disperate. 

— Să torn o vadră de vopsea peste ei? întreabă Micuţul. Asta ar 
trebui să-i pună oleacă pe gînduri! 

— Stoi, stoi, idiotsevo! strigă ei și fac gesturi amenințătoare spre 
tancul care-și continuă urlînd drumul prin străduţa îngustă, zdrobind 
totul în cale. 

Cei trei ruși se opresc și privesc îngroziți tancul dezlănţuit. În 
clipa următoare, sînt azvirliți în aer, cad înapoi pe caldarîm și doi dintre 
ei sînt striviți sub șenile. Al treilea sare în picioare și aleargă nebunește 
pe străduţă! 

— Aranjaţi-l! strigă Bătrinul. Să nu ajungă la ai lui să dea alarma, 
că va fi iadul pe, pămînt. 

— Îl halesc! răcneşte Micuţul, şi sare deja din trapa laterală, cu 
laţul de oţel în mînă alunecînd pe pavajul înghețat. Ruki vierh!?! zbiară el 
în urma rusului înnebunit de groază. Acesta se oprește, scuipă furios în 
direcția Micuţului și se apleacă, înșfăcînd de jos o bucată de gheaţă pe 
care-o aruncă spre tanc. Pe urmă o tulește din nou, cu Micuţul duduind 
pe urmele sale. Amîndoi se pierd într-un troian de zăpadă. 

Micuţul lovește cu cuțitul său de luptă, dar alunecă pe gheaţă 
și ratează ținta. 

Rusul sloboade un urlet de groază și dispare val-vîrtej după colţ 
mai înainte ca Micuţul să apuce să se ridice. 

Fără să-i pese peste ce dă, Porta iese de-a-ndăratelea de pe stră- 
duţa îngustă, cu o asemenea viteză încît ai crede că întregul oraș stă 
să se năruie. 

Undeva în noapte se aude un țipăt isteric de femeie. 

— Unde dracu' e muierea aia? întreabă Porta, lungindu-și gâtul. 
Femeile care ţipă mă neliniștesc. 

— S-a mutat la noi. Sus pe turelă! răspunde laconic Micuţul. 

— S-a mutat? face Bătrinul, sec. 

— Da, și a adus cu ea și patul cu păturile, rinjește Micuţul, scoțin- 
du-și capul prin trapa laterală. 

Fata ţipă sfișietor în clipa în care dă cu ochii de figura mînjită 
de funingine a Micuţului. 

— Văleu, Doamne! A căzut, spune el, frecîndu-și palmele. 

— Vai de mine! Sper că n-a făcut buba? exclamă Porta. 

— Nu cred, răspunde Micuţul, pe jumătate afară prin deschi- 
zătura trapei. Aleargă atît de iute încît ai crede că are o mîță sălbatică 
în nădragi! 

— A luat și patul cu ea? se interesează Porta, curios. 

— Nu, mai atîrnă încă pe unde-a fost, chicotește Micuţul. 

— Grozav! Putem dormi în el cu schimbul! 

Porta îndreaptă tancul în direcția cîtorva case vechi din lemn 
cu terase și balcoane care dau spre stradă. 

— Bagă de seamă, ești prea aproape, îl atenționează Bătrînul. 

Se aude zgomot de lemn rupt și de sticlă spartă. 

— La naiba! blestemă Porta, călcînd pe frină. 

— Care-i problema? întreabă neliniștit Bătrînul, aplecîndu-se 
din turelă. S-au dus frînele? 

— Alea-s în regulă, șuieră Porta, călcînd de zor pe pedală. Lădoiul 
ăsta nenorocit alunecă tot timpul și se izbește în coșmeliile alea jegoase. 

— Se pare că hardughiile au de gînd să ne ia cu asalt! strigă 
Micuţul, desprinzînd o jumătate de balcon de pe trapa laterală. 

— Păi tocmai asta încearcă să facă, răspunde Porta, continuînd 

să frineze ușor, dar tancul o ia și mai repede în jos pe drumul îmbrăcat 
în gheaţă. Cineva cred că ne înghesuie. Împușcaţi-l pe ticălos! ţipă el. 

— Atunci se cheamă că avem necazuri? întreabă Micuţul. 

— Necazuri? face Bătrinul. Avem necazuri din clipa în care s-a 
pornit afurisitul ăsta de război mondial! 

— Ce-ar fi să dăm o raită pe afară și să aruncăm o privire? pro- 
pune Micuţul. De fapt, el vrea să simtă din nou pămînt zdravăn sub 
picioare. Dintr-o dată, atmosfera din tanc pare că devine foarte încinsă. 

Porta ne conduce între două blocuri de locuinţe construite din 
beton-armat. Rămînem înțepeniți, complet neajutoraţi. 

— Pe toți dracii din iad! ocărăște Bătrinul, încordat ca un arc. 
Ce naiba ai căutat aici? 

— M-am săturat să tot demolez case, face Porta resemnat, și 
oricum toate drumurile duc la Roma, știi tu. 

— Ce, acum mergem la Roma? întreabă uluit Micuţul. Înseamnă 
că ăștia, comuniștii, ne-au mutat aurul la Roma, nu? 

— Idiotule, scrișnește Heide. Ești tot atît de prost pe cît pari! 

Micuţul, tocmai e pe cale să se repeadă la el cînd se-aude un țipăt 
de la unul din geamurile primului etaj. Un rus mătăhălos, în pijama, 
cu cască de oţel pe cap, se apleacă și gesticulează furios. 

Automatul Micuțului scuipă o flacără albastră în direcția silue- 
tei agitate, care alunecă de la geam pe placa frontală a tancului și apoi 
rămîne lată în zăpadă. 

— Coborâţi! poruncește Bătrinul, sărind din turelă. Hai s-o luăm 
înapoi spre piaţă, să vedem ce se-ntîmplă pe-acolo. Se pare c-a început 
tărăboiul. 

Mă ciocnesc în plin elan de Albert, care sosește din direcție 
opusă, de după brutăria de la colț. Urlă răgușit și se împiedică de un 
cîine mort. 

— Dacă scap viu de-aici, mă duc în fiecare duminică la biserică! 
se smiorcăie el prăpădit. Mai bine rămîneam canibal în Africa! 

— Cine trage? întreabă Porta, instalindu-se în spatele mitrali- 
erei ușoare. 

— Vecinii, zbiară Barcelona, adăpostindu-se după o mașină de 
salubritate. 

Piața devine scena unei învălmășeli totale. Flăcări de la gura 
țevii pîlpîie din toate părțile. 

— Pune-te la fereastră, pentru Dumnezeu! strigă Degerilă către 
Gregor, care merge alene, în timp ce trasoarele îi fluieră pe la urechi. 

— Ce se-ntîmplă? întreabă el îngrozit. Dintr-o săritură lungă, 
se-aruncă peste gard și aterizează într-un nor de zăpadă alături de 
Degerilă. Nu sînt decît la un pas unul de altul, dar urlă din toți plămînii, 
împroșcîndu-se cu salivă. 

— S-au apucat să tragă? se precipită Gregor, pregătindu-și 
pistolul-mitralieră. 

— Întocmai, neghiobule, asta fac tot timpul! 

— Şi de ce nu trageţi și voi? răcnește Gregor, trimițînd o cascadă 
de scuipat în mutra lui Degerilă. 

— Păi asta și facem! răspunde acesta, împrăștiind o ploaie de 
gloanţe înaintea lui, fără a lua nici un fel de linie de ochire. 

— Crezi c-o să răzbim? zbiară Gregor, înspăimântat. 

— De unde dracu' să știu eu? se screme Degerilă, trăgînd o rafală 
prostească printr-o fereastră, care se sparge într-un milion de țăndări 
și declanșează o alarmă antifurt. 

— Hoţii! exclamă Gregor. Au tupeu ăștia dacă operează acum, 
cînd în oraș se află și armata germană, și Armata Roșie. 

— Mai ţine-ţi gura aia tîmpită! spumegă Comisarul, ștergindu-și 
scuipatul de pe faţă. 

Lătratul Kalașnikov-ului îi retează vorba. Ferestrele din partea 
cealaltă a pieţii se dezintegrează și toate cele șase pneuri ale camionului 
parcat la adăpostul șirului de case explodează cu bubuituri asurzitoare. 

În haosul general, arunc și eu două grenade. Una dintre ele 
nimerește în cabina camionului, care ia foc instantaneu. 

— Ce dracu se-ntimplă? strigă Micuţul, privind nedumerit în 
jur. Cine-s idioţii care trag? Doar sîntem prieteni. 

Îi răspund două rafale prelungi și turbate de mitralieră, 

— De data asta au întrecut măsura! ţipă indignat Porta, pier- 
zîndu-și jobenul galben. 

— Nemernicii au amplasat pușcoace acolo sus, la etajul trei, 
zbiară Albert, arătînd precipitat cu degetul. Nu cred c-au aflat că sîn- 
tem prietenoși. 

— Eu unul m-am săturat să mai înghit porcăria asta, strigă Porta, 
ridicînd pistolul-mitralieră. 

Jaluzelele zboară în țăndări. Zăpadă, gheață și țăndări de sticlă 
se împrăștie în toate direcţiile în clipa în care Porta golește întreg încăr- 
cătorul Kalașnikov-ului în fereastră dintr-o singură rafală prelungă. 

O cucoană obeză și indignată, într-o cămașă galbenă de noapte 
și cu o căciuliță roșie pe cap, apare la fereastra sfărimată. 

— Nenorociţilor! ţipă ea furioasă. O să plătiți pentru fiecare 
bucăţică pe care-aţi spart-o. Corcituri lașe ce sinteți! Cărați-vă și împuș- 
cați nemți, și lăsaţi-ne pe noi, rușii, în pace! Ridică deasupra capului 
o vază imensă de argilă, se retrage cîțiva pași și apoi țișnește pentru 
a o arunca cît mai departe. Din nefericire, uită să dea drumul vazei la 
timp și zboară cu ea în mînă prin fereastră. Aterizează într-un troian 
de zăpadă și, în aceeași clipă vaza zburătoare îl pocnește în cap pe 
Degerilă. Acesta icnește și se stinge ca o lumînare. 

— Văleu! ţipă Micuţul. 

— Drept pe ţăcălie! ride Porta vesel. 

— Văleu! repetă Micuţul. S-a scrintit cucoana? 

— Așa cred, răspunde Barcelona. Oricine ar păţi la fel cu o șleahtă 
de descreierați obsedați de bubuituri, care trag în ferestrele oamenilor 
în puterea nopții. 

— Ea a tras cu mitraliera? întreabă Micuţul. 

— Nu, cred că ne-am înșelat, spune Porta, clătinînd din cap. Își 
lungește gâtul, spre a o putea vedea mai bine pe cucoana obeză, care se 
tîrăște de-a bușilea, înjurînd, în mijlocul nămeţilor. Doamne, ce creatură 
adorabilă! Întocmai genul meu! Între picioarele ei, războiul de treizeci 
de ani nu ţi s-ar părea deloc prea lung. Hei! Olga! strigă el, vino-ncoa' 
să sărim niţel capra. 

— Hai să tragem în direcția opusă, să vedem ce-o fi, propune 
Gregor, cuprins de porniri războinice. 

O rafală prelungă de pușcă-mitralieră răscolește zăpada pe toată 
întinderea pieţii. Un glonţ își croiește un șanț arzînd prin cizma lui Porta. 

— Ău-ău-ău! Sînge! schiaună Albert. Un ricoșeu i-a despicat 
obrazul. 

Degerilă își revine în simțţiri, sare înapoi și se adăpostește după 

Porta. Stringe cu amîndouă mîinile Naganul și, inconștient, ţintește 
spre acesta. 

— Isuse! exclamă Porta, întorcîndu-se și privind drept în ţeava 
întunecată a Naganului. Vede limpede cocoșul și intuiește glonțul de 
11 mm cu cap rotunjit care așteaptă să fie percutat. 

— Ești mort! hăulește Degerilă înnebunit de spaimă. Porta se 
apleacă exact în clipa în care pornește împușcătura. Glonţul trece la 
o frintură de centimetru de obrazul său. Își dă ochii peste cap, cade pe 
spate în zăpadă și crede că-i mort. 

— Fir-ar să fie, măi băiete! Glonţu ăla a trecut prin mine ca prin 
brînză. În viața mea n-am auzit așa bubuitură! 

Îl obligăm să se uite într-o oglindă ca să vadă că nu are nici o 
gaură de glonţ, să înțeleagă că e încă viu și că Degerilă a tras pe lingă. 
Trece cîtva timp pînă să-și revină din șoc. 

— Îmi amintesc de-un caft la care-am luat parte, la Wedding, în 
Berlin, spune el, aplecîndu-se la o rafală a automatului. Odată, bătriînul 
meu a venit acasă beat pulbere, închipuindu-și că nevastă-sa a călcat 
niţeluş pe bec! În timp ce-o pedepsea pe chestia asta, băgă de seamă 
că s-a ars friptura de porc, așa că i s-a năzărit să facă praf toată strada 
înainte de a continua s-o ciomăgească pe bătrină. Ei bine, cînd au apă- 
rut sticleţii, l-au caftit în toată regula, ba au încasat-o și cei care erau în 
preajmă. Nici nu le-a trecut prin cap sticleților să-ntrebe cine-i de vină. 

— Hai s-o luăm într-acolo, strigă Micuţul, înșfăcînd un Sch- 
meisser și alergînd cît îl țineau picioarele de-a-curmezișul pieții, fără 
să-i pese de gloanţele care-i zumzăie pe la urechi. 

Trăgătorul căpiat al mitralierei Maxim din colțul opus răscolește 
din nou zăpada cu o rafală nesfirșită, încercînd și el să străbată piața. 

Porta se năpustește în plină stradă, se oprește în dreptul unui 
ochi de pivniţă și trimite înăuntru un încărcător întreg. Mitraliera 
amuţește și se instalează calmul. 

Din două salturi, Micuţul ajunge în capul scărilor lungi de beton. 
Sparge ușa cu o lovitură de cizmă. 

— Închide ușa, nătărăule! urlă o voce. Afară e o ceată de nebuni 
care trag în noi. 

Micuţul apucă hotărît încărcătorul lung al Schmeisser-ului și-și 
fixează arma în încheietura cotului. 

Un căpitan cu epoleți verzi din OGPU scoate un țipăt și se aruncă 
după un birou, cu mîinile deasupra capului. 

În mijlocul încăperii, o siluetă masivă agită un 45. Răsună o 
singură împușcătură, însă din altă direcţie. Pentru o clipă, Micuţul 
crede că e mort, într-atît e de șocat. Descrie un semicerc în aer cu 
pistolul-mitralieră și-l țintește pe rus. Pironindu-și privirea pe ţeava 
neagră a Schmeisser-ului, acesta trage un urlet, dă drumul pistolului 
și ridică mâinile. 

De-a lungul peretelui jegos sînt înșirați cîțiva soldați din trupele 
de aprovizionare care, pe jumătate goi, se holbează uluiți la Micuţul 
și la Schmeisser. 

Un caporal face cîțiva pași înainte, clipind din ochi. Dindu-și 
seama că privirea nu-l înșală, se oprește și-și îngroapă capul între umeri 
ca o broască ţestoasă. 

Schmeisser-ul toacă asemenea unui ferăstrău circular. Ţișnesc 
flăcărui albastre; în pereți apar răni adinci. Praful de tencuială se aşterne 
din abundență, aidoma zăpezii. 

Un soldat mărunţel, beat criță, gonește în zig-zag prin încăpere, 
se aruncă peste o masă și aterizează cu un trosnet cu capul în podea. 
Rămîne pe loc protejindu-și ceafa cu mîinile. 

Întoarce capul cu băgare de seamă și constată că ceea ce i s-a 
părut că vede este aievea. 

Cîţiva ruși se holbează încremeniți, paralizați de succesiunea 
atît de rapidă a evenimentelor. Dar, în scurt timp, cad cu toţii pe spate, 
fiindu-le smulse picioarele scaunelor de sub ei. 

O procesiune funerară înarmată cu umbrele negre năvălește 
pe scări să vadă ce se-ntimplă. Simt nevoia unei mici distracții după 
atmosfera de tristeţe din cimitir și se înghesuie în spatele Micuţului, 
privind peste umărul său. Cei din frunte dau cu ochii de Schmeisser, 
cu botul de buldog și cu încărcătorul lung. Apoi zăresc cea mai pocită 
mutră ce le-a fost dat s-o vadă vreodată și, înțelegînd ce se întîmplă, cad 
grămadă unul pește altul, încercînd s-o şteargă cât mai iute. Își calcă în 
picioare pălăriile și galoșii și se încurcă de tot în umbrelele negre și ude. 

Un cîine imens, plouat și incredibil de urit, trece alene și-l 
adulmecă pe Micuţul. Ridică privirea spre el și-i linge mîna. Pare că-i 
zimbește. În clipa în care încep împușcăturile, închide ochii. Cioburi 

de sticlă zboară prin aer și se pulverizează. Lemnăria e făcută așchii 
și evantaie de gloanțe mușcă din pereți. Cînd deschide din nou ochii, 
cîinele e atît de fericit încît coada e gata-gata să-i cadă. 

Se aud răcnete și ţipete isterice, care se suprapun cu lătratul 
furibund al automatului german. Gloanţele ricoșează și se răspîndesc 
prin încăpere, spărgînd o ţeavă de apă care împroșcă în toate direcțiile. 

Un obiect oval se rostogolește pînă la picioarele Micuţului. 

Cîinele ud îl adulmecă bănuitor și se trage înapoi. 

— Maică Precistă din Kazan, urlă îngrozit Micuţul. O grenadă 
de aruncătotr, al dracului să fiu, o grenadă de aruncător! Cu un șut bine 
plasat, proiectează periculosul obiect în colțul cel mai îndepărtat al 
încăperii. Urmează o explozie asurzitoare, care face să zboare prin aer 
o soba de doi metri, încinsă la roșu. 

Micuţul și cîinele se feresc simultan în clipa în care soba zboară 
pe deasupra lor. Privesc îngroziți cum, în drumul ei, smulge ușile duble, 
înspăimîntîndu-i pe participanţii la înmormâîntare care aleargă mîncînd 
pământul, crezind că soba înroșită e însuși diavolul, pornit să adune 
suflete pe care apoi să le ducă în iad. 

O grenadă zboară prin aer, lovește tocul ușii și-și schimbă tra- 
iectoria, asemenea unei mingi de biliard. Explodează deasupra unui 
dulap. Peste tot se văd urme de sînge. Încăperea seamănă cu un abator. 

Un sergent încălțat cu o singură cizmă și cu casca pusă de-a-n- 
doaselea pe cap apare în goană cu o privire rătăcită și-l ia în braţe pe 
Porta, care dă să iasă prin ușile batante. 

— Tovarişci, tovarișci, fă ceva! ţipă el, înnebunit de spaimă. 

— Păi... ceva și facem! răspunde Porta, smulgindu-se din 
îmbrăţișare. 

— Sînteţi cu toții victimele unei neînțelegeri, urlă sergentul din 
toți rărunchii, deși între el și Porta nu sînt mai mult de cîțiva centime- 
tri. Doar sîntem ruși, sîntem prieteni! 

— Păi așa ziceam și noi, zbiară Micuţul la fel de tare. Noi sîntem 
nemți, măi omule! 

— Știu, răcnește sergentul. Aparțineți brigăzii de pe Volga. 

— Şi atunci de ce trageţi în noi? întreabă Porta cu o voce pătrun- 
zătoare. Credeam că sînteți niscaiva contrarevoluționari cărora trebuia 
să le zburăm scăfîrliile. 

— Nu, nu! Vă înșelați! ţipă sergentul. Facem parte dintr-o com- 
panie de servicii și aprovizionare. Noi n-avem niciodată de-a face cu 
nimeni. 

— Atunci arătați-vă, strigă Micuţul, îndemnîndu-i amabil cu 
Schmeisser-ul. Gata treaba. A fost o neînțelegere! 

— Neînţelegere? oftează Bătrinul, holbîndu-se la pustia din jurul 
său. Ţine-ne, Doamne! Ce grămadă de gunoi aţi putut face din locul ăsta. 

— Numai din vina lor, se apără Porta. Ei au fost primii care s-au 
apucat să azvârle cu grenade. 

Un rus cu căciula de blană trasă pe ochi și cu mantaua flutu- 
rindu-i pînă la umeri dă buzna pe străduţa abruptă de parcă l-ar mîna 
diavolul din urmă. 

— Parașutiști! Parașutiști! ţipă el cuprins de panică. Se împiedică 
și alunecă pe burtă. Cînd îndrăznește să ridice nasul din troianul de 
zăpadă în care s-a oprit, privește paralizat figura tuciurie a lui Albert. 
Scoate cîteva sunete ciudate și apoi inima încetează să-i mai bată. Pur 
și simplu, a murit de frică. 

— Fir-ar al naibii, exclamă Porta uluit. Să vedeţi că Albert o să 
ajungă arma noastră secretă. Îl ţinem în frunte și-o să se curețe toţi de 
moarte naturală. Le stă inima în loc numai cînd îl văd. 

— 10ob tvoiu mati! înjură un sergent, smuleîndu-și un ciob de 
sticlă din faţă. Cînd te gîndești că un singur Schmeisser poate face 
atita pagubă. Dacă nu m-aș fi aruncat rapid după dulap, bășitoarea 
aia automată m-ar fi tăiat curat în două. M-ar fi omorît de-a binelea, 
fir-ar să fie! 

— Era să mă scap pe mine în clipa în care ticălosul ăla s-a pornit 
să tragă cu Schmeisser-ul, recunoaște un caporal alb la față ca varul. 
Dacă n-aș fi căzut pe scări, s-ar fi zis cu mine. 

Un ofițer de intendență încărunțţit șade pe un morman de sticlă 
spartă și cărămizi. Se ţine strîns de-un picior, care i-a fost despicat de 
la gleznă pînă deasupra genunchiului. 

— Piciorul meu! Piciorul meu! geme el deznădăjduit. Mincino- 
șii ăia blestemați mi-au spus că la aprovizionare e o viață ca-n basme. 
Ziceau că n-o să aud șuier de glonţ. Și în ultimele cinci minute am auzit 
mai multe împușcături decît în tot Primul Război Mondial! 

Deodată, piața e străbătută de o nouă rafală de foc, și o voce 
guturală urlă prin noapte: 

— Băgaţi capetele la cutie, porcilor! Sosește Michael Iakanashi! 
Și nu vine singur. 

O salvă prelungă și strălucitoare de Kalașnikov pune capăt 
mesajului amenințător. 

— Ăsta-i căpitanu' ăla ţicnit, explică caporalul palid, adăpostin- 
du-se sub o bancă. Ce n-aș da să i se vire Scaraoțchi pe beregată cu un 
sac de dinamită în spinare! Ăsta nu se lasă pînă nu vom fi curăţaţi pînă 
la unul. Doar pilele sale puternice l-au scăpat de spînzurătoare pină 
acum. Numai din pricina lui Piftie se întîmplă toate cîte se întîmplă. 

— Piftie? întreabă sec Degerilă. 

— Piftie de porc, încuviinţează solemn caporalul, desfăcîndu-și 
braţele. Nenorocitul n-o poate suferi! Se zvonește că și-ar fi omorît 
nevasta pentru că toată ziua nu-i punea decît așa ceva pe masă. 

Un soldat foarte tînăr, cu un bandaj năclăit de sînge în jurul 
gitului și cu niște ochi bulbucaţi ca ai unui broscoi, se trintește cu res- 
pirația tăiată între Porta și Micuţul. 

— Mă doare capul îngrozitor, îngaimă el. Ce vacarm! Își ridică 
brusc Kalașnikov-ul și golește tamburul său cu o sută de cartușe în 
locul în care bănuiește că s-ar fi adăpostit căpitanul nebun. 

— Haidem! Ne ocupăm noi de el, strigă Bătrînul, ieșindu-și din 
fire. Vreau să am o dată liniște, fir-ar să fie! 

Unul cîte unul, ne îndreptăm către clădire în salturi scurte. Prin- 
tre rafale de automate și de puști-mitralieră deslușim strigăte dinspre 
etajul al treilea. 

— Jos cu contrarevoluționarii! Moarte trădătorilor troțkiști! 

— Diliul ăsta are rahat în loc de creier, mirîie furios Micuţul. 
Trece în goană peste terenul descoperit al pieţii, printre trasoarele care 
șuieră în jurul său. 

— În ziua de azi, dai la tot pasul peste idioţi care flutură steaguri, 
spune Porta, potrivindu-și echipamentul într-o poziţie mai comodă. 
Ăstora le atârnă zdreanţă naţională și pe urechi, și pe găoază, în așa fel 
încît să nu care cumva să dea de bănuit că nu și-ar iubi destul prăpă- 
dita de patrie. 

Într-o învălmășeală gălăgioasă, ne adăpostim pe fundul unui 
șanț adînc. 

— E prima oară cînd aveţi de-a face cu așa o mînărie? întreabă 
Degerilă riînjind. Aţi mai lucrat cu sticleţii? 

— Au lucrat ei cu noi, răspunde Porta. Niciodată n-am apucat 
să trag în vreunul. 

— Nici nu știi ce-ai pierdut, rînjește Degerilă, trimițind din Toka- 
rev-ul său cîteva rafale înspre etajul al treilea. Îi știu eu pe ticăloșii de 
țeapa ăluia de sus! Ia fiți atenți, sfîrșitul bilciului e aproape întotdeauna 
același! Trag și trag, pină se satură. Apoi își viră ţeava în gură și apasă 
pe trăgaci cu deștul mare de la picior! 

— Chestia asta nu-i ușoară deloc, spune Porta cu un aer de cunos- 
cător. De obicei dau greș și își continuă viața cu jumătate de moacă lipsă. 

— Așa-i! face sarcastic Degerilă, și după aia ţin regim toată viaţa. 
Carne de porec—ioc, trăscău— nici atât. 

— Jos cu Troțki! urlă cineva din capul scărilor. Căpitanul luptă 
să pună stăpînire pe casă. Mai bine de o oră ne ţine trîntiți pe burtă 
pe palier. 

— Trebuie să aibă muniţie cît pentru un corp întreg de armată, 
mormăie Porta, clătinînd din cap. Se lipește de perete în clipa în care 
o rafală venită de sus se înfige în ușa unui apartament. 

— De ce dracu a trebuit să ne oprim aici? se întoarce Bătrînul 
către Comisar. Măcar de-am fi mers înainte. Tărășenia asta e nebunie 
curată. 

Acum situaţia a scăpat complet de sub control. O sută treizeci 
și unu de soldaţi furioși—ruși și nemţi—fac pur și simplu ţăndări clă- 
direa pe care căpitanul smintit a ales-o ca scenă a ultimei sale bătălii. 

— Ticălosu' ăla capiu a aprins lumina! ţipă tînărul caporal cu 
ochii bulbucaţi. Haideţi mai bine să ne cărăm de-aici! 

— Acum ne are la mînă, strigă Degerilă îngrozit. Încearcă să 
se tîrască pe scări de-a-ndăratelea, dar cîteva împușcături de sus îl 
țintuiesc locului. 

— Poate să stea și să tragă în noi pînă ne face sită, urlă Porta, 
lipindu-se și mai tare de perete. 

— Stingeţi odată lumina asta blestemată, mugește Micuţul, îna- 
inte de-a apuca descreieratul să ne sfredelească ţestele! 

Douăzeci și una de arme automate sînt ațintite spre becul de pe 
scară. În filme ar fi fost de-ajuns o singură împușcătură, dar în realitate 
nu-i chiar atît de simplu, și groaza morţii mi se cuibărește în toți porii. 

Se trag sute de focuri, care năruiesc tavanul și pereţii. 

Praful de mortar și mirosul de pucioasă din aer ne îneacă. 

— Aţi înnebunit cu toţii! spune Bătrinul, ridicîndu-se și pășind 
peste Porta și Comisar, care stau întinși, cu automatele în poziție de 
tragere. 

— Lumina! bolborosește tînărul caporal. Ticălosul ne poate 
vedea! 

— Ferească Sfintul să pun mîna pe el, promite un sergent robust, 
trebăluind la un încărcător blocat. 

— Va trebui să-l răcim pe diliu ca să-l scoatem de aici, scrișnește 
Micuţul, crispiîndu-și degetul din reflex pe trăgaciul armei. 

Bătrînul se strecoară pe lingă peretele sfredelit de gloanţe, fără 
să slăbească din ochi casa scărilor. Cînd ajunge la tabloul de siguranţă, 
se ridică încet și deșurubează siguranţele. 

— Hăul! face Porta surprins. Cum de nu ne-a trecut mai devreme 
prin cap? Vezi în ce hal te aduce armata? De ce să alegi calea mai sim- 
plă cînd există și una mai complicată? 

„Se aude o bubuitură și din rudimentarul tablou de siguranță 
țișnește o flacără. 

Tînărul caporal scoate un chițăit sonor și e cît pe ce să se pră- 
vălească pe scări, crezînd că se aruncă grenade. 

O rafală isterică împroșcă scara. Gloanţele mușcă din balustradă. 

Douăzeci și una de ţevi de automate sînt aţintite asupra nebu- 
nului. Treptele apar și dispar în străfulgerarea flăcărilor infernale. 

Ceva greu zboară de pe palier, smulgînd balustrada, și aterizează 
la baza casei scărilor cu o bufnitură dezgustătoare. Sîngele stropește 
pînă la noi. 

— Acum arată el însuși ca o porţie de piftie, observă Micuţul. Se 
ridică și-și aruncă automatul pe umăr. 

— Luaţi-l de-aici! poruncește Comisarul scîrbit. 

În stradă, o mulţime de oameni. Indivizii cu umbrele și-au adus 
și copiii, pe care îi ridică deasupra capetelor să vadă cadavrul purtat de 
patru soldaţi din trupele de aprovizionare. Cîţiva ovaționează. 

Ne întoarcem împreună cu rușii la cantina distrusă. Porta a 
dibuit un cazan plin cu borș rusesc. Îi adaugă cîteva ingrediente, care 
îl fac și mai gustos, și în curînd plutește un miros minunat de ciorbă 
cu carne în întreaga cantină. 

Porta pleacă cu un sergent după provizii. Se iscă o ceartă vio- 
lentă pentru o ladă cu cîrnaţi de berbec pe care sergentul refuză s-o 
predea fără ordin de rechiziție. Comisarul îi semnează imediat unul, 
și-l parafează cu o mulțime de ștampile oficiale. 

Acum, sergentul e în afara oricărei răspunderi, iar Porta poate 
lua ce-i dorește inima. Cînd revine încovoiat sub povara a două coșuri 
imense pline cu ouă, Bătriînul protestează. Nu-i convine să țină ouă 
într-un tanc. 

— Te-ai scrîntit de tot! ţipă Porta, scandalizat. Așteaptă numai 
să-ți trîntesc o musaca grecească și atunci o să fii fericit. 

— Nu pui vinete? întreabă Legionarul, uluit. N-am auzit pînă 
acum să se folosească ouă la musaca. 

— N-ai auzit tu de multe lucruri în timp ce-ţi pierdeai vremea 
prin deșert împușcîndu-i în cur pe arabi, rînjește Porta. Îi întinde Micu- 
țului coșul cu ouă. Așa, acum ne mai trebuie nițică tocătură de vită, 
cîteva roșii și niște ceapă. Unt avem. 

Bătrînul se lasă păgubaș, dar îi atrage atenţia lui Porta că va 
arunca ouăle dacă se vor sparge. 

Micuţțul are o altercație cu un sergent de la aprovizionare. 
Acesta îi repede bocancul în gleznă și apoi îl pocnește cu un ciomag 
în genunchi. Micuţul face semnul „V” și-și repede degetele cu forță în 
ochii sergentului. 

— Porcule! urlă el. 

— O adunătură de ţicniți, rușii ăștia! observă Micuţul, așezin- 
du-se și luînd cărţile de la Porta. Cine umflă toţi banii, ai? întreabă el, 
pupind cărțile. Cu siguranţă, nu eu! 

Pentru a fi un bun soldat în timp de război, trebuie 

să urăști. Dacă nu urăști din adîncul inimii, nu poți 
ucide. Ura e cea mai mare sursă de energie dintr-o fiinţă 
omenească. 


Sven Hassel 


Închisoarea Vladimir 


— S-a zis! spuse brusc Feldwebelul, arătînd spre barajul 
rutier din faţă. 

— Ia-o la dreapta! ordonă maiorul. Mîneca stingă a 
uniformei îi flutura goală în aer. 

— Totul s-a terminat, domnule, rînji șoferul. Dacă 
încercăm s-o ștergem, ne vor secera. 

Maiorul înșfăcă pistolul din toc și se pregăti să sară 
din Kiibel. Se opri însă brusc. Rafale scurte de pușcă-mitralieră 
răscoliră pămîntul uscat împrejurul mașinii. Șoferul și 
Feldwebelul ieșiră imediat și ridicară mîinile deasupra capului. 

Dintre copaci își făcură apariția cinci ruși. 

— Tovarișci, strigă Feldwebelul și flutură ceva alb. Se 
prăbuși însă imediat în praful drumului de ţară. 

Șoferul țîșni într-o parte, dar se opri brusc și căzu. 

Cele cinci Kalașnihov-uri scuipau flăcări. 

Maiorul e azvirlit din Kiibel cu faţa sfărîmată și pieptul 
sfîrtecat într-o explozie de cîrpe și de carne zdrențuită. 

Cei trei soldați răniţi din spatele mașinii alunecară 
într-o baltă de sînge. 

— I0b tvoiu mati, rîse cel mai tinăr dintre ruși în timp ce 
turnau benzină pe cadavre. 

După ce goli canistra, sergentul aruncă o grenadă în 
mașină. Se înălță o vîlvătaie drăcească. O vreme, rămaseră 
contemplînd Kiibel-ul mistuit, apoi se întoarseră și se făcură 
nevăzuți în codru. 

— Ghermania kaputt, rînji caporalul și-și aprinse o pipă. 


Căpitanul, un uriaș cu o față care amintește de omul de Nean- 
derthal ne îmbrîncește spre zidul corpului de gardă! 

— Propuskll, mârâie el, întinzînd o carabă autoritară de polițist. 
În aceeași clipă, începutul unui urlet se stinge într-un horcăit sinistru. 

— Vino, dulce moarte, vino... fredonează Legionarul, desfășurind 
lațul din jurul gâtului celui mort. 

Bătriînul ne zorește. 

Ne săltăm în tăcere peste zidul îngust, pentru a le cădea în spate 
celorlalți gardieni înainte de a apuca să dea alarma. 

Igor ajunge la tabloul de siguranță, sprinten ca o pisică. O ploaie 
de scîntei țîșnește în jur în clipa în care cleștele său mușcă din cabluri. 
În cîteva secunde de lucru intens, închisoarea Vladimir e izolată de 
restul lumii. 

Cu automatele pregătite, năvălim spre corpul de gardă, cu Micu- 
țul în frunte. Își învîrte Naganul deasupra capului în cel mai curat stil 
polițist. 

— Afară cu voi și labele sus! răcnește el pe tonul unui șef de 
brigadă. 

— Idiotule! scrișnește Porta. Hoţii de aur nu strigă așa ceva! 
Asta-i placa pe care cei din OGPU le-o cîntă hoților! 

Micuţul nu-l ia în seamă. De cînd l-am îmbrăcat într-o uniformă 
de ofițer rus, a devenit paranoic. 

— leșiţi de-acolo! zbiară el și mai tare. Sau vă zburăm creierii! 

— Ai înnebunit de tot? spumegă Barcelona, izbind de perete 
ușa corpului de gardă. Curios lucru! exclamă el. 

— Ce-i așa curios? vrea să știe Bătrinul. 

— Pe-aici nu-i țipenie de om, face uluit Barcelona. 

— Crezi c-am nimerit unde nu trebuie? strigă Porta, șovăielnic. 

— La o parte, spuse Igor, băgîndu-se în față. Arunc o grenadă cu 
gaze în dugheană. Băieţii trag la aghioase ca niciodată. 

— Ia uite la ei, sforăie cu toții, spuse Porta, sărind peste tejghea. 
Te ia somnul doar privindu-i. 

Cască sonor și se trîntește într-un fotoliu adînc. 

— Afară, afară! ţipă Igor cuprins de panică. Nu ești în toate 
minţile? Gazul începe să-și facă efectul! Ne scoate aproape pe sus din 
camera corpului de gardă. 


[1] (rus.) Ordin de serviciu (n. trad.) 

Porta vine în urmă, împleticindu-se și suflînd ca o balenă. 
— Unde-s cilindrii cu gaz? cere Comisarul. Apare pe un culoar 
larg al închisorii, asemenea unui al doilea Troțki, cu un Nagan în mînă. 
— Aici! rînjește calm Micuţul, împingînd un cărucior plin cu 
butelii de gaz. 
— Vezi să nu-ţi scape vreunul, îl avertizează Comisarul. Gazul 
ăla are un efect mai rapid decît un drug de fier în cap. 
— Da. Tocmai am băgat de seamă, răspunde Porta. Încă mă simt 
ca Albă ca Zăpada în sicriul de sticlă. 
— Mie nu-mi miroase a bine, mormăie Barcelona. V-aţi gîndit 
la ce-or să ne facă dacă or pune mîna pe noi? 
— Or să ne facă toate lucrușoarele pe care cenzura le scoate din 
filmele de groază, face Porta cu un ris scurt. 
Din bucătărie năvălește o femeie-soldat cu un Tokarev în mînă. 
Igor sare pe ea și-i proptește ţeava Naganului între ochi. Se aude 
un trosnet sec, și peretele din spatele ei e împroșcat cu sînge, creieri 
și așchii de os. 
Doi pușcăriași apar din aripa de răsărit a închisorii, holbîndu-se 
încremeniţi la Igor cu Naganul lui. 
— Dușman al poporului! scrișnește el, lovind cu furie cadavrul. 
Deținuțţii ridică din umeri și pleacă fără o vorbă. E mai bine să 
nu știi și să nu vezi prea multe în închisoarea Vladimir. Nu e ceva ieșit 
din comun să fii lichidat fără explicaţii. 
Camioanele noastre intră hurducăind în curtea închisorii, 
urmate de un T-34. 
— Puneți-vă măștile de gaze! ordonă febril Comisarul. Și pur- 
tați-le orice-ar fi! Toată închisoarea e deja plină de gaz. 
— Or să moară cu toții? întreabă neliniștit Bătrînul. 
— Nici vorbă, rîde Igor nepăsător. Numai ăia care oricum ar fi 
dat ortu' popii odată și-odată. 
— Haide, face Comisarul, apucîndu-l pe Porta de umăr. 
Capul lui Porta se pocnește de tocul ușii. 
— Ce naiba? exclamă el, căscînd asemenea unui cal somnoros. 
Ce se-ntîmplă? Drace, unde sînt? Se sprijină de ușă și încearcă să-și 
amintească unde se află. 

— Mișcă! îl zorește Comisarul, îmbrîncindu-l. Ai de desfăcut o 
ușă de visterie! Ne-ai tot povestit c-ai fost ucenic de lăcătuș și că ești 
în stare să-i vii de hac oricărei încuietori din lume! 

— Cam așa ceva! murmură Porta, împleticindu-se somnoros 
pe scări. 

Degerilă vine în urma lui cu două legături imense de chei și 
jură că una dintre ele trebuie să fie cea pentru pivniţă. 

— Ești sigur că aici e și cheia potrivită? întreabă îngrijorat Cur- 
varul. Te-ai mai înșelat tu și înainte. 

— Îţi garantez că una se potriveşte, face Degerilă jignit, zornă- 
ind legăturile de chei. 

— Una singură îmi ajunge, spune Porta, sprijinindu-se obosit de 
ușa masivă a pivniței. Prin gaura cheii, nu deslușește nimic. Se apucă 
să le încerce. Nici una nu se potrivește. 

Degerilă se schimbă la față și bilbîie ceva despre posibilitatea 
ca el să fi pus mîna pe alte legături de chei. 

— Am bănuit eu! spune furios Curvarul. Ultima oară cînd te-ai 
înșelat te-a luat durerea de dinţi, iar acum ai un tremur nervos. 

— Întreaga închisoare le soileşte, anunţă Micuţul. Duduie fericit 
pe scări, învârtind neglijent în mînă masca de gaze. În viața mea n-am 
crezut că gazul ăsta ar putea pune capăt răzbelului mondial cât ai clipi. 
Ce n-aș da să-i văd pe bășinoșii lui Adolf și pe ai lui Iosif trăgînd la 
aghioase ca pruncii, unii în brațele altora, ca ăștia de pe-aici. 

— Din păcate, n-are efect decît într-un spaţiu închis, spune 
Comisarul. Altminteri, vă asigur că întreaga armată germană ar fi fost 
de mult trimisă la culcare. 

Furios, Bătrînul coboară în pivniţă. 

— Nu credeţi că de data asta ne băgăm singuri pielea în sara- 
mură? Întreabă el, stind proțăpit în mijlocul încăperii cu picioarele 
răscrăcărate. 

— O scoatem noi la capăt, face Porta, trecîndu-și degetele peste 
ușa blindată. Trebuie să aflăm doar cum funcționează drăcia asta, și 
pe urmă sîntem bogați! 

— Şi cât va dura? întreabă nerăbdător Comisarul. N-avem prea 
mult timp la dispoziție. Mai avem gaz doar pentru a-i mai adormi încă 
o dată, și apoi, gata! 

— De ce nu-i lichidăm pe toți? propune Igor, cu Naganul pregătit. 

— Nu te mai saturi odată să tot omori oameni? face Comisarul, 
iritat. Cum de nu ţi-e greață de tine? Mie mi-e silă doar cînd te văd. 

Igor dă din umeri indiferent și-și trintește Naganul înapoi în 
toc cu un zimbet obraznic. 

După ce trudește o jumătate de ceas la complicata încuietoare, 
Porta se așază dezamăgit. 

— Pot s-o fac, spune el. Dar nu asta-i problema! 

— Atunci fii atît de bun și comunică-ne care e problema, spune 
Comisarul, ironic. Mor de curiozitate! 

În situaţii de maximă încordare, ochiul drept al Comisarului 
se zbate involuntar. Se deschide și se închide de parcă pleoapa i-ar fi 
legată cu o aţă. Acest lucru l-a făcut să cunoască în viață o mulțime 
de femei, dar i-a adus și o grămadă de ocări din partea unor doamne 
care nu admiteau să fie racolate astfel. De data asta, ochiul său drept 
se zbate furios, dar pe-aici nu se zăresc de fel fete drăguţe. 

— E chestie de timp, explică Porta, schimonosindu-și mutra. 

— Timp? șoptește Comisarul, a cărui pleoapă se zbate atît de 
repede încît e de mirare cum de nu-i sare ochiul din orbită. 

— Întocmai, timp! zîmbește Porta, cu un efort. Se așază turcește 
înaintea ușii impenetrabile a visteriei. 

— Vasăzică, va dura mai mult, încuviințează Comisarul, trîn- 
tindu-se resemnat într-un scaun. Mai mult cu cât? 

Porta socotește pe degete și o clipă se pare că le va număra și 
pe cele de la picioare. 

— Avem de-a face aici cu o visterie cît se poate de isteață! Tipul 
care a construit-o nu era cu siguranţă un prieten de-al spărgătorilor. 
E un model cu totul deosebit. Ciocănește gînditor în ușa masivă de 
deasupra lui. Oţelul e de alt soi. Încuietoarea e un model necunoscut 
și toată ușa e ciudată! Cred c-a fost născocită de un jidan. 

— Mulţumesc! zimbește Comisarul, șuierînd. 

— După cum văd, nu mi s-a explicat totul, spune Bătrînul împin- 
giîndu-și pe ceafă căciula de blană. E limpede! Am fost tras în piept. 

— Porta, face Gregor, aplecîndu-se asupra lui, spune-ne verde! 
Cât e de grav? 

Porta icnește de parcă l-ar fi lovit un glonţ în plex. 

— Căcăcioasă treabă! răspunde. 

— Cît de căcăcioasă? vrea să știe Gregor. 

— Cît cuprinde, anunţă Porta, aprinzindu-și o ţigară. Mai mult 
decît mi-aș fi închipuit. 

— Ei, hai, îţi ia mult s-o deschizi? se interesează Comisarul, pufă- 
ind nervos din țigară. 

Porta numără din nou pe degete. 

— Toată noaptea și ceva din ziua de mîine, spune el cu tristețe, 
întinzîndu-și mîinile ca un pescar care explică deznădăjduit cît de 
mare era peștele care tocmai i-a scăpat. 

— Nemaipomenit! explodează Comisarul, sărind din scaun. În 
cazul ăsta vom avea timp berechet și pentru o plimbărică. 

Porta îl fixează lung cu privirea. 

— Află că nici eu nu sînt mai puţin amărit ca tine. Dar nu uita 
că avem de-a face c-o ușă sovietică, meșterită în URSS. Nici o ușă nem- 
țească n-ar fi fost atît de afurisită. 

— Ia ascultați! spune Barcelona, venind în față. Scurt pe doi: 
înainte de Crăciunul viitor vom putea s-o ștergem cu aurul? 

— V-am mai spus. Nu există încuietoare pe lume căreia să nu-i 
pot veni de hac, dar fiecare cere timpul adecvat. Pe cînd îl ajutam pe 
Egon, cel mai priceput lăcătuș din Berlin, nu era broască să ne stea în 
cale. Obișnuiam să deschidem zăvoare pînă și pentru caralii, și eram 
extrem de respectaţi. Aflaţi de la mine! Ia uite ce de rotițe! Nici măcar 
rotunde nu sînt, arată ca ale unui avion prăbușit! 

Comisarul se plimbă nervos încolo și-ncoace, făcînd opturi pe 
podea. 

— Am impresia că visez, face el, lovindu-se peste frunte. Da! 
Visez. Sînt la spital, anesteziat înainte de a mi se tăia ambele picioare! 
Lovește cu furie în ușa visteriei și se schimonosește de durere. Și vreau 
să sper că-i aievea, pentru că altfel situaţia e mult prea gravă. 

— O să supraviețuim? intervine Bătrînul fatalist, pufăind din 
pipa sa cu căpăcel de argint. Asta-i tot ce vreau să știu. Și să nu veniți 
să-mi spuneți că-i prea grea întrebarea. 

— Treaba asta nu-i de noi, strigă hotărît Micuţul. Ia fiți atenți, 

haideţi s-o ștergem de aici cît mai iute și să căutăm o bancă potrivită. 
Dăm buzna cu automatele, umflăm mălaiul și-o ștergem. Orice dobi- 
toc poate duce la bun sfîrșit una ca asta. Eu știu un puști de doișpe 
ani care-a făcut-o. Au așteptat să împlinească șaișpe și l-au împușcat. 

— Şi unde te-ai descotorosi de toate rublele pe care le-ai umfla? 
face Bătrînul cu dispreţ. 

— Ruble? Ce ruble? întreabă nedumerit Micuţul. 

— Rublele pe care tu și cu automatul tău le-aţi speria din bancă, 
îl lămurește Porta cu ironie. Doar nu-ți închipui cumva că băncile rusești 
ar fi tixite de dolari, ai? Cu rublele te poţi șterge la fund, dar nici măcar 
pentru asta nu-s prea grozave. 

— Peste o oră gazul își va pierde efectul, anunţă Comisarul, cu 
o expresie de neajutorare pe chip. 

— Ia daţi-mi mie toate sculele de coloșa, cere Porta. Încuietoarea 
aia puturoasă va afla cine-i Obergefreiterul, prin mila Domnului, Joseph 
Porta! Scoate din buzunar sticla de votcă și-i reduce conţinutul cu o 
treime. Apoi înșurubează dopul la loc și vîră sticla înapoi în buzunar. 

— Ești sigur că vei reuși să deschizi porcăria aia de ușă? face 
Comisarul cu aerul unui Mare Inchizitor. 

— Am spus că pot, răspunde Porta, agasat. 

— Şi-o s-o faci înainte de sfîrșitul secolului? continuă Comisarul. 
Vreau să știu, ca să-mi pot vedea de treabă. 

— Nu mă regula la cap. Vino mai bine și dă-mi o mînă de ajutor! 
Am nevoie de lumină! Multă lumină. După aia totul va merge mult 
mai iute. 

— Da, sînt convins, spune Comisarul, ațintind fascicolul de 
lumină asupra încuietorii. 

Porta trage de cîteva ori adînc aer în piept, pentru a-și liniști 
nervii. Se lasă pe vine, ca un războinic incaș care se pregătește pentru 
micul-dejun. 

— În mod normal, un foraibăr din ăsta ar trebui să sară în lături 
dacă sufli înăuntru! spune el gînditor. 

— Suflă, îl sfătuiește Gregor. 

— Dar porcăria asta mi-a zdruncinat încrederea! face Porta cu 
obidă. 

Igor își zornăie Naganul, gata de acţiune. 

— Am dat peste o zdreanţă în uniformă de sergent orăcăind cu 
OGPU prin suflătoare, spune el, virîndu-și Naganul în toc. I-am zburat 
creierii și-am spart telefonul. Am uitat să-l tăiem de cum am venit. 

Comisarul stringe din buze și-și înghite cîteva replici pe care 
tocmai se pregătea să le arunce. 

— Ce le-a spus celor din OGPU? întreabă Barcelona practic. 

— Nu cine știe ce! Tocmai cînd făcuse legătura, i-am împroșcat 
creierii pe perete. 

— Ţi-a zis cineva vreodată că ești un porc infect? face Bătrinul, 
privindu-l cu dispreţ. 

— Doar tu, rinjește Igor, executind o înălțare rusească din umeri 
foarte complicată. 

Porta se sprijină de ușa visteriei. Nasul său ascuţit atinge 
încuietoarea. 

— Nu-ţi pot lumina dacă stai acolo, protestează Comisarul. Mută 
fascicolul pe ochiul drept al lui Porta, care se uită în broască. 

— Fir-ar al dracului, strigă Porta, scuipind cu furie pe încuietoare, 
e o mîrșăvie să construiești ceva atît de sofisticat. Dacă toate zăvoarele 
ar fi ca ăsta, ia gindește-te câți ar rămîne șomeri. 

— Șomeri? întreabă uluit Curvarul, îngenunchind lingă el pen- 
tru a-l scuti pe Comisar să ţină lanterna. 

— Da, bineînţeles. Jefuitorii de bănci ar fi nevoiţi să se lase 
păgubași și poliția să-și închidă secțiile de drept comun. Am nevoie 
de-un burghiu cu vîrf de diamant care să treacă prin metalul ăsta 
nenorocit. 

— Poftim, spune Degerilă, întinzîndu-i un burghiu cu vârf vidia. 

— De data asta îi vin de hac șandramalei, spune Porta sumbru, 
și proptește burghiul în încuietoare. Scrișnește ca un motor de ferăs- 
trău circular, după care scapă, abia zgâriind niţel metalul. 

— Las' c-o scoţi tu la capăt. Ia-o ușurel, îl consolează Igor, bătîn- 
du-i pe umăr. 

Porta se smulge ca un cîine mîngîiat de o pisică. Vîră în orificiu 
un șperaclu îngust, dar se lasă repede păgubaș. 

— Drace, mormăie dezamăgit. Mă pricep la încuietori, dar por- 
căria asta-i ceva de groază. 

— Dacă vom fi înhățaţi, rînjește Gregor nepăsător, putem scrie o 
carte despre toată tărășenia. Ce ziceţi de titlul ăsta: Hoţi de aur în Siberia! 

— Vai, ce amuzant ești! șuieră Porta răutăcios. Mă faci să mor 
de ris. 

— Ce ar fi să încercăm cu acid? sugerează Comisarul. Avem aici 
o sticlă și-o seringă. 

— De ce nu? răspunde Porta. Golește în broască întreg conţi- 
nutul sticlei cu acid. 

Timp de zece minute, acidul bolborosește și fisîie. Cițiva stropi 
sar pe uniforma Comisarului, găurind-o instantaneu. Dar zăvorul nu 
pățește nimic. 

— Pișat de șobolan! face Porta, dîndu-i un șut sticlei de acid. 

— Ce-ar fi să folosim un ferăstrău? propune Degerilă. 

— Dacă ai nevoie de mișcare, se rățoiește Porta, n-ai decît să tai 
cît îți place. Dar în ce privește ușa asta, n-o să rezolvi nimic cu ferăstrăul. 

— E prea mare bătaie de cap să intri în nenorocita asta de vis- 
terie, explodează Micuţul, lovind cu sete ușa masivă. De ce nu ne dăm 
la o fabrică de cîrnaţi? E mult mai simplu! Cunosc cîțiva inși care din 
asta trăiesc! 

— Sînt cumva nehaliți? se miră Gregor. 

— Nici vorbă, răspunde Micuţul, rînjind și mai tare. Dau lovi- 
tura în ziua în care sclavii își umflă salariul. Pătrund ușurel în biroul 
de plăți, rad marafeţii și-o iau din loc. Simplu ca un pîrț. 

— Şi dacă lefurile se plătesc în cecuri? Cam așa se obișnuiește 
în ziua de azi, zimbește Porta acru. 

— Se duc la bancă și-i umflă de-acolo, ridică Micuţul din umeri. 

— Ia să încerci una ca asta, îi aruncă Porta. O să-ţi dai cu pumnii 
în cap tot restul vieții. 

Culege o unealtă de pe jos și meșterește ceva complicat la 
încuietoare. 

— Nu, exclamă, clătinînd din cap. Trebuie să găuresc din nou. 
Asta e ceea ce se cheamă o cutie cu surprize. 

— Ce surprize? face Bătriînul, uluit. Ce vrei să spui cu asta? 

— Surprize vasăzică, înţelegi că înăuntru sînt capcane, și astea 
trebuie evitate, răspunde Porta, ciocnind în ușă. Dacă fușeresc treaba, 
pe puţin zece drugi mari și urâţi de oțel o să țișnească și-o să zăvorască 

portița în așa fel încît nimeni pe lume n-ar mai deschide-o. Un singur 
om ar putea pătrunde pînă la aur, și ăla-i ticălosul care-a inventat 
drăcia asta. 

— De ce nu l-am adus și pe el cu noi? întreabă Micuţul, enervat, 
desfăcîndu-și brațele deznădăjduit. 

— Chiar dac-ar fi fost aici, tot nu ne-ar fi folosit, spune Porta. 
Cînd or ţișni drugii ăia de oţel, o să fie nevoie de-o mașină specială cu 
care să dărîmi peretele. Un rahat din ăsta cîntărește nu știu cîte tone, 
și cu așa ceva nu umbli de colo-colo la subsuoară. 

— Sună promițător, geme Comisarul. A trecut timpul! Băieţii cu 
cheile au nevoie de o nouă doză de gaz! Mișcaţi-vă fundurile. 

Să le dăm ce-a mai rămas? întreabă Degerilă din ușa pivniței. 
O să-i liniștească pe vecie? 

— E un fel uman de a muri, constată Comisarul. Oricui îi place 
un pui de somn strașnic! 

— Blestem! șuieră Porta, mușcîndu-și buzele. Apucă o sculă și 
mîna i se încleștează dureros pe ea. Drace! ocărăște din nou. Cunosc 
toate metodele cele mai avansate de violare a unei încuietori, și pe 
toate le-am încercat împreună cu Egon! Daţi încoa' chestia aia elec- 
tronică de ascultare! 

Își pune căștile la urechi cu aerul unui celebru chirurg care e 
pe cale să-i spintece stomacul unui pacient. Răsucește cu băgare de 
seamă discul cifrului, trăgînd cu urechea la zgomotul lamelelor. După 
o clipă cît o veșnicie, își smulge căștile de la urechi. 

— Vine cineva, spune Gregor, privind în lungul scărilor. 

— Am rigâit eu, face Porta. 

— Nu, vine cineva, murmură Comisarul. Ridică rapid Kalașni- 
kov-ul de la podea. 

— Tăceţi din gură, că nu pot gîndi! Dacă vine careva, împușcaţi-l! 
Am nevoie de liniște! spune Porta. 

— Și noi la fel, mîrîie Comisarul, despiedicîndu-și Kalașnikov-ul. 

— Poate că nu-i chiar cel mai potrivit lucru să-i împușcați de-a 
dreptul, e de părere Micuţul. Am auzit că pe reprezentanții locali ai 
Domnului e bine să-i întîmpini cu un zîmbet. 

— Şi cine-i Domnul în cazul ăsta? vrea să știe Degerilă. 

— Depinde unde te afli cînd zîmbești, rînjește Micuţul. Pe aici 
cred că-i nenea Iosif, nu? 

— Mă duc eu sus și stau de vorbă cu oaspeții noștri, spune Igor, 
cu un rînjet siberian! Aveţi grijă ce faceți pină mă-ntorc. 

— M-am hotărît! O să pocesc hărăbaia asta în fel și chip, spu- 
megă Porta. Și totul dintr-o singură lovitură. Nu las eu un rahat ca ăsta 
să-și bată joc de mine. 

— Corect! spune Comisarul. Și eu ce să fac? 

Porta îi aruncă o privire hazlie. 

— Bagă-ţi capul la cutie, îl previne, că se lasă cu cîntec. Fă niște 
cafea. O să-mi limpezească niţel gîndurile. 

— Să fiu sincer, am începui să mă satur de făgăduita noastră 
viață de huzur, face Barcelona cu îndoială în glas. Poate că nu-i chiar 
atît de minunat să fii stăpîn pe-o mică insulă de prin Haiti unde să 
poruncești doar tu și unde să poţi fi rege, împărat, mare duce, general 
sau ce-ţi mai poftește inima. 

— Bidoane de oxigen și-un arzător! cere brusc Porta. Flacăra 
șuieră și pe la urechi ne zboară scîntei. Dar Porta renunță curînd și la 
torță. Nu-i mai folositoare decît un cuţit știrb de bucătărie. 

Albert aduce tancul T-34 cu spatele și agaţă cablurile de remor- 
care de cele trei cîrlige ponosite de pe ușa visteriei. Sperăm s-o smulgă 
din țițini, dar nu plesnește decît un cablu și provoacă o mulțime de 
stricăciuni. 

Cînd încercăm din nou, de data asta cu cabluri răsucite în trei. 
Și cu zvicnete bruște ale tancului înapoi, toate cele trei cîrlige se des- 
prind de pe ușă. 

Ne așezăm deznădăjduiți și bem cafea. 

— Mie mi-ar fi ieșit mult mai bine cafeaua asta, mormăie Porta, 
adulmecînd zațul din cană. Nu trebuie s-o fac decît din balegă uscată! 
Se ridică, ia o legătură de încărcături cu dinamită și se apucă să le 
fixeze pe ușa masivă. 

— Crezi c-o să meargă? întreabă Comisarul, clipind nebunește 
din ochiul drept. 

— Dacă nu, face Porta, și dacă noi nu ne punem imediat la adă- 
post, vom fi morți dintr-o dată și nu va mai fi nevoie să ne spargem 
capul cu ușa asta nenorocită! 

Zgomotul exploziei e asurzitor; după ce se risipește fumul, ușa 
n-are decît o mare pată neagră în mijloc. 

— Ei bine, va trebui să fim și mai duri, scrișnește Porta, tre- 
murînd de furie. Daţi încoace supa!2l și încă niște încărcături! Asta ar 
trebui să pună ușa la odihnă veșnică, cu fundul în sus. 

Prima explozie a fost ca pocnetul unei pungi de hîrtie în com- 
paraţie cu cea de acum. 

Pivniţa arată ca un pepene spart. Ne săltăm peste pereţii surpaţi 
pentru a da de aur. Dar după ce praful se împrăștie, tușim și scuipăm 
înaintea ușii visteriei, care a rămas neclintită. 

— Așa ceva nu înghit! urlă Porta. Acum e-n joc onoarea mea! Le 
arăt eu cine-i un Obergefreiter, prin mila lui Dumnezeu! 

— Dă-i zot, fir-ar al dracului! spune Comisarul, scuipînd praf 
de cărămidă. Trebuie s-o ştergem de aici cât mai repede. Îl priveşte pe 
Porta cu ochiul său jucăuș și mai scuipă niște praf de cărămidă. 

— O să supraviețuim? întreabă vag Bătrînul, retrăgindu-se încet 
pe scări în sus. 

— Cred că da, răspunde Porta. N-o să fie cine știe ce bubuială. 
Lipește explozibil cu plastic pe fiecare centimetru pătrat al ușii. Micu- 
țul îl ajută, mușcînd detonatoarele cu dinţii. 

— Voi ăștilalți ar fi mai bine să dispăreţi din pivniță, ne atrage 
atenția Porta, după ce termină. S-ar putea să se năruie cîte ceva pe-aici! 

— Şi-n mine se năruie ceva, spune Comisarul, alergînd iute pe 
scări în sus. 

Așteptăm încordațţi, afară, în timp ce Porta isprăvește de minat 
ușa. Pe urmă se retrage încet din pivniță, cu cîte un fir în fiecare mînă. 

— Totul e-n regulă? se asigură el. Pentru că într-o clipă o să facă 
„bum-bum”! 

— Zdrobește odată porcăria aia! urlă Comisarul, căzind într-un 
genunchi. 

— Bine! mârîie Porta. Atinge capetele celor două fire. Explozia 
e de nedescris și resimţim din plin unda de șoc. 

Răzbate urlînd din pivniţă și ne azvirle peste terenul de adunare 
şi prin ușa corpului de gardă, din partea opusă. Încăperea e tixită de 
soldaţi adormiţi, iar după ce nimerim noi, de mobilier fărimat. 

[2] Nitroglicerină (jargon) (n. trad.) 

Durează o vreme pină să ne revenim. Cînd ne întoarcem în 
pivniță, Comisarul începe să plingă în fața ușii de oțel neatinse. 

— Tunul, exclamă Porta tăios, și se îndreaptă deja către Panther 
cu Micuţul pe urmele sale. 

— Oricum, nu s-ar spune că n-am ras tot ce se putea rade. Lovește 
în singura bucată de perete pe care suflul n-a smuls-o. 

Cu șenile zornăitoare, Pantherul se rostogolește prin curtea 
închisorii. Intră legănîndu-se în gura pivniţei, dărimînd în stînga și-n 
dreapta ziduri de cărămidă. 

Porta își ițește capul prin trapa conductorului. 

— Căutaţi să vă puneţi la fereală înainte de a începe eu cu bubu- 
iala. Ușa aia nu mai are mult de trăit.. 

Ţeava lungă a tunului coboară încet, cu un zumzăit înfundat. 
Și se îndreaptă către masiva ușă blindată. 

Ne astupăm urechile și așteptăm încordaţi zgomotul exploziei. 

Se aude un pocnet greu și, dintr-o dată, totul este colorat în 
TOȘu-sîngeriu. 

Ne uităm unul la altul și nu ne vine să ne credem ochilor. Am 
devenit niște picturi vii, suprarealiste. Micuţul încărcase cu o altă muni- 
ție, întocmai cum prevăzuse Bătrînul cîndva. A folosit un obuz marcator 
și totul e împroșcat cu vopsea roșie. 

— Beţiv antimilitar mizerabil! urlă Bătrînul. Încercînd să-și 
șteargă vopseaua de pe față. 

— Îl sugrum pe ticălosul ăla obraznic de social-democrat, tur- 
bează Comisarul, azvirlind cît colo o găleată boţită. 

— Ușurel, ușurel, face Micuţul, cu capul afară prin trapa late- 
rală. Oricui i se întîmplă să mai greșească! Fac eu rost de cîteva cutii 
cu diluant—și-o să arătați din nou ca niște semioameni. 

— Avem nevoie de uniforme noi, spune Degerilă, care mustește 
de vopsea roșie. O să fim arestați de cum ne va zări careva. Nimeni nu-i 
atât de roșu cum sîntem noi. Nici măcar în ţara asta. 

— Înapoi toată lumea! ne previne Porta, din turelă. Acum o 
ardem la mir. 

— Dar nu cu încă un marcator! strigă neliniștit Bătrînul. Unda de 
șoc de la obuzul perforant e îngrozitoare. Avem senzaţia că o gigantică 
mină fierbinte ne stringe tot trupul. Zgomotul asurzitor despică aerul. 

Cînd se risipește praful, obuzul pare să fi făcut niscaiva stricăciuni. În 
ușă a apărut o mică gaură. 

— Am dat-o gata! ţipă Porta încântat din trapa turelei, rînjind 
cu toată fața. Din gaură răzbate un fum albastru-cenușiu. 

— Ai reușit! strigă Gregor fericit. 

— Ce-i cu fumul ăla? întreabă Bătrînul speriat. 

Într-o clipă, peste pivniță coboară o liniște mormîntală. Privim 
cu toții fumul care iese prin orificiu. 

— Aurul poate să ardă? întreabă Albert, clipind din ochi de după 
masca de culoare roșie care-i acoperă fața tuciurie. 

Comisarul traversează încăperea din trei salturi lungi și se 
benoclează prin gaură. 

— Drace! Porcăria aia de obuz nemţesc a aprins un foc înăuntru! 
Repede! Aduceţi niște apă. 

În fugă, ne împiedicăm unii de alţii pe scări. 

— Foc! răcnește Micuţul. Apare ca o vijelie, cu un furtun și o 
scară pe care le-a găsit pe afară, rezemate de perete. 

În clipa în care Curvarul deschide robinetul, presiunea din 
furtun îl aruncă pe Micuţul înapoi de-a berbeleacul și jetul de apă ne 
proiectează pe toți spre marginile încăperii. 

Cu ţipete și urlete de răzbunare, punem în cele din urmă stăpi- 
nire pe furtun și îndreptăm jetul prin gaură. 

— Mai arde-i două obuze, poruncește Comisarul, mușcîndu-și 
buzele. 

Tunul de pe tanc trage de două ori succesiv. Pare că întreaga 
închisoare se va prăbuși în capul nostru. Pentru cîteva minute, nu mai 
auzim nimic și durerea ne străbate dintr-un capăt în altul. 

— Pun rămășag ca sîntem primii oameni din lume care au folo- 
sit un tanc drept șperaclu! spune Porta, cu un rîs scurt, în timp ce sare 
de pe turela Panther-ului. 

— Să intrăm și să aruncăm o privire asupra bunurilor, propune 
Comisarul, frecîndu-și mîinile. 

Ușa masivă stă căscată asemenea cojilor unei banane. Porta se 
oprește pentru a vedea mai bine. 

— Într-adevăr, murmură, e cu totul altfel! N-am mai văzut așa 
ceva! 

— Isuse și Marie! șoptește Micuţul, impresionat. Privește fascinat 
la mulțimea de lingouri de aur care-au fost împroșcate de pe rafturi. O 
să cumpăr întreaga lume și-o să dau șuturi în oricare fund îmi dorește 
inima, și nicicînd n-o să mai salut pe nimeni. 

— Mișcaţi-vă, îi zorește Comisarul. Gazul își va înceta în curînd 
efectul, și-o să vină o gloată de idioţi mahmuri, cuprinși de panică, care 
Or să se-apuce să pună întrebări tîmpite. Scoateţi Panther-ul și băgați 
camioanele cu spatele, ca să putem încărca și s-o ștergem! 

Bătrînul șade pe lada cu scule, supraveghind încărcarea cu o 
expresie ciudată pe chip. 

— Nu dai și tu o mînă de ajutor, face Porta întrebător. 

— Nu, i-o retează Bătrinul, cu o mutră de parcă i-ar mirosi ceva 
uriț, 

Toată lumea se oprește din lucru și-l privește pe Bătrînul care 
șade nepăsător, pufăind din pipa sa cu căpăcel de argint. 

— Ce-i cu tine? face Comisarul. Trebuie să recunoști că am reu- 
șit. Putea să fie un fiasco! 

— Eu nu mai sînt cu voi, spune Bătrînul, privindu-l supărat pe 
Comisai, și regret amarnic c-am făcut-o pînă acum! E o porcărie, asta 
e. Uite în ce hal am ajuns, omorînd în dreapta și-n stînga pentru aurul 
ăsta mizerabil. Faceţi ce vreţi, eu mă retrag. 

— O să ne vinzi cînd ne vom întoarce? întreabă Degerilă cu 
ochii mijiți. 

— Nu pricep felul tău murdar de a gîndi! scrișnește Bătrinul, 
disprețuitor. 

— Nuvrei nici un pic de aur? face Micuţul, practic. Te-ai gîndit 
cît scoţi pe-o bucată cînd va fi s-o vinzi? 

— Nu, i-o retează Bătrînul decis. În orice caz, nu cred că vreunul 
dintre voi va apuca să se distreze cu rahatul ăsta. 

— Rahat? rîde Barcelona forțat. Te-ai ţicnit. sintem oameni 
bogaţi. Într-o săptămînă de aici înainte ne putem demobiliza, și dacă-ţi 
dorești cel mai mare atelier de timplărie din lume, ţi-l poți cumpăra. 
Asta în caz că mai ai de gînd să te distrezi tăind scînduri. 

Porta adună praful de aur de pe lingourile boţite și-l pune în 
buzunar. 

— De ce faci asta? întreabă sec Gregor. 

— Intuiţie berlineză, zîmbește Porta vulpește. Cine știe, s-ar 
putea să ne sufle careva la noapte fundurile de sub noi și-ar fi bine să 
ai ceva prin buzunare pentru orice eventualitate. 

— Stop!vine un strigăt de avertisment din partea lui Barcelona. 
Camionul nu poate căra mai mult. 

— Ce păcat, face Micuţul, frustrat. Au mai rămas o mulțime de 
lingouri. Doar nu i le putem lăsa plocon lui Ivan Putorovici! Gîndul 
ăsta mă îmbolnăvește. 

— Băgați-le în tancuri! striga Comisarul, agitat. Timpul s-a scurs. 
Gazul nu mai are efect. În curînd vor fi aici cu toții, și n-o să le placă 
deloc ce-am făcut. 

De pe terenul de apel răsună două împușcături rapide. Igor 
coboară scările, rînjind. 

— Cițiva au făcut ochi prea devreme, lămurește el vîrindu-și 
Naganul în toc. 

— Pregătește-te să arunci în aer centrala de comunicaţii. Îi 
ordonă Comisarul lui Igor. În primul rînd nu trebuie să aibă nici un 
fel de posibilitate de comunicare cu cineva din afară pentru următoa- 
rele douășpe ore! Potrivește detonatoarele pentru treizeci de minute 
și înconjură totul cu canistre cu fosfor. O să ardă ca iasca și le va da 
strașnic de furcă. 

— Aici nimic nu va mai fi aruncat în aer, spune Bătrinul cu 
asprime, și nu va mai fi omorît nimeni! 

— Eu poruncesc, rage Comisarul, turbat de furie, și ce spun eu așa 
seva tace! Dă-i drumul, Igor! Ce prostovani naivi sînteți voi, nemții, la o 
adică! aruncă el în bătaie de joc, cu buzele răsfrinte în semn de dispreţ. 

— Gura! Rahat împuțţit de jidan sovietic! Închide gura! Îl apostro- 
fează Heide cu automatul pregătit. 

Comisarul îi smulge fulgerător arma din miîini și-l proiectează 
în perete. 

— Pe mine să nu mă faci rahat de jidan, mă lepădătură nazistă! 

Alb la faţă de furie, Heide smulge Naganul și-l îndreaptă spre 
Comisar. 

— Fii băiat bun, micuțule Moise, că te altoiește tăticu', rînjește 
Micuţul, pocnindu-l pe Heide peste mîna în care ţine pistolul. 

Heide zvicnește înainte ca un arc de oțel și pumnul său drept îl 
pocnește pe Micuţul în figură. Lovitura e atît de rapidă și de puternică 
încît Micuţul cade pe spate, cu răsuflarea tăiată. 

— M-ai lovit, Moise! latră el. O să te omor. 

Se încinge bătaia. Heide se năpustește cu un urlet turbat. Micu- 
țul e prea greoi pentru a scăpa de ploaia de lovituri care cad asupra lui. 
Un pumn ucigător îl trăsnește în timplă și se împleticește, clătinînd 
din cap ca un taur dus la tăiere. Muchia palmei lui Heide îl pocnește 
peste laringe și-l trimite la pămînt. Pe altul l-ar fi omorît. 

— De data asta te omor, șuieră Heide orbit de furie, pregătin- 
du-se să-l izbească pe uriaș în rinichi. 

Acum, Micuţul e turbat cu adevărat, și în starea asta e mai pri- 
mejdios decît o ladă plină cu dinamită. Se ridică în picioare, își șterge 
sîngele de pe față și scuipă cîțiva dinți sparți. Cu un zgomot ca de cranii 
zdrobite, își repede fruntea în figura lui Heide. 

— Uh! mormăie, și scuipă sînge în clipa în care pumnul lui Heide 
se îngroapă în șalele lui, tăindu-i respirația. Uh, icnește el încă o dată. 
Se întoarce pe jumătate și trintește o lovitură de karate în stomacul 
lui Heide. 

Acesta încearcă disperat să se arunce într-o parte, dar bocan- 
cul patruzeci și nouă al Micuţului i se repede în coapsă cu forța unui 
Stuka în picaj. Se frînge de mijloc și Micuţul își înfige cu un rînjet fericit 
pumnul uriaș în figura schimonosită de durere a celuilalt. Urmează 
pumnul drept, și Heide aterizează cu un zgomot ca al unei tone de 
monede căzînd dintr-un zgârie-nori. 

— Mama mia! Ce mai pumn! exclamă Porta, care șade pe un 
morman de lingouri de aur și savurează încăierarea. 

Sîntem cu toţii acaparaţi de bătaie. Strigăm la ei în chip de 
încurajare și le dăm sfaturi prețioase. 

Cu fața șiroind de sînge. Heide încearcă un atac care, conform 
tuturor specialiștilor într-ale boxului, e sinucigaș. Pumni de fier. Unul 
după celălalt, trosnesc în mutra tăbăcită a Micuţului ce seamănă cu 
o strachină de carne tocată, mustind de sînge. Micuţul înghite totul 
cu indiferența unei stînci, fără ca măcar să se ferească din calea pum- 
nilor necruţători. Nu-ţi mai poţi da seama de unde țîșnește sîngele. îi 
curge din toată faţa. 

— Arde-i la fudulii! strigă Porta amabil. 

— Ciomăgește-l pe șobolanul rîios cu svastică! urlă Igor furios, 
boxînd în aer. 

— Smulge-i capul! ţipă Comisarul. Omoară-l pe nazistul ăla 
împuțit! 

Nu încape îndoială de partea cui se află asistența ruso-germană. 

Micuţul se retrage spre pivniţă. Kostia micul siberian cu ochi 
teșiți și cu căciula căzăcească de blană, deschide ușa. Întreaga închi- 
soare pare a se cutremura în clipa în care Micuţul cade de-a-ndăratelea 
pe scări, prin trapa care duce la centrala termică. Nu mai zărim din el 
decît bocancii săi patruzeci și nouă agățaţi de marginea trapei. Restul e 
suspendat deasupra ţevilor cu apă clocotită care au fost rupte de explozii. 

Heide sloboade un urlet de victorie și se aruncă ucigător asupra 
Micuţului, care încearcă cu disperare să se elibereze din trapă. Kostia 
și Porta îl ajută, scoțîndu-i bocancii. Cu un salt spectaculos e din nou 
în picioare. 

Pentru o clipă, cei doi bătăuși setoși de sînge se pindesc reciproc. 
Heide, boxerul, se mișcă neîncetat, folosindu-și stînga. Nu e nici un 
secret că are o stîngă de care se teme toată lumea. A învăţat să se folo- 
sească de ea la fel ca profesioniștii. Fiecare pumn e zdrobitor și extrem 
de precis. E un temut boxer al regimentului și a cîștigat nenumărate 
meciuri. Oricine în afară de Micuţul ar fi fost mort de mult. Heide e 
ferm hotărît să-l ucidă. Această bătaie reprezintă punctul culminant 
al unor ani întregi de ură. 

Micuţul dă un răget ca al unui elan în perioada de împerechere 
și-și rotește sălbatic brațele, dar fără ca vreunul din pumni să-și atingă 
ținta. Nici nu-i trece prin cap să se apere. O grindină de izbituri dure 
îl face pentru o clipă să se clatine. Mai scuipă cîțiva dinţi sparți. Gura 
îi seamănă cu o roșie storcită. 

Heide plasează două lovituri de karate în trupul Micuţului. Spec- 
tatorii huiduie în semn de protest. Cînd Micuţul reușește aceeași figură, 
ovaționează și bat frenetic din palme, simțind că totul merge strună. 

În curînd, Micuţul cade într-un genunchi. Heide îl pocneșşte 
imediat cu piciorul în figură, cu un sunet ca al unor ouă care se sparg. 

Acum Micuţul e smintit de furie. Cu un urlet sălbatic, se ridică 
în picioare și-i trintește lui Heide o dreaptă în timplă care-l proiectează 

ca pe un titirez. Îi mai plasează o serie de lovituri, dar de data asta în 
coaste. Cu sîngele curgîndu-i gîrlă pe față și cu amîndoi ochii acoperiţi, 
se repede asemenea unui taur turbat pentru a zdrobi mutra nazistului. 

Heide eschivează însă la iuțeală și trimite o stîngă în fața însîn- 
gerată a Micuţului. Sare imediat în lături, evitind o lovitură ucigătoare 
în vintre, care, dacă și-ar fi nimerit ţinta, i-ar fi strivit nu doar testicu- 
lele, ci și bazinul. 

Heide rinjește diabolic și începe să-i tăbăcească Micuţului mutra 
devastată cu stînga lui ca un mai. 

— Trebuie să-i oprim, face Bătrinul cu îngrijorare. La dracu, 
golanul ăla din Hamburg e-un bătăuș de mîna a șaptea. Habar n-are 
să boxeze. Porcul de nazist o să-l ucidă. E ca o pisică care se joacă cu 
șoarecele. 

— Matahala idioată nici nu știe să se apere! afirmă Gregor, clă- 
tinînd disprețuitor din cap. 

— Opriţi-i! repetă Bătrinul. Asta-i omor cu sînge rece. 

— Va trebui să-l împuști pe Heide ca să-i desparţi, spune Porta, 
acceptind un Caporal de la Legionar. 

Pumnii lui Heide lucrează ca niște pistoane și de fiecare dată 
cînd aterizează în figura Micuţului, sună ca mașina unui măcelar care 
toacă o porție de carne. 

Micuţul continuă să lovească și el. Dar fără efect. 

Heide ţopăie în jurul lui fulgerîndu-i din cînd în cînd fața cu 
stinga, sigur pe victorie. 

Micuţul sloboade un răget răsunător și se repede înainte ca un 
taur în arenă. 

Atacul îl determină pe Heide să eschiveze cu măiestrie și să 
accepte cîteva lovituri ușoare. Se ferește și fentează, perfect stăpin pe 
el. Face un pas înainte și împușcă o stingă care-l oprește pe Micuţul 
de parcă s-ar fi izbit de un perete. Răgetul său animalic se transformă 
într-un icnet sugrumat în clipa în care rămîne fără suflu. Se oprește 
dezorientat și-și șterge sîngele din ochi, încercînd să-l dibuie pe Heide, 
care țopăie pe virfuri în jurul lui. De fiecare dată cînd Micuţul își aruncă 
pumnul lui ca o ghioagă spre Heide, acesta e în afara razei de acțiune. 
Micuţul clatină din capul său desfigurat, încercînd să și-l limpezească. 
Urechea stingă îi atîrnă pe ceafă, pe jumătate smulsă. 

— Porc nazist laș! mîriie el furios, lovind de-a-ndăratelea ca un 
cal. 

Heide vede cum i se ivește șansa. Două lovituri cumplite, un 
șut, și Micuţul se împleticește pe podeaua de beton ca un muribund, 
cu sîngele țișnindu-i din nas și din gură. 

Heide se îndreaptă spre perete, frecîndu-și mîinile cu dispreţ, 
de parc-ar fi mînuit ceva murdar. 

— Gunoi de măcelărie! șuieră, mergînd la cișmea să-și clătească 
sîngele de pe faţă. 

Micuţul, care zace la podea încercînd cu disperare să-și reca- 
pete suflul, își înălță capul însîngerat și privește în jur. Arată ca un urs 
grizzly trezit prea devreme din hibernare, și e tot atît de furios. 

Murmurul spectatorilor se stinge. Tăcerea bruscă îl previne pe 
Heide, care s-a apucat să se pieptene. Se răsucește și abia apucă să se 
ferească de pumnul uriaș al Micuţului care se repede spre el într-un 
croșeu. Dacă l-ar fi nimerit, cu siguranţă că i-ar fi smuls capul. 

Heide continuă cu o serie de lovituri profesioniste la corp. 

Plămînii Micuţului gem după aer, dar Heide e pe fază, izbindu-l 
în plex. Are senzaţia că i-a fost zdrobit stomacul și plămânii se dilată 
în gol. 

În ochii lui Heide sticlește ura. sîntem siguri că de data asta nu 
se va opri pînă ce Micuţul nu va fi mort. 

— Mititel Moise al lui Adolf, gîjiie Micuţul, cu un rînjet oribil, 
învârtindu-și braţele! Îi repede lui Heide un pumn în bărbie cu atita 
forță încît îl ridică de la podea și-l proiectează între niște rasteluri. 
Pistoale-mitralieră se prăvălesc peste el zornăind. Micuţul se năpus- 
tește înainte și nimerește drept în ţeava unui automat pe care Heide 
îl ţine în mîinile întinse. Se mișcă atît de repede încît e de mirare că 
țeava armei nu l-a străpuns dintr-un capăt în altul. Sloboade un țipăt 
ascuțit și cade în genunchi cu mîinile lipite de burtă. 

Cu un rînjet dement, Heide dă să-l pocnească cu automatul, dar 
Micuţul reușește să se ferească, astfel încît patul armei îl șterge ușor. 
Se rostogolește pe podea și se ridică din nou în picioare. Între timp, a 
pus și el mîna pe un automat și acum cei doi se năpustesc unul asupra 
celuilalt cu paturile armelor. Și aici Heide e mai iute. Micuţul rămîne 

greoiul bătăuș de cartier care n-are habar de nițică tehnică. Pentru ceea 
ce Heide judecă într-o fracțiune de secundă, Micuţului îi trebuie un 
ceas. De fiecare dată cînd Micuţul crede că l-a dat gata pe Heide și se 
repede să-l pocnească, patul automatului lovește altceva. Igor cade la 
pământ ca trăsnit, cu sîngele șiroindu-i pe fața vopsită în roșu. 

Heide ajunge în spatele Micuţului, care stă și se holbează cum 
zace fără cunoștință Igor, pe care-l consideră prieten. 

— Îmi pare rău, îngaimă el, trăgîndu-și cu regret nasul. 

Înapoia lui, Heide ochește cu grijă și-i repede patul automatului 
în ceafă. Cade cu fața înainte ca un arbore doborit, cu braţele desfăcute 
ca un om crucificat. 

Bătrînul se apleacă îngrijorat deasupra lui, cercetîndu-i pulsul. 

— Chemați medicul! poruncește el tăios. 

— Medic? hohotește Comisarul. Unde naiba te crezi? Ești la 
pușcăria Vladimir cu regim special, măi omule. Pe aici medicii nu fac 
decît să confirme decesul, și chiar dac-ar fi vreunul, pe-ăla l-a tîmpit 
gazul pentru următoarele patruzeci și opt de ore! Acum s-o ștergem! 
Şi cît mai iute! Se întoarce spre Igor și tușește un ordin într-un straniu 
dialect rusesc. 

Cînd ajungem la cîțiva kilometri de închisoare, un fulger orbitor 
luminează cerul și auzim tunetul prelung al unei explozii. 

— Nemernicii au aruncat în aer pușcăria! scrîșnește Bătrinul 
cu obidă. 

— Şi ce-i cu asta? sîntem la război, nu-i așa? observă Porta sec. Și 
nu numai că-i ilegal, dar e de datoria noastră să-i lichidăm pe tipii din 
tabăra adversă. Igor n-a aruncat în aer decît centrala de comunicaţii! 
Și dacă a sărit în aer și comandantul, nimeni n-o să plingă! 

Bătrînul mârîie îmbufnat. 

Ceva mai tîrziu, ne lasă diferenţialul unuia dintre camioane. 
Dăm vina unul pe altul și al treilea război mondial e cât pe ce să înceapă 
pe loc. 

În cele din urmă, Porta trânteşte sculele şi refuză să mai repare 
vreo stricăciune. 

— Eu sînt conductor de tanc, ţipă el furios. Conform Regula- 
mentului, n-am voie să repar nimic. Inginerii mecanici sînt cei care 

trebuie să se ocupe de așa ceva. Formațţi de trei ori zero și chemați-i 
pe cei de la ADAD. 

— Şi eu sînt conductor de tanc, latră Kostia, cu un licăr în ochii 
săi teșiți și negri. Nici eu nu mai repar nimic! 

— Hai să te fac un barbut, propune Porta, cățărindu-se în burta 
Panther-ului. 

— De ce nu? rînjește Kostia, urmîndu-l. 

— Așa ceva nu admit! strigă Bătrinul. Am spus că nu vreau să 
am nimic de-a face cu jaful vostru, dar sînt în continuare comandantul 
nemernicilor din plutonul 2. Afară cu tine, Porta, și dă-i zor cu dife- 
rențialul! E un ordin. 

Singurul răspuns pe care-l capătă Bătrinul e trintitul trapei, 
care se închide și e zăvorîtă pe dinăuntru. 

Cu o ploaie de înjurături și de blesteme, Gregor și Degerilă se 
strecoară sub camionul paradit, dar după un timp renunţă, clătinînd 
din cap. 

— S-a terminat, spune Degerilă, e o epavă totală. Știau ei, yan- 
keii, ce fac, trimițindu-ne plocon rablele astea de Studebaker! Rahat 
capitalist! spurcă el, lovind cu sete în pneurile groase. 

— Ce naiba se aude? întreabă Comisarul, trăgînd încordat cu 
urechea. 

— O Cioară, exclamă Curvarul neliniștit, privind spre cerul 
întunecat. 

Ca la comandă, apare dintre nori un biplan hodorogit de recu- 
noaștere și se rotește la mică distanță deasupra noastră. Apoi dispare 
din nou în perdeaua de nori. 

— Dacă pe noi ne caută, atunci ne-au dibuit, observă neliniștit 
Bătrinul. 

— Nu despre noi e vorba, face Comisarul dus pe gînduri. Am 
risipit eu niște echipament și ceva arme nemţești prin închisoare, și 
Kiibel-ul cu radiatorul sfărîmat l-am lăsat afară! Așa că nu vînează rus- 
naci. Sînt în căutarea unui comando german Brandenburg? 


[3] Comandourile Brandenburg erau trupe germane de elită, formate în 
marea lor majoritate din soldaţi ai unităților disciplinare și deținuți de 
drept comun, trimise în cele mai crincene misiuni de luptă din spatele 
liniilor inamice, cu șanse minime de izbindă și supraviețuire. (n. trad.) 

Camionul obosit e remorcat de un T-34. 

— Las' că facem noi rost de alt camion, făgăduiește Comisa- 
rul, încrezător. Dar pînă atunci va trebui să remorcăm rahatul ăsta 
americănesc. 

După șase zile de la plecarea noastră din închisoarea Vladimir, 
oprim într-un sat pustiu și uitat de lume, pentru a face reparaţiile 
necesare la două vehicule. Radiatoarele lor sînt atât de încinse încît e 
de mirare cum de n-au plesnit pînă acum. 

După ce s-au efectuat reparaţiile, ne așternem pe jucat cărți 
cu primarul satului și cu șeful local al OGPU, un om care s-a băgat în 
viltoarea politică în urmă cu douăzeci de ani. O vreme, jucăm în tăcere, 
pînă cînd Degerilă îl învinuiește pe primar că trișează. Văzînd că acesta 
îi tot dă înainte cu acuzaţiile, primarul se oțărăște și-l ameninţă că-i 
taie urechile dacă nu încetează cu astfel de prostii. 

— Fie ca Dumnezeu să te procopsească pe tine, cîine mîrșav, 
cu chinurile și tortura unei morţi lente, îi șuieră Degerilă primarului. 
Acesta pălește, dar continuă să trișeze. 

Dintr-o dată se stinge lumina și, în vreme ce primarul se duce 
să vadă ce s-a întîmplat, Degerilă mătură banii de pe masă și-o șterge 
la bucătărie. 

După ce siguranța a fost schimbată și lumina obosită cade din 
nou pe masă, primarul descoperă că i-au dispărut câștigurile. Dă un 
țipăt ascuţit și caută sub masă, în speranța deșartă că banii ar fi putut 
cădea pe jos. Bineînţeles că nu e cazul. 

— Și mai zici că ești răspunzător de păstrarea ordinii și legali- 
tății în regiunea asta, îi strigă el acuzator șefului OGPU, începînd încet 
să-și dea seama că a fost jefuit. Lovi-te-ar Necuratul cu mii de molime, 
plăgi și cancere, și mai fie ca nenorocirile să nu se abată doar asupra 
ta, ci și asupra copiilor tăi, și a copiilor copiilor tăi pînă la a doișpea 
generație, dacă nu-mi afli banii. 

— După ce vom fi terminat războiul ăsta mizerabil, se încruntă 
Barcelona, nu vreau să mai văd zăpadă în viața mea. Doamne, cît pot să 
urăsc zăpada! Ori încotro întorci privirea, nu vezi decît alb în fața ochi- 
lor. Singura șansă să vezi nițică culoare e să-ți privești curul în oglindă! 

— Cu ce te ocupai înainte de a deveni soldat? îl întreabă Kostia 
pe Porta. 

— Oho, cu o mulţime de lucruri, răspunde Porta. Îi ciomăgeam 
pe dragii mamei din Dahlem și le regulam fetele; îl mai trăgeam în 
piept din cînd în cînd pe cîte un țărănoi care venea la Berlin să vadă 
și el cum e să te dai cu tramvaiul. Aveam o slujbă de livrant pentru 
zarzavagiul de pe Bornholmerstrasse și pe urmă hălăduiam prin lume 
călare pe o bicicletă pentru marfă plină cu cocs. Măsurăm cocsul cu un 
butoiaș de lemn. Cinci litri costau nouăzeci și cinci de pfenigi. Fiecare 
cămin cumpăra cîte o măsură și-i ajungea să încălzească dugheana 
toată noaptea. 

— Pe dracu! exclamă Kostia, uluit. Auzisem dintotdeauna că voi 
nemții aţi fi mari bancheri, atît de bogaţi încît mîncaţi banii pe pîine! 

— Nu da crezare la tot ce-ţi trece pe la ureche, îl povăţuiește 
Porta, condescendent. În Moabitt eram atât de sărăntoci încât speriam 
și fundurile halbelor de bere cînd treceam pe lîngă o crîșmă! 

— Și noi am fost săraci, mărturisește Igor. Eu spoiam case și 
scoteam cît să pot face faţă. O votcă mică duminica, cel mult, și chiar 
dacă în Uniunea Sovietică e interzis să fii sărac, noi tot săraci eram. 
Dar mai apoi am început să mă căpătuiesc, și-aș fi ajuns de-a dreptul 
bogat dacă voi, nemți puturoși, aţi fi rămas unde vă e locul. Frate-miu 
mai mic și cu mine am avut o idee strașnică. Începusem să pieptănăm 
marfa care intra pe piața de carne și ce prăduiam vindeam la negru. 

— Și cum făceaţi, dădeaţi vaci la stînga? se interesează Micuţul. 
Asta nu-i treabă. Știu ce spun, pentru că eu și cu David al jidanului am 
șterpelit odată o creatură din asta. Ne-am ales toți trei cu o vizită la 
Nass pe Davidstation. De atunci ăia nu mai arestează vaci. Au urcat-o 
pe ființa aia amărită pînă în biroul lui Nass, la etajul întâi, și n-au mai 
putut-o cobori. Au fost nevoiţi s-o coboare cu macaraua, dar n-a vrut 
să iasă pe fereastră, așa c-au trebuit să facă o gaură în perete pentru 
lăptăria ambulantă. Dar au făcut-o prea mică și, pînă să apuce ei s-o 
termine, vaca s-a speriat atât de tare încît s-a bălegat pe Nass și pe toți 
detectivii lui! 

— Nu, noi nu operam cu bovine vii, explică Igor cu un zîmbet 
șiret. Noi îi pindeam pe ăi care veneau călare pe ţoacle să ia carne. Cînd 
intrau dimineaţa să se încălzească niţel cu o votculiță mică, își lăsau 
bicicletele afară, iar noi le umflam cu carne cu tot. Cîteodată încercau 
să se ia după noi, dar nu ne-au prins niciodată. 

— Și frate-tu mai mic s-a băgat în OGPU? vrea să știe Porta, 
curios. 

— Nu, l-au halit leii. 

— L-au halit leii? exclamă Porta, uluit. Cum se poate? N-am 
întîlnit pe nimeni pînă acum care să fi fost mîncat de lei! 

— Păi uite cum a fost, oftează Igor cu tristeţe. Niciodată nu plă- 
team ca să intrăm la Grădina Zoologică, săream pirleazul. Cîteodată, 
firește, o mai dădeam în bară și nimeream la leii de mare sau la urșşii 
polari. Totuși, am scăpat de fiecare dată. Urșii polari, cel puţin, erau 
atît de surprinși cînd apăream de după zid, încît nu le trecea prin cap 
să ne pape decît după ce ne luam tălpășița. După o vreme, cunoșteam 
binișor toate animalele. Și ele ne știau pe noi. Numai îngrijitorii nu 
ne puteau înghiți. 

Ei, și o dată, după vreo cîteva zile în care nu mîncaserăm mai 
nimic, stăteam noi așa și priveam cum își primeau felinele masa de 
seară. 

Prislea ședea în fața cuștii leilor, urmărindu-i pe îngrijitori cum 
le puneau înainte hălci mari de carne. Cînd îngrijitorul ieși pentru o 
clipă, frate-miu se strecură în cușcă și înșfăcă o ciozvârtă cât toate zilele 
de sub nasul unui leu bătrîn mîncat de molii. Ăsta, cînd a văzut carnea 
dispărînd, a slobozit un răget sălbatic și l-a altoit cu laba. I-a lipit o 
asemenea carabă încît a zburat pînă în colțul opus al cuștii și a aterizat 
pe alt leu care tocmai își făcea siesta. Se porni tărăboiul. Alergau prin 
cușcă, dîndu-i ocol ca la Zidul Morţii. Toată grămada pe urmele lui 
Prislea. Ce mai tărăboi! Cînd au apărut în cele din urmă îngrijitorii, nu 
mai rămăsese mare brînză din el. Leii ăia lacomi îl haliseră în întregime! 

Kostia ne povestește că el a fost dintotdeauna un vînător de 
capete și a înhățat o mulțime de prizonieri care evadaseră de la Kolima. 

— Iakeiriil“] ne dădeau întotdeauna de știre cînd cineva sărea 
palanul. În schimbul informaţiei căpătau zece ruble. Răsplata noas- 
tră pentru fiecare suflet prins și predat era de o sută de ruble. Eram 
miloși. Niciodată nu torturam vreun prizonier. Îl împușcam în somn, 
ca să nu apuce să încerce frica morţii. Cea mai bună perioadă era iarna. 
Puteam aduna cadavrele și le stivuiam pînă umpleam cu ele o sanie. 


[4] Băștinași din ținuturile tibetane și din Tartaria, păstori ai turmelor de 
iaci. (n. trad.) 

Vara trebuia să le predăm înainte de a putrezi și de a nu mai putea fi 
identificate. Hoiturile nu ni se plăteau decît după ce erau identificate 
la lagărul central, și era riscant să vii cu un cadavru putred de care 
nimeni nu voia să știe. Unii au fost spînzuraţi pentru crimă neeluci- 
dată. În felul ăsta poliţia îi ștergea de pe listă și avea mai puţină bătaie 
de cap cu procentul de cazuri nerezolvate. 

— Ptiu, drace! ţipa Gregor, scuipînd ca și cum ar vrea să scape 
de un gust neplăcut. Cu ce adunătură am intrat în cîrdășie! 

— Dar ăia pe care-i înhățam noi erau niște paraziți pe spinarea 
comunității, se apără Kostia. 

— Trebuie să fii siberian ca să judeci în felul ăsta, explică miîriind 
Comisarul, și-i aruncă lui Kostia o căutătură rea. Monștrii ăștia cu ochi 
teșiți au venit pe lume prin găoaza Satanei. 

Kostia ride prelung și sonor și nu se simte cîtuși de puțin insultat. 

— Ninge ca-n Ziua de Apoi, spune Barcelona, privind pe geam. 
N-o să ajungem mai departe. Troienele de colo au zece metri. 

— O să fac eu rost de un plug pentru zăpadă, promite Comisarul, 
înfofolindu-se în mantaua sa lungă de blană. Își așază Kalașnikov-ul 
de-a curmezișul pieptului și-i face semn lui Kostia, care-l urmează cu 
un rînjet siberian. 

— Plug pentru zăpadă! scuipă Heide, care șade lîngă sobă, făcînd 
pe ofensatul. 

— Nu e vorba de-un plug pentru zăpadă obișnuit, spune Cur- 
varul. Voia să zică „mincător de zăpadă”. 

— N-am auzit în viața mea, face Porta, amestecînd cărțile cu 
abilitate. Ce-i aia? 

— E-o mașină care înghite tone de zăpadă pe minut, explică 
pe larg Curvarul. Dacă dai drumul cîtorva la Polul Nord, în curînd va 
dispărea și nu vom mai auzi de el! 

— Şi-o să dibuie el o asemenea drăcie în văgăuna asta? spune 
Porta, tăvălindu-se de rîs. Ce optimist nerod! 

— E un comisar cu trei stele! zice Curvarul, și consideră că altă 
explicaţie e de prisos. 

După o vreme, Comisarul și Kostia revin. 
— Pregătiţi-vă, îi anunţă Comisarul sec. Plugul pentru zăpadă 

a sosit și trebuie să ne ţinem aproape de el. Mai întîi tancurile T-34, 
apoi Panther-ul! 

— Ia spune-—Porta îi sufla fumul în ochi—de ce mă trimiţi în 
coadă tot timpul? N-ai încredere în mine? 

Comisarul sloboade un hohot nesfârșit. 

— Eşti un tip al dracului de amuzant, spune el printre hohote. 
Oricine care se încrede în tine ar trebui virît într-o celulă capitonată! 
Doar n-o să vii să-mi spui că nu ţi-a trecut prin cap să ne tragi clapa 
la toți! 

— Mă rog, omului îi trec prin cap o grămadă de chestii, zîm- 
bește Porta forțat. 

Plugul e o mașină imensă care „mănîncă” într-adevăr zăpadă, 
așa cum ne-a spus Curvarul. Nicicînd n-am întîlnit ceva asemănător. 
Cînd se pune pe treabă, pînă și cel mai înalt troian dispare în cîteva 
minute. Însă de îndată ce-am trecut, alți munţi de zăpadă apar în urma 
noastră, făcînd drumul absolut impracticabil. 

— Ne ferește de eventualii urmăritori, rînjește Comisarul cu 
satisfacţie. Ăsta era singurul plug din comună. Dacă mai e vreun ama- 
tor, va fi nevoit să și-l ia din Irgorsk, și într-acolo ne îndreptăm noi! 

— Isteţ, isteț! recunoaște Porta. E limpede ca lumina zilei că 
vom ajunge acăsică, unde-i cald și bine! 

Un milițian strigă la noi. La trecerea prin Irgorsk, Comisarul îl 
trimite la plimbare într-o manieră pe care nu și-o pot permite decît 
cei care deţin o funcție importantă. 

— S-a speriat de mutrele noastre roșii, rinjește Porta, exaltat. 

Un șir întreg de faruri își trimit fasciculele de lumină în noaptea 
smolită. Se încrucișează și alunecă neliniștite peste norii întunecațţi. 

— Ce naiba? exclamă Porta uluit. Un raid aerian? Cui dracu i-ar 
trece prin cap să bombardeze un loc ca ăsta? Trebuie să fie vreo greșeală! 

Aerul e tulburat de vuietul unei explozii. 

— Și-asta tot greșeală zici că e? face Gregor. Mie mi se pare aievea. 

Se înalță o coloană imensă de foc care aruncă asupra întregului 
orășel o mare de scîntei albe încinse. Deasupra acoperișurilor dansează 
nebunește milioane de flăcări. Pe străzi curge plumb topit care intră 
șuierînd și bolborosind în zăpadă. Grinzile clădirilor impunătoare încep 

să se fringă, trosnind și împroșcînd așchii în jur. Capete de balauri 
sculptate în granit se prăvălesc de la înălțime, zdrobind totul în cale. 
Un cap de granit cu o limbă lungă atirnîndu-i din gură sosește de-a 
berbeleacul pe stradă și se oprește cu un pocnet în șenilele Panther-ului. 
O mașină de pompieri demodată, cu cauciucuri pline, se fringe sub 
ploaia de cărămizi. Pompierii, aflaţi de ambele părți, nici nu bagă de 
seamă ce se-ntimplă. 

Ne holbăm fascinaţi la un zid de beton. Clădirea se umflă ca 
un balon, sărind încet în aer. Uriașul acoperiș plat se prăbușește în 
măruntaiele casei, care nu mai e decît o vilvătaie. Scînteile zboară la 
sute de metri prin aer; grinzi de oţel se încovoaie de parcă ar fi din 
cauciuc moale. 

Două fete cu părul și hainele în flăcări apar pe stradă, ţipind. 
Un pompier ațintește furtunul asupra lor. Sînt azvârlite înapoi și rămîn 
lipite de asfaltul clocotitor. 

— Daţi-i zor! La dracu' s-o ștergem de aici, ţipă isteric Bătrinul. 
Asta ne mai lipsea! Să fim omoriîţi de aviația noastră. 

Un container plin cu obuze incendiare cade lingă noi. Fosforul 
împroșcă tancurile, care încep să ardă. Vopseaua ia foc și bolborosește 
pe marginea vehiculelor. 

— N-o atingeţi! ne previne Bătrînul, prin staţia radio. Nu se 
stinge decît singură. 

O cotim pe un bulevard larg și zărim un șir de cadavre zăcînd 
la intrarea într-o pivniță. Au ars pînă cînd au ajuns de mărimea unor 
păpuși și sînt contorsionate în poziții ciudate, ca orice cadavru ars. 

Un general de infanterie cu mantia fluturîndu-i pe umeri urlă 
niște comenzi și ne amenință turbat văzînd că nu-l băgăm în seamă. 

— Iob tvoiu mati! rînjește Igor sinistru. Lasă-l să ardă! Soldaţii 
amăriîți n-au la ce se aștepta din partea generalilor bogați. 

Generalul aleargă în urma noastră, urlind și gesticulind. Se 
oprește și sare în lături pentru a nu fi strivit de T-34 al lui Kostia, care 
se apropie cu viteză maximă. Cade într-o băltoacă imensă. Cînd se ridică 
din nou, cizmele îi ard. Pe fundul bălții se află fosfor, care se aprinde 
de îndată ce intră în contact cu aerul. Își freacă disperat cizmele de 
ciment. Se vede treaba că e pentru prima dată cînd are de-a face cu 
fosforul. Altfel și-ar fi scos neîntîrziat cizmele. Acum nu face decît să 

întindă fosforul și să-l facă să ardă și mai vehement. Se împiedică și 
cade pe spate în baltă. Se tirăște afară cuprins de panică și de disperare. 
Flăcărui albastre îi dansează pe spate. Mantaua i se aprinde rapid. În 
cîteva minute zace în stradă ca un morman de zdrenţe în flăcări. 

— Fosforul îi vine de hac oricui, murmură Porta, privind grămă- 
joara arsă care odinioară fusese un general. Am auzit că s-au apucat 
să-l folosească și în iad. E mai practic. Decât demodatul cărbune. 

Un Stuka e lovit și explodează într-o minge de foc. Schije și bucăți 
încinse de metal cad ca. Grindina și răpăie pe acoperișul tancurilor. 

Tunurile antiaeriene bubuie. Ori încotro privești, explodează 
cîte ceva. E ca și cum o umbrelă albastru-roșu-gălbuie de foc s-ar fi 
deschis deasupra orașului. 

Cîţiva pompieri mai virstnici, dotați cu o mașină învechită, 
lucrează ca apucaţi la manetele pompei. Nu iese cine știe cîtă apă, 
însă ei continuă să pompeze. 

Ceva mai încolo, un bărbat corpolent într-o uniformă verde se 
holbează încremenit de uimire la braţul său. Învăluit în flăcări albăs- 
trui, arde și bolborosește. A avut nechibzuința să mînuiască un obuz 
incendiar. 

În jurul lui aleargă oameni înspăimântați. Se ţin departe de el. 
Nimeni nu-i sare în ajutor. Un atac aerian masiv îi fac pe toți insensibili. 
Au destul de furcă îngrijindu-se de ei și de rudele apropiate. 

Urletul infernal al bombardierelor în picaj îţi sfișie nervii. Oame- 
nii sînt cuprinși de panică și aleargă de colo-colo ca orătăniile îngrozite. 

— Nu-i rea ideea de a pune sirene pe Stuka, spune Porta, aco- 
perindu-și urechile cu palmele. Urletul ăla ar putea face un miel să ia 
parte la o cursă de obstacole! 

În curînd, întregul oraș devine un infern de nedescris. Marile 
aparate Heinkel își lansează bombele brizante în marea de flăcări. 

Un camion greu e azvirlit în aer. Soldaţii cad ca niște confetti 
și, cîteva clipe mai tîrziu, ard cu toţii pe asfaltul topit. 

Arme automate încep să se declanșeze singure. Gloanţe ricoșează 
în toate direcţiile, ca orezul aruncat peste tinerii însurăţei. 

Pe marele bulevard din cartierul select al orașului, drumul e 
blocat de două ambulanţe în flăcări. Din ele atîrnă tărgi pe care ard 
corpuri de nerecunoscut, într-o învălmășeală de obiecte carbonizate. 


303 


COMISARUL 


Porta intră în panică în clipa în care se năruie o clădire uriașă 
de beton. Pereţii exteriori se prăbușesc de-a curmezișul bulevardului, 
blocînd trecerea. În același timp, în spatele nostru, strada se cufundă 
într-o mare drăcească de fosfor în flăcări, datorită valului de oxigen. 

Din radio răsună comenzi confuze. 

— Opriţi porcăria aia de aparat! șuieră disperat Bătriînul. Scoate 
mufa din staţie și difuzorul amuţește. Haide, Porta! Ușurel, înapoi! Liniș- 
tește-te și fă întocmai cum spun eu! Dacă ne apucăm să ne rotim în 
cerc, s-a zis cu noi! 

În cele din urmă, Porta pune în mișcare tancul greu şi dă înapoi, 
pătrunzînd drept printr-o brutărie. Peste tot zboară rafturi de sticlă, 
pîine și pungi de hîrtie. Tancul trece apoi printr-un perete despărți- 
tor, într-un nor de făină și, în cele din urmă, străpunge zidul exterior, 
într-o ploaie de cărămizi. 

— Ard șenilele, urlă Micuţul agitat. Fir-ar să fie, ard! Și put ca 
toți dracii! 

— E fosfor! face Bătrinul cu disperare. Trebuie să-l curățăm îna- 
inte ca toate casele că sară în aer, și noi dimpreună cu ele. 

Ne zorește. Sărim urgent prin trape și începem să frecăm de zor 
șenilele și roțile cuprinse de flăcări. 

— Băgaţi de seamă, ne avertizează Bătrinul. Atingeţi numai 
mizeria aia și s-a zis cu voi! 

Nu e nevoie să ne atragă atenţia. Știm prea bine ce va să zică 
fosforul de război. Substanța aceea îngrozitoare care se lipește de orice 
și arde cu atît mai vîrtos cu cît primește mai mult oxigen. Cu cît freci 
mai mult, cu atît arde mai tare. 

Dogoarea din jur e de nesuportat. Părul nostru piîrlit se încrețește 
și pielea ne arde. Bombe incendiare își varsă pîrjolul alb de magneziu 
oriunde se prăbușesc. 

Un ofițer OGPU într-o uniformă pe jumătate arsă, dar cu un 
Kalașnikov nou-nouţ legănîndu-i-se pe piept, apare val-vîrtej de pe o 
străduță laterală, se oprește și ne împroșcă furios cu o ploaie de blesteme. 

Comisarul apare ca un doberman feroce, se proțăpește înaintea 
ofițerului OGPU și sloboade un torent de ocări care-i taie celuilalt pur 
și simplu răsuflarea. 

Locotenentul OGPU e pe cale să-și ia tălpășița, dar se răzgindește 
pe loc în clipa în care se ivește de după colț o formaţiune întreagă de 
soldați OGPU cu Kalașnikov-urile pregătite. Unul dintre ei îl înșfacă 
pe Gregor și-i viră ţeava automatului în ceafă. 

Prima salvă trece peste capetele noastre și are un efect neaș- 
teptat asupra locotenentului OGPU speriat de bombe. E azvârlit în aer, 
cu braţele desfăcute ca niște aripi. Ofițerul e lovit în piept și arată ca 
și cum trasoarele ar trece prin el. Mai apucă să scoată un urlet gutu- 
ral înainte de a se prăbuși într-o baltă arzindă de fosfor. Vilvătăile îl 
cuprind instantaneu. 

Patru pistoale-mitralieră scuipă foc în direcția noastră. 

Heide se adăpostește în spatele Panther-ului, trăgînd dintre 
șenilele arzînde. 

Soldaţii OGPU cad la pămînt cu rotulele sfărîmate. Din poziția 
în care se află, Heide e nevoit să tragă razant. Se ridică în picioare și 
pășește calm spre soldații OGPU care zac gemînd. Cu un zîmbet crunt 
și cu un licăr de gheaţă în ochii săi albaștri, își potrivește automatul pe 
poziția foc cu foc și trage cîte un glonţ în fiecare dintre fețele rugătoare. 

— De ce naiba ai făcut asta? protestează Bătrînul, furios. M-am 
săturat de tine. 

— Situaţia a impus-o, latră Heide, arogant, schimbînd 
încărcătorul. 

— Julius nu-i decît o caricatură gheboasă a propriilor convingeri, 
scuipă Porta. Pute a „doamna cu coasa” ca toți colegii săi cu svastică. 

— Nu e departe ziua în care o să mă ocup special de tine, făgă- 
duiește Heide, aruncîndu-i lui Porta o privire cumplită. 

O trombă imensă de flăcări țișnește în aer și o explozie prelungă 
răsună deasupra orașului pîrjolit. 

Boris, trăgătorul din T-34, e azvârlit de-a lungul străzii și înfipt 
în tunul automat montat pe tanc. Se răsucește ca o morișcă de hîrtie, 
cu lunga ţeavă de tun ieșindu-i prin mijloc. 

A sărit în aer centrala de gaze a orașului. Totul a devenit un 
infern de nedescris. Pereţi de cărămidă se sparg de parc-ar fi din sticlă. 
Bare de fier se întind și se contorsionează. Acoperișurile sînt smulse 
de pe clădiri și un val de flăcări mătură orașul ca o furtună de foc. 

Deasupra acoperișurilor apare urlînd un Ju-88, cu flăcările țiș- 
nindu-i de sub aripi. Se leagănă și se înclină dintr-o parte într-alta, 
prăbușindu-se peste o casă. Explodează într-o minge orbitoare de foc. 

Un jeep se apropie de noi cu oviteză nebună. Șoferul atîrnă fără 
viață peste ușă. Cu un zgomot de fierărie, se lovește de T-34 și e zdrobit 
sub șenilele acestuia. 

Un scriîșnet lung, ca de cui care zgârie o tablă, ne face să ne arun- 
căm la adăpost. Ciudatul sunet sfirșește într-o explozie răsunătoare, 
care ne dă dureri de urechi și mai că ne ia minţile. O bombă cît toate 
zilele a căzut la cîteva sute de metri de locul în care ne aflăm. Spulberă 
tot ce stă în picioare și nu lasă în jur decît pămînt pustiit. 

— Tată Ceresc! mormăie Porta, ducîndu-și mîna la cap. Să se 
ducă dracului afurisita de Luftwaffe! 

Un T-34e în flăcări. Fumul negru, înecăcios se înalță către cer. În 
curînd, muniţia din interiorul tancului explodează, rupindu-i în bucăți. 

— Fereală! ţipă Comisarul, în timp ce un proiectil luminos 
coboară încet, aruncînd în jur o cascadă de lumină verde. O ploaie de 
bombe explozive cade peste oraș. Focuri încolăcite țîșnesc de pe străzi 
ca o armată de aruncătoare de flăcări. 

— Sînt conductele de gaze, strigă Heide, important. 

— Dobitocule, scrișnește Micuţul cu silă, centrala de gaze a sărit 
în aer de mult. 

— Cretinule! șuieră Heide, mai sînt gaze și pe reţea! Deodată 
cerul e presărat cu scîntei roșii. Se apropie un nou val de bombardiere. 
Uruitul amenințător al motoarelor crește cu fiecare clipă. Cad parașute 
luminoase, formînd un imens pătrat de lumină, iar noi ne aflăm chiar 
în mijlocul lui. 

Primele bombe de o mie de kilograme explodează în jur, aseme- 
nea unei erupții vulcanice. Oțel și foc ţișnesc către înălțimi. Suprafața 
șoselei crapă, ridicîndu-se în movile, și uriașa cazarmă de artilerie din 
spatele nostru e făcută praf. Pare că bulevardul întreg se înalță spre 
cer. Copacii de pe margini zboară prin aer asemenea săgeţilor pornite 
dintr-un arc, și noaptea devine albă ca lumina zilei. 

Legionarul și cu mine ne revenim în curtea cazărmii, în mijlocul 
tunurilor fărimate, tractoarelor de artilerie și cadavrelor. 

Sania blindată a fost dată peste cap, cu turela înfiptă în asfal- 
tul înmuiat. Motorul atîrnă pe jumătate afară din capotă. Comisarul 
înjură furios, văzînd că sania motorizată a ajuns o epavă. 

O bombă incendiară de douăzeci și cinci de kilograme cade la 
cîțiva metri de Panther, care e învăluit îndată într-o perdea urlătoare de 
flăcări. Ne apucăm să stingem pîrjolul cu echipamentul nostru contra 
focului. Fără Panther n-o să ne întoarcem vii. Aruncăm cu disperare 
nisip și pămînt peste bulele albe și roșii din magneziu care ard pe toată 
suprafața acestuia. Căldura e de nesuportat. Mereu ne împinge înapoi. 

Culoarea roșie cu care am fost acoperiți începe să bolborosească, 
dar cu ocazia asta se subţiază și se scurge de pe feţele noastre. În curind 
arătăm ca niște bolnavi de pojar. 

Ducem vehiculele la adăpost, în capătul opus al cazărmii, unde 
e un parc auto ce dă spre pădure. 

— O să-ncerc să înhaț un camion în locul celui care s-a frînt, 
spune Comisarul. Kostia! Vino cu mine! Ia și cîteva grenade! Nu se știe 
niciodată peste ce obsedațţi de regulamente mai dăm! 

O jumătate de oră mai tîrziu, se întoarce cu un Studebaker 
nou-nouţ. 

— Ce ziceți de asta? întreabă el, desfăcîndu-și mîndru braţele. 

— Sovieticii vor suferi o mare pierdere cînd o să-i părăsești! 
rînjește Porta aprobator. 

O bombă de o jumătate de tonă cade în mijlocul unei turme de 
oi. Ciozvîrte smulse zboară în lungul străzii și sîngele ne înroșește din 
nou. Duhoarea ne întoarce stomacul pe dos. 

Cînd o cotim de pe șosea spre ceea ce credem că e o scurtătură, 
ne asurzește o explozie și nori albi de abur țîșnesc șuierînd din pămînt. 

— Trebuie că sînt conductele de aburi, spune Curvarul. O să 
sară în aer cît ai zice pește. Hai s-o ștergem dracului cît mai repede! 

— Înapoi! urlă Comisarul, gesticulind din turela tancului T-34. 
Doamne, înapoi! Dacă e ceea ce cred eu, va fi un infern! 

Șoseaua începe să se scufunde de parcă ar fi smulsă de niște 
forțe nevăzute. Casele de pe ambele laturi se năruie și dispar într-o 
groapă, care se închide deasupra lor cu un gâlgiit oribil. 

— Doamne din Ceruri, ţipă îngrozit Bătrînul. Asta nu vine doar 
de la conducte. 

— Fii convins, zbiară furios Comisarul, dar s-o ștergem de aici 
cât putem de iute. Îţi explic eu mai tirziu! 

La capătul opus, șoseaua se încovoaie într-o movilă gigantică. E 
ca și cum lumea s-ar întoarce pe dos. Casele se prăbușesc rînduri-rîn- 
duri, de parcă le-ar sorbi pămîntul în măruntaiele sale. 

— E nemaipomenit, murmură Micuţul. Zici că iese Scaraoţchi 
la suprafață pentru a vedea ce se mai întîmplă. 

În mijlocul parcului ne oprește o patrulă OGPU, care a blocat 
drumul cu două sănii blindate. 

— Fiți gata, mîriie crunt, Comisarul. Acum nu ne mai oprește 
nimic! Nici măcar toți băieții din Kremlin! 

Doi tipi din OGPU, cu mutre fioroase, îmbrăcaţi în piele neagră 
și cu Kalașnikov-urile pregătite stau proțăpiţi în mijlocul drumului, 
făcîndu-ne semn ca niște polițiști. 

Comisarul coboară de pe T-34, se umflă în pene și se îndreaptă 
către ei. Strigă și-și agită pumnul prin aer. De după barajul rutier apare 
un politruc!?. Și el pare că s-a umflat în pene. Faţa lui lată, cu trăsături 
slave nu promite nimic bun. 

— Gidea! spune Porta, înțelept. Ar fi mai bine să-i tăiem fuduliile. 

— Propus! zbiară politrucul, întinziînd autoritar mîna, ca un 
adevărat polițist. 

— Şi un șut în cur! răcnește Comisarul. Sînt în misiune speci- 
ală cu cîțiva germani de pe Volga! Așteaptă numai pînă te-oi raporta 
la Moscova! Sabotezi o misiune de importanță națională. 

— Am ordin, urlă politrucul. De-ar trece și marele Stalin, tot ar 
trebui să-mi arate un propushk! Paniemaieși? 

— Iei o dușcă? întreabă Porta cu un zîmbet fals. Întinde bidonul 
său de apă din trapa turelei, cu un gest ospitalier. 

— Votcă? se interesează politrucul cu înfățișare severă. Înșfacă 
febril bidonașul și ia o înghiţitură prelungă. Îl pasează mai departe 
celor doi tovarăși, care beau ca niște cai însetați. Strașnic încălzitor! 
spune el, și glasul îi devine mai prietenos. 

Deodată însă fața lui se strimbă într-un chip ciudat. Se face alb 
ca varul, apoi purpuriu-vineţiu, se apucă de stomac și sloboade cîteva 
sunete stranii. 


[5] Comisar politic rus (n. trad.) 

Unul din indivizii îmbrăcați în piele neagră își duce mîinile la 
gură și vomită de parcă ar avea rău de mare. 

— Blestem! horcăie politrucul. Are senzaţia că toate mărunta- 
iele îi sînt arse. Se holbează îngrozit, cu niște ochi ce par să-i iasă din 
orbite. Cei trei se prăbușesc la pămînt cu horcăituri macabre. 

Porta pune bidonașul la loc sub scaunul șoferului și-și propune 
să-l umple din nou cu amestecul său special de lichide. Comisarul 
privește încremenit cele trei siluete chircite. 

— Ce Dumnezeu... Nu apucă să continue, că un zgomot amintind 
de un tunet îndepărtat îl oprește. Pămîntul de sub noi începe să tremure. 

— Ce dracu mai e și asta? strigă Porta, privind nedumerit în jur. 

— Alunecare de teren, urlă Comisarul cu groază, alergînd spre noi. 

Din spatele celor două motosănii care blochează drumul apar 
alți doi soldaţi OGPU. Zbiară disperaţi în clipa în care copacii încep să 
se legene și să se încovoaie asemenea firelor de iarbă. 

— Ce naiba se întîmplă? ţipă Gregor terorizat, în vreme ce un 
alt șir de copaci se prăbușește. 

— Alunecare! hăulește Comisarul. Pentru numele lui Dumnezeu, 
asta-i mlaștină curată. Fugiţi! Scapă cine poate! 

Întreaga pădure se mistuie sub ochii noștri. Pe tot locul plouă 
cu roci. Pămîntul începe să se zbuciume aidoma valurilor pe o mare 
furtunoasă. Vacarmul e îngrozitor. 

În fața noastră, șoseaua pornește să se miște ca o scîndură prinsă 
într-un vârtej. Ambele sănii cu motor ale OGPU alunecă într-o fosă 
adiîncă, ivită din senin, și sînt înghiţite de un lac clocotitor de mil și 
copaci sfîrtecați. Prin tumultul asurzitor se deslușește un fel de sor- 
bitură prelungă și guturală, ca a unei conducte înfundate care, dintr-o 
dată, primește din nou aer, dar de un milion de ori mai tare. 

— Fugiţi! urlă Comisarul, alergînd de-a lungul străzii cu noi și 
cu cei doi soldați OGPU pe urmele sale. 

Strada începe să cedeze sub tălpi și trecem peste un mic 
dîmb pînă la o cărăruie mai îngustă, aflată deasupra nivelului străzii 
principale. 

Pământul, solid la prima vedere, se surpă sub cizmele noastre, ca 
şi cum am alerga prin aluat. Încet-încet, se scufundă și se transformă 
într-un terci mlăștinos. 

Micuţul dă un țipăt de groază în clipa în care se prăbușește pe 
el un pin imens. 

Gregor și cu mine ne chinuim disperaţi să-l eliberăm de sub 
copac, dar nu reușim decît cu ajutorul lui Porta. 

Un bolovan uriaș coboară vertiginos pe pantă și-l smulge pe 
Boris în plină viteză. Urlă înnebunit și, în aceeași clipă, e înfundat în 
mocirlă sub greutatea colțului de stîncă. 

Alergăm disperaţi pe poteca îngustă, printr-un virtej ameţitor 
care e gata să ne absoarbă în hău. La o mică distanţă de șosea, fîntîni 
de nămol și apă ţișnesc la sute de metri în văzduh. 

— De unde vine toată apa asta? face Porta, agăţindu-se cu dispe- 
rare de un arbore dezrădăcinat care se rotește prin mocirla clocotitoare. 

— E aruncată afară din pungile de nămol, gifiie Comisarul. Sînt 
milioane de chintale. 

— Cum dracu' e cu putinţă? întreabă Bătrinul, deznădăjduit. 
N-am auzit în viaţa mea de pungi de nămol. 

— În Rusia există—explică ceva mai tîrziu Comisarul, în timp ce 
ne croim drum prin noroiul cleios și clocotitor, alunecînd și înfundin- 
du-ne la tot pasul. O rămășiță a rrei glaciare. Apa a fost prinsă în pungi 
de mil și pietriș și poate rămîne așa o veșnicie dacă n-o zgindăre nimic. 
Dar cînd se întîmplă, ceea ce părea pămînt tare devine mocirlă care 
absoarbe totul în pîntecul ei, așa cum s-a întîmplat aici. În Rusia au 
dispărut orașe întregi cînd pungile cu nămol au fost mișcate. 

— Și cine-i dobitocul care a făcut-o aici? strănută Micuţul, smul- 
gindu-se cu greu dintr-o groapă mlăștinoasă. 

— Blestematele alea de bombe nemțești! scrișnește Comisarul 
furios. Mi-a picat fisa încă în oraș, cînd am văzut cum au început să 
dispară străzile! 

— Cu greu reușim să răzbatem pînă la cărarea solidă. Ne prăbu- 
șim epuizați la pămînt. Nu mai sîntem roșii, ci arătăm ca niște statui 
de lut. 

— Iob tvoiu mati! urlă Kostia, arătînd spre cazarma OGPU, care 
a pornit la vale pe stradă, ca o casă pe roţi. Începe să se rupă, pereții se 
năruie, acoperișurile de ţiglă se surpă și într-o clipă totul e absorbit în 
măruntaiele pămîntului. 

Întreaga pantă din capătul opus al șoselei începe să alunece 
în jos cu viteză din ce în ce mai mare. Arbori uriași sar în aer și stînci 
imense se ciocnesc una de alta, sfărîmîndu-se. 

Apa împroșcată ţișnește spre cer. Milioane de tone de mil tălă- 
zuiesc asemenea mării bîntuite de furtună. 

— Nu se poate! hăulește Porta, disperat, țopăind încordat. A venit 
dracu' să ne fure aurul! 

Urmărim cu gura căscată camionul Studebaker, supraîncărcat, 
cum dispare încet-încet în noroiul clocotitor. În jurul nostru, gheizere 
țișnesc din adîncuri, urlînd. E o priveliște fantastică, dar sîntem prea 
tulburaţi pentru a lua în seamă splendoarea fenomenului natural ce 
se dezlănțuie în jurul nostru. 

Un șuvoi de mil și de apă năvălește tumultuos pe șosea, și în 
cîteva secunde ambele camioane încărcate cu aur dispar. Ceva mai 
încolo, un T-34 alunecă într-o parte de pe ceea ce-a mai rămas din șosea. 
Cu un zornăit asurzitor, se dă peste cap și e înghițit de mlaștină. Tunul 
său rămîne ațintit în sus, asemenea catargului unui vapor torpilat. 

— Uite cum se duce și restul aurului! se tinguie Comisarul. Își 
smulge din cap căciula de blană și-o calcă în picioare cu sălbăticie, de 
parcă totul ar fi doar din vina ei. 

Ne opintim nebunește prin mocirlă pînă la Panther și pînă la 
T-34—cel care a mai rămas. Ambele sînt înțepenite între două stînci 
uriașe. Le ocolim, deznădăjduiţi, pentru a constata cît au avut de sufe- 
rit. Paguba e catastrofală. Șenilele tancului T-34 au fost smulse și zac 
risipite în bucăți pe rămășițele străzii. Rotilele Panther-ului au fost 
aruncate din locașuri și cîteva amortizoare au fost zdrobite. 

Mă caţăr pe turelă pentru a cerceta tunul. Acesta pare că a scă- 
pat nevătămat. 

— Mai pot fi reparate ţucalele astea două? întreabă Comisarul, 
cu o figură resemnată. Fără ele n-avem nici o șansă! 

— Şi cum crezi tu că se descurcă pedestrașii? face Porta, țifnos. 
Aia n-au în ce să-și deplaseze fundurile! 

— Nici ei n-o scot la capăt, răspunde pesimist Comisarul. Măr- 
șăluiesc pînă cad cu nasul în pămînt. 

— Ei bine, atunci n-are rost să mai discutăm, așa-i? spune Porta, 

scoțindu-și haina de blană îmbibată cu noroi. O să uit și eu o dată că-s 
șofer. Haideţi să scoatem buteliile de gaz ca să putem începe să sudăm. 
Nevoia le-nvaţă pe fecioarele timide să se reguleze! Ne trebuie o compa- 
nie întreagă de mecanici pentru a pune pe picioare rîșnițele astea două. 

Timp de două zile lucrăm într-un ritm drăcesc, dar în cele din 
urmă vehiculele sînt gata de drum! Porta își șterge mîinile cu o cîrpă 
și privește amărit către pămîntul fărimițat și nămolos în care zace 
îngropat tot aurul. 

— Cel puţin acum știu ce va să zică aia pungă de nămol! spune 
el, azvirlind cârpa resemnat. 

Micuţul e de neconsolat. Se plimbă tot timpul, înfigînd o vergea 
lungă în pămînt în speranţa că va da peste aur. Refuză pur și simplu 
să creadă că e dispărut pentru vecie. 

— Crezi c-am putea meșteri un excavator? se interesează Porta, 
privindu-l pe Comisar. Putem să răscolim pădurea ăia și să ne aflăm 
aurul din nou? 

— Nici o șansă, spune Curvarul. În Siberia am văzut odată dispă- 
rînd un oraș întreg. Au săpat trei luni de zile cu o armată de excavatoare 
și n-au găsit nici măcar o cărămidă. Diavolul înghițise totul fără urmă. 

— Nu cred! se răstește Porta, cu năduf. Smulge un tîrnăcop de pe 
T-34. Începe să-l înfigă cu sete în crusta întărită de noroi. la gindiţi-vă 
la fleții care au răscolit toată Alaska și jumătate din Canada în nădej- 
dea că vor aduna o mînă de praf de aur. Și bufonii ăia habar n-aveau 
dacă o să găsească ceva acolo unde sapă. Măcar noi știm că aici zace o 
bucată strașnică din metalul cu pricina. Haide, băieţi! Puneţi mîna pe 
cazma sau pe lopată. Nu-i așa că vreți în Suedia, să pescuiți somon? E 
mai nostim decît să fii soldat neamţ la vreme, de război. 

— Ai nimerit-o, ţipă Micuţul, înhățînd o cazma. Cînd o să afle 
mafioții de aurul nostru, o să dea cu toții năvală încoace. Și-or să sape 
pînă și ticăloșii ăia încărunțţiți, chiar dacă a trecut multă vreme de cînd 
nu și-au mai folosit mîinile. 

— O să le rămînă în gât spaghetti carbonara a lor! glumește Gre- 
gor, apucîndu-se de săpat. 

— Ia tăceţi o clipă, oftează Comisarul, odihnindu-și bărbia în 
palme. Trebuie să gîndesc! 

— Vezi să nu-ți ia prea mult, îl povăţuiește Micuţul. Poate fi 
periculos să judeci prea mult! Cînd am fost la psihopaţii militari, mi-au 
spus că nu trebuie să gîndesc. De-atunci n-am mai făcut-o, și-mi con- 
vine de minune. 

— Nu cred că ne-am putea eventual recupera aurul decît cu 
vreo zece instalaţii de dragare, spune Comisarul, a cărui voce pare să 
vină din fundul unui cazan de tablă. 

— Nici vorbă să aducem încoace așa ceva, protestează Porta. 
Alea-s niște chestii care plutesc pe apă. 

— Ai dreptate, răspunde Comisarul. E atît de deprimat încât 
arată ca un oraș îndoliat. Așa că luaţi-vă gîndul de la aur. L-am pierdut 
pentru totdeauna. 

— Am eu un plan! zbiară Degerilă, cu un zimbet înflorindu-i 
pe față. 

— Dumnezeu și diavolul aibă-ne în paza lor! exclamă Curvarul, 
făcînd un gest de disperare. 

— Am putea fora după aur, așa cum se forează după petrol, con- 
tinuă Degerilă. Știu eu pe unul care ne poate face rost de-o sondă! 

— Idiotule! șuieră Comisarul. De ce nu cu un tirbușon? 

O vreme stăm amăriţi și ne holbăm la marea de nămol uscat 
care ne-a înghițit aurul ce urma să ne transforme în buni social-de- 
mocrați suedezi. 

— Vă daţi seama ce-o să pățim dacă pun mîna pe noi, fie și fără 
aur? lansează Gregor ideea. Nu cred c-ar fi prea plăcut! 

— Ne-ar potcovi cu tot soiul de acuzaţii urîte. Nici n-o să le putem 
ține socoteala, spune Porta, important. Pentru început, înaltă trădare, 
sau cum s-o mai chema cînd nu-ți iubești îndeajuns Vaterlandul! Asta 
te costă de cinșpe ori închisoarea pe viață, ceea ce-nseamnă o veșni- 
cie! Faptul c-am pierdut aurul pe care l-am subtilizat n-o să aibă nici 
o importanţă. 

— Nici măcar n-or să creadă că mocirla aia blestemată a înghițit 
aurul, spune Degerilă cu figura unui condamnat la moarte. Or să ne 
tortureze pînă ce n-or să mai aibă ce tortura. 

— Asupra unui lucru trebuie să fim înţeleși, spune Comisarul, 
sumbru ca o zi mohoriîtă de vară. Ne ţinem gura și dăm uitării tot ce are 

legătură cu aurul. Dacă îi apucă cea mai vagă bănuială cum că noi am fi 
autorii furtului, am fi vînați de toată șleahta. Și n-o să se lase. OGPU-ul, 
Gestapoul, CIA, Scotland Yard-ul, poliția galbenă, pînă și ultimul mem- 
bru al Serviciilor Secrete Sovietice, cu toţii or să ne urmărească. 

— Şi tinerii cercetași, nu? întreabă Micuţul. Știu eu pe unul! 

Două zile mai tîrziu ne oprim la o intersecție unde se află un 
ciorchine întreg de indicatoare pentru toate direcţiile. 

Porta șade pe placa frontală a Panther-ului, mestecînd un cîrnat 
și clătind cu votcă fiecare îmbucătură. 

— Şi ce-i de făcut? spune el, privindu-l pe Comisar, care atîrnă 
prin turela tancului, arătînd ca vai de lume. Tot mai vrei să te-ntorci 
cu noi? Acum sîntem la fel de săraci ca atunci cînd am pornit. Mă tem 
că va trebui să amînăm niţel excursia noastră de pescuit în Suedia. 

— Probabil c-ar fi cel mai bine să rămînem fiecare în ţara lui, 
răspunde Comisarul, sărind de pe tanc. Am auzit eu cîte ceva din ce le 
faceți voi, nemții, comisarilor. Și îndeosebi comisarilor jidani. 

— A, nu cred că sîntem chiar atît de răi, face Micuţul, străduin- 
du-se să aducă un zîmbet pe figura sa deprimată. 

— Nu de voi vorbesc, spune Comisarul, întinzînd mîna după 
sticla de votcă a lui Porta, Voi nu sînteţi decit Friţi, așa cum noi sîntem 
Ivani. Mă gindesc la Gestapoul vostru, la SS și la celelalte spurcăciuni. 

— Nu-s mai răi decît mizerabila voastră de OGPU, striga Heide, 
furios. 

— Toate poliţiile secrete sînt o născocire a diavolului, spune 
Comisarul cu asprime. 

— Eu continui să cred că ar trebui să veniţi cu noi, intervine 
Gregor. V-am băga uşor la Hiwis!€] pînă în ziua în care vom spune pa 
și pusi armatei și vom merge într-adevăr la pescuit în Suedia! 

— Nu, declară Comisarul, clătinînd hotărît din cap. Viaţa e un 
joc de noroc! Un bărbat nu renunţă dacă a pierdut o dată! Dacă merg 
acum cu voi, sînt un învins! N-aș cîștiga decît niţel timp. De altfel, am 
ținut cont de faptul că am putea-o zbîrci cu treaba asta și mi-am luat 
măsuri de precauţie. Și încă ceva: nu îndrăznesc să stau prea mult timp 
în preajma voastră. 


[6] HILLSWILLIGE: trupe germane folosite pentru activități auxiliare. (n. a.) 

— Moscova, murmură Portă, căzut pe gînduri. Așadar o s-o luaţi 
via Tambov? 

— Da, și apoi către Stalinogorsk, rînjește Degerilă, trist. 

— Strașnică bucată de drum aveţi în fața voastră, clatină Porta 
din cap, privind spre nord-est. Și se apropie și o furtună! 

— În patru zile puteţi ajunge dincolo de Kursk, explică pe larg 
Comisarul, dar n-o luaţi prin Voronej! Pe-acolo n-ai loc să tragi un pîrț 
datorită celor din OGPU. 

— Atunci asta-i despărțirea, spune încet Bătrinul. E niţel cam 
trist. Ne-am obișnuit cu voi! 

— Și voi ne sînteți simpatici, zîimbește Degerilă, luîndu-i pe Porta 
de după umeri. Cît de absurd e războiul. 

— O să vă scăpaţi în nădragi cînd veţi defila prin Piaţa Dzerjin- 
ski, spune Gregor, tremurînd în mantaua lui. 

— Noi nu. Noi ne vom descurca, rîde încrezător Comisarul. Îndo- 
ieli mai mari am în privința voastră, băieți! Voi va trebui să aveţi ceva 
de povestit cînd vă veţi întoarce. 

— Ordinul nostru a fost să culegem nu-ș' ce general și să-l invi- 
tăm cu noi acasă, spune Porta, dar unde să mergem ca să dăm peste 
așa o pasăre rară? 

Degerilă despăturește o hartă pe placa frontală a Panther-ului 
și face un cerc cu creionul. 

— Aici e Brigada 38 Motorizată. A fost întărită cu un regiment 
de cavalerie, care se află aici! Aţi numărat șaptezeci și ceva de tancuri 
de tip KW-2 și T-34 și cîteva BT-uri demodate! 

— Ești sigur că brigada aia se află într-adevăr aici? face Bătrinul 
cu îndoială în glas. Vor afla curînd dacă le vindem gogoși, și asta ar fi 
mai rău dacă ne-am întoarce cu mina goală! 

— Stai liniștit, răspunde Comisarul. Degerilă știe el ce spune. 

— Uite, vă dăm și noi ceva în schimb, spune Porta, aplecîndu-se 
deasupra hărţii. lacă, aici, de-a lungul Merlei, se află 23 Panzer a lui 
Solotev și e la pămînt. Au pierdut majoritatea tancurilor. Un general 
lacom de medalii ar putea cîștiga cîteva pe-aici. 

— Asta-i trădare, ţipă Heide scandalizat. O să te coste capul 
dacă te voi raporta la NSFO. 

— Dar n-o s-o faci, zimbește Porta glacial. Nu uita că și tu ai fost 
aici. sîntem în aceeași barcă, fiule. 

— Ce-ar fi să facem schimb de tancuri? propune Degerilă cu un 
rînjet șmecher. Noi ne întoarcem cu Panther-ul vostru și voi vă băgați în 
T-34. Asta o să le placă! Modelele de ultimă oră ale creatorilor de tancuri. 

— Poate că nu-i tocmai rea ideea, face Bătrinul, gînditor. Am 
trece mult mai ușor prin liniile rusești, iar dacă nu apar probleme, 
putem aștepta un atac și ne strecurăm simplu ca bună ziua! 

— Haideţi să ne luăm rămas bun cum se cuvine, ride Comisarul, 
desfăcînd prima sticlă de votcă. 

Porta își șterge ceașca de porțelan cu un sac vechi. 

— Adu mica noastră surpriză! se întoarce Comisarul către Dege- 
rilă. Chicotește și se îndreaptă spre tanc, de unde revine cu o cutie de 
caviar roșu. Nici unul dintre noi n-a văzut vreodată așa ceva. 

— Voi îmi sînteți prieteni, sughite Comisarul, fringînd gîtul unei 
noi sticle de Moskovshkaia. Fiecare din voi îmi e foarte bun prieten, și 
voi fi întotdeauna fericit să vă revăd! Ia o înghiţitură lungă din sticlă, 
lopătează cîteva linguri de caviar și rigîie zgomotos. Viaţa-i o treabă 
frumoasă, nu credeţi? spune el visător. Mereu te aștepți la alte și alte 
surprize. O să vedeţi! Într-o zi, va mai fi nişte aur după care să pornim! 

— Fără mine, spune Bătrînul. E deja pe jumătate pilit și îi explică 
pe larg Curvarului cum se face un dulap cu sertărașe. 

— Lucrul cel mai important, continuă Comisarul, cu o voce alu- 
necoasă de beţiv, e să ai prieteni adevăraţi risipiţi prin toată lumea! 
Prietenii se pot oricînd ajuta reciproc. Ridică un deget și-l aţintește 
asupra lui Porta. Unde noi, rușii, încetăm să mai gîndim, acolo inter- 
veniți voi nemții. Haideţi să bem pentru prietenie și pentru micile 
ginduri interzise! E foarte urit din partea noastră că ne batem unii cu 
alţii, suspină el. 

— În sănătatea poporului sovietic! zbiară Kostia. Își rotește dez- 
orientat ochii săi negri de asiatic, cînd realizează că ceva nu-i în regulă 
la toastul său. Chiar dacă în Rusia sînt două sute cincizeci de milioane 
de suflete, pînă și cel mai tîmpit soldat OGPU știe că nici unul nu vrea 
să fie numit cetățean sovietic. Îşi îndeasă în gură un pumn de caviar și 
toarnă votcă deasupra, după care închină numai pentru el. 

— Un toast pentru Berlin! propune Comisarul cu mărinimie. 

— Pentru Moscova! sughite Porta. Duce la gură ceașca ciobită 
de porțelan și e cît pe ce să cadă pe spate. 

— Să nu uităm Hamburgul! urlă Curvarul. 

— Mulţam! oftează Micuţul, impresionat. Cu acest prilej sîn- 
teţi cu toţii invitați la Hamburg. Ne întîlnim pe Hein Hoyerstrasee 
numărul zece, la David al blănarului jidan, și pe urmă toate tirfele de 
lux de la Cheri vor primi alarmă de gradul zero. Se ridică, legănîndu-se. 
Pentru Tașkent! geme, înălțind cana de tablă. E un mister cum de știe 
el că există un oraș numit Tașkent, dar, ca de obicei, Micuţul e plin de 
surprize. Cîțiva au murit din cauza lor. 

Heide face instrucție cu Kostia. Îl învaţă salutul german și pasul 
de giscă prusac. Din nefericire, de fiecare dată cînd ridică piciorul pînă 
la nivelul paftalei, Kostia cade pe spate. În cele din urmă, se lasă păgubaş 
și se așază, urmărind cu tristețe norii de zăpadă care gonesc pe cer. 

— Slavă Domnului că nu-s neamţ! mormăie el. sînteți mult prea 
energici! 

Cînd ne trezim în bordeiul dărăpănat al reparatorilor de dru- 
muri e un ger cumplit. 

Porta își duce mîinile la capul mahmur. E posibil să se fi simţit 
mai rău vreodată în viața lui, dar în clipa de față nu-și amintește cînd 
anume. 

— Iob tvoiu mati! mormăie Kostia, arătînd de parc-ar fi fost 
împușcat. Ce i-au făcut lui Kostia? 

Albert ride din toată inima. E unul din acei fericiți pe care stă- 
rile de mahmureală nu-i fac să sufere, ci le dau, doar o expresie extrem 
de caraghioasă. 

— Băi, canibal negru, ţipă Micuţul cu obidă, strimbîndu-se la el. 
Dacă nu mi-ar fi rău, te-aș tăbăci cum se cuvine. Sălbatic afurisit ce ești! 

Comisarul se trezește cu un chiot răsunător. Crede că i s-a întim- 
plat lucrul cel mai rău pe care îl poate păți un rus: să fie zăvorît în 
beciurile închisorii Lubianka. Începe să strige la noi în idiș de Odessa, 
pe urmă o dă pe germană și pretinde că e șeful SS-ului. 

— Trebuie c-au pus ceva sută-n sută rusesc în Moshovskaia de 
aseară, geme Gregor, cu lacrimi în ochi. A fost așa de tare că putea 
dobori și un copac, prefăcîndu-l în rumeguș. 

— A fost a naibii de tare, ascultați ce vă spun, mîrîie Micuţul, 
ștergindu-și sudoarea de pe tîmple. Mi-a picat un strop pe deget și 
acum mi s-a dus unghia! A uitat că și-a prins degetele în trapa turelei 
cu două zile în urmă. 

— Mi-am dat seama, măi Josevici—îi spune Comisarul lui Porta, 
zîimbind îngăduitor—că ești un tip trăsnit. Cel mai trăsnit tip pe care 
mi-a fost dat să-l întîlnesc! Cum dracu de ai ajuns tu soldat? 

— Într-adevăr, mi-am pus şi eu întrebarea asta, ride Porta din 
inimă. Dar, după cum știi, cele mai importante slujbe din lume sînt: 
soldat sau tirfă. 

— Nu există decît două feluri de muieri, urlă Micuţul, cu o cău- 
tătură șireată: tirfele și proastele! 

— Lasă-l pe fiecare să creadă că ești un dobitoc, explică Porta, 
și-o să poţi umblă drept pe fața pămîntului, savurînd plăcerea de a-i 
vedea pe ceilalți cum cad de pe el. 

Cînd ne despărțim, în cele din urmă, ziua e pe sfirșite. Ne îmbră- 
țișăm și fixăm locuri de întîlnire după război. 

Sus pe creasta unui deal, Porta oprește tancul și le mai facem un 
ultim semn de rămas bun prietenilor noștri ruși care dispar în depăr- 
tare pe drumul spre Moscova. 


Sag mir beim Abschied leise Servus, 
es ist ein schâner letzter Gruss 
Wenn man Abschied nehmen muss...!7| 


fredonează Porta. Repune hotărît în funcțiune motorul Otto. 

Pe măsură ce ne apropiem de linia frontului, circulația sporește. 
De cîteva ori sîntem prinși în blocaje de trafic. Peste tot mișună poli- 
țiști militari ruși. sîntem fericiți că ne deplasăm într-un T-34, care nu 
stirnește nici umbră de bănuială. 

Ne oprim. Urmează să fie verificate actele. Mîinile noastre se 
încleștează neliniștite pe automate și grenade. Porta întinde actele 
noastre și turuie într-un amestec de rusă și germană. 


[7] (germ.) Vechi cîntec vienez: La despărțire șoptește-mi încetișor servus,/E 
un frumos ultim salut/Cînd vine clipa despărțirii (n. trad.) 

— Germani de pe Volga, murmură polițistul obez, și pare că ar 
vrea să ne înghită! 

— Așa-i, tovarișci! zimbește Porta, oferindu-i o dușcă din bido- 
nașul de apă. 

Lunga coloană de artilerie și tancuri se pune din nou în mișcare. 

Polițistul militar sare de pe T-34 și ne face semn să trecem. 

Timp de cîteva ore, mergem în mijlocul coloanei. Pe urmă, Porta 
reușește să cotească pe-o potecă îngustă de pădure, și după o cale bună, 
oprește. Sărim din tanc și alergăm prin zăpadă pentru a ne dezmorți 
picioarele înghețate. 

— M-am săturat! face Micuţul. Vreau acasă! 

— Doamne Dumnezeule, un general! șoptește Gregor, 
înspăimântat. 

Trei siluete încotoșmănate în blănuri se ivesc dintre copacii 
deși: un general-locotenent și doi ofițeri de Stat Major care duc niște 
mape burdușite, legate cu lanţuri de încheieturi. 

— Cine naiba sînteţi? latră generalul, cu o voce gravă. Ochii săi 
albaștri tăioși ne privesc de sub sprîncenele albe și stufoase. 

— Germani de pe Volga, gaspadin general, răspunde Porta în 
cea mai bună rusă de care e în stare. 

— Ce dracu faceţi aici? continuă generalul, bănuitor. Scoate din 
buzunar un pachet de ţigări. Îşi aprinde una și suflă gânditor fumul pe 
nări. Nu cumva sînteţi dezertori? Mi se pare foarte curios că v-aţi oprit 
aici să luaţi o pauză. Vă aflați la mare depărtare de poziţiile unităților 
de tancuri. 

— Ne-am rătăcit, răspunde Porta, desfăciîndu-și braţele. 

— Propush! cere generalul, întinzînd mîna. 

Câte lucruri nu se pot petrece într-un răstimp extrem de scurt! 
Generalul cade în zăpadă, trăsnit de caraba cît o lopată a Micuţului. 

O rafală scurtă țișnește din automatul firavului colonel. Un 
glonţ îi șterge Micuţului ţeasta. Singele îi șiroiește pe față. 

Legionarul zdrobește mutra colonelului dintr-o lovitură cu patul 
armei. Cel de-al treilea ofiţer, un locotenent-colonel, se răsucește pe 
călciîie și-o zbughește prin zăpada înaltă pînă la genunchi. 

— Stoi! strigă Barcelona, băgînd cartuș pe ţeavă. Stoi, repetă, slo- 
bozind o rafală scurtă în jurul ofițerului. 

Locotenent-colonelul se oprește și ridică mîinile deasupra 
capului. 

— Ghermanski? exclamă generalul, uluit, ridicîndu-se încet în 
picioare. Își masează ceafa și înjură printre dinți. 

— Ei bine, am pus mîna pe generalul nostru! rînjește Porta feri- 
cit. la să vedem ce are în mapele alea. 

— Ia te uită, exclamă Barcelona cu uimire! Cară cu ei prin pădure 
un ordin de luptă pentru un întreg corp de armată! N-or să ne pupe 
doar pe obraji, ci și-n fund cînd ne vom întoarce cu asemenea plocon. 

Generalul încearcă să trateze cu noi. Ne oferă lumea întreagă 
dacă-i lăsăm să schimbe rolurile și să ne înhațe el pe noi. 

— Ne crezi atît de idioţi? explodează Micuţul într-un hohot de rîs. 

— Gîndiţi-vă că e mai bine să dansezi decît să atîrni! spune 
generalul pe un ton încărcat de amenințări. 

Un pluton german de tancuri se ivește dintre puieți. 

Ca fulgerul, Legionarul e în faţa lor, agitînd o cămașă albă de 
camuflaj pentru zăpadă. 

Cu un trosnet asurzitor al șenilelor, vehiculul din frunte se 
oprește. Un maior cu o înfățișare dură, ţinînd în mînă un automat, se 
apleacă prin turelă și latră cu asprime: 

— Halt! Hânde hoch.8l 

Doi artilerişti sar de pe tun cu automatele pregătite. Îl duc pe 
Legionar în fața maiorului, pe care îl umflă rîsul la simplul gînd că noi 
am putea fi germani. Dar se răzgindește în clipa în care vede conţinu- 
tul mapelor rusești. 

— Fir-aş al naibii! exclamă. Îl salută pe generalul capturat, care 
arată ca un pocherist falit. 

— Ne mai întîlnim noi, îi aruncă el lui Porta, trimițindu-i o cău- 
tătură ce-ar fi trebuit să-l facă să-și înghită proteza din dotarea armatei. 

Sintem în drum spre regiment și ni se face o primire ca unor 
fii rătăciți. 

Oberst Hinka e încîntat. După ce ofițerul juridic termină cu 
interogatoriul celor doi ruși, în Armata a 4-a Panzer începe o activi- 
tate febrilă. 


[8] (germ.) Stai! Mîinile sus! (n. trad.) 

Porta se odihnește în bordelul Helenei, refăcîndu-și forțele 
pentru a putea merge la mecanicul-șef Wolf să-i comunice vestea cea 
tristă cu aurul. 

Cîteva fete dansează strîns înlănțuite în ritmul muzicii unei 
balalaici. Porta e singurul oaspete bărbat. O tătăroaică șade la bar, 
expunîndu-și picioarele armonios construite. Ochii ei înguști îl cer- 
cetează cu interes. În cele din urmă, pășește legănat spre el și se așază 
pe marginea mesei. Fustița ei strimtă se ridică mult deasupra marginii 
ciorapilor. 

— Ai pojar? întreabă ea, plimbîndu-și un deget lung și sub- 
țire peste petele de culoare roșie ce amintesc de obuzul marcator al 
Micuţului. 

— Nu-i decît pojar nemţesc! răspunde Porta, întristat. 

— Pojar nemţesc? ciripește fata. Se ia? 

— Numai la nemți, răspunde Porta, făcînd pe naţionalistul. 

— Ești cel mai chipeș tanchist din cîți am văzut, șoptește ea, 
aruncîndu-i o privire care-ar fi putut topi și un ghețar. Alunecă de pe 
masă și-și lipește trupul foarte strîns de-al lui. Ţi-ar plăcea să vii să-mi 
vezi camera? întreabă, luiîndu-i mîna și lipindu-i-o între coapsele ei 
fierbinți. 

Porta o adulmecă. Amestec de parfum ieftin și bere veche. Un 
licăr de poftă îi apare în ochișorii porcini. Ea soarbe ușor din paharul lui. 

— Aivrea s-o facem acum? întreabă ea oftînd adînc. Știu meserie! 
Dacă te culci cu mine, va fi pentru prima dată în viaţa ta cînd regulezi 
cu adevărat. 

Ușa se izbește de perete și mecanicul-șef Wolf își face intrarea, 
zornăind din pinteni și aruncînd scîntei din cizmele sale Brosini. 

— Așadar, iată-te! Slab și descreierat. Te doare-n cur dacă vii 
sau nu să ne spui și nouă cum au mers treburile. Te-am căutat peste 
tot. Se întoarce și o vede pe tătăroaică pe mărginea mesei cu fusta atît 
de ridicată încât se poate vedea că nu poartă lenjerie intimă. 

— Hai, suie-te și tu niţel pe o muiere! Șerpoaica de colo-i straș- 
nică. Apoi trecem pe la mine! Cred că avem o mulțime de lucruri de 
lămurit. 

— Ai fost la bărbier, rînjește Porta către Wolf, strecurindu-și 
mîna peste pîntecul fetei. Și te-ai și ras, îi zîimbește el. 


321 


COMISARUL 


— Îţi place? întreabă Wolf, mîndru nevoie mare. 

Își trece mîna peste părul său pana-corbului, care lucește de 
briantină. 

— Bărbierul meu e renumit, să știi! A avut o prăvălie pe Kempin- 
ski. Pină și boșorogii bogaţi și chilugi, cu vreo cinci fire-n cap, mergeau 
la el să-și facă freza. Ministrul de Război Sally l-a expediat în clipă în 
care armata a constatat că-l poate folosi într-un război. După cum vezi, 
mi-a sculptat părul după ultima modă de la Hollywood. 

— Ia te uită! face Porta, suflind fumul între coapsele fetei. Mie-mi 
place frizura tip profesor, cu vreo cîțiva cîrlionți atirniînd peste urechi. 
Te face să pari deștept. 

Un timp e liniște. Porta suflă din nou fumul între picioarele 
fetei; se întinde şi se leagănă pe două picioare ale scaunului. Își răs- 
frînge buza de sus într-un rînjet drăcesc, de hienă. A exersat multă 
vreme figura asta. 

— Ce faci, regulezi sau treci pe la mine? izbucnește Wolf, pier- 
zindu-și răbdarea. 

Porta își odihnește mîna pe genunchii fetei. Cizmele lui Wolf, 
cusute de mînă, scîrțiie. 

— N-am timp de pierdut cu vrăjeală d-asta, șuieră el enervat. 
Haide! O luăm din loc! O s-o pui tu cu cracii-n sus altă dată! Vreau să 
spun, dacă mai ai zile! adaugă el, coborindu-și vocea pînă la un tunet 
subteran. Te anunţ că Sally se îndreaptă încoace de la Berlin și aduce 
cu el și cîțiva tipi din ăia specialiști în moarte instantanee! Se oprește 
o clipă și așteaptă o reacție la vestea sa tristă. 

— Zău? răspunde Porta, părînd că n-a auzit mare lucru. 

— O facem acum? întreabă tătăroaica, mîngîind prohabul lui 
Porta. E mai bine să faci dragoste decît să fii împușcat! Vino! Mergem 
pe-aici! 

— S-o crezi tu! urlă Wolf. Uite pe aici o să mergem. După o bucată 
de drum, Wolf se oprește din nou și se proțăpește în fața lui Porta cu 
bastonul său elegant ridicat de parc-ar da să-l pocnească. 

— Ia ascultă, băi rahat, am impresia că nu m-am exprimat destul 
de limpede. Am spus că Sally e pe drum. Și e ferm hotărît să-și capete 
aurul ce i se cuvine, dacă nu, îţi iei dintr-o dată zborul cu un bilet numai 
dus! Ţi-o spun ca prieten. 

— Mai duceţi-vă dracului, și tu și caricatura aia de Ministru de 
Război, rînjește Porta, sigur pe sine. 

Wolf nu răspunde, dar se mulțumește să-i arunce lui Porta o 
privire care ar fi băgat groaza și-ntr-un șarpe veninos. 

Pășesc mai departe în tăcere, Wolf zornăind din pinteni și Porta 
bocănind din tocurile șale ţintuite. 

Fără a-i băga în seamă nici pe câinii stropșiți și nici pe chinezii 
glaciali, cei doi intră în birlogul lui Wolf. 

— Unde-ai dosit aurul nostru? sare Wolf înainte de a apuca să 
se așeze în fotolii. 

— Într-adevăr, oare ce-am făcut eu cu aurul nostru? răspunde 
Porta ginditor, mușcînd dintr-un cîrnat. 

— Asta vreau să știu eu de la tine, zbiară Wolf, furios. V-am văzut 
cururile apărînd, dar nici măcar prin monoclu n-am zărit altceva decât 
o rablă antică de T-34. Nu-mi pot închipui că în cutia aia de conserve 
e loc destul și pentru șleahta voastră și pentru aurul nostru. 

— Aici ai nimerit-o, face Porta, încercînd să zimbească. Nu eram 
decît noi, și nici măcar o boabă de aur! 

Wolf ocolește încet masa. 

— Nu-i nevoie să mi-o spui, scrîșnește el, izbindu-și atît de tare 
bastonul de promenadă pe masă încît plesnește în două. Turbat de furie, 
azvârle bucăţile cît colo. Am trecut și-am aruncat o privire în haznaua 
aia rusească și acum vreau să știu unde ne-ai ascuns aurul! Ai face bine 
să-mi spui acum, mai înainte ca Sally să ajungă. Nu prea are timp să 
trăncănească prea mult cu tine. N-o să spună decît „aur”, și dacă tu 
zici că nu-i, ești mort. Unde-i aurul? repetă el urlînd și împroșcînd 
totul cu scuipat. 

— Dă-mi voie să strecor și eu o vorbă, zimbește Porta amical. 
Tocmai asta încerc să-ți povestesc! Mai mușcă o dată din cîrnat și-și 
clătește gura cu șliboviţă. Aurul! Într-adevăr! A fost o întîmplare foarte 
tristă. S-a dus! A fost înghițit! 

— Înghiţit? se holbează Wolf. Cine mama dracului halește aur? 

— Pământul, suride Porta. Pămîntul ne-a mîncat aurul! L-a înghi- 
țit, cu tot cu camion. Și împreună cu șoferi și cu camarazi de-ai noștri. 
Bolborosește ca o scurgere înfundată și desface braţele în așa fel încît 
Wolf să priceapă cum a dispărut aurul în pămînt. 

— Înţeleg, spune Wolf. S-a scufundat! Nu mai spune! Mă crezi 
dobitoc? Ești un derbedeu mincinos și placa asta pe care o depeni ai 
învățat-o pe de rost. Doamne, așa ceva n-am mai pomenit! Să halească 
pămîntul tot aurul. Că veni vorba, nu cumva ești tu ăla care a scris O 
mie și una de nopți? O poveste mai autentică nu ţi-a trecut prin cap? 

Porta își desface brațele resemnat. 

— Nici eu n-am știut că pămîntul înghite aur, recunoaște el 
cu tristeţe. Dar așa face. Am văzut cu ochii mei, și n-a înghițit numai 
aurul, ci și trei tancuri, patru camioane și două sănii cu motor în ace- 
eași îmbucătură. La desert a luat treizeci și doi de oameni și-o cazarmă 
întreagă OGPU. Dacă pe mine nu mă crezi, întreabă-i pe ceilalți! 

— Că și am pe cine întreba, ţipă Wolf, pierzindu-și stăpînirea de 
sine. Ăia-s niște mincinoși mai mari decât tine! Mai bine mi-aş întreba 
câinii și m-aș mulțumi cu un „hau-hau!” drept răspuns. Dar ascultă, băi 
corcitură de miţă vagaboandă, dacă nu-mi spui unde-i ascuns aurul o 
să-ți smulg limba și-o să-ți bumbăcesc fuduliile pină ce-o să ţi se urce 
la creier. 

Devine din ce în ce mai furios, își mototolește boneta prefe- 
rată de mătase și-o sfișie cu dinţii. Vorbele îi zboară din gură ca niște 
gloanţe. Cînd Porta mușcă iarăși din cîrnat, i-l smulge din mînă și-l 
azvirle de perete. Te crezi într-o crișmă? zbiară el. După un timp i se 
taie răsuflarea și din pricina răgușelii e nevoit să se oprească. 

— Ai terminat? întreabă Porta calm, ridicînd cîrnatul de pe jos. 
Atunci dă-mi voie să-ți explic. Și dacă vrei să spurci pe careva cu limba 
ta veninoasă, atunci descarcă-te pe Luftwaffe. Au bombardat unde nu 
trebuie! E o minune cum de am scăpat cu viață, dar bineînţeles că puţin 
îți pasă ție de asta! 

— Aici ai nimerit-o! mîrîie Wolf, scrișnind din dinți. 

— Îmi închipuiam eu! face Porta apatic, trîntind o bucată imensă 
de cîrnat pe-o felie de pîine. 

— Vrei și nițică otravă pentru șobolani ca să pui pe pîine? 
întreabă Wolf, sarcastic. 

— Nu, mulțam'. Mai bine dulceaţă, dacă ai, zimbește Porta, ingrat, 
rînind cu cîrnatul printr-un borcan cu gem de coacăze roșii. Ai auzit 
vreodată de niște chestii de le zice „pungi cu nămol'? 

— Niciodată, spune Wolf. 

Se uită timp la Porta, ale cărui fălci lucrează la viteză maximă 
pentru a nu-i sta în gât sandviciul pe care și l-a confecționat. 

— Pungile cu nămol, explică Porta—gesticulînd cu mîna în care 
ține sandviciul și stropind cu gem de coacăze uniforma lui Wolf cro- 
ită pe comandă—sînt formate din silicon, nisip și o grămadă de alte 
rahaturi, închise în bule de noroi care au o pojghiță rezistentă, dar care 
înăuntru sînt pline cu șuvoaie întregi de apă. Atîta vreme cît nu le faci 
nimic, n-au nici pe dracu, dar la anumite zgîndăreli, cum ar fi bombele 
aruncate de germani cretini, se iscă iadul pe pămînt. Cînd pereţii bule- 
lor de noroi se sparg, totul se transformă într-un potop mocirlos. Cu 
cât e zbuciumat mai tare, cu atît mai urâtă devine problema. Întreaga 
suprafață a pămîntului se pune în mișcare și totul e absorbit pînă în 
iad. Copaci, oameni, mașini, tancuri și aur! Află de la mine c-a fost o 
experienţă extrem de neplăcută, te asigur. 

— Aș fi vrut să fie de o mie de ori mai rău, tună Wolf cu năduf, 
făcîndu-și un sandviciu cu zahăr. N-ai putut feri în vreun fel aurul 
nostru? Așa o valoare n-o lași să-ţi alunece printre degete! Trag nădejde 
pentru tine să-l poți face și pe Sally să creadă povestea ta de groază. 
Altminteri, ţi se poate întîmpla ceva extrem de neplăcut. 

Sally sosește a doua zi. Are atît de puţin timp la dispoziţie încît 
se lasă purtat de la aeroport într-un Fieseler Storch care poate ateriza 
pe bulevardul larg. 

— Am auzit că pui ceva la cale! urlă el de îndată ce dă cu ochii 
de Porta, încă de la mare distanţă. Dar nu cred că-i adevărat. Nu ești 
chiar atât de idiot. 

— Las-o moartă! răspunde Porta, cu un zîmbet dezarmant, ațin- 
tind arătătorul spre el. 

— Ia s-aud! Ce s-a-ntimplat? Unde-i aurul? pretinde Sally. Nu 
dau doi bani pe poveștile tale de rahat după fraţii Grimm și te anunțcă 
am adus cu mine de la Berlin trei experţi în interogatorii! După ce vă 
vor trata niţel pe tine și pe amicii tăi, o să mărturisiți că voi l-ați bătut 
în cuie pe cruce pe Isus și că aţi înfipt în el o lance, că în loc de votcă 
i-ați dat să bea oțet, ca niște porci ce sînteţi. Scîrboasă treabă! 

Ocărîndu-se în gura mare, pătrund în sanctuarul lui Wolf. Sînt 
atît de agitați încît aproape că se iau la bătaie în clipa în care rămîn 
înțepeniți în ușă, încercînd să treacă toți trei deodată. 

Sally umblă încolo și-ncoace, spumegând de furie. Împinge rîn- 
jind pistolul său imens în faţa centurii și-i deschide tocul. Își schimbă 
expresia dintr-una furioasă într-una de adîncă îngrijorare părintească, 
și invers. Rînjește cabalin și se apleacă spre Porta confidenţial. 

— Cred că minți! Și știi ce mai cred? 

— Nu-s cititor de gînduri! zice Porta. 

— Gura! Eu vorbesc! zbiară Sally. Cred că tu și mizerabilul ăla 
de comisar jidan ați dosit aurul pe undeva și v-aţi pus să așteptați pînă 
ce puterile beligerante își vor fi spart îndeajuns capetele una alteia. Pe 
urmă vă duceați să umflaţi aurul nostru și să vă căcaţi în capul tuturor 
prietenilor voștri de aici! Pricepi, asta cred, avar nenorocit! 

— Zău? suride Porta sarcastic. Ca să vezi, dom'le! 

— Apără-te, lua-te-ar dracu”! Și nu mai pomeni de blestema- 
tele alea de pungi cu nămol, urlă Sally, înnebunit. Nici măcar un idiot 
congenital n-ar crede așa ceva! Și să-ți mai spun ce riscați, tu și jidanul 
tău de comisar, cu planul vostru aiurit! Troglodiţii de dincolo știu că 
voi le-aţi suflat aurul de sub nas, și acum s-au pus să-l caute. E destul 
pentru a-i face să uite de războiul mondial. Și în curînd lumea întreagă 
se va apuca să-l caute. N-o să reușiți niciodată să scăpaţi de el. Nici 
măcar bancherii corupți din Elveţia sau Liechtenstein nu s-ar atinge 
de aurul cu pricina. 

— Dar Mafia ar face-o! spune Porta laconic. 

Sally se așază din nou, încruntat, și scoate un imens trabuc negru 
din buzunarul de la piept, în timp ce se gîndeşte cum să-l împuște pe 
Porta în locul unde doare cel mai tare. 

— Lasă-mă să vorbesc, zice Porta, fără drept de apel. Și-o să-ţi 
explic totul ca să intre pînă și în căpățina ta noduroasă de comandant 
al gărzii! Știu că aurul frige la degete, așa că nu m-aș gîndi niciodată 
să-l umflu singur. Mă crezi sau nu, pur și simplu l-a înghițit pămîn- 
tul! Și toți rahații din OGPU și Gestapo n-o să-l mai găsească vreodată! 

Durează foarte mult pînă ce Wolf și Sally sînt încredințați că 
Porta spune adevărul. 

Wolf arată de parc-ar aștepta să fie dus în fața plutonului de 
execuție, și Sally de parc-ar fi deja spînzurat. Porta înfulecă gem cu o 
linguriţă. Gemul liniștește nervii zdrențuiți. 

— O'să avem nevoie de o mulțime de excavatoare, exclamă Wolf, 
în tăcerea apăsătoare care s-a lăsat. 

— Pot să fac eu rost! făgăduiește Sally. O să întoarcem pe dos 
blestemata aia de Rusie. 

— Va trebui să treci din nou prin linia frontului, hotărăște Wolf. 
Și de data asta să nu apari fără aur! 

— Vezi să nu! spune Porta, neimpresionat. Pămîntul l-a înghițit 
și l-a digerat de mult. 

— Şi cum rămîne cu muierea Comisarului? întreabă Wolf după 
o tăcere lungă. N-o putem lăsa să zburde în voie, știe prea multe! Odată 
te trezești pe aici cu cei din Gestapo, jucîndu-se niţel de-a căutătorii 
de aur! 

— Ei, și tu acuma, suride Porta, amical. Exact asta a spus și 
Comisarul cînd l-am întrebat ce să facem cu ea. „Omoar-o!”, mi-a zis. 

„N-o lăsa să se-ntoarcă. Va trăncăni cu oameni cu care n-ar trebui să 
vorbească!” 

— O să-i trimit un mic cadou surpriză! zimbește Wolf cu 
subînţeles. 

— Unul din care se moare cînd îl desfaci? se interesează Sally. 

— Întocmai, răspunde Wolf, și iese pentru a le dă câteva instruc- 
țiuni chinezilor. 

— Am impresia că ne lasă inima de atîta dezamăgire, spune 
Sally în timp ce se urcă în Fieseler Storch pentru a se înapoia la Berlin. 

— În sfârşit, putem trata din nou, exclamă Porta. Am un alt plan 
care ne poate duce în Suedia să pescuim somon! 

— Un alt plan? ţipă Sally îngrozit. Simt că fac un atac de cord 
de fiecare dată cînd aud de cîte un plan de-al tău. Dar zi-i înainte, la 
ce te-ai mai gîndit? 

— Samur, șoptește Porta conspirativ, privind cu grijă în jur. 

— Samur? întreabă Sally, neînţelegînd nimic. Chestiile alea din 
care se fac haine de blană pentru tîrfe? Doar nu ţi-ai pus în cap să intri în 
tagma blănarilor. Asta-i afacere jidănească. Mai bine te-ai ţine deoparte. 

— E mult mai mare afacerea! zîimbește Porta misterios. Pri- 
etenul meu, Comisarul, mi-a vindut pontul. Se pare că-s mai multe 
feluri de samur. E un soi negru și extrem de rar întîlnit de-i zice samur 

Bargujinski, și nu-i de găsit decît în Rusia, și numai în cîteva locuri 
foarte secrete. Se exportă doar o dată la trei ani, așa încît unchiul losif 
să poată controla prețul la micuţii drăcușori. Prin lege, ăi care sabo- 
tează monopolul plătesc cu capul. Dar eu am un plan! Ne strecurăm 
din nou prin linia frontului și punem mîna pe-un harem de femele și 
pe o șleahtă de masculi obsedaţi. Pe urmă le spunem sovietelor „pa și 
pusi”. Ascundem micile dihănii într-un loc sigur și n-avem decît să le 
punem să se reguleze. Și gata, sîntem bogaţi! Pe Stalin îl lovește dam- 
blaua și-i cade mustaţa! 

— Da, și vine să ne zboare creierii, continuă Wolf, pesimist. 

— Poate că ideea nu-i chiar atît de trăsnită, la urma urmei, 
gindește Sally cu voce tare. O să mă interesez cînd ajung înapoi la 
Ministerul de Război. Să vedem ce putem afla despre samurul Bargu- 
jinski! mormăie el din ce în ce mai acaparat de idee, în timp ce trintește 
ușa avionului Storch. 

— Vino, spune Wolf. Hai cu mine să ne-mbătăm criță. La noapte 
pornim din nou înainte. Așa că, probabil, nu va trece multă vreme 
pînă ce-o să crăpi pentru Fiihrer, Volk și Vaterland. O să vin să-ţi scuip 
pe mormâînt! 

— Atunci eu voi veni să mă ușurez în ceaiul tău! făgăduiește 
Porta. 

